
I skyrius 


- || 


— Chm. 

— Mama! 

— Ką? 

— Kieme vyras. 

— Kas? 

Keturmetė įsikibo į kėdę prie virtuvinio stalo kampo ir įsmei- 
gė ilgesingą žvilgsnį į glaistą, kuriuo mama tepė keksiuką. 

— Mamyte, ar galiu biškį palaižyti? 

- Truputį palaižyti. Kai baigsiu, galėsi išgrandyti puodą. 

— Padarei šokoladinio glaisto. 

— Nes šokoladinis tavo mėgstamiausias, o tu - mano myli- 
miausia mergaitė, - pasakė Honorata ir mirktelėjo. - Be to, - 
paslaptingai nutęsė ji, - apglaisčiusi, keksiukus dar apibars- 
tysiu. 

Emilė visa nušvito, bet tuoj veidelis vėl apniuko nuo rū- 
pesčio. 

- Jis serga. 

— Kas serga? 

— Tas vyras. 

— Koks vyras? 

— Kieme. 

Emilės žodžiai pagaliau prasiskverbė pro įgimtą mamos 
kantrybės skydą, atsijojantį nereikšmingus tauškalus. 

— Ar tikrai lauke matai vyrą? 

Honorata padėjo glaistytą keksiuką į lėkštę, mentelę įmetė 
į glaisto puodą ir nerūpestingai valydamasi rankšluosčiu ran- 
kas žengė pro mergaitę. 

- Jis guli, nes serga, - paaiškino Emilė, sekdama paskui 
motiną iš virtuvės į svetainę. 

Honorata žvalgėsi pro langą, sukiojo galvą, bet matė tik 
prieplaukos link besileidžiančią žalią pievelę, primenančią 
šventojo Augustino žolės reklamą. 

Už nutriušusių medinių prieplaukos lentų tingiai teliūš- 
kavo atakos vandenys, palei pat vandenį skraidė laumžirgiai, 
kartkartėmis užkliūdami už bangelės. Benamis katinas, kuris 
niekada nepaisė Honoratos aiškinimų, kad čia ne jo namai, 
šviesiaspalvių gvaizdūnių lysvėje tykojo grobio. 

— Eme, aš nieko... 

— Prie baltažiedžio krūmo, - neatlyžo Emilė. - Mačiau pro 
savo kambario langą. 

Honorata nuėjo prie durų, jas atrakino, atstūmė skląstį ir 
išėjusi į prieangį pažvelgė sirinės kinrožės pusėn. 

Ir tikrai ten gulėjo vyras - kniūbsčias, truputį pasivertęs 
ant kairio šono, veidas nusuktas, kairė ranka ant galvos. Ne- 
krutėjo. Neatrodė, kad šonkauliai kilnotųsi, buvo neaišku, ar 
jis išvis kvėpuoja. 

Ji mikliai atsisuko ir švelniai įstūmė Emilę atgal pro duris. 

— Brangute, nueik į mano miegamąjį. Ant naktinio stalelio 
guli telefonas. Būk gera, atnešk jį man. 

Nenorėdama išgąsdinti dukters, pasistengė nutaisyti kuo 
ramesnį balsą, o pati skubiai nulipo prieangio laiptais ir nu- 
bėgo per rasotą žolę prie gulinčio žmogaus. 

Jo drabužiai buvo purvini, kai kur perplyšę ir kruvini. Ant 
plaštakos ir nuogos ištiestos rankos buvo matyti kraujo dė- 
mių. Tamsių plaukų kuokštas ant pakaušio sulipęs nuo kraujo 
krešulio. 

Honorata atsiklaupė ir palietė jam petį. Kai vyras suvaitojo, 
atsiduso lengviau. 

— Pone, ar girdite mane? Jūs sužeistas. Paskambinsiu pa- 
galbos. 

Jis taip mikliai atsisėdo, kad Honorata nespėjo nė atšlyti, 
ką jau kalbėti apie gynybą. Vyras puolė kaip žaibas, greitai ir 
vikriai. Kaire ranka čiupo jai už sprando, o dešiniąja į duobutę 
po šonkauliais įrėmė trumpą buką pistoleto vamzdį. Taikėsi 
aukštyn ir į kairę, tiesiai į širdį, ši iš baimės vos nesprogo. 

— Kas dar čia yra? 

Iš baimės jai užtraukė žadą; nepajėgė ištarti nė žodžio. 

Jis suspaudė jai sprandą ir grėsmingai pakartojo: 

— Kas dar čia yra? 

Ji turėjo pasistengti, kol šiaip taip išlemeno: 

— Mano... duk... 

— Be mergaitės, dar kas yra? 

Honorata papurtė galvą. Bent jau norėjo - jis laikė ją negai- 
lestingu gniaužtu. Jautė įsispaudusį kiekvieną pirštą. 

— Jeigu man meluoji... - Jo mėlynos akys smigo kaip lazeriai. 

Nė nebaigus grasinimo ji ėmė verkšlenti: | 

— Nemeluoju. Prisiekiu. Mes vienos. Neskriauskit mūsų. 
Mano duktė... jai tik ketveri. Padarysiu viską, ką liepsit, 
tik ne... 

— Mama? 

Honoratai sugniaužė širdį, ir ji vos girdimai beviltiškai su- 
inkštė, kaip į žabangas patekęs žvėrelis. Vis dar negalėdama 
pasukti galvos, tik akimis surado Emilę. Ši stovėjo už kelių 
metrų žaviai sulenkusi keliukus kaip antelė, ant mielo vei- 
delio krito šviesios garbanėlės, iš po rausvų šilkinių gėlyčių, 
kuriomis buvo papuoštos basutės, kyšojo putlūs piršteliai. 
Abiem rankutėmis spaudė mobilųjį, akyse rūpestis. 

Honoratą persmelkė meilė. Negi daugiau nepamatys Emi- 
lės sveikos, gyvos, nepaliestos? Mintis buvo siaubinga, akys 
nejučia prisipildė ašarų, bet pasistengė jas nuryti - dėl savo 
kūdikio. 

Ji net nesuvokė, kad kalena dantimis, - kol nepabandė kal- 
bėti. Šiaip ne taip išspaudė: 

— Viskas gerai, brangute. 

Paskui pažvelgė į vyrą, kuris paspaudęs gaiduką galėtų iš- 
taškyti jos širdį. Ir Emilė liktų viena, išsigandusi, visiškai pri- 
klausoma nuo jo malonės. 

Prašau. Honoratos akys meldė. Ji sušnibždėjo: 

— Maldauju. 

Kietos šaltos akys ją tebekaustė, bet pistoletą vyras atitrau- 
kė. Jis nuleido ginklą ant žemės ir paslėpė už šlaunies, kad 
Emilė nematytų. Vis tiek atrodė toks pat grėsmingas. 

Jis paleido Honoratos sprandą ir pasuko galvą į Emilę. 

— Sveika. 

Jis nenusišypsojo. Abipus lūpų susimetė menkos raukšle- 
lės, bet vargu ar nuo šypsenos. 

Emilė, baikščiai į jį žvelgdama, įbedė basutės nosį į tankią 
žolę. 

- Labas. 

Jis ištiesė ranką. 

— Duokš telefoną. 

Ji nekrustelėjo, o kai vyras ištiesęs ranką spragtelėjo pirš- 
tais, sumurmėjo: 

— Tu nepasakei prašau. 

Kažin ar jis mokėjo žodį prašau. Vis dėlto pasakė: 

— Prašau. 

Emilė žingtelėjo prie jo, tada staiga sustojo ir klausdama 
leidimo pažvelgė į mamą. Šios lūpos nevaldomai virpėjo, bet 
išspaudė šiokią tokią šypseną. 

— Nesijaudink, brangute. Duok jam telefoną. 

Emilė nedrąsiai žengė prie jų. Priėjusi pasilenkė ir metė 
jam telefoną. 

Kruvina ranka sučiupo mobilųjį. 

- Ačiū. * 

— Nėra už ką. Skambinsi seneliui? 

Jo akys įsmigo į Honoratą. 

- Senelis? 

- Šiandien jis ateis vakarienės, - džiugiai pranešė Emilė. 

Nenuleisdamas nuo Honoratos akių, vyriškis paklausė: 

— Ar tiesa? 

— Ar tau patinka pica? 

- Pica? - Jis vėl pažvelgė į Emilę. - Taip. Žinoma. 

— Mama sakė, kad šį vakarą galėsiu valgyti picą, nes bus 
šventė. 

— Oho. - Jis įsikišo telefoną į priekinę purvinų džinsų ki- 
šenę, tada suėmė Honoratai už žasto ir stodamasis pakėlė ir 
ją. - Atrodo, kaip tik laiku čia atsidūriau. Eime vidun. Viską 
man papasakoti apie šio vakaro šventę. 

Tvirtai spausdamas žastą, jis nuvairavo Honoratą į namą. 
Šiai kojos taip drebėjo, kad vos pajėgė žengti. Emilės dėmesį 
patraukė katinas. Nustraksėjo paskui jį šaukdama: „Ei, ka- 
tuk!“ - bet tas įsmuko į gyvatvorę tolimajame kiemo kampe. 

Vos tik Emilė nutolo, kad nebegalėtų girdėti, Honorata iš- 
sižiojo: 

— Turiu šiek tiek pinigų. Nedaug, gal porą šimtų dolerių. 
Šiek tiek papuošalų. Galit imti viską, ką turiu. Tik maldauju: 
neskriauskit dukrelės. 

Ir veblendama ji visą laiką karštligiškai akimis naršė kiemą 
ieškodama ko nors, kokio nors ginklo. Vandens žarnos ritė 
ant terasos krašto? Pelargonijų vazonas ant apatinio laipto? 
Įkasta į žemę plyta? - jos juosė gėlyną. 

Nė prie vieno iš tų daiktų nespėtų pribėgti, jei ištrūktų iš 
jo gniaužtų, bet ar tai įmanoma? - ranka buvo surakinta kaip 
replėmis. Jei mėgintų ištrūkti, vyras ją nušautų. Tada su Emi- 
le ir darytų ką panorėjęs. Vien apie tai pagalvojus, gerklėje 
įstrigo sprangus gumulas. 

— Kur tavo valtis? 

Ji pasuko galvą ir bukai pažvelgė į jį. 

Vyras nekantriai parodė smakru į tuščią prieplauką. 

— Kas paėmė valtį? 

— Aš neturiu valties. 

— Nekvailink manęs. 

— Pardaviau valtį... Prieš porą metų. 

Atrodė, jis svarsto, ar ji nemeluoja. Tada paklausė: 

— O kur tavo mašina? 

— Priešais namą. 

— Rakteliai joje? 

Ji sudvejojo, bet kai jis tvirčiau suspaudė gniaužtą, papurtė 
galvą. 

— Namie. Ant gembės prie virtuvės durų. 

Jis jau lipo prieangio laiptais, stumdamas ją priešais. Jau- 
tė į nugarą įremtą pistoletą. Pasuko galvą norėdama pašaukti 
Emilę, bet jis paliepė: 

— Palik ją ramybėje. 

— Ką ketinat daryti? 

— Na, pirmiausia, - jis atidarė duris ir stumtelėjo ją pro 
jas, - ketinu įsitikinti, ar nemelavai sakydama, kad čia nieko 
daugiau nėra. O tada... tada pažiūrėsim. 

Ji jautė, koks jis įsitempęs, kai varė ją į tuščią svetainę, pas- 
kui koridoriumi į miegamuosius. 

— Čia nieko nėra, tik mudvi su Emile. 

Pistoleto vamzdžiu jis atidarė Emilės miegamojo duris. 
Joms atsilapojus, atsivėrė rožinis vaizdas. Niekas netūno pa- 
sislėpęs. Vis toks pat nepatiklus, jis dviem žingsniais peršoko 
kambarį ir atplėšė spintos duris. Patenkintas, kad niekas joje 
nesislepia, išstūmė Honoratą atgal į koridorių, tada nuvaira- 
vo prie kito miegamojo ir suurzgė jai į ausį: 

— Jei čia kas nors yra, tave pirmą nušausiu. Aišku? 

Jis luktelėjo, tarsi duodamas jai progą išsižadėti priesaikos, 
kad name nieko daugiau nėra, bet jai tebetylint bato nosimi 
spyrė į duris taip, kad šios atsitrenkė į sieną. Jos miegama- 
sis atrodė pasityčiojamai tylus. Pro langines besiskverbianti 
saulė dryžino kietmedžio grindis, baltą dygsniuotą antklo- 
dę, blyškiai pilkas sienas. Įstrižuose saulės spinduliuose lubų 
ventiliatorius gainiojo dulkeles. 

Jis stumtelėjo ją prie spintos ir liepė atidaryti. Šiek tiek at- 
sipalaidavo, kai dirstelėjęs į vonios kambarį įsitikino, kad ir 
šis tuščias. 

— Kur tavo ginklas? - įsmeigė žvilgsnį tiesiai jai į akis. 

— Ginklas? 

— Kur nors turi paslėpusi. 

— Ne, neturiu. 

Jo akys susiaurėjo. 

— Prisiekiu, - patikino ji. 

— Kurioje lovos pusėje miegi? 

— Ką? Kodėl klausiat? 

Jis nekartojo klausimo, tik spoksojo į ją. 

— Dešiniajame, - supratusi atsakė ji. 

Jis atbulas atsitraukė nuo jos, priėjo prie naktinio stalelio 
dešinėje lovos pusėje ir atitraukė stalčių. Jame buvo žibintas, 
romanas minkštais viršeliais, bet jokio mirtino ginklo. Tada, 
jos siaubui, jis pastūmė čiužinį su visa patalyne, įsitikino, kad 
ir ten nieko nėra, tik lovos grotelės. 

Smakru parodė vesti jį iš kambario. Jie grįžo į svetainę, o 
iš ten - į virtuvę. Jo akys lakstė iš kampo į kampą viską įsidė- 
mėdamos. Žvilgsnis sustojo prie gembės sienoje ir kabančių 
ant jos raktelių. 

Pamačiusi, į ką įsibrovėlis žiūri, ji išlemeno: 

— Imkit mašiną. Tik išeikit. 

Nekreipdamas dėmesio į jos žodžius, jis paklausė: 

— Kas ten? 

— Skalbykla. 

Vyras priėjo ir atidarė duris. Skalbyklė ir džiovyklė. Su- 
lankstyta ir atremta į sieną lyginimo lenta. Kabykla, ant jos 
džiovindavo intymius apatinius drabužėlius, keletas ir dabar 
kabėjo. Rinkinys švelniaspalvių nėrinių. Juoda liemenėlė. 

Kai jis atsigręžė, atšiaurios akys taip ją nužvelgė, kad vei- 
das užkaito, nors pati užšalo ir suakmenėjo iš baimės. 

Jis žengė žingsnį prie jos; ji atatupsta atsitraukė - nevalin- 
gas veiksmas gresiant mirtinam pavojui, o tokį jis aiškiai kėlė. 
Ji neturėjo jokių iliuzijų. 

Jo išvaizda buvo grėsminga, akys ledinės, o veidas kaulėtas. 
Buvo aukštas ir liesas, bet raumenys po rankų oda tamprūs 

kaip lynai. Plaštakos net gumbuotos nuo išpampusių venų. 
Visas nevalyvas, drabužiai aplipę šiukšlėmis, į plaukus įsivėlę 
šapų, samanų siūlelių, lapelių. Atrodė, jam tai nė motais, kaip 
ir purvo gurvuoliai ant batų ir džinsų klešnių. Nuo jo dvokė 
dumblu, prakaitu ir pavojumi. 

Tyloje girdėjo, kaip vyras alsuoja. Net girdėjo plakant savo 
širdį. Jis spigino tik į ją ir kėlė siaubą. 

Jo neįveiktų, spustelėtų smiliumi - ir ją pervertų kulka. 
Jis stovi tarp jos ir stalčiaus, kuriame guli virtuviniai peiliai. 
Ant stalviršio kavavirė, puspilnė šio ryto kavos, dar užtekti- 
nai karštos, kad jį nuplikytų. Bet kad pasiektų kavą ar peilius, 
turėtų pro jį prasmukti, o vargu ar pavyktų. Labai abejojo, ar 
būtų greitesnė už jį, jei ir taip, jei sugebėtų išsprukti pro duris 
ir dingti - negali palikti Emilės. 

Vienintelė išeitis - blaivus protas ir įkalbinėjimas. 

— Aš sąžiningai atsakiau į visus jūsų klausimus, tiesa? - dus- 
liu virpančiu balsu pasakė ji. - Siūliau pasiimti visus pinigus ir 
kitokius vertingus daiktus... 

— Man nereikia tavo pinigų. 

Ji parodė į kraujuojančius dryksnius ant jo rankų. 

— Jūs sužeistas. Galva kruvina. Aš... Aš padėsiu. 

— Greitoji pagalba? - jis pašaipiai sušnarpštė. - Nemanau. 

— Tai ko... ko norit? 

— Kad bendradarbiautum. 

— Su kuo? 

— Sudėk rankas už nugaros. 

— Kam? 

Tarsi apsisprendęs jis žengė porą žingsnių prie jos. 

Ji tiek pat atsitraukė. 

— Klausykit, - išspaudė ir apsilaižė lūpas. - Juk šito nenorit. 

— Rankas už nugaros, - pakartojo jis ramiai, bet pabrėžda- 
mas kiekvieną žodį. 

— Prašau. - Ji jau kūkčiojo. - Mano mažoji... 

— Neketinu kartoti. - Jis žengė dar vieną žingsnį. 

Ji vėl atsitraukė ir atsirėmė į sieną. 

Dar vienas žingsnis - ir jis buvo vos per kelis centimetrus 
nuo jos. 

— Daryk ką liepiama. 

Ji norėjo priešintis - braižytis, kandžiotis, spardytis, kad 
išvengtų ar bent atitolintų tai, kas rodėsi neišvengiama. Bet 
baimindamasi, kas nutiks Emilei, jeigu jam nenusileis, pada- 
rė ką liepiama: sudėjo rankas už nugaros ir atsirėmė jomis į 
sieną. 

Vyras palinko dar arčiau. Ji pasuko galvą į šalį, bet jis suė- 
mė jai už smakro, vėl atsuko ir sušnibždėjo: 

— Matai, kaip nesunkiai galėčiau tave nuskriausti. 

Ji pažvelgė jam į akis ir pastirusi linktelėjo. 

— Bet neskriausiu. Pažadu: neskriausiu nei tavęs, nei tavo 
mergaitės, jei darysi viską, ką liepsiu. Gerai? Sutarėm? 

Jau buvo bepajuntanti šiokį tokį palengvėjimą dėl pažado, 
nors juo ir netikėjo, bet staiga suvokė, kas jis toks, ir ją užliejo 
nauja siaubo banga. 

Netekusi žado, šiaip taip išdaužė: 

- Jūs... jūs vyras, kuris vakar nušovė visus tuos žmones. 


e SHUrIUS 


- Heburnas K-o-b-u-r-n-a-s. Pirmas vardas Li, antro vardo 
pirma raidė nežinoma. 

Seržantas Fredas Hokinsas iš Tamboro policijos skyriaus 
nusiėmė skrybėlę ir nusibraukė prakaitą nuo kaktos. Nuo 
karščio ši jau buvo lipni, nors dar nebuvo nė devynių ryto. 
Mintyse ėmė keikti drėgną pakrantės Luizianos karštį. Visą 
amžių čia gyvena, bet taip ir nepriprato prie šutros, o bėgant 
metams darėsi tik nepakantesnis. 

Jis kalbėjosi mobiliuoju telefonu su kaimyninės Terebono 
apygardos šerifu, pasakojo jam neviešas žinias apie vakarykš- 
tes žudynes. 

— Greičiausiai čia netikra pavardė, bet toks vardas įrašytas 
jo įsidarbinimo anketoje, ir kol kas tai viskas, kuo galime rem- 
tis. Paėmėme jo mašinos padangų atspaudus... Taip, bjauriau- 
sia dalis. Įprastai galvotum, kad jis turėjo kuo greičiau mauti 
iš įvykio vietos, betgi jo mašina tebestovi darbuotojų aikšte- 
lėje. Gal pamanė, kad bus pernelyg lengvai atpažintas. Bet aš 
linkęs galvoti: jeigu ateini ir šaltakraujiškai nužudai septynis 
žmones, vargu ar samprotauji itin logiškai. Tik tiek galime pa- 
sakyti, iš ten jis nukulniavo pėsčiomis. - Fredas atsikvėpė. — 
Aš jau paleidau jo pirštų atspaudus per nacionalinę paieškos 
sistemą. Esu tikras, kad kas nors išlįs. Toks vyriokas kaip jis 
turi turėti praeities dėmių. Pasidalysime viskuo, ką sužino- 
sime, bet pats neketinu laukti, nedelskit ir jūs. Kuo greičiau 

pradėkit paieškas. Gavot mano faksogramą? Gerai. Padarykit 
kopijų ir duokit savo pavaduotojams, tegul išplatina. 

Kol šerifas įtikinėjo stovintį prie patrulinės mašinos Fre- 
dą, kad jų skyrius pajėgus sučiupti besislapstantį vyrą ir jo 
sėbrus, jei anas ne vienas, Fredas linktelėdamas pasisveikino 
su priėjusiu broliu dvyniu Doralu. 

Fredas buvo pastatęs savo automobilį dviejų eilių valstijos 
greitkelio kelkraštyje, menkame šešėlyje reklaminio skydo, 
kviečiančio į džentelmenų klubą netoli Naujojo Orleano oro 
uosto. Šešiasdešimt penkios mylios iki posūkio. Gaiviausi gė- 
rimai. Pačios karščiausios moterys. Visiškai nuogos. 

Fredui patiko tokie dalykai, bet nujautė, kad pramogoms 
teks palaukti - prieš tai reikės išsiaiškinti su Li Koburnu. 

- Išgirdote teisingai, šerife. Pati kruviniausia nusikaltimo 
vieta, kokią, savo nelaimei, kada nors esu apžiūrinėjęs. Tikra 
skerdykla. Samas Marsetas iš arti nušautas į pakaušį. 

Šerifas išreiškė savo pasibjaurėjimą dėl nusikaltimo žiau- 
rumo ir baigdamas pažadėjo pranešti, jeigu pamišėlis žudikas 
pasirodytų jo apygardoje. 

— Plepys, visas ausis išūžė senas ožys, - baigęs pokalbį pasi- 
skundė broliui Fredas. 

Doralas atkišo polistirolo puodelį su kava. 

— Tau reikia kavos. 

— Nėra laiko. 

— Rask. 

Fredas nekantriai nuėmė dangtelį ir gurkštelėjo. Iš nuosta- 
bos net atsilošė. 

Doralas nusijuokė. 

— Pamaniau, ir tau pravers truputis stimuliatorių. 

— Ne veltui mes dvyniai. Ačiū. 

Gerdamas stipriai pagardintą kavą, Fredas nužvelgė patru- 
linių automobilių eilę kelkraštyje. Netoliese sukiojosi dešim- 
tys uniformuotų pareigūnų iš įvairių žinybų, kai kurie kalbė- 
josi mobiliaisiais, kiti buvo įknibę į žemėlapius, o dauguma 
sutrikę ir išsigandę laukė darbo. 

— Tikra velniava, - pusbalsiu burbtelėjo Doralas. 

— Pasakyk ką nors, ko dar nežinau. 

— Kaip miesto administracijos vadovas, atvykau pasiūlyti 
visokeriopos pagalbos, kokią aš arba Tamboro miestas gali 
suteikti. 

— Kaip vadovaujantis bylos tyrėjas, dėkoju už miesto pagal- 
bą, - komiškai atitarė Fredas. - O dabar, kai tas oficialus mėš- 
las baigtas, pasakyk, ką manai, kur jis galėjo nubėgti? 

— Tu faras, ne aš. 

— Bet tu geriausias seklys visoje plačioje apylinkėje. 

— Kai buvo nužudytas Edis, galbūt. 

— Na, Edžio nebėra, užtat tu gyvas sveikas. Tu irgi kaip pėd- 
sekys šuo. Susektum net blusą valkatos skuduruose. 

— Taip, bet blusos ne tokios slidžios kaip tas vyrukas. 

Doralas atvyko ne tarnautojo kostiumu, o apsirengęs kaip 
medžiotojas - buvo visiškai tikras, kad dvynys brolis įtrauks 
jį į gaudynes. Nusiėmęs kepšę su snapeliu ir vėsuodamasis pa- 
žvelgė į pamiškę, kur rinkosi paieškos dalyviai. 

- Jo slidumas mane ir baugina. - Fredas tik su broliu galėjo 
pasidalyti tokiais nuogąstavimais. - Doralai, turim sučiupti 
tą šunsnukį. | 

— Velniai jį rautų. 

Fredas maktelėjo burbonu skiestos kavos likutį ir numetė 
tuščią puodelį ant vairuotojo sėdynės. 

— Pasiruošęs? 

— Baik tauškęs, metas veikti. 

Juodu nuėjo prie paieškos grupės. Kaip grupės vadovas, 
Fredas davė komandą pradėti paiešką. Pareigūnai išsiskleidė 
ir nužingsniavo per aukštą žolę prie pirmų medžių - miškas 
čia buvo tankus. Dresuotojai paleido pėdsekius šunis. 

Paieška pradėta nuo šios vietos, nes vienas vairuotojas, va- 
kar vėlai vakare šalikelėje keisdamas nuleistą padangą, matė į 
mišką bėgantį vyrą. Nekreipė į jį dėmesio, kol per šio ryto ži- 
nias neišgirdo apie grupinę žmogžudystę Karališkosios gabe- 
nimų bendrovės sandėlyje. Spėjamas šaudymo laikas visiškai 
sutapo su laiku, kai jis matė vyrą skubiai nubėgantį ir dings- 
tantį miške; daugiau nieko negalėjo apie jį pasakyti - buvo 
pernelyg toli. Jis paskambino į Tamboro policijos skyrių. 

Ne kažin kas Fredui ir kitiems paieškos dalyviams, bet kad 
neturi daugiau už ko užsikabinti, pradėjo nuo čia: mėgins ras- 
ti pėdsakus, kurie nuvestų prie įtariamo žudiko, tipo, vardu 
Li Koburnas. 

Doralas nuleidęs galvą spoksojo į žemę. 

— Ar Koburnui pažįstamos šios vietos? 

— Nežinau. Gal pažįsta kaip savo kišenę, bet galbūt niekada 
nėra matęs palių. 

— Tikėkimės. 

— Darbo anketoje parašyta, kad į Tamborą jis atsikraustė iš 
Orindžo, Teksaso valstijos. Patikrinau adresą - pramanytas. 

— Tai niekas aiškiai nežino, iš kur jis išdygo? 

— Nebėra ko paklausti, - dygiai atsakė Fredas. - Jo bendra- 
darbiai krovikai negyvi. 

- Jis trylika mėnesių pragyveno Tambore. Turėjo kas nors 
jį pažinoti. 

— Niekas neprisistatė. 

- Ir neprisistatys, ar ne taip? 

— Manau, savanorių neatsiras. Po tokių skerdynių kas no- 
rės prisipažinti buvęs jo draugas? 

— Barmenas? Padavėja? Juk kur nors jis apsipirkdavo? 

— Pareigūnai aiškinasi. Keletą kartų jį aptarnavusi „Rauso“ 
prekybos centro kasininkė sakė, kad buvo gana malonus, nors 
aiškiai ne iš draugiškųjų. Sakė, kad visada atsiskaitydavo gry- 
naisiais. Skersai išilgai patikrinome, kur įrašytas jo socialinio 
draudimo numeris. Jokių kreditinių, jokių skolų. Jokios sąs- 
kaitos jokiame banke. Matyt, išsigrynindavo atlyginimo čekį 
vienoje iš vietų, kur už pinigus viskas daroma. 

— Vyrutis nenorėjo palikti popierinių pėdsakų. 

— Ir nepaliko. 

Doralas pasidomėjo, ar buvo apklausti Koburno kaimynai. 

— Pats apklausiau, - atsakė Fredas. - Visi namo gyventojai 
pažinojo jį iš matymo. Moterims jis savaip patrauklus. 

— Kaip savaip? 

— Norėtų su juo pasidulkinti, bet laiko nemaloniu tipu. 

— Tai ir yra „savaip ? 

— Aišku, tai ir yra „savaip“. 

— Kas tau taip paporino? 

— Kai ką ir pats nutuokiu. - Jis niuktelėjo broliui į pašonę. - 
Juk neabejoji, kad aš moteris suprantu geriau negu tu. 

— Nagi, čiurkštelėk man ir ant kitos kojos. 

Abu sukikeno, Fredas vėl surimtėjo. 

- Vyrai, su kuriais kalbėjausi, sakė jautę, kad su Koburnu 
geriau neprasidėti; bet jis nekėlė jokių rūpesčių, pareidamas 
ir išeidamas niekam nė nelinktelėdavo. 

— Draugė? 

— Niekas nieko nežino. 

— Draugas? 

— Niekas nieko nežino. 

— Apieškojote jo butą? 

— Nuodugniausiai. Nedidelis kambario butelis rytinėje 
miesto dalyje, ir nė prakeiktos smulkmenos, kuri nors kiek 
mums pagelbėtų. Spintoje darbiniai drabužiai. Šaldytuve - 
pyragėliai su vištiena. Tas vyras gyveno kaip vienuolis. Ant 
kavos staliuko vienintelis nučiupinėtas „Sports Illustrated“ 
numeris. Televizorius, bet kabelinės nėra. Visame bute - nė 
vieno sušikto asmeninio daiktelio. Jokios užrašinės, kalendo- 
riaus ar adresų knygelės. Kaip iššluota. 

— Kompiuteris? 

— Nėra. 

— O telefonas? 

Žudynių vietoje Fredas rado mobilųjį telefoną ir nustatė, 
kad jis nepriklausė nė vienam iš kulkomis suvarpytų kūnų. 

— Paskutiniai skambučiai: vienas į šlykščiąją kinų maisto 
skylę, kuri užsakymus išnešioja po miestą, ir vienas skambu- 
tis jam - reklama telefonu. | 

- Ir viskas? Du skambučiai? 

— Per trisdešimt šešias valandas. 

— Prakeikimas. - Doralas priplojo kandančią musę. 

— Tikriname ankstesnius įrašus telefone. Aiškinamės, kie- 
no numeriai. Bet kol kas nieko nežinome apie Li Koburną, 
išskyrus, kad jis tebesišlaisto kažkur čia ir kad sėsim į šūdą, 

jeigu jo nesučiupsim, - suurzgė Fredas ir tyliau pridūrė: - Ir 
mieliau jį matyčiau lavonmaišyje negu su antrankiais. Ar ne 
geriausia būtų, jei jo kūną be gyvybės žymių rastume kokia- 
me užtakyje? 

— Žmonės dėl to nepyktų. Marsetas buvo labai gerbiamas. 
Galima sakyti, tikras Tamboro kunigaikštis. 

Karališkosios gabenimo bendrovės savininkas Samas Mar- 
setas buvo Rotary klubo prezidentas, Šyentojo Bonifaco kata- 
likų bažnyčios seniūnas, skautų erelis, masonas. Jis vadova- 
vo įvairioms taryboms ir paprastai būdavo didysis maršalka 
per miesto Užgavėnių eitynes. Tikras bendruomenės ramstis, 
žmonėms jis patiko, juo buvo žavimasi. 

O dabar jis lavonas su kulkos skyle pakaušyje, ir tarsi šito 
nebūtų pakakę jam užmušti, dar viena kulka dėl visa pikta 
buvo paleista į krūtinę. Kitų šešių nušautųjų veikiausiai nebū- 
tų pernelyg gedėta, bet Marseto nužudymas į šio ryto spau- 
dos konferenciją sutraukė visas didžiąsias Naujojo Orleano 
televizijas. Apie tai rašė visi valstijos pakrantės laikraščiai. 

Konferenciją vedė Fredas, jam iš šonų sėdėjo miesto pa- 
reigūnai, įskaitant ir jo brolį dvynį. Naujojo Orleano polici- 
jos skyrius paskolino Tamborui dailininką, tas pagal kaimynų 
apibūdinimą nupiešė Koburno portretą: baltasis, apie metro 
devyniasdešimties ūgio, vidutinio svorio, atletiškai sudėtas, 
juodi plaukai, mėlynos akys, pagal darbo dokumentus - tris- 
dešimt ketverių metų. 

Baigdamas spaudos konferenciją Fredas parodė televizi- 
ninkams portretą ir įspėjo vietinius: manoma, kad Koburnas 
tebesislepia apylinkėse, veikiausiai ginkluotas ir pavojingas. 

— Gana sodriai viską pavaizdavai, - prisiminęs baigiamuo- 
sius Fredo žodžius, pasakė Doralas. - Kad ir koks slidus būtų 
Li Koburnas, nemanau, kad jam pavyktų iš čia pasprukti. 

Fredas pažvelgė į brolį ir kilstelėjo antakį. 

— Tu čia rimtai ar tik nori taip manyti? 

Doralas nespėjo atsakyti, suskambėjo Fredo mobilusis. Pa- 
matęs, kas skambina, jis nusišypsojo broliui. 

— Tomas Vanalenas. FTB skuba į pagalbą. 

šius pamažu atsitraukė nuo moters, bet ji vis tiek spin- 
duliavo baimę. Gerai. Jam reikia, kad bijotų. Baimė skatins 
bendradarbiauti. 

— Jie ieško jūsų, - pasakė ji. 

— Po kiekvienu krūmu. 

- Vietos ir valstijos policija, savanoriai. Šunys. 

- Šįryt girdėjau juos viauksint. 

- Jus sučiups. 

— Kol kas nesučiupo. 

— Turėtumėt bėgti. 

— Norėtum, ar ne, ponia Džilet? 

Iš baimės ji dar labiau pastiro - vadinasi, jis žino jos pavar- 
dę, jai neprasprūdo pro-ausis. Jis neatsitiktinai pasirinko jos 
namus pasislėpti. Jie - ji - pasirinkti tikslingai. 

— Mama, kačiukas įlindo į krūmus ir nenori išlįsti. 

Koburnas stovėjo nugara į duris, bet dar prieš mergytei įžen- 
giant į virtuvę išgirdo kietmedžio grindimis šlepsint jos basutes. 
Bet neatsigręžė į mergaitę. Nenuleido akių nuo jos motinos. 

Šios veidas išbalo kaip kreida. Lūpos atrodė bekraujės, o 
akys lakstė tarp dukros ir vyro. Vis dėlto Koburnas turėjo su 
pagarba pripažinti: balsas išliko linksmas ir džiugus. 

— Katės šitaip elgiasi, Eme. Jos slapstosi. 

— Bet kodėl? 

— Kačiukas tavęs nepažįsta, gal bijo. 

— Kvaila. 

— Taip. Labai kvaila. - Ji vėl pažvelgė į Koburną ir reikšmin- 
gai pridūrė: - Jis turėtų žinoti, kad tu nieko jam nepadarysi. 

Ką gi, jis ne kvailys. Suprato užuominą. 

— O jei padarysi, - tyliai pasakė, - jis ims braižytis, ir tau 
skaudės. 

Nenuleisdamas žvilgsnio nuo pastirusių moteriškės akių, 
Koburnas užsikišo pistoletą už džinsų, užtraukė ant viršaus 
marškinėlius, tada atsisuko į mergytę. Ši be galo susidomėjusi 
spoksojo į jį. 

— Ar tavo popa skauda? 

— Kas tokia? 

Ji parodė į galvą. Jis pakėlė ranką ir palietė sukrešėjusį 
kraują. 

— Ne, neskauda. 

Jis žengė pro ją ir priėjo prie stalo. Seilės tekėjo nuo pat 
tos akimirkos, kai įžengė į virtuvę ir užuodė ką tik iškeptų 
keksiukų kvapą. Nuplėšė popierinę formelę nuo keksiuko ir 
iškart pusę atsikando, tada godžiai susigrūdo į burną antrą 
pusę ir siektelėjo kito. Nuo vakar pietų nieko nevalgęs, visą 
naktį klampojo per pelkes. Buvo peralkęs. 

— Tu nenusiplovei, - perspėjo mergytė. 

Prarijo keksiuką beveik nekramtydamas. 

— Ką? 

— Prieš valgydamas turėjai nusiplauti rankas. 

- Šit kaip? 

Jis nulupo popierių nuo kito keksiuko ir atsikando didžiulį 
kąsnį. | 

Mergaitė oriai linktelėjo. 

— Tokios taisyklės. 

Jis metė žvilgsnį į moterį, ši prislinko prie dukters ir apglė- 
bė per pečius. 

— Aš ne visada laikausi taisyklių, - paaiškino mažei. 

Viena akim sekdamas jas, nuėjo prie šaldytuvo, atidarė ir 
paėmė plastikinį butelį pieno. Atsuko dangtelį ir užsivertęs 
didžiuliais gurkšniais ėmė gerti tiesiai iš butelio. 

— Mamyte, jis geria tiesiai iš... 

- Žinau, brangute. Bet šį vienintelį kartą taip galima. Jis 
labai ištroškęs. 

Mergytė susižavėjusi stebėjo, kaip jis išmaukė kone treč- 
dalį butelio, tik tada sustojo atsikvėpti. Atpakalia ranka nusi- 
šluostė lūpas ir padėjo butelį atgal į šaldytuvą. 

Mergytė suraukė nosytę. 

— Tavo drabužiai purvini ir smirda. 

- Įkritau į užutėkį. 

Ji išpūtė akis. 

— Netyčia? 

— Panašiai. 

— Ar turėjai užsimovęs sparnus? 

— Sparnus? 

— Ar moki plūduriuoti panardinęs galvą? 

Nesusigaudydamas jis pažvelgė į motiną. Ši paaiškino: 

— Per plaukimo pamoką ji išmoko plūduriuoti panardinusi 
galvą. 

— Man dar reikia užsimauti sparnus, - nesiliovė mergytė, - 
bet gavau auksinę žvaigždę už pastangas. 

Motina nervingai ją apsuko ir pastūmė prie svetainės durų. 

— Manau, jau laikas Dorai. Eik pažiūrėti, kol pasikalbėsiu 
su... su Mūsų svečiu. 

Vaikas įsispyrė į grindis. 

— Sakei, kad galėsiu išlaižyti puodą. 

Motina padvejojo, tada išėmė guminę mentelę, o puodą su 
glaisto likučiais padavė mergaitei. Ši džiugiai paėmė ir paliepė 
vyrui: 

— Daugiau keksiukų nevalgyk. Jie skirti gimtadienio puo- 
tai. - Ir išstraksėjo iš kambario. 

Moteris atsigręžė į jį, bet tylėjo, kol išgirdo kalbant per te- 
levizorių. Tada paklausė: 

- Iš kur žinote mano pavardę? - Ji spoksojo į jį. 

— Tu Edžio Džileto našlė, tiesa? Juk ne toks sunkus klausi- 
mas. - Ir vėl paklausė: - Taip ar ne? 

— Taip. 

— Taigi, jei dar kartą neištekėjai... 

Ji papurtė galvą. 

— Tai logiška vadinti tave ponia Džilet. O koks vardas? 

— Honorata. 

Honorata? Jis nieko nepažinojo tokiu vardu. Bet čia Luizia- 
na. Čia daug žmonių keistais vardais ir pavardėmis. 

— Ką gi, Honorata, man turbūt nereikia prisistatyti? 

— Buvo pranešta, kad jūsų pavardė Li Koleris. 

— Koburnas. Malonu susipažinti. Sėskis. - Jis parodė į kėdę 
prie stalo. 

Moteris padvejojo, tada lėtai atitraukė kėdę ir atsisėdo. 

Jis išgraibė iš džinsų kišenės mobilųjį ir surinko numerį, 
koja atitraukė kėdę ir atsisėdo priešais ją kitapus stalo. Klau- 
sydamasis telefono, nesiliovė dėbsojęs į ją. 

Ji nenustygo ant kėdės. Gniaužė rankas skreite, žvelgė į 
šalį, o paskui beveik įžūliai įsmeigė į jį akis. Buvo kone mir- 
tinai persigandusi, bet stengėsi to neparodyti. Ta ponia turi 
stuburą, ir gerai. Verčiau turėti reikalų su šiek tiek užsispyru- 
sia negu su klykiančia ir maldaujančia. 

Kai atsiliepė balso atsakiklis, jis nusikeikė panosėje ir pa- 
laukęs pyptelėjimo pasakė: 

— Tu žinai, kas čia. Visi velniai paleisti. 

Vos tik jis išjungė telefoną, ji paklausė: 

— Jūs turite bendrininką? 

— Galima ir taip sakyti. 

- Ar jis buvo čia per... šaudymą? 

Jis nužvelgė moterį. Ši apsilaižė lūpas, prikando apatinę. 

— Per žinias sakė, kad užmušti septyni žmonės. 

- Ir aš tiek suskaičiavau, - atšovė jis. 

Ji sunėrė rankas ant krūtinės ir prispaudė alkūnes. 

— Kodėl juos nužudėte? 

— O kas buvo pranešta per žinias? 

— Kad buvote viskuo nepatenkintas ir įnirtęs. 

- Gali vadinti mane įnirtusiu. - Jis gūžtelėjo. 

- Jums nepatiko gabenimo bendrovėje? 

— Ne. O labiausiai viršininkas. 

— Samas Marsetas. Bet kiti buvo paprasčiausi pamaininiai 
darbininkai - kaip ir jūs. Ar buvo būtina ir juos nušauti? 

— Taip. 

— Kam? 

— Jie buvo liudytojai. 

Atrodo, jo atvirumas ją apstulbino ir pakraupino. Matė, 
kaip virpuliai perėjo per kūną. 

Kurį laiką ji tylėjo, dėbsodama į stalą. Tada lėtai pakėlė gal- 
vą ir pažvelgė į jį. 

— Iš kur pažinojote mano vyrą? 

- Iš tikro neturėjau tokio malonumo. Bet girdėjau apie jį. 

— Iš ko? 

— Karališkojoje gabenimo bendrovėje jo vardas dažnai mi- 
nimas. 

- Jis gimė ir užaugo Tambore. Visi pažinojo ir mylėjo Edį. 

— Esi dėl to tikra? 

Netikėtai užklupta, ji nesutriko. 

— Taip, esu dėl to tikra. | 

— Ir dar jis buvo faras, tiesa? 

— Ką turit omeny sakydamas „ir dar'? 

— Tavo vyras, didysis policininkas Edis, turėjo kai ką be galo 
vertinga. Atėjau to kai ko pasiimti. 

Nespėjus jai atsakyti, jo kišenėje suskambėjęs jos mobilusis 
išgąsdino abu. Koburnas ištraukė jį iš kišenės. 

— Kas tas Stenlis? 

— Uošvis. 

— Senelis, - jis prisiminė mergaitės žodžius kieme. 

— Jeigu neatsiliepsiu... 

— Pamiršk. - Jis palaukė, kol liovėsi skambėti, tada parodė 
į keksiukus. 

— Kieno gimtadienis? 

— Steno. Jis ateina šventinės vakarienės. 

— Kada? Tik nepatariu meluoti. 

— Pusę šešių. 

Jis pakėlė akis į sieninį laikrodį. Dar beveik aštuonios va- 
landos. Iki to laiko jis tikėjosi gauti ko atvykęs ir būti jau toli 
nuo čia. Labai daug kas priklausė nuo Edžio Džileto našlės ir 
nuo to, kiek ji žinojo apie nedarbinę velionio vyro veiklą. 

Aišku viena: jos baimė neapsimestinė. Bet ta baimė gali tu- 
rėti begalę priežasčių, viena tų priežasčių - ji nori apsaugoti 
tai, ką turi, ir baiminasi, kad jis gali atimti. 

O galji niekuo dėta ir bijo jo tik dėl to, kad kelia pavojų jai 
ir jos dukrai. 

Aišku, šiame užkampyje jos gyvena vienos. Namie jokio 
vyro pėdsako. Taigi kai įsiveržia kraujais pasruvęs vyras ir gra- 
sina pistoletu vienišai našlei, suprantama, ji bijo. Kita vertus, 
gyventi vienišam jokia dorybė, pamanė Koburnas prisiminęs, 
kad ir pats vienišius. 

Išvaizda irgi gali būti apgaulinga. Ji atrodo ganėtinai ne- 
kalta, ypač taip vilkėdama. Balti marškinėliai, mėlyno džinso 
šortukai, o išėję iš mados balti sportiniai bateliai atrodo taip 
pat jaukiai kaip namie kepti keksiukai. Šviesūs plaukai surišti 
į uodegą. Akys rusvos, o gal tamsaus žalumo. Ji tikra valyvoji 
amerikiečių mergaitė kaimynystėje - skirtumas, kad Kobur- 
no kaimynystėje niekada negyveno jokia mergaitė, kuri taip 
gerai atrodytų. 

Pamatęs džiūstančius menkus jos apatinius drabužėlius 
skalbykloje, jis suvokė, kaip seniai begulėjo su moterimi. 
Žvelgdamas į minkštus kauburius po Honoratos Džilet bal- 
tais marškinėliais, į jos ilgas glotnias kojas, jis pajuto, kaip la- 
bai nori nutraukti tą užtrukusį pasninką. 

Moteris veikiausiai pajuto, kur krypsta jo mintys, nes kai 
pakėlė akis nuo jos krūtinės prie veido, sutiko baugų žvilgsnį. 
Ji paskubom prakalbo: 

— Jūs turite begalę rūpesčių, o čia tik laiką švaistote. Nie- 
kuo negaliu padėti. Edis neturėjo nieko itin vertingo. - Ji 
skėstelėjo rankomis. - Pats matote, kaip paprastai gyvename. 

Kai Edis mirė, turėjau parduoti jo valtį, kad sudurčiau galus, 
kol grįšiu dirbti į mokyklą. 

— Į mokyklą? 

— Valstybinė mokykla. Antra klasė. Vienintelis dalykas, ką 
Edis man paliko, - šioks toks gyvybės draudimas, vos užteko 
laidotuvėms. Jis tik aštuonerius metus dirbo policijos skyriu- 
je, todėl našlės pensija visai nedidelė. Ją visą dedu į Emilės 
studijų fondą. Išsilaikome iš mano atlyginimo, kitkam mažai 
lieka. - Ji nutilo atsikvėpti. - Pone Koburnai, jus suklaidino. 
Arba prisiklausęs gandų padarėte klaidingą išvadą. Edis netu- 
rėjo nieko vertingo, neturiu ir aš. Jei turėčiau, su džiaugsmu 
jums atiduočiau, kad tik apsaugočiau Emilę. Man jos gyvybė 
svarbiau už viską, nieko vertingesnio neturiu. 

Jis kurį laiką mąsliai žvelgė į ją. 

— Gražiai čia išdėstei, bet manęs neįtikinai. - Jis atsisto- 
jo, ištiesęs ranką vėl čiupo jai už žasto ir pakėlė nuo kėdės. — 
Eime į miegamąjį. 


R skyrius 


J: gatvės vardas buvo Diegas. 

Šitaip jis visada buvo vadinamas ir tai buvo vienintelis jo 
vardas. Kiek siekė atmintis, liesa juodaodė liepdavo paduoti jai 
cigarečių arba švirkštą ir plūsdavo, jeigu jis nepasiskubindavo. 

Nežinojo, ar ji jo motina. Netvirtino tokia esanti, bet kartą 
jo paklausta nepaneigė. Jis nebuvo juodas - bent nevisiškai. 
Vardas kaip lotynų amerikiečio - ispaniškas, bet jis nebūtinai 
rodo kilmę. Jis buvo mišrūnas; šiame kreolų mieste mišrus 
kraujas nuo seniausių laikų įprastas dalykas. 

Kiek prisiminė, ta juodaodė turėjo kirpyklą, tiksliau - plau- 
kų pynimo saloną. Kirpykla būdavo atidaryta tik tada, kai ji 
to norėdavo, o taip atsitikdavo retai. Jeigu staiga jai prisi- 
reikdavo grynųjų, užpakaliniame kambaryje teikdavo kūno 
džiaugsmus. Kai Diegas paūgėjo, siųsdavo jį į gatvę vilioti 
klientų. Moteris jis gundydavo pažadu supinti standžiausias 
kasas Naujajame Orleane. Vyrams užsimindavo apie malonu- 
mus, kurie jų laukia anapus stiklo karoliukų užuolaidos, ski- 
riančios jaukų kampelį nuo dulkėto šaligatvio. 

Vieną dieną jis ieškojo mieste ko nors valgoma ir grįžęs 
rado moterį negyvą ant purvinų vonios kambario plytelių. 
Stovėjo, kol nuo jos sklindantis dvokas net jam tapo nepake- 
liamas, tada dingo iš ten, palikęs kam nors kitam rūpintis jos 
išpampusiu kūnu. Nuo tos dienos jis rūpinosi tik savim. Jo 
medžioklės plotai buvo Naujojo Orleano apylinkės, kur ange- 
lai nedrįsdavo užklysti. 

Jis buvo septyniolikos ir ne pagal metus protingas. 

Jo akyse tai atsispindėjo, kai pažvelgė į vibruojančio tele- 
fono ekraną. Numeris nenustatytas. Vadinasi, Buhalteris. Jis 
šiurkščiai atsiliepė: 

— Klausau. 

— Atrodai nusiminęs, Diegai. 

— Turėjai manęs paprašyti, kad pasirūpinčiau Marsetu. — 
Buvo įsiutęs, gal net per švelnus žodis. - Bet neprašei. Dabar 
matai, koks jovalas. 

— Tai jau girdėjai apie sandėlį ir Li Koburną? 

— Turiu televizorių. Plokščiaekranį. 

— Dėkok man. 

Diegas praleido pro ausis pastabą. Buhalteriui nereikia ži- 
noti, kad ne tik su juo turi darbinių santykių. Kartkartėmis jis 
pasidarbuodavo ir kitiems klientams. 

— Ginklai, - iškošė su panieka. - Jie kelia daug triukšmo. 
Kam šaudyti viešoje vietoje? Būčiau tyliai sudorojęs Marsetą, 
ir neturėtum viso to cirko Tambore. 

— Man reikėjo pasiųsti žinią. 

Nemėgink krušti nei manęs, nei kitų - štai kokia žinia. Diegas 
spėjo, kad kažkas, kas Buhalteriui perėjo skersai kelio, išgir- 
dęs apie masines žudynes, šįryt alsuoja šiam į pakaušį. Kad ir 
koks nuosprendis Marsetui atrodo mėgėjiškas, netenka abe- 
joti, įspėjamoji žinia suveikė kaip puikus žadintuvas. 

- Li Koburnas kol kas nerastas, - beveik nusišaipė Diegas. 

— Nerastas. Aš atidžiai seku paieškas. Tikiuosi, ras jį negy- 
vą, bet jei ne - reikės jį pašalinti. Taip pat visus, su kuriais jis 
bendravo pasprukęs iš sandėlio. 

— Tai dėl to man skambini? 

— Bus keblu prisiartinti prie ko nors, sėdinčio policijos areš- 
tinėje. 

— Keblumai - mano profesija. Aš galiu. Visada prisiartinu. 

— Todėl ir esi numatytas tam darbui - jeigu prireiks. Tavo 
gabumus švaistyti dėl Marseto būtų neleistina prabanga. Man 
reikėjo sukelti triukšmą ir palikti marias kraujo. Bet dabar, kai 
kraujas liejosi laisvai, noriu, kad neliktų jokių palaidų galų. 

Jokių palaidų galy. Jokio gailesčio. Įprasta Buhalterio malde- 
lė. Kiekvienas, vengiantis purvino darbo, paprastai tapdavo 
kita auka. 

Prieš keletą savaičių meksikietis berniukas ištrūko iš per- 
grūsto sunkvežimio, slapta vežančio jį į Valstijas. Jis ir dar tu- 
zinas kitų buvo gabenami į vienokią ar kitokią vergovę. Vaikis 
veikiausiai nutuokė, kas jo laukia. Sustojus prisipilti degalų, 
kai vairuotojas mokėjo už dyzeliną, vaikis paspruko. 

Laimė, valstijos policininkas, kuris gaudavo iš Buhalterio 
algą, rado jį balsuojantį magistralėje į vakarus. Policininkas jį 
paslėpė, ir jam buvo nurodyta atsikratyti bėdos. Bet jis pasi- 
rodė esąs skystablauzdis. 

Buhalteris pasamdė Diegą nuvykti ir padaryti už policinin- 
ką purviną darbą. Praėjus savaitei, kai Diegas nužudė berniu- 
ką, Buhalteris pasamdė jį pasirūpinti vairuotoju, dėl kurio 
aplaidumo berniukas pabėgo, taip pat policininku, kuris pa- 
sirodė esąs godus, bet bekiaušis. | 

Jokių laisvų galų. Jokio gailesčio. Ši bekompromisė Buhalte- 
rio nuostata sėjo baimę, įdiegė paklusnumą. 

Bet Diegas nieko nebijo. Todėl kai Buhalteris paklausė: „Ar 
radai merginą, kuri paspruko iš masažo kabineto?“ - jis atsa- 
kė įprastu nepagarbiu tonu: 

— Vakar. 

— Arji nebekelia rūpesčių? 

— Nebent angelams. Arba velniams. 

— Kūnas? 

— Aš ne kvailys. 

— Diegai, vienintelis dalykas, kuris mane labiau erzina už 
kvailį - protingas šiknius. 

Diegas parodė telefonui didįjį pirštą. 

— Kažkas man skambina. Turiu atsijungti. Būk pasiruo- 
šęs, - baigė kalbą skambintojas. 

Diegas įgrūdo ranką į kelnių kišenę ir paglostė atlenkiamą 
skustuvą, kuriuo garsėjo. Nors Buhalteris nebegalėjo girdėti, 
atsakė: 

— Aš pasiruošęs. 


o SHUrius 


Įsijautusi į laidą, Emilė nė nepastebėjo, kaip Honorata su Ko- 
burnu perėjo svetainę. 

Įžengus į miegamąjį, Honorata išplėšė ranką iš jo gniaužto 
ir patrynė nutirpusį raumenį. 

— Nenoriu būti nušauta ir jau tikrai nerizikuočiau Emilės 
gyvybe bėgdama ir palikdama ją. Nėra jokio reikalo mane 
laikyti. 

— Man spręsti. - Jis parodė į kompiuterį ant rašomojo sta- 
lo. - Ar čia tavo vyro kompiuteris? 

— Abu juo naudodavomės. 

- Įjunk. 

— Jame nėra nieko, išskyrus mano asmeninį paštą, mano 
mokinių sąrašus, įrašus ir kiekvieno mėnesio pamokų tvar- 
karaštį. 

Jis tebestovėjo niūrus ir pavojingas, todėl ji nuėjo prie sta- 
lo ir atsisėdo. Atrodė, praėjo visa amžinybė, kol kompiuteris 
įsižiebė. Ji dėbsojo į ekraną, regėjo išskydusį savo atvaizdą, 
bet visą laiką jautė jį, stovintį arti, atsiduodantį pelke, kūno 
karščiu ir aiškiai juntama grėsme. 

Akies kimpučiu pažvelgė į jo ranką. Ji atrodė atpalaiduota, 
kabojo prigludusi jam prie šlaunies. Vis dėlto suvokė: ta ranka 
išspaus iš jos gyvastį, jeigu apsivys aplink gerklę. Įsivaizdavus, 
kaip ta ranka apsiveja aplink švelnų ir mielą Emilės kaklą, jai 
pasidarė silpna. 

- Ačiū, pone Koburnai, - sušnibždėjo. 

Praėjo keletas sekundžių, kol jis paklausė: 

— Už ką? 

— Kad nenuskriaudėt Emilės. 

Jis tylėjo. 

— Ir kad paslėpėt pistoletą nuo jos akių. Esu dėkinga. 

Vėl praėjo keletas sekundžių. 

— Skriausti vaiką nebūtų jokios naudos. 

Kompiuteris pareikalavo slaptažodžio. Honorata mikliai 
suspaudė. Langelyje atsirado juodi taškeliai. 

— Pala, - pasakė jis, jai nespėjus paspausti komandos klavi- 
šo. - Grįžk atgal ir vėl įvesk. Šįkart lėtai. 

Ji vėl surinko raides. 

— Ką reiškia r? 

— Rozmari. 

— H, r, Džilet. Ne itin išmoningas slaptažodis. Lengvai ats- 
pėjamas. 

— Neturiu ko slėpti. 

— Pažiūrėkim. 

Jis pasilenkė per petį ir ėmė vedžioti pele. Naršė jos laiškus, 
net tuos, kurie buvo šiukšlėse, visus dokumentus, kuriuose 
nebuvo nieko įdomaus, nebent pats būtų antraklasis. Vienu 
metu ji mandagiai paklausė: 

— Gal norėtumėt sėstis? 

— Ir taip gerai. 

Jam gal ir gerai, bet jai - ne. Jis palinkęs virš jos, kartkar- 
tėmis prisiliečia prie jos nugaros ir peties stumdydamas pelę, 
vis prisiliečia ranka prie jos rankos. 

Galiausiai jis įsitikino, kad jos atvertos bylos jam bevertės. 

— Ar Edis turėjo slaptažodį? 

— Mes naudojomės tuo pačiu slaptažodžiu, taip pat ir vienu 
elektroniniu adresu. 

— Nemačiau nė vieno jo siųsto ar jam atsiųsto laiško. 

— Visus juos ištryniau. 

— Kodėl? 


32 » Sandra Brown 


— Užėmė vietą kompiuteryje. 

Jis patylėjo, ji pajuto timpčiojant jos plaukų uodegą ir su- 
vokė, kad jis vynioja plaukus aplink plaštaką. Kai jau tvirtai 
sugriebė, atsuko jos galvą į save. Ji užsimerkė, bet vis tiek jau- 
tė, kaip jis spokso jai į pakaušį. 

— Atsimerk. 

Prisiminusi, kokios stiprios jo rankos, padarė ką liepiama - 
bijojo nepaklusti. Kai atsimerkė, akys buvo jo liemens lygyje. 
Ją trikdė, kad taip arti veidu prie jo kūno, suvokė - intymu- 
mas peršamas sąmoningai. Jis norėjo, kad neliktų jokių abe- 
jonių, kas čia viršininkas. 

Bet gal ji gali pakreipti padėtį savo naudai? Jos nosis vos 
per keletą centimetrų nuo pistoleto po marškinėliais. Rankos 
laisvos. Gal galėtų... 

Ne. Dar nespėjusi įsisąmoninti gundančios minties, čia pat 
ją nuvijo. Edis buvo ją išmokęs šaudyti iš rankinio ginklo, bet 
ji niekada nejautė malonumo laikydama rankoje šaunantį 
daiktą. Nespėtų ištraukti pistoleto ir iššauti - Koburnas grei- 
čiau jį išmuštų arba atimtų. Toks bandymas jį tik supykintų. 
O kas tada? Nenorėjo spėlioti. 

Sugriebęs už plaukų, jis lošė jos galvą tol, kol ji pažvelgė 
jam į akis. 

— Kodėl ištrynei vyro laiškus? 

— Jo dveji metai nebėra. Kodėl būčiau turėjusi laikyti? 

— Juose galėjo būti svarbios informacijos. 

— Nebuvo. 

— Sakai taip, tarsi būtum visiškai tikra. 

- Ir esu tikra, - pasišiaušė ji. - Edis nebūtų buvęs toks ne- 
apdairus, kad siųstų elektroniniu paštu svarbią informaciją. 

Jis dėbsojo jai į akis, tarsi svertų, ką išgirdęs. 

— Ar kompiuteriu darai banko operacijas? 

- Ne. 

— Moki sąskaitas? 

Ji papurtė galvą - kiek leido sugniaužti plaukai. 

— Mudu internetu netvarkėme piniginių reikalų. 


Birtininkas + 33 


— O kaip jo darbinis kompiuteris? 

- Jis buvo policijos skyriaus nuosavybė. 

— Tau jo neatidavė? 

— Ne. Manau, dabar su juo dirba kitas pareigūnas. 

Jis vėl ilgai žvelgė jai į akis ir veikiausiai patikėjo, kad sako 
tiesą. Paleido plaukus ir atsitraukė. Lengviau atsikvėpusi, ji 
atsistojo, žengė toliau nuo jo ir pasuko prie durų. 

— Noriu pažiūrėti, kaip Emilė. 

— Niekur neik. 

Akimis apvedė kambarį, paskui dar kartą - jo dėmesį pa- 
traukė kai kas ant tualetinio staliuko. Greitai priėjo, čiupo įrė- 
mintą nuotrauką ir įgrūdo jai į rankas. 

— Kas tie vyrai? 

— Vyresnysis - Stenas. 

— Edžio tėvas? Kaip tokio amžiaus, be galo gerai atrodo. 

— Rūpinasi savim. Šalia jo - Edis. 

— O kas anie du? Dvyniai? 

— Fredas ir Doralas Hokinsai. Geriausi Edžio draugai. - Ap- 
imta mielų prisiminimų, perbėgo pirštais per nuotraukos sti- 
klą. - Jie buvo išplaukę į naktinę žvejybą įlankoje. Kai kitą 
popietę parplaukė, sustojo krantinėje su laimikiu ir paprašė, 
kad nufotografuočiau. 

— Ar čia ta valtis, kurią pardavei? 

— Ne, čia Doralo išsinuomota valtis. „Katrinos“ uraganas ją 
nusinešė. Dabar jis mūsų miesto tarnautojas. Fredas - polici- 
ninkas. 

Jis niršiai pažiūrėjo į nuotrauką ir pabarbeno pirštu į stiklą. 

— Tas vyriokas faras? 

— Juodu su Edžiu kartu įstojo į policijos akademiją, ta pati 
laida. Jis... - Ji sugaikščiojo ir nusisuko, bet Koburnas griebė 
jai už smakro ir atgręžė į save. 

— Ką? - reikliai paklausė. 

Ji nematė prasmės išsisukinėti. 

— Fredas vadovauja jūsų gaudynėms. 

— Iš kur žinai? 

- Šįryt jis kalbėjo per spaudos konferenciją. Prisiekė grei- 
tai jus sučiupti ir nuteisti už septynių žmonių žudynes. Kaip 
įtariama. 

Jis išklausė, paleido jos plaukus ir paėmė nuotrauką. Jos 
siaubui, apvertė nuotrauką ir ėmė lankstyti metalinius dan- 
telius, kad galėtų nuimti kartoną su kojele. 

— Ką darote? 

— O kaip atrodo? 

Nuėmė kartoną ir po juo rado, kaip ji ir žinojo, tik baltą 
popierių, nuotrauką ir stiklą. Įbedė žvilgsnį į nuotrauką, pati- 
krino antroje pusėje atspaustą datą. 

— Atrodo, tikrai buvo geri bičai. 

— Tie trys berniukai susidraugavo dar pradžios mokyklo- 
je. Galima sakyti, Stenas augino dvynius Hokinsus kartu su 
Edžiu. Kai Edis mirė, jie mums buvo didelė atrama. Itin dėme- 
singai mudvi su Emile globojo. 

- Šit kaip? - Jis lėtai ją pervėrė nuo galvos iki kojų. - Die- 
važ, turėjo būti dėmesingi. 

Norėjo iškeikti jį už šlykščias užuominas, bet prikando 
liežuvį - orumas neleido nusižeminti prieš vyrą, permirkusį 
savo aukų krauju. Ji paėmė iš jo nuotrauką, rėmelį ir padėjo 
ant staliuko. 

— Kaip jūsų vyras mirė? - paklausė jis. - Edis. Kas jį pražudė? 

- Žuvo automobilio avarijoje. 

— Kaip tai atsitiko? 

— Spėjama, kad mašiną sumėtė, kai jis mėgino išsilenkti 
kokio žvėrelio ar ko nors panašiai. Nesuvaldė mašinos ir tren- 
kėsi į medį. 

— Važiavo vienas? 

— Taip. - Ji vėl ilgesingai pažvelgė į nuotrauką, kurioje taip 
puikiai buvo pagauta vyro šypsena. - Užsimušė grįždamas 
namo iš darbo. 

— Kur jo daiktai? 

Jo žodžiai išplėšė ją iš prisiminimų. 

— Ką? 

— Jo daiktai. Turėjai išsaugoti jo asmeninius daiktus. 

Po šitokio pokalbio jo noras knaisiotis tarp Edžio daiktų 
atrodė kaip didžiausias nejautrumas, tai ją įžeidė net labiau 
negu grasinimas pistoletu. Ji įsispitrijo į jo šaltas bejaus- 
mes akis. 

— Beširdis šunsnukis. 

Jo akys buvo nepermaldaujamos. Žengė žingsnį prie jos. 

— Man reikia pamatyti jo daiktus. Pati juos atnešk ar paro- 
dyk, kur jie, arba apversiu namus jų ieškodamas. 

— Jauskitės kaip namie. Bet verčiau būsiu prakeikta, negu 
jums padėsiu. 

— Oho... Ir vis dėlto abejoju. 

Išgirdusi piktą užuominą, ji metė žvilgsnį per jo petį į sve- 
tainę. Emilė vis dar buvo įsijautusi į savo mėgstamą televizi- 
jos laidą. 

— Tavo mergaitei niekas negresia, ponia Džilet. Ir jai nieko 
nenutiks, kol nepradėsi manęs maustyti. 

— Aš nemaustau. 

— Vadinasi, mudu supratome vienas kitą, o gal klystu? 

Jis kalbėjo lėtai, grėsmingai - ir pasiekė savo. Ji niršo ant jo 
ir savęs, kad pasiduoda be kovos, bet šaltai ištarė: 

— Man būtų lengviau, jei pasakytumėt, ko ieškot. 

— Man būtų lengviau, jei liautumeisi vedžiojusi mane už 
nosies. 

— Niekas jūsų nevedžioja! 

— Negi? 

— Tikrai! Neturiu supratimo, ko norit ir išvis apie ką kalbat. 
Aukso lydiniai? Vertybiniai popieriai? Brangakmeniai? Jei 
turėčiau ką nors panašaus, negi manote, iki šiol nebūčiau jų 
atsikračiusi? 

— Grynieji? 

— Negi aš panaši į turinčią krūvas grynųjų? 

— Ne. Nepanaši. Bet ir neturėtum būti panaši, nes tai būtų 
kvaila. 

— Kodėl kvaila? 

— Jeigu staiga aptektum grynaisiais, žmonės imtų stebėtis. 

- Žmonės? Kokie žmonės? Manim? Nieko nesuprantu. 

— Manau, supranti. 

Per tą karštą pokalbį jis vis artėjo, dabar jie stovėjo tiesiai 
vienas prieš kitą, ir nuo to artumo ji jautėsi įkliuvusi į spąs- 
tus. Buvo labai sunku susilaikyti nežengus dar vieno žingsnio 
atgal, bet daugiau nebešoks pagal jo dūdelę. Nesuteiks jam 
malonumo dar kartą įsitikinti, kaip puikiai veikia jo baugini- 
mo taktika. 

— Klausiu paskutinį kartą, - pratarė jis. - Kur Edžio daiktai? 

Ji nepaklusdama dėbsojo į jį - išdidi, nepalūžusi, nors tam 
reikėjo milžiniškų valios pastangų. Taip ir norėjosi pasakyti: 
kad tu prasmegtum. 

Bet čia sukikeno Emilė. 

Mielu čiulbančiu balseliu kreipėsi į kažką televizoriuje, tada 
sukrykštė iš pasitenkinimo ir suplojo delniukais. 

Visa Honoratos drąsa išgaravo. Nuleido karingai atstatytą 
smakrą ir, užuot palinkėjusi jam prasmegti, pasakė: 

— Po lova yra dėžė. 

[R Tomo Vanaleno namų iki FTB teritorinio padalinio La- 
fajete buvo netoli. Dažnai gailestaudavo, kad per arti. Tai bū- 
davo vienintelis laiko tarpsnis per visą dieną, kai jis galėdavo 
atsijungti ir negalvoti apie nieką daugiau, tik apie važiavimą 
savo eile leidžiamu greičiu. 

Įsuko į nuovažą ir pamatė savo namą, mažumą apšiurusį ir 
varganą, palyginti su kaimynų. Bet kada jį remontuoti ar bent 
perdažyti, jei net žolės neprisiruošia laiku nupjauti? 

Nespėjo įžengti pro duris, o savigraužą išstūmė rūpesčiai 
dėl Tamboro. 

Išgirdusi jį įeinant, Dženisė atskubėjo į tarpdurį su mobi- 
liuoju rankoje. 

— Kaip tik ketinau skambinti, kada grįši vakarienės. 

— Ne pavalgyti grįžau. - Nusivilko kostiuminį švarką ir pa- 
kabino prieškambaryje. - Tambore vos ne masinės žudynės... 

— Viskas parašyta laikraščiuose. To vyruko dar nesučiupo? 

Jis papurtė galvą. 

— Turiu pats tenai vykti. 

— Kodėl pats? Rytą pasiuntei agentus. 

Karališkoji gabenimo bendrovė vertėsi prekyba tarp vals- 
tijų. Kai buvo sužinota apie skerdynes sandėlyje, Tomui, kaip 
vyriausiajam padalinio agentui, apie tai buvo pranešta. 

— Man pridera asmeniškai susipažinti su padėtimi. Kaip 
šiandien Lanis? 

— Kaip ir kitomis dienomis. 

Tomas apsimetė negirdįs kartėlio žmonos balse ir nudrožė 
erdviu koridoriumi į kambarį užpakalinėje namo dalyje, jame 
buvo įkalintas jų trylikametis sūnus. 

Tiesą pasakius, ir juodu su Dženise ten buvo įkalinti. Deja, 
tas kambarys buvo viso jų gyvenimo šerdis - šerdis jų santuo- 
kos, jų ateities. 

Kūdikiui slenkant gimdos kanalu, įvyko nenumatyta kom- 
plikacija: jis nebegavo deguonies, dėl to sunkiai buvo pažeis- 
tos smegenys. Jų sūnus nekalbėjo, nevaikščiojo, pats net 
nesėdėjo. Jo reakcija į bet kokius dirgiklius būdavo viso labo 
mirkčiojimas, ir tai ne visada, arba gomuriniai garsai, kurių 
prasmės nei Tomas, nei Dženisė negalėjo suvokti. Net nežino- 
jo, sūnus atpažįsta juos iš matymo, balso ar prisilietimo. 

— Jis apsidirbęs, - įėjęs į kambarį ir pajutęs kvapą pasakė 
Tomas. 

— Vos prieš penkias minutes tikrinau, - Dženisės balse nu- 
skambėjo gynybos gaidelė. - Rytą pakeičiau paklodę, o... 

— Tai dviejų žmonių darbas. Galėjai palaukti manęs, būčiau 
padėjęs. | 

— Ką gi, tai galėjo palaukti, tiesa? 

- Širyt aš turėjau išvykti anksčiau, — taikiai atsiliepė To- 
mas. - Neturėjau pasirinkimo. 

Ji giliai atsikvėpė. 

- Žinau. Atsiprašau. Bet perklojusi jo lovą turėjau skalbti. 
Dar tik pavakariai, o aš jau nusibaigusi. 

Jis sustabdė ją einančią prie lovos. 

— Aš pasirūpinsiu. 

— Tu skubi išvažiuoti. 

— Penkios minutės šen ar ten. Būk gera, padaryk sumušti- 
nių. Suvalgysiu pakeliui į Tamborą. 

Aptvarkęs Lanį, nuėjo į miegamąjį ir nusivilkęs kostiumą 
paėmė kasdienius drabužius. Vakarop jis veikiausiai bus pa- 
kviestas prisidėti prie gaudynių. Vargu ar ten iš jo būtų kokios 
naudos, bet parodytų, kad prisideda. 

Persivilko džinsais ir baltais trumprankoviais, apsiavė se- 
nais sportbačiais ir priminė sau patikrinti, ar automobilio ba- 
gažinėje tebėra guminiai, kuriais audavosi eidamas žvejoti. 

Kadaise jis darydavo daugybę dalykų, seniai apie juos pa- 
miršo. 

Kai įžengė į virtuvę, Dženisė stovėjo atsukusi nugarą. Tepė 
jam sumuštinius, tad stebėjo žmoną jos nematomas. 

Ji nebeturėjo to patrauklumo kaip per pirmą pasimatymą. 
Trylika metų po Lanio gimimo padarė savo. Judesiai nebe- 
buvo grakštūs ir lengvi, bet apgalvoti ir mitrūs, tarsi amžinai 
baimintųsi, kad, nepasiskubinusi ir iškart nebaigusi darbo, 
nebeturės valios jam padaryti. 

Grakštus jaunas kūnas, kuriuo anksčiau ji taip didžiavosi, 
buvo išsekęs, galėjai ją vadinti džiūsna. Nuo darbo ir rūpesčio 
aplink akis susimetė raukšlelės, o kadaise kiekvieną akimirką 
pasirengusios pražysti šypsena lūpos dabar būdavo amžinai 
patemptos iš nusivylimo. 

Tomas nekaltino jos dėl nepageidautinų išvaizdos permai- 
nų. Ir pats tokių nemalonių permainų patyrė. Nepasitenkini- 
mas ir neviltis abiejų veiduose paliko neišdildomą atspaudą. 
O blogiausia, pokyčiai buvo ne vien fiziniai. Užgriuvusi trage- 
dija - ir nematyti jos pabaigos - iš esmės pakeitė ir jų meilę, 
ir bendrą gyvenimą. Jo meilė Dženisei dabar veikiau rėmėsi 
gailesčiu, o ne aistra. 

Kai susituokė, abu domėjosi džiazu, kinu, Toskanos virtu- 
ve. Ketino praleisti vasarą Italijoje, ten lankyti virimo kursus, 
karštomis popietėmis gerti puikius vietos vynus. 

Ir tai tik viena iš sužlugusių svajonių. 

Tomas kasdien klausdavo savęs, kaip ilgai juodu šitaip 
temps. Reikia ką nors daryti. Tomas puikiai suprato. Nujautė, 
kad ir Dženisė supranta. Bet niekatras nenorėjo pirmas iškel- 
ti baltos vėliavos ir išsižadėti pareigos bejėgiam sūnui. Nieka- 
tras nenorėjo pirmas ištarti: „Daugiau nebegaliu“ ir pasiūlyti 
žengti žingsnį, kurio juodu prisiekė niekada nežengti: atiduo- 
ti Lanį į specialius globos namus. 

Geri globos namai - privatūs ir brangūs. Bet žvėriška kai- 
na - tik viena bėda. Tomas nebuvo tikras, kaip reaguotų Dže- 
nisė, jeigu pasiūlytų išsižadėti andainykštės nuostatos pa- 
tiems rūpintis Laniu. Baiminosi, kad ji pasipriešintų. Lygiai 
taip pat baiminosi, kad sutiktų. 

Pajutusi už nugaros vyrą, ji dirstelėjo per petį. 

— Su sūriu, kumpiu ir rudosiomis garstyčiomis? 

— Būtų puiku. 

Ji susuko sumuštinius į plastiką. 

— Ketini visą naktį ten būti? 

— Negaliu taip ilgai palikti tavęs vienos su Laniu. 

— Susitvarkysiu. 

Tomas papurtė galvą. 

"- Grįšiu. Fredas Hokinsas papasakos man visas bylos 
smulkmenas. 

— Kalbi apie pranašą iš Tamboro policijos skyriaus? 

Jos sarkazmas privertė jį nusišypsoti. Dvynius Hokinsus ji 
pažinojo nuo paskutinių metų mokykloje, kai tėvas nuspren- 
dė kraustytis „į kaimą“ ir iš parapinės mokyklos Naujajame 
Orleane pervedė ją į valstybinę vidurinę Tambore. 

Nors persikraustyta ne taip toli, aplinka skyrėsi kaip dan- 
gus ir žemė. Dženisė patyrė kultūrinį šoką ir niekada neatlei- 
do tėvams, kad paskutiniais, pačiais svarbiausiais mokslo me- 
tais buvo išplėšta iš įprastos aplinkos ir nublokšta į mužikynę. 
Visus Tambore ji laikė stuobriais, o pirmiausia Fredą Hokinsą 
ir jo dvynį brolį Doralą. Nuoširdžiai stebėjosi, kad pirmasis 
tapo įstatymo sargu, o antrasis - miesto pareigūnu. Dvyniai 
perpildė jos kantrybės taurę - net atsižvelgiant į Tamboro 
standartus. | 

— Visas Tamboras reikalauja Samo Marseto žudiko galvos 
ir mina Eredui ant kulnų, kad šis kuo greičiau ją atneštų, - 
paaiškino Tomas. - Koroneris nustatė apytikslį visų septynių 
aukų mirties laiką: vidurnaktis, taigi Fredas, - jis dirstelėjo į 
mikrobangų krosnelės laikrodį, - jau beveik dvylika valandų 
tiria, bet dar nerado jokių rimtesnių pėdsakų. 

— Sako, ten plūdo kraujo upė. - Dženisė net krūptelėjo. 

— Vyrų atsiųstos nuotraukos ne itin malonios. 

— Ką bendrovės savininkas vidurnaktį galėjo veikti san- 
dėlyje? 

— Fredui tai irgi pasirodė keista. Ponia Marset nieko nega- 
lėjo paaiškinti, nes jos nebuvo mieste. Fredas linkęs manyti, 
kad pats Koburnas išprovokavo nelaimę: susimušė su ben- 
dradarbiu ar panašiai - iškrėtė ką nors ganėtinai rimta, kad 
brigadininkas paskambintų Marsetui. Jie patikrino telefono 
įrašus, bet kol kas nenustatė, kodėl Marsetui reikėjo ten at- 
vykti taip vėlai. 

— Ar Li Koburnas iš tų, dėl kurių amžinai kyla bėdų? 

- Iš jo darbo bylos to nepasakytum. Bet niekas negali pasi- 
girti gerai jį pažinojęs. 

— Tiek ir aš supratau iš Fredo spaudos konferencijos. Atro- 
do, jie ne kažin ką turi, tik miglotus apibūdinimus ir policijos 
dailininko nupieštą portretą. 

— Darbo anketoje jis nurodė klaidingus duomenis, - paaiš- 
kino vyras. 

- Prieš samdydami nepatikrino? 

— Neabejoju, kad dabar administracija gailisi dėl tokio ap- 
laidumo. 

— Bet kam meluoti darbo anketoje? Kad nuslėptų kokius 
nors policijos įrašus? 

— Taip ir buvo manoma. Bet pirštų atspaudai nerodo, kad 
jis kada nors būtų buvęs suimtas. 

- Jis veikiausiai iš tų prietrankų, kurie ilgai lyg niekur nieko 
gyvena tarp mūsų, kol vieną dieną iškrečia šunybę. - Dženisė 
susiraukė. - Tada visi išsižioja. Niekaip nesuprantu - kodėl 
tokie pamišėliai taikosi į niekuo dėtus žmones. Jeigu jis grie- 
žė dantį ant bendrovės, kodėl nesudaužė kokio jos vilkiko? 
Kodėl surengė skerdynes? 

Kai Tomas susipažino su Dženise, ji buvo jautri, gailestinga 
būtybė, pasiryžusi ginti nelaimėlius. Bėgant metams jos pa- 
kantumas stipriai sumenko. 

— Niekas nebūtų pasakęs, kad Koburnas pasižymi ryškiais 
prietrankos bruožais, - paaiškino jis. 

— Prietrankos retai panašūs į tokius. 

Tomas sutikdamas linktelėjo galvą. 

— Neseniai Koburnas buvo paskirtas atsakingu už krovinių 
deklaracijas. Gal nepakėlė užgriuvusios atsakomybės naštos. 

— Galbūt. - Jos išraiška sakė, kad ji supranta, ką reiškia ne- 
atlaikyti užgriuvusios atsakomybės. 

Tomas paėmė iš šaldytuvo skardinę gėrimo. 

— Turiu eiti. Fredas laukia. Jei ko reikės, skambink. Juk 
mobilųjį visada turiu po ranka. 

— Dėl mūsų nesijaudink. 

— Valydamas apverčiau Lanį, kurį laiką gali nevargti. 

— Nesirūpink dėl mūsų, Tomai. Eik prie savo darbų. Su vis- 
kuo susitvarkysiu, kad ir kada grįžtum. 

Jis vis dar mindžikavo trokšdamas, kad sugalvotų ir pasa- 
kytų ką nors tokio, kas ją pralinksmintų; kad būtų kas nors 
tokio, ką galėtų pasakyti. Bet žinojo: nėra tokių žodžių jo gal- 
voj, todėl vilkosi iš namų peraugusia pievele jausdamas, kaip 
gyvenimas sunkia našta slegia pečius, o jis nežino, kaip jį pa- 
lengvinti. 

Neturėjo vilčių, kad ir Tambore padėtis bus geresnė. 

„An ištraukė iš po lovos sandarią plastiko dėžę. 

Koburnas pastūmė čiužinį į vietą, tada be ceremonijų išver- 
tė dėžės turinį ant sniego baltumo antklodės ir ėmė knistis po 
Edžio asmeninius daiktus. 

Pirmiausia jo akis patraukė Edžio diplomai - vidurinės 
mokyklos, Luizianos valstybinio universiteto ir policijos aka- 
demijos. Išnėrė pirmąjį iš odinio aplanko ir apieškojo patį 
aplanką. Bet kai ėmė plėšti šilkinį pamušalą, Honorata pasi- 
priešino. 

— Nėra reikalo to daryti! 

— Manau, yra. 

— Saugau tuos dokumentus Emilei. 

— Dokumentams nieko neatsitiks. 

— Po pamušalu nieko nepaslėpta. 

— Po šituo - ne. 

Numetęs pirmą, taip pat vandališkai išnarstė antrą. Baigęs 
diplomus, ėmė žiūrinėti rankinį Edžio laikrodį. 

— Gana prašmatnus laikrodis. 

— Padovanojau per Kalėdas. 

— Kur pirkai? 

— Koks skirtumas? 

— Vietos parduotuvėje? 

— Užsisakiau internetu. Prašmatnaus kopija. 

— Kiek kainavo? 

— Apie tris šimtus dolerių. 

— Ne tūkstančius? 

— Norit pamatyti čekį? 

— Ne, bet pati sau prieštarauji. Sakei, kad nenaudoji kom- 
piuterio piniginiams reikalams tvarkyti. 

Ji pavargusi atsiduso. 

— Užsisakydavau daiktų. 

— O Edis? 

- Nieko apie tai nežinau. 

Jis dėbsojo, bet nieko nepasakęs perėjo prie Edžio mirties 
liudijimo. 

— Lūžęs sprandas? 

— Jis mirė akimirksniu. Bent man taip sakė. 

Honorata vylėsi, kad Edis mirė akimirksniu ir nesikankino. 
Medikas tyrėjas jiedviem su Stenu pasakė: jei ir būtų likęs gy- 
vas dėl kaklo lūžio, nuo daugybės vidinių sužalojimų vis tiek 
būtų miręs nespėjus nuvežti į ligoninę. 

Atidžiai apžiūrėjęs mirties liudijimą, Koburnas ėmė vartyti 
laidotuvių dalyvių knygą. 

— Kadir ko ieškote, čia nieko nerasite. 

Jai plyšo širdis žiūrint, kaip jai brangius daiktus čiupinėja 
vyras kruvinomis rankomis - tiek tiesiogine, tiek perkeltine 
prasme. 

Įniršo, kai jis paėmė-Edžio vestuvinį žiedą. Šio Edis nenu- 
simovė nuo tos dienos, kai jie stovėdami prie altoriaus davė 
įžadus, iki tada, kai ją pakvietė į lavoninę atpažinti kūno. 

Koburnas prisikišo žiedą prie akių ir perskaitė įrašą vidi- 
nėje pusėje. 

— Aha. Kas čia? 

— Mūsų vestuvių data ir inicialai. 

Dar kartą perskaitė įrašą, tada mėtydamas žiedą ant delno 
susimąstė. Galiausiai pažvelgė į ją ir ištiesė ranką. Ji ištiesė 
savąją. Jis įmetė žiedą jai į saują, ir ji sugniaužė kumštį. 

— Ačiū. 

— Man jo nereikia. Įsiminiau, kas išgraviruota. 

Jis kuo kruopščiausiai kelis kartus išnaršė Edžio pinigi- 
nę, tada ją išvertė. Nerado nieko, išskyrus nebegaliojančias 
kreditines, Edžio vairuotojo pažymėjimą - atidžiai apžiūrėjo 
laminatą, ar visur gerai sulydytas, - taip pat socialinio draudi- 
mo pažymėjimą. Dar buvo jos ir Emilės nuotraukos, įmautos 
į permatomus plastikinius maišelius. 

Paėmė tuščią raktų žiedą ir pamosavo jai prieš nosį. 

— Raktų žiedas be raktų? 

— Nukabinau namų raktą ir paslėpiau lauke - tam atvejui, 
jeigu kartais užtrenkčiau duris nepasiėmusi raktų. Raktai nuo 
patrulinės mašinos ir Edžio spintelės grąžinti policijos skyriui. 

— Ar turi asmeninį seifą banke? 

- Ne. 

— Juk pasakytum, jeigu turėtum? 

— Jei Emilė dėl to būtų saugi, pati nuvežčiau jus į banką. 
Bet aš neturiu asmeninio seifo. 

Įsibrovėlis toliau žiūrinėjo ir klausinėjo apie kiekvieną daik- 
telį, gulintį ant antklodės, ši jau buvo murzina nuo jo purvinų 
drabužių. Bet ir taip buvo aiškių aiškiausia, visos paieškos bus 
bergždžios. 

— Pone Koburnai, veltui gaištate laiką. Kad ir ko ieškote, 
čia nėra. 

— Yra. Tik dar neradau. Ir baik su tuo „pone“. Užteks ir 
Koburno. 

Jis pakilo nuo lovos, įsisprendė į klubus ir atidžiai peržvel- 
gė kambarį. Ji vylėsi, kad jis greitai ras, kad ir ko ten ieško, ir 
išsinešdins nenuskriaudęs nei Emilės, nei jos. Bet bergždžios 
paieškos ėmė jį nervinti, o tai nieko gero nežadėjo. Ji baimi- 
nosi, kad jiedvi su Emile taps vis augančio jo irzulio atpirki- 
mo ožiais. 

— Banko pranešimai, mokesčių kvitai. Kur jie? 

Bijodama nelemtą svečią dar labiau supykdyti, ji parodė į 
lubas. 

— Dėžėse palėpėje. 

— Kaip ten patekti? 

- Iš koridoriaus. 

Jis išsitempė ją iš miegamojo. Ištiesęs ranką virš galvos, 
patraukė ploną virvutę ir atidarė angą, išlankstė kopėčias ir 
paliepė: 

- Lipk. 

— Aš? 

— Nepaliksiu tavęs vienos čia su dukra. 

— Neketinu bėgti. 

— Teisingai. Pasirūpinsiu, kad nebėgtum. 

Bergždžia jam priešintis, vis tiek laikysis savo, todėl ėmė 
lipti kopėčiomis, visu kūnu jausdama, kaip vyro akys įbestos 
jai į nuogas kojas ir užpakalį. Skubėjo kuo greičiau ir apsi- 
džiaugė užsikabarojusi į palėpę, šiaip jau vengdavo čia užsuk- 
ti. Palėpės jai siedavosi su voratinkliais ir pelėmis. Be to, palė- 
pės - liūdnos vietos, niūrios saugyklos, kur sukišami trūnyti 
nebereikalingi nugyvento laiko ženklai. 

Ji patraukė virvelę šalia plikos lemputės palubėje. Dėžės su 
dokumentais stovėjo dešinėje kaip stovėjusios. Ji paėmė pir- 
mą už išpjovų šonuose. Koburnas laukė siauroje angoje, paė- 
mė dėžę ir nukėlė žemyn. Jie kartojo tą žygį, kol visos dėžės 
atsidūrė apačioje. 

— Veltui švaistote laiką, - plekšnodama delnais, kad nusiva- 
lytų nuo rankų dulkes, pasakė ji ir jau ketino išjungti lempą. 

— Palauk. O kaip šitos? - Jis iškišo galvą pro skylę ir apsi- 
žvalgęs pamatė dėžes, kurios, tikėjosi Honorata, liks nepaste- 
bėtos. Standartinės pakavimo dėžės buvo užklijuotos lipnia 
juosta. - Kas jose? 

— Kalėdų papuošalai. 

— Cha, cha, cha. 

— Jose nėra nieko, ką liepėt parodyti. 

— Duok šen. 

Ji ne iškart pakluso. Žvelgė į jį apačioje ir svarstė, ar pajėg- 
tų spirti taip stipriai, kad sulaužytų jam nosį. Galbūt. Bet jei 
nepataikytų, jis galėtų uždaryti ją palėpėje, o pats liktų vienas 

su Emile. Nors ir labai apmaudu būti baile, Emilės saugumas 
to reikalauja. 

Vieną po kitos ji padavė visas tris dėžes. Kol nulipo ir pa- 
kėlė angos dureles prie lubų, jis baigė plėšti juostą nuo vienos 
dėžių. Kai atvožė dangčio šonus, dėžėje pamatė ne Kalėdų 
blizgučius, o vyriškus marškinius. 

Jis pažvelgė į ją, akyse aiškus klausimas. 

Ji užsispyrusi tylėjo. 

- Kiek laiko jis mires? — galiausiai paklausė jis. 


—-—8 


Užuomina ją padrąsino, nes ir pati daugybę kartų klausė sa- 
vęs, kiek dar žada laikyti palėpėje dėžes su puikiausiais dra- 
bužiais, užuot atidavusi skurdžiams. 

— Daugumą jo drabužių atidaviau, - pasiteisino ji. - Stenas 
paprašė Edžio policininko uniformų, ir atidaviau. Kai kurių 
daiktų paprasčiausiai nepajėgiau... 

Ji taip ir nebaigė - nenorėjo aiškinti nusikaltėliui, kad kai 
kurie Edžio drabužiai jai kelia ypač malonius prisiminimus. 
Atiduoti juos būtų tolygu atsižadėti ir prisiminimų. Ir dabar 
tie prisiminimai pamažu bluko - bet ji prie to neprisidėjo. 

Laikas ėjo, ir prisiminimai, kad ir kokie brangūs, pamažu 
traukėsi užmarštin. Dabar ji galėdavo ištisą dieną, o kartais ir 
kelias praleisti nepagalvojusi apie Edį ir tą skaudžią nelaimę. 

Jo mirtis paliko tuštumą jos gyvenime, ir ta tuštuma rodėsi 
bedugnė. Pamažu ją įtraukė rūpinimasis vaiku, kasdienio gy- 
venimo reikalai, laikui bėgant ji pramoko džiaugtis gyvenimu 
ir be Edžio. Vis dėlto gyvenimo džiaugsmas buvo stipriai at- 
mieštas kaltės jausmu. Niekaip neatsikratydavo minties, kad 
net mažiausias džiaugsmelis yra didžiulė išdavystė. Kaip ji 
drįsta kuo nors mėgautis, kai Edis miręs ir palaidotas? 

Todėl laikė kai kuriuos jo drabužius, susijusius su gražes- 
niais prisiminimais, ir kartu palaikė gyvojo kaltės jausmą 
prieš mirusįjį. 

Bet ji neketino dalytis su Koburnu tokiomis psichologinė- 
mis subtilybėmis. 

Nuo būtinybės atsakyti ją išgelbėjo Emilė. 

— Dora baigėsi, taip pat ir Barnis, o aš alkana. Kodėl mes 
nevalgome? 


—-—8 


Vaiko klausimas priminė Koburnui, kad ir jis ištisą parą nie- 
ko nevalgęs, tik tuos du riebius keksiukus. Naršyti po dėžes, 
atneštas iš palėpės, užtruks laiko. Prieš imantis jų, gerai būtų 
užkrimsti. 

Nuėmusi nuo stalo keksiukus ir puodą su glaistu, ji užtepė 
dukrai sumuštinį su riešutų sviestu ir džemu. Jis paprašė ir 
jam užtepti, bet visą laiką stebėjo įtariai, kad ji ko nors neįkiš- 
tų. Iš koto verčiančių migdomųjų, žiurknuodžių ar dar ko. Jis 
nebuvo iš patikliųjų. 

— Bet dabar tai jau nusiplauk rankas. - Emilė prisistūmė 
prie virtuvės kriauklės lipynę su užrašytu ant viršaus savo 
vardu ir pasilipo. Net ir pasistiebusi vos pasiekė čiaupą, bet 
pasistengusi jį atsuko. - Gali plautis mano Elmo muilu. 

Ji paėmė plastikinį buteliuką su besišypsančiu ant etiketės 
raudonu televizijos serialo veikėju didelėmis kaip vabalo aki- 
mis. Įtrėškė į delną skysto muilo ir padavė buteliuką jam. Jis 
pažvelgė į Honoratą, ši stebėjo visa įsitempusi. Suprato: kol ji 
nervinasi, kad jis taip arti vaiko, neiškrės jokios kvailystės. 

Juodu su mergaite išsimuilino rankas ir nusiplovė po čiaupu. 

Mažylė užvertė galvą ir pažvelgė į jį. 

— Ar tu turi Elmą? 

Jis nukratė nuo rankų vandens lašus ir paėmė iš jos atkištą 
rankšluostį. 

— Ne, aš neturiu Elmo. 

- Tai su kuo tada miegi? 

Jo žvilgsnis nevalingai peršoko prie Honoratos ir taip į ją 
įsikirto, kad beveik buvo girdėti, tarsi du magnetai būtų pri- 
traukę vienas kitą. 

— Su niekuo. 

— Nemiegi su drauge? 

— Pastaruoju metu ne. 

— Kodėl? 

— Nemiegu, ir tiek. 

— Kur tavo lova? Ar mamytė tau seka pasakas prieš miegą? 

Jis atplėšė žvilgsnį nuo Honoratos ir pažvelgė į mergaitę. 

— Pasakas? Ne, mano mama... ji mirusi. 

— Kaip ir mano tėtis. Jis gyvena danguje. - Jos akys nušvi- 
to. - Galjis danguje susipažino su tavo mamyte! 

— Abejoju, - suprunkštė Koburnas. 

— Ar tu bijai tamsos? 

— Emile, - pertraukė Honorata, - liaukis tiek daug klausi- 
nėjusi. Nemandagu. Eikš, sėskis ir valgyk. 

Jie susėdo aplink stalą. Našlė atrodė pasirengusi išsinerti iš 
kailio, vos jis krustelėdavo antakį. Ji nevalgė. Tiesą sakant, ir 
jį trikdė šita šeimyniška aplinka. Nuo vaikystės nebebuvo taip 
bendravęs. Buvo keista kalbėtis su tokiu mažu žmogučiu. 

Jis sušlamštė sumuštinį, tada iš vaisių pintinės paėmė 
obuolį. Mergytė knebinėjo savo lėkštėje. 

— Emile, aimanavai, kad išalkusi, - priminė motina. - 
Valgyk. 

Bet per svečią mergaitė užmiršo alkį. Nenuleido nuo jo 
akių. Stebėjo kiekvieną judesį. Kai jis garsiai atsikando pirmą 
kąsnį, ji pasakė: 

— Man nepatinka žievė. 

Jis gūžtelėjo pečiais ir pratarė pilna burna: 

— Aš nekreipiu dėmesio. 

— Man nepatinka žali obuoliai. Tik raudoni. 

- Žali irgi geri. 

- Žinai ką? 

— Ką? 

— Mano senelis gali nulupti visą obuolį neatitraukęs peilio. 
Sako, kad jam patinka padaryti ilgą žievės garbaną, tokią kaip 
mano plaukai. Ir dar žinai ką? 

— Ką? 

— Mama nemoka taip padaryti, nes ji mergaitė, senelis sako, 
kad berniukai tai daro geriau. Ir mama neturi stebuklingojo 
peilio kaip senelis. 

- Žiūrėk tu man. - Jis pažvelgė į prikandusią lūpą Honora- 
tą. - Ir kokį ypatingą stebuklingą peilį turi tavo senelis? 

— Didelį. Nešiojasi jį prisirišęs diržu prie kulkšnies. Bet man 
neleidžia nė paliesti, nes jis labai aštrus ir gali įpjauti. 

— Oho. 

Honorata atstūmė kėdę ir pašoko ant kojų. 

— Laikas pokaičio, Eme. 

— Aš nenoriu miego. - Mažylė papūtė lūpytes ir maištingai 
susiraukė. 

— Laikas. Eime. 

Honoratos tonas neleido prieštarauti. Mergaitės veidelis 
tebebuvo maištingas, bet ji nulipo nuo kėdės ir pasuko iš vir- 
tuvės. Koburnas padėjo prakąstą obuolį į savo lėkštę ir nusekė 
paskui. 

Puošniame rausvame miegamajame mergytė įsiropštė į 
lovą ir ištiesė per kraštą kojas. Motina nuavė jai basutes, pa- 
dėjo ant grindų ir pasakė: 

— Dabar gulk. Miego laikas. 

Mažoji padėjo galvą ant pagalvės ir užsitraukė medvilni- 
nę antklodėlę - tokią nublukusią ir susinešiojusią, kad šiame 
kambaryje atrodė kaip ne vietoje. Susibruko ją po skruostu. 

— Ar paduosi man Elmą? Prašau, - kreipėsi ji į Koburną. 

Šis pasekė jos žvilgsnį ir ant grindų netoli savo purvinų 
batų pamatė raudoną kimštą žaisliuką. Prisiminė tokį pat 
kė ir pakėlė. Šis ėmė dainuoti ir jį išgąsdino. Skubiai padavė 
mergaitei. 

— Ačiū. - Priglaudė prie krūtinės ir patenkinta atsiduso. 

Koburnui dingtelėjo mintis, kad per visą gyvenimą nėra 
patyręs tokio pasitenkinimo. Kažin, pasmalsavo, kaip atrodo 
užmigti nesibaiminant, pabusi rytą ar ne. 

Honorata pasilenkė ir pabučiavo mergytę į kaktą. Šios vo- 
kai jau buvo užsimerkę. Koburnui atrodė, kad jie beveik per- 
regimi. Buvo matyti plonytės violetinės išsišakojusios venų 
gyslelės. Anksčiau niekada nekreipdavo dėmesio į kieno nors 
vokus - nebent paskutinę akimirką prieš tam išsitraukiant 
ginklą. Tada tas žmogus paprastai krisdavo negyvas vis dar 
išdavikiškai šnairuojančiomis akimis. 

Išėjus iš miegamojo, žaislas vis dar dainavo kvailą dainelę 
apie draugus. Honorata uždarė duris. Jis pažvelgė į dėžes, iš- 
rikiuotas prie sienos, išsitraukė iš džinsų kišenės jos mobilųjį 
ir padavė jai. Ji smalsiai pažvelgė į jį. 

— Paskambink uošviui. Nagi tam, kuris stengiasi neprarasti 
formos. Tam su dideliu stebuklingu peiliu, pririštu prie kulkš- 
nies. Pasakyk, kad vakarėlis atšaukiamas. 


8 skyrius 


I arališkosios gabenimo bendrovės sandėlis buvo aptvertas 
nusikaltimo vietos juosta. Čia pat už juostos buvo prisigrūdę 
valdiškų automobilių, smalsuolių ir šiaip žioplių. Jie rinkosi 
būreliais, dalijosi naujausiais gandais apie žudynes ir jas įvyk- 
džiusį vyrą. 

Įtariamą jas įvykdžius, pastatęs mašiną ir išlipęs priminė 
sau Stenas Džiletas. 

Prieš išeidamas iš namų jis kritiškai įvertino savo išvaiz- 
dą vonios veidrodyje per visą ūgį. Pasiplekšnojo per plokš- 
čią pilvą, persibraukė pirštais kruopščiai pakirptus plaukus, 
pasitaisė standžią apykaklę, patikrino, ar neišsimušę kelnių 
kantai per kelius, ar batai blizga, ir įsitikino, kad per karo 
tarnybos metus išsiugdyta tvarka puikiai padeda ir civiliame 
gyvenime. 

Jo niekada neerzindavo JAV jūrų pėstininkų daliniuose 
nustatyti beveik neįvykdomi reikalavimai. Tiesą pasakius, 
norėjo, kad jie būtų dar griežtesni. Jeigu būtų lengva tapti 
jūrų pėstininku, kiekvienas juo taptų, tiesa? Jis buvo vienas 
iš nedaugelio ir tuo didžiavosi. 

Lengvai irdamasis per minią Stenas suvokė, kad atrodo 
įspūdingai. Žmonės prasiskirdavo jį praleisdami. Įprotis va- 
dovauti jam buvo įsigėręs į kraują. Todėl ir nusprendė pasidai- 
ryti praėjusios nakties nusikaltimo vietoje, todėl niekas jo ir 
nesustabdė iriantis iki pat geltonosios juostos. 

Anapus juostos už keleto metrų Fredas Hokinsas kalbėjo- 
si su būreliu vyrų, vienas iš jų buvo Doralas. Stenas sugavo 
Doralo žvilgsnį ir dėkingas, kad tas nenusuko akių, peršoko 
užtvarą. 

— Nair velniava čionai, Doralai, - tarstelėjo. 

— Įprasta maišatis, pats suprantate. - Iš pakelio, įgrūsto į 
marškinių kišenę, Doralas išsitraukė cigaretę ir prikišo žiebtuvė- 
lį. Pamatęs, kaip nepritariamai susiraukė Stenas, pasiteisino: — 
Velnias, žinau, bet toks atvejis... O jau dvi savaites nerūkiau. 

- Šiandien man suėjo šešiasdešimt penkeri, o dar prieš auš- 
tant nubėgau penkias mylias, - pasigyrė Stenas. 

— Didelis čia daiktas. Jūs kasdien prieš aušrą nubėgat pen- 
kias mylias. 

- Išskyrus, kai siaučia uraganas. 

Doralas užvertė akis. 

— Tada nubėgat tik dvi su puse. 

Susitikę juodu taip visada pasižnaibo. 

Klausiamai žvelgdamas į Steną, Doralas išpūtė dūmą į šalį. 

— Nė žemės drebėjimas jūsų ilgam nesulaikytų. 

— Ką gi, esu dėkingas, kad atskambinai ir pranešei, bet jo- 
kios žinios telefonu neprilygsta pasisukiojimui pačioje įvykių 
tirštymėje. 

Jis žiūrėjo į Eredą, šis plačiai gestikuliavo kalbėdamasis su 
jį supančiais žmonėmis. 

Pasekęs Steno žvilgsnį, Doralas linktelėjo į aukštą liesą 
vyrą, dėmesingai besiklausantį Fredo. 

— Tomas Vanalenas ką tik atvyko. Fredas jam raportuoja. 

— Ką apie jį manai? 

— Jis pačios geriausios rūšies lepšis. Ne per daug protingas. 
Ne per daug ambicingas. 

Stenas sukikeno. 

— Ir jeigu tyrimas įklimps... 

— Ugnis bus nukreipta į jį. Bent jau didžioji. Jeigu jau fede- 
ralai negali nieko išknisti, ko, po velnių, galima reikalauti iš 
vietos policijos skyriaus? 

— Skamba įtikinamai. 

- Tokia ir mintis. Nukreipti audrą nuo Fredo į federalus. Be 
abejo, mes atidžiai stebėsime, ką jie daro. 

— Papasakok daugiau smulkmenų. 

Doralas keletą minučių kalbėjo, bet nepasakė beveik nie- 
ko, ko Stenas nebūtų žinojęs ar pats sumetęs. Doralui baigus, 
Stenas paklausė: 

— Jokių liudytojų? 

- Jokių. 

— Tai kodėl kaltė verčiama Koburnui? 

— Vakar vakare tik septyni darbuotojai pasižymėjo atėję į 
sandėlį. Dar atvyko Samas, ir aišku, kad vidurnaktį, kai prasi- 
dėjo šaudymas, ten buvo aštuoni žmonės. Trūksta vienintelio 
Koburno. Mažų mažiausia, Koburnas yra asmuo, kuriuo do- 
mimasi. 

— Kokį jis galėjo turėti motyvą? 

— Buvo stipriai surėmęs ragus su viršininku. 

— Tai įrodomas teiginys ar prielaida? 

Doralas gūžtelėjo pečiais. 

— Faktas. Nebent kas nors paneigtų. 

— Ką žinai apie tą vyrą? 

— Na, žinome, kad jis dar nesučiuptas, - irzliai atsakė Dora- 
las. - Vyrai ir šunys iššniukštinėjo visą vietovę, kur, manoma, jis 
nubėgo į mišką, bet nieko nepešė. Tenai gyvenanti ponia sako, 
kad dingo jos irklinė valtis, bet įtaria, kad kaimynų vaikiščiai 
paėmė ir negrąžino. Pareigūndi seka tuo pėdsaku. Pažiūrėsim. 

— Kodėl ten neieškai? Jeigu kas nors ir gali jį rasti... 

— Fredas norėjo, jog atlydėčiau Vanaleną čionai ir pasirū- 
pinčiau, kad jį parodytų televizijos, reikia visus įtikinti, kad 
bylos imasi federalai. Kaip miesto administracijos vadovas, aš 
asmeniškai pasveikinau Vanaleną, įsitraukus į šį jovalą. 

Stenas apmąstė, ką išgirdęs, tada paklausė: 

— O kas žinoma apie žudiko ginklus? 

—- Koroneris sako, kad Samas nušautas iš didelio kalibro 
pistoleto. Kiti iš automatinio šautuvo. 

— Ir? 

Doralas atsisuko į globėją. 

— Sandėlyje nerasta jokių įkalčių. 

— Todėl turime manyti, kad Koburnas stipriai apsiginklavęs. 

— Ir neturi ko prarasti, o tai daro jį pavojingą. Didžiausias 
visuomenės priešas. - Doralas pamatė jam mojant brolį. - 
Ženklas, kad turiu skubėti į pagalbą. - Numetė cigaretę ir pri- 
mynė. 

— Pasakyk Fredui, - tarstelėjo Stenas, - kad vėliau prisidė- 
siu prie savanorių. 

— Kodėl ne dabar? 

— Honorata rengia man gimtadienio vakarienę. 

— Savo namuose? Toloka nuo čia. Kada ketinate ją įtikinti, 
kad persikraustytų į miestą? 

— Iriuosi į priekį, - sumelavo Stenas suprasdamas, kad Dora- 
las jį tik erzina dėl nuolatinių ginčų su marčia šiuo klausimu. 

Stenas norėjo, kad ji persikeltų į miestą. Ši spardėsi. Puikiai 
ją suprato, nori likti namuose, į kuriuos juodu su Edžiu persi- 
kraustė tik susituokę. Į tą namą juodu įdėjo begalę jėgų, dirbda- 
vo ištisus savaitgalius, išliejo upelius prakaito, kol namas tapo 
toks, kokio norėjo. Suprantama, ji stipriai prie jo prisirišusi. 

Bet jam būtų lengviau rūpintis marčia ir Emile, jeigu jos 
gyventų arčiau, ir jis neketino atstoti, kol galiausiai Honorata 
nusileis. 

— Po vakarėlio jus pasivysiu, - pažadėjo Doralui. - Ilgai ne- 
truksiu. 

— Tikėkimės, kad iki to laiko jau būsim sučiupę Koburną. 
Jei ne, paklausinėkit, kur aš ar Fredas, mums reikės jūsų pa- 
galbos. 

— Sunku? 

— Mums su Fredu - ne. 

Koburnas manė, kad Honorata Džilet noriai griebsis galimy- 
bės pasikalbėti su uošviu, bet ši ėmė ginčytis. 

- Iki pusės šešių jis čia nepasirodys. Iki to laiko jūs būsit 
dingęs. 

Ir jis to norėtų. Bet jeigu senis apsireikštų anksčiau. Todėl 
mostelėjo į telefoną jos rankoje. 

— Ką nors suregzk. Įtikink, kad neateitų. 

Ji spustelėjo reikiamą telefono atminties numerį. 

— Tik jokių išmonių, - perspėjo Koburnas. - Įjunk garsia- 
kalbį. 

Ji padarė ką liepiama ir jis išgirdo atsiliepiant gergždžiantį 
vyro balsą. 

— Honorata? Aš tau anksčiau skambinau. 

— Atsiprašau. Negalėjau atsiliepti. 

Jis tuoj pat paklausė: 

— Kas nors atsitiko? 

— Regis, teks atidėti mūsų iškilmes. Mudvi su Eme pasiga- 
vome virusą. Vidurių užkratas. Girdėjau, kad toks siautėja 
apylinkėse. Du vaikai iš Vasaros Biblijos mokyklos... 

— Jau važiuoju. 

Koburnas stipriai papurtė galvą. 

— Ne, Stenai, - greitai paprieštaravo ji. - Užsikrėsite, nėra 
jokio reikalo. 

— Aš tokiems dalykams atsparus. 

— Graužčiausi, jei užsikrėstumėte. Be to, pačios susitvar- 
kysime. 

— Atvežčiau gatorado gėrimo, džiūvėsėlių. 

— Visko parsivežiau. O blogiausia jau praeity. Emė nebe- 
išvėmė spraito. Dabar miega. Jaučiamės truputį išsekusios, 
bet, manau, čia toks priepuolis, kuris iki rytojaus praeis. Ry- 
toj surengsime jums vakarienę. 

— Visai nenoriu atidėti - dėl Emilijos. Jai labai patiks do- 
vana. 

Ji vangiai nusišypsojo. 

— Bet čia jūsų gimtadienis. 

— Ir tai duoda man teisę palepinti vaikaitę, jeigu noriu. 

Per visą pokalbį girdimi fone garsai virto tikru triukšmu. 

— Koks ten triukšmas? Kur jūs? - paklausė Honorata. 

— Kaip tik einu iš Karališkosios gabenimo bendrovės sandė- 
lio. Per tą ligą veikiausiai negirdėjai, kas čia šiąnakt atsitiko. — 
Jis trumpai papasakojo. - Fredas vadovauja paieškoms. 

Įbedusi akis į Koburną, ji pasakė: 

— Tas vyras atrodo pavojingas. 

- Jis turėtų būti persigandęs iki pakvaišimo. Nors šiandien 
išeiginė, visi penkių apygardų pareigūnai sukelti ant kojų. 
Netruks sučiupti žudiką, o kai sučiups, galės jaustis laimin- 
gas, jei nebus pakabintas ant artimiausio medžio. Visi įpykę 
ir trokšta atkeršyti už Samą Marsetą. 

— Yra kokių pėdsakų? 

— Naktį pavogta moters valtis. Dabar tikrina. Prisidėjo ir FTB. 

Honorata neaiškiai sumurmėjo, o tai galėjo reikšti ką 
nori. Stenas Džiletas, regis, tai išsiaiškino kaip jos nuovar- 
gio ženklą. 

— Pailsėk, kol gali. Paskambinsiu vėliau, norėsiu žinoti, kaip 
judvi laikotės. O kol kas - jei tik ko reikės... 

— Būtinai paskambinsiu, pažadu. 

Juodu atsisveikino, ir Stenas Džiletas atsijungė. Koburnas 
ištiesė ranką, ir Honorata nenoriai įmetė jam į delną telefoną. 
O jis iš savo telefono dar kartą mėgino prisiskambinti anks- 
tesniu numeriu. Sulaukė tokio pat automatinio atsako. 

— Kokia šiandien išeiginė? 

— Vakar buvo Liepos ketvirtoji, o jeigu ji būna sekmadienį... 

- Šiandien visiems išeiginė. Šūdas. Apie tai nepagalvojau. 

Jis įsikišo į kišenę abu telefonus, tada nužvelgė dėžes, ku- 
rias ketino išknisti. 

— Kiek mergaitė miegos? 

— Valandą. Kartais atsikelia ir vėliau. 

— Gerai, eime į miegamąjį. 

Jis bakstelėjo jai alkūne, ji pasipriešino. 

— Kam? Maniau, norit peržiūrėti dokumentus. 

— Peržiūrėsiu. Paskui. 

Ji visai suglebo iš baimės. 

— Paskui? 

— Paskui. 


0 skyrius 


LLip ir nubakino ją į miegamąjį. Besidaužančia širdimi ji įžen- 
gė į kambarį, karštligiškai dairydamasi, kuo turėtų gintis. 

— Sėskis ant lovos. 

Nebuvo nieko, kuo ji galėtų pasinaudoti prieš nušaunama, 
bet vis tiek nusprendė priešintis. Atsigręžė į jį ir sukaupusi 
visą drąsą paklausė: 

— Kodėl? 

Jis išsitraukė pistoletą iš už juostos. Nenukreipė į ją, bet 
net laikomas prie šalies ir lėtai plekšnojamas per šlaunį jis 
buvo grėsmingas. 

— Sėskis ant lovos galo. 

Ji nenoriai atsisėdo. 

Vyras atbulas pasitraukė į koridorių. Nenuleisdamas nuo 
jos akių, koja įstūmė į miegamąjį atplėštą drabužių dėžę, tada 
grindimis pristūmė iki jos. 

— Išimk man tinkamus drabužius. Man nesvarbu kokius, jei 
tau jie brangūs. Nenoriu išniekinti kokio nors švento apdaro. 

Jai prireikė laiko suvokti, kad jos neketinama išprievartau- 
ti. Viskas,ko jam reikia, - persirengti. Bet ne šiaip drabužiais, 
o Edžio vilkėtais. 

Ji atrėžė, kad jai nusispjauti, net jeigu supus vilkėdamas 
savo kruvinais drabužiais. Tegul ima iš dėžės ką nori, koks 
skirtumas? 

Atsiklaupė prie dėžės ir ėmė versti. Išrinko dėvėtus džinsus 
ir Luizianos universiteto „Tigrų“ sportinius marškinėlius. Pa- 
kėsnojo, kad jis apžiūrėtų. 

— Apatiniai? Kojinės? 

— Jų nepasilikau. 

— Gerai. Nunešk drabužius į vonios kambarį. 

- Į vonią? Kam? 

— Noriu palįsti po dušu. Man pačiam bloga nuo savo smarvės. 

Ji pažvelgė į vonios duris, tada vėl atsigręžė į jį. 

— Palikite duris atviras. Iš ten galėsit mane matyti. 

— Netinka. 

Jis mostelėjo pistoleto vamzdžiu į vonią. 

Ji lėtai atsistojo ir nuėjo. Jis parodė sėstis ant unitazo 
dangčio, ji atsisėdo ir su baime žiūrėjo, kaip jis uždaro duris 
ir užrakina. 

Jis atidarė dušo kabinos duris ir paleido vandenį, tada pa- 
dėjo pistoletą ant tolimiausios dailios lentynėlės, kad ji nepa- 
siektų, ir ėmė autis kaubojiškus batus - pirma vieną, paskui 
kitą. Tada nusiavė kojines. Nusitraukė marškinėlius ir nume- 
tė ant grindų. 

Ji dėbsojo į glaistą tarp grindų plytelių, bet akies krašteliu 
matė liauną jo liemenį, vešlius krūtinės plaukus. Kairį bicepsą 
buvo apsivijusi spygliuotos vielos tatuiruotė. 

Vylėsi, kad jis užmirš mobiliuosius džinsų kišenėje, bet jis 
išėmė juos ir padėjo šalia pistoleto. Taip pat ištraukė pluošte- 
lį grynųjų ir popieriaus lapą, sulankstytą į stangrų maždaug 
kortos didumo keturkampį. Ir juos padėjo ant lentynos. Pas- 
kuijo rankos nusileido prie džinsų praskilo ir mikliai atsisags- 
tė - metalinės sagos greitai iššoko iš gerokai išsitampiusių 
kilpų. Be mažiausios gėdos išsinėrė ir nuspyrė džinsus į šalį. 
Tada atėjo eilė trumpikėms. 

Honoratos širdis taip daužėsi, kad kiekvienas tvinksis au- 
syse skambėjo kaip būgnas. Ji buvo užmiršusi, tiksliau - ne- 
leido sau prisiminti, kaip atrodo nuogas vyras, koks išraiškin- 
gas jo pavidalas, koks jaudinantis jo stotas. 

Veikiausiai dėl to, kad bijojo Koburno: šis kėlė fizinę grės- 
mę, kiekviena ląstelė jautė jo nuogumą; jis stovėjo vos per 
keletą sprindžių, visas alsuojantis pirmapradžiu valdingu vy- 
riškumu. 

Po Edžio drabužiais, laikomais ant kelių, ji nejučia sugniau- 
žė kumščius. Buvo pasiryžusi nesileisti įbauginama, stengėsi 
neužsimerkti. Bet akys prieš jos valią užsimerkė. 

Atrodė, praėjo visa amžinybė, kol pajuto, kad jis atsitraukė 
ir įlipo į dušo kabiną. Durelių neužstūmė. Kai karštas vanduo 
ėmė jį skalbti, atsiduso iš malonumo. 

Tos akimirkos ji ir laukė. Pašoko, numetė drabužius ir ištie- 
susi rankas puolė prie lentynos. 

Ji buvo tuščia. 

— Supratau, kad mėginsi. 

Įniršusi atsisuko į kabiną. Jis lyg niekur nieko trynė tarp 
delnų muilo gabaliuką, o vanduo pylėsi ant jo. Patenkintas 
nusišypsojo ir galvos mostu parodė į siaurą langą aukštai 
dušo sienoje. Ant plytelių palangės saugūs ir sausi gulėjo pis- 
toletas, mobilieji, pinigai ir sulankstytas popieriaus lapas. 

Dusliai surikusi iš nevilties, ji metėsi prie durų ir pasuko 
spyną. Net sugebėjo atidaryti duris, bet muiluota ranka siek- 
telėjo per jos petį ir vėl jas užtrenkė, o paskui nusileido ant 
peties. Kita ranka gulė ant šlaunies, delno padas spaudėsi į 
kaulą, o pirštai kibiai įsirėmė į papilvę. 

Jo šlapias delnas nutvilkė kaip įdagas, jis užgriuvo ant jos 
ir prispaudė prie durų. Akies kampučiu matė ant rankos išta- 
tuiruotą spygliuotą vielą, ji atrodė tokia pat stangri kaip rau- 
muo, kurį juosė. 

Iš baimės ji suakmenėjo. Jis irgi nejudėjo, tik greitai kilno- 
josi jai į nūgarą įsirėmusi krūtinė. Jos drabužiai kaip kempinė 
gėrė jo kūno drėgmę. Vanduo nuo jo kūno varvėjo jai ant nuo- 
gų blauzdų. Ant įremtos į duris rankos skydo muilo putos. 

Jo greitas alsavimas tvilkė jai sprandą. Galva palinko jai 
prie peties, šlaunys pasidavė į priekį - labai jau išraiškingas, 

darnus dviejų kūno dalių judesys. To užteko, kad Honoratai 
užimtų kvapą. 

— Jėzau! - tas žodis, veikiau vos girdima aimana, ištrūko iš 
pačių jo krūtinės gelmių ir neturėjo nieko bendra su religija. 

Honorata nedrįso nė krustelėti, bijojo net alsuoti nenu- 
tuokdama, kaip jis sureaguotų į menkiausią judesį. 

Praėjo pusė minutės. Pamažu įtampa jo kūne ėmė slūgti, 
jis atleido gniaužtus, bet tik truputį. Gergždžiančiu balsu 
pasakė: 

— Juk susitarėme. Tu bendradarbiauji - ir nieko bloga ne- 
nutinka. 

— Netikėjau, kad laikysitės susitarimo. 

— Vadinasi, mudu vienodi, ponia. Tu ką tik išeikvojai pasi- 
tikėjimo atsargas. - Jis paleido ją ir atsitraukė. - Sėskis ir nė 
nekrustelėk, jei ne - Dieve saugok... 

Pasakyta buvo taip įtaigiai, kad jis nebesivargino užrakinti 
vonios durų. Ji priėjo prie unitazo, o keliai patys sulinko. Jau- 
tėsi išgelbėta, kad turi ant ko atsisėsti. 

Jis grįžo į dušo kabiną; Honorata ir nežiūrėdama jautė, 
kaip jis pakelia nuo grindų muilą, ratais muiluojasi, plauna 
nuo savęs purvą. 

Jam atidarius plastikinį buteliuką, užuodė savo šampūno 
kvapą. Suprasdama, kad norėdamas išsitrinkti plaukus jis tu- 
rės pakišti galvą po srove, svarstė, ar drįstų dar kartą mėginti 
sprukti pro duris. Bet nepasitikėjo savo kojomis, nebuvo ir ti- 
kra, ką jis darytų, jei dar kartą mėgintų bėgti ir vėl susimautų. 

Kai jis galiausiai užsuko čiaupus, kambarys buvo pilnas šil- 
to garo. Jautė, kaip jis iškiša iš dušo kabinos ranką ir nutrau- 
kia nuo gembės rankšluostį. Po kurio laiko jis paėmė ir užsi- 
movė senus Edžio džinsus, užsitempė išblukusius violetinius 
marškinėlius. 

— Mano galva vėl kraujuoja. 

Pakėlusi akis ji pamatė, kaip viena ranka Koburnas tempia 
ant drėgno liemens marškinėlių apačią, o kita mėgina sustab- 

dyti kraujavimą pakaušyje. Pro pirštus sunkėsi šviesiai raudo- 
nas kraujas. 

— Prispauskit prie žaizdos rankšluostį. Stipriai. - Ji atsisto- 
jo ir atidarė vaistų spintelę virš kriauklės. - Verčiau praplau- 
kite peroksidu. - Ir padavė jam buteliuką. 

Jis paklaūsė patarimo: atsuko kamštelį ir užpylė peroksido 
tiesiai ant žaizdos. Ji suvirpėjo. 

— Ar žaizda gili? Gali tekti susiūti. 

— Užteks šito. 

— Kaip tai atsitiko? 

— Bėgau nunarinęs galvą ir žiūrėdamas sau po kojomis. 
Trenkiausi į nulinkusią šaką. - Jis numetė ant grindų kruviną 
rankšluostį. - O kodėl parūpo? 

Ji tylėjo, be to, nemanė, kad jam rūpi atsakymas. Jis susirin- 
ko daiktus nuo palangės dušinėje. Pistoletą užsikišo už juos- 
mens. Edžio džinsai jam buvo kiek per trumpi ir truputį per 
platūs. Mobilieji, pinigai ir keistoji popieriaus skiautė nugrimz- 
do į kišenes. Galiausiai jis susirinko kojines, batus ir pasakė: 

— Dabar gali atidaryti duris. 

Išėjus iš vonios, Honorata pasakė: 

— Kol buvome čia užsidarę, kas nors galėjo ateiti jūsų ieško- 
ti. Būtumėt pakliuvęs į spąstus. 

— Buvo atėję į galvą, bet pernelyg nesijaudinau. Ačiū tavo 
uošviui, bent žinau, kurjie ieško. 

— Kur pavogėt valtį? 

— Toli nuo čia. Jiems prireiks laiko, kol vėl aptiks mano 
pėdsakus. 


———25> 


— Arjūs įsitikinę? - Ponia Arlita Tibodo abejodama pašnai- 
ravo. - Jie'patrakę blogi vaikėzai ir amžinai ko nors pridirba. 
Nenustebčiau, jei būtų įjunkę į kvaišalus. 

Tomas Vanalenas leido reikštis Eredui Hokinsui - tegul 
policijos pareigūnas aiškinasi su savininke nedidukės valties, 
dingusios toje vietoje, kur paskutinį kartą buvo pastebėtas 

Li Koburnas. Pareigūnai manė, kad valtį nudžiovė jis. Niekas 
negalėjo patvirtinti, kad sustojęs dėl nuleistos padangos vai- 
ruotojas kaip tik jį matė bėgant į mišką, bet tai viskas, ką jie 
turėjo, todėl griebėsi to šiaudo kaip rimto pėdsako. 

Visi trys įtartini berniukai, gyvenantys už ketvirčio mylios 
nuo ponios Tibodo, buvo apklausti dėl įtarimų pavogus valtį 
ir paleisti. Vakar naktį jie su draugais trainiojosi po Prancūzų 
kvartalą Naujajame Orleane. Permiegojo, tiksliau, pratįsojo 
nulūžę viename iš tos bendrovės furgonų ir kai Tamboro po- 
licija atvyko jų apklausti, buvo ką tik parsivilkę namo - pagi- 
ringi, užtinusiomis akimis. 

Visa tai buvo paaiškinta poniai Tibodo, bet ši niekaip neno- 
rėjo patikėti, kad tai ne besitrainiojančių vaikėzų darbas. 

- Prieš keletą dienų turėjau juos aprėkti. Trainiojosi prie- 
plaukoje aplink mano valtį. 

— Jų draugai gali patvirtinti, kur jie buvo nuo vakar aštun- 
tos vakaro, - paaiškino Fredas. 

- Hmm. Ką gi, - sušnarpštė ji. - Šiaip ar taip, ta valtis nebu- 
vo kažin ko verta. Po vyro mirties nė sykio nebuvau ja išplau- 
kusi. Daugybę kartų ketinau parduoti, bet taip ir neprisiruo- 
šiau. - Ji šyptelėjo, vietoj dantų žiojėjo tuščia ertmė. - Dabar 
ji taps daug vertingesnė, jeigu tas žudikas išties su ja pabėgo. 
Jei rasit, neleiskit niekam nieko su ja daryti. 

— Taip, ponia, neleisim. 

Atsisveikindamas Fredas kilstelėjo ranką prie skrybėlės ir 
išeidamas pražingsniavo pro prieangyje išsidrėbusius paukšt- 
šunius. Nulipęs laiptais, atplėšė kramtomosios gumos pakelį 
ir pasiūlė Tomui. 

— Ačiū, ne. - Tomas nusibraukė nuo kaktos prakaitą ir mė- 
gino nubaidyti jį puolančių mašalų spiečių. - Manote, Kobur- 
nas pavogė jos valtį? 

— Virvė galėjo pati atsipalaiduoti ir nuplaukti pasroviui, — 
pasakė Fredas. - Bet ji dievagojasi, kad valtis buvo gerai pri- 
rišta. Šiaip ar taip, tebemanome, kad tai Koburno darbas, ir 
jos ieškome. 

Iš nusivylimo Fredo balsas tapo atžarus, net valdingas. To- 
mas jautė, kad policijos pareigūno kantrybė senka. Kuo ilgiau 
Koburnas laisvas - tuo daugiau galimybių turi pasprukti. Fre- 
das jaučia įtampą. Todėl ir mala dantimis kramtomąją gumą. 

— Kol kalbėjotės su ponia Tibodo, paskambino iš mano biu- 
ro, - pasakė Tomas. - Sunkvežimių apieška nieko nedavė. 

Kai vakar naktį buvo pakeltas dėl žmogžudystės, pirmiau- 
sia jis paliepė stabdyti visus Karališkosios gabenimo bendro- 
vės sunkvežimius ir kruopščiai apieškoti. 

— Aš ir nesitikėjau, kad duos, - burbtelėjo Fredas. - Jeigu Ko- 
burnas būtų turėjęs bendrininką, kuris jį išvežė bendrovės vilki- 
ku, arba ratus parūpinusį draugužį, bet kur būtų galėjęs išlipti. 

— Dėl to neabejoju, - irzliai atrėmė Tomas. - Bet vairuotojai 
vis tiek yra stabdomi ir apklausiami. Be to, pagal bendrovės 
deklaracijas tikriname visus, kas praėjusį mėnesį buvo užsukę 
į sandėlį. Koburnas galėjo būti susitaręs su kuo nors iš kitos 
įmonės, su kuria ši vežėja turi reikalų. Gal net ne su vienu 
vairuotoju. 

- Iš sandėlio nieko nedingo. 

- Iš to, ką mes žinome, - nepasidavė Tomas. - Gal Koburnas 
senokai po truputį vaginėjo, tik niekas nesučiupo už rankos. 
Gal išeikvojimas tik vakar paaiškėjo, o kai Samas prispyrė, jis 
ir nutrūko nuo grandinės. Šiaip ar taip, mano agentai dirba 
šia kryptimi. 

Fredas gūžtelėjo pečiais, tarsi sakydamas, kad šitaip veltui 
švaistomas federalinės vyriausybės laikas ir gaišinami žmonės. 

— Kai sugausim Koburną, galėsit jo apie tai paklausti. 

— Ojei ne mes sugausim? 

- Mes sugausim, - ryžtingai suurzgė Fredas. - Jis tebėra 
čia - arba aš nesu trimis ketvirčiais kajenas. 

— Iš kur toks tikras? 

— Jaučiu jį kaip pasišiaušusius gyvaplaukius ant savo sprando. 

Tomas nepuolė ginčytis. Kai kurie teisėtvarkos pareigūnai 
turi įgimtą uoslę nusikaltimams ir nusikaltėliams, todėl ir pa- 
sirinko tokią profesiją. Tomas ne iš tokių. Jis visada troško 

būti FTB agentu, dirbti toje organizacijoje, bet niekada ne- 
apgaudinėdavo savęs turįs ypatingų seklio ar analitiko galių. 
Jis kliovėsi lavinimusi ir aiškiomis procedūromis. Žinojo, kad 
nė iš tolo nėra panašus į žaviuosius seksualius FTB agentus, 
kokius vaizduoja Holivudas, - vyrus plieniniu žvilgsniu, kam- 
puotais žandikauliais, kurie nepaisydami kulkų greitais auto- 
mobiliais persekioja gangsterius. 

Pavojai, su kuriais susidurdavo Tomas, buvo kitokie. 

Jis atsikrenkštė mėgindamas nuvyti nerimą keliančią mintį. 

— Tai manote, kad Koburnas trainiojasi kur nors čia? - Jis 
prisidengė akis nuo saulės, nors ši dar nebuvo pakilusi virš 
medžių. Girdėjo paieškų sraigtasparnio gausmą netoliese, bet 
įsaulyje jo nematė. - Sraigtasparnis turėtų pamatyti valtį. 

— Turėtų. Bet tikriausiai nepamatys. 

— Ne? 

Fredas perstūmė gumą į kitą burnos pusę. 

— Jis jau dvi valandos sukiojasi. Ko gero, Koburnas perne- 
lyg gudrus, kad leistųsi taip lengvai pastebimas. Netikiu, kad 
iš sraigtasparnio jį pamatytų. Pasiuntėme į medžioklę polici- 
jos katerius, tegul... 

Jų pašnekesį nutraukė šaižus švilpimas aptriušusioje prie- 
plaukoje už penkiasdešimties metrų nuo ponios Tibodo namo. 
Aukštai iškėlęs rankas, jiems mojo Doralas Hokinsas. Vanale- 
nas su Eredu nuskubėjo žolėtu šlaitu, nubarstytu šiukšlėmis, 
visokiais daiktais, parsitemptais iš sąvartyno ar įsigytais per 
išpardavimą, bet taip ir tebetrūnijančiais druskingame ore. 

Jie prisidėjo prie Doralo ir keleto uniformuotų pareigūnų, 
besibūriuojančių ant atakos kranto. 

— Ką radote, broli? - paklausė Fredas. 

- Dalį pėdos įspaudo. Ir dar geriau - kraujo. - Doralas išdi- 
džiai parodė į neabejotinus kraujo purslus netoli aiškiai mato- 
mo įspaudo vėsiame purve. 

— Po šimts! 

Fredas pritūpė, norėdamas iš arti apžiūrėti pirmą tikrą tu- 
rimą pėdsaką. 

— Per anksti nedžiūgauk, - perspėjo atvėsindamas Dora- 
las. - Primena kaubojiško bato kulną. Gali būti vieno iš tų 
puskvaišių paauglių, apie kuriuos skalambija senoji ponia. 

— Ji sakė, kad jie čia buvo prieš keletą dienų, - paprieštara- 
vo Tomas. 

-— Patikrinsim jų apavą, - pasakė Fredas. - Bet viena ponia, 
dirbanti Karališkosios gabenimo bendrovės kontoroje, atro- 
do, geidė Koburno. Smulkiai jį apibūdino. Net jo batus. - Jis 
šyptelėjo kitiems dviem vyrams. - Sakė niekada nemačiusi jo 
apsiavusio kitkuo, tik kaubojiškais batais. 

— Ką manote apie kraują? - paklausė Tomas. 

— Vos keletas lašų, ne klanas, matyt, jis sužeistas lengvai. — 
Fredas atsistojo ir pliaukštelėjęs sau per šlaunis pašaukė pa- 
reigūną. - Tuoj pat atvaryk čia laboratorijos vaikinukus iš še- 
rifo įstaigos. 

Kitiems dviem pareigūnams jis liepė aptverti plotą. 

- Šešių metrų pločio. Nuo namo iki vandens. Ir pasakykit 
poniai Tibodo, kad laikytų atokiau savo prakeiktus šunis. 

- Jie gali užuosti jo kvapą, - viltingai pratarė Tomas. 

— Tik ne ta apgailėtina gauja. - Fredas nusišiepė. - Kur jie 
buvo, kai Koburnas vogė valtį? 

Geras klausimas. Po visus pašalius lando svetimi, o jie nė 
neviauktelėjo. 

Doralas įbedęs žvilgsnį spoksojo į tingų atakos vandenį ir 
staiga nykščiu stumtelėjo kepurę ant pakaušio. 

— Nenoriu gadinti jums nuotaikos, bet jeigu Koburnas iš- 
plaukė į ataką čia... 

- Jis mus išdūrė, - pagavęs brolio mintį baigė Fredas. 

— Kaip tik taip ir pamaniau, - nepatenkintas pasakė Doralas. 

Tomui labai nesinorėjo pasirodyti neišmanėliu, bet turėjo 
paklausti. 

— Ką pamanėte? 

— Ogi tai, - pasakė Doralas, - kad iš čia Koburnas galėjo 
nusidanginti penkiomis kryptimis. 

Jis parodė į pratakas, kurios už Tibodo valdos susiliejo į 
plačiausią atakos dalį. 

— Tos penkios vagos išsišakoja į kitas, tos dar į kitas. Išti- 
sas voratinklis. Mums teks apšniukštinėti mylių mylias van- 
dens kelių ir klampynių. - Pakili Fredo nuotaika išgaravo kaip 
nebuvusi. Žvelgdamas į vandeningą horizontą, jis įsisprendė 
rankomis į šlaunis. - Šūdas. Tas kalės vaikas jau turėjo sėdėti 
belangėje. 

— Dėl to su tavim nesiginčysiu, - sutiko Doralas. 

— Viešpatie su viešpačiukais, jis įsitaisė prieplauką, - su- 
niurzgė Fredas. - Ar jis gali būti toks gudrus? 

Tomas susilaikė neleptelėjęs, kad ir taip aišku, užtat pasakė: 

— Atrodo, šią vietą jis pasirinko sąmoningai, tiesa? Tarsi 
būtų žinojęs, kad šioje vietoje upeliai susieina. 

— Iš kur galėjo žinoti, jeigu jis ne čionykštis? - paklausė Do- 
ralas. 

Fredas išsiėmė iš burnos kramtomosios gumos gniutuliuką 
ir užsimojęs sviedė į tamsų nepermatomą atakos vandenį. 

— Vadinasi, jis buvo suplanavęs atsitraukimo kelius. 

Ėmė virpėti Tomo mobilusis. Jis išsitraukė iš kišenės. 

— Žmona, - pasakė vyrams. 

— Verčiau atsiliepkit, - patarė Fredas. 

Tomas niekam neatviraudavo apie namų reikalus, bet buvo 
tikras, kad žmonės už nugaros apie jį pasikalba. Lanis nebū- 
davo minimas, bet visi, pažįstami su Vanalenais bent iš ma- 
tymo, žinojo apie jų sūnų. Tokie neįgalieji kaip Lanis keldavo 
užuojautą ir smalsumą - štai kodėl Tomas su Dženise niekada 
nesiveždavo jo į viešumą. Ne tik patys norėjo apsisaugoti nuo 
žeminančio žmonių dėmesio, nuo smalsių akių troško apsau- 
goti ir sūnų. 

Netgi draugai - buvę draugai - nepajėgdavo įveikti liguisto 
smalsumo, šis tapo toks atgrasus, kad juodu su Dženise nu- 
traukė su jais visus ryšius. Daugiau su niekuo nebendravo. 
Beje, jų draugams gimė normalūs ir sveiki vaikai. Buvo be galo 

skausminga klausytis jų kalbų apie vaikų išdaigas mokykloje, 
gimtadienio vakarėlius ir futbolą. 

Jis nusisuko ir atsiliepė: 

— Ar viskas gerai? 

— Taip, - atsakė ji. - Tik norėjau sužinoti, kaip tu. Kaip se- 
kasi? 

— Tiesą sakant, ką tik įvyko šioks toks lūžis. - Jis papasako- 
jo apie naujausią radinį..- Gera žinia - aptikom jo pėdsakus. 
Bloga žinia - jie veda į atakas. Vadinasi, reikės apieškoti vel- 
nioniškai didelį klampynių plotą. 

— Ar ilgai užtruksi? 

— Jau ketinu sukti atgal. Bet vakarienei nelauk. Prieš grįž- 
damas turiu sustoti biure. Kaip Lanis? 

— Visada to klausi. 

— Nes noriu žinoti. 

Ji atsiduso. 

— Jam viskas gerai. 

Tomas jau ketino padėkoti už žinią, bet susilaikė. Jį žeidė 
jausmas, kad turi dėkoti už atsakymą, kaip jaučiasi jų sūnus. 

— Greitai pasimatysime, - pasakė ir iškart išjungė mobilųjį. 

Rastas pėdsakas ir kraujas išjudino jau bemaž išsikvėpu- 
sius paieškos dalyvius. Buvo pareikalauta naujų pėdsekių 
šunų. Ponia Tibodo rėkė iš savo prieangio, kad kas nors turės 
užmokėti, jei bus padaryta žala jos kiemui ar prieplaukai. Fre- 
das su Doralu pertvarkė ir perskirstė įvairių žinybų užduotis 
ir nekreipė į ją dėmesio. 

Tomas suprato, dabar gera proga pasišalinti. Gali išvykti 
nepastebėtas ir niekas jo nepasiges. 


10 skyrius 


Is turėtų apsunkinti Koburno paieškas. 

Buhalteris buvo nepatenkintas matydamas, kaip leidžiasi 
saulė. 

Dėl Samo Marseto egzekucijos reikėjo gerą savaitę pasukti 
galvą ir kruopščiai planuoti, ir Buhalteris padarė viską, kad 
ji garsiai nuskambėtų. Pasipiktinimas buvo laukiamas, net 
pageidaujamas, nes kuo garsesnis bendruomenės pasipiktini- 
mas tokiu kruvinu išpuoliu, tuo didesnis poveikis tiems, ku- 
riems skirta ši pamoka. 

Geras pavyzdys buvo ir valstijos policininkas. Jo laidotu- 
vių procesija nusidriekė mylių mylias. Į jas atvyko unifor- 
muoti pareigūnai iš daugelio valstijų nė nenutuokdami, o 
gal nekreipdami dėmesio, kad šis sugedęs šiknius imdavo 
kyšius ir žiūrėdavo į kitą pusę, kai jo patruliuojamu Dešim- 
tojo greitkelio ruožu vilkikai gabena narkotikus, ginklus ar 
net žmones. 

Buhalteriui buvo pranešta, kad kartkartėmis tas policinin- 
kas pasinaudodavo kuria nors iš tokių vežamų mergaičių, tik 
tada grąžindavo į pragarišką furgono prieglobstį. Buvo kal- 
bama, kad jam labiau patinka nekaltos ir kad grąžina jas jau 
kitokios padėties. 

Kai jo kūnas beveik nurėžta galva buvo rastas už kairio už- 
pakalinio jo patrulinės mašinos rato, laikraščių vedamieji ir 
televizijų išminčiai pasmerkė tokį žiaurumą ir pareikalavo, 

kad puikaus policininko žudikas būtų sučiuptas ir priverstas 
užmokėti didžiausią kainą už tokį žiaurumą. 

Bet po keleto dienų publikos pasipiktinimas nukrypo į vie- 
ną Holivudo žvaigždučių, nes pasklido žinia, kad ši pirma lai- 
ko paleista iš reabilitacijos ligoninės. 

Tokie moraliniai trūnėsiai telikę iš šiuolaikinės visuome- 
nės. Jei negali jos pakeisti, gali ja naudotis. Prieš keletą metų 
priėjęs prie tokios išvados, Buhalteris ėmėsi kurti imperiją. 
Ne kokią nors pramonės ar meno, ne finansų ar nekilnojamo- 
jo turto, o korupcijos. Tai buvo Buhalterio ištekliai. Užteko 
vienintelės šios paklausios prekės, kad jo verslas klestėtų. 

Norėdamas ko nors pasiekti, turi būti negailestingas. Jis vei- 
kė drąsiai ir ryžtingai, nepalikdavo laisvų galų, be gailesčio šali- 
no konkurentus ir išdavikus. Šįkart turėjęs skausmingai išmok- 
ti Buhalterio kietos rankos pamoką buvo Samas Marsetas. Bet 
Marsetas buvo Tamboro miesteliūkščio mylimiausias sūnus. 

Todėl kai saulė nusileido ir ėmė temti, Buhalteris turėjo 
pripažinti, kad po Marseto nužudymo kilusios bangelės tam- 
pa tikra potvynio banga. 

Ir viskas per Li Koburną. 

Jį būtina rasti. Nutildyti. Pašalinti. 

Buhalteris buvo tikras, kad taip ir įvyks. Nesvarbu, koks 
protingas tas vyras manytųsi esąs, jis neišvengs plataus ir ne- 
aplenkiamo Buhalterio tinklo. Tikėtiniausia, kad jį užmuš ais- 
tringi, bet netikę persekiotojai. Jeigu ne, jeigu vis dėlto jis bus 
suimtas, problemai išspręsti teks kviestis Diegą. Jis tobulai 
tinka slaptiems veiksmams ir ras būdą, kaip prisigauti iki Ko- 
burno akimirką, kai šis bus nesaugomas. Mikliai pasinaudos 
savo skustuvu ir pajus ant savo rankų karšto Koburno kraujo 
pliūpsnį. 

Šito Buhalteris Diegui pavydėjo. 


—-—18>> 


Atėjus saulėlydžiui, Honoratos namai atrodė kaip audros nu- 
siaubti. 

Emilė pabudo kaip visada. Pakelis sulčių, meškiuko pavi- 
dalo pakelis sausainių ir leidimas žiūrėti televizorių kiek nori 
kuriam laikui ją nuramino. Bet ir jos dievinami Disnėjaus įra- 
šai nenuslopino domėjimosi svečiu. 

Kartkartėmis ji vis mėgindavo užmegzti pokalbį su Kobur- 
nu, kibdavo su savo klausimais, kol galiausiai Honorata užsi- 
puolė ją neįprastai šiurkščiai: 

— Palik jį ramybėje, Emile. 

Ji baiminosi, kad dukters čiauškėjimas, ką jau kalbėti apie 
dainuojantį Elmą, galiausiai jį taip išerzins, kad jis imsis kraš- 
tutinių žygių visam tam sustabdyti. 

Koburnas vartė kiekvieną knygą svetainės lentynose. Ho- 
norata paaiškino Emilei, kad jis lobių ieškotojas ir nenori būti 
trukdomas. Atrodė, Emilė abejoja tokiu paaiškinimu, bet ne- 
siginčydama grįžo prie animacinio filmuko. 

Popietė krypo į vakarą. Ji buvo ilgiausia Honoratos gyveni- 
me, net ilgesnė už dienas iškart po Edžio mirties, tąkart jos 
buvo kaip bauginantis sapnas, iš kurio negali pabusti. Laikas 
tada buvo netekęs prasmės. Viena valanda keitė kitą. Būdavo 
tokia atbukusi, kad beveik nepastebėdavo dienų kaitos. 

Bet šiandien laikas buvo ypač vertingas. Kiekviena sekundė 
reikšminga. Nes galiausiai jos baigsis. 

Tada jis užmuš jas. 

Visą dieną ji vijo iš galvos mintis apie tokią baigtį baimin- 
damasi, kad pripažinus tokią įvykių seką, tai savaime taps 
faktu. Bet baigiantis dienai nebepajėgė ilgiau savęs apgaudi- 
nėti. Jųdviejų su Emile laikas senka. 

Kai Koburnas ėmė vartyti baldus ir apžiūrinėti jų dugną, ji 
įsikibo vienintelio vilties siūlo: vis dėlto įsibrovėlis iškart jų ne- 
nužudė, nors taip būtų buvę paprasčiau negu žaisti su jomis; 
jos išvengė greitos mirties vien dėl to, kad jis tikėjosi ieškoda- 
mas turėsiąs iš jos kokios nors naudos. Bet jeigu jis įsitikins, 
kad ji nieko nežino ir negali būti naudinga, - kas tada? 

Pasislėpus paskutiniams saulės spinduliams ir atėjus prie- 
blandai, blėso ir Honoratos viltis. 

Koburnas įjungė stalinę lempą ir apžvelgė jovalą, kuris liko 
iš tvarkingų namų. Kai žvilgsnis įsmigo į ją, Honorata pamatė, 
kad jo akys pasruvusios krauju, iš gilių šešėliuotų akiduobių 
žvelgiantys mėlyni vyzdžiai atrodė kaip laukinio. Jis bėglys, 
vyras, turėjęs atlikti užduotį ir susimovęs, vyras, kurio nusi- 
vylimas pasiekė viršūnę. 

— Ateik. 

Honoratos širdis ėmė daužytis skausmingai ir greitai. Gal 
turėtų pulti prie Emilės ir mėginti ją apsaugoti, o gal pulti jį 
ar melsti pasigailėjimo? 

— Ateik. 

Nutaisiusi abejingą išraišką, ji prisiartino. 

- Dabar imsiu ardyti sienas ir lubas, plėšti grindis. Ar to 
nori? 

Ji beveik pargriuvo iš palengvėjimo. Koburnas dar nebaigė. 
Jiedvi su Emile dar turi laiko. Dar yra vilties išsigelbėti. 

Tvirtinimas, kad jos name nėra paslėpto lobio, nesumažino 
jo ryžto, todėl ji ėmėsi kitos taktikos. 

— Tai atimtų begalę laiko. Dabar, kai tamsu, galėtumėt 
išeiti. 

— Neišeisiu, kol negausiu to, dėl ko čia atėjau. 

— Negi tai taip svarbu? 

— Nebūčiau įsivėlęs į visą šią kebeknę, jeigu nebūtų svarbu. 

— Kad ir kas tai būtų; eikvojate savo brangias valandas ieš- 
kodamas netinkamoje vietoje. | 

— Aš taip nemanau. 

- Aš žinau. Čia nieko nėra. Kodėl jums neišėjus dabar, kol 
turite galimybę pasprukti? 

— Rūpiniesi mano saugumu? 

— Ojumsjis nė motais? 

— Kas blogiausia gali atsitikti? 

- Jūs galite mirti. 

Jis kilstelėjo petį. 

— Tada būsiu negyvas, ir niekas man nebeturės reikšmės. 
Bet kol kas aš gyvas, tai turi reikšmę. 

Honoratai pasidarė smalsu, negi jis išties toks abejingas dėl 
savo gyvybės, bet nespėjo paklausti - sučiulbo Emilė. 

— Mamyte, kada ateis senelis? 

Įrašas baigėsi, televizoriaus ekrane mirguliavo sniegas. 
Emilė stovėjo šalia jos, po pažastim - ištikimasis Elmas. Ho- 
norata priklaupė ir pabrūžavo Emilei per nugarą. 

- Tiesą sakant, senelis šį vakarą neateis, brangute. Vaka- 
rėlį surengsime rytoj. Taip bus net geriau, - skubiai pridūrė 
ji, mėgindama užbėgti už akių prieštaravimams, kurie, matė 
iš Emilės akių, dukrai jau ant liežuvio. - Supranti, aš tokia 
kvailė, užmiršau nupirkti pobūvio skrybėlių. Juk negalim su- 
rengti seneliui šventės be skrybėlių. Mačiau tokią, kuri atro- 
do kaip karūna. 

— Kaip Gražuolės? - paklausė ji, turėdama galvoj ką tik ma- 
tytą vaizdo įraše. 

— Visai kaip Gražuolės. Su žvaigždutėmis. - Nuleidusi balsą 
iki šnabždesio, paslaptingai pridūrė: - Senelis man sakė turįs 
tau staigmeną. 

— Kokią? 

— Nežinau. Jei būtų man pasakęs, nebebūtų staigmena, 
ar ne? 

Emilės akys sublizgėjo. 

— Bet ar galiu gauti vakarienei picos? 

- Žinoma. Ir keksiuko. 

— Oho! - Emilė nubėgo į virtuvę. 

Honorata atsistojo ir atsigręžė į Koburną. 

— Jos vakarienės laikas seniai praėjo. 

Jis timptelėjo dantimis apatinę lūpą, pažvelgė į virtuvę ir 
mostelėjo smakru. 

— Tik greitai. 

Neturėjo užtrukti, nes jiems įėjus į virtuvę Emilė jau buvo 
išsitraukusi iš šaldiklio savo picą. 

— Noriu su paprika. 

Honorata pakepė nedidelę picą mikrobangų krosnelėje. At- 
sisėdo priešais Emilę, tada Koburnas paklausė: 

— Ar turi daugiau tokių? 

Pakaitino ir jam, kai padavė, jis kirto taip pat godžiai kaip 
dieną. 

— Mamyte, o ką tu valgysi? 

— Aš nealkana. 

Koburnas pažvelgė į ją ir kilstelėjo antakį. 

— Pilvo virusas? 

— Neturiu apetito. 

Jis abejingai gūžtelėjo, priėjo prie šaldytuvo ir ištraukė dar 
vieną picą. 

Kai atėjo laikas keksiukams, Emilė išsireikalavo, kad ir Ho- 
norata paimtų vieną. 

— Tada bus tikras pobūvis, - čiulbėjo ji. 

Honorata sudėjo keksiukus į popierines lėkštutes su Tyri- 
nėtojos Doros atvaizdais ir norėdama įtikti Emilei iškilmingai 
patiekė. 

— Neužmiršk barstalų. 

Honorata paėmė iš indaujos dėžutę ir padavė Emilei. Ko- 
burnas jau buvo beapžiojąs savo keksiuką, bet Emilė plekš- 
telėjo per kitą jo ranką, gulinčią ant stalo. Jis atitraukė ranką 
taip staigiai, tarsi būtų įkirtusi kobra. 

— Svečiams pirmiausia. Tau reikia barstalų. 

Jis pažvelgė į atkištą dėžutę su barstalais, tarsi tai būtų mė- 
nulio akmuo, tada šiurkščiai padėkojo, paėmė dėžutę, užbėrė 
ant keksiuko ledinukų ir grąžino dėžutę Emilei. 

Jis dirglus, nuo išsekimo nervai įtempti kaip styga - kas- 
kart aiškiau matyti. Virš stalo kabanti lempa meta šešėlius 
ant jo išsišovusių žandikaulių, nuo jų smakras atrodo dar lie- 
sesnis ir įsitempęs. Iš to, kaip laiko pečius, kaip alsuoja, ma- 
tyti, kad jis visai nusibaigęs. Honorata pagavo jį keletą kartų 
greitai sumirksint - mėgina nuvaikyti miegus. 

Suvokdama, kad nuovargis sulėtins jo reakciją ir atbukins 
jautrumą, Honorata pasiryžo stebėti ir laukti, kada pasitaikys 
proga veikti. Jai užtektų sekundės jo silpnumo, kad tik mirks- 
niui prarastų budrumą. 

Bėda ta, kad ir pati nusibaigusi. Visą dieną blaškytis tarp 
siaubo ir įniršio - ne jos jėgoms, tai ją gręžte išgręžė. Šioks 
toks palengvėjimas - kad Emilei laikas miegoti. Honorata 
perrengė ją pižama. 

Kol Emilė buvo vonioje, Honorata pasakė Koburnui: 

— Ji gali miegoti mano lovoje. 

- Ji gali miegoti savo lovoje. 

— Bet jeigu ji miegos su manim, galėsite stebėti mus abi 
kartu. 

Jis ryžtingai papurtė galvą. Ginčytis beprasmiška. Ji ne- 
dings iš namų be Emilės, ir jis tai suprato. Atskirdamas jas 
bus tikras, kad ji nemėgins pasprukti. 

Kol Honorata skaitė privalomą prieš miegą pasaką, Kobur- 
nas tikrino Emilės spintą: stumdė pakabus, baksnojo spin- 
tos nugarėlę. Pastūmė Emilės batus ir kaubojiško bato kulnu 
dunkseno į grindlentes, ieškodamas tuštumų. 

Spaudė kiekvieną kimštą žaisliuką Emilės žvėryne, ir tai 
matydama mergytė kikeno. 

— Nepamiršk apkabinti Elmo, - pasakė ir patikliai atkišo 
jam žaisliuką. 

Jis apvertė žaisliuką ir atplėšė nugarėlės lipuką. 

— Ne! - suriko Honorata. 

Jis metė į ją įtarų žvilgsnį. 

- Čia tik baterijos, - paaiškino Honorata žinodama, kad 
Emilė labai susikrimstų matydama išmėsinėtą Elmą. — 
Prašau. 

Jis apžiūrėjo žaisliuko vidų, net išėmė baterijas ir patikri- 
no, kas po jomis, bet galiausiai įsitikinęs, kad jame nieko ne- 
paslėpta, sutvarkė ir grąžino Emilei. 

Honorata skaitė toliau. Pasaka priėjo prie pabaigos „ir il- 
gai laimingai gyveno“. Honorata išklausė vakaro maldelės, 
pabučiavo Emilę į abu skruostus, stipriai apkabino ir palaikė 
glėbyje ilgiau negu paprastai - baiminosi, kad čia gali būti pa- 
skutinis kartas, kai apklosto dukterį nakčiai. 

Stengėsi įsiminti akimirką, išdeginti ją širdyje ir atmintyje, 
įsiminti kvapą ir šilumą mielo Emilės kūnelio, kuris toks ma- 
žas, trapus ir pažeidžiamas. Motinos širdis plyšo iš meilės. 

Bet galiausiai jos turėjo baigti glėbesčiuotis. Paguldė Emilę 
ant pagalvės ir prisivertė išeiti iš kambario. Koburnas laukė 
čia pat už durų. Uždariusi ji pažvelgė į jo bejausme kauke vir- 
tusį veidą. 

- Jeigu jūs... ketinate ką nors man daryti, maldauju: ne- 
leiskite jai matyti. Ji nekelia jums jokios grėsmės. Nėra jokio 
tikslo jos skriausti. Ji... 

Suskambėjo mobilusis. 

Suvokęs, kad skamba jos telefonas, ištraukė iš kišenės, pa- 
žvelgė į ekraną ir padavė jai. 

— Kaip anksčiau. Įjunk garsiakalbį. Sužinok, ką gali, apie 
mano medžioklę, bet atsargiai. 

Ji atsiliepė: 

— Labas, Stenai. 

— Kaip judvi jaučiatės? Kaip Emilė? 

— Žinot, kaip tie vaikai. Jie greičiau atsigauna negu suau- 
gusieji. 

— Tada švęsim ryt vakare? 

— Žinoma. - Žvelgdama į krauju pasruvusias Koburno akis, 
paklausė: - Kokios naujienos apie bėglį? 

— Jis vis dar laisvėje,- bet tik laiko klausimas. Jau visą parą 
bastosi. Arba jau negyvas, arba išsekęs ir taps lengvu grobiu. 

Jis papasakojo apie pavogtą valtį ir vietą, iš kurios Kobur- 
nas išplaukė. 

— Dešimtys katerių tikrina vandens takus ir ieškos visą 
naktį. Pareigūnai košia visą rajoną. 

— Bet jeigu jis turi valtį... 

— Kiek suprantu, ne itin patikimą. Vargu ar toli ja nu- 
plauktų. 

- Galji jau nuskendo, - surizikavo spėti Honorata. 

— Tokiu atveju, jeigu jis nenuskendo kartu suja, jie aptiks jo 
pėdsakus. Krantu eina puikūs pėdsekiai ir šunys. 

Jis palinkėjo jai gerai pailsėti, pasakė labanakt ir mobilusis 
nutilo. Kai Koburnas paėmė telefoną, ji visai nusiminė. Joms 
su Emile Steno naujienos nieko gera nežada. Jei mažėja Ko- 
burno galimybės išsisukti, mažėja ir jų. 

Bet nenorėdama parodyti nusivylimo ji mėgino išnaudoti 
Koburno padėties beviltiškumą. 

— Užuot griovęs namo sienas, verčiau spruktumėt iš čia, kol 
galite. Imkit mano mašiną. Iki aušros galite nuvažiuoti... 

Ji staiga nutilo, nes išgirdo duslų variklio gausmą; jis artė- 
jo, darėsi garsesnis. Ji nusisuko nuo Koburno ir spriegė sve- 
tainės link. 

Gal nuovargis ir buvo sulėtinęs Koburno instinktus, bet 
motorinės valties garsas akimirksniu juos pažadino. Nespėjo 
Honorata perlėkti nė pusės kambario, o jis jau buvo čia pat. 
Viena ranka kaip replėmis apglėbė jos liemenį ir prisitraukė, 
o antrąja stipriai užgniaužė jai burną. 

— Daugiau jokių kvailysčių, Honorata, - sušnibždėjo į 
ausį. - Eik laukan, kol jie dar nepasiekė prieangio. Kalbėk 
garsiai - taip, kad ir aš girdėčiau. Jei pajusiu, kad mėgi- 
ni pasiųsti jiems ženklą, nedvejosiu nė akimirkos. Nepa- 
miršk, kad aš jiems - grobis, tad neturiu ko prarasti. Prieš 
pasijusdama kieta pagalvok apie mane, palinkusį prie tavo 
dukters lovos. 

Valties variklis jau dirbo tuščia eiga. Ji matė pro medžius 
žybsint šviesas, girdėjo vyriškus balsus. 

— Ar supratai? - pakartojo ir lengvai papurtė. 

Ji linktelėjo. 

Jis palengva atleido gniaužtus, atitraukė nuo burnos ran- 
ką. Ji atsisuko į jį ir suvebleno: 

— Maldauju, neskriauskit jos. 

— Viskas tavo rankose. 

Jis apsuko ją ir pistoleto vamzdžiu bakstelėjo į nugarą. 

— Eik. 

Jos kojos virpėjo. Įsikibo į durų bumbulą, keletą kartų gi- 
liai atsikvėpė, tada atidarė duris ir žengė į priemenę. 

Prožektoriais tikrindami jos valdas, šviesos pluoštais koš- 
dami krūmus, taku nuo prieplaukos artėjo du vyrai. Ant uni- 
forminių marškinių buvo prisisegę ženklelius. Prie šlaunų 
pistoletų dėklai. Vienas sveikindamasis kilstelėjo ranką. 

— Jūs ponia Džilet? 

— Taip. 

— Neišsigąskit, ponia. Mes šerifo pavaduotojai. 

Prisiminusi Koburno nurodymus, ji nulipo iš prieangio 
ant žemės. Žinojo, kad jis stebi pro Emilės miegamojo lan- 
gą. Jo grasinimas taip ir skambėjo ausyse, ir nuo jo traukė 
paširdžius. 

Stengdamasi pridengti baimę smalsumu, paklausė: 

— Kas nors atsitiko? Kuo galėčiau padėti? 

Jie prisistatė, parodė dokumentus. 

— Ieškome įtariamojo praėjusios nakties žmogžudystėmis 
Tambore. 

— Girdėjau. Koks siaubas. 

— Taip, ponia. Turime priežasčių manyti, kad įtariamasis 
tebesislepia šiose apylinkėse. 

— Ak. 

Pavaduotojas raminamai sumosavo rankomis. 

— Jis gali būti toli nuo čia, bet mes apklausiame visus, gy- 
venančius palei šią prataką, tikėdamiesi, kad jie suteiks nau- 
dingų žinių. 

Pareigūnas išbėrė bruožus ir žymes vyro, tūnančio jos 
name. Honorata taip ir matė mintyse, kaip Koburnas su pis- 
toletu rankoje gunkso virš Emilės. 

Todėl kai antrasis pavaduotojas paklausė, ar ji nemačiusi 
žmogaus, atitinkančio tokį apibūdinimą, ji nedelsdama atsa- 
kė nemačiusi. 

— Gal kas nors šiandien praplaukė pro šalį nedidele valtimi? 

Ji papurtė galvą. 

— Bet aš ne itin kreipiau dėmesį. Mudvi su dukterimi gulė- 
jome, nes pasigavome skrandžio užkratą. 

— Nesmagu girdėti. 

Honorata galvos linktelėjimu padėkojo už užuojautą. 

— Arjūs čia viena, ponia? 

— Su dukrele. 

— Ką gi, ponia Džilet, būkite budri ir jei pastebėsite ką nors 
neįprasta, nedelsdama skambinkite pagalbos telefonu. 

— Būtinai. 

- Ir verčiau užsirakinkite visas duris ir gerai užsidarykite 
langus. 

— Visada taip darau. 

Vienas pavaduotojų jau kėlė pirštus prie skrybėlės. Antra- 
sis žengė žingsnį atgal. 

Jie jau ketina eiti! Ką ji gali padaryti? Juk turi ką nors da- 
ryti! Ranka parodyti ženklą? 

Aš jiems - grobis, todėl neturiu ko prarasti. 

- Ilgiau jūsų netrukdysime. Gero vakaro. 

Jie apsisuko ir ėmė tolti. 

Ji negali leisti jiems nueiti! Dėl Dievo meilės, daryk ką nors, 
Honorata! 

Bet ką ji gali, nekeldama pavojaus Emilei? 

Viskas tavo rankose. 

Taip, viskas jos rankose. Jos rankose - išgelbėti dukrai gy- 
vybę. Bet kaip? Kaip? 

Staiga vienas pavaduotojas atsisuko. 

— Ponia Džilet! 

Jai užgniaužė kvapą. 

— Pažinojau jūsų vyrą, - pasakė. - Jis buvo puikus parei- 
gūnas. 

Jos širdis nusirito į kulnus, kartu išblėso ir viltis kaip nors 
jiems pranešti apie jai gresiantį pavojų. 

— Ačiū, - sumurmėjo ji. 

Tada jis dar kartą palietė skrybėlės atbrailą, apsisuko ir nu- 
ėjo žemyn į prieplauką. 

Ji irgi apsigręžė, užlipo laiptais ir grįžo į namą. Koburnas 
stovėjo svetainės ir koridoriaus arkoje, tarp jos ir Emilės. 

— Įjunk prieangyje šviesą. Stovėk, kad jie galėtų tave maty- 
ti, ir pamojuok. 

Ji padarė kaip liepiama, nors abejojo, kad pareigūnai žiūrė- 
tų įją, ojei ir atsisuko, vargu ar būtų galėję matyti skruostais 
riedančias ašaras. 

Šerifo pavaduotojai sulipo į valtį, paleido variklį, lėtai apsi- 
suko atakoje ir po kelių sekundžių dingo iš akių. Variklio gau- 
desys tilo nutilo. 

Honorata uždarė duris. Atsirėmė į jas, prispaudė kaktą prie 
glotnios medienos. Jautė, kaip Koburnas priėjo arčiau. 

- Gera mergaitė. Emilė saugi ir sveika, miega kaip kūdikis. 

Jo patenkintas tonas buvo paskutinis lašas. Visą dieną 
kaupęsi krūtinėje jausmai ėmė veržtis per kraštus. Nė nepa- 
galvojusi, nepasvarsčiusi, kokios gali būti pasekmės, atsisuko 
ir įsmeigė į jį akis. 

— Man jau bloga nuo jūsų ir jūsų grasinimų. Nesuprantu, 
kodėl atėjot čia ir ko ieškot, bet ilgiau su tuo nesitaikstysiu. 
Jei vis tiek ketinat mane užmušti, verčiau užmuškit dabar. 
Jei ne... - Ji pagraibė už nugaros, pasuko bumbulą ir atplėšė 
duris. - Jei ne - užsičiaupkit ir nešdinkitės iš mano namų! 

Jis ištiesė ranką uždaryti durų. Pasinaudojusi proga, Ho- 
norata išplėšė pistoletą jam iš už juostos. Bet pistoletas pasi- 
rodė netikėtai sunkus, ir ji susvirduliavo. Jis stipriai kirto jai 
per riešą. Ji suriko iš skausmo, pistoletas iškrito ir nuslydo 
poliruotomis grindimis. 

Abu šoko prie jo. Honorata krito ant grindų, bet jis spėjo 
paspirti pistoletą. Ji ėmė ropoti į tą pusę. Viskas, ko jai reikė- 
jo - sučiupti jį nors mirksniui, kad spėtų paspausti gaiduką. 
Pavaduotojai išgirstų šūvį. 

Skausmingai belsdama alkūnėmis ir keliais į medines 
grindis, ji pilvu šliaužė prie pistoleto. Palietė vėsų metalą, 
bet užuot sugriebę, pirštai pastūmė jį dar pora centimetrų 
toliau. 

Apžergęs jos nugarą, Koburnas ropštėsi per ją ir tiesė ran- 
ką, mėgindamas pirmas nutverti ginklą. 

Įtempusi kiekvieną raumenėlį, ji išsitiesė priekin. Ranka 
sugniaužė pistoleto vamzdį. 

Bet nespėjus pritraukti rankos, kad galėtų geriau suim- 
ti ginklą, jo pirštai tarsi plieniniai primygo prie grindų jos 
riešą. 

— Paleisk. 

— Eik velniop. 

Bandydama numesti jį, ji kaip įmanydama rangėsi po jo 
svoriu. Bet jis tik dar stipriau užgulė, spaudė iš jos paskutinį 
kvapą. 

— Paleisk pistoletą. 

Užuot paleidusi, ji stipriai trūktelėjo ir išlaisvino ranką iš 
jo gniaužto. Pakišo pistoletą po savim ir prispaudė prie krūti- 
nės. Jis sodriai nusikeikė. 

Tada juodu susiėmė. 

Honorata kaip įmanydama laikėsi prisiplojusi prie grindų, 
o jis grūdo rankas po ja ir mėgino išplėšti jai iš rankos ginklą. 
Dėl jo vyko žūtbūtinė kova, bet Koburnas buvo ištverminges- 
nis. Kai sugriebė rankeną ir ėmė plėšti pistoletą iš jos silps- 
tančių pirštų, ji jau žiopčiojo. 

Jis ištraukė ginklą iš po jos. Pralaimėjusi Honorata suvaito- 
jo, suglebo ir pravirko. 

Jis atvertė ją ant nugaros. Tebeklūpėjo ant kelių, vis dar ją 
apžergęs. Rankas, vieną su atgautuoju pistoletu, buvo įrėmęs 
į klubus. Sunkiai alsavo, o veidas buvo perkreiptas įniršio. 

Štai ir atėjo, pagalvojo ji. Akimirka, kai mirsiu. 

Jos nuostabai, jis numetė pistoletą į šoną, tada padėjo abi 
rankas jai ant pečių ir visu svoriu palinko ant jos. 

— Kodėl, po velnių, tu... Jis galėjo iššauti ir palikti tavo krū- 
tinėje didžiulę skylę. Kvaila, kvaila taip elgtis, ponia. Negi ne- 
žinai, ką... - Neberasdamas žodžių, jis stipriai papurtė ją už 
pečių. - Kodėl taip darai? 

Priežastis atrodė tokia aiški: ji kovėsi dėl savo gyvybės. Ko- 
dėl jis klausia tokių kvailysčių? 

Trūkčiojamai alsuodama ji pasakė: 

— Aiškiai pasakykit - ir prašau sakyti tiesą: ar ketinat mus 
nužudyti? 

— Ne. - Jo akys įsmigo į jos, ir jau šiurkštesniu balsu jis pa- 
kartojo: - Ne. 

Ji be galo troško juo tikėti ir veikiausiai todėl beveik pati- 
kėjo. 

— Tai kodėl turėčiau kreipti dėmesį į jūsų grasinimus? Ir į 
viską, ką sakote? 

— Nes tau asmeniškai tai turėtų rūpėti. 

— Man? Aš net nežinau, ko jūs ieškote! Kad ir kas tai būtų, 
tas daiktas... 

— Tas daiktas pražudė tavo vyrą. 


II skyrius 


I: Tomas grįžo namo, vakarienės laikas jau seniai buvo pra- 
ėjęs. Dženisę rado Lanio kambaryje prausiančią sūnų drėgna 
kempine - taip jie darydavo kiekvieną vakarą, tada perreng- 
davo pižama. Rytą perrengdavo treningais. Žinoma, nebuvo 
jokio skirtumo, kuo jis vilki, bet tas perrenginėjimas teikė 
juos gelbstinčią iliuziją, kad viskas normalu. 

Tomas pastatė ant grindų portfelį ir ėmė raitotis rankoves. 

— Brangioji, kodėl nepalaukei manęs? 

— Nežinojau, kada grįši, norėjau paguldyti nakčiai, kad ga- 
lėčiau ištiesti kojas. 

- Atsiprašau. Norėjau šį tą sutvarkyti Tambore, nes rytoj 
bus beprotnamis. Po švenčių visada taip. O šįkart, kai tokie 
įvykiai, bus dvigubas pragaras. 

Jis pasilenkė prie lovos ir alkūne pastūmė ją į šalį. 

— Sėskis. Aš baigsiu. - Prieš pamerkdamas kempinę į dube- 
nį su šiltu vandeniu, Tomas pasilenkė prie sūnaus ir pabučia- 
vo jį į kaktą. - Sveikas, Lani. 

Lanio akys nekrustelėjo. Nesulaukus atsako, Tomą užplūdo 
pažįstamas nusivylimas. Panardino kempinę į vandenį ir nu- 
spaudęs ėmė trinti Laniui ranką. 

— O kaip su tuo? - paklausė Dženisė. 

— Su kuo? 

— Su Tamboro nusikaltėliu? 

Kai pakėlė išplauti pažastį, Lanio ranka atrodė be galo sunki. 

- Įtariamasis vis dar laisvėje. Manau, būtų kvailys, jei vis 
dar sukiotųsi kur nors čia. Manau, jį pavėžino koks nors vil- 
kiką vairuojantis bičiulis, ir jis nusidangino kuo toliau nuo 
pietinės Luizianos. 

— Ar yra toks asmuo - vilkiką vairuojantis bičiulis? 

Ji įsirangė į atlošiamą fotelį ir pasibruko kojas po savim. 
Didžiulis fotelis atstodavo ir lovą, kai katram tekdavo budėti 
prie naktį nerimstančio Lanio. 

— Kol kas tokio dar nenustatėme, bet tikriname bendroves, 
kurios turi reikalų su karališkaisiais gabentojais. Fredas Ho- 
kinsas mano, kad tai laiko švaistymas. Jo nuomone, Kobur- 
nas tebėra čia. - Tomas nusišypsojo Dženisei. - Jis jaučia jį 
kaip pasišiaušusius gyvaplaukius ant savo sprando. 

— Gerasis Dieve, - pašaipiai pritarė Dženisė. - Kas toliau? 
Spėti iš vištos vidurių? Tikiuosi, ieškodamas žudiko maniako 
jis nesivadovauja šeštuoju pojūčiu. 

— Iki to dar reikia priaugti. 

— Ar Fredas Hokinsas tinkamas tokiam darbui? 

Tomas ėmė prausti Laniui kojas ir pėdas. 

- Jis, be abejo, užsidegęs. Ponia Marset asmeniškai paskam- 
bino policijos viršininkui ir jį paspaudė, o šis paspaudė paval- 
dinius. Marseto bažnyčia šiąnakt visą naktį melsis prie žvakių. 
Spaudimas eina iš Dievo ir valdžios, taigi Fredas jį jaučia. 

— Visai neseniai jis atrodė gana pasitikintis savim. 

Ji parodė į televizorių ant spintelės priešais lovą, kuris visą 
laiką būdavo įjungtas tikintis, kad kas nors ims ir atkreips La- 
nio dėmesį. Ir dabar rodė vaizdus, tik garsas buvo pritildytas. 

— Per tiesiogines vakaro žinias Fredas atsakinėjo į repor- 
terių klausimus, - paaiškino Dženisė. - Atrodė tikrų tikriau- 
sias, kad bato atspaudas ir kraujo purslai, kuriuos radai šią 
popietę, yra kažin kas. 

Tomui buvo malonu, kad jai, rodos, padarė deramą įspūdį 
jo įnašas, kurį jis buvo mažumėlį perdėjęs. 

Sulaukęs tokio dėmesio, ėmė plačiau pasakoti. 

— Ar sakiau apie ponią Arlitą Tibodo? 

Jo istorija apie spalvingą bedantę moterį Dženisę net pra- 
juokino. Jis net atpažino bruožus moters, kurią įsimylėjo ir 
kuriai pasipiršo. 

Jis prisiminė tą dieną kaip vieną laimingiausių savo gyve- 
nime, net konkuruojančią su vestuvių diena. Kai užmovė jai 
ant piršto žiedą su dideliu deimantu, jie mylėjosi ant įdubu- 
sios lovos ankštame ir tvankiame jo bute. Aistringai, pasruvę 
prakaitu, su jėga. O paskui atšventė sužadėtuves - išgėrė per- 
pus butelį alaus. 

Jis troško, kad galėtų atsukti laikrodį į tą popietę ir dar kar- 
tą pamatyti aną Dženisę - liepsnojančiais skruostais, saldžio- 
mis besišypsančiomis lūpomis, švytinčiomis iš pasitenkinimo 
ir laimės akimis. 

Bet jeigu jis atsuktų laikrodį iki tos dienos, jie neturėtų 
Lanio. 

Kita mintis, žybtelėjusi sąmonėje, buvo išdavikiška, ir jis 
iškart jos susigėdo. 

Numetė kempinę į plastikinį dubenį ir pažvelgė į Dženisę. 
Sprendžiant iš jos išraiškos, jos mintys irgi plaukė tokia pat ar 
panašia vaga ir ji jautėsi tokia pat kalta. 

Tarsi norėdama pabėgti nuo savo minčių, ji pakilo iš fotelio. 

— Kol baigsi čia, paruošiu vakarienę. Kiaušinienė bus gerai? 

Ir nelaukdama atsakymo išskubėjo tarsi velnio vejama. 

Po dešimties minučių jie sėdėjo katras prie savo kiaušinie- 
nės ir valgė beveik tylėdami, tik kartkartėmis persimesdami 
trumpais sakinėliais - priverstinis pokalbis. Tomas prisimi- 
nė laikus, kai jie negalėdavo atsikalbėti, pertraukdami vienas 
kitą pasakodavo dienos įvykius. 

Baigęs valgyti jis nunešė savo lėkštę į kriauklę ir paleido 
vandenį, tada mintyse pasidrąsino ir atsisuko į žmoną. 

— Dženise, pasikalbėkime. 

Ji padėjo šakutę ant lėkštės krašto ir nuleido rankas į sterblę. 

— Apie ką? 

- Apie Lanį. 

— Konkrečiau? 

— Gal jau atėjo laikas permąstyti mūsų nuostatas dėl jo 
slaugos. 

Taigi pagaliau ryžosi. Jo netrenkė žaibas, žmona irgi ne- 
sprogo pykčiu. Tik dėbsojo į jį užsisklendusi taip sandariai, 
tarsi nuo audros langinėmis. 

Jis neatlyžo. 

— Manau, turėtume iš naujo apsvarstyti galimybę - tiktai 
galimybę - atiduoti jį į slaugos namus. 

Ji nusuko akis ir prikando lūpą. Kad duotų jai laiko, jis nu- 
rinko nuo stalo lėkštes, įrankius ir nunešė į kriauklę. 

Galiausiai ji pertraukė įtemptą tylą. 

— Tomai, mes davėme pažadą jam ir vienas kitam. 

— Davėme, - niūriai pratarė jis. - Bet kai prisiekėme patys 
visada jį globoti, manau, turėjome šiokią tokią viltį, kad jis 
nors kiek vystysis, įgis bent kokių gebėjimų. Tiesa? 

Ji nei paneigė, nei pripažino turėjusi tokią trapią viltį. 

— Nemanau, kad taip kada nors atsitiktų. 

Jie abu tai žinojo, bet niekada garsiai neištardavo. Tomo 
balsas iš susijaudinimo trūkinėjo. 

— Tai dar viena priežastis, kodėl jam reikia geriausios prie- 
žiūros, - suspaudusi lūpas iškošė Dženisė. 

— Ir čia tiesa. Nesu tikras, kad mes tokią suteikiame. - Ji 
pašoko karščiuodamasi, bet jis neleido jai prasižioti. - Tai ne 
kritika. Tavo kantrybė ir ištvermė mane stulbina. Tikrai. Bet 
jo priežiūra tave žudo. 

— Perdedi. 

— Tikrai? Ji tave niokoja - niokoja kūną ir sielą. Kasdien 
matau. 

— Tu gali pažvelgti į mano sielą? 

Jos sarkazmas buvo paveikesnis negu baisiausi priekaištai. 
Jis pasitrynė akis - dienos rūpesčiai, ir dar kokie, ėmė atsi- 
liepti. 

— Prašau: neapsunkink šio klausimo dar labiau. Man širdis 
plyšta vien užsiminus, kad jį reikėtų perkelti į prieglaudą. Ar 
supranti tai? 

— Tai kodėl apie ją užsiminei? 

— Nes katras nors turėjo iškelti šį klausimą. Dženise, mes 
nykstame kaip žmonės. Ir aš galvoju ne vien apie mudu. Gal- 
voju apie Lanį. Iš kur mes žinome, kad darome tai, kas jam 
geriausia? 

— Mes jo tėvai. 

- Taip, mylintys tėvai, bet neišmokyti, kaip jį prižiūrėti. 
Yra specialistų tokiems pacientams kaip Lanis. 

Ji atsistojo ir ėmė blaškytis po virtuvę tarsi ieškodama, 
kaip pasprukti. 

— Tai beprasmis pokalbis. Jei ir nutartume, kad taip geriau, 
negalime sau leisti privačių slaugos namų. O apie šiuolaiki- 
nius valstybinius beprotnamius - nė negalvok. Aš niekada jo 
neatiduosiu į tokią įstaigą. 

Tas klausimas jam irgi nedavė ramybės, bet jis nesileido 
įveliamas į barnį. Stengėsi nenukrypti nuo esmės. 

— Mūsų pareiga tiek prieš save, tiek prieš jį - nuvažiuoti į 
kai kurias geriausias vietas ir pažiūrėti, kaip jos atrodo. - Kiek 
padvejojęs paklausė: - Ar sutiktum tai padaryti, jei finansai 
nebūtų problema? 

— Bet jie yra. 

— Ojei nebūtų? - neatlyžo jis. 

— Ketini laimėti loterijoje? 

Jis vėl pajuto geliantį jos sarkazmą, bet nuleido negir- 
dom. Šį vakarą ir taip daug pasakė. Davė peno pamąstyti. 
Žinojo, kad iškeldamas šį klausimą savaime taps blogiuku, 
bet katras nors turėjo imtis šio vaidmens, o Dženisė neketi- 
no žengti to žingsnio. 

Ji buvo klasės pirmūnė, su pagyrimu baigė Vanderbilto 
universitetą, darė karjerą investicinėje bendrovėje. Ir tada 
likimas žiauriai sugriovė ne tik jos karjerą, bet ir visą gyve- 
nimą. 

Dženisė viską paaukojo dėl Lanio, todėl prisipažinti pra- 
laimėjus jai buvo nepakeliama. Jos nuomone, atiduoti Lanį 
į slaugos namus būtų visiškas pasidavimas, lygiai toks, kaip 


88 + Sandia Brown 


prisipažinti - dar kartą, - kad jai niekada nebus leista baigti 
ką pradėjus. 

Jis atsiduso. 

— Verčiau eisiu gulti ir pamiegosiu, kol galiu. Nenustebčiau, 
jei paskambintų vidury nakties. 

— Kokiu reikalu? 

— Agentai, kuriuos palikau Tambore, žino, kad turi man 
skambinti, jei bus padarytas bent menkiausias judesys. - Prie 
durų stabtelėjo. - Ir tu atrodai nusivariusi nuo kojų. Eini? 

— Dar ne. Esu pavargusi, bet miego nenoriu. Manau, dar 
kiek pasėdėsiu. 

— Vėl žaisi žodžių žaidimą mobiliuoju su tuo draugu iš Ja- 
ponijos? 

- Iš Singapūro. 

Jis nusišypsojo. Tokie žaidimai buvo vienas jos atsipalaida- 
vimo būdų, tapęs kone apsėdimu. 

— Tikiuosi, laimėsi. 

— Pirmauju keturiasdešimt trim taškais, bet gavau j, o tai 
sunkoka. 

— Rasi tinkamą žodį, - su įsitikinimu pasakė jis. - Tik neuž- 
sižaisk per ilgai. 

Po dviejų valandų Tomas tebegulėjo lovoje vienas. Atsikėlė 
ir basas nušlepsėjo koridoriumi. Patikrino Lanį, tada poilsio 
kambaryje rado Dženisę, atidžiai spoksančią į mobiliojo tele- 
fono ekraną, - ji visa buvo panirusi į žaidimą, kuris jai aiškiai 
buvo daug malonesnis negu miegoti su juo. 

Ji nė nepajuto esanti stebima, jis apsisuko ir nusliūkino į 
jų miegamąjį. 


lė sHUrius 


I akumas pamažu atitraukė rankas nuo Honoratos pečių. 
Nulipo nuo jos, paėmė pistoletą ir vėl užsikišo už juosmens. 
Ji ir toliau gulėjo ir spoksojo į jį. 

— Buvo velnioniškai kvaila taip elgtis, - pasakė jis. - Jei ne- 
tyčia būtum paspaudus gaiduką, vienas iš mūsų jau galėjo ty- 
soti negyvas, ir jeigu būtum tysojusi tu, būčiau turėjęs vargo 
su tavo mergaite. 

Žiauru buvo tai sakyti, todėl jis ir pasakė. Jos duktė buvo 
mygtukas, kurį jis paspausdavo, kai ko nors norėdavo, o da- 
bar troško, kad Honorata liautųsi sproginusi akis kaip išmes- 
tas į krantą ešerys. 

Žinojo, kad ji girdi, nes sumirksėjo. Bet ir toliau gulėjo pa- 
stirusi, ir akimirką jį apėmė panika: o gal per tą kovą ji rimtai 
sužeista? 

Ir pats nusistebėjo, kodėl jam tai rūpi. 

— Ar tu sveika? 

Ji linktelėjo. 

Atlėgus baimei, jis nusigręžė ir apžvelgė šiukšlyną, kurį pa- 
darė iš jos namų. Kai šįryt čia atsirado, viskas buvo savo vie- 
tose. Nenauja, bet švaru, tvarkinga. Jauku. Kvepėjo šviežiais 
keksiukais. 

Dabar namai suversti, o jis vis tiek tuščiomis rankomis. 

Aklavietė. 

Toks visas Li Koburno gyvenimas, jis apleis šį pasaulį pa- 
likęs vienintelį pėdsaką - septynias žiaurias žmogžudystes. 

Septynias aukas, kurioms nebuvo palikta jokios galimybės, 
kurios mirė nė nesuvokusios, kas jas ištiko. 

Jis pusbalsiu nusikeikė ir pasitrynė smilkinius. Buvo pavar- 
gęs. Ne, daugiau negu pavargęs. Nusikamavęs. Nusikamavęs 
nuo nesibaigiančio prakeiktų vilkikų krovimo ir iškrovimo. 
Nusikamavęs nuo nykaus kambario buto, kuriame gyveno 
paskutinius trylika mėnesių, nusikamavęs nuo gyvenimo, o 
ypač - nuo savo gyvenimo. Kaip sakė Džileto našlei, jeigu jis 
mirs, o taip veikiausiai greitai ir atsitiks, bus miręs, ir niekas 
nebeturės reikšmės. 

Bet velnias terauna, jeigu tai neturi reikšmės dabar. Ati- 
traukęs rankas nuo smilkinių suvokė, kad dar nepasirengęs 
leisti velniui jį rauti. | 

— Kelkis. 

Honorata sukrutėjo, pasivertė ant šono ir atsisėdo. Jis iš- 
tiesė ranką. Ji pažiūrėjo į jo ranką, paskui suėmė ir leidosi pa- 
keliama. 

— Ką turėjot galvoj? 

Jos balsas buvo leisgyvis ir drebantis, bet jis žinojo, apie ką 
ji kalba. Užuot atsakęs į klausimą, nusivarė ją į koridorių, tada 
įjos miegamąjį ir tik ten paleido ranką. Priėjęs prie lovos, at- 
vertė antklodę, anksčiau tokią švarią, be dėmelės, o jam pasi- 
darbavus virtusią purvinu skuduru. 

— Aš ketinu gultis, vadinasi, ir tu gulsiesi. 

Ji stovėjo kaip stovėjusi ir žiūrėjo į jį tarsi nesuprasdama 
kalbos. 

— Gulkis, - pakartojo jis. 

Ji priėjo prie lovos, bet stovėjo kitoje pusėje ir dėbsojo į jį, 
tarsi jis būtų koks egzotiškas jai niekada nematytas žvėris. Ji 
elgiasi klaidingai. Ištisą dieną stebėjo, kaip ji reaguoja į jo žo- 
džius ir veiksmus, todėl turėjo perprasti, kokios jos silpnybės 
ir baimės, kad galėtų reikiamą akimirką spustelėti ir ją valdy- 
ti. Matė ją persigandusią, maldaujančią, puolusią į neviltį, net 
įsiutusią. Bet čia buvo nauja išraiška, ir jis nežinojo, ką ji reiš- 
kia. Gal ji susitrenkė galvą į grindis, kai grūmėsi dėl pistoleto? 

— Kąjūs sakėte apie Edį... - Ji nutilo atsikvėpti. - Ką turėjot 
galvoj? 

— Ką aš sakiau? Neatsimenu. 

— Sakėt, kad tas daiktas, kurio ieškote, jį pražudė. 

— Aš taip nesakiau. 

— Kaip tik tai sakėte. 

- Tikriausiai blogai išgirdai. 

- Išgirdau kuo aiškiausiai! 

Ką gi, gerai. Ji vėl elgiasi kaip dieną, ne taip, tarsi koks 
zombis būtų įlindęs į jos kūną. Į jos stangrų ir dailų kūną, kurį 
buvo išties gera jausti. 

— Edžio mirtis buvo nelaimingas atsitikimas, - pareiškė ji. 

— Jeigu taip sakai... 

Jis nusisuko ir ėmė knistis po drabužių kaugę, kurią buvo 
suvertęs apieškodamas komodos stalčius. 

Jis pajuto ją prisiartinus vos akimirką prieš sugriebiamas 
už rankos ir atsukamas. Nesipriešino. Ji nesiliaus, kol nesu- 
lauks paaiškinimo. Nebent užkimštų jai burną, o jis tikrai to 
nenori, nebent būtų priverstas. 

— Ko čia ieškote? 

— Nežinau. 

— Pasakykit. 

— Nežinau. 

— Pasakykit, velniai jus griebtų! 

— Nežinau! 

Jis ištraukė ranką ir pasilenkė paimti kojinių. Plonų juodų 
kojinių. Kai vėl atsisuko, ji įsisiurbė jam į akis. 

— Tikrai nežinote? - perklausė ji. 

— Ko tame žodyje „nežinau“ nesupranti? 

Jis paėmė jos ranką ir ėmė vynioti kojinę aplink riešą. Ji 
nesipriešino. Net atrodė, kad nelabai suvokia, ką jis daro. 

.- Jeigu žinote ką nors apie Edį arba apie tai, kaip jis mirė, 
pasakykite. Maldauju... - sušnibždėjo ji. - Be abejo, supranta- 


te, kodėl noriu žinoti. 

— Tikrai nesuprantu. Jis vis tiek bus negyvas. Tai koks skir- 
tumas? 

— Didžiulis. Jeigu jo mirtis nebuvo nelaimingas atsitiki- 
mas, kaip užsiminėte, noriu žinoti, kodėl jis mirė ir kas dėl to 
kaltas. - Ji uždėjo savo ranką ant jo. Jis liovėsi vyniojęs kojinę 
jai aplink riešą. - Maldauju. 

Jos akys buvo žalios - atspalviai be paliovos keitėsi. Jis pir- 
miausia jas pastebėjo - dar tada kieme, kai įbedė jai į pilvą 
pistoleto vamzdį. Tada jos akys išsiplėtė iš baimės. Žaižaravo 
pykčiu. Dabar jos blizgėjo kupinos ašarų. Ir vis tiek mainėsi 
atspalviais. 

Jis pažvelgė į jų susilietusias rankas. Ji atitraukė savąją, bet 
nesiliovė žiūrėjusi jam į akis. 

— Jūs nemanote, kad Edžio avarija buvo nelaimingas atsi- 
tikimas? 

Jis padvejojo, paskui papurtė galvą. 

Honorata įtraukė oro pro lūpas, plačiau jų nepraverdama. 

— Manote, kad kai kas sukėlė avariją ir padarė taip, kad at- 
rodytų kaip nelaimingas atsitikimas? 

Jis nieko neatsakė. Ji apsilaižė lūpas. 

— Edis buvo nužudytas dėl ko nors, ką turėjo? 

— Tas, kas jį nužudė, irgi to norėjo, - linktelėjo jis. 

— Ko nors vertinga? 

— Žmonės, kurie to norėjo, taip manė, - paaiškino jis. 

Jis stebėjo, kokie jausmai atsispindi jos veide mėginant su- 
vokti, ką išgirdo. Ji vėl įsmeigė į jį akis. 

- Ir jums tai vertinga? 

Jis šiurkščiai linktelėjo. 

— Pavyzdžiui, grynieji? 

— Gali būti. Nors aš taip nemanau, veikiau užrakto kom- 
binacija. Sąskaitos numeris Kaimanų salų banke. Kas nors 
panašiai. 

Honorata apstulbusi papurtė galvą. 

— Edis negalėjo nieko tokio turėti. Nebent saugojo kaip 
įkaltį. 

— Arba... 

Ta užuomina galiausiai pasiekė jos sąmonę, ir ji ryžtingai 
ją atmetė. 

— Edis nebuvo susijęs su nusikalstamu pasauliu. Tikrai nėra 
taip, kaip čia spėjate. 

-— Ne, žinoma, ne. - Jis užgniaužė juoką. 

— Edis buvo iki panagių sąžiningas. 

— Galbūt. O gal ir ne. Bet jis perėjo kelią blogam žmogui. 

— Kam? 

— Buhalteriui. 

— Kam? 

— Ar Edis pažinojo Samą Marsetą? 

— Taip, be abejo. 

— Kodėl „be abejo“? 

— Prieš mums susituokiant Edis prisidurdavo dirbdamas 
apsaugininku pas poną Marsetą. 

— Sandėlyje? 

— Visoje teritorijoje. 

— Ar ilgai? 

— Keletą mėnesių. Kelis kartus buvo įsilaužta, šiek tiek nu- 
siaubta, todėl ponas Marsetas pasamdė Edį patruliuoti nakti- 
mis. Įsilaužimai liovėsi. Ponui Marsetui patiko būti ramiam, 
kad sargyba gera. Bet Edis atsisakė pereiti pas jį nuolat dirb- 
ti. - Ji vos šyptelėjo. - Jis norėjo būti policininkas. 

— Ar gerai jį pažinojai? 

— Samą Marsetą? Tik šiek tiek. Jis buvo mūsų bažnyčios 
seniūnas. Vienu metu kartu dirbome Istorijos paveldo drau- 
gijoje. 

— Bažnyčios seniūnas, istorijos saugotojų draugija, mano 
subinė, - sušnarpštė Koburnas. - Jis buvo godus nesąžinin- 
gas šunsnukis. 

- Ir vertas nušauti į pakaušį? 

Jis trūktelėjo petį. 

— Greitai ir be skausmo. 

Tas sausas teiginys ir abejingas tonas, atrodo, ją prablai- 
vė. Pamėgino atsitraukti ir tik tada suvokė, kad jos riešas 
supančiotas. 


—-—18- 


Honorata įsikirto nagais į kojinę, net galva ėmė zvimbti. 

— Nuvyniokit ją nuo rankos. Nuvyniokit! 

Jis skubiai čiupo mėginančią išsipainioti iš kojinės ranką ir 
ėmė vynioti ant riešo antrą kojinę. 

— Ne. Ne! 

Laisvąja plaštaka ji ėmė daužyti jam per rankas, tada per 
veidą. 

Jis mėgino išvengti jos makaluojančios rankos. Galiausiai 
nusikeikęs parvertė ant lovos ir akimirksniu užgulė. Keliu 
prispaudė kairę ranką, o dešinę mikliai pririšo prie geležinio 
galvūgalio. 

Tik baimė pažadinti Emilę sulaikė ją nuo garsesnio 
klyksmo. 

— Paleiskit! 

Jis nepaleido. Atlenkė kairę ranką, apsuko kojinės galą 
aplink lenktą geležinį lovos galo strypą ir negailestingai už- 
veržė mazgą. Ji kaip paklaikusi ėmė tampyti raiščius. Apimta 
panikos ėmė dusti. 

— Prašau. Man klaustrofobija. 

— Nepasiusi. 

Koburnas nulipo nuo lovos ir sunkiai kvėpuodamas nuo 
įtampos žvelgė į ją. 

— Atriškit mane! 

Koburnas ne tik neatrišo - jis išėjo iš kambario. 

Ji stipriai prikando apatinę lūpą, kad nerėktų. Jis buvo pali- 
kęs kiekvienai rankai po kokius penkiolika centimetrų laisvės, 
todėl galėjo padėti jas ant pagalvės, bet anokia čia laisvė - ji 
pakliuvo į spąstus. Apimta panikos, vėl pabandė išsilaisvinti. 

Buvo aišku, kad pastangos bergždžios ir veltui eikvoja 
jėgas. Prisivertė liautis tampiusi, mėgino alsuoti giliai, ra- 

miai. Bet protas niekada jai nepadėdavo įveikti klaustrofo- 
bijos, nepadėjo ir dabar. Tik tiek pagelbėjo, kad pavyko ap- 
raminti širdies ritmą ir kvėpavimą iki gyvybei nepavojingo 
lygmens. 

Ji girdėjo Koburną vaikštant po namą. Veikiausiai tikrina 
durų ir langų užraktus. Kokia ironija - ji vos suvaldė isterišką 
juoką. 

Užgeso koridoriaus šviesos. Koburnas grįžo į miegamąjį. 

Ji prisivertė gulėti nejudėdama ir kalbėti kuo ramiau. 

— Aš išprotėsiu. Tikrai. Išprotėsiu. Aš to nepakeliu. 

— Neturi pasirinkimo. Ir nieko negali kaltinti, tiktai save. 

— Prašau atrišti mane ir pažadu... 

— Ne. Reikia pamiegoti. Tu turi gulėti šalia. 

— Aš gulėsiu. 

Jis metė į ją skeptišką žvilgsnį. 

— Prisiekiu. 

— Mes buvome susitarę. Tu susitarimą sulaužei. Du kartus. 
Ir vos nenušovei vieno iš mudviejų. 

— Gulėsiu čia ir nejudėsiu. Pažadu. Nieko nedarysiu. Gerai? 

Po nesenų grumtynių jam vėl ėmė kraujuoti galvos žaizda. 
Smilkiniu nuvarvėjo plona kraujo srovelė. Jis brūkštelėjo per 
ją, tada pažiūrėjo į raudonus dryžius ant pirštų ir nusivalė į 
džinsų klešnes. Edžio džinsų. 

— Ar girdėjot mane? 

— Aš ne kurčias. 

— Daugiau nemėginsiu pabėgti. Prisiekiu. Tik atriškit rankas. 

— Deja, deja. Iššvaistei visą mano pasitikėjimą tavim, ir ne- 
beturiu jokios priežasties pradėti iš pradžių. Dabar gulėk ra- 
miai ir tylėk, arba įgrūsiu tau ką nors į burną, va tada pajusi, 
kas yra tikra klaustrofobija. 

Jis padėjo pistoletą ant naktinio stalelio ir užgesino šviesą. 

— Turime laikyti lempą įjungtą, - pritildžiusi balsą pasakė 
ji. Mintis apie kamšalą burnoje kėlė siaubą. - Emilė bijo tam- 
sos. Jeigu ji atsibus ir lempa bus išjungta, išsigąs ir ims verkti. 
Atbėgs manęs ieškoti. Nenoriu, kad pamatytų mane šitokią. 

Jis padvejojo, tada nusisuko. Ji nusekė akimis tamsų jo 
pavidalą, einantį į koridorių ir uždegantį šviesą palubėje. Jo 
grįžtančio į miegamąjį siluetas buvo didelis ir grėsmingas. 

Dar grėsmingesnis jis atrodė, kai atsigulė ant nugaros visai 
arti. Po Edžio mirties su niekuo nėra gulėjusi vienoje lovoje. 
Išskyrus Emilę. Jos aštuoniolika kilogramų neįspaudžia čiu- 
žinio. Kai ji įlipa, lova nesubanguoja, juo labiau neatsiranda 
tokios įdubos kaip dabar, Honorata turi stipriai laikytis savo 
krašto, kad nenusiristų prie jo. 

Visi judesiai ir garsai, kai jis rangėsi lovoje šalia jos, buvo 
pažįstami, bet atrodė keisti. Tas vyras, gulintis šalia jos, - ne 
Edis. Kvėpuoja kitaip. Pats jo buvimas kitoks. 

Bet dėl to, kad jis neprisiliečia, viskas atrodo dar intymiau. 

Patogiai įsitaisęs, jis nebekrutėjo. Pažvelgusi akies krašte- 
liu pamatė, kad užsimerkęs. Pirštai laisvai sunerti ir sudėti 
ant pilvo. 

Ji gulėjo tiesi, rami ir sustingusi kaip lenta ir mėgino įsikal- 
bėti, kad neužplūstų tikros panikos banga. Ji surišta ir negali 
išsilaisvinti, tas tiesa. Bet, atkakliai kartojo sau, jai negresia 
mirtinas pavojus. Skaičiavo širdies dūžius, kad galėtų juos 
valdyti. Kiekvieną kartą giliai ir lėtai įkvėpdavo. 

Bet visi šie pratimai menkai ką padėjo, kaip nepadeda ir 
logiškas mąstymas. 

Nerimas vis augo ir ji vėl ėmė tampyti raiščius, plėšti juos 
iš visų jėgų. 

— Taip tik dar labiau juos užverži, - pasakė jis. 

Ji pratrūko rauda ir blaškėsi raiščiuose, kol lovos galvūgalis 
ėmė ritmingai daužytis į sieną. 

— Liaukis! 

— Negaliu. Sakiau, negaliu to pakelti, ir iš tikrųjų negaliu. 

Ji ėmė taip nirtulingai tampyti kojines, kad atšokdama 
skaudžiai trankėsi krumpliais į geležinius lovos virbus. Nuo 
skausmo panika tik sustiprėjo, ir galiausiai ji ėmė blaškytis 
kaip išprotėjusi. Kojos makalavo ore, tarsi kas ją smaugtų ir 

ji dustų. Kulnai smarkiai trankė čiužinį. Galva ant pagalvės 

- Ša, ša. Nusiramink. Viskas gerai. Ša. 

Nuovoka grįžo pamažu. Virš jos buvo palinkęs Koburnas. 
Laikė jos rankas savosiose, nykščius tvirtai įspraudęs jai į del- 
nus. Balsas - raminantis šnibždesys. 

- Ša. - Jo nykščiai mažais ratukais ėmė masažuoti jai del- 
nus. - Kvėpuok giliai. Viskas bus gerai. 

Bet ji nekvėpavo giliai. Vieną kartą trūkčiojamai iškvėpusi, 
išvis liovėsi kvėpuoti. Ir kai jis atlošė galvą, kad pažiūrėtų jai į 
veidą, - irgi liovėsi kvėpavęs. 

Jo veidas buvo arti jos, taip arti, kad galėjo matyti jo akis, 
žiūrinčias jai į burną, tada į krūtinę, ir ji skausmingai pajuto 
savo krūtis. Net prieblanda negalėjo nuslopinti begalinio mė- 
lio jo akių, vėl įsmigusių į ją. 

Kad ji nesiblaškytų, buvo užmetęs koją jai ant šlaunų. Jo 
šakumas spaudėsi jai į klubą. Jo vyriškumas - sustandėjęs. Ir 
Honorata žinojo: jos visiška ramybė nepaneigiamai rodė, kad 
ji tai pajuto. 

Atrodė, kad jie visą amžinybę guli šitaip sustingę, bet vei- 
kiausiai praėjo tik kelios sekundės. Tada jis išraiškingai nusi- 
keikė, paleido jos rankas ir nusirito. Kaip ir pirma, gulėjo ant 
nugaros, arti, bet nesiliesdamas. Tik dabar akis buvo užsiden- 
gęs alkūne. 

— Neiškrėsk dar vieno panašaus triuko. 

Tai nebuvo triukas, bet ji nesiginčijo. Jis nepatikslino, ko- 
kia bus bausmė, jeigu ji vėl pakvaiš. Bet niūrus balsas sakė, 
kad daugiau jo kantrybės nebandytų. 


IJ skyrius 


Lius valandai iki prašvintant buvo rasta valtis, priklausanti 
Arlitai Tibodo. Ji buvo nuvilkta į kiparisų giraitę ir paslėpta. 

Du šerifo pavaduotojai yrėsi savo maršrutu per klampynę, 
ir vienas užkabino ją galingu prožektoriumi. Abu su pori- 
ninku mobiliaisiais iškart išplatino žinią, o po pusvalandžio 
ten susirinko per dvidešimt nusikamavusių, bet pagyvėjusių 
pareigūnų. 

Kai gavo žinią, Fredas Hokinsas buvo policijos nuovado- 
je Tamboro centre, jis greitai sraigtasparniu, kurį paskolino 
Naujojo Orleano policijos skyrius, nuskrido gana arti radinio 
vietos. Vos sraigtasparnis nusileido, su nedidele motorine 
valtimi jį pasitiko bendradarbis ir plaukiant nušvietė padėtį. 
Kai atplaukė, Doralas jau buvo ten. 

— Ji pribėgo vandens, - nevilkindamas paaiškino Doralas. 
Jis nukreipė savo žibintuvėlį į pusiau panirusią valtį. - Bent 
jau turime naują atspirties tašką. 

— Mes nežinome, ar čia ją tikrai paslėpė Koburnas. 

— Arba jis, arba neįtikėtinas sutapimas. - Doralas nukreipė 
šviesos spindulį į kraujo dėmes ant irklo. - Ir jis kur nors dar 
kraujuoja. Velnias... 

Jis nebaigė, tik pervedė šviesos spinduliu artimiausius plo- 
tus. Vien monotoniškas pilkas negyvenamas tyrlaukis, vienas 
plotelis visiškai nesiskiria nuo kito, tik tiek, kad kai kur ap- 
gaulingai ramiai tūno mirtinai pavojingi gyviai. 

— Aha, - sekdamas brolio spinduliu atsiduso Fredas. - Bet, 
kaip sakei, tai jau vis šis tas. 

— Verčiau kviesk čionai paspirtį. 

— Taip ir padarysiu. 

Fredas paskambino kur reikia. Per kitą pusvalandį atvy- 
ko dar daugiau pareigūnų, jiems buvo paaiškinta padėtis ir 
visi paskirstyti šukuoti naujos teritorijos. Buvo iškviesti FTB 
agentai iš Tomo Vanaleno įstaigos. 

— Duokit žinią Tomui, - paliepė jiems Fredas. - Jis turi apie 
tai žinoti. Man gali prireikti prašyti federalų pastiprinimo. Jie 
turi geresnių žaisliukų negu mes. 

Doralas prisidegė cigaretę ir timptelėjo Fredą į šoną. 

— O kaip Stenas? Gal man jam paskambinti, kad suburtų 
kai kuriuos vakarykščius savanorius naujam žygiui? 

Fredas pažvelgė į rytus - pro tankią kiparisų giraitę hori- 
zonto nematė. 

— Luktelėkim, kol prašvis. Nepamirškim, kad Stenas pa- 
tyręs persekiotojas. Iš kai kurių kitų vyrukų daugiau bėdos 
negu naudos. 

Doralas išpūtė dūmų kamuolį. 

— Toks tokį moko, broli. Tu nenori priimti į šį paieškos būrį 
jokių savanorių, lygiai kaip nenori ir papildomų pajėgų. Arba 
federalų. Tu nenori, kad kas nors kitas, o ne tu užspeistų Li 
Koburną. 

— Tu permatai mane kiaurai, tarsi skaitytum atverstą knygą. 

— Nes mudu vienodai mąstome. 

Juodu prisidėjo prie kitų. Buvo peržiūrėti žemėlapiai. Pa- 
skirstyti patikrinti sudėtingai išsiraizgę vandens keliai. 

— Koburnui reikės geriamo vandens, - visiems priminė Fre- 
das. - Kai išsiliejo nafta, nė vienas sveikai mąstantis žmogus 
negers iš šių kanalų. - Gal žinote, ar šiose apylinkėse yra ko- 
kia žvejo būdelė, stovyklavietė, lūšnelė, pašiūrė ar kas nors 
panašiai? Kas nors, kur jis galėtų rasti geriamo vandens. 

Keletas buvo paminėta. Vyrai buvo pasiųsti patikrinti. 


100 » Sandra Brown 


— Artinkitės atsargiai, - perspėjo Fredas, kai jie susėdo į 
nedideles valtis, kuriomis plaukiojo visą naktį. - Prieš priar- 
tėdami išjunkite variklius. 

Doralas pasišovė ieškoti nepramintu keliu, ir Fredas jam 
leido. 

— Jei kas nors ir gali pramaknoti ta vietove ir nepasiklysti, 
tai tik tu. Laikyk telefoną rankoje, ir aš nepaleisiu. Jei ką pa- 
matysi, pirmiausia skambink man. 

— Man nereikia dukart sakyti. O tu grįžti į policijos nuovadą? 

— O ko? Kad žurnalistai apspistų? - Fredas papurtė galvą. - 
Pažvelk čia. - Jų žemėlapis buvo išskleistas ant apysausio že- 
mės lopo. Dvyniai palinko prie jo, ir Fredas pervedė pirštu per 
ploną mėlyną liniją, žyminčią ilgą siaurą vagą. - Matai, kur ji 
galiausiai nuveda? 

- Į Edžio namus. 

Dvyniai ilgai ir niūriai žvelgė vienas į kitą. Pirmas prabilo 
Fredas: 

— Kai kas man neduoda ramybės. 

— Skaitai mano mintis, - atsiliepė Doralas. - Stenas vakar 
turėjo vykti tenai gimtadienio vakarienės, bet vėliau man pa- 
sakė, kad Honorata atšaukė pobūvį, esą abi su Emile sunega- 
lavusios. Neva susukę pilvą. Nieko nenutiks, jei patikrinsim. 

Fredas sulankstė žemėlapį ir įsikišo į užpakalinę uniformi- 
nių kelnių kišenę. 

— Jausiuosi geriau, jėi pats šito imsiuosi. Kas nors turi pati- 
krinti tą ataką. Galiu ir aš. 


——5> 


Kai Honorata atsibudo, ją labiausiai nustebino ne laisvos ran- 
kos, o kad išvis atsibudo. Nesitikėjo užmigti ir stebėjosi, kad 
miegojo. Lauke vos brėško ryto žara. 

Lovoje ji buvo viena. 

Šoko iš lovos ir nuskubėjo į Emilės kambarį. Durys buvo 
praviros, kaip paliko vakar vakare. Emilė ramiai miegojo, auk- 
sinės garbanėlės išdrikusios ant pagalvės, veidelį įkniaubusi į 
kūdikystės antklodėlę, putlia rankute apglėbusi Elmą. 

Palikusi ją, Honorata nuskubėjo per svetainę į virtuvę. Apy- 
tamsiai kambariai buvo tušti ir tylūs. Ant gembės prie durų į 
kiemą nebuvo raktelių, pažvelgusi pro langą pamatė, kad nėra 
ir jos automobilio. 

Koburnas buvo dingęs. 

Gal automobilio variklis ją ir pažadino. Bet namas gerai 
saugojo nuo triukšmo, vadinasi, jis galėjo išvykti ir anksčiau. 

- Ačiū Dievui, ačiū Dievui, - sušnibždėjo brūžuodama del- 
nais šiurpstančius žastus. Jie kaip žąsies oda, bet ženklas, kad 
ji gyva. Nė akimirką netikėjo, kad jis išeis, palikęs jas su Emile 
gyvas ir sveikas. O stebuklas - jos gyvos, praleidusios be galo 
ilgą dieną ir naktį su žudiku maniaku. 

Nuo palengvėjimo visa suglebo. 

Bet tik akimirką. Turi pranešti pareigūnams, kas atsitiko. 
Jie galės sekti nuo čia jo pėdsakais. Paskambins, pasakys au- 
tomobilio numerį. Jie... 

Bet tokią minties slinktį be gailesčio nutraukė naujas suvo- 
kimas. Kaip ji paskambins? Jos mobilųjį pasiėmęs Koburnas, 
o name laidinio telefono nėra. Stenas mėgino įtikinti ją neat- 
sisakyti įprasto ryšio, bet ji paprieštaravo - nematanti reikalo 
kas mėnesį mokėti už šią paslaugą. 

Tas argumentas dabar jai atrodė kaip pasityčiojimas. 

Paskubom apieškojo namus, dairydamasi savo telefono. 
Jo nebuvo - tiesą sakant, ir nesitikėjo rasti. Koburnas per- 
nelyg protingas, kad jį paliktų. Pasiėmęs jį atitolino akimir- 
ką, kai ji praneš pareigūnams, ir laimėjo brangaus laiko nu- 
sigauti kuo toliau. 

Be telefono, automobilio ir valties... 

. Valtis. 

Štai kas ją pažadino! Ne paleidžiamas jos mašinos variklis, 
o apačioje pukšinti valtis. Dabar, kai visiškai išsibudino, ji su- 
vokė skirtumą - juk visą gyvenimą buvo supama valčių. 

Nubėgo prie priekinių durų, atrakino, vienu šuoliu perlė- 
kė prieangį, nudardėjo laiptais ir sunkiai dribo kniūbsčia ant 
žemės. Vos spėjo rankomis sušvelninti kritimą, tada nurepeč- 

kojo šlaitu, sportbačiai slidinėjo rasota žole. Šiaip ne taip atsi- 
stojo ir leidosi į prieplauką. 

Duslus žingsnių bildesys į suskeldėjusias lentas išgąsdino 
pelikaną kitame krante. Triukšmingai plakdamas sparnais jis 
pakilo ir nuskrido. Prisidengusi akis nuo tekančios saulės, ji 
dairėsi valties. 

— Honorata! 

Širdis suspurdėjo, ir ji atsigręžė į balso pusę. Iš po tankių 
gluosnio šakų išniro Fredas Hokinsas nedidelėje žvejo valtyje. 

— Fredai! Ačiū Dievui! 

Jis užbirbino variklį ir po kelių sekundžių buvo prieplaukoje. 
Honorata taip apsidžiaugė jį matydama, kad vos sugavo jo mes- 
tą virvę. Atsiklaupė ir apvyniojo virvę aplink metalinę antį. 

Nespėjo Fredas padėti kojos ant prieplaukos, o Honorata 
metėsi prie jo. Jis apkabino ją. 

— Jėzau Kristau, Honorata, kas atsitiko? 

Ji stipriai suspaudė jo platų liemenį, tada paleido ir atsi- 
traukė. Padėkoti dar bus laiko. 

— Jis čia buvo. Tas vyras, kurio ieškote. Koburnas. 

— Kalės vaikas... Mane apėmė nepaaiškinama nuojauta — 
prieš pusvalandį, kai radome... Kaip tu? Kaip Emilė? 

— Mums nieko nenutiko. Gerai. Jis... jis mūsų nenuskriau- 
dė, bet... - Ji stabtelėjo atgauti kvapo. - Jis paėmė mano ma- 
šiną. Ir telefoną. Štai kodėl bėgau į prieplauką. Pamaniau, kad 
išgirdau valtį. Aš... 

— Esi tikra, kad tai buvo Koburnas, jis pavogė... 

— Taip, taip. Jis pasirodė čia vakar. 

- Ir visą laiką čia buvo? 

Ji nirtulingai palingavo galvą. 

— Vakar visą dieną. Visą naktį. Atsibudau vos prieš kelias 
minutes. Jis buvo dingęs. Nežinau, kada išėjo. 

Nuo smarkaus kvėpavimo jai suskaudo krūtinę, prispaudė 
prie jos kumštį. 

Pamatęs, kokia ji nusikamavusi, Fredas uždėjo ranką jai ant 
peties. 

— Nurimk, atsipalaiduok. Atgauk dvasią ir papasakok viską, 
kas atsitiko. 

Ji nurijo seiles, keletą kartų giliai įkvėpė. 

— Vakar rytą... - Vis užsikirsdama ji papasakojo, kaip dukra 
pamatė Koburną, ir apie visą dieną trukusią kankynę. - Vakar 
vakare buvo atplaukę du šerifo pavaduotojai, - tebedusdama 
pasakojo, kas atsitiko. - Gal turėjau mėginti kaip nors jiems 
parodyti, kad name yra Koburnas, bet ten buvo ir Emilė. Bi- 
jojau, kad jis... 

— Teisingai pasielgei. - Jis pritariamai spustelėjo jai petį. — 
Arjis sužeistas? Radome kraujo pėdsakų. 

— Manau, gana gili galvos žaizda, - atsakė ji. - Susibraižęs ir 
apsidraskęs braudamasis per krūmus, bet šiaip sveikas. 

— Ginkluotas? 

- Turėjo pistoletą. Grasino juo. Vakar vakare dėl jo grūmė- 
mės. Buvau pačiupusi, bet jis atėmė. 

Jis persibraukė ranka išvargusį veidą. 

— Jėzau, galėjo tave užmušti. 

— Aš taip bijojau, Fredai. Nenumanai. 

— Numanau. Bet svarbiausia, jis rado pastogę, o paskui pa- 
judėjo toliau nenuskriaudęs tavęs. 

- Jis ne pastogės čia atėjo. Žinojo, kas aš. Pažinojo Edį. 
Bent jau žinojo apie Edį. Jis čia atėjo turėdamas tikslą. 

— Kas per velniava? Ar jis iš tų, kuriuos Edis kada nors buvo 
sulaikęs? 

— Nemanau. Sakė niekada jo akyse nematęs. Sakė... Kobur- 
nas... jis... - Honorata nebepajėgė įveikti miksėjimo. 

— Nusiramink. Dabar tu saugi, - Fredas ją guodė, burbėjo ir 
susirūpinęs pramaišiui keikėsi. Apkabino ją per pečius ir pa- 
suko namų pusėn. - Turiu apie tai pranešti. Eime vidun. 

Lipant pašlaite aukštyn, Honorata visu kūnu patikliai į jį at- 
sirėmė. Krizė praėjo ir joms su Emile nebegresia pavojus, bet 
visa drebėjo. Pasirodžius pagalbai, drąsa, kuri nežinia iš kur 
radosi, kai reikėjo gintis ir apginti Emilę, išgaravo. Kaip drau- 
gas ir sakė, ją galėjo nušauti. Vakar buvo įsitikinusi, kad taip ir 

nutiks. Tik dabar iš tikrųjų suvokė, kaip arti buvo prie mirties, 
ir tai sukrėtė, ji kone ašarojo. Buvo girdėjusi, kad ištikus krizei 
žmonės elgiasi neįtikimai drąsiai, tačiau jos išvengę sugniūžta. 

- Jis apvertė visus namus, - pasiekus prieangį paaiškino 
ji. - Primygtinai tvirtino, kad Edis mirė turėdamas kai ką ver- 
tinga. 

Fredas nepatikliai sušnarpštė. 

— Tik ne tas Edis, kurį pažinojau. 

— Mėginau jam paaiškinti, kad klysta. Bet jis netikėjo ma- 
nim. Apvertė mano namus dėl nieko. 

— Kojis ieškojo? Pinigų? 

— Ne. Nežinau. Ir pats nežinojo. Bent taip sakė. Bet vis tiek 
primygtinai tvirtino, kad tai - kad ir kas tai būtų - buvusi 
Edžio mirties priežastis. 

- Edis žuvo per automobilio avariją. 

Įėjusi į prieangį, ji pažvelgė į Fredą ir gūžtelėjo pečiais. 

— Koburnas tuo netiki. 

Įėjęs į svetainę ir pamatęs, kokį jovalą Koburnas paliko, 
Fredas sustojo kaip įbestas. 

— Tai bent! Tu nejuokavai. 

- Jisjau buvo pasirengęs laužti sienas ir plėšti grindis. Buvo 
tikrų tikriausias, kad turiu tai, ką saugodamas Edis žuvo. 

- Iš kur jis ištraukė tokią nesąmonę? 

Ji skėstelėjo rankomis - neturinti supratimo. 

- Jei galėtume išsiaiškinti, gal atskleistume, kodėl jis nužu- 
dė septynis žmones. 

Fredas išsitraukė mobilųjį iš kapšo prie diržo ir ėmė mai- 
gyti skaičius. 

— Turiu ir kitiems pranešti. 

— O aš pažiūrėsiu, kaip Emilė. 

Pirštų galiukais nutipeno koridoriumi iki dukros durų. Pa- 
žvelgusi pro plyšį, su palengvėjimu pamatė, kad Emilė atsi- 
vertusi ant nugaros, bet tebemiega. Jei pabustų, pamanytų, 
kad Fredas užsuko į svečius, ir baisiai nustebtų, jeigu tas, vis- 
ko nemetęs, su ja nepažaistų. 

Kaip policininko našlė, ji suprato, kad jos laukia valandų 
valandos apklausos. Netrukus paskambins Stenui ir paprašys, 
kad šiandien pasiimtų Emilę. Galjis pernelyg jomis rūpinasi ir 
stengiasi primesti savo valią, bet šiandien jo pagalba pravers. 
O kol kas ji uždarė dukrelės miegamojo duris tikėdamasi, kad 
ši kiek ilgiau pamiegos. 

Kai grįžo į svetainę, Fredas tebestovėjo kur paliktas, laikė 
prie ausies telefoną. 

— Ponia Džilet nėra tikra, kada jis paspruko, todėl nežino- 
me, kiek jis mus aplenkė nei kokia kryptimi nuvažiavo. Bet 
jis turi mašiną. Pala. - Jis uždengė mikrofoną. - Koks tavo 
automobilio numeris? 

Ji pasakė, ir jis pakartojo į mobilųjį, tada nusakė mašinos 
markę ir modelį. Ir tyliai klausdamas kilstelėjo antakį: ar tei- 
singai atsimena? Ji linktelėjo. 

— Nedelsdamas skelbk automobilio paiešką. Informuok 
apie tai viršininką ir pasakyk - ne, pareikalauk, kad sutelktų 
visus įmanomus pareigūnus. 

Išjungęs mobilųjį jis apgailestaudamas šyptelėjo. 

— Labai greitai šį namą apspis policininkai - ir iš lauko, ir į 
vidų prigužės. Regis, dar labiau čia viską apvers. 

— Nesvarbu, kad tik jį sučiuptumėt. 

Jis įgrūdo telefoną į dėklą prie diržo. 

— Ooo, mes jį sučiupsime. Negalėjo nubėgti toli. 

Nespėjo baigti, atsilapojo durys ir vidun įsiveržė Koburnas. 
Abiem rankom laikė pistoletą, o jo vamzdis buvo nutaikytas 
tiesiai Fredui į pakaušį. 

- Nė krust! - riktelėjo Koburnas. 

Ir iš Fredo Hokinso kaktos išsiveržė ryškiai raudonas fon- 
tanas. 


Nausiati užspaudė rankomis burną, kad sustabdytų besiver- 
žiantį klyksmą, ir apstulbusi su siaubu žiūrėjo, kaip Fredas 
veidu trenkiasi į grindis. 

Koburnas peržengė jį ir atžirgliojo prie jos. 

Pajutusi adrenalino pliūpsnį, ji apsisuko ir puolė į korido- 
rių. Jis čiupo jai už rankos. Kai apsuko, kitos rankos kumščiu 
ji trenkė jam į galvą. 

Sodriai nusikeikęs, jis čiupo ją į glėbį, išskėtė jos rankas į 
šalis ir pakėlė nuo grindų. Bedė į sieną taip, kad jai užėmė 
žadą, o pats įsibruko jai tarp kojų, jos įnirtingas spardymasis 
buvo bevaisis. 

— Klausyk! Tik klausyk! — sušvokštė, alsuodamas jis tvilkė 
jos veidą karštais gūsiais. 

Mėgindama išsilaisvinti, ji grūmėsi kaip laukinė katė, o kai 
rankos kojos negelbėjo, mėgino kakta daužyti jam į kaktą. Jis 
tuo pačiu ritmu atlošdavo galvą. 

— Aš federalinis agentas! 

Ji visiškai sustingusi dėbsojo į jį. 

— Hokinsas - toks jo vardas? 

Ji sutrūkčiojo. 

- Tai jis šaudė sandėlyje. Jis ir jo brolis dvynys. Suvokei? 
Tai jis tas blogasis vyrukas, ne aš. 

Gaudydama orą, Honorata dėbsojo į jį netikėdama au- 
simis. 

— Fredas - policininkas. 

— Jau nebe. 

— Jis buvo... 

- Žudikas. Pats mačiau, kaip negailestingai jis nušovė Mar- 
setą į pakaušį. 

— O aš mačiau, kaip tu nušovei Fredą! 

— Neturėjau kitos išeities. Jis jau laikė rankoje pistoletą, 
kad... 

— Jis net nežinojo, kad tu čia esi! 

— „kad nušautų tave. 

Ji įtraukė oro, keletą sekundžių sulaikė kvėpavimą, tada 
garsiai iškvėpė. Nurijo nesamas seiles. 

— Tai neįmanoma. 

— Mačiau, kaip jis plaukė čionai valtimi. Sumėčiau pėdas ir 
grįžau atgal. Jei nebūčiau grįžęs, jau būtum negyva, taip pat ir 
dukra. O aš būčiau apkaltintas dar dviem žmogžudystėmis. 

— Kodėl negyva? Kodėl... 

— Vėliau viską papasakosiu. O kol kas tiesiog tikėk manim, 
kai sakau, kad jis būtų tave nužudęs, jeigu nebūčiau jo nušo- 
vęs pirmas, sutarta? 

Ji lėtai papurtė galvą. 

— Aš tavim netikiu. Tu negali būti faras. 

— Aš ne faras. 

— Federalinis agentas? 

— Taip, FTB agentas. 

— Dar labiau neįtikima. 

— Džonas Edgaras kasdien vartosi kape, bet taip jau yra. 

— Parodyk savo pažymėjimą. 

— Slaptas. Labai slaptas agentas. Jokio pažymėjimo. Teks 
patikėti mano žodžiu ir be pažymėjimo. 

Ji kurį laiką žvelgė į jo griežtas ir šaltas akis, tada pro aša- 
ras sumikčiojo: 

— Tu visą parą bauginai mane. 

- Išbandymas. Reikėjo, kad patikėtum. 

— Ką gi, įtikinai. Tu nusikaltėlis. 

— Gerai pagalvok, - piktai pasakė jis. - Jeigu būčiau besi- 
slapstantis žudikas, jau vakar šiuo laiku būtum negyva. Šįryt 
Fredas būtų radęs tavo kūną. Taip pat tavo mažosios mergy- 
tės. Gal plūduriuojančius atakoje - puikus užkandis žuvims, 
jei nebūtų suriję aligatoriai. 

Ji sugokčiojo ir pasibjaurėjusi nusuko akis. 

— Tu blogesnis už nusikaltėlį. 

— Tebūnie. Bet kol kas aš tavo vienintelė viltis likti gyvai. 

Nevilties ašaros ėmė temdyti jai akis. | 

— Nesuprantu, kaip aš susijusi su visu tuo. 

— Ne tu. Tavo velionis vyras. 

Jis paleido vieną jos ranką ir pasiknisęs priekinėje džinsų 
kišenėje ištraukė sulankstytą popieriaus lapą, kurį ji vakar 
vonios kambaryje jau buvo mačiusi. 

— Kas čia? 

— Tavo vyras susijęs su žudynėmis sandėlyje. 

— Tai neįmanoma. 

— Gal šitai padės įtikinti tave. - Jis papurtęs išlankstė po- 
pierių ir atsuko jai, kad galėtų perskaityti, kas jame parašy- 
ta. - Tavo vyro vardas apibrauktas ir dar pabrauktas, o šalia 
padėtas klaustukas. 

- Iš kur jį gavai? 

-— Iš Marseto kontoros. Vieną naktį nukniaukiau. Radau se- 
name darbo kalendoriuje. 

- Apibraukimas gali reikšti bet ką. 

— Pažiūrėk į datą. 

— Dvi dienos prieš Edžio mirtį, - sumurmėjo ji. 

Pažvelgė į Koburną kaip išprotėjusi ir mėgino pagriebti po- 
pierių. | 

- Oho. - Jis atitraukė lapą ir vėl įsikišo į kišenę. - Man gali 
prireikti jo kaip įkalčio. Taip pat ir visko, ką gali pasakyti. 

— Aš nieko nežinau. 

- Apie tai pakalbėsim vėliau. O dabar turim nešti iš čia ku- 
dašių. 

- Bet... 

— Jokių bet, - nukirto jis ir, kad būtų įtikinamiau, stipriai 
papurtė galvą. - Imi mergaitę ir eini su manim dabar pat, kol 
nepasirodė antrasis Hokinsas. 

— Doralas? 

— Kad ir koks, velniai rautų, būtų jo vardas. Galiu lažintis, 
kad jis jau skuodžia čionai. 

- Čionai jau skuodžia policija. Fredas pranešė, kad tu čia 
buvai. Pati girdėjau. 

Jis paleido ją taip staigiai, kad ji vos nenuslydo palei sieną. 
Po akimirkos grįžo, abiejose rankose laikydamas po telefoną. 

- Štai jo tarnybinis mobilusis, - pasakė jis ir prikišo jai 
prie akių ekraną, kad matytų. - Paskutinis skambutis - prieš 
valandą. - Tada nudrėbė telefoną ant grindų. - O šis telefo- 
nas - jo slaptasis juodasis ryšys. - Koburno nykštys skubiai 
lakstė mygtukais. - Paskutinį kartą skambinta prieš tris mi- 
nutes. Ne policijai. 

Jis spustelėjo pakartotinio skambinimo mygtuką, ir, anam 
gale atsiliepus, ji atpažino Doralo balsą: 

— Viskas gerai? 

Koburnas nedelsdamas išjungė mobilųjį. 

- Taigi dabar jis žino, kad ne viskas gerai. 

Beveik akimirksniu telefonas ėmė skambėti. Koburnas jį 
nutildė, įsigrūdo į džinsų kišenę ir linktelėjo galvą į Emilės 
kambarį. 

— Kelk dukrą. 

— Negaliu taip... 

— Nori mirti? 

- Ne. 

— Nori, kad tavo mažoji mergaitė mirtų? Jam ilgai netruktų 
paimti pagalvę ir ją uždusinti. 

Ji net krūptelėjo nuo tokio vaizdo. 

— Tu mus apgintum. Jeigu viskas, ką sakai, tiesa, kodėl ne- 
suimi Doralo? 

— Kol kas negaliu atskleisti visų kortų. Ir negaliu perduoti 
tavęs policijai, nes visas prakeiktas skyrius susitepęs. Negalė- 
čiau tavęs apginti. 

— Daugybę metų pažįstu brolius Hokinsus. Jie buvo geriau- 
si mano vyro draugai. Stenas, galima sakyti, juos užaugino. 
Jie neturi priežasties mane žudyti. 

Jis įsisprendė rankomis į klubus. Iš susijaudinimo krūtinė 
smarkiai kilnojosi. 

— Ar pasakei Hokinsui, kad buvau čia atėjęs kai ko ieškoti? 

Ji padvejojo ir linktelėjo. 

— Štai kodėl Fredas būtų tave nužudęs. Buhalteris būtų lie- 
pęsS. 

— Vakar užsiminei apie Buhalterį. Kas jis? 

— Ir aš norėčiau žinoti. Tačiau dabar nėra laiko aiškinti. Tie- 
siog turi patikėti: Fredas nebegali tavęs nužudyti, užtat Dora- 
las pasistengtų. 

— Netikiu, tai netiesa. 

— Tikrų tikriausia tiesa, - jis ištarė tai kaip nepaneigiamą 
dalyką, nešvelnindamas. Pabrėždamas. 

Ir vis tiek Honorata dvejojo. 

— Klausyk, nori likti čia ir grąžyti rankas neapsispręsdama, 
kam būti ištikimai? Puiku. Bet aš dingstu, - pasakė jis. - Turiu 
baigti savo darbą. Tu man būtum parama, bet apsieisiu ir be 
jos. Tenoriu apsaugoti tavo kailį. Jei liksi čia, viskas priklau- 
sys nuo Doralo malonės. Sėkmės. 

- Jis nenuskriaus manęs. 

— Nė velnio. Jei manys, kad turi informacijos, ir dar kaip 
nuskriaus —- tave arba tavo mergaitę. Neapsigauk dėl šito. 
O tada, ar papasakosi jam ką nors naudinga, ar ne, jis tave 
nužudys. Taigi pasilik ir mirk - arba keliauk su manim. Skai- 
čiuoju iki penkių - tiek laiko turi pagalvoti. Vienas. 

— Gal tu ir nemeluoji, bet klysti. 

— Aš neklystu. Du. 

— Negaliu taip imti ir išeiti su tavim. 

— Kai Hokinsas atskubės, manęs čia nebebus, o tu galėsi 
paaiškinti - ar bent bandyti paaiškinti, - kaip jo brangus ne- 
gyvas dvynys brolelis su skyle nuo kulkos galvoj nusibaigė. Jis 
veikiausiai ne itin bus linkęs klausytis. Trys. 

— Doralas nė piršto nepakeltų prieš mane. O prieš Emilę? 
Edžio vaiką. Negali būti nė kalbos. Aš jį pažįstu. 

— Kaip maneisi pažįstanti ir jo brolį policininką. 

— Ir dėl Eredo klysti. 

— Keturi. 

— Aiškini man, kad esi geras vyrukas, ir turiu tikėti vien dėl 
to, kad taip pasakei? - Iš susijaudinimo jos balsas tapo šiurkš- 
tus ir atgrasus. - Aš seniai pažįstu šiuos vyrus. Pasitikiu jais. 
O tavęs nepažįstu! 

Jis keletą akimirkų dėbsojo į ją, tada delnu suėmė jai už 
smakro, kad galva nevirpėtų. Palinko prie pat jos ir sušnibž- 
dėjo: 

- Pažįsti. Ir žinai, kad esu tas, kas sakausi esąs. 

Jos pulsas po jo stipriais pirštais pasiutiškai plakė - bet prie 
sienos ją laikė prikaustę ne pirštai, o veriantis jo žvilgsnis. 

— Nes jei nebūčiau tas, kas sakausi, šiąnakt būčiau tave iš- 
dulkinęs. - Jis palaikė ją dar keletą sekundžių, paskui nuleido 
ranką ir pasitraukė. - Penki. Eini ar ne? 

Doralas Hokinsas sviedė kėdę į sieną, tada, įniršęs, kad ji nei- 
šlakstė į šipulius kaip filmuose, trenkė dar kartą... trankė tol, 
kol galiausiai mediena pasidavė. Spyrė pro svetainės langą 
storą Naujojo Orleano adresų knygą. Paskui atsistojęs prie iš- 
daužto lango abiem rankomis griebė retėjančius savo plaukus 
ir taip sugniaužė, tarsi norėtų nurauti. Jis buvo paklaikęs. Iš 
kankinančio skausmo ir gyvuliško įniršio. 

Jo dvynys brolis tysojo negyvas ant Honoratos namo grin- 
dų su kulkos skyle kaktoje. Doralas buvo matęs ir baisesnių 
žaizdų. Ir pats padaręs šiurpesnių. Kaip tada, kai jo išskros- 
tas medžiokliniu peiliu vyriokas žviegdamas lėtai nukraujavo. 
Bet mirtina brolio žaizda buvo pati šlykščiausia, kokią Doralas 
buvo matęs, nes žvelgdamas į ją jautėsi taip, tarsi regėtų savo 
paties pomirtinę kaukę. Kraujas dar net nebuvo sukrešėjęs. 
Honorata negalėjo jo nužudyti. Tai tas kalės vaikas Koburnas. 

Per paskutinį jų pašnekesį telefonu Fredas prislopintu 
balsu, kad negirdėtų Honorata, skubiai papasakojo, kad jų 
ieškomasis, Li Koburnas, visą laiką šildėsi pas našlę, kai jie 
bergždžiai davėsi po parazitų knibždančius maurynus. „Ar 
jis ten?“ - susijaudinęs paklausė Doralas. „Nesame tokie lai- 
mingi. Paspruko“ - „Kiek jis mus aplenkęs? - „Gal keliomis 
minutėmis, o gal keliomis valandomis. Honorata sako, kad 
buvo dingęs, kai ji atsibudo. Išvažiavo jos mašina. - „Ji svei- 
ka?“ - „Susijaudinusi. Tauzija.“ - „Ką Koburnas ten veikė? - 
„Visas namas išgrioztas.“ - „Jis žinojo apie Edį?' - „Kai išlipo 
šioje atakoje, mane apėmė bloga nuojauta, atrodo, to jis čia 
ir buvo atsidanginęs.“ - „Iš kur jis sužinojo?“ - „Nežinau. - 
„Ką sakė Honorata?“ - „Neva jis ieškojęs kažko, ką Edis tu- 
rėjo ir saugodamas žuvo“ - „Šūdas.“ - „Ir aš taip manau“ Po 
trumpos pauzės Doralas tyliai paklausė brolio: „Ką ketini da- 
ryti?“ - „Leistis paskui jį.“ - „Kalbu apie Honoratą.“ Fredas 
atsiduso labai garsiai ir atsakė: „Buhalteris nepaliko pasirin- 
kimo. Kai paskambinau, kad einu patikrinti Edžio namų... 
Na, pats supranti. 

Taip, Doralas suprato. Buhalteris neimdavo belaisvių, ir ne- 
turėjo jokios reikšmės, ar kalba eidavo apie šeimos draugą, ar 
moterį su vaiku. Jokių palaidų galų. Jokio gailesčio. 

Fredui dėl to plyšo širdis, bet jis buvo pasirengęs padaryti 
darbą iki galo, nes žinojo, kad tai būtina. Taip pat žinojo, ko- 
kios žiaurios pasekmės laukia kiekvieno, kuris nesilaiko nu- 
statytos tvarkos. 

Juodu baigė telefoninį pokalbį suprasdami, kad Fredas turi 
išspręsti problemą iki to laiko, kai Doralas prisidės prie jo Dži- 
let namuose ir juodu galės pranešti šerifo įstaigai apie siau- 
bingą dvigubą žmogžudystę - Honoratos ir Emilės. 

Žudynės būtų suvertę Koburnui, kuris, be abejo, paliko 
savo pirštų atspaudus visuose Honoratos namuose. Vonios 
kambaryje mėtosi purvini kruvini drabužiai, tikriausiai Ko- 
burno. Teisėtvarkos žmonės bus įelektrinti. Fredas mokėjo 
parinkti žiniasklaidai tinkamus žodžius, kad ši prarytų isto- 

riją kaip jauką ir tuoj pat ją paskleistų. Greitai visa valstija 
springdama reikalaus niekšo Koburno, įtariamo skerdynėmis 
sandėlyje, moters ir vaiko žudiko, kraujo. 

Toks geras planas nuėjo velniop. 

Lemtingas dešimt minučių Doralas praleido šėldamas ir 
sielvartaudamas. Galų pagalėj jausmų protrūkis ėmė slūgti, 
jis nusibraukė nuo veido seiles ir ašaras ir prisivertė atidėti 
asmeninį skausmą metui, kai galės sau leisti jį išlieti. Iš naujo 
pervertino padėtį. O ji buvo suknista. Siaubingai. 

Didžiausią nerimą kėlė, kad čia tyso vienintelio Fredo kū- 
nas. Nei Honoratos su Emile, nei jų lavonų - nei viduje, nei 
prie namo. Jeigu brolis jų spėjo atsikratyti - kūnus labai gerai 
paslėpė. 

Arba - ir tas arba kėlė dar didesnį nerimą - Koburnas nu- 
pyškino Fredą, šiam dar nespėjus atsikratyti Honoratos su 
dukterimi. Jeigu taip, kur jos? Slepiasi, kol kas nors ateis joms 
į pagalbą? Galbūt. Vadinasi, vos suradęs turės jas nužudyti; 
nuo tos minties jam darėsi šleikštu. 

Buvo ir trečia galimybė, ir tai būtų pats blogiausias varian- 
tas: Koburnas su Honorata pabėgo drauge. 

Doralas susimąstė. Dėl to kiltų pačių įvairiausių nemalonu- 
mų, bet jis nesumojo, ką daryti. Jis medžiotojas, ne detektyvas. 
Ir ne strategas, jei reikia tykoti. Ir ne jo darbas spręsti, koks turi 
būti kitas žingsnis šiame žaidime. Tegul sprendžia Buhalteris. 

Kaip Krikštatėvis filme, Buhalteris reikalaudavo, kad blo- 
gos naujienos jam būtų pranešamos nedelsiant. Doralas pa- 
skambino, ir atsiliepė po pirmo signalo. 

— Ar radote Koburną? 

— Fredas nušautas. 

Jis laukė reakcijos, nors iš tikrųjų jos nesitikėjo. Ir nesulau- 
kė. Nei sujaudinto šūksnio, nei juo labiau užuojautos žodžių. 
Buhalteris tenorėjo išgirsti faktus, ir išgirsti tuoj pat. 

Nors ir labai nemalonu buvo būti bloguoju žinianešiu, Do- 
ralas apibūdino padėtį Honoratos namuose ir persakė viską, 
ką jam prieš nušaunamas buvo pasakojęs Fredas. 

— Sulaukiau dar vieno skambučio iš jo mobiliojo, bet vos at- 
siliepiau, ryšys buvo nutrauktas. Nežinau, kas skambino, bet 
kai dabar skambinu jo numeriu, niekas neatsiliepia. Telefonas 
dingo. Jo policijos telefoną radau koridoriuje. Nežinau, kas 
atsitiko Honoratai su Emile. Jų nė pėdsako. Fredo pistoletas 
taip pat dingęs. Ir... ir... 

— Daugiau blogų žinių? Rėžk, Doralai. 

— Namas apverstas nuo viršaus iki apačios. Honorata sakė 
Fredui, kad Koburnas atsidangino ieškoti kažko, ką, jo nuo- 
mone, Edis buvo paslėpęs. 

Įsivyravusi tyla buvo kurtinanti. Abu galvojo apie grėsmin- 
gą potekstę, kurią slėpė Koburno paieškos Honoratos namuo- 
se. Tai anaiptol ne koks keistas sutapimas. 

Doralas išmintingai tylėjo ir stengėsi nė akies krašteliu ne- 
užkliudyti brolio lavono. Bet nieko negalėjo padaryti, o kas- 
kart, kai pažvelgdavo, jį persmelkdavo deginantis įniršis. Nie- 
kas dar nebuvo taip pažeminęs Hokinsų. Koburnas sumokės, 
ir sumokės brangiai. 

— Ar Koburnas rado, ko ieškojo? 

Tai buvo klausimas, kurio Doralas labiausiai bijojo, nes ne- 
turėjo į jį atsakymo. 

— Kas galėtų pasakyti? 

— Tu turėsi pasakyti, Doralai. Surask juos. Išsiaiškink, ką jie 
žino, arba atgauk tai, ką jie turi, tada jų atsikratyk. 

— Jums nereikia man priminti. 

— Nereikia? Juk sakiau judviem su broliu, kad niekas neiš- 
eitų iš to sandėlio gyvas. 

Doralas jautė, kaip jo veidas kaista. 

- Ir noriu, kad suprastum, - pabrėžė Buhalteris. - Daugiau 
nė vienos klaidos. Tik jau ne tada, kai tuoj tuoj mums turi 
atsiverti visiškai nauja rinka. 

Keletą mėnesių Buhalteris visomis išgalėmis stengėsi su- 
daryti sandėrį su nauju kartelių iš Meksikos. Šiam reikėjo 
jau veikiančio patikimo tinklo, užtikrinsiančio apsaugą ga- 
benant prekes per Luizianos valstiją. Narkotikai ir mergi- 

nos - į vieną pusę, ginklai ir sunkioji ginkluotė - į kitą. Mek- 
sikiečiai dideli žaidėjai, nusiteikę gerai pakratyti pinigines 
už sielos ramybę. 

Buhalteris buvo pasiryžęs prisidėti prie jų verslo. Bet tik 
tada, jei šimtu procentų bus garantuotas dėl saugumo. Kruvi- 
nas Samo Marseto nužudymas turėjo greitai išspręsti proble- 
mą. „Pasipliuškenkite“, - beveik juokaudamas jiems su Eredu 
pasakė Buhalteris. 

Nors niekada nebus pripažinta, masinės žudynės suerzino 
širšių lizdą. Dabar svarbiausia suvaldyti padėtį, ir norėdamas 
apsisaugoti Doralas turės eiti iki galo. Pasirinkimo nėra. 

— Kitą kartą paskambinsiu iš kito telefono, Doralai. Jeigu 
Koburnas paėmė Fredo mobilųjį... 

— Jis turi jūsų numerį. 

— Nebent tavo brolis elgėsi kaip sakiau ir po kiekvieno mūsų 
pokalbio ištrindavo įrašą. Šiaip ar taip, imu naują telefoną. 

— Supratau. 

— Sučiupk Koburną. 

- Irgi supratau. 

Juodu su Fredu turėjo numatę atpirkimo ožį už žudynes 
sandėlyje. Bet krovikas, kuris neatvyko į darbą, sugebėjo iš- 
vengti kruvinos pirties, ir Li Koburnas tapo dar geresniu įta- 
riamuoju. 

Tikėjosi, kad sučiups jį praėjus valandai po žudynių - kur 
nors įlindusį, visą drebantį, meldžiantį Kūrėjo, kad išgelbėtų 
nuo velnio. Jie ketino paliudyti, kad jis buvo nušautas iš kar- 
to, kai pareigūno Fredo Hokinso suimamas mėgino pabėgti. 

Bet Koburnas pasirodė esąs gudresnis, negu manyta. Jis 
išsisuko nuo jų su Fredu. Negana to, nors persekiojamas gin- 
kluotų vyrų ir šunų, net nusigavo į Honoratos Džilet namą ir, 
negailėdamas jėgų ir vertingo laiko, apvertė jį aukštyn kojo- 
mis. Nereikia būti kažin kokiu išminčiumi... 

— Žinot, aš pamąsčiau. 

— Doralai, ne už tai tau moku, kad mąstytum. 

Įžeidimas buvo skaudus, bet Doralas neatlyžo. 

— Tas tipas Koburnas išdygo čia prieš metus ir pamažu įgijo 
Samo Marseto pasitikėjimą. Imu manyti, kad jis ne papras- 
tas darbininkas - na, ne koks prašalaitis, kuris atsitiktinai čia 
atsibastė, pamatė, kad Marseto bendrovė neblogai kruta, ir 
nusprendė išmesti inkarą. Jis atrodo - koks čia tiktų žodis? 
Pernelyg kvalifikuotas. Ne koks paprastas gabenimo įmonių 
krovikas. 

Po dar vienos nejaukios pauzės Buhalteris kandžiai paklausė: 

— Doralai, ar pats tai išmąstei? 


lo skyrius 


„O namai užmiestyje priklausė šerifo įstaigos juris- 
dikcijai. Vienintelis tos įstaigos žmogžudysčių tyrėjas buvo 
šerifo pavaduotojas Krofordas. Doralas niekaip neįsimindavo 
jo vardo. 

Doralas kelintą kartą pasakojo, kaip rado brolio kūną, o 
Krofordas dirstelėjo per petį ir sumurmėjo: 

— Po velnių, kas jis? Kas jį įleido? 

Doralas atsigręžė. Stenas Džiletas veikiausiai liežuviu pra- 
siskynė kelią pro uniformuotus pareigūnus, tveriančius juos- 
ta nusikaltimo vietą, o tokia dabar buvo visa Džilet valda. Ste- 
nas stabtelėjo ant slenksčio, tada, pamatęs Doralą, ėmė drožti 
tiesiai prie jo. 

— Čia Stenas Džiletas, Honoratos uošvis. 

— Nuostabu, - tarstelėjo detektyvas. - Jo mums tetrūko. 

Doralas visiškai pritarė detektyvui, bet niekuo neparodė, o 
seniui prisiartinus nutaisė graudulingą išraišką. 

Buvęs jūrų pėstininkas nė nedirstelėjo į Fredo lavoną, jau 
įkištą į juodą plastikinį maišą ir pririštą ant ratukinių neštu- 
vų, kad būtų nuvežtas į morgą. Jis suriaumojo, tarsi kreiptųsi 
į pavaldinį: 

— Ar tai tiesa? Ar Honorata su Emile pagrobtos? 

— Na, jų čia nėra, o Koburnas buvo. 

- Jėzau Kristau. - Stenas persibraukė ranka per mašinėle 
kirptą galvą, paskui per sprandą ir paleido seriją keiksmažodžių. 

— O tu čia ką veiki? Kodėl jo neieškai? - niūriai įsistebeilijo 
į Doralą. 

— Ieškosiu, kai tik šerifo pavaduotojas Krofordas man leis. - 
Jis mostelėjo į pavaduotoją ir ėmė aiškinti: - Jis tiria... 

— Suvisa pagarba tavo tyrimui, - pertraukęs Doralą, be jokios 
pagarbos balse Stenas kreipėsi į pavaduotoją, - tyrimas gali pa- 
laukti. Fredas žuvo vykdydamas savo pareigą, tokią riziką pri- 
siima kiekvienas policijos pareigūnas. Jis negyvas, ir niekas 
jo neprikels. O du nekalti žmonės dingę, veikiausiai pagrobti 
vyro, kuris, įtariama, yra negailestingas žudikas. - Jis pasuko 
galvą į Doralą. - Doralas geriausias medžiotojas visoje apylin- 
kėje. Turėtų ieškoti Honoratos ir Emilės ir viltis, kad ras jas dar 
nenužudytas, o ne stovėti čia ir pasakoti jums apie tą, kuris jau 
negyvas. Jeigu pats išvis ką nors raukiate, irgi turėtumėt sekti 
bėglį ir jo įkaites, užuot stypsojęs čia, kur jų aiškiai nėra. 

Su kiekvienu žodžiu balsas kilo, tad prakalbą jis baigė taip 
rėkdamas, kad visi aplinkui liovėsi darbavęsi ir susirinko pa- 
spoksoti. Atrodė, Stenas, visas įraudęs, tiesus, trykštantis tei- 
suolio pykčiu, to nepastebi. 

Reikia pasakyti, kad pavaduotojas nepalūžo nuo Steno iš- 
kalbingos kritikos. Buvo kokia dešimčia centimetrų žemesnis 
už Steną ir Doralą, be to, tokio sudėjimo, kad nieko neįkvėp- 
tų. Bet laikėsi savo. 

— Aš čia vykdau savo pareigas, pone Džiletai. Tiktai vienas 
iš mūsų jas vykdo. 

Doralas matė, kad Stenas įniršęs, bet Krofordas nė nemirk- 
telėjo. 

— Asilas, kuris įleido jus šiapus nusikaltimo vietos juostos, 
atsiims, bet jeigu jau esate čia, pasistenkite būti naudingas. 
Įžeidinėdamas mane ir nurodinėdamas nieko nepasieksite, 
tik būsitė išvestas, o jeigu priešinsitės, būsite sulaikytas ir už- 
darytas į areštinę. 

Doralui pasirodė, jog Stenas jau pasiekė ribą, kai gali grieb- 
tis savo garsiojo peilio ir įremti jį pavaduotojui į gerklę. Kad 
taip nenutiktų, Doralas įsiterpė: 

— Duokit jam atsipeikėti, Krofordai. Jis ką tik išgirdo su- 
krečiančią žinią. Leiskit persimesti su juo žodžiu. Gerai? 

Pavaduotojas nužvelgė vieną vyrą, tada kitą. 

— Porą minučių, kol kalbėsiuosi su koroneriu. Tada, pone 
Džiletai, norėčiau, kad su manim apeitumėt namą ir pažiūrė- 
tumėt, ar ko netrūksta. 

Stenas permetė akimis visą tą jovalą. 

— Kaip galėčiau nustatyti? 

— Suprantu, bet nepakenks pasižvalgyti. Gal pastebėsit ką 
nors, kokią užuominą, kodėl ir kur Koburnas jas išsivežė. 

— Tai viskas, ką galite padaryti? - paklausė Stenas. 

Pavaduotojas pažvelgė plieniniu žvilgsniu ir pakartojo: 

— Duodu porą minučių. - Ir nuėjo. Bet staiga atsigrįžo. — 
Kas jums pranešė apie pagrobimą? Kaip čia taip greitai atsi- 
radote? 

Stenas pasiūbavo pirmyn atgal ant kojų, tarsi neketintų at- 
sakyti. Vis dėlto paaiškino: 

— Vakar Honorata man pasakė, kad abi su Emile negaluoja. 
Aišku, ji buvo priversta taip sakyti, kad sulaikytų mane ir jų 
neaplankyčiau. Šįryt man pasidarė neramu dėl jų ir nuspren- 
džiau atvažiuoti pažiūrėti. Kai atvažiavau, radau namą apsup- 
tą policijos mašinų. Pareigūnas patvirtino, kad atsitiko tai, ko 
ir baiminausi. 

Krofordas dar kartą pervėrė jį žvilgsniu ir įspėjo: 

— Nieko nelieskit. 

Tada nusisuko pasitarti su koroneriu. 

Doralas timptelėjo Stenui už alkūnės. 

— Čionai. 

Jie nuėjo koridoriumi. Doralas praėjo Emilės kambarį, bet 
Stenas stabtelėjo prie atvirų durų ir žengė vidun. Priėjo prie 
lovos ir ilgai žiūrėjo į ją, tada lėtai savo skvarbia akimi apžvel- 
gė kambarį. 

Susirūpinęs grįžo pas Doralą ir nusekė į Honoratos miega- 
mąjį. Sodria kariškių kalba išdrožė pasibjaurėjimą tuo, kas čia 
padaryta. 

— Klausykit, - pasakė Doralas, skubėdamas išdėstyti, kol 
nepasirodė pavaduotojas Krofordas. - Pažadėkit, kad nepra- 
trūksit. 

Stenas nieko nežadėjo, tik dėbsojo į jį. 

Doralas paaiškino: 

— Krofordas kai ką pastebėjo ir pakomentavo. 

— Ką? 

Doralas parodė į lovą. 

— Atrodo, vakar naktį čia gulėjo du žmonės. Aš nieko neno- 
riu pasakyti, - skubiai pridūrė. - Tik persakau, apie ką užsi- 
minė Krofordas. 

— Apie ką užsiminė? - sustingusiomis lūpomis paklausė 
Stenas. - Kad mano marti miegojo su vyru, kuris ieškomas 
dėl septynių nužudytų aukų? 

Doralas kilstelėjo petį - nieko nesakantis, bet užjaučiantis 
gestas. 

— Ar yra galimybė, Stenai, bent menkiausia galimybė, kad 
ji, suprantate, buvo susitikusi su tuo vyruku anksčiau, o ne 
tik kai vakar jis apsireiškė? 

- Ne. 

- Jūs tikras? Žinot visus, su kuriais Honorata... 

— Esu tikras. 

— Visos moterys, su kuriomis vakar kalbėjosi Fredas, - kai- 
mynės, bendradarbės gabenimo bendrovėje, - daugiau ma- 
žiau sutarė, kad tas vyrukas tekis. 

- Jeigu Honorata su Li Koburnu, - pasakė Stenas dreban- 
čiu iš pykčio balsu, - tai tik prieš savo valią. 

- Tikiu jumis, - pasakė Doralas, prieštaraudamas savo ką 
tik paleistai užuominai. - Gera žinia, kad jų su Emile kūnai 
nebuvo rasti šalia Fredo. 

Stenas pirmą kartą suvokė, ko neteko Doralas. 

- Užjaučiu. 

- Ačiū. 

— Ar pranešei motinai? 

- Paskambinau vyresnei seseriai. Ji važiuoja pas mamą, 
kad praneštų. 

— Tavo mamai plyš širdis. Pirma tavo tėtis ir Monro. Dabar 
šitai. 

Doralo tėvas ir antras iš aštuonių Hokinsų vaikų prieš ke- 
letą metų žuvo per gręžinio avariją jūroje. Mama labai siel- 
vartaus dėl Fredo mirties. Doralas taip ir matė ją raudančią 
ir vaitojančią. Sesuo geriau pasirengusi tokiems atvejams. Be 
to, jis turi rūpesčių. 

— Stenai, yra dar kai kas, ką turėtumėt žinoti, - pritildęs 
balsą pasakė jis. 

— Klausau. 

— Prieš jums atvykstant Krofordas daug klausinėjo apie Edį. 

Stenas buvo užkluptas iš nejučių ir iškart įsitempė. 

— Ko klausinėjo? 

— Mėgino susigaudyti. Jam neprasprūdo pro akis, kad visur 
išdraikyti tik Edžio drabužiai. Perknisti seni dokumentai. Jam 
atrodo, kad Koburnas atvyko čia kažko, kas priklausė Edžiui. 
Atmečiau tokią galimybę, bet Krofordas vis grįždavo prie to pa- 
ties. Mūsų keturių nuotrauka, kai grįžome iš žvejybos. - Dora- 
las dar labiau pritildė balsą. - Krofordas pastebėjo, kad ji buvo 
išimta iš rėmo. Krofordas viską susirinko kaip įkalčius. Taip, - 
pridūrė pamatęs, kad Stenas nustebęs ir nepatenkintas. 

— Ir tu prieštaravai dėl to? 

— Jis sakė, kad gali praversti ieškant Koburno pirštų at- 
spaudų. 

- Prastas pasiteisinimas. Visame name turi būti pilna Ko- 
burno pirštų atspaudų. 

— Aš tik paaiškinu. - Doralas gūžtelėjo pečiais. - Edžio nuo- 
trauka pakišo Krofordui mintį, kad Koburnas ieškojo kai ko, 
susijusio su juo. 

— Bet tiesiai to nesakė? 

Doralas papurtė galvą. 

Krofordas pasirinko tą akimirką įsiterpti. Įžengęs į kamba- 
rį paklausė: 

— Pone Džiletai, ar pastebėjote ką nors neįprasta? 

Stenas išsitiesė. 

— Gal jūs juokaujate? - Nelaukdamas atsakymo, jis puolė į 
ataką. - Kaip pilietis ir mokesčių mokėtojas, reikalauju pada- 
ryti viską, kas būtina, panaudoti visus resursus, kokius turi- 
te, kad grąžintumėt marčią ir vaikaitę namo sveikas. 

Krofordas paraudo, bet balso nepakėlė. 

— Mes visi norime, kad Koburnas būtų suimtas, o jūsų šei- 
ma saugiai grįžtų namo. 

— Formalus atsikalbinėjimo mėšlas, - metė Stenas. - Pa- 
silaikykit savo banalius pažadus kam nors kvailesniam, kam 
nuo jų atsigautų širdis. Aš reikalauju veiksmų. Man nesvarbu, 
kokia veiksmų seka surašyta jūsų instrukcijoje. Reikalauju, 
kad nusikaltėlis būtų rastas, jeigu reikia - nušautas, o mano 
marti ir vaikaitė grąžintos man sveikos. Tada galėsime gražiai 
pasišnekėti, bet ne anksčiau, pavaduotojau. O jeigu jūs nepa- 
dėsite, eisiu per jūsų galvą. Aš pažįstu šerifą. 

— Pone Džiletai, aš žinau savo pareigas. Ir atliksiu jas laiky- 
damasis įstatymo. 

— Puiku. Dabar, kai kiekvienas išdėstėme savo požiūrį, da- 
rykit, ką turit; lygiai taip pat elgsiuosi ir aš. 

— Pone Džiletai, nemėginkite pats tapti teisingumo vykdy- 
toju. 

Stenas praleido Krofordo žodžius pro ausis, reikšmingai 
pažvelgė į Doralą ir nieko nepridūręs išdrožė. 


I6 skyrius 


- L. ne Mano mašina. 

Koburnas atplėšė akis nuo užpakalinio vaizdo veidrodėlio 
ir pažvelgė į Honoratą. 

— Aš ją paslėpiau. 

— Kur? 

— Už kelių mylių nuo tavo namų, ten pasiėmiau šią. 

— Ji vogta? 

— Ne. Pabeldžiau į duris ir paprašiau paskolinti. 

Ji nekreipė dėmesio į jo sarkazmą. 

— Savininkai praneš. 

— Sukeičiau numerius, prikabinau dar kitos mašinos. 

— Ir tiek daug nuveikei per tą laiką, kai išėjai iš namų ir grį- 
žai sutrukdyti Fredui? - Koburną ji jau tujino. 

— Aš dirbu greitai. 

— Sakai, matei Fredą valtyje? - pasvarsčiusi paklausė ji. 

— Kelias eina palei ataką. Važiavau be šviesų. Pamačiau 
jo valties žiburį ir išsukau iš kelio patikrinti. Pamačiau jį ir 
akimirksniu atpažinau. Supratau, ką darys, jeigu pakartosi 
jam bent ką nors iš to, ką tau sakiau. Grįžau. Tavo laimė, kad 
grįžau. 

Ji vis dar neatrodė įtikinta, ir Koburnas negalėjo jos kal- 
tinti, kad abejoja. Vakar, kai įsiveržė į jos gyvenimą, ji glais- 
tė keksiukus gimtadienio šventei. Nuo tos akimirkos jis visą 
laiką grasino jai ir jos mergaitei pistoletu. Bjauriai elgėsi, net 

grūmėsi su ja. Apvertė jos namus ir pririšo prie lovos. O da- 
bar sakosi esąs geras vyrukas, įkalbėjo bėgti iš namų, nes vy- 
rai, kuriuos ji pažįsta daugelį metų, kuriais pasitiki, iš tikrųjų 
esantys negailestingi žudikai, dabar pasiryžę ją nužudyti. Su- 
prantama, ji nusiteikusi itin skeptiškai. 

Honorata nervingai brūžavo rankomis sau per šlaunis, 
įspraustas į džinsus, kuriais pakeitė vakarykščius šortus. 
Kartkartėmis dirstelėdavo per patį į mergytę, užpakalinėje 
sėdynėje žaidžiančią su tuo raudonu daiktu. Jis ir palaikis 
skarmalas, kurią abi vadina kūdikystės antklodėle, dar Hono- 
ratos rankinė - tai viskas, ką jis leido pasiimti. Jis išsitempė 
jas visiškai be nieko, tik su tuo, ką apsivilkusios. 

Bent jau drabužiai jų pačių, o jis vilki mirusio Honoratos 
vyro drabužiais. Ne pirmą kartą. 

— Kaip manai, ar Emilė matė? - pašnibždom paklausė Ho- 
norata. 

- Ne. 

Skubant iš namų, Honorata sugalvojo žaidimą, Emilė tu- 
rėjo užsimerkti, kol jie atsidurs lauke. Iš rožinio miegamojo 
iki automobilio ją nešė Koburnas. Jis laikė delną Emilei ant 
pakaušio, o veidelį buvo įspraudęs sau į pakaklę - tam atvejui, 
jeigu ji sumanytų pasukčiauti ir atsimerktų; tada mažylė būtų 
pamačiusi Fredo Hokinso lavoną ant svetainės grindų. 

— Kodėl vakar man nepasakei, kad esi FTB agentas? Aš ne- 
reikšminga smulkmė? 

— Nepasitikėjau tavim. 

Ji pažvelgė į jį sutrikusi, atrodė nuoširdi. 

— Tu Džileto našlė, - paaiškino jis. - Rimta priežastis, kad 
dėl tavęs šiek tiek abejočiau. O kai pamačiau nuotrauką, ku- 
rioje Edis ir jo tėtis glėbesčiuojasi su dar dviem vyrais, ku- 
riuos mačiau nušaunant septynis nekaltus žmones sandėlyje, 
ir išgirdau, kad juos vadini geriausiais draugais,- ką turėjau 
galvoti? Šiaip ar taip, buvau ir tebesu įsitikinęs: tai, ką Edis 
turėjo, tu vis dar tebeturi. 

— Bet aš neturiu. 

— Galbūt. Arba turi ir iki šiol pati nežinai. Bet dabar bent 
nebemanau, kad slepi nuo manęs. 

— Kas privertė pakeisti nuomonę? 

— Net jei būtum sugedusi, manau, būtum atidavusi vis- 
ką, ko pareikalausiu, kad tik nenuskriausčiau mažosios tavo 
mergytės. 

— Tu teisus. 

— Priėjau prie tokios išvados šįryt prieš pat aušrą. Nuspren- 
džiau palikti tave ramybėje. Tada pamačiau Hokinsą plaukian- 
tį į tavo namus. Teko staigiai keisti planus. 

— Ar aš išties turiu tikėti, kad Fredas nužudė Samą Morsetą? 

— Mačiau savo akimis. - Jis pažvelgė į ją. Honoratos išraiška 
reikalavo išsamesnio paaiškinimo. - Sekmadienio vidurnaktį 
buvo numatytas susitikimas sandėlyje. 

— Marseto susitikimas su Fredu? 

— Marseto susitikimas su Buhalteriu. 

Ji pasitrynė kaktą. 

— Apie ką kalbi? 

Koburnas giliai įkvėpė, mėgindamas surikiuoti mintis. 

— Dešimtasis valstijų greitkelis eina per Luizianą, į šiaurę 
nuo Tamboro. 

— Per Lafajetą ir Naująjį Orleaną. 

— Taip. Tai piečiausias valstijų greitkelis nuo vienos pakran- 
tės iki kitos, ir jis ranka pasiekiamas iš Meksikos ir Meksi- 
kos įlankos. Todėl jis tikra arterija narkotikų ir ginklų pre- 
keiviams, prekiautojams žmonėmis. Svarbiausi miestai, per 
kuriuos jis eina: Finiksas, Al Pasas, San Antonijus, Hjustonas, 
Naujasis Orleanas, - yra ir didelės rinkos, be to, juose visuose 
yra didelės kryžkelės iš šiaurės į pietus. 

- Iš tiesų. 

- Taigi Dešimtasis greitkelis jungia visus didžiausius JAV 
miestus. 

— Aišku. - Ji vėl linktelėjo. 

— Kiekvienas automobilis, kurį juo paleidi - nesvarbu, ar 
vilkikas, ar pikapas, ar šeimyninis furgonas, gali vežti gatvėse 

platinamus narkotikus, vaistus, ginklus, mergaites ir berniu- 
kus, numatytus prievartinei prostitucijai. - Jis pažvelgė į ją. — 
Seki mano mintį? 

— Samas Marsetas turėjo Karališkąją gabenimo bendrovę. 

— Tiesiai į dešimtuką. 

— Negi nori pasakyti, kad Samo Marseto vairuotojai prikišę 
nagus prie nelegalaus gabenimo? 

— Ne jo vairuotojai. Pats Samas Marsetas, tavo bažnyčios 
seniūnas, paveldo draugijos narys ir visoks kitoks. Ir ne šiaip 
prikišęs nagus. Jis - didelis žaidėjas. Buvo. Sekmadienio nak- 
tis padarė galą jo nusikalstamam gyvenimui. 

Ji permąstė, ką išgirdusi, įsitikino, kad dukrelė vis dar žai- 
džia su žaisliuku, ir paklausė: 

— O koks tavo vaidmuo? 

— Mano užduotis buvo įgyti Marseto pasitikėjimą ir išsiaiš- 
kinti, su kuo jis daro verslo sandėrius, kad viršininkai galėtų 
imtis tolesnių veiksmų. Prireikė kelių mėnesių, kol įgijau bent 
brigadininko pasitikėjimą. Tiktai tada, gavus paties Marseto 
palaiminimą, man buvo patikėtos deklaracijos. Jo bendrovė 
gabena begalę legalių prekių, bet pamačiau, kad per jų rankas 
pereina ir daugybė kontrabandos. 

— Perveža ir žmones? 

— Viską, išskyrus juos. Ir labai gerai, nes būčiau turėjęs su- 
stabdyti tokį krovinį ir netekęs priedangos. O šiaip - leidau 
gabenti begalę kontrabandos. Mano viršininkų nedomina, jei 
tarp paprastų prekių paslėpta kokia dėžė automatinių šautu- 
vų. Biurą domina žmonės, kurie ginklus siunčia ir gauna. Vis 
dar neturėjau užtektinai įrodymų, kad būtų galima sugauti 
didelę žuvį. 

— Tokią kaip Marsetas? 

— Kaip jis ir didesnę. Bet tikrasis laimikis būtų Buhalteris. 

— Kas jis? 

— Geras klausimas. Biuras nė nežinojo apie jį, kol neįsitai- 
siau čia ir nesuvokiau, kad kažkas tepa guolius. 

— Visai supainiojai. 

— Buhalteris yra reikalų tvarkytojas. Jis randa reikiamus 
žmones, kurių pareiga užkirsti kelią šiai nelegaliai prekybai, 
juos paperka arba jėga priverčia į nelegalią veiklą žiūrėti pro 
pirštus ar jos visai nematyti. 

— Jis papirkinėja policininkus? 

— Policininkus, valstijos kelių policininkus, agentus valsti- 
jos svėrimo stotyse, vyrus, saugančius sulaikytus vilkikus, - 
visus, kurie gali kliudyti nelegaliai prekybai. 

— Buhalteris paperka pareigūnus... 

— Tada su kaupu atsiima iš kontrabandininko už tai, kad 
garantuoja jam saugumą ir saugų jo krovinių gabenimą per 
Luizianos valstiją. 

Ji vėl apsvarstė, ką išgirdusi, tada pasakė: 

— Bet tu nesužinojai, kas jis. 

— Ne. Man trūksta svarbiausios grandies. 

Jis sustojo prie sankryžos ir pasukęs galvą niūriai į ją pa- 
žiūrėjo. 

— Jos ir atėjai ieškoti į mano namus? 

— Teisingai. - Jis atleido stabdį ir nuskubėjo per sankry- 
žą. - TM, Teisingumo ministerija, - dėl visa pikta patiks- 
lino, - nepradės bylos, kol nebus tikra, kad nepralaimės jos 
teisme. Galėtume su kuo nors susitarti, kad mainais į malonę 
liudytų prieš Buhalterį, bet privalome rasti ir svarių įrodymų. 
Turime turėti dokumentų, banko įrašų, telefono pokalbių, iš- 
grynintų čekių, indėlių šaknelių, vardus, datas. Žodžiu, faktų. 
Įrodymų. Manau, kaip tik tai turėjo tavo velionis vyras. 

— Manai, Edis buvo į tai įsipainiojęs? - paklausė ji. - Į pre- 
kybą narkotikais, ginklais? Žmonėmis? Be galo klysti, pone 
Koburnai. 

— Tiesą sakant, nežinau, kurioje šio verslo pusėje buvo tavo 
vyras. Bet su dvyniais jis buvo kaip tikras brolis, ir dėl to man 
velnioniškai įtartinas. O būdamas faras - tikras lobis, toks 
buvo ir Fredas. 

— Edis buvo sąžiningas faras. 

— Turi taip manyti, tiesa? Tu jo našlė. Bet aš mačiau, kaip jo 
artimiausi bičiuliai šaltakraujiškai paklojo septynis žmones. 
Būčiau buvęs aštuntoji auka, jeigu nebūčiau pasprukęs. 

- Ir kaip tau pavyko? 

— Tikėjausi, kad kas nors nutiks. Susitikimas turėjo būti 
taikus, be ginklų. Bet buvau labai budrus, nes Buhalteris lai- 
komas negailestingu šunsnukiu. Gal prisimeni, buvo skelbta 
per žinias, kad prieš kelias savaites lotynų amerikietis vaikas 
buvo rastas perpjauta gerkle griovyje netoli Lafajeto? 

— Apie jo tapatybę nepranešė. Ar žinai, kas jis buvo? 

— Vardo nežinau. Tik žinau, kad buvo gabenamas į Naująjį 
Orleaną vienam Buhalterio klientui, kuris aprūpina... - Jis 
žvilgtelėjo į užpakalinio vaizdo veidrodėlį. Mergaitė dainavo 
kartu su Elmu. - Aprūpina klientus, turinčius krūvą pini- 
gų ir polinkį į iškrypėlišką seksą. Berniukas suprato, kas jo 
laukia. Sustojus prisipilti degalų, jis pabėgo. Dauguma vaikų 
būna pernelyg išsigandę, kad kreiptųsi į pareigūnus, bet ir 
tarp jų atsiranda drąsuolių. Matyt, Buhalteris šito bijojo. Jo 
žmonės spėjo sučiupti berniuką, kol tas nepridarė žalos. — 
Jis pažvelgė į Honoratą ir sumurmėjo: - Gal šitaip jam ir 
geriau. Kai buvo rastas berniuko kūnas, netrukus valstijos 
kelių policininkui buvo perrėžta gerklė. Įtariu, kad tos dvi 
mirtys susijusios. 

— Ar manai, kad Buhalteris yra žinomas pareigūnas? 

— Galbūt. O gal ir ne. Tikėjausi sekmadienio naktį išsiaiš- 
kinti, kas jis, - sukandęs dantis pratarė Koburnas. - Nes bręs- 
ta didelis reikalas. Į mane tik menkai dvelktelėjo, bet įtariu, 
kad Buhalteris vilioja naują klientą. Žiaurius žmones, neatlei- 
džiančius jokių klaidų. 

Ji vėl pasitrynė kaktą. 

— Atsisakau patikėti, kad Edis buvo įsipainiojęs į tokius da- 
lykus. Negaliu patikėti, kad ir Samas Marsetas buvo. 

— Marsetas į tą košę buvo įsivėlęs dėl pinigų. Jis buvo 
storas katinas, turintis naudos iš kitų ydų, bet pats nebuvo 
smurtininkas. Jei kas stodavo jam skersai kelio, tą sutrypda- 

vo. Dažniausiai finansiškai. Arba užklupdavo be kelnių vieš- 
bučio kambaryje ir šantažuodavo. Panašios priemonės. Jis 
manė, kad griovyje rastas musių aptūptas trylikamečio kūnas 
kenkia verslui. Ir tai buvo tik vienas priekaištų, kurių jis tu- 
rėjo Buhalteriui. Marsetas pareikalavo kartu susėsti ir aptarti 
skirtingą požiūrį, išsiaiškinti. Buhalteris sutiko. 

— Bet apgavo. 

— Švelniai pasakyta. Pasirodė ne Buhalteris, o dvyniai Ho- 
kinsai. Marsetas nespėjo nė pasipiktinti, kad nebuvo perspė- 
tas dėl tokių permainų - Fredas jį nukepė. Doralas turėjo au- 
tomatinį šautuvą. Paleido ugnį į kitus, pirmą nušovė mano 
brigadininką. Tą pačią akimirką, kai pamačiau juos prie durų, 
pajutau, kuo tai kvepia, ir užlindau už dėžių, bet jie spėjo 
mane pamatyti. Kai kiti buvo pakloti, ėmė ieškoti manęs. 

Koburnas privažiavo geležinkelio pervažą, bet greičio nė 
kiek nesulėtino. Mašina ją peršoko. 

— Tą vakarą ėmiausi atsargumo priemonių ir atsinešiau į 
darbą pistoletą, taip pat atsarginį mobilųjį. Vieną specialiai 
ten pamečiau. Tai juos suklaidino. Privertė trypčioti vietoje, 
kol aiškinosi, kas man skambino. Šiaip ne taip išsigavau iš 
sandėlio gyvas ir įlindau į apleistą pastatą. Vienas iš dvynių 
jį apieškojo, bet buvau gerai pasislėpęs atokesnėje skylėje, ir 
jis išėjo. Tada nuskuodžiau prie upės, pasiryžęs kaip nors nu- 
sigauti iki tavęs, kol jie manęs nesugavo. - Jis pažvelgė į ją. - 
Toliau daugmaž žinai. 

— Tai kas dabar? Kur mes važiuojame? 

— Neturiu supratimo. 

Ji staigiai į jį pasuko galvą, net sprandas trekštelėjo. 

— Ką? 

— Neplanavau taip toli į priekį. Iš tikrųjų nesitikėjau išgy- 
venti tą žiaurią naktį. Maniau, būsiu nušautas arba uolaus pa- 
reigūno, arba tokio, kuriam moka Buhalteris. - Jis dirstelėjo 
per petį į užpakalinę sėdynę. - Ir jau tikrai nesitikėjau, kad 
įsitaisysiu priekabą - moterį su vaiku. 

— Ką gi, atsiprašau už nepatogumus, kurių pridarėme, - at- 
šovė Honorata. - Gali išleisti mus prie Steno namų ir drožti 
savo keliais. 

Jis nusijuokė. 

— Nieko nesupratai? Gal išvis nesiklausei? Jeigu Doralas 
Hokinsas arba Buhalteris mano, kad tu žinai ką nors, kas gali 
padėti juos nuteisti, į tavo gyvybę jiems bus nusispjauti. 

— Puikiai suprantu. Stenas mus apgins, kol... 

— Stenas, tas vyras nuotraukoje su tavo velioniu vyru ir dvy- 
niais Hokinsais, ant kurios, nors ir neužrašyta, švieste šviečia 
šūkis: vienas už visus ir visi už vieną! Tas Stenas? 

— Be abejo, tu nemanai... 

— O kodėl ne? 

— Stenas - buvęs jūrų pėstininkas. 

- Ir aš buvęs jūrų pėstininkas. O žiūrėk, kuo tapau. 

Jis išdėstė savo požiūrį. Ji padvejojo, tada tvirtai pareiškė: 

— Mano uošvis gintų mane ir Emilę iki paskutinio atodūsio. 

— Galbūt. Kol kas nesu tikras. O kol nesu, liksi su manim ir 
su niekuo nebendrausi. 

Ji nespėjo atsakyti, nes pasigirdo sirenų kauksmas. Ten, 
kur kelias susiliejo su dangumi, tuoj pasirodė du policijos 
automobiliai. Jie labai greitai artėjo. Koburno raumenys įsi- 
tempė, jis tvirčiau suėmė vogto automobilio vairą, bet greičio 
nedidino, žvelgė tiesiai prieš nosį. Patrulinės mašinos spieg- 
damos didžiuliu greičiu prašvilpė pro šalį. 

— Policininkai, - sučirškė Emilė. - Mamyte, policijos mašinos. 

— Mačiau, brangute. - Ji atsisukusi nusišypsojo, tada vėl 
pažvelgė į jį. - Emilei reikės pavalgyti. Kur miegoti. Negalime 
šiaip važinėtis vogta mašina, baimindamiesi policijos. Ką ke- 
tini su mumis daryti? 

— Kaip tik žadu išsiaiškinti. 

Jis dirstelėjo į automobilio laikrodį ir pamatė, kad Rytų pa- 
krantėje jau po devynių. Įsuko į pirmą keliuką iš pagrindinio. 
Asfaltas greitai virto žvyrkeliu, žvyrkelis - duobėtu šunkeliu, 
ir galiausiai kelias baigėsi prie mauruotos atakos. 

Jis turėjo tris telefonus. Vienas jų buvo Fredo. Jame tik 
nesenas skambutis broliui, daugiau jokių įrašų apie skambu- 
čius. Telefonas buvo naudojamas nelegaliai veiklai, Koburnas 
ir nesitikėjo jame rasti Buhalterio numerio. Vis dėlto telefoną 
pasilaikys. Dėl saugumo išėmė bateriją. 

Honoratos telefonu negalima naudotis, nes pagal jį parei- 
gūnai gali susekti jų buvimo vietą. Ir iš šito išėmė bateriją. 

Trečiasis mobilusis — jo paties, atsarginis su išankstinio 
mokėjimo kortele, nusipirko jį prieš keletą mėnesių, bet iki 
šiol nebuvo naudojęs. Įjungė - ryšys buvo - ir surinko numerį 
tikėdamasis, kad šiandien į jo skambutį bus atsiliepta. 

— Kam skambini? - paklausė Honorata. 

— Kaskart, kai tik krusteliu, netveri kailyje. 

— Ar gali dėl to mane kaltinti? 

— Tikrai ne. 

Jis pažvelgė į jos apdaužytas alkūnes ir mėlynėmis nusėtus 
žastus. Krumpliai irgi raudoni - nusidaužė į lovos virbus, kai 
buvo ją pririšęs. Jis gailestavo, kad teko pavartoti jėgą, bet 
neatsiprašinės. Jeigu ne jis, būtų labiau nukentėjusi. 

— Tau daugiau nebereikia baimintis, kad vėl čiupsiu už 
sprando. Ar mosuosiu pistoletu panosėje. Daugiau jokio ner- 
vinimosi, sutarta? 

— Nervinuosi, nes šįryt namie mačiau, kaip nušaunamas 
žmogus. 

Jis jau viską pasakė, ką turėjo pasakyti, ir nesirengė vėl 
teisintis. Jeigu pasitaikė proga nudėti tokį žiaurų nusikaltėlį 
kaip Fredas Hokinsas, nėra ko aušinti burnos ir aiškintis ko- 
dėl. Spaudi prakeiktą gaiduką. Priešingu atveju pats tysotum 
negyvas. 

Kiek žmonių jis matė mirštant? Kiek žūstant smurtinė 
mirtimi? Per daug, kad galėtų suskaičiuoti, net atsiminti. Bet 
suvokė: antrokų mokytoja tyromis žalsvomis ar šviesiai ru- 
domis akimis patyrė šoką tai išvydusi, ir ši patirtis jai visada 
siesis su juo. Šito jau nepakeisi. Tačiau jeigu dabar jis prisi- 
skambins, ji bent liausis krūpčiojusi kaskart jam krustelėjus. 

Koburnas jau ketino išjungti ir vėl mėginti skambinti, bet 
pagaliau atsiliepė moteris: 

— Direktoriaus pavaduotojo Hamiltono biuras. Kaip jus pri- 
statyti? 

— O kas tu? Duok šen Hamiltoną. 

— Kaip turiu pristatyti, kas skambina? 

— Ei, baik malti šūdą. Duok jam telefoną. 

— Kaip turiu pristatyti, kas skambina? 

Prakeikti biurokratai. 

— Koburnas. 

— Atleiskit, kas, sakėte? 

— Koburnas, - nekantriai pakartojo jis. - Li Koburnas. 

Po gerokos pauzės moteris kitame ryšio gale išrėžė: 

— Tai neįmanoma. Agentas Koburnas miręs. Jis mirė dau- 
giau kaip prieš metus. 


I skyrius 


Diego telefonas vibravo, bet iš užsispyrimo jis keletą sekun- 
džių palaukė, tik tada atsiliepė: 

— Kas čia? 

— O ko laukei? - pašaipiai paklausė Buhalteris. 

— Ar jau radai savo bėglį? 

— Jis pasirodė esąs didesnė bėda, negu maniau. 

- Žiūrėk tu man. Ta klounų porelė išties susimovė, ar ne? 
Leisti jam šitaip pasprukti. 

Norėjo pridurti: Bus tau neskirti man šito darbo, - bet nu- 
sprendė neerzinti likimo. Jo uždarbis nepriklausė vien nuo 
Buhalterio, bet jų verslo santykiai - jeigu galima juos taip pa- 
vadinti - labai pelningi. 

Metęs kasų pynimo saloną, jis metų metus gyveno gatvėse, 
pastogę rasdavo kur pakliuvo, mito ir rengėsi atliekomis. Gyvas 
liko tik dėl miklaus proto, kurį nežinia kas įdėjo į jo genų miš- 
rainę, todėl netruko suvokti, kad mainais, vagystėmis ir rink- 
damas atliekas toli nenueisi. Vieninteliai pinigai viską lemia. 

Diegas pasiryžo nevaikščioti tuščiomis kišenėmis. Stebėjo 
ir mokėsi, ir pasirodė besąs geras mokinys. Rinka jo ypatin- 
giems gabumams buvo begalinė. Jo verslas klestėjo, ir nesvar- 
bu, kokios buvo ekonominės sąlygos ar aplinka. Iš tikro la- 
biausiai užsiėmęs būdavo tada, kai pasunkėdavo laikai ir visu 
žiaurumu įsigalėdavo džiunglių įstatymas, kai į darbą būdavo 
paleidžiami dantys ir nagai. 

Nuo pat paauglystės jis garsėjo nevaldomais žiaurumo pro- 
trūkiais, net kiečiausi iš kiečiausių gerbė menko ūgio ir kūno 
Diegą ir dažniausiai jį apeidavo plačiu lankstu. Jis neturėjo 
draugų ir labai mažai turėjo konkurentų, nes tik retas buvo 
toks kietas. 

Luizianos valstijai jis neegzistavo. Jo gimimas niekada 
nebuvo užregistruotas, jis niekada nelankė mokyklos. Nors 
iš esmės neraštingas, šiaip taip paskaitė angliškai, ir to jam 
užteko. Laisvai kalbėjo ispaniškai - išmoko gatvėje. Nebūtų 
galėjęs parodyti žemėlapyje, kur yra jo gimtasis miestas, bet 
pažinojo jį kaip savo penkis pirštus. Nebuvo nė girdėjęs apie 
dalijimą stulpeliu ir daugybos lentelę, bet stulbinamai greitai 
atmintinai daugindavo ir dalydavo dideles pinigų sumas. Jau 
dabar skaičiavo, kiek paprašys už Koburno galvą. 

— Tai ar tas vyrukas sučiuptas? 

— Ne. Jis nukalė Fredą Hokinsą. 

Diegas buvo nustebintas, bet susilaikė nuo pastabų. 

— Visi persiutę. Jei Koburnas per stebuklą bus suimtas gy- 
vas, noriu, kad būtum pasirengęs. 

— Aš visada pasirengęs, - pagyvėjo Diegas. 

— Taip pat gali reikėti, kad pasirūpintum moterimi ir jos 
mergaite. 

— Tai tau kainuos papildomai. 

- Niekada neturiu skolų. - Šaltai patylėjęs Buhalteris vėl 
prakalbo: - Apie tą kekšę... 

— Pasirūpinta. Jau sakiau. 

— Ak taip, sakei. Mano galva dabar kitkuo užimta. Paskam- 
binsiu. - Ir išjungė ryšį. 

Ką čia bepridursi. Jie suprato vienas kitą. Suprasdavo nuo pat 
pradžių. Prieš keletą metų kažkas, kas pažinojo kažką, kreipėsi 
į jį su pasiūlymu kai ką nužudyti. Ar jo nedomintų? Jį domino. 
Diegas paskambino gautu telefono numeriu, išklausė Buhalte- 
rio gražbylystę apie puikias samdos sąlygas ir suprato: kaip tik 
tokia sąjunga jam patinka - laisva. Padarė pirmą darbą, gavo 
atlygį. Nuo tada juodu su Buhalteriu kartu tvarko reikalus. 

Įkišo mobilųjį atgal į makštį prie diržo, susikūprino ir su- 
sigrūdo rankas giliai į kelnių kišenes. Dešinės pirštai tvirtai 
sugniaužė skustuvą. 

Praūžus „Katrinai“, kai kurie miesto kvartalai virto gaujų 
karo zona. Diegas buvo nepriklausomas veikėjas ir stengėsi 
išvengti susidūrimų, bet buvo neįmanoma likti neutraliam, 
tad savaime jis tapo visų gaujų priešu. 

Žvilgsnį ir toliau buvo įbedęs į purviną šaligatvį po gumi- 
niais sportbačių padais, bet iš tikrųjų akys viską budriai ste- 
bėjo, pilnos amžino įtarumo, kad kiekviename šešėlyje tūno 
pavojus, mintyse visada laukdavo antpuolio. 

Jis ne itin bijo farų. Šie vienas juokas. Kartais - menkas juo- 
kas, bet vis tiek galima pasišaipyti; ne jų baiminosi Diegas. 

Šitaip apgaulingai susikūprinęs, jis nuslinko šaligatviu ir 
pasukęs į pirmą skersgatvį išbaidė armiją tarakonų ir dvi gro- 
bio tykančias kates. Ištisas penkias minutes sukiojosi tarp 
apleistų pastatų, pilnų rūdijančios įrangos ir šiukšlių, šias pa- 
lieka benamiai, čia randantys laikiną prieglaudą. 

Skersgatvių ir aklagatvių labirintas netrikdė Diego. Jis čia 
pažinojo kiekvieną pėdą. Kaskart eidavo vis kitu keliu, suk- 
davo kitais ratais - norėjo būti tikras, kad niekas jo neseka. 
Niekas jo nerastų, jeigu jis to nenorėtų. 

Metų metus gyvendamas laikinai susirastose priebėgose, 
dabar jis įsitaisė nuolatinį būstą; tiesa, joks paštininkas į jį 
neužsukdavo. Dukart apėjo tuščią pastatą, tik tada prisiarti- 
no prie durų su kabamąja spyna - nuo šios jis vienintelis turė- 
jo raktą. Įžengęs iš vidaus užsklendė metalines duris. 

Jį užgulė visiška tamsa, bet ne bėda. Lengvai yrėsi korido- 
riais, sienos buvo juodos nuo pelėsių. Amžinai šlapios. Lie- 
taus vanduo varvėjo per tris aukštus ir rinkosi į dvokiančias 
balas ant nelygių grindų. 

Giliai šio buvusio pupelių konservų fabriko viduriuose Die- 
gas buvo įsitaisęs namus. Atrakino šventovės duris, įsprūdo 


vidun ir dėmesingai užrakino. 

Kambaryje oras buvo vėsesnis ir sausesnis - pamažu su- 
rinkęs iš atliekų, jis išmoningai buvo pritaikęs senąją pastato 
ventiliacijos sistemą. Ant grindų gulėjo brangus rytietiškas 
kilimas, pavogė jį iš stovinčio sunkvežimio Prancūzų kvarta- 
le. Apsimetė esąs vienas iš nešikų. Niekas nė nemirktelėjo, kai 
užsimetė kilimą ant peties ir nuėjo nešinas. Visas kambarys 
buvo apstatytas panašiai įsigytais daiktais. Dvišaka lempa 
skleidė malonią šviesą. 

Ji sėdėjo ant lovos krašto ir šukavosi plaukus, šepetį Die- 
gas vakar nudžiovė parduotuvėje. Tačiau už žuvelę sumokė- 
jo. Ėjo pro anksčiau nepastebėtą gyvūnų parduotuvę. Pamatė 
auksines žuveles akvariume. Kitas dalykas, kurį prisiminė, — 
kaip vieną jų nešėsi plastikiniame maišelyje. Jos šypsena, 
kai įteikė dovaną, buvo verta trigubai tiek, kiek užmokėjo už 
auksinę žuvelę. 

Iki toljis niekada nebuvo turėjęs naminio gyvūnėlio. Dabar 
turėjo iškart dvi - auksinę žuvelę ir mergaitę. 

Jos vardas - Izobelė. Metais už jį jaunesnė, bet atrodo kur 
kas jaunesnė. Plaukai glotnūs ir tokie juodi, kad net žvilga. 
Gula jai ant pečių, lyg atlasinės užuolaidos dengia skruostus. 

Ji gležno sudėjimo, o liemuo toks laibas, kad jis saujomis 
gali apimti. Diegas įsivaizdavo, kad be jokių pastangų galėtų 
perlaužti trapias jos galūnes. Krūtys mažutės, marškinėliai, 
kuriuos jai irgi pavogė, ties krūtine vos pakilę. Nors buvo tu- 
rėjęs daugybę moterų, visokio amžiaus ir ūgio, tik smulkaus 
Izobelės kūno grožis jį sujaudindavo, atimdavo žadą, išsekin- 
davo nepatenkinta aistra. 

Bet Diegas jos nelietė. Ir nelies. 

Jos trapūs paaugliški bruožai itin traukdavo ir masažo ka- 
bineto lankytojus. Vyrams patiko būti glostomiems jos smul- 
kių rankų. Daugelis jos reikalaudavo. Ji turėjo nuolatinių kli- 
entų. Jos gležnumas jaudino, nes tie, kas prakaitavo ant jos, 
jautėsi vyriškesni, stambesni, kietesni, stipresni. 

Kaip ir tūkstančiams kitų, jos šeimai buvo pažadėta, kad ji 
mėgausis geresniu gyvenimu Jungtinėse Valstijose. Jai buvo 

garantuota, kad gaus darbą prašmatniame viešbutyje arba 
gerame restorane, kur per savaitę uždirbs daugiau negu jos 
tėvas per metus. Žinoma, kai sumokės skolą už nugabenimą 
į Valstijas ir gerai įsitaisys. Tai truksią tik keletą metų, o tada 
uždirbs tiek pinigų, kad galės siųsti šeimai, gal net tiek, kad 
užtektų ir jaunesniojo brolio kelionei į JAV. Skambėjo kaip 
pasaka. Ji ištarė šeimai ašarotą, bet viltingą sudiev ir įlipo į 
sunkvežimį, vežantį prie sienos. 

Pragariška kelionė truko penkias dienas. Ji ir dar aštuonios 
mergaitės buvo sugrūstos į pikapo kėbulą ir užklotos faneros 
lakštu. Per visą tą laiką gaudavo labai mažai valgyti ir atsiger- 
ti, retai būdavo išleidžiamos nusilengvinti. 

Viena mergaitė, ne vyresnė už Izobelę, ėmė karščiuoti. Izo- 
belė mėgino nuslėpti mergaitės ligą, bet per vieną iš retų su- 
stojimų pailsėti vairuotojas ir iki dantų ginkluotas jas lydintis 
vyras patys išsiaiškino. Toliau mašina važiavo be tos mergai- 
tės. Ji buvo palikta šalikelėje. Kitos buvo įspėtos, kad irgi bus 
paliktos, jei trukdys ar kels kitokių rūpesčių. Izobelė vis gal- 
vodavo, ar kas nors spėjo rasti mergaitę, kol ji nenumirė. 

Tai buvo tik Izobelės košmarų pradžia. 

Kai galiausiai pikapas atvyko į vietą, ją privertė apsirengti 
gundančiais drabužiais - už juos buvo išskaičiuota iš atlygini- 
mo - ir pasiuntė dirbti į viešnamį. 

Ji nieko nepažinojo. Net tos, su kuriomis buvo gabenama 
į Valstijas ir susidraugavo (anokia ten draugystė, grįsta ben- 
dra baime ir neviltimi), buvo išsiųstos į kitas vietas. Nežinojo, 
kokiame mieste nei kokioje valstijoje atsidūrė. Nesuprato kal- 
bos, kuria plėšdamas jai skaistybę burbuliavo pirmas gašlus 
vyras. Nors nesuprato jo žodžių, puikiausiai suvokė, ką tas 
veiksmas reiškia. Ji žlugusi, sugadinta prekė. Joks geras rū- 
pestingas vyras nebenorės jos vesti. Ji neteko garbės. Šeima 
jos išsižadės. Jai liko tik du keliai: arba toliau „maloninti“ kli- 
entus, arba nusižudyti. Bet savižudybė - mirtina nuodėmė, 
bilietas į pragarą. 

Iš esmės ji turėjo vienintelį pasirinkimą - katros rūšies pra- 
garą pasirinkti. 

Štai kodėl jos neramios juodos kaip rašalas akys atrodė ne- 
lyginant sužeisto žvėrelio, kai Diegas ją pirmą kartą pamatė. 
Buhalteris jį pasiuntė įspėti masažo kabineto vadovo, kad dar 
neatsiskaitė už apsaugą, suteiktą gabenant paskutinę mergai- 
čių siuntą. Diegas pastebėjo Izobelę išeinančią iš vieno „pro- 
cedūrų“ kambario, liauną kūną buvo įsisupusi į neskoningą 
atlasinį chalatą. Skruostais riedėjo ašaros. Kai pastebėjo jį 
žiūrint, susigėdusi nusigręžė. 

Jis grįžo po kelių dienų, šįkart kaip klientas. Pareikalavo 
jos. Įėjusi į kambarį, mergaitė jį atpažino. Aiškiai nusiminusi 
ėmė rengtis. Jis skubiai patikino norįs tik pasikalbėti. 

Visą valandą ji pasakojo savo istoriją. Ne pati graudi istori- 
ja, bet tai, kaip įtaigiai ji papasakojo, paskatino Diegą pasiū- 
lyti jai bėgti ir pagalbą. Ji čiupo jo ranką, pabučiavo, aplaistė 
ašaromis. 

Dabar, kai jis priėjo prie lovos, ji padėjo šepetį ir baikščiai 
nusišypsojo. Jos akys nebebuvo užguitos, veikiau kupinos dė- 
kingumo. 

Jis atsisėdo šalia jos, bet paliko tarpą. 

— Como estū?* 

- Bien.** 

Jis droviai nusišypsojo, ir kurį laiką juodu žvelgė vienas į 
kitą. Gana ilgai, nes jam ištiesus ranką ji krūptelėjo. 

- Ššš. 

Jis švelniai uždėjo delną ant jos glotnaus skruosto. Nykš- 
čiu braukė per odą stebėdamasis, kokia ji švelni - kaip šilkas. 
Pažvelgė jai į kaklą, matė, koks jis laibas, pažeidžiamas. Ant 
jo kabojo plona sidabrinė grandinėlė su Nukryžiuotuoju. Žiū- 
rėjo, kaip po juo silpnai plaka pulsas ir kilnodamasis kryželis 
žybsi lempos šviesoje. 

* Kaip laikaisi? (Isp.) 
** Gerai (isp.). 

Skustuvas kišenėje atrodė sunkus kaip švinas. 

Jo įprasta taksa buvo penki šimtai dolerių. 

Viską baigtų greitai. Vienas mostas - ir ji būtų išvaduota iš 
kančių. Jai nebereikėtų nieko baimintis, net prakeiksmo. Iš 
tikro jis ją išlaisvintų. Išlaisvintų nuo vyrų grabinėjimo ir nuo 
jos nukryžiuoto Dievo žiauraus teismo. Jis įvykdys Buhalte- 
rio nurodymą. Nužudydamas ją, Diegas išsaugos Buhalterio 
palankumą, o šios mielos mergaitės kūnas daugiau niekada 
nebebus išniekintas. 

Bet, užuot brūkštelėjęs skustuvu jai per gerklę, braukė pirš- 
tų galiukais, palietė kryželį ir minkštai tardamas ispaniškus 
žodžius patikino, kad dabar ji saugi. Pasakė, kad rūpinsis ja, 
kad jai daugiau nebereikia bijoti - visada ją gins. Košmaras, 
kuriame ji gyveno dvejus metus, baigėsi. 

Diegas prisiekė savo gyvybe. 

Ir tai sakydamas jis užbrėžė brūkšnį. Jam buvo pavesta ne 
tik nužudyti Izobelę, bet ir išsiaiškinti, kas jai padėjo pabėgti 
iš masažo salono, ir taip pat nužudyti. 

Buhalteris neturėjo supratimo, kad čia paties Diego rankų 
darbas. 

Gerdamas į save Izobelės grožį, kvapą ir pačią esatį, Buhal- 
teriui turėjo paruošęs gerą anglišką žodį: 

- Išsikrušk. 


Iš skyrius 


- | tau gali būti įdomu, dirstelėk į šitą. 

Sekretorė puikiai žino, kad ne pats geriausias metas kiš- 
ti nosį, kai ji su kliente, ypač su tokia nutukusia ir kaprizin- 
ga kaip ponia Perkins. Torė pažvelgė į Amberę triuškinančiu 
žvilgsniu, o klientei pasakė: 

— Malonėkite dar šešis šitų. 

Moteris stenėdama pritūpė. 

Torė atsisuko į sekretorę ir atžariai paklausė: 

— Na? Kas? 

Sekretorė parodė į eilę plokščių televizorių, pritvirtintų ant 
sienos priešais bėgtakius. Vienas rodė įgrisusią pokalbių lai- 
dą, kartojamą per daugybę kanalų, kitas - reklaminį filmuką, 
kuriame pigaus serialo žvaigždė įkyriai piršo stebuklingą vei- 
do kremą, o trečiame buvo įjungtas Naujojo Orleano stoties 
kanalas ir transliuojamos naujausios žinios. 

Torė keletą sekundžių žiūrėjo. 

-— Atitraukei mane, kad pažiūrėčiau naujausias žinias apie 
šaudymą Karališkojoje gabenimo bendrovėje? Jeigu bėglio 
nerodo moters pirtyje be rankšluosčio ant juosmens, kodėl 
šitai man turėtų rūpėti? 

Ji atsigręžė į ponią Perkins, šios veidas buvo raudonas kaip 
burokas. Gal būtų užtekę penkių pritūpimų, pamanė Torė. 

— Dėl tavo draugės, - pasakė sekretorė. - Honoratos. Jie 
mano, kad ji pagrobta. 

Torė skubiai dirstelėjo į Amberę, tada vėl į ekraną. Tik 
dabar už reporterio, pasakojančio „tiesiai iš įvykio vietos“, 
nugaros atpažino Honoratos namą. Ekrano apačioje bėgo 
informacinė eilutė. 
pritildytas. 

— O Dieve, ką jis sako? 

— Kas atsitiko? - supūkštė ponia Perkins. 

Torė, nekreipdama į ją dėmesio, nuskubėjo pro mankštos 
įrankius prie televizorių sienos. Čiupo pultelį ir nukreipė į te- 
levizorių. Kai sugraibė mygtukus, įjungė garsą ir paleido visu 
galingumu. 

— ..„būgštaujama, kad jos gali būti pagrobtos Li Koburno, 
asmens, ieškomo dėl sekmadienio nakties žudynių Karališko- 
joje gabenimo bendrovėje. Tą naktį, be kitų šešių, buvo nu- 
šautas ir bendruomenės lyderis Samas Marsetas. 

— Nagi, toliau, - nekantriai sumurmėjo Torė. 

Vis dar nebuvo tikra, ar jos sveikatingumo klubo sekretorė 
ko nors nesumaišė. Pasamdė Amberę vien dėl to, kad puikiai 
atrodo tarp treniruoklių. Jos puikūs plaukai, dantys, papai la- 
bai vietoje - bet pilkųjų ląstelių ne itin gausu. 

Deja, šįkart sekretorė viską suprato teisingai. Kai galiausiai 
reporteris apsuko ratą ir dar kartą paaiškino, kodėl transliuo- 
jama iš Honoratos namų, Torė klausėsi vis labiau netikėdama 
ir sunerimusi. 

— Matai? - sušnibždėjo Amberė jai į ausį. - Juk sakiau. 

— Patylėk, - nukirto Torė. 

— Policija ir FTB agentai atlieka kruopštų tyrimą, bet iš to, 
kas pareigūnams jau paaiškėjo, atrodo, kad ponia Džilet ir 
jos ketverių metų dukrelė buvo prievarta ištemptos iš namų. 
Kalbinau Steną Džiletą, aukos uošvį, bet jis atsisakė duoti 
interviu mūsų televizijos stočiai. Tačiau prisipažino, kad kol 
kas išpirkos iš jo nebuvo pareikalauta. - Reporteris pažvelgė į 
užrašus. - Name vyko grumtynės, ten viskas sujaukta. Ponas 

Džiletas sakė, kad neįmanoma pasakyti, ar kas nors dingo. 
O dėl policijos pareigūno Fredo Hokinso kūno, rasto name... 

— Jėzau, - aiktelėjo Torė ir griebėsi už širdies. 

— ..„kol kas daugiau jokios informacijos, tik tiek, kad nužu- 
dymas primena mirties bausmę. - Reporteris pažvelgė į ka- 
merą. - Policija ir kitos valstijos bei vietos žinybos prašo pilie- 
čius būti budrius, jei pamatys įtariamąjį ir galimas jo įkaites. 
Čia naujausia Honoratos Džilet ir jos dukters nuotrauka. 

Per visą ekraną pasirodė nuotrauka, tokią Honorata jai at- 
siuntė per praėjusias Kalėdas su sveikinimu. 

— Kiekvienas jas pamatęs turi nedelsdamas pranešti pareigū- 
nams. Tai kol kas visa turima informacija, bet toliau seksiu įvy- 
kius. Žiūrėkite mūsų televiziją ir sužinokite, kaip jie klostosi. 

Laida baigėsi, ėmė rodyti žaidimą - ekrane aplink naują 
blizgantį dulkių siurblį klykaudami šokinėjo kažkokie kvai- 
liai. Torė išjungė garsą ir įbruko pultelį nustebusiai Amberei. 

- Padirbėk su ponia Perkins. Jai dar reikia penkiolikos mi- 
nučių širdžiai stiprinti. Paskambink Pemei ir pasakyk, kad 
pirmą valandą perimtų Klaivę Donovan, taip pat neužmirštų 
trečios valandos sukinio pamokos. Neskambink man, nebent 
dangus imtų griūti, ir, dėl Dievo meilės, kai vakare išeisi, ne- 
užmiršk užrakinti durų ir įjungti signalizacijos. 

— Kur tu eini? 

Išsilenkdama pro Amberę, Torė nesivargino atsakyti. Ne- 
privalo aiškintis nei darbuotojams, nei klientams. Pranešta, 
kad jos geriausia draugė pagrobta. Jėzau Kristau, pagrobta. 
Taip pat ir Emilė. 

Ji turi ką nors daryti ir pirmiausia grįš namo, o ten pasi- 
rengs viskam, kad ir ką atneštų ši diena, - nors suvirpėjo vien 
nuo minties, kas tai gali būti. 

Savo kabinete neužtruko, čiupo telefoną su rankine, pro 
darbuotojų duris išlėkė į sveikatingumo klubo kiemą ir sėdo į 
korvetę. Garsiai užbirbino ir žaibu nėrė iš aikštelės. 

Mašina buvo tokia pat jautri Torės greito važiavimo manierai 
kaip Torė negrabiems seksualiniams įgeidžiams vyro, nupirku- 

sio jai šią mašiną. Įvairių savo verslų posėdžių kabinetuose jis 
buvo agresyviausias patinas, bet pogulio menėje drąsa vyruką 
apleisdavo. Torė pasiryžo paversti švelnųjį drovuolį lovoje ti- 
kru King Kongu. Ir jai pavyko. Taip pavyko, kad jį ištiko širdies 
smūgis ir jis mirė nesulaukęs pirmųjų vedybų metinių. 

Tik ši iš trijų santuokų baigėsi prieš jos valią. Po vyro mir- 
ties ji savaičių savaites liūdėjo, nes ponas Šira jai iš tikrųjų 
patiko. Štai kodėl nutarė pasilikti jo pavardę, kai reikėjo ap- 
sispręsti, ar pridėti ją prie mergautinės pavardės; dviejų pir- 
mųjų vyrų pavardžių ji atsisakė. Beje, jai patiko ir sąskambis: 
Torė Šira. Šiek tiek egzotiška, o tai derėjo prie jos stiliaus ir 
spalvingos asmenybės. 

Dar viena priežastis meiliai prisiminti trečiąjį vyrą — iš 
jo palikimo galėjo pasistatyti elegantišką ir seksualų svei- 
katingumo centrą, pirmą ir vienintelį tokį visoje Tamboro 
apylinkėje. 

Vairuodama surinko Honoratos mobiliojo numerį. Iškart 
įsijungė balso atsakiklis. Keiktelėjusi nėrė per raudoną švie- 
soforo šviesą ir ėmė ieškoti adresyne, ar turi Steno Džileto 
telefoną. Turi. Paskambino. Tas pat. Iškart balso paštas. 

Prašvilpė pro mokyklinį autobusą, vežantį vaikučius į die- 
nos stovyklą, o už kvartalo jau buvo nuovaža į jos sublokuotą 
namą. Korvetė sustojo žviegdama stabdžiais, ir po kelių aki- 
mirkų Torė jau buvo viduje. Prieškambaryje nudrėbė rankinę 
ant grindų, peržengė ir dar eidama koridoriumi per galvą nu- 
simovė sportinį treningą. 

Numetė treningą ant lovos, o tada išgirdo už nugaros balsą: 

- Arjos tokios pat stangrios kaip kadaise? 

— Kas per... - Ji žaibiškai atsisuko. Pro miegamojo duris 
geidulingai į ją žvelgė Doralas Hokinsas. - Kas per velniava? 
Išgąsdinai, vos nepridariau į kelnes, Doralai! 

— Toks ir buvo planas. 

— Tu visada buvai šiknius. - Nekreipdama dėmesio, kad 
nuogomis krūtimis, ji įsisprendė rankomis į klubus. - Ką čia 
veiki? 

— Paskambinau į klubą. Atsiliepusi telefonu mergužėlė pa- 
sakė, kad ką tik išvažiavai. O aš buvau vos už poros kvartalų 
nuo čia. 

- Ar negalėjai palaukti lauke už durų kaip padorus žmogus? 

— Galėjau, bet šis vaizdas man labiau patinka. 

Ji užvertė akis. 

— Dar kartą... ką čia veiki? Juk žinai apie Fredą, ar ne? 

— Pats radau jo kūną. 

— Ak. Tai siaubinga. 

— Pasakė. 

— Užjaučiu. 

— Ačiū. 

Ji ėmė širsti, norėjo sugriebusi jį papurtyti. 

- Gal aš buka, Doralai, bet vis tiek nesuprantu, kodėl tu čia, 
kai ką tik nužudytas tavo brolis. Man atrodo, turi svarbesnių 
darbų nei spoksoti į mano papus. 

— Noriu užduoti keletą klausimų Honoratai. 

— Honoratai? 

— Honoratai? - mėgdžiodamas pakartojo jis. Liovęsis vai- 
dinti meilikaujantį, jis priėjo, abiem rankom suėmė jos veidą 
ir taip suspaudė, kad jos bruožai visai persikreipė. - Jei neno- 
ri, kad tavo botokso prišvirkštą veidelį išspausčiau kaip per- 
nokusį persimoną, verčiau tuoj pat pasakyk, kur Honorata. 

Torę ne taip lengva išgąsdinti, be to, ji toli gražu ir nekvaila. 

Ji gerai žino, kokia Doralo Hokinso reputacija. Prasiautus 
„Katrinai netekęs valties, kurią nuomodavo žvejybai, jis ne- 
turėjo patikimesnių pajamų, išskyrus menką miesto mokamą 
jam algą. Bet gyveno labai gerai. Ji neturėjo jokių įrodymų 
pagrįsti įtarimams, kad Doralas verčiasi kuo nors nelegaliu, 
bet apie tai išgirdusi labai nenustebtų. 

Juodu su broliu Fredu buvo amžina bėda tiek pradinėje, 
tiek pagrindinėje mokykloje, kabinėdavosi prie klasės drau- 
gų ir nuolat drumsdavo ramybę. Vidurinėje ėmėsi smulkių 
nusikaltimų: tai automobilio ratlankius pavogs, tai elnių 
medžioklei skirtais šautuvais išdaužys stadiono lempas, am- 


Mirtininkas + 145 


žinai terorizuos nenorinčius jiems paklusti vaikus. Jei ne 
Steno Džileto tvirti pavadžiai, broliai veikiausiai būtų blogai 
baigę. Dažnas sakydavo, kad tik dėl jo įtakos dvyniai išvengė 
kalėjimo. 

Jų garbei reikia pasakyti, kad žuvus Edžiui Honoratai jie 
buvo labai dėmesingi. Vis dėlto sklido gandai, kad Steno pa- 
stangos ir įtaka brolių nepavertė visiškais doruoliais, o tai, kad 
Fredas tapo policijos pareigūnu, tik įteisino jų agresyvumą. 

Torė neturėjo progos patikrinti paskalų apie jų polinkį į 
niekšybes, nes retai su jais susidurdavo. Mokykloje kurį laiką 
draugavo su Doralu. Bet kai sustabdė jį prie antrosios bazės - 
paprasčiau sakant, leidosi grabinėjama, bet nesutiko eiti to- 
liau, jis tapo bjaurus, net šlykštus. Išvadino ją pasileidėle, bet 
ji rėžė atgal: net ir pasileidėlės turi savo reikalavimus. Nuo to 
laiko Doralas jos nekentė. 

Dabar jis atrodė piktas ir pavojingas, be to, jai skaudėjo. Ji 
turėjo užtektinai patirties su vyrais ir suprato: rodyti baimę — 
tas pat, kaip prašytis dar labiau žeminamai. Šį akmenuotą ke- 
lią jau buvo išbandžiusi su pirmu vyru. Antrą kartą nė už ką 
juo neitų. Geriausia gynyba - puolimas, net prieš tokį trenktą 
galvažudį kaip Doralas. 

Ji bedė keliu jam į šakumą. Jis sužviegė, atitraukė nuo jos vei- 
do rankas, griebėsi už genitalijų ir atšoko pagarbiu atstumu. 

- Daugiau manęs neliesk, Doralai. - Čiupo ką tik numestą 
treningą ir vėl užsimovė per galvą. - Tu ne tik bjaurus, bet ir 
kvailas. Kas verčia tave manyti, kad žinau, kur Honorata? 

— Aš nejuokauju, Tore. 

Iš dėklo prie juosmens jis išsitraukė pistoletą. 

— Oi oi, tik ne ginklas! - dirbtinai suspiegė ji. - Ar jau turė- 
čiau nualpti? Maldauti pasigailėjimo? Kišk tą daiktą atgal, ko! 
ko nors, manęs, nesužeidei. 

— Aš noriu žinoti, kur Honorata. 

— Ką gi, stok į lunatikų klubą! - ėmė šaukti Torė. - Visi nori 
žinoti, kur ji. Ar žudikas nepaėmė jos įkaite? - Ji sugebėdavo 
tinkamu metu išspausti ašaras, bet šįkart jos pačios ėmė te- 

kėti. - Apie tai išgirdau per televizorių ir parskubėjau iš klubo 
tiesiai čia. 

— Kam? 

— Kad būčiau pasirengusi, jeigu... 

- Jeigu kas? 

— Bet kas. 

— Tikiesi jos skambučio? - Jis pasistengė, kad nuskambėtų 
kaip kaltinimas. 

— Ne. Norėčiau, kad taip būtų, bet iš to, kas kalbama apie 
Koburną, baiminuosi blogiausio. 

— Kadjis atsikratys jos su Emile? 

— Jėzau, tu genijus. 

Jis nekreipė dėmesio į įžeidimą. 

— Ar pastaruoju metu judvi kalbėjotės apie Edį? 

— Žinoma. Honorata tik apie jį ir tekalba. 

— Aišku. Bet omeny turiu, ar ji pasakojo ką nors apie Edį? 
Ką nors svarbaus. Gal pasidalijo kokia paslaptimi apie jį? 

Ji pakreipė galvą ir atidžiai pažvelgė jam į akis. 

— Ar tu teberūkai žolę? 

Jis grasinamai pasviro į priekį. 

— Baik dergtis, Tore. Ar pasakojo? 

— Ne! - suriko ji ir atstatė krūtinę. - Ką čia kalbi? Nieko 
nežinau apie jokią paslaptį. Kokią paslaptį turi galvoj? 

Jis kurį laiką spoksojo į ją, tarsi mėgindamas įžvelgti klas- 
tos ženklus, paskui sumurmėjo: 

— Nekreipk dėmesio. 

— Ne, kreipsiu. Ko čia atsivilkai? Ko ieškai? Honoratą su 
Emile pagrobė tas pats vyras, kuris nušovė tavo brolį. Kodėl 
jų neieškai? 

— Nesu tikras, kad jas pagrobė. 

Tai ją pribloškė. 

— Ką turi galvoj? 

Jis palinko dar arčiau. 

— Judvi su Honorata štai tokios. - Jis prikišo plaštaką jai 
prie pat nosies ir uždėjo didįjį pirštą ant smiliaus. - Jeigu ji 
pažinojo tą vyrioką... 

— Kalbi apie Koburną? 

— Taip, Koburną. Li Koburną. Gal ji pažinojo jį? 

- Iš kur Honorata galėjo pažinoti prasčioką kroviką, tapusį 
žudiku maniaku? 

Jis ilgokai dėbsojo į ją, tada nusisuko, kišdamasis pistoletą 
į dėklą prie juosmens išėjo iš kambario ir žengė koridoriumi. 

— Pala. - Torė čiupo jam už alkūnės ir atgręžė. - Kur tu len- 
ki? Kad pagrobimas buvo gudri apgaulė? 

— Niekur nelenkiu. - Jis ištraukė ranką iš jos gniaužto ir 
pats čiupo jai už žasto. - Bet būsiu prilipęs prie tavęs kaip 
vantos lapas prie užpakalio. Jei ką išgirsi iš savo draugužės 
Honoratos, protingai pasielgsi davusi man žinią. 

Išgirdusi beveik atvirą grasinimą, ji karingai atkišo smakrą. 

— Arba kas? 

— Arba tave sutaršysiu, Tore. Ir žinok: aš nejuokauju. Gal 
dabar tu ir turtinga, bet tokia tapai pardavinėdama savo putę 
tiems, kurie daugiau pasiūlė. Viena negyva kekšė - nedidelis 
nuostolis pasauliui. 

- A vaikas! 

Vengdamas mergaitės, Koburnas keikėsi panosėje. Mergai- 
tės motina, kuri jau ir taip raukėsi, kad jam neseniai išsprūdo 
žodis „šūdas“, dabar žvelgė taip, tarsi pačiame tarpuakyje jam 
būtų išdygęs ragas. 

— Manau, girdėjai. - Jis pamojavo telefonu. 

— Kad agentas Li Koburnas jau daugiau kaip metai miręs? 
Taip, šitą girdėjau. 

— Matyt, kol kas ji nesusigaudo, kas kaip. 

— Arba aš pasikabinau ant tavo melo ir dabar esu... 

— Klausyk, - piktai pertraukė jis. - Ir aš tavęs nesigviešiau, 
ar ne? Nori grįžti namo ir pamėginti, kaip seksis su Doralu 
Hokinsu ir visais kitais, sėdinčiais Buhalterio kišenėje? Pui- 
ku. Eik. Palaikysiu atidarytas duris. 

Žinoma, visai nebuvo puiku, ir net jeigu ji sumanytų, jis 
neleistų eiti. Viena pati ilgai ji netemptų. Jis buvo apibūdin- 
tas kaip šaltas ir beširdis, ir tokie apibūdinimai jam tiko. Bet 
netgi jis jaustųsi nejaukiai, siųsdamas moterį ir keturmetę į 
tikrą mirtį. Be to, ji gali būti jam naudinga, dabar ir vėliau, su- 
darant bylą prieš Buhalterį. Ji veikiausiai daug daugiau žino, 
negu pati mano. Kol jis neišspaus visos informacijos iki pa- 
skutinio lašo, ji liks su juo. 

Kita vertus, ji ir dar vaikas bus didžiulė rakštis subinėje. 

Jam ir į galvą nebūtų šovę, kad rūpintis teks ne vien savim, 
bet dar kuo nors kitu, kol Hamiltonas jį paims, o ir tai buvo 
ganėtinai pavojinga - juk šimto mylių spinduliu kiekvienas 
ginklą turintis galvijas įsitikinęs, kad jis yra žudikas ir vaikų 
grobikas. Buvo daugmaž susitaikęs, kad neišneš iš šitos košės 
sveiko kailio - jei išvis išneš. 

Bet dabar jis buvo atsakingas už Honoratą ir Emilę Džilet, 
ir sykiu ta atsakomybė kaitino ryžtą padaryti viską, kad jos 
liktų gyvos, net jeigu pats ir žūtų. 

Tarsi atsiimdamas siūlymą jai išeiti, jis pasakė: 

- Žinai tai ar ne, bet turi raktą, kuris atrakins Buhalterio 
nusikaltimų skrynią. 

— Aš jau šimtąjį kartą... 

— Tu jį paveldėjai. Mums tereikia suvokti, koks jis ir kur jo 
ieškoti. 

— Tokiu atveju nuvežk mane į artimiausią FTB biurą ir paly- 
dėk vidun. Ten kartu paieškosime. 

- Negaliu. 

— Nes? 

— Nes negaliu atskleisti savo priedangos. Ne dabar. Kol kas 
Hokinsas su Buhalteriu tebemano, kad aš paprasčiausias kro- 
vikas, kuriam pasisekė ištrūkti. Masinių žudynių liudytojas. 
Ir tai blogai. Bet nė iš tolo ne taip blogai, jeigu abiem paaiškė- 
tų, kad aš liudytojas, ir dar slaptas federalinis agentas. Jeigu 
jie tai išsiaiškins, taikinys ant mano nugaros pasidarys daug 
didesnis. 

— Bet FTB tave apsaugos. 

— Kaip pareigūnas Fredas Hokinsas iš Tamboro policijos 
skyriaus ketino apsaugoti tave? 

Jam nereikėjo daugiau aiškinti - pati surezgė galus. 

— Buhalteris moka ir vietos FTB agentams? 

— Nenorėčiau rizikuoti gyvybe, kad tuo įsitikinčiau. O tu? — 
Jis davė laiko jai atsakyti. Ji tylėjo, ir tai buvo beveik tas pat, 
lyg būtų pasakiusi: Ne, nenorėčiau. - Ir tu čia nesėdėtum, jei 
netikėtum bent dalimi to, ką papasakojau. 

— Čia sėdžiu, nes tikiu: jei būtum ketinęs mus nuskriausti, 
būtum tai padaręs vakar vos atvykęs. Be to, jei sakai tiesą, 
mudviejų gyvybėms, man ir Emilei, gresia pavojus. 

— Kol kas tu teisi. 

— Bet svarbiausia priežastis, kodėl vykau su tavim, - Edis. 

—- O kuojis čia dėtas? 

— Tu iškėlei keletą klausimų, į kuriuos noriu atsakymų. Pir- 
ma, ar jo mirtis - tikrai buvo nelaimingas atsitikimas? 

— Viskas buvo padaryta taip, kad atrodytų kaip nelaimin- 
gas atsitikimas, bet aš taip nemanau. 

— Aš turiu žinoti, - jausmingai pasakė ji. - Jeigu jis žuvo 
avarijoje, vienas dalykas. Tragiška, bet tenka susitaikyti. Li- 
kimas. Dievo pirštas. Kas tik nori. Bet jeigu kas nors surengė 
avariją, kad jis žūtų, noriu, kad būtų už tai nubaustas. 

— Sąžininga. Koks kitas klausimas? 

— Ar Edis buvo geras faras, ar blogas faras? Aš žinau atsaky- 
mą. Bet noriu, kad ir tu tuo įsitikintum. 

— Man nesvarbu, vienoks ar kitoks atsakymas, - reikšmin- 
gai pasakė jis. - Jis negyvas. - Man svarbu nustatyti, kas tas 
Buhalteris, ir jį pašalinti iš verslo. Visa kita, įskaitant ir tavo 
velionio vyro reputaciją, man neturi reikšmės. 

— Ką gi, o man tai svarbiausia. Bus svarbu ir Stenui. - Ji 
mostelėjo į telefoną, kurį jis tebelaikė rankoje. - Turėčiau jam 
paskambinti, pasakyti, kad dėl mūsų nesijaudintų. 

Jis papurtė galvą ir įsikišo telefoną į kišenę. 

— Sužinojęs, kad mes dingome, jis kraustysis iš proto. 

— Esu dėl to tikras. 

— Jis baiminsis blogiausios baigties. 

— Kad judvi paliktos žudiko malonei, - atitarė jis. 

— Kitaip jis negali galvoti. Todėl prašau... 

— Ne. » 

— Tai žiauru. 

— Toks gyvenimas. Tu negali jam skambinti. Aš juo nepa- 
sitikiu. 

— Tu niekuo nepasitiki. 

— Pagaliau supratai. 

- Bet tu pasitiki manim. 

— Kodėl taip nusprendei? - jis klausiamai pažvelgė į ją. 

— Kad temptumeisi mane su savim, turėjai bent kiek pasi- 
tikėti. 

— Nebūtinai - juk galiu bet kada mesti. Ko gero, pasitikiu 
tavim net mažiau, negu tu pasitiki manim. Tačiau patinka tau 
ar ne, mudu esame priklausomi vienas nuo kito. 

— Ir kaip gi? 

— Tau reikia mano apsaugos, kad liktum gyva. Man reikia 
tavęs, kad gaučiau tai, ko atvykau. 

— Kiek kartų jau sakiau... 

- Žinau, ką sakei, bet... 

— Mamyt! - juos pertraukė Emilės balselis. 

— Ką, širdele? - Honorata atplėšė nuo Koburno irzlias akis 
ir atsisuko į dukterį. 

— Ar tu pikta? 

Honorata ištiesė ranką per sėdynę ir paplekšnojo Emilei 
per kelį. 

— Ne, aš nepikta. 

— Ar Koburnas piktas? 

Išgirdus mergaitės tariamą savo pavardę, jam suspaudė pa- 
širdžius. Niekada nebuvo girdėjęs, kaip ji skamba vaiko lūpo- 
se. Visai kitaip. 

Honorata išspaudė šypseną ir pro sukąstus dantis pamelavo: 

— Ne, irjis nepiktas. 

— Jis atrodo piktas. 

— Ne, toks nėra. Jis tik... tik... 

— Aš nepiktas. - Jis kaip galėdamas pasistengė atrodyti 
linksmas. 

Emilė nepatikėjo. Bent nevisiškai. Jos mintys tuoj pat per- 
šoko prie kitų reikalų. 

— Man reikia nusišlapinti. 

Honorata pažvelgė į Koburną klausdama be žodžių. Jis 
gūžtelėjo pečiais. 


152 « Sandia Brown 


- Jei reikia, tai reikia. 

— Ar galime nuvažiuoti į degalinę? Nusineščiau ją... 

— Oho. Eikit į krūmus. 

Honorata gal penkiolika sekundžių svarstė, tada buvo pa- 
skubinta graudaus šūksnio: 

— Mamyte! 

Atidarė automobilio dureles ir išlipo. Padėdama Emilei iš- 
sirangyti iš užpakalinės sėdynės ir aiškindama, kad jų laukia 
nuotykiai, nusivedė už automobilio. 

Koburnas girdėjo jų sąmokslininkišką šnabždesį. Emilė su- 
kikeno. Jis stengėsi atsiriboti nuo moteriškų rūpesčių, kaip 
padaryti sisiuką paslaptinguose laukuose, ir susitelkti prie 
svarbesnių reikalų. Pavyzdžiui, ką daryti toliau. Kaip Honora- 
ta ir sakė, jie negali be tikslo važinėtis vogta mašina. 

Tai kur jie gali važiuoti? Ne į jos namus. Aišku, kad jie ste- 
bimi. Netikėjo, kad Stenas Džiletas galėtų juos apsaugoti. Ir 
nepasitikėjo juo. Pernelyg suaugęs su broliais Hokinsais, taigi 
didelė tikimybė, kad ir jis pakabintas. Honorata įsitikinusi, 
kad jis myli jas su Emile ir yra joms atsidavęs, bet Koburnas 
nepasiruošęs taip lengvai to priimti - bent kol pats nepama- 
tys rimtų įrodymų. Džiletas gali būti ir įstatymus gerbiantis 
buvęs jūrų pėstininkas, kuris pamanytų, kad garbė reikalau- 
ja apie jį tuoj pat pranešti teisėsaugai. Abiem atvejais Stenas 
Džiletas netinka. 

Atlikusi kas reikia, Emilė atidarė priekines keleivio dureles 
ir nusišypsojo jam. 

— Jau padariau! 

— Sveikinu. 

— Ar galiu važiuoti priekinėje sėdynėje? - paklausė ji. 

— Ne, negali, - pasakė Honorata ir palydėjo į užpakalinę sė- 
dynę. 

— Bet aš neturiu vaiko kėdutės. 

- Ne, neturi. - Honorata metė priekaištingą žvilgsnį į Ko- 
burną, kam paliko sėdynę su jos mašina. - Tik šįkart sulaužy- 
sime taisykles, - pasakė padėdama Emilei užsisegti diržą. 

Kai Honorata atsisėdo ant savo sėdynės priekyje, Kobur- 
nas paklausė: 

— Gal žinai kokią vietą, kur galėtume nuvažiuoti? 

— Turi galvoj - pasislėpti? 

— Kaip tik taip. Turime dingti iš akių, kol prisiskambinsiu 
Hamiltonui. 

Pagalvojusi ji linktelėjo. 

- Žinau, kur galime nuvažiuoti. 


—8 


Ankstų rytą Tomą Vanaleną pažadino pribloškianti žinia, kad 
Fredas Hokinsas negyvas, o Honorata Džilet su mergaite din- 
go iš namų. Tiek žmogžudystė, tiek pagrobimas priskiriami 
Li Koburnui. 

Kai Tomas pasidalijo šia naujiena su Dženise, žmona iš pra- 
džių atsisakė patikėti, paskui ėmė atgailauti. 

— Jaučiuosi baisiai dėl to, ką vakar prišnekėjau apie Fredą. 

— Jeigu tave paguos - jis mirė akimirksniu. Veikiausiai nie- 
ko nė nepajuto. - Ir jis papasakojo, kaip Doralas rado kūną. 

— Tai siaubinga. Jie buvo tokie artimi. - Kiek patylėjusi, ji 
paklausė: - Ką jis veikė Honoratos Džilet namuose? 

Tomas papasakojo, kaip buvo rasta valtis. 

- Ji buvo už keleto mylių nuo jos namų, bet gana arti, kad 
jie susirūpintų, todėl Fredas nuvyko patikrinti. Pasak Doralo, 
namas buvo apverstas aukštyn kojomis. 

— Apverstas? 

Jis papasakojo, kaip atrodė namas, - jam buvo pasakojęs 
šerifo pavaduotojas Krofordas. 

— Fredo lavonas tysojo prie priekinių durų. Koburnas vei- 
kiausiai sekė paskui jį. 

— Visai taip jis nušovė Samą Marsetą. 

- Panašiai. Šiaip ar taip, man reikia vykti. Turiu pats pama- 
tyti. 

Jis labai graužėsi, kad turi išvažiuoti nepadėjęs jai prie 
sunkių ryto darbų apvalant, perrengiant ir maitinant Lanį. 

Sūnus negalėjo nei kramtyti, nei ryti, buvo maitinamas pro 
vamzdelį. Nemaloni procedūra. 

Betgi Dženisė suvokė, kad jį šaukia pareigos. Pati susitvar- 
kys namie, tegul nesijaudina. 

— Tikra krizinė padėtis. Tavęs ten reikia. - Išlydėdama su- 
šnibždėjo į ausį: - Būk atsargus, - ir pasistiebusi pabučiavo į 
skruostą. 

Dažniausiai jo darbas buvo sėdėti prie stalo. Jis įtarė, kad ši 
jaudinanti byla Dženisei labiau panėšėjo į FTB agento darbą; 
pats nuolat jai aiškindavo, kodėl nori šio darbo. Jis buvo nu- 
stebintas ir pamalonintas, todėl atsidėkodamas ją pabučiavo. 

Jis dukart pasiklydo šalutiniuose keliukuose, bet galiausiai 
rado Džilet namus - atvyko prieš pat Krofordui susiruošus 
išvykti. Abu prisistatė. Krofordas viską greitai išklojo: 

— Perdaviau mūsų kriminalinių tyrimų skyriui. Jie dabar 
tik tuo užsiims. Jūsų agentai pasirodė ir dingo. Vėl susitik- 
sim mieste, ten nustatysime telefono ryšius, prioritetus, pa- 
siskirstysime darbus. Tamboro policijos skyrius mums - val- 
dymo centrui - patalpas skyrė viršutiniame aukšte. 

— Taip, važiuodamas kalbėjau su savo vyrais. Pabrėžiau, 
kad sėkmės raktas - bendradarbiavimas, o svarbiausia - rasti 
ponią Džilet su dukra, kol dar nenukentėjo. 

Krofordas niekinamai pažvelgė į jį, bet Tomas nekreipė dė- 
mesio. 

— Ar išgirdote ką nors vertinga iš Doralo Hokinso? 

— Ne kažin ką. Sako auštant sulaukęs iš susijaudinusio bro- 
lio skambučio. Atskubėjo čia kuo greičiau. Fredo valtis buvo 
pririšta prieplaukoje. Pirmas ženklas, kad kažkas ne taip, - 
atlapotos priekinės namo durys. | 

— Kokią Doralas padarė išvadą iš netvarkos viduje? - pa- 
klausė Tornas. 

- Turite galvoj, be to, kad rado brolio lavoną? Padarė tokią 
pat išvadą kaip aš. Kažkas - mes darome prielaidą, kad Ko- 
burnas, - kai ko ieškojo. 

- Ir ko? 

— Sunku pasakyti. 

— Ar rado? 

— Sunku pasakyti. Regis, niekas nežino, ko Koburnas ieško- 
jo. Nei Doralas, nei ponios Džilet uošvis. 

Jis papasakojo Tomui, kaip greitai Stenas Džiletas atvyko 
į nusikaltimo vietą, ir gyvai apibūdino buvusį jūrų pėstinin- 
ką - nuo šukuosenos iki nublizgintų batų. 

— Jis tikras ožys, bet juo dėtas ir aš veikiausiai nebūčiau itin 
meilus, - pripažino pavaduotojas. 

Tyrėjas susirengė išvykti, bet leido Tomui apeiti namą. 
Šis pasistengė nesimaišyti po kojomis nusikaltimo vietos 
tyrėjams, kruopščiai tikrinantiems šiukšlyną ir mėginan- 
tiems rasti įkalčių. Vos keletą minučių pasisukiojęs, jau 
buvo lauke. 

Grįžti iš Džilet namų į Lafajetą truko valandą, ir įėjęs į savo 
kabinetą jis lengviau atsikvėpė, kad privalomas apsilankymas 
baigtas. 

Nespėjo atsisėsti į savo krėslą, ir suskambėjo tarnybinis te- 
lefonas. Paspaudė mirksintį vidinio ryšio mygtuką. 

— Klausau. 

— Skambina direktoriaus pavaduotojas Hamiltonas iš Va- 
šingtono. 

Tarsi kas būtų smogęs Tomui į paširdžius. Jis atsikrenkštė, 
nurijo seiles, padėkojo sekretorei ir paspaudė mirksintį myg- 
tuką. 

— Agentas Vanalenas. 

— Sveikas, Tomai. Kaip laikaisi? 

— Gerai, pone. O jūs? 

Klintas Hamiltonas su įprastu jam šiurkštumu ėjo tiesiai 
prie reikalo, dėl kurio skambino. 

— Esi iki ausų paskendęs mėšle su savo bėdomis. 

Vis svarstydamas, iš kur, velniai griebtų, Hamiltonas suži- 
nojo, Tomas ėmė išsisukinėti: 

— Na, pora dienų buvo įtemptos. 

— Klok. 

Penkias minutes Tomas kalbėjo nepertraukiamas. Keletą 
kartų net patylėjo, kad įsitikintų, ar kartais nenutrūko ryšys. 
Hamiltonas irgi tylėjo, bet Tomas girdėdavo jo alsavimą, todėl 
pasakojo toliau. 

Kai baigė, Hamiltonas dar kurį laiką tylėjo, ir to užteko, kad 
Tomas imtų šluostytis nosine viršutinę lūpą. Hamiltonas pa- 
rodė jam begalinį pasitikėjimą. Dabar tikėjimas jo galimybė- 
mis persvarstomas, ir Tomas nenorėjo, kad jis susvyruotų. 

Kai galiausiai prašneko, Hamiltonas jį pribloškė klausimu. 

— Ar jis buvo tavo agentas? 

- Atsiprašau? 

— Tas Koburnas. Ar jis buvo agentas, po priedanga tyręs 
Samo Marseto vežėjų verslą? 

— Ne, pone. Nieko nebuvau apie jį girdėjęs, kol nenuvykau 
į nusikaltimo vietą sandėlyje ir iš Fredo Hokinso nesužinojau 
įtariamojo vardo. 

— Fredo Hokinso, kuris dabar negyvas? 

- Taip. 

Po dar vienos reikšmingos pauzės Hamiltonas pasakė: 

— Aišku, pasakok toliau. 

— Aš... ak... aš užmiršau.... 

— Pasakojai, kad tavo agentai dirba ranka rankon su Tam- 
boro policijos skyrium. 

- Taip, pone. Nenorėjau pernelyg kištis ir įgristi. Žudynės 
sandėlyje - jų jurisdikcija. Fredo Hokinso nužudymą tiria šerifo 
įstaiga. Bet jeigu paaiškės, kad ponia Džilet išties pagrobta... 

— Tomai, aš žinau apie jurisdikcijas, - šiurkščiai jį nutrau- 
kė Hamiltonas. - Grįžkim prie Samo Marseto. Jo padėtis 
buvo pati ta, kad įsitrauktų į nelegalų prekių gabenimą tarp 
valstijų. 

Tomas atsikrenkštė. 

— Taip, pone. 

— Ar buvo nustatyta tokio pobūdžio ryšių? 

— Ne, kolkas nieko. - Jis papasakojo Hamiltonui, kad buvo 
apieškoti visi išvykę bendrovės sunkvežimiai, apklausti visi 

vairuotojai ir darbininkai. - Pavedžiau savo agentams išsiaiš- 
kinti ir apklausti visus, kas per pastarąjį mėnesį galėjo lanky- 
tis sandėlyje ar kur netoli jo, bet kol kas nerasta jokios nele- 
galios kontrabandos. 

— Ar Koburnas turėjo kokį motyvą, kuris ir pastūmėjo nu- 
žudyti viršininką ir šešis bendradarbius? 

— Mėginame nustatyti, pone. Bet dėl Koburno gyvenimo 
būdo gana keblu. 

— Kokio būdo? 

- Jis apibūdintas kaip vienišius. Jokių draugų, šeimos, 
mažai ryšių su bendradarbiais. Niekas jo gerai nepažinojo. 
Žmonės... 

— Pasistenk, Tomai, - nekantraudamas pasakė Hamilto- 
nas. - Spėk. Kodėl jis galėjo juos nužudyti? 

- Jis buvo nepatenkintas darbuotojas. 

— Nepatenkintas darbuotojas, - ramiai pakartojo Hamilto- 
nas, jokios pagyvėjimo gaidelės. 

Tomas pamanė, kad išmintingiau bus patylėti. 

- Jeigu vienintelė Koburno bėda buvo jo viršininkas, - pa- 
galiau vėl prabilo Hamiltonas, - jeigu jį užkniso nepagarba, 
kurią jautė būdamas krovikas, arba jam nusuko viršvalan- 
džius, - ko jis turėjo eiti į mirusio faro namus ir išversti juos 
nuo viršaus iki apačios? Jeigu jis spruko iš žudynių vietos, 
kodėl visą parą slėpėsi pas našlę su mergaite? Ir jeigu jas išsi- 
tempė, tai kodėl? Kodėl neatsikratė jų ten pat? Negi toks ne- 
tipiškas elgesys nekelia tau rūpesčio, kaip tarp dantų įstrigusi 
kukurūzų spragėsio luobelė? 

Tai nebuvo retoriniai klausimai. Tomas tik trumpai dirbo 
su Klintu Hamiltonu Lafajeto teritoriniame padalinyje, bet 
jam užteko laiko suvokti, kad tas vyras šiaip sau nepraveria 
burnos. 

Kai Hamiltonas peršokdamas Naujojo Orleano apygardos 
padalinį liuoktelėjo tiesiai į Vašingtoną, į Kolumbijos apygar- 
dą, kaip savo įpėdinį rekomendavo paskirti Tomą. Jau tada 
Tomas matė, kad į Hamiltono palaikymą vieni žiūri skeptiš- 

kai, kiti - aiškiai nepritardami. Hamiltonas kovėsi už Tomą - 
ir laimėjo. 

Kiekvieną dieną įeidamas į kabinetą, kuriame kadaise sė- 
dėjo Hamiltonas, Tomas jausdavo pasididžiavimą, kad yra 
įpėdinis gabaus, gerbiamo, net prisibijomo agento. Jausdavo 
ir šaltą baimę, kad nebus vertas to vyro gebėjimų, nepateisins 
jo lūkesčių. Jokiais atžvilgiais. 

Jei būtų turėję drąsos, būtų uždavęs sau klausimą: gal Ha- 
miltonas kaulą jam pamėtėjo dėl Lanio? Vien nuo minties, 
kad tas paskyrimas gali būti iš gailesčio, jis imdavo virti iš pa- 
žeminimo ir pasipiktinimo, betgi baiminosi, kad tai tiesa. 

Taip pat jam rūpėjo, iš kur Hamiltonas semia informaciją. 
Lyg ir nežinojo apie Marseto nužudymą ar kas vyko paskui, 
bet puikiai gaudėsi smulkmenose. Vadinasi, prieš paskambin- 
damas su kažkuo pasitarė vietos biure - dar viena širdperša. 

Bet jis visai netroško, kad Hamiltonas pajustų jo abejones, 
tad nutaisė tvirtą balsą. 

— Ir aš pats savęs šito klausiau, pone. Tai kelia nerimą. 

- Švelniai pasakius. Tai leidžia manyti, kad čia ne koks 
proto užtemimas, ne koks asmenybės susidvejinimas, kai 
užeina noras visus ištaškyti. Tomai, turi viską mesti ir už- 
siimti vien juo. 

— Taip, pone. 

— Pirmiausia - rask juos. 

— Taip, pone. 

Po išraiškingos pauzės, ilgos kaip lėktuvo uodega, Hamilto- 
nas mestelėjo gelbėjimo ratą: 

— Aš būsiu šalia. 

Ir baigė pokalbį. 

EE Honoratos nuorodų, Koburnas vogta mašina 
kratėsi siauru šunkeliu. Šis buvo apaugęs piktžolėmis ir jau- 
nais krūmokšniais, kurie braukė per automobilio dugną. Likus 
gal keturiasdešimčiai metrų iki vietos, jis sustojo ir nusiminęs 
spoksojo į apleistą krevečių žvejybos laivelį, tada atsisuko ir 
iškalbingai pažvelgė į Honoratą. 

— Ar turi geresnį pasiūlymą? - karingai paklausė ši. 

— Tataigi. Mes nenuleisime jo į vandenį. 

Atitraukė koją nuo stabdžio ir pajudėjo pirmyn - atsargiai 
artinosi, nors atrodė neįtikėtina, kad kas tūnotų toje griuve- 
noje ir lauktų patogios progos pulti. Žmogus turėtų būti pa- 
mišęs, jei įsikurtų laive, kuris bet kurią akimirką, rodos, pats 
subyrės. 

— Kam jis priklauso? - paklausė Koburnas. 

— Man. Paveldėjau po tėčio mirties. 

Koburnas nieko neišmanė apie jokio dydžio jūrų laivus, 
bet gana ilgai gyveno Luizianos pajūryje, lengvai atpažino pa- 
krantės krevečių žvejybos laivelį. 

— Jis šita gelda gaudydavo krevetes? 

— Jis gyveno joje. 

Laivelis atrodė tiek pat tinkamas plaukioti jūroje kaip per- 
laužtas degtukas. Buvo išvilktas iš tingaus kanalo, kuris, Ho- 
noratos tikinimu, galiausiai įsilieja į įlanką. Bet iš čia žiūrint 
vandens kelias panėšėjo į užakusį upelį. 

Koburnas spėjo, kad tas botas jau keletą metų nebuvo iš- 
plaukęs. Liemenį buvo apraizgę vijokliai. Nuo vairinės laupėsi 
paskutiniai dažų lopai. Langų stiklai - kur dar nežiojėjo sky- 
lės, buvo suskilinėję ir tokie purvini, kad menkai priminė sti- 
klą. Metalinis rėmas, prilaikantis kairiojo borto tinklelį nuo 
vabzdžių, buvo atlenktas beveik keturiasdešimt penkių laips- 
nių kampu ir priminė palaužtą didžiulio paukščio sparną. 

Bet dėl to, kad apleistas, veikiausiai net užmirštas, jiems 
buvo tik į naudą. 

— Kas apie jį žino? - paklausė jis. 

— Niekas. Tėtis atplaukė juo čia, kad pralauktų „Katriną, 
tada nusprendė likti. Gyveno čia, kol susirgo ir greitai ėmė 
silpti. Nuvežiau jį į nepagydomų ligonių slaugos ligoninę. 
Mirė neišbuvęs ten nė savaitės. 

— Ar seniai tai nutiko? 

— Vos keli mėnesiai prieš Edžio avariją. Dėl to Edžio mirtis 
man buvo dar didesnis smūgis. - Ji liūdnai nusišypsojo. - Bet 
džiaugiausi, kad tėtis nepamatė, kaip lieku našlė. Tai jį būtų 
nuliūdinę. 

- O tavo mama? 

— Mirė daug anksčiau. Tada tėtis, pardavęs namą, ir persi- 
kraustė į šią geldą. 

— Ar tavo uošvis žino, kad ji čia? 

Ji papurtė galvą. 

— Tiesą sakant, Stenas nepritarė mano tėčio gyvenimo bū- 
dui, jis buvo gana... bohemiškas. Stenas ne itin norėjo, kad 
pas jį lankytumės. Ypač nenorėjo, kad Emilė prie to liestųsi. 

- Liestųsi? Bohemiškumas užkrečiamas? 

— Bent Stenas, regis, taip mano. 

- Žinai, - pasakė Koburnas, - kuo daugiau girdžiu apie tavo 
uošvį, tuo-mažiau jis man patinka. 

— Veikiausiai tą pat jis mano apie tave. 

— Dėl to manęs nekamuos nemiga. 

- Ir aš taip manau. - Ji atmetė plaukus, kurį laiką žiūrėjo į 
laivą, tada pasakė: - Stenas linki man gero. 

— Tikrai? 

Tai užgavo skaudamą vietą. Ji mikliai palinko prie jo. 

— O koks tavo reikalas? 

- Šią akimirką mano reikalas žinoti, ar jis neieškos mūsų 
šioje lūženoje. 

- Ne. 

— Ačiū. 

Jis atidarė dureles ir išlipo. Pro batą pravingiavo gyvatė. Jis 
pusbalsiu nusikeikė. Ne itin bijojo gyvačių, bet jų vengdavo. 

Atidarė užpakalines dureles ir palinko prie Emilės, ši jau 
buvo atsisegusi diržą ir tiesė į jį rankas. Jis iškėlė mergaitę, 
nunešė aplink automobilį ir padavė Honoratai. 

— Nestatyk ant žemės. Mačiau... - pritilo, tada lūpomis iš- 
tarė, ką matęs. | 

Honoratos akys išsipūtė iš baimės, ji ėmė žvalgytis. 

— Skydasnukė? 

— Neklausiau. 

Jau traukė iš už juostos pistoletą, bet mikliai pridengė del- 
nu, nes Emilė atsisuko į jį. 

— Koburnai. 

— Ką? 

— Ar vis dar tebeieškome nuotykių? 

— Manau, galima ir taip pasakyti. 

— Mama taip sakė. 

— Tada taip, ieškome nuotykių. 

— Ar galime ilgai jų ieškoti? - suspirgėjo ji. - Labai smagu. 

O taip, tikra linksmybė, eidamas priekyje pamanė jis ir atsar- 
giai nužingsniavo prie boto. Jo pavadinimas buvo vos įskaito- 
mas, nes dažai baigė nusilupti, bet šiaip taip išskaitė. Reikš- 
mingai pažvelgė per petį į Honoratą, bet ši nekreipė dėmesio. 

Botas buvo žemais bortais. Jis lengvai įlipo, bet koja taip ir 
prasmego į lizdą iš ispaninių samanų ir kitokių augalų raizga- 
nų. Patyrusiomis akimis apsižvalgė, ar nematyti ženklų, kad 
kas nors pastaruoju metu būtų čia lankęsis, bet voratinkliai ir 
sluoksnis puvėsių iškalbingai rodė: senokai čia nieko nebūta, 

gal net nuo tada, kai Honoratos tėtis buvo nuvežtas į slaugos 
namus numirti. 

Patenkintas, kad jie vieni, jis paspyrė samanų gniužulą, kad 
padarytų vietos Emilei, Honorata mergaitę padavė. Jis pasta- 
tė ją ant denio. 

— Nejudėk. 

— Gerai, Koburnai, nejudėsiu. 

Atrodė, kad kartą išdrįsusi pasakyti jo pavardę, mažylė 
naudojasi kiekviena proga vėl ją ištarti. 

Jis pasilenkė, ištiesė ranką Honoratai ir padėjo įlipti. Įlipusi 
ji peržvelgė prišnerkštą denį. Koburnas spėjo pagauti liūdesio 
šešėlį jos veide, bet ji greitai jį nubraukė ir energingai pasakė: 

— Pro čia. Į tą pusę. 

Paėmė už rankos Emilę ir liepė būti atsargiai einant, tada 
nusivedė juos aplink vairinę prie durelių, bet ten sustojo ir 
pažvelgė į Koburną. 

— Gal tu eik pirmas. 

Jis apėjo ją ir stumtelėjo duris, bet šios atsidarė tik pa- 
stumtos petimi. Vairinės viduje buvo ne gražiau negu deny- 
je. Valdymo pultas apdengtas dervuotu brezentu, ant jo buvo 
prisikaupę šiukšlių, žlagsojo purvino vandens klaneliai. Vieną 
langą jau taip seniai buvo išdaužusi medžio šaka, kad ant jos 
žievės spėjo užaugti kerpių barzda. 

Honorata aiškiai nusiminusi viską apžvelgė. Bet pasakė 
tik tiek: 

- Žemyn. : 

Jis lipo atsargiai ir turėjo pasilenkti, kad neprasiskeltų pa- 
kaušio sprausdamasis pro apskritą angą į kajutę žemomis lu- 
bomis. Joje trenkė pelėsiais ir trūnėsiais, druska ir supuvusia 
žuvimi, variklio alyva ir marihuana. 

Koburnas atsisukęs pažvelgė į Honoratą, pakibusią ant 
laiptelių. 

- Jis rūkė žolę? 

Ji vos gūžtelėjusi patvirtino. 

- Ar žinai, kur laikė atsargas? 

Honorata dėbsojo nesusigaudydama, tada jis drąsinamai 
šyptelėjo ir vėl ėmė dairytis po ankštą patalpą. Voratinkliais 
aptraukta dviejų kaitviečių dujinė viryklė. Nediduko šaldytu- 
vo durys atviros. Jo lentynėlės tuščios. 

— Elektra? - paklausė Koburnas. 

— Yra generatorius. Nežinau, ar dar veikia. 

Vargu, pamanė Koburnas. Atidarė dvivėres podėlio duris — 
tuščiose lentynose buvo tik pelių spirų. Du gultus skyrė vos 
pėdos pločio tarpas. Jis parodė į duris kitame kajutės gale. 

— Tualetas? 

— Nepatariu juo naudotis. Nesinaudodavau net kai tėtis čia 
gyveno. 

Iš tikro čia nebuvo nieko, kuo patartina naudotis; ačiū Die- 
vui, laivas bent neleidžia vandens. Grindys šiukšlinos, bet 
sausos. 

— Ar mes galime čia būti? - paklausė ji. 

— Tikėkimės, kad nereikės čia praleisti ilgiau negu kelias 
valandas. 

— O kas tada? 

— Dirbu mintyse. 

Jis priėjo prie vieno gulto ir pakėlęs čiužinį patikrino, ar 
nėra parazitų. Pamatęs, kad nėra, atsisuko į Honoratą ir ištie- 
sė rankas, kad paimtų Emilę. Pasodino ją ant čiužinio. Mažylė 
suraukė nosį. 

— Čia smirdi. 

— Pakentėk, - pasakė Koburnas. - Sėdėk ir nenulipk. 

— Ar čia bus mūsų namai? 

— Ne, brangute, - įsisprausdama paskui Koburną į kajutę 
nutaisė linksmą balsą Honorata. - Mes tik lankome. Atsime- 
ni, čia gyveno tavo senelis? 

Mergaitė papurtė galvą. 

— Mano senelis gyvena name. 

— Ne senelis Stenas. Kitas tavo senelis. Jis gyveno šiame 
laivelyje. Tau patikdavo atvažiuoti čia jo aplankyti. 

Emilė abejingai žvelgė į ją. 

Koburnas matė, kad dėl tokio Emilės užmaršumo Honora- 
tai suspaudė širdį, bet ji nutaisė narsią išraišką ir pasakė: 

- Čia mūsų nuotykis. 

Dukra buvo ganėtinai jautri, jautė, kad motina gudrauja, 
bet buvo ir užtektinai nuovoki, kad laikytųsi ramiai, nors mo- 
tina vos bepajėgė tvardytis. Matydama apsimestinį mamos 
pakilumą, Emilė įsikniaubė į kūdikystės antklodę ir prisuko 
Elmą, o šis pragydo linksma dainele. 

Honorata sušnibždėjo: 

— Koburnai, mums reikia rasti bent kiek maisto ir van- 
dens. 

— Sakydama „mums“, turi galvoj mane. 

Jai užteko savigarbos neslėpti apgailestavimo. 

— Taip, išties. Atsiprašau. - Ir pasiduodama skėstelėjo ran- 
komis. - Nuo tada, kai palaidojau tėtį, čia nebuvau buvusi. 
Nesuvokiau... - Daugiau nebeaiškino, tik maldaujamai pa- 
žvelgė į jį. - Prašau, leisk paskambinti Stenui. 

Užuot vėl viską nuobodžiai kartojęs, Koburnas atidarė 
ankštos spintos duris ir radęs šluotą padavė jai. 

— Pasitvarkyk. Pasistengsiu grįžti kuo greičiau. 

— 
Kai po dviejų valandų Koburnas vis dar nebuvo grįžęs, Hono- 
rata ėmė nekantriai vaikščioti laivo deniu, vis gręždama akis į 
kelią, juos čia atvedusį, trokšdama, kad jis pasirodytų, klausy- 
damasi paukščių balsų, ar neperspės apie artėjančią mašiną. 

Stengėsi, kad jos nerimas nepersiduotų Emilei, ši darėsi 
vis irzlesnė, verksminga. Ji buvo suprakaitavusi, ištroškusi, 
alkana. „Kur išvažiavo Koburnas?“ ir „Kada jis grįš?“ - tie 
klausimai pylėsi kas kelios minutės, kol galiausiai Honoratos 
kantrybė trūko. 

— Liaukis klausinėjusi. 

Honorata nežinojo atsakymų į įkyrius Emilės klausimus, 
bet vien nuo minties, kokie jie gali būti, ją ėmė siaubas. La- 
biausiai baiminosi, kad Koburnas jas pametė. 

Jos tėvas pasirinko šią vietą laivui priglausti kaip tik dėl 
to, kad aplink plytintis miškas buvo klampus, beveik neįžen- 
giamas, ir galėjo teikti šiokią tokią priedangą nuo uragano. 
Nusprendė čia pabėgti, nes jam patiko šios vietos nuošalu- 
mas. Toli nuo pramintų kelių, sunkiai prieinama. Be to, čia 
nereikėjo mokėti už vietą prieplaukoje, nebuvo kitų įkyrių 
prievolių, varžančių jo laisvę: taisyklių ir draudimų, įstatymų 
ir potvarkių, baudų ir mokesčių. 

Jis tapo tikru atsiskyrėliu, kiek įmanoma vengiančiu ryšių 
su išoriniu pasauliu. Kiek žinojo, jiedvi su Emile vienintelės 
yra čia buvusios. Net Edis nė karto neapsilankė. 

Koburnas paklausė, ar ji žino gerą vietą pasislėpti. Nuos- 
tabus pasirinkimas, bet dabar mano, kad verčiau būtų pasi- 
laikiusi ją sau. Šioje tariamai geroje slėptuvėje dabar gali pra- 
žūti. Artimiausias ryšys su civilizacija - dviejų eismo juostų 
valstijų kelias, iki kurio daugiau negu penkios mylios. Ji tiek 
nenueitų - ne su Emile rankose ir be lašo vandens. Ji čia įka- 
linta, kol grįš Koburnas arba... 

Honorata neįsileido nė minties apie tą arba. Kai nusileis 
saulė ir sutems, kaip ji nuramins Emilę, kad nebijotų? Kaip 
pati nepraras savitvardos? Ji neturi maisto, jokio ryšio. 

Koburnas nesutiko palikti jai mobiliojo. 

— Prisiekiu, juo nesinaudosiu. 

- Tai kodėl nori, kad palikčiau? 

— Mums gali prireikti pagalbos. Pavyzdžiui, įkąstų gyvatė. 

— Nesimaišykite joms po kojomis ir neįkąs. 

— Esu tikra, kad čia yra aligatorių. 

— Jie ne tie iš „Nasrų . Neįšoks į laivą. 

— Tu negali mūsų šitaip palikti! 

— Na, galėčiau surišti. 

Tai ją nutildė. Norėjo šokti ant jo - bet būtų mačiusi Emilė. 
Peštynės ją būtų išgąsdinusios, be to, nieko nebūtų laimėjusi, 
tik įsitaisiusi dar kelias mėlynes ir dabar maustų visą kūną. 

Dar labiau supykusi, kad Koburnas negrįžta ir kad ji taip 
bijo, išsiblaškiusi patrynė alkūnę. Ji ne tokia bejėgė. Daugiau 

negu dvejus metus viena augina dukterį, gyvena nuošalioje 
vietoje. Narsiai susidorodavo su kiekviena bėda, nes neturė- 
davo pasirinkimo. Aišku, Stenas, dvyniai, kiti draugai išties- 
davo pagalbos ranką. Jei pakliūdavo į bėdą ir paprašydavo 
padėti, atlėkdavo tekini. 

Šįkart kitaip. Ji visiškai viena. 

Bet, dėl Dievo meilės, ne bejėgė. Ji... 

— Koburnas! - suriko Emilė. 

Šoko nuo dėžės, ant kurios sėdėjo, ir pasileido per denį. 
Metėsi prie jo ir apsikabino rankomis kelius. 

— Ar atnešei man ko nors? Mama sakė, kad išvažiavai paieš- 
koti man ko nors pavalgyti. 

Honoratai vos širdis neiššoko iš krūtinės. Jis stovėjo ant de- 
nio vos keli metrai nuo jos, o ji prieš tai nieko negirdėjo. Buvo 
su beisbolininko kepuraite ir akiniais nuo saulės, kuriuos da- 
bar nusiėmė ir vieną kojelę užkišo už marškinėlių. Edžio marš- 
kinėlių, priminė sau. Jo batai ir kelnių klešnės iki pusės blauz- 
dų buvo šlapios, ant purvino denio nuo jų varvėjo vanduo. 

Pamatęs, kad ji žiūri į kelnes, jis paaiškino: 

— Atėjau iš kitos pusės upelio krantu. 

Emilė striksėjo pirštų galiukais. Nenuleisdamas akių nuo 
Honoratos, jis ištraukė iš džinsų kišenės ledinuką ir padavė 
Emilei. Ši net nepaklausė Honoratos leidimo ir nuvyniojo ro- 
žinį popierėlį. 

— Ką sakai, Emile? 

— Ačiū, Koburnai. Man patinka vynuoginiai. Vynuoginiai — 
mano mėgstamiausi. 

Kad ir kokius atneštų Koburnas, iškart taptų jos mėgsta- 
miausi, gaižiai pagalvojo Honorata. Nė nepaklausė, ar galima 
saldumynų prieš valgį, - iškart susigrūdo ledinuką į burną. 

Bet Honorata numojo ranka. 

— Kodėl neatvažiavai keliu? Kur mašina? 

— Palikau kiek tolėliau. Kas nors galėjo būti jus radęs. Ne- 
norėjau įvažiuoti tiesiai į spąstus. - Jis supratingai pažvelgė į 
ją. - Manei, kad čia jus pamečiau, ar ne? 

Nieko daugiau nepasakęs, jis išlipo iš boto ir nužingsniavo 
prie kelio. 

Emilė išsitraukė iš burnos ledinuką ir ėmė klykti: 

— Kur eini? 

— Dėl Dievo meilės, Emile, jis tuoj grįš. 

Aklas dukters žavėjimasis Koburnu ėmė ją erzinti. 

Nepraėjo kelios minutės, ir jis atvažiavo keleto metų se- 
numo pikapu, kurio juodas dažas nuo druskingo įlankos oro 
buvo papilkėjęs. Ant buferio puikavosi Luizianos universiteto 
„Tigrų“ lipdukas. Honoratai jis atrodė lygiai toks pat kaip šim- 
tai pikapų - gerokai pagraužtų atšiauraus pakrantės klima- 
to, papuoštų Luizianos universiteto reklama. Buvo tikra, kad 
kaip tik todėl tokį ir pavogė. 

Sustojo netoli boto, išlipo ir iškėlė keletą krepšių iš kėbulo. 

— Paimk. - Padavė krepšius Honoratai ir nuėjo kitų. Pada- 
vęs juos pasakė: - Paslėpsiu mašiną. 

— Kam? 

— Kas nors gali peršauti padangas. 

Ji neklausė, kaip, jo manymu, jie trise nusigautų pėsčiomis 
iki automobilio, jeigu prasidėtų susišaudymas. Akivaizdu, to- 
kius reikalus tvarkyti jis labiau patyręs. 

Kol jis grįžo ir nusikaburkštino laipteliais, ji aptepė tris su- 
muštinius su riešutų sviestu ir bananais. Jiedvi su Emile atsi- 
sėdo ant vieno gulto, jis - ant kito. Laiminga Emilė paklausė: 

— Ar čia iškyla? 

— Panašiai. - Honorata pasilenkė ir pabučiavo dukrą į kaktą 
jausdamasi kalta, kad anksčiau ją aprėkė. 

Koburno atneštuose krepšiuose buvo maisto, kurį iškart 
galima valgyti ir kuriam nereikia šaldytuvo. Atnešė ir pakuotę 
vandens butelių, žibintą su baterijomis, purškalo nuo vabz- 
džių, drėgnų šluosčių ir butelį išspaudžiamo rankų valiklio. 

Pavalgiusi Emilė nusižiovavo. Kai Honorata pasiūlė atsigul- 
ti, ėmė prieštarauti, bet tuoj pat užmigo. 

Koburnas praplėšė pakelį sausainių. 

— Tu čia padarei stebuklus. 

Honorata skersomis pažvelgė į jį iš ten, kur sėdėjo vėduo- 
dama Emilę senu, stalčiuje rastu žurnalu. 

- Šaipaisi? 

- Ne. 
braukė visus voratinklius. Dėžėje po vienu gultu rado dvi 
sulankstytas paklodes. Išnešusi į denį išpurtė, tada užtiesė 
jomis gultus. Paklodėse nebebuvo vabalų nei kirminų, bet pe- 
lėsių kvapas liko. Vis tiek taip buvo jaukiau negu pliki dėmėti 
čiužiniai. 

— Į tualetą nesiryžau eiti, - prisipažino ji. 

— Gal ir protinga. Ant denio mačiau porą kibirų. Prisem- 
siu juos upokšnio vandens. Judvi su Emile galėsite jais pa- 
sinaudoti. 

Ji džiaugėsi, kad buvo paliestas tas neduodantis ramybės 
klausimas, bet nesiryžo plačiau jo aptarinėti. 

— Dabar, kai turime vandens, galėsiu nuvalyti bent tuos pa- 
viršius, prie kurių turime liestis. 

— Taupiai naudok vandenį. 

— Pasistengsiu. - Tada ji uždavė neduodantį ramybės klau- 
simą: - Ar prisiskambinai savo žmogui? Hamiltonui. 

— Mėginau. Atsiliepė ta pati moteris. Pareikalavau, kad jam 
praneštų. Ji ir toliau tvirtino, kad aš miręs. 

- Ir ką apie tai manai? 

Jis gūžtelėjo pečiais ir atsikando sausainio. 

— Hamiltonas kol kas nenori su manim kalbėti. 

— O ką apie tai manai? 

— Nieko. 

— Nesusirūpinai? 

- Aš nepuolu į paniką, ko! galiu į ją nepulti. Būtų energijos 
švaistymas. 

Ji vėliau apmąstys šį atsakymą, jei išeis kalba. 

- Ar patikrinai, kokie Fredo telefone išsaugoti numeriai? 

- Jokių - taip ir maniau. Ir tik vienas jo paties skambutis — 
broliui. Tas telefonas skirtas išmesti. 

— Juodasis ryšys, - prisiminė ji anksčiau jo vartotą terminą. 

— Jokių įrašų. Vienkartinis. Nesusekamas. 

— Visai kaip tavo. 

- Laikomas juodai dienai. Šiaip ar taip, spėju, jis naudojo- 
si tuo telefonu palaikyti ryšiui su broliu ir Buhalteriu ir tuoj 
pat ištrindavo numerius iš skambučių sąrašo. Jeigu man kada 
nors pavyks atiduoti jį specialistams į rankas, galbūt jie geriau 
padirbės ir atkapstys kokios informacijos. O kol kas iš Fredo 
telefono mums maža naudos. Vis tiek išėmiau bateriją. 

- Kodėl? 

— Nesu ypatingas technologijų žinovas, bet, manau, galima 
nustatyti telefono buvimo vietą net jį išjungus. Jiems tereikia 
telefono numerio. Kol telefone yra baterija, jis siunčia signalus. 

— Ar tai tiesa? 

Jis gūžtelėjo. 

— Esu girdėjęs tokias kalbas. 

— Kiek ilgai tai truktų? Turiu galvoj, nustatyti telefono vietą. 

— Neturiu supratimo. Čia ne mano sritis, bet neketinu ri- 
zikuoti. 

Prieš dvi dienas ji nė neįsivaizdavo besikalbanti apie juo- 
dąjį ryšį, vidinę informaciją ir panašius dalykus. Lygiai kaip 
negalėjo įsivaizduoti, kad šnekučiuosis su tokiu vyru kaip 
Koburnas, galinčiu sau ramiai žiaumoti šokoladinius sausai- 
nius ir kartu kalbėti apie nušautą vos prieš kelias valandas 
žmogų. 

Ji vis dar nežinojo, ką galvoti apie Li Koburną, ir pati stebė- 
josi, kad išvis nori apie jį galvoti. Keisdama temą, paklausė: 

— Iš kur gavai automobilį? 

— Man pasisekė. Pamačiau pilną popierių vienkiemio pašto 
dėžutę — tikriausias ženklas, kad gyventojai išvykę. Namas — 
tolokai nuo kelio. Automobilio rakteliai kabėjo ant gembės 
prie užpakalinių durų. Visai kaip tavo namuose. Pasidarba- 
vau. Tikėkimės, savininkai dar bent kelias dienas bus išvykę ir 
nepraneš, kad automobilis pavogtas. 

- Įtariu, numerį irgi pakeitei. 

—S. V. P. - Matydamas, kad ji nesusigaudo, pridūrė: - Stan- 
dartinis veiksmų planas. Įsikalk tai, jeigu ketinsi sukti nusi- 
kaltimų keliu. 

— Abejoju, kad taip atsitiktų. 

- Ir aš. 

— Nemanau, kad kada nors mėgaučiausi pavojais. 

Jis įdėmiai ją perleido akimis. 

— Gali ir pati save nustebinti. 

Jo žvilgsnis buvo karštas ir skvarbus. Ji pasijuto nejaukiai 
ir nusuko akis. | 

— O maistą pirkai ar vogei? 

— Pirkau. 

Ji prisiminė, kad džinsų kišenėje jis turi pinigų. 

- Ir nebijojai, kad atpažins? 

— Bagažinukėje gulėjo kepurė ir akiniai nuo saulės. 

— Aš vis tiek atpažinau. 

Jis sukikeno. 

— Jie nežiūrėjo į mane. 

— Jie? 

— Sustojau prie žvejų jauko krautuvėlės gūdžioje vietoje. 
Nuobodis. Jokių pirkėjų. Aikštelėje - tik geriamą vandenį at- 
vežęs sunkvežimis. 

Ji metė žvilgsnį į dvidešimt keturis butelius plastiko pa- 
kuotėje. 

- Šituos tai jau tikrai pavogei iš sunkvežimio. 

— Pasišvilpaudamas. Kai įėjau į krautuvę, vandenį atvežęs 
vyras stovėjo už prekystalio su kasininke. Ranka jos kelnaitė- 
se, o burna ant spenio. Spoksojo tik vienas į kitą. Čiupau, ko 
man reikia, sumokėjau ir mikliai išsinėšinau. Jie visai manęs 
neprisimins, tik tiek, kad sutrukdžiau žaidimą. 

Jam pasakojant Honoratos skruostai kaito iš gėdos. Kažin 
ar jo papasakota istorija tiesa, o jeigu ir ne pramanas, kodėl 
taip vaizdingai pasakoja? Kad ją sutrikdytų? Ką gi, ji sutriko, 
bet jeigu Koburnas ir pastebėjo, niekaip to neparodė, tik dirs- 
telėjo į laikrodį. 

— Dar kartą susuksiu Hamiltonui. 

Išsitraukė savo telefoną, surinko numerį, ir šįkart Honora- 
ta išgirdo, kad atsiliepė vyras. 

— Hamiltonas. 

— Tu šunsnukis. Kodėl vedžioji mane už nosies? 

— Mano padėties žmogui atsargumo niekada nebus per 
daug, - atsakė tas raminamai. - Jei skambintojo numeris už- 
blokuotas, aš neatsiliepiu. 

— Juk prisistačiau. 

— Kai išgirdau naujienas, ir taip supratau, kad tai tu. Tu iki 
ausų šūde. O gal turėčiau sakyti: kubile gumbo sriubos? 

— O, tikrai juokinga. 

— Neitin. Masinės žudynės. Pagrobimas. Koburnai, tu šoki 
aukščiau bambos. 

— Tarsi reikėtų tavo priminimo. Jei nebūčiau pakliuvęs į 
bėdą - neskambinčiau. 

Surimtėjęs vyras kitame ryšio gale paklausė: 

— Ar spėlionės teisingos? Turi tą moterį? 

- Ir jos mergaitę. 

— Ar jos sveikos ir saugios? 

— Taip, jos laikosi puikiai. Iškylaujame. - Reikšmingai paty- 
lėjęs Koburnas pakartojo: - Joms viskas gerai. Nori pats su ja 
pakalbėti? 

Nelaukęs atsakymo jis atkišo Honoratai mobilųjį. Jai ėmė 
drebėti rankos, bet paėmė telefoną ir priglaudė prie ausies. 

- Alio. 

— Ponia Džilet? 

— Taip. 

— Mano vardas Klintas Hamiltonas. Noriu, kad klausytu- 
mėtės atidžiai. Ir prašau - jūsų mergaitės ir jūsų pačios labui - 
nenuvertinkite svarbos to, ką ketinu jums pasakyti. 

— Gerai. 

— Ponia Džilet, jūs esate labai pavojingo žmogaus draugi- 
joje. 

Tore smarkiai užtrenkė Doralui už nugaros duris, užstūmė 
skląstį, tada pusvalandį plūdo save, kam neužkūrė Doralui 
Hokinsui pirties už paskutinius jo žodžius. 

Bet ir praėjus keletui valandų, kai jau šiek tiek apsirami- 
no, ausyse tebeskambėjo jo grasinimas. Švelniai pasakius, jai 
buvo neramu. Ne dėl savęs bijojo - dėl Honoratos. 

Torė buvo savarankiška, nepriklausoma, įpratusi pasirū- 
pinti savimi. Bet ji nelaikė nusižeminimu paprašyti pagalbos, 
jei jos reikėdavo. Ji paskambino. 

— Tore, brangioji. Kaip tik apie tave galvojau. 

Jo balsas kaipmat apmaldė jos išklibintus nervus. Nutai- 
siusi seksualų balsą, paklausė: 

- Ir apie ką gi galvojai? 

— Sėdėjau ir svajojau - vis svarsčiau, ar tu su kelnaitėmis. 

- Aišku, be. Ir esu baisiausiai įkaitusi. Kaip manai, kodėl 
tau skambinu? 

Tai jį pamalonino. Sukliuksėjo buvusio rūkaliaus juoku. Jis tu- 
rėjo kokius penkiolika kilogramų antsvorio, nosis buvo gerokai 
paraudusi nuo marių burbono, kurį per savo penkiasdešimt aš- 
tuonerius metus buvo susiurbęs. Galėjo sau leisti patį geriausią. 

Jo vardas - Bonelis Volisas, ir jis turi daugiau pinigų negu 
Dievas, laiko juos Naujojo Orleano banke, priklausančiame jo 
šeimai dar nuo laikų, kai Luizianą valdė Ispanija, galima saky- 
ti, nuo laikų pradžios, nes neaišku, kas buvo pirma. 

Jo mylima žmona, su kuria nugyveno ištisus trisdešimt 
metų, prieš metus mirė nuo vėžio. Baimindamasis tokios 
pat dalios, Bonelis metė rūkęs, gėrimą sumažino iki penkių 
ar šešių porcijų per dieną ir ėmė lankyti Torės sveikatin- 
gumo klubą. Pastarasis dalykas daugiau mažiau nulėmė jo 
ateitį. 

Jis tapo kandidatu į ketvirtą vyrą, ir tai jam patiko, nes 
buvo įsitikinęs, kad saulė teka ir leidžiasi kelnaitėse, tai kas, 
kad ji sakosi esanti be jų. 

— Boneli, ar padarysi kai ką dėl manęs? 

— Tik pasakyk, saldainiuk. 

— Mano draugė pavojuje. Gyvybės ar mirties klausimas. 

Jis akimirksniu metė juokelius. 

- Jėzau! 

— Man gali labai skubiai prireikti pinigų. 

— Kiek? 

Va taip. Jokių klausimų. Jos širdis suspurdėjo iš meilės. 

— Nebūk toks greitas sutikti. Kalbu apie rimtus pinigus. 
Apie kokį milijoną, o gal ir daugiau. - Torė galvojo apie išpir- 
ką ir svarstė, kokia galėtų būti suma už tai, kad būtų saugiai 
grąžintos jauna našlė ir jos dukra. - Aš ir pati įstengčiau, bet 
galiu nespėti laiku surankioti tiek grynųjų. 

— Papasakok, kas dedasi. Kuo dar galėčiau padėti? 

— Ar girdėjai apie moterį su vaiku, kurios šįryt buvo pa- 
grobtos? 

Jis buvo girdėjęs, Torė tik kai ką papildė. 

— Negaliu nė pagalvoti, ką jai su Emile gali tekti iškęsti. 
Nežinau, ką daryti, bet negaliu šiaip sėdėti ir nieko neveikti. 
Tavo padedama, bent pasiruoščiau pinigų, jeigu jos uošvis su- 
lauktų skambučio iš grobėjo. Stenas ir pats finansiškai gerai 
laikosi, bet tiek pinigų veikiausiai neturės. 

— Tik pasakyk, ko tau reikia, kada reikia - ir turėsi. - Jis 
nutilo, paskui pridūrė: - Tore, aš tik per telefono skambutį 
nuo tavęs. Jėzau Kristau, nuo to rūpesčio tikriausiai baigi iš- 
protėti. Gal nori, kad atvykčiau ir pabūčiau su tavim? 

Dėl jo suaugusių vaikų ir dėl jos politikos, kad klubo dar- 
buotojams negalima susitikinėti su klientais, jų santykiai ki- 
tiems buvo paslaptis. Jo pasiryžimas viską mesti, vidury dar- 
bo dienos palikti banką ir skubėti jai į pagalbą buvo kai kas 
daugiau už paprastą mandagumą ir rūpestį. 

Lūžtančiu nuo jausmų balsu ji pasakė: 

— Ar minėjau, koks tu man brangus? Koks svarbus. 

— Tu rimtai? 

— Taip, - patikino ji ir pati nustebo dėl tokio neapsimesti- 
nio sąžiningumo. 

— Ką gi, gerai. Nes ir aš jaučiu tą pat. 

Kai jis užsirašė į jos sveikatingumo klubą, ją iškart patraukė 
jo žavios manieros. Nužvelgė jo stuomeningą kūną ir kruopš- 
čiai patikrino, kokia jo materialinė padėtis. Suvokusi jo vertę, 
ėmėsi iš rimtųjų. 

O jis, penkerius metus prižiūrėjęs kenčiančią žmoną, buvo 
prinokęs malonumams, seksui, gašliems Torės juokeliams, 
koketavimui ir meilinimuisi. Bonelis Volisas buvo vėtytas ir 
mėtytas, gerbiamas, itin blaivus verslininkas, bet talentingo- 
se ir patyrusiose Torės rankose virto veršiuku. 

Laikui bėgant ir Torė prie jo prisirišo, o ne šiaip nusigriebė 
darvieną turtingą vyrą. Nuo gero gyvenimo padribusiame kūne 
ji rado jautrią širdį, jautrų draugą ir žmogų. Vis labiau juo žavė- 
josi ir pirmą kartą per visą gyvenimą buvo arti tikros meilės. 

Jie pasiuntė vienas kitam po bučinį ir nenoriai baigė pokal- 
bį. Ji priglaudė prie krūtinės telefoną ir dar keletą minučių 
šypsojosi. Bet kai sučirškė skambutis, metė telefoną, nusku- 
bėjo prie durų ir atidarė. 

Ant slenksčio stovėjo Stenas Džiletas. Nebūtų labiau nu- 
stebusi, jei čia būtų stovėjęs pats Elvis Preslis. Honoratos uoš- 
vis jai nepatiko, ir ta nemeilė buvo abipusė. Stipri. Niekatras 
nė neslėpė savo antipatijos. Ji buvo daug gilesnė negu kon- 
servatyvios ar liberalios kurio nors pažiūros. Vienintelis juos 
siejantis dalykas buvo meilė Honoratai su Emile, ir niekas 
daugiau, tik ta meilė ir atvedė Steną prie Torės durų. 

Jai beveik sustojo širdis. Net turėjo įsitverti durų, kad ne- 
nugriūtų. 

— O Dieve! Jos negyvos? 

— Ne. Bent jau tikiuosi. Ar galiu užeiti? 

Visa susmukusi iš palengvėjimo, ji pasitraukė į šalį. Jis pra- 
žygiavo - vienintelis žodis, tinkamai apibūdinantis jo eigas- 
tį, pro duris, kurios jam, be abejo, prilygo Gomoros vartams, 
sustojo ir apsižvalgė, tarsi vertindamas priešo stovyklą. Jos 
nuomone, iš dalies taip ir buvo. Namas apstatytas skoningai 
ir prabangiai, bet kai jis atsigręžė, išraiška buvo griežtai ne- 
pritarianti. 

— Iš kur sužinojai? 

Jai buvo įdomu, kaip žmogus sugeba užduoti tokį paprastą 
klausimą, tarsi tuoj pat ketintų susmeigti bambuko atplaišas 
jai į panages. Bet aplinkybės reikalavo tvardytis. 

— Išgirdau per žinias. 

— Ne iš Honoratos? 

— Kodėl visi manęs to klausia? 

Jo akys susiaurėjo. 

— Kas dar to klausė? 

— Doralas. Kai grįžau namo iš klubo, jis jau buvo čia. Kaip ir 
jums, jam atrodė, kad Honoratos pagrobėjas padarė minutės 
pertraukėlę, kad leistų jai susisiekti su manim. 

— Man nereikia tavo sarkazmo. 

— O man nereikia jūsų užuominų, tarsi žinočiau, kas atsiti- 
ko Honoratai su Emile, bet vis tiek stypsočiau čia ir visa esybe 
jūsų nekęsčiau. Jei žinočiau, manęs čia nebūtų - ką nors da- 
ryčiau, kad grąžinčiau jas gyvas ir sveikas namo. Ir man kyla 
klausimas: kodėl jų neieškote, užuot smardinęs mano namus 
savo siaurakaktišku teisuoliškumu? 

Tai tiek tos savitvardos. 

Jis pasišiaušė. 

— Tai vis dėlto sekundėlę drįsai pagalvoti, kad man labiau 
rūpi tave įžeisti, o ne mano sūnaus našlės ir vaiko, vienintelės 
mano šeimos, gerovė? 

Torė aiškiai suprato, iš kur jis atvažiavo. Rūpestis dėl Ho- 
noratos ir Emilės pergalėjo neapykantą. Išsiputojusi ji atsi- 
traukė. 

- Ne, Stenai, visai taip nemanau. Žinau, kad jas mylite. 
Savo prievartaujančia, savininkiška meile, norėjo pridurti, bet 
susilaikė. - Veikiausiai perėjot tikrą pragarą. 

— Per švelniai pasakyta. 

— Gal prisėskit. Vandens? Gaiviųjų gėrimų? Ko nors sti- 
presnio? 

Jis beveik nusišypsojo, bet susiėmė. 

— Ne. Ačiū. 

Jis nesisėdo, stovėjo svetainės viduryje ir atrodė kiek su- 
trikęs. 

— Juk žinote: aš jas irgi myliu, - tyliai pasakė ji. - Kuo galė- 
čiau padėti? Ką žinote, ko nežino žiniasklaida? 

— Nieko. Iš tikrųjų. 

Jis papasakojo apie pokalbį su Doralu ir pavaduotoju Kro- 
fordu. 

- Visas namas buvo apverstas. Atrodo, Krofordui labiausiai 
rūpi, ko trūksta, o tai, kad trūksta pačių Honoratos su Emile, 
lyg ir ne taip svarbu. 

- Jis atkampios apygardos šerifo pavaduotojas. Ar jam pa- 
gal jėgas grąžinti jas sveikas gyvas? 

— Tikiuosi. Žinoma, ir FTB įsitraukęs į paieškas. Jie paprašė 
ir kitų apygardų, taip pat Naujojo Orleano policijos skyriaus 
pagalbos. 

Jis ėmė vaikščioti po kambarį, bet Torė matė, kad kažką 
mąsto. 

— Kas jums neduoda ramybės? 

Jis vėl atsigręžė. 

— Veikiausiai niekai. - Jis keletą sekundžių grūmėsi su 
noru pasidalyti rūpesčiu, tada paklausė, rodos, nei į tvorą, nei 
į mietą: - Ar kada guldei Emilę nakčiai? 

- Vos prieš dvi savaites. Honorata buvo pasikvietusi mane 
kepti ant grotelių kepsnių. Paguldėme Emilę, tada grįžome į 
kiemą ir ištuštinome butelį vyno. 

Pasakoti jam tokius dalykus - smogti žemiau juostos, nes 
jis ir taip įsitikinęs, kad ji daro blogą įtaką Honoratai. 

Nuo pat tos akimirkos, kai buvo supažindinti, jis laikė Torę 
šliundra, netinkama į drauges Stenlio Džileto marčiai. Torės 
nuomone, tikras prakeiksmas turėti tokį uošvį. Jiedvi su Ho- 
norata nuo paauglystės buvo neperskiriamos draugės, tokios 
ir liko, nors gyvenimas pasuko skirtingais keliais. 

Torė žavėjosi Honoratos gyvenimo būdu, bet draugei ne- 
pavydėjo. Ne jai kurstyti šeimos židinį. Ištekėti už mokyklos 
laikų meilės - ne jos svajonė. Edis buvo nuostabus vyras ir 
tėvas, ir patiko jai, kad mylėjo Honoratą ir padarė ją laimingą. 
Jo mirtis buvo tikra tragedija. 

Bet Stenui jis ir toliau buvo gyvas - toks gyvas, kad Hono- 
rata pasijusdavo kalta vien nuo minties apie santykius su kuo 
nors kitu. Prie nuostabaus vyno Pinot Noir jos kalbėjosi ir apie 
tai. Ne pirmą kartą. Torė mygo Honoratą, kad laikas baigti 
vaidinti atsiskyrėlę, metas susipažinti su naujais žmonėmis, 
ypač vyrais. 

— Tu gedi jau dvigubai ilgiau negu pridera. Metas imti links- 
mintis, linksmintis iš širdies ir laisvai. Kas trukdo? 

- Stenui širdis plyštų, jei imčiau su kuo nors susitikinėti, - 
ilgesingai atsakė Honorata. 

Torė atrėmė, kad ne už Steno ji ištekėjo, galiausiai kam čia 
svarbu, ką jis galvoja. 

Akivaizdu, Honoratai buvo svarbu: ji leido, kad Stenas truk- 
dytų jai kurti savo ateitį. Uošvis ją laikė pririšęs prie praeities, 
prie vyro, kuris seniai miręs ir palaidotas. 

Bet tai ne šios dienos rūpestis. Šiandien yra daug svarbes- 
nių reikalų. 

— Kodėl klausėte apie Emilės guldymą? 

- Ji visada miega su dviem dalykais, - paaiškino Stenas. 

— Su savo kūdikystės antklodėle ir Elmu. 

- Šįryt jų nebuvo jos lovoje. - Kol Torė apie tai svarstė, 
Stenas pridūrė: - Nebuvo ir Honoratos lovoje. Niekur jų ne- 
mačiau. 

— Pagrobėjas, leidžiantis Emei pasiimti nakties bičiulius? 
Hmm. 

Ji prisiminė Doralo užuominas, kad tariamas pagrobimas 
gali toks visai ir nebūti. Į ką Honorata įsivėlė? 

Tarsi skaitydamas jos mintis, Stenas pasakė: 

— Aš gerbiu mokėjimą saugoti paslaptis. 

Ji nesiėmė svarstyti, ką jis mano tai sakydamas. 

- Žinau, kokios judvi su Honorata artimos. Nesuprantu to- 
kios draugystės. Nepritariu jai. Bet gerbiu. 

— Aišku. 

- Bet dabar kritinės aplinkybės, Viktorija. 

Tai, kad jis kreipėsi visu jos vardu, pabrėžė, kokios kritiškos 
tos aplinkybės. Tarsi jai reikėtų aiškinti. 

— Jei Honorata tau patikėjo... 

— Kadji susidėjo su vyru, vardu Li Koburnas? Ar ne ten len- 
kiate? Liaukitės sukęs uodegą, Stenai. Atsakymas aiškus: ne. 
Honorata nepatiki man kiekvienos savo minties ar jausmo, 
bet esu tikra: jei su kuo nors susitikinėtų - žinočiau. Velniai 
rautų, džiūgaučiau dėl to. Bet jeigu ji išvis pažinojo tą vyrą, 
prisiekiu: aš nieko apie tai nenutuokiau. 

Jis išklausė jos atsakymą su jam būdingu stojiškumu. Kos- 
telėjo į kumštį rodydamas, kad dar kai kas jam kirba. 

— Krofordas labai daug klausinėjo Doralo apie Edį. Atrodo, 
Krofordas turi iliuzijų, esą visas šis reikalas vienaip ar kitaip 
susijęs su Edžiu. 

— Spėju, todėl ir Doralas klausinėjo manęs apie tai. 

— Ko Doralas tavęs klausė? 

— Ar Honorata pastaruoju metu neatskleidė man kokios 
paslapties apie Edį. - Ji gūžtelėjo pečiais. - Pasakiau, kad jis 
paplaukęs. 

— Tai nėra tokios paslapties? 

Ji padėbsojo į jį, tada apžvelgė svetainę, beveik tikėdamasi 
pamatyti kokį užrašą ant sienos, kuris paaiškintų, kodėl visi 
išsikraustė iš proto. Kai vėl akys sustojo prie jo, pasakė: 

- Stenai, neturiu supratimo, apie ką jūs kalbate. 

— Aš nepakęsiu jokių neigiamų užuominų apie savo sūnų. 

— Ar pavaduotojo užuominos buvo neigiamos? 

— Negalėčiau taip tvirtinti. Bet man pasirodė, tarsi jis mė- 
gintų rasti ryšį tarp Edžio ir to, kas sekmadienio naktį atsiti- 
ko Samo Marseto sandėlyje. Kokia nesąmonė. Neturiu supra- 
timo, kodėl Koburnas surado Honoratą ir apvertė jos namus, 
bet tiek jis, tiek Krofordas klysta, jei mano, kad Edis buvo 
įtrauktas į ką nors... 

Torė pakišo žodį, kurio jis pats nepajėgė ištarti: 

— Nelegalaus. - Ji laukė. Stenas nieko nepridūrė. - Sutinku 
su jumis. Edis buvo skautas, pavyzdingas pilietis, sąžiningas 
faras. Tai kas jums kelia rūpestį? 

— Niekas. 

— Nekvailinkit manęs. - Ji sunėrė rankas ant krūtinės ir 
priėjo prie pat jo. - Visa kaimenė mustangų nebūtų atvilku- 
si jūsų į Tamboro pasileidėlės namus. Bet štai jūs mano nuo- 
dėmių lizde ir klausinėjate dalykų, kurie man neturi jokios 
reikšmės, bet aiškiai turi jums. Ir Doralui. 

Jis ir toliau stovėjo atkakliai sučiaupęs lūpas. 

- Šįryt nušautas Doralo brolis. - Ji nesiliovė: - Jūsų marti 
ir vaikaitė dingo. O judu, užuot apvertę kiekvieną akmenį ieš- 
kodami mano draugės ir jos mergaitės, užsipuolate mane dėl 
tariamos paslapties, liečiančios vyrą, kuris jau daugiau kaip 
dveji metai po žeme. Kodėl, Stenai? 

Netaręs nė žodžio, jis nužygiavo prie durų ir atidarė. 

— Palaukit! - Torė pasivijo jį prie slenksčio. Jis nudelbė 
ją tokiu žvilgsniu, nuo kurio pienas būtų surūgęs. Bet ji 
nesitraukė nė per žingsnį, tik pašvelnino toną. - Man nu- 
sišvilpt, ką apie mane manote. Iš tikrųjų man net patinka 
pašiaušti jūsų, Amerikos erelio, plunksnas. Bet aš myliu 
Honoratą. Myliu Emilę. Noriu, kad jos grįžtų - gyvos, svei- 
kos ir saugios. 

Jis tebestovėjo rūstus kaip stulpas, bet neišlėkė laukan. 

- Žinokite, pasirūpinau, kad iškart turėčiau didelę sumą 
grynųjų, jeigu sulauksite reikalavimo sumokėti išpirką, - ji 

toliau kalbėjo ramiu dalykišku balsu. - Stenai, nebūkit užsi- 
spyręs ir pernelyg išdidus. Nebūkit patenkintas savim kvailys. 
Niekas neturi žinoti, kad pinigai - iš mano kekšiškų rankų. 
Leiskit man tuo pasirūpinti. Ne dėl jūsų. Dėl jų. 

Jis buvo toks pat mažažodis, bet išspaudė: 

— Ačiū. Duosiu žinią. 


ee Skyrius 


Il ciorsios akys įsmigo į Koburną, o vyras kartojo per tele- 
foną, koks jis pavojingas. Kai ji vis neatsiliepė, Hamiltonas 
perklausė: 

— Ponia Džilet? 

- Taip, - kimiai atsakė ji. - Aš... Aš klausau. 

— Koburnas - mirtininkas. Jis to išmokytas. Bet tai, kad jis 
jus pagrobė, o ne nužudė... 

— Pone Hamiltonai, jis manęs nepagrobė. Išėjau su juo savo 
noru. 

Praėjo keletas sekundžių, kol Hamiltonas vėl prakalbo. At- 
sikrenkštė ir mandagiai paklausė, ar Koburnas gerai elgėsi su 
ja ir Emile. 

Ji prisiminė ne tik Koburno grasinimus, tikrus ir tariamus, 
prievartą, grumtynes dėl pistoleto - bet ir tai, kaip skubant iš 
namų pačiupo Emilės kūdikystės antklodę ir Elmą. Pagalvojo, 
kaip jis rizikavo būti sučiuptas, kad nupirktų joms maisto ir 
vandens. 

Ir dar pagalvojo, kad grįžo atgal, užuot jas palikęs, o tada 
pasakė Hamiltonui: 

— Mums viskas gerai. 

— Džiaugiuosi tai girdėdamas. Duokit Koburną. 

Ji padavė telefoną Koburnui, ir šis pasakė į ragelį: 

— Kalbėk. 


— Tu pirmas. 

Koburnas glaustai papasakojo Hamiltonui apie žudynes ir 
viską, kas įvyko paskui. Baigdamas tarė: 

— Neturėjau kito pasirinkimo, tik išvežti ją su mergaite iš 
namo. Jei nebūčiau išgabenęs, jos jau būtų negyvos. 

— Esi tikras, kad tas policininkas, kurį nušovei, buvo Samo 
Marseto žudikas? 

— Mačiau savo akimis. 

— Kartuirjo brolis dvynys? 

— Teisingai. 

Hamiltonas giliai įkvėpė ir garsiai iškvėpė. 

— Gerai. Viskas sutampa, ką man papasakojo Tomas Vana- 
lenas, išskyrus žudiko asmenybę ir klaidingą nuomonę, kad 
ponia Džilet buvo pagrobta. 

— Tomas Vanalenas? Kas tas Vanalenas? 

— Mano įpėdinis Lafajete. 

— Kada su juo kalbėjai? 

— Kai paaiškėjo, kad užvirei košę. 

— Kalbėjai su Vanalenu prieš atsiliepdamas į mano skam- 
butį? 

— Norėjau suprasti, kaip viskas atrodo jo akimis. Norėjau 
neperkoštos informacijos. Net paklausiau, ar nesi jo slaptas 
agentas. 

— Oho! Bet tu ir diegas. 

— Turėjau išsiaiškinti, ką jis žino ar įtaria. 

- Ir man tas rūpi. 

— Vietos teisėtvarkos organų požiūriu, tu vienišius sandė- 
lio darbininkas, kuris nutrūko ir ėmė šaudyti. Tai gerai. Pa- 
sikalbėjęs su tavim, prisipažinsiu Vanalenui, kad, norėdamas 
išgirsti nešališką vertinimą, vedžiojau jį už nosies, ir liepsiu 
padėti pargabenti judu su ponia Džilet. Kai tu, ji ir mergaitė 
būsite saugūs, nuspręsime, kaip viską baigti. 

Koburnas susiraukė, prikando apatinę lūpą ir niūriai pa- 
žvelgė į Honoratą. Galiausiai pasakė: 

— Ne. 

— Ką? 

— Atsisakau. Dar nenoriu baigti. 

— Nesibaimink dėl savo priedangos. Ji liks neatskleista. 
Oficialiai bus paskelbta, kad nusišovei apsuptas federalinių 
agentų. Remdamiesi duomenimis, kuriuos spėjai surinkti, kai 
ką suimsime, bet niekas nežinos, iš kur gavome informaciją. 
Permesime tave į kitą šalies kraštą, ir nė šuo nesulos. 

— Skamba puikiai. Tik tiek, kad dar nebaigiau savo darbo čia. 

— Tu gerai padirbėjai, Koburnai, - mygo Hamiltonas. - Iš- 
sisuksi gyvas, o tai irgi nemenkas laimėjimas. Tu pričiupai 
kai kuriuos svarbiausius Buhalterio organizacijos žmones. Į 
svarbiausias vietas rytuose, visu keliu nuo Misisipės iki Ala- 
bamos, sustačiau žmones iš San Antonijaus, jie pasiruošę kai 
ką suimti ir tik laukia mano ženklo. Šiandien pašalinai vieną 
svarbiausių Buhalterio pagalbininkų. 

— Bet mes neturime paties Buhalterio. 

— Man ir to užtenka. 

— Man ne. Bręsta didesni dalykai. Noriu pašalinti svarbiau- 
sius žaidėjus iš žaidimo, kol jie nesusitarė. 

— Kokie dideli dalykai bręsta? 

— Naujas klientas. Spėju, Meksikos kartelis. Manau, dėl to 
ir Samas Marsetas buvo nupyškintas. Jis inkštė, kad pora jo 
vilkikų buvo sustabdyti ir apieškoti. Tie du nieko nevežė, tik 
gėlių žemių, bet Marsetas persigando, nes jam buvo pažadėta, 
kad jo vilkikai nebus tikrinami. Buhalteris reikalavo, kad jis 
užsičiauptų. Jam nereikia tokių inkščiančių, tik ne dabar. 

Hamiltonas pasvarstė, tada pasakė: 

— Bet naujoji sąjunga dar nesudaryta. 

— Ji bręsta. | 

— Ar gali nustatyti, koks tas kartelis? 

— Ne. Mano galimybės sekmadienio naktį nuėjo šuniui ant 
uodegos. 

Hamiltonas vėl kurį laiką svarstė. Koburnas matė įsmeig- 
tas į jį Honoratos akis. 

Galiausiai Hamiltonas pasakė: 

— Eisime į teismą su tuo, ką turime. Su tuo, kas bręsta, ar 
be, bet bylą surezgei. To gana. 

- Čia šūdas, ir pats tai supranti. Joks federalinis prokuro- 
ras nesiims bylos, kol negaus rūkstančio ginklo arba liudytojo, 
drįstančio rizikuoti gyvybe, kad teisingumas būtų įvykdytas; 
o niekas to nedarys, net jei garantuotum jam naują asmenybę 
Mongolijos imperijoje, - visi mėšlinai bijo Buhalterio. O vie- 
šųjų ryšių požiūriu biurui tai būtų tikras košmaras. Samas 
Marsetas tau - tik pavardė, bet čionai jis beveik prilygintas 
šventajam. Išvoliok jo vardą purve neturėdamas nepaneigia- 
mų įrodymų, kad jis buvo korumpuotas, pateik kaltinimus, 
kurių negali pagrįsti, - ir ką laimėsi? Tik papiktinsi įstatymą 
gerbiančius piliečius ir perspėsi nusikaltėlius. Tada jau užsius 
Kovos su narkotikais valdyba ir apkaltins mus, kad suvarėme 
visus narkotikų prekeivius į pogrindį. Tas pats atsitiks su Al- 
koholio, tabako, šaunamųjų ginklų ir sprogmenų biuru, Mui- 
tų ir sienų agentūra - visa Nacionalinio saugumo ministerija 
pasišiauš. Visi niekdariai bus išgąsdinti ir įtrauks geluonis, o 
mes liksime be nieko, tik su savo varpa saujoje. Štai kas at- 
sitiks, jei dabar mane atšauksi. Po savaitės ar panašiai, kai 
viskas šiek tiek atvės, kontrabandininkai vėl ims aptarnauti 
klientus. Dabar ir kiekvienu atveju, kai tik reikalai pablogės, 
jie žudys vieni kitus, taip pat nugalabys ir vieną kitą niekuo 
dėtą žmogelį - ir visos tos aukos guls ant tavo sąžinės; taip 
pat ir ant mano, kad nebaigiau darbo. 

Hamiltonas kiek palaukė, tada pasakė: 

— Bravo, Koburnai. Labai aistringai kalbėjai, ir aš tave išgir- 
dau. - Jis vėl nutilo. - Gerai. Tu lieki. Bet kad ir koks būtum 
kietas, pats vienas visko nesutvarkysi, ypač kai esi įtariamas 
masinėmis žudynėmis. Visiems uniformuotiems labai patik- 
tų pasitreniruoti šaudant į tave. Tau reikia pastiprinimo. Va- 
nalenas jį suteiks. 

— Ne. Buhalteris turi informatorių kiekviename policijos 
skyriuje, kiekvienoje šerifo įstaigoje, savivaldybėje ir teismo 
rūmuose. Daug šiknių papirkta. 

— Manai, ir Vanalenas... 

— Aš sakau, kad duok man dvi paras. 

- Juokauji. 

— Gerai, duok pusantros paros. 

— Kam? 

Koburnas dar aštriau žvelgė į Honoratą. 

— Užuodžiu kai ką, kas gali nunešti visą viršūnę. 

- Ką? 

— Negaliu pasakyti. 

— Negali ar nenori? 

— Pats rinkis. 

— Mėšlas. 

Honorata jautė, kad Hamiltonas suirzęs. Per telefoną gir- 
dėjo, kaip jis stipriai iškvėpė. Galiausiai paklausė: 

— Tas kai kas susiję su ponia Džilet, tiesa? 

Koburnas tylėjo. 

— Ir aš ne naujokas, Koburnai, - pasakė Hamiltonas. - Juk 
nemanai, kad taip imsiu ir patikėsiu, jog iš visų pakrantės 
Luizianos namų visiškai atsitiktinai pasirinkai jos namą pasi- 
slėpti, o ten tūnodamas nei iš šio, nei iš to nusprendei visą jį 
apversti. Taip pat neturėtum viltis, kad patikėsiu, jog ji, ma- 
čiusi, kaip tu nušovei šeimos draugą jos pačios svetainėje, be 
kokio nors akivaizdaus motyvo laisva valia seka paskui tave. 
Ir jau tikrai neturėtum viltis, kad patikėčiau, jog tu, kaip tik 
tu, priglobei po savo sparneliu našlę su vaiku vien iš geros šir- 
dies, kai daugybę kartų buvo kilę abejonių, ar išvis turi širdį. 

— O dabar tai jau tikrai užgavai mano jausmus. 

- Žinau, kad ponios Džilet velionis vyras buvo policijos pa- 
reigūnas. Žinau, kad ką tik miręs Fredas Hokinsas buvo jo ge- 
riausias draugas. Vadink mane pamišėliu, bet tas sutapimas 
verčia mano nuojautą rėkte rėkti, o ji paprastai gana patikima. 

— Tu ne pamišėlis, - Koburnas atsisakė sarkazmo. 

— Gerai. Ką ji turi? 

- Aš nežinau. 

— Ar ji žino, kas tas Buhalteris? 

— Sako, kad ne. 

— Arja tiki? 

Koburnas įsmeigė į Honoratą akis. 

— Taip. 

— Tai ką ji užtūpusi slepia? 

— Aš nežinau. 

— Liaukis vedžiojęs mane už nosies, Koburnai. 

— Aš nevedžioju. 

- Puiku, gali nesakyti. - Hamiltonas pusbalsiu nusikeikė. — 
Kai grįši į Vašingtoną, pakalbėsim, kas yra subordinacija, ir 
tai bus tik priedas prie ilgo sąrašo nuodėmių, kurias tu... 

— Taikai gąsdinimo taktiką? Pirmyn, išspirk mane iš savo 
sušvinkusio biuro. Pažiūrėsim, ar bent pirstelėsiu. 

Hamiltonas ėmė karščiuotis: 

— Dėl moters ir vaiko saugumo aš aprūpinsiu Vanaleną 
viskuo, kas būtina, kad rastų tave ir parvežtų, jei prireiks, ir 
jėga. 

Koburno žiauna ironiškai persikraipė. 

— Hamiltonai, tu tai padarysi - ir jos veikiausiai mirs. Greitai. 

— Klausyk, aš pažįstu Vanaleną. Pats jį paskyriau. Sakau 
tau: jis ne kažin kas, bet... 

— Tai kas jis? 

— Biurokratas. 

— Tai įgimta. Koks jis? 

— Švelnaus būdo. Net erzinamai švelnaus. Jo asmeninis gy- 
venimas - tikras mėšlas. Turi sūnų, kuriam reikia ypatingos 
priežiūros. Tragiškas atvejis. Vaikas turėtų būti nuolatinės 
slaugos namuose, bet tėvų slaugomas namie. 

— Kodėl? 

— Tomas apie tai nekalba. Jei imčiausi spėlioti, pasakyčiau, 
kad išlaidos jam ne pagal kišenę. 

Koburnas vėl mąsliai susiraukė - tą išraišką Honorata jau 
pažįsta. 

— Duok man dvi paras. Per tą laiką patikrink Vanaleną. Jei- 
gu įtikinsi mane, kad jis sąžiningas, atsiduosiu į jo rankas. Jei 
pasiseks, iki to laiko gausiu įkalčius prieš Buhalterį. 

— O ką kol kas ką ketini daryti su ponia Džilet ir mergaite? 

— Nežinau. 

— Duok jai mobilųjį dar kartą pasikalbėti. 

Koburnas padavė Honoratai telefoną. 

— Aš čia, pone Hamiltonai. 

- Ponia Džilet, ar klausėtės mūsų pokalbio? 

— Taip. 

— Atsiprašau dėl kai kurių posakių. 

— Nieko tokio. 

— Kokia jūsų nuomonė? 

— Apie ką? 

— Apie viską, ką kalbėjome. 

— Ar Li Koburnas - jo tikrasis vardas? 

Atrodo, tas klausimas išmušė jį iš vėžių. Praėjo keletas se- 
kundžių, tik tada jis atsakė teigiamai, bet ją nevisiškai įtikino, 
kad sako tiesą. 

— Kodėl moteris jūsų įstaigoje sakė, kad jis miręs? 

— Aš taip liepiau. Dėl Koburno saugumo. 

— Prašyčiau paaiškinti. 

— Jo padėtis labai pavojinga. Negalėjau rizikuoti, kad kas 
nors įtartų jį esant agentu ir paskambinęs į FTB kaip nors iš- 
gautų patvirtinimą. Tai ir paleidau per visą biuro informacijos 
sistemą, kad žuvo vykdydamas užduotį. Tai parašyta net jo tar- 
nybos lape - tam atvejui, jei kas nors įsilaužtų į mūsų sistemą. 

- Jūs vienintelis žinote, kad jis gyvas? 

— Aš ir mano padėjėja, kuri atsiliepė telefonu. 

— Dabar žinau ir aš. 

— Teisingai. 

— Todėl jei kas nors atsitiktų Koburnui, bet kokia informa- 
cija, kurią jis perdavė man apie Samą Marsetą ir Buhalterį, 
arba bet kas, ką netyčia gavau, būtų ypač svarbu FTB ir Teisin- 
gumo ministerijai. 

Jis nenoriai atsakė: 

— Taip. O Koburnas dėl tos informacijos yra linkęs statyti 
jūsų gyvybę į pavojų. Pasakykit tiesą. Ką jūs turit? Ko ieško 
Koburnas? 

— Pone Hamiltonai, net aš nežinau. 

Ji suprato: ilga tyla reiškia, kad jis svarsto, ar tikėti jos at- 
sakymu. 

— Arjūs tai sakote prievarta? - paklausė patylėjęs. 

- Ne. 

- Tada padėkite man atsiųsti pas jus kitus agentus. Jie at- 
vyks ir paims jus su dukra. Jums nereikia bijoti kokių nors 
Koburno žingsnių. Jis jūsų nenuskriaus. Rizikuočiau savo 
karjera, jei įvyktų kitaip. Bet reikia jus išvežti ir apsaugoti. 
Pasakykit, kur esate. 

Ji ilgai žvelgė Koburnui į akis, o blaivus protas grūmėsi su... 
giliai širdyje slypinčiu nenusakomu pirmapradžiu gaivalu. Tas 
kažkas vertė ją atsisakyti įgimto atsargumo, liautis apsimeti- 
nėjus, kad šitaip saugiau, užmiršti tai, ką žino, ir vadovautis 
širdimi. Jausmas buvo toks galingas, kad net išsigando. Išsi- 
gando net labiau, negu bijojo vyro, irgi žvelgiančio į ją nuož- 
miomis mėlynomis akimis. = 

Ir vis tiek pasidavė gaivališkam jausmui. La 

— Pone Hamiltonai, ar negirdėjot, ką sakė Koburnas? Jeigu 
atsiųsit kitus agentus mūsų paimti, niekada nesučiupsit Bu- 
halterio. 

Nespėjus Hamiltonui atsakyti, grąžino telefoną Koburnui. 

Šis paėmė ir pasakė: 

— Labai blogai, Hamiltonai. Nepavyko jos nupirkti. 

— Tujai išplovei smegenis? 

— Keturiasdešimt aštuonios valandos. 

— Kankinai vandens srove? 

— Keturiasdešimt aštuonios valandos. 

— Jėzau Kristau. Bent jau duok savo telefono numerį. 

— Keturiasdešimt aštuonios valandos. 

— Gerai, velniai tave rautų! Duodu trisdešimt šešias. Trisde- 
šimt šešias, ir tai... 

Koburnas išjungė telefoną ir metė ant gulto, tada paklausė: 

— Kaip manai, ar ta gelda laikysis ant vandens? 

I: Tomas grįžo namo, Dženisė buvo įnikusi į žodžių žaidimą 
mobiliuoju. Net nepastebėjo jį įėjus, koljis nepriėjo prie pat ir 
neištarė jos vardo. O tada vos nepašoko iš išgąsčio. 

— Tomai! Nedaryk šitaip! 

- Atsiprašau, kad išgąsdinau. Maniau, girdėjai įeinant. 

Ji: bergždžiai mėgino nuslėpti kartėlį. Ji žaidžia žodžių 
z „Jimus su kažkuo, ko niekada akyse nėra mačiusi, kas ki- 
tame pasaulio gale. O jo pasaulis eižėja. Tai nesąžininga. Galų 
gale juk jis daro viską, kad pelnytų jos prielankumą, pagarbą, 
kad jų siaubingas gyvenimas bent kiek pagerėtų. 

Žinoma, ne jos kaltė, kad šiandien jam bloga diena. Ji ne- 
nusipelnė tapti jo nesėkmių atpirkimo ožiu. Vis dėlto jautėsi 
atstumtas ir įžeistas, tad nenorėdamas pradėti barnio paliko 
portfelį poilsio kambaryje, kur ji žaidė, ir nuėjo pas Lanį. 

Berniukas buvo užsimerkęs. Kažin, pagalvojo, ar užsimer- 
kus vokai paprasčiausiai nebepakilo, ar Lanis išties miega? 
Gal jis sapnuoja? Jei sapnuoja, tai ką? Tikras iškrypimas už- 
davinėti sau tokius klausimus. Nėra į juos atsakymų. 

Jis ir toliau spoksojo į nekrutantį berniuką ir prisiminė, kas 
atsitiko Laniui vos gimus, kai juodu su Dženise dar mėgino 
susigaudyti, kokio dydžio kūdikio negalia ir kaip tai paveiks 
jų ateitį. Juos aplankė katalikų dvasininkas. Atėjo paguosti 
ir sustiprinti jų dvasios, bet jo tauškalai apie Dievo valią juos 
tik dar labiau prislėgė ir supykdė. Po penkių minučių Tomas 
išprašė jį pro duris. 


190 + Sandia Brown 


Vis dėlto dvasininkas pasakė vieną dalyką, kuris Tomui 
įstrigo atmintin. Jis pasakė, kad kai kas tiki, esą tokie nejį- 
galūs asmenys kaip Lanis turi tiesų kelią prie Dievo proto ir 
širdies: nors negali bendrauti su mumis čia, žemėje, jie visą 
laiką bendrauja su Visagaliu ir jo angelais. Žinoma, tai buvo 
dar viena banalybė, kurių dvasininkas prisigraibė iš paranki- 
nės knygos, mokančios, kaip guosti savo aveles. Bet kartais 
Tomas beviltiškai norėdavo šituo tikėti. 

Pasilenkė ir pabučiavo Lanį į kaktą. 

— Užtark ir mane geru žodžiu. 

Nuėjo į virtuvę, Dženisė jau buvo padėjusi vienintelę lėkštę 
su maistu. Ji ėmė atsiprašinėti: 

— Nežinojau, kada grįši ir išvis ar grįši, todėl nieko neviriau. 

— Nesiaiškink, jokia bėda. 

Atsisėdo prie stalo ir pasitiesė ant kelių servetėlę. Nors kre- 
večių salotos, prancūziška duona su sviestu ir meliono rieke- 
lės buvo dailiai išdėstytos lėkštėje, jis neturėjo apetito. 

— Gal nori taurės vyno? 

Jis papurtė galvą. 

— Kuriam laikui turiu grįžti į darbą. Turiu ten būti, jei kas 
nors įvyktų. 

Dženisė atsisėdo priešais. 

— Atrodai nusivaręs. 

— Toks ir jaučiuosi. 

— Nieko naujo negirdėti apie pagrobimą? 

— Nieko, nors visi, įskaitant šungaudžius, jų ieško. Arba jų 
kūnų. 

Dženisė apsikabino liemenį rankomis ir susigūžė. 

— Nekalbėk šitaip. 

Jis atsirėmė alkūne į stalą ir įkniaubęs veidą į delną pirštais 
pasitrynė akiduobes. Dženisė per stalą uždėjo delną ant kitos 
jo rankos šalia stiklinės su vandeniu. 

— Nemanau, kad jis jas nužudys, Tomai. 

— Tai kodėl jas paėmė? 

— Išpirka? 

- Jokio skambučio. Klausomės jos uošvio namų telefono. 
Vienas po kito skambina susirūpinę pažįstami, daugiau nie- 
kas. Tas pat ir dėl mobiliojo. - Jis paėmė šakutę ir susimąstęs 
bilsnojo į lėkštės kraštą, bet valgio nelietė. - Nemanau, kad 
jos pagrobtos dėl išpirkos. 

— Kodėl taip sakai? 

— Koburnas neatitinka to tipo vyrų, kurie ima šaudyti dar- 
bovietėje, biure ar mokykloje. 

- Iš ko sprendi? 

Supratęs, kad nevalgys, Tomas padėjo šakutę ir mėgino su- 
rikiuoti galvoj besiblaškančias mintis. 

— Tipiškas žmogžudys meta paskutinį ryžtingą iššūkį pur- 
vinam supuvusiam pasauliui ir visiems, kurie jį nuskriaudė. 
Dievaži, jie nori padaryti pareiškimą, kuris paliktų neišdildo- 
mą įspūdį, tada išeiti iš šio pasaulio apgaubti šlovės. Jei nenu- 
sižudo išpuolio vietoje, paprastai grįžta namo, nužudo žmoną 
ir vaikus, tėvus, giminaičius - kas pasimaišo po kojomis, o 
tada nusižudo patys. - Jis nuleido ranką ir pažvelgė į Dženi- 
sę. - Jie gali kuriam laikui paimti įkaitus, tada nužudyti arba 
paleisti. Bet nedingsta su jais. 

— Suprantu, ką sakai, bet... - Ji vos vos papurtė galvą. - At- 
leisk, Tomai. Nežinau, ką atsakyti, nes nesuprantu, kur lenki. 

— Lenkiu į tai, kad Li Koburnas nėra vadovėlinis žudikas 
maniakas. 

— Ar tokių būna? 

- Žinoma, būna išimčių, bet jis neatitinka tipiško apibūdi- 
nimo. - Ir padvejojęs pridūrė: - Net Hamiltonas tai pastebėjo. 

— Klintas Hamiltonas? Maniau, jis dabar Vašingtone. 

- Taip. Bet šiandien man skambino, norėjo žinoti, kokia 
velniava čia dedasi ir ką aš darau. 

Dženisė truputį sunerimo. 

- Jis tave tikrino? 

- Iš esmės taip. 

— Akiplėša. - Ji atstūmė kėdę ir parodė į jo lėkštę. - Valgysi? 

- Atleisk, ne. Atrodo skaniai, bet... - Ir bejėgiškai gūžtelėjo 
pečiais. 

Ji nunešė Tomo lėkštę, panosėje plūsdama jo pirmtaką. 

- Jeigu jis nemanė, kad susitvarkysi su darbu, kodėl pasky- 
rė į tokį postą? 

Tomo manymu, tikrasis atsakymas buvo pernelyg žemi- 
nantis, kad jį ištartų garsiai, ypač girdint Dženisei. Ji bjau- 
rėdavosi pralaimėjimo nuotaika. Ypač bjaurėjosi, kad tokia 
nuotaika dažnai buvo nesvetima jos vyrui. 

— Nežinau, iš kur Hamiltonas traukia žinias, veikiausiai iš 
kitų skyriaus agentų, bet jis turėjo pastebėti tą patį Kobur- 
no modus operandi kaip aš, - samprotavo jis. - Net paklausė 
manęs, ar Koburnas ne mano agentas, dirbantis su priedanga 
Karališkojoje gabenimo bendrovėje. 

Ji pratrūko juoku, bet taip staigiai surimtėjo, kad atrodė 
komiškai. 

— Ar dirbo? 

Tomas kreivai šyptelėjo. 

— Ne. Bent jau aš jo ten neskyriau. - Tada šypsena dingo. — 
Kas nors aukštesnis iš Naujojo Orleano, manau, galėjo. Arba 
kas nors iš kitos agentūros. 

— Neinformavęs tavęs? 

Jis vos gūžtelėjo pečiais, vėlgi nenorėdamas prisipažinti 
esąs nesvarbus. Ar bent jau bendradarbių tokiu laikomas. 

Dženisė vėl atsisėdo prie stalo. 

- Hamiltonas neturi teisės kištis. Žinoma, to vyro ego mil- 
žiniškas. 

— Niekada nesi jo mačiusi. 

— Sprendžiant iš to, ką man esi apie buvusį viršininką pasa- 
kojęs, abejoju, ar jo galva įtilptų pro duris. Mane varo į siutą, 
kad jis tave stebi. 

Tomas nusprendė jai nepasakoti, kad šiandien Hamiltonas 
ne vieninteliam jam skambino. Daug agentų nepritarė jo pa- 
skyrimui ir to neslėpė. Bet buvo keletas, kurie ar žodžiais, ar 
elgesiu jam rodė savo paramą. 

Viena iš tokių agenčių, duomenų analitikė, šiandien jam ir 
papasakojo, kad ir kiti biure sulaukė Hamiltono skambučio. 

— Dėl kažkokių priežasčių, - akis į akį papasakojo ji To- 
mui, - ši byla pateko į Hamiltono radarą. Jis atidžiai ją seka ir 
klausinėja apie jus. 

— Kokio pobūdžio klausimai? 

Ji skėstelėjo rankomis. 

— Aš nesikišiu į įstaigos vidaus politiką, Tomai. Man reikia 
šio darbo. Bet pamaniau: turit žinoti, kad esate tikrinamas. 

Tomas jai padėkojo. Visą dieną taip ir jautė šnibždesius 
už nugaros. Gal tai tik paranoja, bet vargu. Jį žeidė Hamilto- 
no kišimasis. Kad ir kokia būtų priežastis, tai piktino ir kėlė 
nerimą. 

Jis atstūmė kėdę ir atsistojo. 

— Verčiau grįšiu į darbą. 

Išėjo iš virtuvės nelaukdamas, kol atsinaujins nemalonus 
pokalbis. Nusiprausė veidą svečių tualete, iš poilsio kambario 
pasiėmė portfelį. Prie užpakalinių gužų) jį pasitiko Dženisė su 
lauknešėliu rankoje. 

— Greitoji pagalba, jei kartais prireiktų. Trapučiai su riešutų 
sviestu ir obuolys. 

— Ačiū. 

Šįkart ji nepabučiavo, jis irgi ne. Tačiau nespėjus nusisukti 
ji uždėjo ranką jam ant alkūnės. 

— Tu gerai dirbi, Tomai. Nesileisk, kad Hamiltonas ar kas 
kitas priverstų tave manyti kitaip. 

Jis silpnai šyptelėjo. 

— Nesileisiu. Velniai griebtų, Hamiltonas teisus. 

— Dėl ko? 

— Kiekvienas šia byla besidomintis kvailys supras, kad čia 
ne paprastas pagrobimas. Iš visko galima spręsti, kad ponia 
Džilet matė, kaip Koburnas nušovė Fredą Hokinsą. Žudikai 
nepalieka liudytojų. Todėl Koburnas turėjo turėti priežastį, 
kodėl paliko ją gyvą. 

I raias atliko sunkią pareigą - aplankė motiną. 

Kaip ir manė, ji buvo sugniuždyta sielvarto. Aplink ją su- 
kiojosi moteriškosios pusės giminaitės, spaudė rankas, dėjo 
ant kaktos drėgnus rankšluosčius. Tarškėjo rožinio karoliu- 
kai, kai jos meldėsi už Fredo sielą ir prašė paguodos tiems, 
kuriuos jis mylėjo ir paliko. 

Virtuvėje nebetilpo maistas, kurį sunešė draugai, giminės 
ir kaimynai. Oro kondicionierius buvo bejėgis prieš artėjančią 
audrą, dėl kurios krito slėgis ir padidėjo drėgnumas. Kad iš- 
vengtų name tvyrančios dramos, vyrija nešėsi kaupinas lėkš- 
tes į kiemą. Sėdėjo lauke ant kėdžių, glostė ant kelių laikomus 
graižtvinius ir šratinius šautuvus, ir tai jiems buvo įprasta, 
kaip kasyti medžiokliniams savo šunims užausius. Leido ratu 
butelius pigaus viskio ir žemais balsais rezgė keršto planus 
Fredo žudikui. 

— Verčiau tegul pasiduoda valdžiai, kol jo nepričiupau, - pa- 
sakė dėdė, piktas kalės vaikas, Vietname netekęs akies, bet 
šaudantis geriau už visus, nebent išskyrus Doralą. | 

— Rytoj šiuo laiku Koburno kiaušius turėsiu stiklainyje. Pa- 
matysit, - dievagojosi pusbrolis, kuriam amžius dar neleido 
gerti, bet buvo toks girtas, kad vos negriuvo nuo kelmo, ant 
kurio sėdėjo. 

Vienas iš jaunesniųjų Doralo brolių rėkė ant triukšmingų 
vaikų, besigainiojančių vienas kitą kieme. 

— Parodykit nors kiek sušiktos pagarbos! - šaukė jis, tada 
prisiekė nenurimti, kol Koburnas bus negyvas. - Negaliu būti 
geras žmonėms, kišantiems nagus prie mūsų šeimos. 

Viską suvalgę ir iki dugno išgėrę butelius, jie suvirto į pi- 
kapus ir išsivažinėjo į paskirtas vietas atnaujinti giminaičio 
žudiko paieškų. 

Doralas atsisveikino su raudančia motina, išsilaisvino iš jos 
lipnaus ir kibaus glėbio ir išvyko su visais, tik tiek, kad važiavo 
vienas. Kad ir pusgirtis, jis dideliu greičiu lengvai manevravo 
vingiuotais keliukais. Visą amžių duodavosi šiais šunkeliais ir 
atmintinai juos žinojo. Yra važiavęs daug girtesnis. Juodu su 
Fredu. Juodu su Edžiu. 

Pagalvojus apie Edį, atmintyje iškilo žvejyba, įamžinta įrė- 
mintoje nuotraukoje, kurią Krofordas priglobė kaip įkaltį. 
Doralas prisiminė tą išvyką kaip vieną gražiausių akimirkų, 
kai jie visi keturi dar buvo drauge. 

Prisiminus jaunystės dienas, mintys peršoko prie žvejybos 
valties ir laikų iki Buhalterio. Juodu su Fredu gimė skurdžiai, 
visą gyvenimą turėjo sunkiai grumtis, kad sudurtų galą su 
galu. Nuėjęs dirbti į policiją, Fredas pasiekė šiokio tokio fi- 
nansinio stabilumo. Bet Doralui buvo ne prie širdies vilkėti 
uniformą, dirbti pamainomis. Jam patiko lankstumas. 

Nusipirko valtį už paskolą, kurią suteikęs bankininkas 
buvo toks kietašiknis, kad jo subinė einant net girgždėdavo. 
Palūkanos buvo žvėriškos, bet Doralas niekada nevėluodavo 
mokėti ne tik palūkanų - ir skolos. 

Keletą metų pagal užsakymą jis plukdė į įlanką grupes tur- 
tingų girtų kalės vaikų - gydytojų, teisininkų, biržos makle- 
rių ir panašių, kurie manėsi esą daug aukščiau už žvejybos 
pagalbininką sudiržusiomis rankomis ir kalbantį su kajeno 
akcentu. Jis kęsdavo jų įžeidinėjimus, vėmimą prisisiurbus 
brangaus gėralo, amžiną niurnėjimą dėl karščio ir saulės, ban- 
guotos jūros ir nenorinčių kibti žuvų. Ištverdavo net turuolių 
bezdėjimą, nes nuo jų priklausė uždarbis. 

Savaip net buvo dėkingas „Katrinai“, kad sudaužė jo valtį ir 
padarė tam galą. Labai ačiū, Doralas Hokinsas daugiau nebu- 
čiuos tiems įžeidiems asilams užpakalio. 

Tuomet ir apsireiškė Buhalteris, pasiūlė jiems su Fredu už- 
sidirbti. Darbas žadėjo būti nepalyginti įdomesnis ir pelnin- 
gesnis už bet ką, apie ką jie galėjo svajoti. Net valstijoje, kur 
kyšininkavimas buvo toks pat įprastas kaip vėžiai, šis darbas 
žadėjo pasakiškus turtus. 

Doralo nebaidė galimi pavojai. Pelnas buvo vertas rizikos. 
Jam net patiko vaikščioti įtemptu lynu ir mėgautis dvilype 
padėtimi: dieną jis valstybės tarnautojas, o naktį - visiškai 
kitas asmuo. Jo darbas buvo bauginti, luošinti arba žudyti, 
jei būtina. Jis turėjo prigimtinį polinkį tykoti ir medžioti, o 
dabar galėjo iš to gyventi. Vienintelis skirtumas, kad jo grobis 
buvo žmonės. 

Ir dabar skuba šunkeliais grobio - Li Koburno. Ir geriausio 
draugo žmonos su dukra. 

Kai suskambėjo mobilusis, tik šiek tiek prilėtino, kad atsi- 
lieptų, bet išgirdęs neatidėliotiną žinią, kurią perdavė skam- 
bintojas, primynė stabdį ir šliaužiančiais ratais, keldamas 
dulkių tumulus sustojo. 

— Tu mane kvailini? 

Aplink buvo triukšminga, bet šnibždantis skambintojas 
puikiausiai buvo girdėti. Tik Doralui nepatiko tai, ką išgirdo. 

— Pamaniau, turėtum žinoti, kad galėtum perduoti Buhal- 
teriui. 

— Ačiū ir už tai, - sumurmėjo Doralas. 

Išjungė ryšį, pavarė mašiną į šalikelę ir palikęs laisva eiga 
pukšėti ant griovio krašto pirmiausia godžiai prisidegė ciga- 
retę, tada paskambino Buhalteriui. | 

Buvo blaivus kaip niekad. Net nepasisveikino. 

— Eina gandas, kad Koburnas - federalinis agentas. 

Buhalteris tylėjo, tik įkvėpė lėtai, giliai. Piktdžiugiškai. 

Doralas, taip ir matydamas mintyse, kaip nirštantis ugni- 
kalnis ruošiasi išsiveržti, nubraukė prakaito lašus, besiritan- 
čius smilkiniu į akies kampą. 

— Kada apie tai išgirdai? 

— Prieš dešimt sekundžių. 

— Kas pasakė? 

- Vienas iš mūsų žmonių policijos skyriuje. Išgirdo iš žio- 
plio, kuris dėl pagrobimo dirba su mumis ir šerifo įstaiga. 
Sklinda gandas, kad Koburnas yra agentas ir dirbo su prie- 
danga. 

Stojo ilga tyla. Galiausiai Buhalteris vėl atsiliepė: 

— Ką gi, šįryt nuovokią išvadą padarei: kaip krovikas, jis ne- 
įprastai protingas. Tik norėčiau, kad būtum tai supratęs prieš 
leisdamas jam pabėgti iš sandėlio. 

Doralui tarsi replėmis sugniaužė paširdžius, bet tylėjo. 

— O kaip Honoratos draugė? Kas nors girdėti nuo tada, kai 
šįryt ją aplankei? 

— Torė sėdi namie. Sąžiningai: nemanau, kad ji sulaukė ko- 
kios žinios iš Honoratos, kitaip netupėtų taip ramiai. Vieną 
dalyką išsiaiškinau - ji turi naują draugą. Bankininką iš Nau- 
jojo Orleano, jo vardas Bonelis Volisas. 

— Pažįstu. Esame ėmę pinigų iš to banko. 

- Eik sau. Ką gi, prisisukau prie pliuškės sveikatingumo 
klubo sekretorės, kai ėjo pietauti. Apsimečiau, kad atsitikti- 
nai susitikome. Užkalbėjau dantį, ir nereikėjo daug pastangų. 
Net apsidžiaugė galėdama viską išvemti apie Torę, esanti ka- 
rališka K iš didžiosios raidės - čia citata. 

Doralas kiek lengviau atsikvėpė. Buvo patenkintas, kad ga- 
lėjo dar šį tą pranešti, ne vien gandus apie Koburną. Šiandien 
jis nedykinėjo. Buvo veiklus ir darė pažangą. Svarbu, kad Bu- 
halteris tai žinotų. 

— Ta pliuškė - jos vardas Amberė - spėja, esą Volisas nenori, 
jog banko klientai ar išrankūs draugai žinotų, kad jam reikia 
asmeninio trenerio, todėl ir atsibeldė čionai mankštintis. Jis 
turi didelį pilvą ir dar didesnę piniginę. Torė akimirksniu į jį 
įsikirto. Suleido į jį nagus, ir dabar jis kaip šilkinis. Torė klysta 
manydama, kad jų santykiai paslaptis; visi darbuotojai žino: 

kai tik atvyksta į Tamborą, ponas Volisas Bonelis mankštinasi 
ne ant treniruoklių, o kai kur kitur. 

Ilgai tylėjęs Buhalteris pasakė: 

— Vertinga informacija tam atvejui, jeigu mums jos prireiks. 
Deja, ji nė per žingsnį nepriartino tavęs prie Koburno, ar ne? 

— Ne. 

— Doralai, judu su Fredu palikote mus mėšle. O dabar mums 
to mažiausiai reikia. Nesvarbu, kas tas Koburnas, jis turėjo 
būti nušautas kartu su kitais. Aš neužmiršau, kas leido jam 
pasprukti. Surask jį ir nudėk. Nenuvilk manęs dar kartą. 

Pigus viskis, deginantis ir kartus, šoko į gerklę. Doralas 
šiaip taip jį nurijo. 

— Iš kur mudu su Fredu galėjome žinoti... - 

— Jūsų darbas žinoti. - Buhalterio balso tembras persismel- 
kė iki pat kaulų ir nutildė visus pasiteisinimus, kuriuos Dora- 
las galėjo sugalvoti. Ir tam, kad neliktų jokio neaiškumo, Bu- 
halteris pridūrė: - Girdėjai, kaip pagarbiai kalbėjau apie Diegą 
ir jo skustuvą? 

Prakaituotos Doralo rankos staiga nuėjo žąsies oda. 

— Vienintelė Diego bėda - mane nuvylęs asmuo per greitai 
nusibaigia. Jis nesikankina, nors turėtų. 

Doralas vos spėjo išvirsti iš mašinos ir susivėmė ant kelio. 


čo SKUNIUS 


„A apstulbo suvokusi, kad Koburnas rimtai ketina iš- 
judinti tėvo krevečių žvejybos laivą. Jos prieštaravimai atsi- 
mušė kaip žirniai į sieną. 

Vos baigęs kalbėtis su Hamiltonu, Koburnas jau numovė į 
vairinę ir nutraukė brezentą nuo valdymo skydo. 

— Ar žinai, kaip paleisti variklį? - nekantriai paklausė ir pa- 
rodė į prietaisus. 

— Taip, bet pirmiausia mums reikia nutempti laivą į vande- 
nį, o vieni nepajėgsime. 

— Turime. Reikia pakeisti vietą. 

Per kitą valandą ji dar keletą kartų mėgino jį įtikinti, kad 
tai neįmanoma, bet Koburnas nesitraukė. Įrankių dėžėje ant 
denio rado surūdijusią mačetę ir ėmė ja kapoti laivą aplipu- 
sius augalus. Sekinantis darbas. Ji ir vėl mėgino jį perkalbėti. 

— Hamiltonas davė žodį. Netiki, kad jo laikysis? 

— Ne. 

— Bet jis tavo bosas. Prižiūrėtojas, prievaizdas? Kad ir kaip 
juos vadintumėt FTB. 

- Jis viskas. Bet vienintelis dalykas, kuriuo tikiu, - pirmiau- 
sia jis saugos savo šikną. Nepamiršk: Li Koburno nebėra. 

— Jis davė mums pusantros paros. 

- Išsižadės šito. 

— Kas verčia tave taip manyti? 

— Žinau, kaip jis mąsto, - atsakė jis. 

— O ar Hamiltonas žino, kaip tu mąstai? 

— Taip - ir tai verčia skubėti. Kol mudu tauškiame niekus, 
jis veikiausiai jau mėgina nustatyti vietą pagal mano telefono 
numerį. 

— Juk nedavei jam numerio. Sakei, kad tokių - lengva ranka 
išmetamų - neįmanoma susekti. Sakei... 

— Taip, sakiau. Bet aš ne viską žinau, - sumurmėjo jis. 

Honorata neramiai pažvelgė į dangų, nuo įlankos skubėjo 
debesys. 

— Gal jis pasiųs sraigtasparnį? 

— Nemanau. Hamiltonas rinksis ką nors slaptesnio, ką 
nors, kas mūsų neperspėtų. Be to, artėja audra. Jis neprisi- 
statys oru. 

— Tai ko taip skubi? 

Atpakalia ranka jis nusišluostė nuo kaktos prakaitą. 

— Nes galiu klysti. 

Kuo sunkiau jie dirbo, tuo beviltiškiau viskas atrodė. Ho- 
norata pasiūlė verčiau pamėginti laimę neseniai pavogtu pi- 
kapu. 

— Jo niekas neieško. Pats sakei. 

— Gerai. Ir kur važiuosime? 

— Pas mano draugę. 

— Draugę. 

— Viso gyvenimo draugę, ji mus paslėps ir nieko neklausinės. 

— Ne. Jokių draugų. Jie stebės tavo draugus. 

— Galėtume praleisti naktį automobilyje. 

— Aš galėčiau, - atrėžė jis. - Mes negalime. 

Galiausiai ji liovėsi eikvojusi jėgas, kad jį perkalbėtų. Jai trū- 
ko įgūdžių ir ištvermės, bet pasisiūlė pagelbėti, kur tik galės. 

Atsibudo Emilė. Buvo plepi ir be galo susižavėjusi tuo, kas 
vyksta. Visur kišo nosį, bet net jos trukdomas Koburnas dar- 
bavosi su stebinančia kantrybe. Ji stovėjo ant denio ir drą- 
sino. Surėmę nugaras į pirmagalį jie pagaliau nustūmė laivą 
nuo kranto į vandenį. 

Koburnas patikrino, ar kur nesisunkia, ir įsitikinęs, kad ne, 
grįžo prie valdymo pulto. Honorata jau stovėjo prie jo. Tėtis 
buvo ją mokes, kaip paleisti variklį ir valdyti laivą. Kaip seniai 
tai buvo. Savo nuostabai, ji viską prisiminė, bet kai variklis už- 
burzgė, nesuvokė, kas buvo labiau apstulbęs - ji ar Koburnas. 

Jis paklausė, kiek bake degalų. Ji pažvelgė į rodyklę. 

— Neturėtų pritrūkti. Tėtis ruošėsi uraganui. Bet kitos rody- 
klės... - Ji abejodama pažvelgė į jį. - Nežinau, kam kuri skirta. 

Koburnas išskleidė ant skydo pageltusį jūrlapį ir paklausė: 

— Ar žinai, kur mes? 

— Kažkur čia, - ji parodė jų buvimo vietą. - Jei suksim į pi- 
etus kranto link, būsim labiau pastebimi. Kita vertus, tik dar 
vienas krevečių žvejybos laivelis prieplaukoje - ne itin kristų į 
akis. Plaukiant aukštyn pratakos siaurėja. Daugiau užvirtusių 
medžių. Be to, sekliau. 

— Tikriausiai teks semti vandenį, todėl siūlau plaukti se- 
klesne prataka. Tik nuplukdyk mus kuo toliau. 

Koburnas tikrino pagal žemėlapį, kaip jiems sekasi. Vin- 
giuotais vandens keliais nupukšėjo kokias penkias mylias, 
tada variklis ėmė čiaudėti. Vanduo ėmė tirštėti nuo augalijos. 
Keletą kartų Honorata vos neatsitrenkė į kiparisų ataugas, 
kyšančias iš drumzlino vandens. 

Koburnas spustelėjo jai alkūnę. 

- Suk į krantą. Čia visur tas pat, nieko geresnio nerasim. 

Honorata privairavo laivą prie pelkėto kranto, tankus ki- 
parisų sąžalynas teikė šiokią tokią slėptuvę. Koburnas išmetė 
inkarą. Ji išjungė variklį ir laukė tolesnių nuorodų. 

- Įsitaisykit patogiai. 

— Ką? - šūktelėjo ji. 

Koburnas sulankstė žemėlapį ir įsikišo į džinsų kišenę, 
tada patikrino pistoletą ir padėjo ant valdymo skydo taip, kad 
Emilė nepasiektų. 

- Aš pasiimsiu Hokinso .357 magnumą. Tu pasilaikyk šitą. 
Jis paruoštas šaudyti. Tereikia nusitaikyti ir paspausti gaiduką. 

— Kur tu... 

Ji nespėjo baigti klausimo, o jis jau buvo dingęs iš vairinės. 
Kol išsirabždino į denį, tas jau buvo išlipęs per bortą ir nu- 
grimzdęs iki kelių į vandenį. 

— Koburnai! 

— Negaliu ten palikti pikapo. - Kiek padvejojo, tada tyliai 
nusikeikęs ištraukė iš kišenės jos mobilųjį, paskui ir bateri- 
ją. - Atrodo, turiu palikti tau telefoną. Tam atvejui, jeigu man 
kas atsitiktų. Bet tikiu, kad niekam neskambinsi. Jei teks kam 
nors skambinti, skambink pagalbos telefonu, niekam kitam, 
tik 911. - Ir ištiesė jai abi telefono dalis. 

— Iš kur tu... 

— Laimė, jis senesnio modelio. Lengviau apsieiti negu su 
naujesniais. - Jis nuėmė dangtelį ir parodė, kaip įdėti bateri- 
ją. - Surikiuok auksines juosteles ir įspausk į lizdą. Emilė tai 
padarytų. - Jis pažvelgė jai į akis. - Bet... 

— Pažadu: niekam neskambinsiu, nebent negrįžtum. 

Jis nuklampojo per terlę ir dingo sąžalyne. 

Kai antrą kartą ėmė vibruoti mobilusis, Diegas rinkosi pre- 
kes meksikiečių prekybos centre. Jis išėjo iš parduotuvės ir 
atsiliepė: | 

— Jau prireikė manęs? 

— Taip, - pasakė Buhalteris. - Noriu, kad kai ką stebėtum 
porą dienų. 

— Ką? Kai ką stebėti? 

— Ar ne aiškiai pasakiau? 

— O kaip Koburnas? 

— Daryk tai, ką sakau, Diegai. To vyro vardas - Bonelis 
Volisas. 

Koks, po velnių, skirtumas, koks jo vardas. Jis ne Kobur- 
nas. Nespėjęs paprieštarauti, gavo du adresus: vieną banko 
Kanalo gatvėje, kitą - namų Sodų rajone. Nebuvo paaiškinta, 

kodėl tą vyrą reikia sekti, tiesą sakant, Diegas ir nesidomėjo. 
Šūdas, ne darbas. 

Itin atsainiai jis paklausė: 

— Ar nori, kad jis suprastų esąs sekamas? 

— Kol kas ne. Duosiu žinią, kai reikės kito žingsnio. Jei reikės. 

— Gerai. 

Išdidus tonas neliko Buhalterio nepastebėtas. 

— Atitraukiu nuo ko nors, Diegai? 

Taip, pamanė jis. Atitrauki nuo nuknekcinimo, už kurį gerai 
mokama. Bet balsu tik papriekaištavo Buhalteriui: 

— Man dar neužmokėta už masažo kabineto mergiotę. 

— Dar negavau įrodymų, kad ji negyva. 

— Nori, kad atsiųsčiau jos galvą dėžėje, kaip daro Meksikos 
maitvanagiai? 

— Nebūtina eiti taip toli. Bet negirdėjau jokios žinios, kad 
rastas kūnas. | 

— Ir nebus rastas. Aš tuo pasirūpinau. 

— Bet tu nepapasakojai jokių smulkmenų. 

— Pavyzdžiui, kokių? 

— Kai ją susekei, ar kas nors su ja buvo? 

— Ne. Viliojo žioplinėtojus prie upės laivų prieplaukos. 

— Mėnulio take. 

- Artijo. 

— Ji buvo viena? Be sutenerio? Kažkas jai padėjo pabėgti. 
Pati viena nebūtų drįsusi. 

— Tiek žinau, kad kai radau, buvo viena. Jokio sutenerio, 
kitaip būtų geriau sukusis. - Jis sukikeno. - Lengvai pasi- 
davė. Už pačiulpimą nusiderėjau iki dešimties dolerių, tada 
nusitempiau tarp polių ir perrėžiau gerklę. Dėl visa pikta per- 
skrodžiau pilvą, prikroviau akmenų ir nuskandinau upėje. Jei 
kada nors jos kūnas iškils, nebebus į ją panašus. 

Kalbėdamas apie Izobelę tokiais žodžiais, jis susiraukė, bet 
turėjo išlaikyti toną. Ir juokas, ir pūtimasis buvo apsimesti- 
nis, bet turėjo skambėti įtikinamai. 


“ 

Buhalteris privertė jį be galo ilgai laukti, tik tada prakalbo: 

— Gerai. Gali rytoj pasiimti pinigus. Kur nori, kad palik- 
čiau? 

Grynuosius jis gaudavo voke sutartoje vietoje, kaskart vis 
kitoje. Šįkart jis nurodė Buhalteriui po „Katrinos“ apleistą 
sausojo valymo įmonę. 

— Ant prekystalio stovi senas kasos aparatas. Palik stal- 
čiuke. 

— Rasi ten. O kol kas informuok mane apie Bonelį Volisą. 
Noriu žinoti viską, ką veikia be kasdienių pareigų. 

— Oho, baisus čia darbas. 

Nespėjus Buhalteriui atsakyti, Diegas išjungė ryšį ir grįžo 
į parduotuvę. Pasiėmė kitą vežimėlį ir pradėjo nuo pradžios. 
Jis niekada nieko nepalikdavo be priežiūros baimindamasis, 
kad nebūtų įtaisyta blakė ar dar kas blogiau. 

Ir voką, nors labai mieli tie penki šimtai dolerių, pasiims 
tik po kelių dienų. Pirmiausia stebės sausojo valymo skal- 
byklos pastatą, kad būtų tikras, ar jam nepaspęsti spąstai. 
Buhalteris ne visai juo pasitiki, o jis pats Buhalteriu - nė per 
nago juodymą. 

Kai išėjo su pirkiniais ir nukniaukta skardine konservuoto 
kumpio, lauke lijo. Nepaisydamas bjauraus oro, namo grįžo 
ilgais vingiais, dažnai žvilgčiodamas per petį, o ties neužma- 
tomais kampais spausdamas rankoje skustuvą. 

Izobelė pasitiko jį šilta šypsena ir su sausu rankšluosčiu. 
Kasdien vis mažiau jo baiminosi. Ėmė juo pasitikėti, beveik 
patikėjo, kad neketina jos skriausti ar vėl ją pardavinėti. 

Jis liovėsi ją lietęs. Net skruosto nebepaglostydavo - nepa- 
sitikėjo savim; vien žiūrint į ją širdis suskysdavo, užtat stim- 
burys ilgesingai pakildavo. 

Naktį mažame kumštelyje ji gniauždavo sidabrinį Nukry- 
žiuotąjį ir verkdavo per miegus. Susapnavusi košmarą, atsi- 
busdavo klykdama. Kai užvaldydavo siaubingi prisiminimai, 
ji ilgai verkdavo, įsikniaubdavo į rankas ir vaitodavo iš gėdos, 
kad turėjo poruotis su šimtais vyrų. 

Bet Diegui ji buvo tyra, skaisti ir nekalta. Tai jis velnio įsi- 
kūnijimas, suterštas niekšybių, kurių niekada nenusiplaus. 
Jo prisilietimas suterštų ją, paliktų randą jos sieloje. Todėl jis 
susivaldydavo ir mylėjo ją tik akimis ir visa širdimi. 

Jis iškraustė pirkinius. Iš dėžutės kartu valgė ledus. Jis 
įjungė savo aipodą ir galėjo prisiekti, kad muzika skambėjo 
kur kas gražiau jai klausantis drauge. Kai auksinė žuvelė siun- 
tė per stiklą bučinius, Izobelė juokėsi kaip vaikas. 

Diegas laikė ją angelu, pripildžiusiu slaptą jo kambarėlį to- 
kios skaidrios ir tyros esaties kaip saulė. Jis šildėsi Izobelės 
spinduliuose ir niekur nenorėjo eiti. 

Kvaila Buhalterio užduotis palauks valandą ar dvi. 

Honorata sėdėjo ant gulto šalia miegančios dukters, klausėsi 
lietaus ir savo neramios širdies plakimo, tada išgirdo smūgį ir 
pajuto virpėjimą. Išsitraukė iš po čiužinio pistoletą, atkišusi 
priešais nutykino laiptais ir pažvelgė pro angą. 

- Čia aš, - pasakė Koburnas. 

Kaip jai palengvėjo, ji nuleido pistoletą. 

— Jau buvau beprarandanti viltį. 

- Iki automobilio toli, o dar einant sausuma. Kol nusigavau, 
sutemo ir prapliupo lyti. Tada turėjau rasti kelią. Žemėlapy- 
je - tik vandens takai. Galiausiai maždaug už ketvirčio mylios 
nuo čia radau žvyrkelį. 

Honoratai atrodė stebuklas, kad jis apskritai rado kelią 
atgal. 

— Nieko nenutiko? - paklausė jis. 

— Emilė norėjo sulaukti, kol grįši, bet pavalgėme, pažaidė- 
me su Elmu ir, vos ėmiau sekti pasaką, ji užmigo. 

— Ko gero, taip geriau. 

— Taip. Ji būtų bijojusi tamsos, o aš nenorėjau įjungti ži- 
binto. Nors svarsčiau, ar jo nepadėjus ant denio, kad būtų 
orientyras tau grįžtant. Baiminausi, kad tamsoje mūsų nera- 
si. Prieš išeidamas palikai labai mažai nuorodų. 

Jeigu jis ir suvokė numanomą priekaištą, nekreipė dėmesio. 

— Gerai padarei. 

Jos akys priprato prie tamsos, jį jau įžiūrėjo. Drabužiai 
buvo permirkę, plaukai prilipę prie galvos. 

— Tuojau grįšiu, - pasakė ji. 

Nulipo žemyn ir pakišo pistoletą po čiužiniu, tada šį tą 
sugraibė ir grįžo į vairinę. Pirmiausia jam padavė butelį van- 
dens. Jis padėkojo, atkimšo ir ištuštino. 

— Radau šituos. - Padavė jam sulankstytas rusvai žalsvos 
spalvos kelnes ir marškinėlius. - Vienoje lentynų. Kelnės bus 
per trumpos, be to, atsiduoda pelėsiais. 

— Niekai. Svarbiausia, sausos. 

Jis nusitempė Edžio universiteto marškinėlius ir apsivilko 
priklausiusius jos tėvui, tada ėmė sagstytis džinsus. 

Ji nusisuko. 

— Ar alkanas? 

- Taip. 

Honorata vėl nulipo į kajutę ir įjungė prožektorių, kad pama- 
tytų, kur padėjo jo pirktą maistą. Kai grįžo į vairinę, jis jau buvo 
persimovęs kelnes. Ji padėjo produktus ant valdymo skydo. 

— Užmiršai nupirkti skardinių atidarytuvą. 

— Paėmiau skardines su atidarymo žiedeliais, - atsakė jis. 

— Tik ne ananasų. O kaip tik jų Emilė ir užsimanė. 

— Koks aš apgailėtinas. 

— Stalčiuje po virykle radau seną atidarytuvą. Jis aprūdijęs, 
galėjome apsinuodyti, bet ji gavo ananasų. 

Jis pirštais traukė iš skardinių vištos krūtinėlę, ananaso 
skilteles ir sūdytus trapučius. Viską nustūmė dar vienu bu- 
teliu vandens, kurio Honorata atnešė iš apačios. Atnešė ir 
pakelį sausainių, nes jai neprasprūdo pro akis jo polinkis į sal- 
dumynus. 

Koburnas sėdėjo ant grindų, nugara atsirėmęs į prietaisų 
skydą. Honorata atsisėdo į tėčio kapitono krėslą; šis, kaip ir 
viskas valtyje, buvo gerokai laiko nuniokotas. 

Tylą trikdė tiktai pliaupiantis lietus ir kramtomų sausainių 
traškėjimas. 

— Nair kliokia, - tarė ji. 

— Aha. 

- Liūtis bent moskitus išbaidė. 

Jis pasikasė dilbį. 

— Ne visus. 

Paėmė dar vieną sausainį ir atsikando pusę. 

— Arjie mus ras? 

— Taip. - Supratęs, kad tokie tiesmuki atsakymai ją gąsdi- 
na, pridūrė: - Tik laiko klausimas, viskas priklauso nuo to, 
kada Hamiltonas rimtai imsis. Veikiausiai jau ėmėsi. 

— Jei mus ras... 

— Kai.... 

— Kai mus ras, ar tu... - ji ieškojo žodžio. 

— Taikiai pasiduosiu? 

Ji linktelėjo. 

— Ne, nepasiduosiu. 

— Kodėl? 

— Kaip ir sakiau Hamiltonui, nebaigsiu, kol neprigriebsiu to 
kalės vaiko. 

— Buhalterio. 

— Tai jau nebe užduotis. Tai mudviejų akistata: jis prieš 
mane. 

— Bet kaip tai buvo tvarkoma? Jųdviejų su Marsetu reikalai. 

— Ką gi, pažiūrėkim. Kad ir toks pavyzdys. Kiekvieną kartą, 
kai vilkikas pervažiuoja iš vienos valstijos į kitą, jis turi susto- 
ti svėrimo stotyje. Ar matei virš kelio ištiestas gerves netoli 
valstijos sienos? 

— Retai važiuoju per valstijos sieną, bet kiek važiavau — 
ne, - ji papurtė galvą, - niekada nepastebėjau. 

— Dauguma žmonių nepastebi. Jos panašios į gatvės žibin- 
tus. Bet iš tikrųjų tai rentgeno aparatai, jie peršviečia vilkikus 
ir jų krovinius, šitaip krovinių judėjimas nuolatos stebimas. 

Agentai mato įtartiną vilkiką, o gal jis nesustojo svėrimo sto- 
tyje, - toks stabdomas ir tikrinamas. 

— Nebent atsakingas asmuo gauna dalį ir nieko „nemato. 

- Bingo. Buhalteris iš to ir sukūrė savo rinką. Jo verslo 
strategija - korupcija, ir kaip tik tų žmonių, kurie atsakingi, 
kad būtų laikomasi įstatymų; šitaip įstatymai virsta karikatū- 
ra. Prekiautojai žmonėmis moka už apsaugą ir įskaičiuoja tą 
mokestį į verslo išlaidas. 

— Samas Marsetas buvo... 

— Klientas. Manau, vienas didžiausių - jei ne pats didžiausias. 

— Kaip tai atsitiko? 

— Lygia greta su sąžiningu verslu Marsetas gyvai prekiavo 
kontrabandinėmis prekėmis. Kadangi jis dirbo ir legaliai, nie- 
kas nieko neįtarė. Tada Marseto vilkikus ėmė dažnai stabdyti, 
nervinti jo vairuotojus. Tokio uolesnio budrumo užteko, kad 
jis išsigąstų. Svarbiausia - Šventojo Bonifaco bažnyčios se- 
niūnas nenorėjo būti sučiuptas. Paskui prisistatė Buhalteris 
ir pasisiūlė sutvarkyti šį reikalą. - Koburnas vyptelėjo. - Nors 
Buhalteris pats ir sukūrė tą problemą. 

- Jis dirigavo tikrinimams. 

— Ir veikiausiai Marsetas tai suprato. Bet jeigu Buhalteris 
galėjo įkišti pagalį jam į ratus - gali ir ištraukti. Taigi: arba 
moki Buhalteriui už apsaugą, arba rizikuoji būti sučiuptas ve- 
žant narkotikus. Ir tai bus tavo gyvenimo pabaiga. 

— Ir visi kiti greičiausiai buvo priversti taip daryti. 

— Ir darė. Dabar Buhalteris turi krūvas klientų. Daugybę di- 
delių komercinių įmonių, tokių kaip Marseto. Kiti - smulkūs 
nepriklausomi vežėjai. Vyrai, netekę darbo išsiliejus naftai; 
jie turi pikapą ir vaikų, kuriuos reikia maitinti. Jie važiuoja į 
pietų Teksasą, paima šimtą kilogramų marihuanos, parveža į 
Naująjį Orleaną - ir vaikai savaitę turi ką valgyti. Jie pažeidžia 
įstatymus, bet daug didesnis nusikaltėlis yra tas, kuris sudaro 
sąlygas, kad jiems būtų pelninga nusikalsti. Šie kontrabandi- 
ninkai daug labiau rizikuoja būti sučiupti, o kai sučiumpami, 
negali įskųsti talkininko, nes dažniausiai nė nežino, kas jis. 

Pažįsta tik tarpininką, kuris dažniausiai yra pačioje toteminio 
stulpo apačioje. 

— Jeigu Marsetas buvo geras klientas, kodėl buvo nužudy- 
tas? Užsiminei Hamiltonui, kad jis ėmė verkšlenti. 

— Kurį laiką viskas ėjosi gerai. Darniai. Tada Buhalteris ėmė 
darytis godesnis, didinti komisinius už teikiamas paslaugas. 
Marsetui nereikėjo krištolinio rutulio, kad pamatytų: jei ne- 
užbrėš lubų, didumą pridėtinių jo išlaidų sudarys mokestis 
Buhalteriui. Bet jeigu atsisakys mokėti... 

— Bus sučiuptas, suniekintas ir pasiųstas į kalėjimą. 

— Teisingai. O Buhalteris gali tai padaryti, nes jo čiuptuvai 
apraizgę visą teisėsaugos sistemą. Marsetas - menkas diplo- 
matas, pasirodo, buvo ir kiek naivus, pasiūlė susitikti praėju- 
sio sekmadienio naktį ir nustatyti sąlygas, kurios abiem pu- 
sėms leistų gerai gyventi. 

— Ir tu užuodei, kad čia smirdi. 

— Buhalteris - tikras Ozo šalies burtininkas. Negalėjau įsi- 
vaizduoti, kaip jis įžengia į sandėlį, spaudžia ranką, derasi. 

— Ar Marsetas žinojo, kas jis? 

- Jeigu ir žinojo, taip ir mirė nepasakęs. Knisausi po jo po- 
pierius, skaičiau kiekvieną lapelį, kurį tik galėjau nugriebti, 
įskaitant ir kalendorių, ant kurio užrašytas tavo vyro vardas. 

— Juk nejįtari, kad Edis buvo Buhalteris? 

— Ne, Buhalteris tebėra gyvas ir sveikas. 

— Koks, tavo nuomone, buvo Edžio vaidmuo? 

— Sakei, kad Edis uždarbiavo pas Marsetą. Gal jis saugojo 
nelegalų jo verslą ar dalį jo. O gal jis buvo susitepęs faras, 
kuriam mokėjo Buhalteris. Gal jis žaidė su abiem, o gal rei- 
kalavo didesnio kąsnio. Gal jo veiklos būdas buvo šantažas. 
Nežinau. 

Ji tol spoksojo į Koburną, kol šis nenoriai pridūrė: 

— O gal buvo faras, mėginantis sudaryti bylą prieš vieną iš 
jų arba abu. Bet doras ar nedoras - abiem atvejais jis būtų 
stengęsis apsisaugoti surinkdamas tvirtų įkalčių, kuriuos ga- 
lėtų panaudoti, kad ir koks būtų buvęs jo tikslas. 

Honorata nepalaužiamai tikėjo, kad Edis buvo doras, bet 
kol kas nenorėjo dėl to ginčytis. 

— Karališkoji bendrovė. Ar visi darbuotojai joje nedori? 

— Jokiu būdu. Tie šeši, kurie žuvo kartu su Marsetu, - taip. 
Jis turėjo juodąją buhalteriją, prie kurios prieidavo tik pats 
ir dar vienas vyrukas. Nei administracijos darbuotojai, nei jo 
paties šeima nieko nežinojo apie jo šešėlinį verslą. 

— Kaip galėjo nežinoti? 

Jis gūžtelėjo pečiais. 

— Gal jie pernelyg ir nesistengė žinoti. Nenorėjo. Tik tiek 
suprato, kad net silpstant ekonomikai verslas jam sekasi ne- 
paprastai gerai. 

— Tai jiems neklius? O poniai Marset? 

— Dėl baudžiamosios atsakomybės - taip, neklius, ji niekuo 
dėta. Tik jai bus nelengva, kai paaiškės tiesa apie vyrą. 

Honorata užsikėlė pėdas ant sėdynės krašto, rankomis ap- 
sikabino blauzdas ir įrėmė smakrą į kelius. 

- Jie tave užmuš, - tyliai sušnibždėjo. 

Koburnas atsikando sausainio ir tylėdamas kramtė. 

— Doralas ar kas nors iš Hokinsų klano. Net sąžiningiausias 
policininkas, kuriam tu tik Samo Marseto žudikas, pasistengs 
pristatyti tave mirusį, 0 ne gyvą. 

— Hamiltonas visiems apskelbė, kad aš jau negyvas. Įdomu, 
kaip iš to išsisuks. 

— Kaip gali šitaip juokauti? Ar tavęs nejaudina, kad gali būti 
užmuštas? 

— Ne itin. 

— Tu negalvoji apie mirtį? 

— Tik stebiuosi, kad ji dar neatėjo. 

Honorata krapštė odos atplaišėlę, atsiradusią stumiant lai- 
vą į vandenį. 

— Tu žinai, kaip elgtis. - Ji pažvelgė į jį. Jis smalsiai žiūrėjo 
įją. - Kaip likti gyvam. Moki daugybę dalykų. 

— Bet nemoku kepti keksiukų. 

Pirmą kartą nuo to laiko, kai rado jį gulintį kniūbsčią kie- 
me, jis ją kibino, bet ji nesileis išmušama iš vėžių. 

— Ar viso to išmokai jūrų pėstininkų korpuse? 

- Galbūt. 

Ji laukė, bet jis nieko nepridūrė. 

— Tu buvai kitoks jūrų pėstininkas negu mano uošvis. 

— Jis turi naujokų verbavimo plakatą? 

— Tikrai turi. 

— Tada taip, aš buvau kitoks. Mano rūšies jūrų pėstininkai 
nežygiuoja rikiuote. Turėjau uniformą, bet tik keletą kartų 
buvau ją apsivilkęs. Neatiduodavau pagarbos karininkams, 
niekas neatiduodavo pagarbos man. 

— O ką tu darei? 

- Žudžiau žmones. 

Ji taip ir įtarė. Net tikino save, kad išgirs jį be jokių išsi- 
sukinėjimų prisipažįstant. Bet vis tiek jo žodžiai kaip plony- 
čiai žaibai susmigo jai į krūtinę, ir ji išsigando, kad dar labiau 
skaudės, jei sužinos daugiau, todėl liovėsi klausinėjusi. 

Koburnas baigė paskutinį sausainį, plekšnodamas delnais 
nusivalė trupinius. 

— Laikas prie darbo. 

— Darbo? - Ji buvo tokia pavargusi, kad sopėjo visą kūną. 
Jei užsimerktų, pamanė, užmigtų čia pat. Dėmėti čiužinai ar 
ne, taip ir troško išsitiesti šalia Emilės ir užmigti. - Kokio 
darbo? 

— Dar kartą per tai pereisim. 

— Per ką? 

— Per Edžio gyvenimą. 


e6 shiuųrius 


Diegas prisiartino prie valdos slepiamas tamsos, lietaus ir 
tankios įmantriai karpytos gyvatvorės. Bonelio Voliso namas 
buvo vieni didingiausių rūmų Šventojo Karolio alėjoje. 

Įsibrovėlio akimis, tai buvo sumauta tvirtovė. 

Lempos sklype išdėstytos taip, kad išryškintų gražius ak- 
centus, bet jam nekėlė beveik jokio pavojaus. Diegas regėjo 
šimtus būdų, kaip išvengti dirbtinės mėnesienos. 

Kebliau buvo dėl prožektorių, tūkstančių vatų galingumo 
spinduliais jie nutvieskė visas sienas nuo pat apačios. Pakliu- 
vus į tokią šviesą, šešėlis būtų dešimties metrų aukščio ir at- 
rodytų kaip rašalo dėmė ant švytinčio balto mūro. 

Jis nužvelgė puikiai prižiūrimą veją ir aštuoniasdešimties 
tūkstančių dolerių vertės automobilį žiedinėje prievažoje, nu- 
sprendė, kad apsaugos sistema taip pat geriausia, kokią galima 
nusipirkti už pinigus. Ant visų durų ir langų bus išmoningiau- 
si jutikliai, ir kiekviename kambaryje - judesio ir stiklo dūžio 
jutikliai; labai tikėtina, kad visu valdos perimetru tįsta nema- 
tomas spindulys. Jeigu jį užkliudysi, įsijungs tylus signalas, ir 
kol įsibrovėlis pribėgs iki namo, policija jį bus jau apsupusi. 

Visos tos kliūtys nėra neįveikiamos, bet jos sudaro sunku- 
mų, kurių Diegas linkęs vengti. 

Pro priekinį langą jis matė kambarį, panašų į kabinetą. Di- 
deliame fotelyje sėdėjo stambus vyras, užmetęs kojas ant suo- 
liuko, kalbėjo telefonu ir dažnai siurbčiojo iš stiklo po ranka. 

Atrodė atsipalaidavęs, nekreipiantis dėmesio, kad apšviestas 
kambarys kaip ant delno ir jis matyti iš gatvės. 

Tai savaime buvo iškalbinga. Ponas Volisas jaučiasi saugus. 

Tokioje aplinkoje kiekvienas panašus į Diegą akimirksniu su- 
keltų įtarimą. Jis pasitikėjo savo gebėjimu likti nematomas, kai 
to reikia, bet vis tiek atsargiai dairėsi, ar nepasirodys patrulinis 
automobilis, o gal smalsus šunį vedžiojantis kaimynas. Lietus 
tekšeno už apykaklės, varvėjo nugara. Jis nekreipė dėmesio. 
Tūnojo nejudėdamas, tik akys vis nužvelgdavo aplinką. 

Stebėjo ir laukė, gal kas atsitiks. Nieko, tik tiek, kad ponas 
Volisas telefoną pakeitė žurnalu ir beveik valandą buvo įbedęs 
į jį akis. Tada pastūmė tuščią taurę ir išėjo iš kambario, prieš 
tai užgesinęs šviesą. Antrame aukšte nušvito lempa, greičiau 
negu po dešimties minučių buvo išjungta. 

Diegas tūnojo savo vietoje, bet praėjus dar valandai, kai 
tapo aišku, kad Volisas nuėjo gulti, jis nusprendė, kad verčiau 
leisti laiką kur nors kitur. Ateis budėti rytą. Buhalteris nieko 
nesuuos. 

Išsirangė iš slaptavietės, nuėjo keletą kvartalų iki prekybi- 
nės dalies, ten tebeveikė keletas barų ir restoranų. Tamsioje 
myliai iki namų ją paliko žinodamas, kad per keletą minučių 
miesto pesliai nurengs taip, kad liks tik ratai. 

Paskui parėjo pėsčiomis, į namą įsigavo nedegdamas švie- 
sos. Įžengė į savo slaptą būstą be garso. Nors kartą Izobelė 
miegojo ir nesapnavo košmarų. Jos veidas buvo ramus. 

Užtat Diegas buvo neramus ir nemiegojo. 

Sėdėjo, žvelgė į giedrą Izobelės veidelį ir svarstė, kodėl Bu- 
halteris tokiam talentui kaip jis paskyrė mikimauzo vertą 
darbą - stebėti Bonelį Volisą. 

— Aš nežinau. 

Kartodama tuos du žodžius, Honorata baigė užkimti. Dvi 
valandas Koburnas, rodos, išvis nepavargstantis, bėrė jai 
klausimus apie Edžio gyvenimą, nuklydo iki pat paauglystės. 

— Tada jo nė nepažinojau, - pavargusi prieštaravo ji. 

— Tu čia augai. Jis čia augo. 

- Jis buvo trimis klasėmis vyresnis. Pamatėme vienas kitą 
tik tada, kai jis buvo paskutinėje, o aš pirmoje vidurinės mo- 
kyklos klasėje. 

Apie Edžio gyvenimą Koburnas norėjo žinoti viską. 

— Kada mirė jo motina? Kaip mirė? Ar ji turėjo giminaičių, 
su kuriais Edis būtų galėjęs bendrauti? 

— Jo mama mirė tūkstantis devyni šimtai devyniasdešimt aš- 
tuntaisiais. Buvo gydoma chemoterapija nuo krūties vėžio. Nu- 
silpo ir mirė nuo plaučių uždegimo. Turėjo vieną gyvą seserį. 

— Kurji gyvena? 

— Negyvena. Mirė 2002-aisiais, atrodo, tais metais. Ką ji ir 
visa tai turi bendra su tuo, ko ieškai? 

— Jis ką nors kam nors paliko. Ką nors kur nors padėjo. Do- 
kumentus. Įrašus. Dienoraštį. Raktą. 

— Koburnai, mudu jau viską perėjome. Jeigu toks daiktas 
ir egzistuoja, aš nežinau, kas tai, juo labiau nežinau, kur jo 
ieškoti. Aš pavargusi. Prašau, ar negalime palaukti iki ryto ir 
tada pradėti iš naujo? 

— Rytą galime būti negyvi. 

— Teisingai, aš galiu mirti nuo išsekimo. Koks skirtumas? 

Jis persibraukė ranka per žandikaulius. Iš tamsos ilgai pa- 
vargęs dėbsojo į ją, ir ji pamanė, kad jau ketina nusileisti, bet 
jis pasakė: 

— Tu arba jo tėtis. Vienas iš jūsų turi turėti. 

— Kodėl ne koks faras? Fredas arba Doralas? Be Steno ir 
manęs, Edis artimiausiai draugavo su dvyniais. 

— Ogi todėl, kad tas dalykas juos stipriai paliečia - kad ir 
kas tai būtų. Jeigu jie būtų turėję, būtų sunaikinę. Nebūtų 
dvejus metus sukiojęsi aplink tave. 

— Laukė, kol ištrauksiu? 

— Bent norėjo būti tikri, kad niekada to nepadarysi. - Gal- 
vodamas jis be paliovos daužė kumščiu sau į kitą delną. - Kas 
nustatė, kad Edžio avarija buvo nelaimingas atsitikimas? 

— Tyręs pareigūnas. 

Jis liovėsi daužęs kumščiu. 

— Leisk spėti. Fredas Hokinsas. 

— Ne. Kitas faras. Jis atsitiktinai buvo netoli avarijos vie- 
tos. Kai atvyko, Edis jau buvo miręs. 

— Koks to pareigūno vardas? 

— Ką? 

— Norėčiau žinoti, kaip jam taip pasitaikė būti netoli avari- 
jos vietos. 

Honorata staiga atsistojo ir užlipo į denį, bet stovėjo pri- 
gludusi prie vairinės sienos, kad stogelio kraštas saugotų nuo 
lietaus. 

Koburnas atėjo iš paskos. 

— Kas? 

— Nieko. Reikėjo įkvėpti oro. 

— Ar aš asilas? Kas? 

Ji atsišliejo į sieną, pernelyg pavargusi ginčytis. 

— Pareigūnas, kuris tyrė Edžio avariją, po kelių savaičių 
buvo rastas plūduriuojantis atakoje. Jis buvo nudurtas. 

— Įtariamieji? 

- Jokių. 

— Neištirta žmogžudystė. 

— Manau. Daugiau nieko apie tai nebegirdėjau. 

— Tikri kalės vaikai, tiesa? - Juodu stovėjo patys į petį ir žvel- 
gė į lietų. - Ką Edis mėgdavo veikti? Žaisti futbolą? Golfą? Ką? 

— Viską. Jis buvo geras sportininkas. Mėgo medžioti ir žve- 
joti. Jau pasakojau. 

— Kurjo žvejybos ir medžioklės įranga? 

— Pas Steną. 

— Golfo krepšys? 

— Pas Steną. Taip pat jo kėglių kamuolys ir lankas su strė- 
lėmis, kurį jis gavo dovanų per dvyliktą gimtadienį, - ji tai 
ištarė su pagieža, bet Koburnas tik mąsliai linktelėjo. 

— Anksčiau ar vėliau, bet man teks aplankyti Steną. 

Jai nespėjus sureaguoti, jis paprašė apibūdinti Edį. 

— Juk matei jo nuotrauką. 

— Man rūpi, koks jis buvo žmogus. Rimtas ir kruopštus? 
Nerūpestingas? Niūra? Linksmas? 

— Ramus. Sąžiningas. Rimtas, kai reikėdavo, bet mėgo sma- 
giai leisti laiką. Pasakodavo juokingas istorijas. Mėgo šokti. 

— Mėgo mylėtis. 

Honorata suprato, kad Koburnas stengiasi ją supykdyti, bet 
nesuteiks jam malonumo. Žiūrėdama tiesiai į akis pasakė: 

— Labai. 

— Ar buvo ištikimas? 

— Taip. 

— Esi tikra? 

— Tikrų tikriausia. 

— Negali tokia būti. 

- Jis buvo ištikimas. 

— O tu? 

Ji įsmeigė į jį akis. Jis gūžtelėjo. 

— Gerai, ir tu buvai ištikima. 

— Mūsų santuoka buvo laiminga. Aš neturėjau paslapčių, 
neturėjo ir Edis. 

— Vieną turėjo. - Jis padarė pauzę, kad pareiškimas svariau 
nuskambėtų, tada nuleido balsą iki šnabždesio: - Visi turi pa- 
slapčių, Honorata. 

— Ar tikrai? Atskleisk kokią savo paslaptį. 

- Visi, išskyrus mane. - Jo lūpų kampučiai pakilo. - Aš ne- 
turiu paslapčių. 

— Kvailystė taip sakyti. Tu - viena didžiulė paslaptis. 

Jis sunėrė rankas ant krūtinės. 

— Klausk. 

— Kur tu užaugai? 

— Aidahe. Netoli Vajomingo pasienio. Titono kalnagūbrio 
papėdėje. 

Tai ją nustebino. Nė pati nežinojo, ką tikėjosi išgirsti, tik 
ne tai. Jis nepanašus į kalnietį. Žinoma, jis puikiausiai gali 
meluoti, prasimanyti neįtikėtiną praeitį, kad apsaugotų savo 
priedangą. Bet ji vis tiek neatlyžo: 

— Ką tavo tėvas veikė? 

— Gėrė. Dažniausiai. Kai negerdavo, taisydavo automobi- 
lius, buvo mechanikas. Žiemą vairuodavo sniego valytuvą. 

— Jis miręs? 

— Jau seniai turėtų būti miręs. 

Ji smalsiai pažiūrėjo į jį. Koburnas taip ilgai neatsakė į ne- 
bylų klausimą, kad jau nebesitikėjo išgirsti. 

Galiausiai jis paaiškino: 

— Jis turėjo seną arklį, kurį laikė aptvare už namo. Buvau 
davęs jam vardą, bet niekada negirdėjau, kad tėtis kaip nors 
jį vadintų. Retai jodinėdavo. Retai jį šerdavo. Bet vieną dieną 
pasibalnojo ir išjojo. Arklys grįžo. Jis - ne. Taip ir nerado jo 
kūno. Žinoma, nelabai kas ir ieškojo. 

Honoratai parūpo, ar kartėlis jo balse justi dėl to, kad tėvas 
buvo alkoholikas, ar kad ieškotojai nesugebėjo rasti jo palaikų. 

— Tėtis buvo beveik mirtinai nuvaręs arklį, todėl jį nušo- 
viau. — Jis atmetė rankas į šalis. Žvelgė į lietų. - Nedidelis 
nuostolis. Nekoks buvo arklys. 

Honorata minutę tylėjo, tada paklausė apie motiną. 

— Ji buvo Kanados prancūzė. Iš prigimties audringa. Kai 
supykdavo, imdavo kalbėti prancūziškai, bet nesivargino, kad 
išmokytų mane tos kalbos, todėl nesuprasdavau nė pusės, ką 
man rėkdavo. Esu tikras: nieko gero nerėkdavo. Šiaip ar taip, 
mudu išsiskyrėme, kai ėmiau lankyti vidurinę. Dvejus metus 
mokiausi koledže, tada nusprendžiau, kad jis ne man, ir įsto- 
jau į jūrų pėstininkus. Per pirmos savo tarnybos laiką gavau 
žinią, kad ji mirė. Nuskridau į Aidahą. Palaidojau. Istorijos 
pabaiga. 

— Broliai ar seserys? 

- Jokių. 

Jo išraiška buvo tokia pat bejausmė kaip gyvenimas - be 
meilės. 

— Jokių pusbrolių, tetų, dėdžių - nieko, - pasakė jis. - Kai 
mirsiu, nebus jokių triūbų. Nebus dvidešimt vieno patrankos 
šūvio, nebus kam priimti sulankstytos vėliavos. Paprasčiau- 
siai tapsiu istorija, ir visiems bus nusispjaut. Ypač man. 

— Kaip gali taip sakyti? 

Jis aiškiai nustebęs atsigręžė į ją. 

— Tau dėl to pikta? 

Kai jis paklausė, pati suprato supykusi. 

— Aš nuoširdžiai noriu suprasti, kaip kas nors, kaip bet kas 
gali taip abejingai kalbėti apie savo mirtį. Negi visiškai never- 
tini savo gyvenimo? 

- Iš tikrųjų nevertinu. 

— Kodėl? 

— Kodėl tai tau rūpi? 

- Juk tu irgi žmogus. 

— Oho. Tau rūpi žmonija? 

- Žinoma. 

— Taip? - Jis atsisuko į ją visu kūnu, tik dešiniu pečiu rėmė- 
si į vairinės sieną. - Kodėl nemaldavai jo, kad atvyktų tavęs 
paimti? 

Ji nepagavo jo minties šuolio. 

— Ko? 

— Hamiltono. Kodėl nepasakei jam, kur esi, kad ką nors at- 
siųstų tavęs paimti? 

Ji trūkčiojamai įkvėpė. 

— Nes per pusantros dienos labai daug pamačiau ir išgirdau, 
nebežinau, kuo pasitikėti. Pasakyčiau taip: pasirinkau velnią, 
kurį jau pažįstu. 

Honorata tai pasakė juokais, bet jis nė nevyptelėjo. Tik pa- 
linko arčiau. 

— Dar kodėl? 

- Jei turiu ką nors, kas galėtų padėti pričiupti Buhalterį, 
privalau padėti tau surasti. 

— Ak. Patriotinė pareiga. 

— Galima ir taip pasakyti. 

- Hmm. 

Jis pasislinko dar arčiau, ir nuo jo artumo pajuto, kaip pla- 
ka širdis - stipriau, greičiau. 

— Ir... ir dėl to... jau sakiau. 

Jis dar labiau pasisuko ir dabar stovėjo veidu į ją, rodos, 
visai nejusdamas, kad lietus pila jam ant nugaros. 

— Pakartok. 

Jai suspaudė gerklę, ir ne vien todėl, kad norėdama žvelgti 
jam į akis turėjo atlošti galvą. 

— Dėl Edžio. 

— Kad išsaugotum jo reputaciją. 

— Teisingai. 

— Tai todėl esi čia su manim? 

— Taip. 

— Netikiu. 

Ir tada jis prisispaudė prie jos. Pirma šlaunimis, paskui 
juosmeniu, krūtine, galiausiai burna. Ji suinkštė, ir pati ne- 
žinojo, ką tai reiškia, kol nevalingai rankos pačios jį apkabino 
ir suspaudė jo nugarą, pečius - rankos neramios ir godžios, 
trokštančios jį jausti. 

Jis bučiavo jos pravirą burną, skverbėsi liežuviu, ir kai ji 
atsiliepė į bučinį, pajuto iš jo krūtinės gilumos sklindantį gau- 
desį. Tarsi kokį alkio garsą, kurio jau seniai nebuvo girdėjusi. 
Vyriškas ir kūniškas, jis jaudino ir aistrino. 

Dideliais delnais jis apglėbė jos pakaušį. Įspraudė savo šlau- 
nį į jos tarpkojį, kėlė aukštyn ir trynė, ir nesiliovė bučiavęs 
taip, tarsi norėtų išsiurbti visą jos dvasią. Ji mėgavosi kiekvie- 
nu sukrečiančiu pojūčiu. | 

Jis liovėsi bučiavęs ją tik tam, kad įsisiurbtų karšta burna 
jai į pakaklę. Drąsiai ir savininkiškai nuleido plaštaką jai ant 
krūties, suspaudė, patraukė delną, kad justų sukietėjusį spe- 
nelį, ir sušnarpštė iš malonumo. 

Ir tai grąžino Honoratai amą. 

— Ką aš darau? - aiktelėjo ji. - Aš negaliu. - Ir atstūmė jį. 

Smarkiai besikilnojančia krūtine, jis stovėjo nejausdamas, 
kaip liūtis talžo galvą ir pečius, ir tamsoje žiūrėjo į ją. 

— Atsiprašau, - nuoširdžiai iki pat sielos gelmių ištarė ji. 

Apgailestavo dėl jo ar dėl savęs? Apgailestavo, kad leido 
tam įvykti ar kad nutraukė? 

Ji nežinojo ir neleido sau svarstyti. Nėrė pro vairinės duris 
laiptais į kajutę. 


——HĖ 


Emilė atsibudo, atsisėdo ir apsižvalgė. 

Tebebuvo tamsu, bet ji matė, todėl nebijojo. Mama buvo 
čia, miegojo šalia ant smirdinčio gulto. Ant kito matė Kobur- 
ną. Abu miegojo. 

Mama gulėjo ant šono, rankas pasikišusi po skruostu. Ke- 
liai buvo suriesti ir pritraukti prie pilvo. Jeigu būtų atsimer- 
kusi, žiūrėtų į Koburną. Jis gulėjo ant nugaros. Viena ranka 
ilsėjosi ant pilvo. Kita buvo nukarusi per gulto kraštą. Jo pirš- 
tai beveik lietė mamos kelį. 

Ji prispaudė prie krūtinės Elmą, vilkdama paskui kūdikys- 
tės antklodę nurepečkojo į gulto galą ir nulipo. Žinojo, kad 
nedera basomis vaikščioti ant grindų, nes jos bjaurios. Mama 
taip sakė. Bet dar labiau nenorėjo sėstis ant jų, kad galėtų ap- 
siauti basutes, tad pirštų galiukais užlipo laiptais ir pažvelgė į 
vairinę ir juokingus daiktus joje. 

Mama vakar sėdėjo sukrypusiame krėsle ir pasakojo, kad 
čia buvo senelio vieta ir kad vairuodamas laivą jis leisdavo jai 
sėdėti ant kelių. Bet ji tada buvo kūdikis ir nieko neprisimena. 
Norėjo prisiminti. Smagu būtų vairuoti laivą. 

Mamytė vakar vairavo, bet kai pati vakar paklausė Kobur- 
no, ar gali pavairuoti, jis pasakė ne, nes jie skuba ir jis turi 
svarbesnių darbų negu ją linksminti. Bet tada dar pridūrė: gal 
vėliau, pažiūrėsim. 

Koburnas liepė pernelyg nesiartinti ir prie išdaužtų langų, 
nes galinti susipjaustyti į stiklus. Ji paklausė, kodėl stiklas 
pjauna žmonėms, o jis atsakė, kad nežino kodėl, pjauna, ir 
viskas, ir liepė jai laikytis atokiau nuo langų. 

Jau nebelijo, bet dangus atrodė šlapias, tokie pat ir me- 
džiai, kuriuos matė. 

Mamai veikiausiai nepatiktų, jeigu ji nueitų toliau, ji pirštų 
galiukais nulipo žemyn. Mama nejudėjo, nejudėjo ir Kobur- 

nas, tik jo pilvas alsuojant įsitraukdavo ir išsipūsdavo. Pridėjo 
ranką prie savo pilvo. Ir jis kilnojasi. 

Tada ji pamatė, kad uždraustas telefonas ir baterija guli Ko- 
burno gulto kojūgalyje. 

Vakar, kai mama su Koburnu kapojo krūmus nuo laivo, ji 
paklausė, ar galėtų pažaisti Garvežį Tomą su mamos telefo- 
nu. Abu kartu sušuko „Ne!“, tik Koburnas kiek garsiau negu 
mama. Ji nesuprato, kodėl jie pasakė ne, juk kartais, kai ne- 
skambindavo, mama leisdavo jai pažaisti telefonu. 

Mamai dabar nereikia telefono, tai neprieštarautų, jeigu ji 
pažaistų. 

Ji žiūrėjo, kai Koburnas rodė mamai, kaip įdėti bateriją. Ir 
ji taip gali. Koburnas taip sakė. 

Jis nė nekrustelėjo, kai ji paėmė telefoną. Sulygino auksi- 
nes juosteles ir įspaudė bateriją į vietą lygiai kaip Koburnas, 
tada įjungė telefoną. Kai ekrane pasirodė visi gražūs paveiks- 
lėliai, ji paspaudė Garvežį Tomą. Iš visų žaidimų jai labiausiai 
patiko dėlionės. 

Labai susikaupusi pradėjo nuo ratų, tada įdėjo variklį, ka- 
miną ir visas kitas detales, kol turėjo visą Tomą. Kai dėlio- 
davo, mama kaskart sakydavo, kokia ji protinga. Mama žino, 
kad ji protinga, o Koburnas - ne. Ji norėjo, kad ir jis žinotų, 
kokia ji protinga. 

Prisėlino prie jo gulto galvūgalio ir pasilenkusi prie pat su- 
šnibždėjo: 

— Koburnai. 

Jo akys iškart atsimerkė. Juokingai į ją pažiūrėjo, tada pa- 
žiūrėjo ten, kur miega mama, tada vėl į ją. 

— Ką? 

— Aš sudėjau dėlionę. 

— Ką? 

— Tomo dėlionę. Mamos telefone. Aš ją sudėjau. 

Ji atkišo telefoną, kad pats pamatytų, bet jai pasirodė, kad 
jis nė nepažiūrėjo, nes šoko iš lovos taip greitai, kad atsitren- 
kė galva į lubas. 

Tada jis pasakė bjaurų žodį. 


e] skyrius 


Derito pavaduotojas Krofordas nustebo sužinojęs, kad jų tiks- 
las - apleistas krevečių žvejybos laivas, kuris, regis, ne tiek 
plūduriuoja, kiek guli ant kranto. 

Kaip slaptavietė, jis - varganas pasirinkimas. Pirma, atro- 
do nepatikimas laivas. Jau tai blogai. Be to, stovi vietoje, kur 
aplink mylių mylios priešiškos žemės ir visas labirintas atakų, 
jose lengva beviltiškai pasiklysti, o ne patekti į Meksikos įlan- 
ką, jei išties toks būtų pabėgimo planas. 

Gal Koburnas ne toks protingas, kaip apie jį pagalvojo. Gal 
jis puolė į neviltį. 

Bendraudami tik rankų signalais, vyrai artinosi prie laivo 
pėsčiomis, slėpdamiesi ir labai atsargiai. 

Komandoje, sudarytoje Tamboro policijos skyriaus laiki- 
nojoje vadavietėje, buvo jis, du kiti šerifo pavaduotojai, trys 
Tamboro policininkai, du FTB agentai ir dar valstijos polici- 
ninkas, atsitiktinai buvęs kabinete ir plepėjęs su kitais, kai 
technikas atėjo ir pranešė sugavęs signalą iš Honoratos Džilet 
mobiliojo. Jis sėkmingai nustatė vietą. 

Tada visą valandą buvo karštligiškai svarstoma, kaip ge- 
riausia nusigauti iki tos nuošalios atakos. Oru, žeme ar van- 
deniu? Galiausiai buvo nuspręsta, kad geriausia bus žeme - 
netikėtumo įspūdis, Krofordas suteikė žodį pareigūnui, kuris 


tiek Tamboro policijos skyriuje, tiek šerifo įstaigoje labiausiai 

panėšėjo į specialiųjų operacijų karininką - laisvalaikiu savo 
sąskaita buvo šiek tiek pasimokęs. 

Šis pasidalijo kukliomis savo žiniomis ir baigė: „Nesusimau- 
kite ir nenušaukite moters su vaiku.“ Krofordas būtų galėjęs ir 
pats tai pasakyti - jam būtų užtekę penkių minučių, nereikėję 
trisdešimt penkių. 

Jie susigrūdo į tris visureigius, tada važiavo, rodos, valandų 
valandas per rūką ir miglą, nors iš tikrųjų tik keturiasdešimt 
minučių, o toliau nebegalėjo, nors automobiliai buvo visais 
ratais varomi. 

Be to, Krofordas visai nenorėjo, kad riaumojantys varikliai 
Koburną įspėtų. Toliau ėjo pėsčiomis, o dabar tūno tarp me- 
džių ir stebi, ar nematyti gyvybės ženklų laivelyje, iš kurio 
sklindantis mobiliojo signalas neseniai buvo pagautas. Kro- 
fordo nuomone, tikras stebuklas, kad netoliese buvo mobilio- 
jo ryšio bokštas, bet nesiruošė svarstyti, ar tai dievų gerano- 
riškumas, ar ryšių bendrovės įžvalgumas. 

Saulė kilo, bet horizontas rytuose buvo aptrauktas tokiais 
sunkiais debesimis, kad auštanti diena vos sklaidė ūkanas. 
Vanduo atakoje atrodė šiek tiek pakilęs po praėjusios nakties 
liūčių, bet buvo ramut ramutėlis, visai kaip ispaninės sama- 
nos, vešliais kuokštais kabančios nuo medžių šakų. Buvo per 
anksti net paukščiams. Tyla buvo kaip visa sugeriantis me- 
dvilnės gniužulas. 

Krofordas mostelėjo vyrams žengti pirmyn. Jie neturėjo 
kito pasirinkimo, tik rizikuoti būti pamatyti, kai bėgo nuo 
pamiškės iki upelio kranto. Pasiekęs botą, Krofordas susigū- 
žė, dar kartą patikrino ginklą, tada lengvai peržengė bortą 
ir užlipo į denį. Iš paskos kiti, bet Krofordas pirmas įžengė į 
vairinę, pirmas išgirdo piktus keiksmus ir bruzdesį apačioje, 
pirmas nutaikė pistoletą į laiptais kopiantį vyrą. 

Iš apačios į vairinę lipo Stenas Džiletas pakeltomis ranko- 
mis. Vienoje laikė mobilųjį. 

— Pavaduotojau Krofordai. Tu pavėlavai. 

Jis pravirkdė mergaitę. 

Kai išplėšė mobilųjį jai iš rankos, Emilė taip užstaugė, kad 
būtų galėjusi ir mirusįjį prikelti. Aišku, jos klyksmas prikėlė 
mamą nuo gulto. 

Jis čiupo klykiančią mergaitę ir, galima sakyti, persimetė 
per petį, o laisva ranka sugriebė Elmą ir kūdikystės antklodę. 
Įbruko juos į putlias Emilės rankutes, tada čiupo Honoratai 
už rankos ir nutempė - besipriešinančią - laiptais, tada pro 
vairinę ir į denį. 

Pats vienas, jis per keletą minučių dingtų iš laivo: perbristų 
ataką ir nubėgtų pusę mylios per klampią purvynę ten, kur 
paliko pikapą. Net brėkšmos prieblandoje būtų jau toli nuo 
čia, o dabar per tą laiką vos ištempė jas iš boto. Honorata spy- 
riojosi lipti į vandenį, bet jis įstūmė ją, o ji sugebėjo nušokti 
ten, kur giliau. Du kartus ji suklupo per jų beprotišką bėgimą 
iki pikapo. 

Ir visą tą laiką mergaitė gniaužė apsivijusi jam kaklą ir ne- 
paliaujamai verkšleno į ausį: 

— Aš nenorėjau. 

Kai jie pasiekė automobilį, ji vis dar aimanavo. Jis perdavė 
ją Honoratai ir ši įsirangė į keleivio sėdynę. Jis užtrenkė dure- 
les, apibėgo priekį, šoko į vairuotojo sėdynę ir įbruko raktelį į 
spynelę. Padangos ėmė buksuoti purve, bet galiausiai pasiekė 
kietą žemę, ir pikapas šoko pirmyn. 

Jie jau buvo gana toli nuo krevečių žvejybos laivo, bet jis 
neleido sau atsipalaiduoti. Honoratos mobilusis toks pat ge- 
ras signalas kaip tvieskianti švyturio lempa, jis atves policiją 
tiesiai prie jų. Vos paaiškės, kad jų nėra laive, persekiotojai iš 
visų jėgų vėl puls jų vytis. 

Kada mergaitė įjungė motinos telefoną? Gal kelios minutės 
prieš jį pažadindama? O gal prieš kelias valandas. Jei bloges- 
nis variantas, nuostabu, kad jiems išvis pavyko ištrūkti. Šiaip 
ar taip, pernelyg toli jie neatsiplėšė. Jis pasistengė negalvoti 


Mirtininkas + 225 


apie kūkčiojančią mergaitę ir jos motiną, o susitelkė ir stengė- 
si per trumpiausią laiką kuo toliau nusigauti nuo laivo - per- 
nelyg nenuklysti, neįvažiuoti į ataką, neatsitrenkti į medį. 

Honorata ramino Emilę - spaudė prie krūtinės, glostė plau- 
kus, niūniavo. Galiausiai mergaitė liovėsi verkusi, bet vis tiek 
kaskart, kai pažvelgdavo į jas, jį pasitikdavo keturios priekaiš- 
tingos akys. 

Galų pagalėj privažiavo pagrindinį kelią. Nenorėdamas būti 
sustabdytas už greičio viršijimą, jis atleido pedalą ir paklausė 
Honoratos, ar ji nutuokia, kur jie atsidūrė. 

— Manau, Tamboro pietryčiuose. Kur norėjai nuvažiuoti? 

Kur jis norėjo važiuoti? Velnias, kad jis žinotų. 

Kol kas jis težino, kad degina brangius degalus, todėl pa- 
suko į judrią aikštelę, čia jų pikapas neišsiskirs iš daugelio 
panašių automobilių. Regis, degalinė ir kasdienos reikmenų 
krautuvė buvo patogi vieta sustoti padieniams darbininkams; 
prieš vykdami į darbą čia jie apsirūpindavo rūkalais, valgyda- 
vo mikrobangų krosnelėje pašildytus pusryčius. 

Išjungus variklį, gerą pusę minutės visi trys tylėjo. Jis 
pažvelgė į moteris, stipriai kartinančias jam gyvenimą. Jau 
ketino tiesiai šviesiai joms tai pareikšti, bet mergytė pratarė 
drebančiu balsu: 

- Atsiprašau, Koburnai. Aš nenorėjau. 

Taip ir užsičiaupė, keletą kartų sumirksėjęs. Pažvelgė į Ho- 
noratą, ta tylėjo, lyg musę prarijusi, - į mergaitę, kuri šlapiu 
skruostu glaudėsi mamai prie krūtinės, tada sumurmėjo: 

- Ir aš atsiprašau, kad tave pravirkdžiau. 

— Jau gerai. 

— Tują mirtinai išgąsdinai, - motina nebuvo tokia atlaidi. — 
Ir mane mirtinai. 

— Taip, ir mane būtų mirtinai išgąsdinę, jei būčiau atsibu- 
dęs žvelgdamas į Doralo Hokinso dvivamzdžio žiotis. 

Honorata užgniaužė žodžius, kuriuos jai aiškiai knietėjo 
drėbti. Tik pasilenkė ir pabučiavo Emilę į pakaušį. 

Nuo to raminančio gesto jis pasijuto dar blogiau, kad išgąs- 
dino vaiką. 

— Klausyk, juk atsiprašiau. Nupirksiu jai... balioną ar ką 
nors. 

- Ji bijo balionų, - atšovė Honorata. - Išsigąsta, kai jie 
sprogsta. 

— Tada nupirksiu ką nors kita, - irzliai pasakė jis. - Ką ji 
mėgsta? 

Emilės galvutė iškart pašoko, tarsi būtų ant spyruoklės. 

— Man patinka Garvežys Tomas. 

Koburnas keletą akimirkų dėbsojo į ją, bet padėties kvailu- 
mas pagaliau priveikė ir jis ėmė juoktis. Ne kartą yra stovėjęs 
akis į akį su piktadariais, kuriems geriausias būdas užsitar- 
nauti vietą aname pasaulyje - nurėžti jam galvą. Yra išsisukęs 
baisiausiai apšaudomas, išvengęs paleistos raketos, šokęs iš 
sraigtasparnio prieš pat šiam sudūžtant. Yra apgavęs mirtį 
tiek kartų, kad nesuskaičiuotų. 

Ar nebūtų smagu, jei jį pribaigtų Garvežys Tomas? 

Honorata su Emile šnairai žvelgė į jį, ir jis galiausiai suvokė, 
kad niekatra dar negirdėjo jo juokiantis. 

— Slaptas pokštas, - paaiškino jis. 

— O dabar ar galime papusryčiauti? - vėl laiminga paklausė 
Emilė. 

Koburnas pasvarstė, tada pusbalsiu pasakė: 

— Po velnių, kodėl ne? 

Jis išlipo ir atidarė įrankių dėžę, pritvirtintą už kabinos. 
Vakar joje buvo radęs džinsinį švarką. Švarkas buvo tepaluo- 
tas, dvokė dyzelinu, bet vis tiek apsivilko. Atsistojo prie dure- 
lių ir įkišo galvą į vidų. 

— Ko norite? 

— Gal geriau man eiti? - paklausė Honorata. 

— Nemanau. 

— Vis dar nepasitiki manim? 

- Ne tai. Šioje minioje... - Žvilgsnis nuslydo jos suveltais 
plaukais, lūpomis, patinusiomis nuo jo ūsų, peršoko prie ap- 

temptų marškinėlių, gerai išryškinančių apvalumus, kurie, iš 
patirties žinojo, tikrų tikriausi, ne kamšalas. - Tu patrauk- 
tum dėmesį. 

Ji suprato, kokios mintys sukasi jo galvoje, nes skruostai 
paraudo. Vakar ji nutraukė bučinius, bet negalėtų tvirtinti, 
kad jai nepatiko. Iš tikrųjų, suvokė jis, greičiau net labai pa- 
tiko. Pernelyg patiko. Jai pabėgus, jis pusę valandos stovėjo 
denyje, bet kai galiausiai nulipo į apačią, suprato, kad ji dar 
nemiega, nors ir apsimeta mieganti. 

Net ir atsigulęs jis dar ilgai buvo neramus ir įkaitęs. Jeigu ją 
taip sujaudino bučinys, nenuostabu, kad dabar rausta ir sun- 
kiai gali pažvelgti jam į akis. 

— Ką paimsi, tas bus gerai, - nusisukusi pasakė ji. 

Jis užsimaukšlino kepurę ir užsidėjo automobilyje rastus 
akinius nuo saulės, tada, kaip ir tikėjosi, lengvai įsimaišė tarp 
pirkėjų. Pastovėjo eilėje prie mikrobangų krosnelės, nusinešė 
šiltus pusryčių sumuštinius prie kasos ir užmokėjo. Vos pa- 
davęs maišelį su sumuštiniais Honoratai, užbirbino variklį ir 
nuvažiavo. 

Važiuodamas valgė ir siurbčiojo kavą, ši buvo pagardinta ci- 
korija ir maloniai stipri. Bet mintys sukosi ne apie karštą mais- 
tą ar kavą - jis suko galvą dėl susiklosčiusios padėties ir ką to- 
liau daryti. Jis pakliuvo į bėdą ir nelabai žino, kaip išsisukti. 

Kaip tada Somalyje, kai jo ginklas užsikirto tiksliai tik tą 
akimirką, kai taikinys jį pastebėjo. Jis turėjo rinktis: atsisaky- 
ti užduoties ir gelbėti savo kailį ar rizikuoti gyvybe, bet įvyk- 
dyti ką pradėjęs. Visam tam apgalvoti jis teturėjo milijonąją 
sekundės dalį. Metė ginklą ir abiem rankom perlaužė vyrukui 
sprandą. 

Ir dabar laiko turi nė kiek ne daugiau, kad priimtų sprendi- 
mą. Dar nemato persekiotojų, bet juste jaučia, kaip jie lipa ant 
kulnų skubėdami jį rasti. 

Padėtis ne jo naudai, tačiau neketina kelti baltos vėliavos — 
atsisakyti užduoties ir leisti Buhalteriui tęsti savo bjaurų 
verslą. 


228 + Sandia Brown 


Jis netgi negali skambinti Hamiltonui ir prašyti, kad Vana- 
lenas jį pridengtų, nes nevisiškai pasitiki savo įstaiga. Biuras 
irgi veikiausiai nevisiškai juo pasitiki. 

FTB tikrai žino tik viena - kad sekmadienio naktį jis nutrū- 
ko ir visus tame sandėlyje paklojo. Jeigu biurui bus patogiau 
laikyti jį nuo potrauminio streso sindromo kenčiančiu vetera- 
nu - taip ir bus padaryta, ir niekas, veikiausiai nė ši moteris, 
kuri važiuoja kartu su juo vogta mašina ir kuri iki apsimyžimo 
nori su juo bučiuotis, nemanys kitaip. 

Didelė tikimybė, kad jis taip ir nesulauks, kol išsisklaidys 
šios bylos dūmai. Negalės pasiteisinti dėl žudynių garaže. Nu- 
sibaigs ir gulės abejingas savo nešlovei. Bet dievaži, jis nekris 
nuo Buhalterio pakalikų rankos, prieš tai neužkūręs pragariš- 
kos pirties. Šįryt tik per plauką išsisuko. Buvo visiškai tikras, 
kad įjungtas mobilusis kaip koks švyturys privertė žmones 
lėkti prie tos prakeiktos geldos, ir veikiausiai visai rujai vado- 
vauja Doralas Hokinsas. Jeigu Emilė nebūtų jo pažadinusi, jie 
visi būtų nušauti ten pat ant gultų. 

Jo toks darbas - rizikuoti savo gyvybe. Bet rizikuoti jų gy- 
vybe - nieku gyvu. 

Surikiavęs mintis pasakė: 

— Vakar užsiminei apie savo draugą. 

— Draugę - Torę. - Honorata atidžiai pažvelgė į jį. 

- Teta Torė, - suspirgėjo Emilė. - Ji linksma. 

Koburnui neturėtų rūpėti, kokios lyties Honoratos drau- 
gas. Net pats nustebo, kaip apsidžiaugė sužinojęs, kad tai 
moteris. 

— Gera draugė? 

— Pati geriausia. Emilė mano, kad ji giminaitė. 

- Pasitiki ja? 

- Visiškai. 

Jis pasuko į kelkraštį, kiek pariedėjęs sustojo ir išsitraukė 
iš kišenės mobilųjį. Tada atsisuko į Honoratą ir įjungė. 

— Turiu judvi išmesti. 

- Bet... 

— Jokių bet, - griežtai pertraukė jis. - Vienintelis dalykas, 
kurį noriu žinoti: ar išsivadavusi iš mano globos ketini šauk- 
tis kavalerijos? 

— Turi galvoj Doralą? 

— Jį, policiją, FTB. Vakar vakare išvardijai visas priežastis, 
kodėl ėjai su manim. Viena iš jų buvo, kad nepasitiki pareigū- 
nais. Ar ji tebegalioja? 

Ji linktelėjo. 

— Pasakyk balsu. 

— Aš nesišauksiu kavalerijos. 

— Gerai. Kaip manai, ar tavo draugė judvi paslėptų bent 
porą dienų? 

— Kodėl porą dienų? 

— Nes tiek laiko man davė Hamiltonas. 

— Jis tau davė mažiau. 

— Ar ji paslėps? 

- Jeigu paprašysiu. 

- Ir ji neapvils tavo pasitikėjimo? 

Nė akimirkos nedvejodama, ji energingai papurtė galvą. 

- Ir ji nesišauks kavalerijos, - pabrėžė jis. 

— Tai Torė darytų tik kraštutiniu atveju. 

Pasitikėti kuo nors prieštaravo jo prigimčiai, taip pat mo- 
kymui ir patirčiai. Bet jis neturėjo pasirinkimo, tik tikėti Ho- 
norata. Vos jis dings iš akių, ji puikiausiai gali užsiundyti ant 
jo Doralą Hokinsą, bet riziką jis prisiims. 

Kitas kelias būtų - laikyti jas su Emile prie savęs. Jei laiky- 
tų, Doralas, galimas daiktas, jas sužeistų arba užmuštų. Net 
ir jis, matęs neįtikėtinų baisenybių, kai ko ir pats pridaręs, 
vargu ar ištvertų matydamas jas mirštant. Tai dėl jo kaltės 
jos įveltos į šitą košę. Verčiau tegul Honorata lieka palaimin- 
goje nežinioje. 

Bet spėlioti, kas būtų, jei būtų, - veltui eikvoti energiją, o 
graužtis jis neturi laiko. 

— Gerai. Galėsi patikrinti begalinį pasitikėjimą savo drauge. 
Koks jos numeris? 

— Nieko nebus, jei skambinsi tu. Turiu pati jai pranešti. 

Jis papurtė galvą. 

- Jei skambinsi tu, gali būti įpainiota. 

- Įpainiota? Į ką? 

Jis pažvelgė į Emilę, dainuojančią kartu su Elmu. Iš pra- 
džių dainelė jį erzino, bet pamažu prie jos priprato ir daž- 
niausiai praleisdavo ją pro ausis. Vėl atsisuko į Honoratą ir 
prakalbo tyliau: 

— Įpainiota į bet kokį mėšlą, kuris prasidės, kai mano laikas 
išseks. - Įsmeigtose į jį žaliose akyse tebešvietė klaustukas. — 
Jei nieko daugiau nenuveiksiu, ketinu bent Doralu Hokinsu 
pasirūpinti. 

— Kaip pasirūpinti? 

— Supranti, apie ką kalbu. 

— Tu negali jo lyg niekur nieko nužudyti, - sušnibždėjo ji. 

— Taip, galiu. Ir nukepsiu. Aš toks. 

Ji nusigręžė ir pro priekinį stiklą, aplipusį prisitrėškusiais 
vabzdžiais, spoksojo į piktą dangų. Aiškiai susikrimtusi pa- 
sakė: 

— Čia ne mano sritis. 

— Suprantu. Tai mano sritis, todėl turi pasitikėti mano 
sprendimu. 

- Žinau, tu abejoji dėl] Steno. Bet jis galėtų... 

— Netinka. 

— Stenas - mano uošvis, Koburnai, ir mus myli. 

Jis dar labiau pritildė balsą, tegul Emilė sau dainuoja. 

- Ar nori, kad Emilė matytų, kaip mudu su juo susikerta- 
me? Juk pati žinai, kad prie to neišvengiamai būtų prieita. 
Negi manai, kad jis leistų man va taip ateiti į jo namus ir knis- 
tis po Edžio daiktus? Ne. Nesvarbu, kaltas jis dėl bendradar- 
biavimo su Buhalteriu ir Marsetu ar yra sąžiningas pilietis, 
saugantis gerą mirusio sūnaus vardą, - jis priešintųsi mano 
įsibrovimui. Priešintųsi jėga. Negana to, būtų baisiausiai įnir- 
tęs, kad įvėliau į visą šį reikalą tave ir jo vaikaitę. 

Jos išraiška viską pasakė. Puikiai supranta, kad jis teisus. Ir 
vis tiek atrodė apgailėtinai neryžtinga. Jis davė jai vos kelias 
sekundes, tada vėl ėmė spausti: 

— Koks Torės numeris? 

Ji užsispyrusi atstatė smakrą. 

— Atleisk, Koburnai. Negaliu. 

— Tu nevisiškai ja pasitiki? 

— Tai mano bėda. Kaip galiu velti į ją Torę? Tada ir ją staty- 
čiau į pavojų. 

— Žinau, sunkus pasirinkimas. Bet vienintelis, kurį tu turi. 
Nebent... - Jis kryptelėjo galva į Emilę. - Nebent tiki, kad Do- 
ralas Hokinsas jos pasigailės. Aš nebūčiau tikras. Tu - gal. 

Ji tūžmingai pažvelgė į jį. | 

— Tu visada tuo naudojiesi. 

— Nes visada veikia. Koks Torės numeris? 

|B nepažvelgusi, kokia šviesa anapus langinių, Torė suprato, 
kad metas skambinti kiauliškas. 

Suvaitojo ir pakišo galvą po pagalve, kad negirdėtų. Tada 
prisiminė vakarykščius įvykius ir nusiridenusi prie naktinio 
stalelio čiupo telefoną. 

— Klausau. 

— Tore, ar pažadinau? 

Ne Honorata ir ne Bonelis - tiems dviem žmonėms žemėje 
ji atleistų, kam skambina auštant. 

— Kas čia? 

— Amberė. 

Torė susiraukė ir griuvo ant pagalvės. 

— Ką? Bent jau žinia tebūnie gera. 

— Ką gi, kaip ir liepei, pirmas mano darbas atėjus ir išjun- 
gus signalizaciją - įjungti sauną ir sūkurinę vonią abiejuose 
persirengimo kambariuose, kad įkaistų. Tada, kai visos lem- 
pos studijoje įjungtos, atrakinu priekines duris, nes kartais 
jau būna žmonių, laukiančių.... 

— Dėl Dievo meilės, Ambere, trumpiau. 

- Paskui tikrinu pagrindinio numerio balso paštą. Šįryt 
kažkas paliko keistą žinutę - 5:58, kelios minutės prieš man 
atidarant. 

— Nair kokia ji? 

— „Ką Barbė mano apie Keną?“ 

Torė iškart atsisėdo. 

- Ir viskas, ką ji pasakė? 

— Iš tikrųjų tai buvo vyras. 

Torė kurį laiką galvojo, tada tvirtu balsu atšovė: 

— Negi tau neaišku, kad tai kokio prietrankos skambutis? 
Netrukdyk manęs dėl tokių nesąmonių. 

- Ar šiandien pasirodysi? | 

— Verčiau nelauk. Pridenk mane. 

Torė baigė pokalbį ir šoko iš lovos. Nesišukavo ir nesidažė, 
nors niekada šio ritualo nepraleisdavo, atsidarė spintą ir ap- 
sirengė pirmais po ranka pakliuvusiais drabužiais. Tada čiupo 
raktelius, rankinę ir išskubėjo pro priekines duris. 

Pusiaukelėje iki savo automobilio, stovinčio įvažoje, kita- 
pus gatvės, maždaug trečdalio atstumu nuo kampo, pamatė 
apdaužytą krovininį furgoną. Bet kas, jame sėdintis, galėjo 
netrukdomas stebėti jos namą. Neįžiūrėjo, ar kas nors sėdi 
prie vairo, bet ausyse nuskambėjo Doralo žodžiai: Būsiu prili- 
pęs prie tavęs kaip vantos lapas prie užpakalio. 

Gal žiūri per daug kriminalinių laidų per televizorių, gal 
ją apsėdo paranoja, bet niekada savo gatvėje nėra mačiusi to 
furgono; vakar pagrobta geriausia jos draugė, o ją pačią gąsdi- 
no ir tampė vietos banditas. 

Verčiau ji bus paranojiška negu kvaila. 

Užuot ėjusi prie savo automobilio, pasilenkė ir pakėlė nuo 
šlapios žolės rytinį laikraštį. Apsimetė skaitanti pirmą pusla- 
pį, neskubėdama atsitraukė atgal ir grįžusi į namą skambiai 
užtrenkė duris. 

Tada mikliai perėjo per namą, išslinko pro užpakalines 
duris ir slėpdamasi, kad nebūtų matyti iš gatvės, žengė per 
pievelę prie kaimynų namo vejos. Virtuvėje degė šviesa. Ji pa- 
beldė į duris. 

Atidarė stuomeningas geltonodis. Rankose laikė patenkin- 
tą savim katę. Torė nekentė kačių, jausmas buvo abipusis. Bet 
kaimyną dievino, nes kartą tas pasakė, kad kitame gyvenime 
norėtų būti tokia neatsiprašinėjančia dieviška kale kaip ji. 

Jis buvo jos klientas ir niekada nepraleisdavo treniruotės. 
Gerai išmankštinti raumenys subangavo, kai atidarė tinklines 
duris ir mostu pakvietė užeiti. 

— Kokia staigmena! Honai, žiūrėk, kas mus aplankė. Torė. 

Tai buvo vienintelė susituokusi gėjų pora Tambore. Partne- 
ris, irgi geltonodis, įžengė į virtuvę taikydamas sąsagą į ran- 
kogalio skylutę. 

— Tikriausiai pragaras bus užšalęs. Nė nežinojau, kad kar- 
tais ir tu taip anksti atsikeli. Sėskis. Kavos? 

— Ačiū, ne. Klausykit, vyručiai, ar galiu pasiskolinti auto- 
mobilį? Truputį reikia... kai kur... šiek tiek skubiai. 

— Kas nors atsitiko korvetei? 

- Leidžia keistus garsus. Jeigu visai uždus, aš įstrigsiu. 

Jai nepatiko taip akivaizdžiai meluoti. Jie nuostabūs kai- 
mynai ir bėgant metams tapo ištikimais draugais, kiekvieną 
kartą atnešdavo brangaus vyno ir pareikšdavo užuojautą, kai 
ji išsiskirdavo. Tiesą sakant, ir kai susituokdavo. 

Jie spoksojo į ją, tada susižvelgė ir vėl įsisiurbė akimis į ją. 
Supranta, kad ji meluoja, bet jei mėgintų paaiškinti, nuvežtų 
ją į artimiausią beprotnamį. 

Galiausiai tas su kate paklausė: 

— Katro nori - leksuso ar mini kuperio? 


Pamatęs Steną, Krofordas sušuko: 

— Kas per velniava? 

Kitomis aplinkybėmis Steną gal ir būtų pradžiuginęs toks 
pavaduotojo pažeminimas ir sutrikdymas, bet pats jautėsi 
lygiai taip pat apsikvailinęs. Nepratęs likti kvailio vietoj, jis 
labai stengėsi išlaikyti orumą ir suvaldyti įniršį. Ir ne ant Kro- 
fordo norėjo išlieti tulžį. O ant vyro, kuris lygiai prieš parą 
išplėšė iš jo Honoratą su Emile. 

— Mano marčios mobilusis, - pasakė ir atkišo Krofordui. 

Šis čiupo telefoną. 

— Žinau, kas ir kam priklauso. Kaip, velniai griebtų, čia at- 
siradote ir ką su juo veikiate? 

— Ką gi, vienas dalykas, ko tikrai su mobiliuoju nedarau, - 
nežaidžiu Garvežio Tomo žaidimo, - atšovė Stenas. 

Krofordas spustelėjo mygtuką, ir iš ekrano jiems nusišyp- 
sojo filmuko garvežys. 

— Mėgstamiausias Emilės žaidimas, - paaiškino Stenas. 

— Vadinasi, jie čia buvo. 

- Čia mano velionio sūnaus drabužiai, - pasakė rodydamas 
į drėgną krūvą ant valdymo skydo. - Apačioje yra maisto ir 
vandens. Tuščių skardinių ir pakuočių. Taip, jie neabejotinai 
čia buvo, deja, buvo. 

Dar didesnei Krofordo nuostabai, iš kajutės apačioje prie 
jų prisidėjo Doralas. Pavaduotojas įsikišo ginklą į dėklą ir įsi- 
sprendė į šlaunis. 

— Ponia Džilet tikriausiai paskambino jums ir pasakė, kur 
esanti. Kodėl nepranešėte man? 

— Honorata niekam neskambino, - griežtai atrėžė Stenas. — 
Patikrinau jos skambučių sąrašą. Jis išvalytas. Nebėra net va- 
karykščių mūsų skambučių vienas kitam. 

Pavaduotojo akys lakstė nuo vieno prie kito, galiausiai kal- 
tinamai įsmigo į Doralą. 

— Jeigu ji neskambino, tada vienas iš jūsų velionio bro- 
lio draugų policijos skyriuje pranešė jums, kad sugavome 
signalą. 

Žinoma, jis buvo teisus. Policijos pareigūnas, kuris buvo 
tiek Fredo, tiek Doralo draugas, paskambino Doralui ir pra- 
nešė naujieną. Šis savo ruožtu parodė lojalumą ir paskambi- 
no Stenui. Kol Krofordas rinko komandą, juodu jau skuodė 
čionai. Nors ir anksčiau išvažiavo, juodu atvyko vos keliomis 
minutėmis pirmiau už Krofordą. To užteko, kad Stenas nu- 
statytų: šioje aplūžusioje geldoje ką tik gyventa. Paklodės ant 
gultų dar šiltos, nors jam ir labai nepatiko tai ištarti, ypač gir- 
dint Doralui. Nervino pati mintis, kad sūnaus našlė ir, aišku, 
Emilė taip jaukiai buvo įsitaisiusios su Li Koburnu. 

Koburnas ne iš aplaidumo paliko telefoną. Paliko kaip jau- 
ką, kad atviliotų gaudytojus į laivą, o pats išmovė ir pasiėmė 
Steno šeimą. 

Tai apmaudžiausia. 

Prieš atvykstant Krofordui su komanda, juodu su Doralu 
apkalbėjo, koks Koburnas gudrus. 

— Stenai, papirkau visus, ką įmanoma papirkti, - su pasi- 
bjaurėjimu pasakė Doralas. - Niekas negali - ar nenori - nie- 
ko aiškaus pasakyti. 

Neilgai truko, kol iš pradžių policijos skyriuje, o paskui ir 
už jo sienų pasklido gandas, neva Li Koburnas gali būti fede- 
ralinis agentas, dirbęs su priedanga Samo Marseto gabenimo 
įmonėje. Jei taip, sekmadienio nakties žudynės visai kitaip 
atrodytų. 

Šiuo klausimu Steno jausmai buvo dvilypiai. Jis dar nebu- 
vo apsisprendęs, ką apie tai manyti ir kokią, jei tai tiesa, turi 
reikšmę jam. 

O Doralui viskas buvo aišku kaip ant delno. Jis pasakė 
Stenui: 

— Man neturi reikšmės, vienaip yra ar kitaip. Koburnas šal- 
takraujiškai nušovė mano brolį. Man tas pats, ar jis nusikaltė- 
lis, ar nepakaltinamas, ar tamsos karalius. Aš jį nudėsiu. 

Stenas suprato jo jausmus. Nesvarbu, kas yra ar kuo dedasi 
Koburnas, - metęs ant Edžio įtarimo šešėlį, jis tapo ir Steno 
priešu. O dar suterštas Honoratos geras vardas. Jei Kobur- 
nas pasiėmė Honoratą su Emile apsidrausdamas, kad saugiai 
pabėgtų, kodėl iki šiol jų neatsikratė? Jei paėmė dėl išpirkos, 
kodėl jos nepareikalavo? 

Ir jeigu Honorata įkaitė, kodėl nepaliko ženklų, kuriais jie 
galėtų sekti? Ji protinga moteris. Turėjo suvokti, kad dešim- 
tys teisėtvarkos pareigūnų ir savanorių naršo kraštą jųdviejų 
su Emile ieškodami. Juk būtų sugalvojusi, kaip palikti bent 
kokį ženklą. 

Jei tik būtų norėjusi. Tai labiausiai ir graužė Steną. Kokią 
valdžią turi jai tas tipas Koburnas? 


Mirtininkas + 237 


Doralui pro akis neprasprūdo, kaip ankšta kajutėje apačio- 
je, pažvelgė į Steną ir kilstelėjo antakius. O dabar Stenas aiš- 
kiai matė, kad ir Krofordo mintys suka ta pačia linkme. 

Stenas ėmėsi apgaulės. Nutaisęs agresyvią pozą, pareiškė 
Krofordui: 

— Patariu liautis gaišus laiką ir greičiau sekti, kur Koburnas 
išsivežė Mano šeimą. 

— Pats tuo užsiimsiu, - pasakė Doralas ir pasisuko eiti. 

Pavaduotojas Krofordas ryžtingai ištiesė ranką jį stabdy- 
damas. 

- Ar jums nereikia ruoštis laidotuvėms? 

— Ką turit galvoj? 

— Suprantu, norit sumedžioti brolio žudiką ir atkeršyti. Bet 
čia policijos reikalas. Niekas neprašė jūsų prisidėti. Ir jeigu iš- 
siaiškinsiu, kas iš policijos skyriaus arba šerifo įstaigos jums 
nutekina informaciją, prikalsiu jo užpakalį prie vartų stulpo. 

Doralas atstūmė Krofordo ranką ir nusivaipė: 

— Užmokėsiu, kad tai pamatyčiau. 

Ir iššoko iš boto. 

Krofordas paliepė dviem pareigūnams gerai apieškoti lai- 
vą, pradėti nuo kajutės. Šie nubildėjo laiptais. Kitus pasiun- 
tė apieškoti apylinkių: ar nėra kokių pėdų, padangų vėžių — 
bet ko. 

Kai su Stenu liko dviese, Krofordas pasakė: 

— Pone Džiletai, negalėjau neatkreipti dėmesio į valties var- 
dą: „Honor“. 

- Ji priklausė jos tėvui. 

— Būtasis laikas? 

— Jis mirė prieš keletą metų. 

— Dabar laivas jos? 

— Manau, taip. 

Po tėvo mirties Honorata niekada neužsiminė nei apie jį, 
nei apie botą. Ir Stenui neatėjo į galvą paklausti, koks laivo 
likimas. Šis turtas vargiai ką galėtų sudominti. 

— Kodėl vakar apie jį neužsiminėte? - paklausė Krofordas. 

— Neprisiminiau. Jei ir būčiau apie jį pagalvojęs, nebūčiau 
žinojęs, kur jis prišvartuotas. 

- Jūs nežinojote? - Krofordas aiškiai buvo nustebęs. O gal 
skeptiškas. 

— Ne. Man nepatiko jos tėvas. Buvo senstantis žolę rū- 
kantis hipis, tik vadinosi krevečių gaudytoju, iš tikrųjų buvo 
niekdarys, neturintis nė cento kišenėje. Dieve brangus, ne- 
šiojo karolius ir avėjo sandalus. Pažvelkit, - jis skėstelėjo ran- 
komis, - gyveno šioje lūženoje. Laivo būklė aiškiai sako, koks 
žmogus jis buvo. 

— Ir vis tiek jūsų marti atvyko čionai pasislėpti. 

Stenas grėsmingai žengė prie pavaduotojo. 

— Nepakęsiu užuominų, kad ji nuo manęs slepiasi. 

Krofordas nepabūgo. Nesitraukė. 

- Jūs girdėjot gandus, kad Koburnas federalas, - pasakė jis 
kaip faktą. 

Stenas tylėjo. 

— Liaukitės, pone Džiletai. - Krofordas it koks žinovas susi- 
raukė. - Juk girdėjote gandus. Ką apie tai manote? 

Stenas neketino nieko nei patvirtinti, nei paneigti vyrui, 
kuriuo nepasitikėjo. 

— Man rūpi tik tiek, kad saugiai grįžtų marti ir vaikaitė. Ke- 
tinu pats jas rasti. 

Krofordas žingtelėjo ir pastojo kelią. 

— Prieš tai pakalbėkime apie dar kai ką. Ponia Džilet, pasi- 
rodo, turėjo mobilųjį. Kodėl ji nepaskambino pagalbos telefo- 
nu? Arba jums? Jeigu norėjo būti rasta, kodėl to nepadarė, o 
leido mergaitei žaisti savo mobiliuoju? 

Stenas buvo išmokęs valdyti išraišką. 

— Jau viską pasakėte. 

- Gal norite persvarstyti, su kuo jūs? 

— Kodėl? 

— Gavau pirminę balistikos ekspertizę. Kulka, kuri pakirto 
Fredą Hokinsą, nesutampa su tomis, kuriomis šaudyta san- 
dėlyje. 

Stenas greitai rado paaiškinimą. 

— Koburnas išmetė ginklus, kuriais švaistėsi sandėlyje. Jie 
tikriausiai kur nors atakos dugne. Fredą nušovė iš kito pis- 
toleto. 

— Arba, - pabrėžtinai ištarė pavaduotojas, - ne jis šaudė 
sandėlyje. 

- J: lėlytė. 

Jau buvo praėjusios penkios minutės, nei Koburnas, nei 
Honorata nepratarė nė žodžio. Net Emilė nebežaidė su Elmu 
žaidimo, kurį pati buvo susigalvojusi, o rami, bebalsė sėdėjo 
Honoratos skreite, paskendusi bauginančioje tyloje. 

Koburnas pažvelgė į Honoratą. 

— Pakartok. 

— Kai pamatysi Torę, tau akys ant kaktos išvirs. Ji lėlytė. 

— Kad ir kokia Torė, - sausai atsakė jis, - jos čia nėra. 

- Bus. 

— Laukiame jau daugiau kaip valandą. 

- Ji užimta moteris. 

- Šeštą ryto? 

— Jos sveikatingumo centras atidaromas anksti. - Nors ži- 
nojo, kad ne pati Torė kiekvieną rytą atrakina centro duris, 
stengėsi įtikinti Koburną, o gal ir save, kad Torė pasirodys. - 
Galiausiai kas nors patikrins jos balso paštą darbe. Jeigu bū- 
tum paskambinęs jos mobiliuoju... 

— Tai jau aptarėme. 

Taip, aptarė. Jis atsisakė skambinti asmeniniu Torės telefo- 
nu dėl tos pačios priežasties, dėl kurios nenorėjo, kad skam- 
bintų Honorata. 

— Jei kas atsitiks, viskas kris ant mano galvos, ne ant tavo, - 
pasakė jis. 

— Mudvi su Tore galime būti apkaltintos bendrininkavimu. 

— Galėsi pasakyti, kad tave priverčiau pasinaudodamas 
dukra. 

— Galėsiu patvirtinti tai ir prisiekusi. 

— To ir siekiu. 

O dabar jie laukė kokio ženklo iš Torės. 

— Vos tik gaus žinutę, ji atvyks. Tereikia kantrybės, - rami- 
no Honorata. 

Bet jis atrodė kaip žmogus, kurio kantrybė išseko prieš va- 
landą, vos jie atvyko į numatytą vietą. Vėl apsižvalgė ir jau ne 
pirmą kartą piktai iškvėpė, be garso tardamas žodžius, kurių 
Emilei nedera girdėti. 

— Mes kaip perinčios antys. Puikiausi taikiniai atviroje vie- 
toje. 

— O kokios tikėjaisi slaptos pasimatymų vietos? 

— Tikėjausi, kad ji turės sienas, - rėžė jis atgal. 

- Čia saugu. Niekas apie šią vietą nežino, tik mudvi su 
Tore. 

— Galji užmiršo tą kvailą slaptažodį? 

- Ji neužmiršo. 

— Ir ką vis dėlto jis reiškia? 

- Jis reiškia, kad Kenas yra kvaiša. 

Jis sumurmėjo dar vieną nešvankybę. 

Tebūnie, slaptažodis išties kvailas, turint galvoj dabartinį 
jų amžių. Bet kai jos su Tore davė priesaiką, tebebuvo kike- 
nančios mergiotės. Slaptažodžiu naudojosi ir paauglystėje, 
kai reikėdavo pranešti, kad kuri nors nedelsdama nori susi- 
tikti. Jis reiškė: „Mesk viską, tuojau pat atlėk, mirtinai reikia 
pagalbos.“ 

Žinoma, kai buvo mokinės, mirtinos pagalbos reikėdavo 
įvairiausioms paauglystės žaizdoms gydyti: širdies skausmui 
dėl berniuko, nekenčiamo mokytojo ar blogo pažymio, arba, 
kaip Torės atveju, dėl dingusių mėnesinių. O šiandien pagal- 
bos tikrai reikėjo mirtinai. 

— Kodėl čia? - paklausė jis. 

„Čia“ buvo seno, bet vis dar žaliuojančio ąžuolo šaknys, 
storesnės už Honoratą, jos rangėsi į visas puses nuo milžiniš- 
ko kamieno. Ąžuolas per amžius atlaikė uraganus, kenkėjus, 
žemdirbius ir kitokius pavojus. Didelis ir didingas, jis atrodė 
kaip scenografija, tarsi kokia Holivudo komanda būtų sugal- 
vojusi ir nutėškusi jį šioje laukymėje. 

- Slapta išsprukti į susitikimus čia, nuošalioje gamtoje, tei- 
kė jaudulio. Aptikome šią vietą tą dieną, kai gavau vairuotojo 
pažymėjimą. Klaidžiodavome po apylinkes, nes turėdavome 
daug laiko. Užtikome šį nuošalų medį ir paskelbėme, kad jis 
mūsų. Nuo tada čia susitikdavome pasikalbėti apie dalykus, 
kurie pernelyg šventi, kad kalbėtum telefonu. - Ji matė, kad 
jis ne visai suvokia. - Paauglės gali būti siaubingai dramatiš- 
kos, Koburnai. Hormonai. 

Jis išleido garsą, Honorata nebūtų paaiškinusi, ką garsas 
primena, ir nebuvo tikra, ar norėtų. Pirštais šukuodama Emi- 
lei plaukus, ilgesingai pasakė: 

— Numanau, kad vieną dieną ir Emilė slapta išspruks susi- 
tikti... 

Užsičiaupė, nes Koburnas staiga įsitempė ir atsisėdo. 

— Kokiu automobiliu ji važinėja? 

— Korvete. 

— Vadinasi, čia ne ji. - Ir ištiesė ranką prie pistoleto. 

- Pala! Čia ne jos mašina, bet čia Torė. Ir ji viena. 

Mažas nepažįstamas raudonai baltas automobiliukas su- 
trinksėjo per girgždantį medinį tiltelį, tada provėžų taku at- 
riedėjo ir sustojo už dvidešimties metrų nuo ąžuolo. Honora- 
ta atidarė keleivio dureles, kad Torė ją matyti. Emilė išsirangė, 
šoko ant žemės ir nukurnėjo šaukdama: 

— Teta Tore! 

Torė išlipo iš mini kuperio ir laukė, kad galėtų sugauti ir 
pasūpuoti ją ant rankų. 

— Tu vis didesnė! Greitai nebegalėsiu taip pasupti. 

- Žinai ką? - verždamasi iš Torės glėbio paklausė Emilė. 

— Ką? 

— Koburnas sakė, kad jeigu patylėsiu ir leisiu jam galvoti, 
jis nupirks man ledų. Bet ne dabar. Vėliau. Ir dar žinai ką? 
Mes miegojome laive, kuriame gyveno mano senelis. Ne se- 
nelis Stenas, o kitas senelis. Lovos buvo juokingos ir nelabai 
kaip kvepėjo, bet vis tiek man patiko, nes mes ieškojome nuo- 
tykių. Aš pažadinau Koburną, o kai tai padariau, jis pasakė 
blogą žodį. Bet mama paaiškino, kad suaugę kartais vartoja 
tokius žodžius, kai būna labai susijaudinę. Bet Koburnas ant 
manęs nepyksta, pyksta ant jopatamato. 

Kai Emilė galiausiai išsikvėpė, Torė pasakė: 

— Viešpatėliau. Mums reikia daug ką išsiaiškinti, ar ne? 

Ji žvelgė per Emilės petį į Honoratą ir akimis pasiuntė šim- 
tus bežodžių klausimų. Pabučiavo Emilę į skruostą ir pastatė 
ant Žemės. 

— Leisk pasikalbėti su mama. 

Ji išskėtė rankas, ir jiedvi tvirtai apsikabino. Taip ir laikėsi. 
Galiausiai Torė paleido draugę ir nurijo ašaras. 

— Turėčiau tave užmušti, kad taip išgąsdinai. Vos iš proto 
neišėjau jaudindamasi. 

— Supratau, kad jaudinsies, bet neturėjau išeities. 

— Pranešimai įvarė man baimės... Ką gi, siaubingai džiau- 
giuosi, kad judvi su Emile vis dar sveikos. Ar jis?.. Ar jūs?.. 
Dieve, man taip palengvėjo, - jausmingai ištarė Torė. - Atro- 
dai kaip drignių apsiėdusi, bet šiaip gerai. 

—- Mums gerai. Tai svarbiausia. Apgailestauju, kad teko dėl 
mūsų baimintis. Jis neleido tau paskambinti iki šio ryto. Ir ne- 
leido tiesiai skambinti. Nebuvau tikra, ar gausi žinutę. Bet jis... 

— „Jis“ - tas? - Torė stebeilijo į einantį prie jų Koburną. Kai 
žvilgsnis vėl nukrypo į Honoratą, jos tobulai vašku depiliuoti 
antakiai buvo pakilę. - Pagrobėjas? Būčiau be galo laiminga. 

Nekreipdama dėmesio į pastabą, Honorata juodu pristatė 
vienas kitam. 

— Torė Šira. Li Koburnas. 

Torė jam nusišypsojo, tokiai jos šypsenai joks vyras negalė- 
davo atsispirti. 

— Sužavėta. 

Jis neatsiliepė nei į pasveikinimą, nei į šypseną. Tik žvelgė 
tolyn už tilto, per kurį Torė atvažiavo. 

— Ar tavo mobilusis įjungtas? 

Tas klausimas ir šiurkštus tonas ją užklupo iš nejučių, bet 
tuoj pat atsakė: 

- Taip. 

— Duok šen. 

Ji pažvelgė į Honoratą, o kai ši linktelėjo, liovėsi koketavu- 
si, ištraukė mobilųjį iš rankinės automobilyje ir padavė jam. 

— Ar tave sekė? - paklausė Koburnas. 

— Ne. - O tada šūktelėjo: - Ei! - Pamatė, kad Koburnas 
traukia bateriją iš jos mobiliojo. 

— Esi tikra, kad nesekė? 

— Pasirūpinau, kad būčiau tikra. - Ji papasakojo apie kro- 
vininį furgoną, kurį rytą pamatė stovintį savo gatvėje. - Man 
nepatiko, kaip jis atrodo, todėl grįžau atgal ir pasiskolinau iš 
kaimynų mini kuperį. Niekas manęs nesekė. 

— Kodėl krovininis furgonas tau pasirodė įtartinas? - pa- 
klausė jis. 

— Pamaniau, kad kas nors gali stebėti mano namus. Vakar 
mane aplankė Doralas Hokinsas. - Ji papasakojo, kas atsiti- 
ko. - Jis stipriai įniršęs, kad nušovei jo brolį. Bent jau kalba- 
"ma, kad šovei ir nužudei Fredą. 

Į jos numanomą klausimą Koburnas vos linktelėjo. 

Ji svarstydama nužvelgė jį, bet nesulaukusi jokio paaiškini- 
mo kalbėjo toliau: 

— Doralas pasakė, kad jei išgirsiu ką iš Honoratos, verčiau 
pirmiausia praneščiau jam, kitaip... 

- Jis tau grasino? - paklausė Honorata. 

Torė gūžtelėjo pečiais. 

— Tarkim, leido suprasti. Bet man ant jo nusispjaut. Ir ant 
Steno. | 

— Kada kalbėjai su Stenu? 

Ji atpasakojo jų pokalbį. 

— Mane nuojo vemt verčia, bet turiu pasakyti, kad buvo ne 
toks-koktus kaip paprastai. Spėju, baimė šiek tiek priblukino 
jo antpečių žvilgesį. 

— Kojis bijo? - paklausė Koburnas. 

Torė pratrūko juoku. 

— Tu palikai lavonų krūvas, tada dingai, pasiėmęs Honoratą 
su Emile. Ar nemanai, kad Stenas turi teisę būti labiau negu 
šiek tiek susirūpinęs? 

— Ne Koburnas vyrus sandėlyje iššaudė. Ir mudvi su Emile 
išsivedė ne jėga. 

Torė permetė akimis vieną ir kitą, tada komiškai mįslingu 
balsu pasakė: 

— Regis, kai ką panašiai ir nutuokiau. - Ji įsisprendė į klu- 
bus, pažvelgė į savo išnarstytą telefoną ir paklausė: - Tai kas 
vyksta? 

— Tiesa ta, kad jis... 

— Ne. - Jis uždėjo ranką Honoratai ant peties ir nutraukė, 
kad neatskleistų jo tapatybės. - Vienintelis dalykas, ką jai rei- 
kia žinoti: judvi su Emile turite likti nematomos, kol visa tai 
išsivynios. 

— Ji nusipelno paaiškinimo, - paprieštaravo Honorata. 

— Sakei, kad padės nieko neklausinėdama. 

- Prisimenu, ką sakiau. Bet nesąžininga leisti jai ir toliau 
manyti, kad tu... 

— Man nė motais, ką ji galvoja. 

— Užtat man motais. Ji mano, kad tu žudikas. 

— Toks ir esu. 

— Taip, bet... 

- Atleiskit. - Torė iškėlė delnus, kad sustabdytų Honoratą, 
bet kreipėsi į Koburną. - Pasilaikyk savo paslaptis. Aš jau pa- 
siūliau savo paslaugas. - Tada atsisuko į Honoratą. - Emilė jo 
nebijo, o sakoma, kad vaikai gerai jaučia žmogų. Kaip šunys. 

— Emilei ketveri. Susižavėjusi, nes jis naujiena. 

— Viskas taip, bet aš pasitikiu jos nuojauta. Gal net labiau 
negu tavąja. Šiaip ar taip, tu pakvietei - ir aš čia. Sakykit, ką 
norit, kad padaryčiau. 

- Išvežk jas iš Tamboro, - nespėjus Honoratai išsižioti pa- 
sakė Koburnas. - Dabar pat. Niekur nesustok, negrįžk namo, 
niekam nesakyk, kad išvažiuoji. Ar gali tai padaryti? 

— Žinoma. Kur nori, kad išvežčiau? 

— Nežinau. 

Jis pažvelgė į Honoratą, bet ši papurtė galvą. 

— Tėčio krevečių žvejybos laivas buvo vienintelė mano korta. 

— Aš turiu namą aname Pončartreino ežero krante, - pasa- 
kė Torė. - Už tilto. Ar tiks? 

— Kas apie jį žino? - paklausė Koburnas. 

— Antrasis vyras. Gavau iš jo pagal skyrybų sutartį. Namas 
mainais už tai, kad tylėčiau apie jo... Nekreipkit dėmesio. 
Viskas bjauriai persivertė. Ir vienintelė priežastis, kodėl už- 
simaniau jo namo, - norėjau paerzinti tą paršą. Retai kada 
į jį nuvažiuoju, man jis nelabai patinka. Jau kelis mėnesius 
nesu buvusi. | 

Honorata viena ausim klausėsi, ką jie kalba, bet labiau ste- 
bėjo Emilę: vis tais pačiais drabužiais, kuriais skubėdama ap- 
rengė vakar rytą prieš išlekiant iš namų, plaukai nešukuoti. 
Keliai purvini, pažastis praplyšusi. Valgo kada pakliuvo ir ne- 
labai skaniai. Miegojo ant nepatogaus dvokiančio gulto. Bet 
atrodo patenkinta ir laiminga, iki skausmo nenutuokianti, 
kokia rimta jų padėtis. Susirado lazdelę ir jos galu niūniuoda- 
ma braižo purve figūras. 

— Jai reikės šiokių tokių daiktų, - įsikišo Honorata. 

— Gausim viską, ko jai reikia, - raminamai paplekšnojo Ho- 
noratai per žastą Torė. - Manęs juk niekas neieško. Aš viskuo 
pasirūpinsiu. - O Koburnui pridūrė: - Bet palauksiu, kol būsi- 
me beveik vietoje, tik tada pirksiu. 

— Nuo šios akimirkos tu nebegali naudotis kreditinėmis. Ar 
užteks grynųjų? 

— Aš šiek tiek turiu, - priminė Honorata. 

— Pinigai - vienintelis dalykas, kuriuo mums nereikia rū- 
pintis, - pasakė Torė. - Galiu gauti, kiek noriu. Turiu tik pa- 
prašyti. 

— Paprašyti kieno? - norėjo žinoti Koburnas. 

— Savo dabartinio gerbėjo. 

— Ne. Niekas neturi žinoti, kur jūs. 

- Jis niekam nesakys. 

— Taip, pasakys. Jeigu prisistatys tinkami žmonės - išklos. 

Koburnas kalbėjo taip ryžtingai, kad net Torė pašiurpo su- 
vokusi, ką jis turi omeny. 

— Sudėsime savo išteklius ir turės užtekti. 

Atrodo, jį patenkino toks sprendimas, tik primygtinai kar- 
tojo, kad Honorata su Emile turi nusigauti į savo slaptavietę 
nepastebėtos. 

— Aišku, - pasakė Torė. - Niekam neateis į galvą ieškoti ma- 
nęs šioje mašinoje. - Staiga ji apsiniaukė. - Vienintelis asmuo, 
dėl kurio nerimauju, - Stenas. Jeigu jis vėl mėgins su manim 
susisiekti, o aš neatsiliepsiu, - užuos, kad kažkas negerai. Su- 
sigaudys, kad puoliau Honoratai į pagalbą. 

— Gal ir susigaudys, kad ji su tavim, bet nežinos kur, - atrė- 
mė Koburnas. 

Torė atsigręžė į Honoratą. 

— Ar tau šitai tinka? Mudu su juo ne kažin kokie įsimylėjė- 
liai, bet dėl judviejų su Emile tas vyriškis baigia išeiti iš proto. 

— Suprantu, žiauru laikyti jį nežinioje. - Honorata dirstelėjo 
į Koburną, bet matė, kad savo sprendimo jis nesušvelnins. - 
Tebūnie, kaip yra. Bent jau kol kas. 

— Judu turite savų priežasčių, - pasakė Torė. - Bet man 
šiurpu vien pagalvojus, kas dėsis, kai galiausiai Stenas suži- 
nos, kad parūpinau tau ratus pabėgti iš namų. 

— Aš su jumis nevažiuoju. 

Dėl Honoratos pareiškimo Torė neteko amo. 

Koburnui žado neužtraukė. 

— Velniai rautų, ir dar kaip važiuoji. 

Honorata seniai tyliai svarstė šį klausimą ir priėjo prie iš- 
vados, kad negali taip imti ir nusiplauti rankų, nors taip gal ir 
būtų saugu. Šis sprendimas nebuvo akimirkos nušvitimas, jis 

mintyse jai klostėsi pamažu, per tas porą dienų, kai nebeliko 
nieko saugaus nei tikro. 

Po Edžio mirties ją dažnai piktindavo, kad Stenas kišasi į 
jos gyvenimą, bet nedarė nieko, kad tam atsispirtų. Leidosi jo 
ir kitų globojama, prižiūrima sunkiais laikais. Visi jos spren- 
dimai buvo peržiūrimi, tarsi ji būtų vaikas, kuriam reikia nuo- 
latinio vadovavimo. 

Kai turėjo vyrą, buvo kur kas labiau nepriklausoma. Edis 
laikė ją sau lygia, jai buvo leidžiama... ji net buvo skatinama 
turėti savo nuomonę ir veikti savo nuožiūra. 

Našlystė ją supančiojo. Privertė jaustis nesaugiai, elgtis itin 
apdairiai, bijoti persikraustyti, ieškoti darbo - išvis imtis bet 
ko, kas galėtų išmušti iš patogių vėžių, kurias brėžė laimin- 
gos praeities prisiminimas. Steno priežiūra tik sustiprino jos 
baikštumą. Jai nepatiko moteris, kokia ji tapo. Jai labai trūko 
ankstesnės Honoratos Džilet. Ji buvo pasiruošusi susiremti 
su Koburnu. 

— Neketinu tau leisti taip imti ir atsikratyti manęs. 

— Neketini man leisti? Atsipeikėk, ponia. 

— Tai tu įvėlei mane į šitą košę. 

— Iš pradžių neturėjau pasirinkimo. Dabar turiu. 

- Ir aš turiu. . 

- Štai čia tu klysti. Tik mano pasirinkimas čia ką nors reiš- 
kia, o aš pasirinkau, kad važiuosi su drauge. 

— Koburnai, ir aš ketinu užbaigti šį reikalą iki galo. 

— Tave gali užmušti. - Jis mostelėjo į Emilę, vis dar žai- 
džiančią lazdele. - Nori, kad ji liktų našlaitė? 

— Sugebi dar ne taip paklausti, - piktai atšovė ji. - Bet šį- 
kart nesileisiu bauginama ir gąsdinama. Noriu atsakymų į 
klausimus apie Edį. 

— Aš juos tau išpešiu. 
— Norėtum, bet pati turiu juos gauti. 
— Tai ne tavo darbas. 

— Kaip tik mano! 
- Šit kaip. Ir kodėl gi? ę 

— Nes to nepadariau anksčiau. 

Jo žiauna atvėpo. 

Honorata nemanė taip imsianti ir leptelėsianti besijaučian- 
ti kalta, bet jei jau žengė tokį žingsnį - nebesustos. 

— Turėjau pareikalauti, kad Edžio avarija būtų ištirta nuo- 
dugniau. Bet nepareikalavau. Man pasakė, kad tai buvo nelai- 
mingas atsitikimas, - ir priėmiau už gryną pinigą. Neuždaviau 
nė vieno papildomo klausimo, net kai netrukus buvo nužudy- 
tas Edį radęs pareigūnas. Leidau visiems sukiotis aplink ir už 
mane priimti sprendimus. - Ji bedė pirštu sau į krūtinę. - Šį 
sprendimą priimu aš. Lieku čia, kol neišsiaiškinsiu, kas iš ti- 
krųjų atsitiko mano vyrui. 

Torė uždėjo Honoratai ant peties ranką. 

— Brangioji, tai kilnu ir visa kita, bet... 

— Ir šitai darau ne tik dėl savęs. Jam reikia manęs. - Ji link- 
telėjo Koburno pusėn, nors ir taip abu žiūrėjo vienas kitam į 
akis. - Tau reikia. Pats sakei. 

Jis tyliai nusikeikė. 

— Sakiau, bet... 

— Manipuliavai manim, žinau. Bet įtikinai, kad esu nepakei- 
čiama. Be mano pagalbos nerasi, ko ieškai. Nerasi laiku. Tau 
vis labiau trūksta įrodymų. Be manęs nežinosi, kur ieškoti. 
Tu net nepažįsti šios vietovės. Atsimeni, šįryt turėjai klausti 
manęs, kur važiuoti? 

Jis užčiaupė nasrus. 

— Pats žinai, kad aš teisi, - pridūrė Honorata. 

Jis kurį laiką putojo, bet Honorata suprato laimėjusi ginčą. 
Jis nenoromis grąžino Torei jos telefoną ir vėl ėmė nurodinė- 
ti. Dar kartą paklausė, kur stovi namas ant ežero kranto, ir 
Torė nupasakojo: 

— Važiuoti apie dvi valandas, nelygu, koks judėjimas greit- 
keliu ir per tiltą. Ar nuvažiavusi turiu paskambinti? 

— Ar name yra laidinis telefonas? | 

Ji padiktavo numerį, ir Honorata įsiminė; žinojo, kad ir Ko- 
burnas įsiminė. 

— Verčiau mes paskambinsime, - pasakė jis. - Nekelk rage- 
lio, atsiliepk tik tada, kai vieną kartą skambtelės, o po dviejų 
minučių vėl ims skambėti ilgiau. Mobilųjį laikyk išjungtą. Be 
baterijos. 

Honorata ėmė prieštarauti: 

— O jeigu kokia nelaimė jos sveikatingumo centre? Niekas 
nežinos, kaip jai prisiskambinti. 

Torė atmetė tokius nuogąstavimus. 

— Tai tik pastatas. Mano šeima - judvi su Emile. Be to, svei- 
katingumo centras apdraustas. 

Galiausiai visos smulkmenos, kokios tik galėjo ateiti į galvą, 
buvo aptartos ir atėjo laikas išsiskirti su Emile. Stengdamasi 
sulaikyti ašaras, Honorata stipriai ją apkabino ir turėjo pri- 
minti sau: nors ir kaip širdis plyšta, geriausia, ką gali padaryti 
dėl savo dukrelės, - leisti jai išvykti. Pernelyg didelė rizika, 
kad likusi su ja ir Koburnu ir Emilė gali nukentėti. 

Honorata stato savo gyvybę į pavojų, bet privalo dėl Edžio. 
O dar labiau dėl savęs. Emilė buvo pernelyg susijaudinusi, 
kad galės pabūti su teta Tore, net nepastebėjo, kaip mama 
nervinasi. 

— Ar judu su Koburnu irgi atvažiuosite prie ežero? 

— Gal vėliau. O dabar tu viena važiuoji su teta Tore. Viena 
pati! Kaip didelė mergaitė. Ar ne smagu? 

— Ar čia irgi nuotykis? 

Honorata stengėsi atrodyti drąsi. 

— Įdomiausias nuotykis. 

— Geriausia buvo miegoti laive, - paprieštaravo Emilė. - Ar 
galėsime vėl kada nors jame miegoti? Ir gal galėsiu jį vairuoti. 

— Pažiūrėsim. 

— Ir Koburnas taip sakė, bet, manau, jis leis. 

Honorata pasilenkė ir pasakė: | 

— Judviem jau reikia važiuoti. Pabučiuok mamytę. 

Emilė džiaugsmingai pabučiavo Honoratą į žandą, tada iš- 
tiesė rankas į Koburną. 

— Koburnai. Bučkis. 

Jis vis dairėsi tarsi sargybinis aiškiai širsdamas, kad jie kaip 
ant delno, ir nekantraudamas dėl užtrukusio atsisveikinimo. 
Sutrikęs atsisuko, akys įsmigo į Emilę. 

— Bučkis, - pakartojo ši. 

Palaukęs jis pasilenkė. Emilė rankutėmis apsivijo jo kaklą ir 
pabučiavo į žandą. 

— Iki, Koburnai. 

- Iki. - Jis atsitiesė, greitai apsigręžė ir nužingsniavo prie 
savo automobilio. - Paskubėk, - metė per petį Honoratai. 

Emilė įsirangė ant užpakalinės mini kuperio sėdynės. Ho- 
noratai nepatiko, kad ji važiuos be vaikiškos sėdynės, bet Torė 
pažadėjo vairuoti atidžiai, kol galės sustoti ir ją nupirkti. 

Kai atėjo laikas atsisveikinti moterims, Torė atsargiai ją 
nužvelgė. 

— Ar esi tikra, kad teisingai elgiesi? 

— Nesu tikra. Bet vis tiek turiu tai padaryti. 

Torė gailiai šyptelėjo. 

— Visada buvai skautė. - Ji stipriai apkabino Honoratą. — 
Nemėginsiu nė apsimesti, jog suprantu, kas čia dedasi, bet net 
man užtenka proto suvokti, kad patiki man Emilės gyvybę. Ir 
greičiau mirsiu, negu leisiu, kad jai atsitiktų kas nors bloga. 

- Žinau. Ir ačiū už tai. 

— Neturi man dėkoti. 

Draugės ilgai be žodžių žvelgė viena į kitą, tarsi dar kartą 
prisiekdamos ištikimybę, tada Torė sėdo į kuperį. Honorata 
uždarė jos dureles, ir Torė pro atvirą langą pasakė: 

— Man nesvarbu, kas tas Koburnas ir ką veikia, bet tikiuosi, 
galiausiai jis tave pasiguldys. 

iintas Hamiltonas dešimt minučių telefonu klausėsi Tomo 
Vanaleno, nuodugniai atsiskaitančio apie ryto įvykius. Jis 
kalbėjo nenoriai, dvejodamas, atsiprašinėdamas, ir tai neste- 
bino Hamiltono: juk pranešimo esmė, kad Koburnas dar kar- 
tą pergudravo pareigūnus ir paspruko. 

Kai Vanalenas baigė, Hamiltonas išsiblaškęs padėkojo, be- 
veik minutę tylėjo, gromuliuodamas naujienas, o paskui pa- 
siteiravo: 

— Ar valtyje matyti grumtynių pėdsakų? 

— Siunčiu elektroniniu paštu keletą nuotraukų. Mūsų agen- 
tas nufotografavo laivą iš vidaus ir iš lauko. Kaip matysite, 
ten tikras jovalas, bet jei klausiate, ar rasta šviežio kraujo — 
nieko neaptikta. 

— Koburnas laive paliko telefoną, ir dar įjungtą? 

— Mudu su pavaduotoju Krofordu manome, kad tyčia jį 
paliko. 

— Kad nuviliotų visus prie laivo, o pats pasitraukė priešinga 
kryptimi. | 

— Taip, pone. 

Hamiltonas neabejojo, kad toks ir buvo Koburno tikslas. 

— Pėdsakai? Ar jie rodo, kad ponia Džilėt buvo jėga velkama 
iš laivo? Yra kulnų slydimo žymių, kas nors tokio? 

— Ne, pone. Iš tikrųjų Krofordas atvirai prisipažino, kad ji 
nėra įkaitė, kaip iš pradžių manyta. 

— Atrodo, nori dar kai ką pridurti. 

— Tiesą sakant, neradome jokių ženklų, kad ji būtų mėginu- 
si bėgti nuo Koburno. 

— Kaip ji būtų galėjusi mėginti, nerizikuodama savo dukros 
saugumu? 

— Suprantu, bet, kaip nurodė Krofordas, ji galėjo paskam- 
binti savo telefonu, o juo nepasinaudojo ir nelaimės signalo 
niekam nepasiuntė. 

Viskas, ką sakė Tomas, patvirtino žodžius, Hamiltono va- 
kar išgirstus telefonu iš pačios našlės. Pamynusi įstatymą ir 
tvarką, metusi draugus, kuriais visą gyvenimą pasitikėjo, net 
uošvį, kuris iš visko sprendžiant buvo jos sarginis šuo, Hono- 
rata Džilet susidėjo su Li Koburnu. 

— O padangų žymės? 

— Pėdsakai nuvedė tiesiai prie jų už dviejų šimtų metrų nuo 
laivo. Gumos piešinys kuo aiškiausiai atsispaudęs. Padangos 
standartinės, maunamos ant kelių 2006 ir 2007 metų fordo 
pikapo modelių. 

- Jėzau. Vien Luizianoje keletas tūkstančių tokių pikapų. 

— Taip, pone, bauginantis automobilių skaičius. 

— Esu tikras, kad vietiniai jau tikrina, ar pavogtas koks for- 
das pikapas. 

— Kol kas apie jokį nepranešta. 

Nieko nuostabaus. Koburnas turėjo išmintingai pasirinkti 
automobilį. 

— Valstijos agentūros davė nurodymą, kad visi tų metų ir 
modelio fordai būtų stabdomi ir tikrinami, - dėstė Vanale- 
nas. - Ponas Džiletas labai sunerimęs dėl marčios ir vaikaitės 
dingimo. Iš krevečių laivo jis atidrožė tiesiai čia ir... 

— Ar gali man paaiškinti, ką jis ten veikė, kai atvyko parei- 
gūnai? 

Vanalenas pasidalijo pavaduotojo Krofordo įtarimais, kad 
Doralas Hokinsas ir Stenas Džiletas turi tiesioginį informato- 
rių Tamboro policijos skyriuje. 

— Krofordas mano, kad kurmių jie turi ir šerifo įstaigoje. 
Teisme. Visur. 

— Senų gerų vyrukų sistema, - tarstelėjo Hamiltonas. 

— Taip, pone. - Vanalenas toliau pasakojo, kaip elgėsi Ste- 
nas Džiletas: - Jis kaip viesulas užsipuolė dėl Krofordo užuo- 
minų, esą jo marti „susiuosčiusi - čia jo žodis - su Koburnu. 
Mūsų priimamajame sukėlė skandalą, reikalavo pasimatyti su 
manim, davė man pipirų, kad neparodau „išsišokėliui šerifo 
pavaduotojui“ jo vietos. Sakė, kad tinkamai neatlieku parei- 
gų ir jeigu jo šeima žus, marčios ir vaikaitės kraujas kris ant 
mano galvos. Tai, - atsiduso jis, - žinau ir be jo priminimo. 

Hamiltonas pasvarstė, kokį sprendimą priimti, tada pasakė: 

— Tomai, poniai Džilet ir jos mergaitei gresia pavojus, bet 
ne iš Koburno. Jis mūsiškis. Agentas. 

Vanalenas patylėjo ir prisipažino: 

— Krofordas tiesiai šviesiai paklausė, ar jis agentas. Atsa- 
kiau, kad ne. 

— Iš kurjis tai ištraukė? 

— Sakė, iš gandų malūno. 

Čia jau keblu. Gandas turėjo kilti iš paties Tomo Vanaleno 
įstaigos, dėl to, kad vakar Hamiltonas šniukštinėjo. Matyt, jo 
užuominos neatrodė taip nekaltai, kaip pats manė. Kuriam 
laikui palikęs ramybėje savo išvadą, jis glaustai papasakojo 
apie Koburną. 

— Užverbavau jį tiesiai iš jūrų pėstininkų ir asmeniškai mo- 
kiau. Jis vienas geriausių slaptųjų agentų visame biure. Visa- 
da dirba puikiai užsimaskavęs, bet niekada taip gudriai, kaip 
šįkart buvo įsitaisęs Marseto bendrovėje. Ponią Džilet su mer- 
gaite paėmė iš jos namų dėl jų pačių saugumo. Vakar kalbėjau 
suja telefonu. Nei jos, nei mergaitės Koburnas nenuskriaudė. 
Ir nenuskriaus. Dėl to gali nusiraminti. - Jis atsikvėpė ir pa- 
sakė: - O štai dėl ko turėtum susirūpinti - dėl informacijos 
nuotėkio iš savo paties įstaigos. 

Vanalenas ilgiausiai nepratarė nė žodžio, bet Hamiltonas ir 
per telefoną jautė, kaip tas pamažu ima putoti. Kai prakalbo, 
balsas drebėjo iš pasipiktinimo. 

— Kodėl jūs tyčia klaidinote mane dėl Koburno? 

— Nes jo misija labai svarbi. Prieš atskleisdamas, kas jis, tu- 
rėjau žinoti, kuo jis laikomas. 

— Padarėte iš manęs kvailį. 

— Ne, aš... 

— Kaip pavadinsite tokį baisų manipuliavimą? 

— Taktika, Tomai. - Hamiltonas pakėlė balsą, kad būtų toks 
pat piktas kaip Vanaleno. - Iš jūsų krašto sklinda bjauri smar- 
vė, kone visi susitepę. 

- Šūdas, ne atsakymas. 

— Ir mūsų darbas šūdinas. Jei nori gerai jį dirbti, nevalia 
niekuo pasitikėti. 

- Jei nepasitikėjote manim, kodėl skyrėte į šias pareigas? 
O gal nereikia to kodėl? Jūs nepasitikėjote manim. 

— Paskyriau, nes buvai ir esi tinkamiausias į šias pareigas. 

Vanalenas karčiai nusijuokė. 

— Ką gi, jei jau kalbame apie mano pareigas, ar galite man 
pasakyti, kodėl Koburnas buvo atsiųstas į Samo Marseto ga- 
benimo bendrovę? | 

— Ar ši linija saugi? 

— O kuri nors kita? 

— Sveikas požiūris, - sausai tarstelėjo Hamiltonas. 

- Šįryt peršukavom visą pastatą, ar nėra kur blakių. Esa- 
me tokie saugūs, kokie tik galime būti. Kokia buvo Koburno 
misija? 

Hamiltonas atskleidė Koburno slaptosios operacijos detales. 

— Trumpai sakant, jis ten įsikniso, kad demaskuotų visus 
žaidėjus. Rado daugiau, negu tikėjosi. 

— Buhalterį. 

— Buhalterį. Koburnas jau buvo beveik prisikasęs, kad nu- 
statytų, kas jis. 

— Tai kodėl nesurengėte susitikimo, kad jis papasakotų vis- 
ką, ką žino? 

— Mėginau, - atsakė Hamiltonas. - Jis nenori. 

— Kodėl? 

— Nori baigti ką pradėjęs. 

— Kaip kilnu, - kandžiai drėbė Vanalenas. - Tiesa ta, kad jis 
nepasitiki šia įstaiga ir kolegomis FTB agentais. 

Hamiltonas patylėjo. Kai kurie pareiškimai nereikalauja 
aiškinimo. 

— Kur čia įsitarpuoja ponia Džilet? - paklausė Vanalenas. 

— Neji pati. Veikiausiai jos velionis vyras. Koburnas mano, 
kad Džiletas į kapus nusinešė paslaptį, kuri galėtų atskleisti, 
kas tas Buhalteris. 

— Tai štai kodėl Stenas Džiletas klykė apie pramanytus kal- 
tinimus velioniui sūnui. 

— Todėl jis ir nekenčia Koburno. Ir dar yra Doralas Hokin- 
sas, trokštantis atkeršyti už brolį. Koburno nugara didžiau- 
sias taikinys kiekvieną minutę, kol jis sukiojasi jūsų krašte. 

— Tada suprantu, kodėl jis nenori išlįsti iš slėptuvės. 

— Padėtis labai kebli, ir visas kraujas gali tėkšti mums tiesiai 
į veidą. - Priėjęs svarbiausią vietą, Hamiltonas kiek palaukė ir 
pasakė: — Štai kodėl man reikia, Tomai, kad būtum geriausios 
formos. 

— Norite, kad juos rasčiau? 

— Noriu. Ir kad juodu mums patikėtų, ką žino apie Buhalte- 
rį. Reikia baigti šį reikalą. 

— Supratau, pone. 

— Vien supratimo nepakanka, Tomai. Man reikia žinoti, 
kad galiu tavim kliautis. 


V.. įlipęs į pikapą, Koburnas sudėjo rankas ant vairo ir sten- 
gėsi nekreipti dėmesio į drėgną žandą, kur Emilė buvo įsodi- 
nusi bučinį. 

Norėjo nusivalyti, bet taip pripažintų, kad bučinys yra ir 
kad jį jaučia. Verčiau neteiks jam jokios reikšmės. Bet žiūrė- 
damas, kaip mini kuperis dingsta už posūkio kitapus tilto, su- 
vokė, kad jam trūks mažylės čiauškėjimo. 

Kai Honorata įsėdo į pikapą, jis piktai pažiūrėjo, kam del- 
sia, bet nutylėjo, nes ji vargiai bandė sulaikyti ašaras, o jam 
mažiausiai reikia, kad dabar imtų žliumbti. 

Paleido variklį ir apsidžiaugė, kad nėšinasi kuo toliau nuo 
šios slaptų susitikimų vietos. Kai pervažiavo girgždantį medi- 
nį tiltą, Honorata paklausė: 

— Užsiminei Torei, kad pareigūnai jau ieško šio pikapo. Ko- 
dėl taip manai? 

Jis paaiškino apie padangų žymes, kurias jie paliko netoli 
laivo. 

— Jie nepražiopsos vėžių. Jei šios padangos buvo užmautos 
ant automobilio gamykloje, ieškos šitos markės ir modelio. 

— Vadinasi, rizikuojame būti sustabdyti. 

— Kol neįsitaisysime kitų ratų. 

— Ketini pavogti dar vieną automobilį? 

— Neturiu kitos išeities. 

— Iš kur jį trauksi? 

— Iš tos pačios šeimos, kur radau pikapą. 

Jie beveik dvidešimt minučių važiavo šalutiniais keliukais, 
net vietiniai čia būtų pasiklydę. Vis dėlto Koburnas turėjo fo- 
tografinę atmintį vietoms, kuriose buvo, ir neklystantį kryp- 
ties jausmą, todėl atsekė namą, iš kurio kiemo paėmė pikapą. 

Iki artimiausių kaimynų buvo pusė mylios. Namas stovė- 
jo lygiai septyniasdešimt metrų nuo kelio, visiškai slepiamas 
tankaus pušyno. Pašto dėžutė prie įvažos buvo vienintelis 
ženklas, kad čia išvis gyvenama. Dėžutė tebebuvo pilna neiš- 
imto pašto. Lėtai važiuodamas privačiu keliuku, jis lengviau 
atsiduso: niekas nepasikeitė nuo tada, kai čia buvo prieš aš- 
tuoniolika valandų. Savininkai dar negrįžę. 

— Kaip vakar čia atsigavai? - paklausė Honorata. - Kaip šią 
vietą radai? 

— Važinėjau aplink ieškodamas mašinos, kurią būtų lengva 
pavogti. Pamačiau pašto dėžutę. Pravažiavau, atsikračiau anos 
mašinos už poros mylių nuo čia, tada grįžau pėsčiomis. 

Jis pastatė pikapą į jo vietą už namo ir išjungė variklį. 

— Graži vieta, - įvertino ji. 

— Ko gero. Tinkama mano tikslui, - gūžtelėjo pečiais jis. 

Honorata įdėmiai žiūrėjo į užvertas langines. 

— Buvau ištekėjusi už policijos pareigūno, prisiekusio sau- 
goti žmones ir jų nuosavybę. Ar kada nors jauti kaltę, kad vagi 
mašinas ar brauniesi į švetimus namus? 

— Ne. 

Ji atsisuko ir pažvelgė į jį, nuliūdusi ir nepatenkinta. 

Ir ši išraiška jį erzino. 

— Jeigu tave graužia sąžinė dėl įsibrovimo ir mašinų vagys- 
tės, turėjai važiuoti su drauge. Bet dėl Edžio norėjai pati eiti 
iki galo. Jei nori eiti iki galo ir likti gyva, verčiau keisk mąs- 
tyseną. 

— Ir galvoti kaip tu? 

— Aš? Ne. Blogi vyrukai veža jaunas mergaites iš miesto į 
miestą, kad taptų išsigimėlių sekso vergėmis. Štai kas yra blo- 
gis. Ir tavo brangusis Edis galėjo būti prie to prisidėjęs. 

Atidarė pikapo dureles ir išlipo. Nepažvelgė, ar Honorata 
seka iš paskos. Žinojo, seks. Tai smūgis žemiau juostos, bet 
apskaičiuotas, kad greičiau išvaduotų ją iš sąžinės graužaties. 

Be to, jį jau užkniso šventasis Edis. Ir kas žino? Gal Edis iš 
tikrųjų buvo prisidėjęs vežant merginas. 

Garažas buvo maždaug už dvidešimties metrų nuo namo. 
Prie lauko sienos buvo pritvirtinti laipteliai į pastogę virš jo, 
bet Koburną domino tik automobilis garaže, vakar jį nužiūrė- 
jo pro durų langelį. Ant durų senoviškas skląstis su kabamąja 
spyna, bet jis pasiėmė iš pikapo įrankių dėžės laužtuvą ir po 
kelių sekundžių jau kėlė garažo duris. 

Sedanas buvo mažiausiai dešimties metų, ir nors dulkių 
sluoksnis storas, kėbulas buvo geros būklės, visos padangos 
kietos. Rakteliai kabojo uždegimo spynelėje. Jis įlipo, porą 
kartų spustelėjo degalų pedalą, pasuko raktelį ir užgniaužė 
kvapą. Prireikė poros bandymų ir keleto meilių žodžių, bet 
variklis užbirbė. Rodyklė rodė, kad degalų - pusė bako. Išva- 
žiavo iš siauro garažo pro duris, sustojo ir išlipo įvažoje. 

Jis uždarė garažo duris, patvarkė spyną, kad bent iš toliau 
atrodytų neliesta. Tada pažvelgė į tyliai siuntančią Honoratą 
ir smakru parodė į keleivio dureles. 

— Lipk vidun. 

— Aris įsitaisęs signalizaciją? 

— Taip. 

— Ar žinai kodą? 

— Taip. 

— Ar užpakalinis kiemas aptvertas? 

— Taip. 

— Ar galime patekti vidun nepastebėti? 

— Galbūt. Prie tolimojo namo kampo yra durys į garažą. Spy- 
na skaitmeninė, bet žinau kodą. Iš garažo yra durys į virtuvę. 

Jie jau du kartus pravažiavo pro Steno Džileto namą, bet 
Koburnas norėjo būti tikras, kad nelenda į kruopščiai sureng- 

tą pasalą. Vis dėlto neturėjo kito pasirinkimo, tik rizikuoti. 
Jam reikia patekti į namą. 

Kaip ir derėjo prie Džileto charakterio, namas buvo pats 
tvarkingiausias visoje gatvėje. Akadiško stiliaus, jis net žilpi- 
no akis šviežutėlių dažų baltumu. Palei šaligatvio kraštelius ir 
prie priekinių durų joks žolės stiebelis negadino tobulo vaiz- 
do. Prieangyje nuo gatvės ant vienos iš keturių keturkampių 
kolonų, remiančių raudona skarda dengtą stogo nuolają, ka- 
bėjo šalies vėliava. Viskas idealu, tarsi namas būtų užsakytas 
gatavas tiesiai iš katalogo. 

Koburnas pravažiavo, dar kartą apsuko kvartalą. 

— Jo nėra namie, - pabrėždama pasakė Honorata, jau kele- 
tą kartų buvo sakiusi. 

— Iš kur tokia tikra? 

— Nes jis tik nakčiai įvaro mašiną į garažą. Jei būtų namie, 
jo automobilis stovėtų priekyje įvažoje. 

— Gal dabar ypatingas atvejis? 

Už dviejų kvartalų nuo Džileto gatvės buvo žalioji zona ir 
nedidelė žaidimų aikštelė. Aikštelėje stovėjo du automobi- 
liai. Viena tikriausiai priklausė jaunai motinai, filmuojančiai 
dukterį, kuri kabojo žemyn galva ant vaikiškų lipynių sker- 
sinio, kita veikiausiai paaugliui, daužančiam į sieną teniso 
kamuoliukus. 

Kai Koburnas įsuko į aikštelę, nė vienas į juos nė nedirste- 
lėjo. Kol anoji kaimiečių šeima išvykusi, sedanas - palyginti 
saugi transporto priemonė, nusprendė Koburnas. Niekas jo 
neieškos. Vis dėlto čia jis mažiau kris į akis, negu pastatytas 
gretimoje gatvėje, kur sužadintų kieno nors smalsumą. 

Jis pažvelgė į Honoratą, ši aiškiai tebebuvo užsiutusi dėl jo 
pastabos apie velionį vyrą. 

— Pasiruošusi? 

Išraiška sakė ne, bet ji linktelėjo taip ir išlipo iš automobilio. 

— Mes ne itin skubame, - perspėjo jis. - Tiesiog išėjusi ra- 
miai pasivaikščioti porelė. Gerai? Tau nekenktų nusišypsoti. 

- Ir tai sako vyras, kuris išvis nemoka šypsotis. 

Jie susiėjo ir nužingsniavo vejos pakraščiu, nepastebėti tų 
žaidimų aikštelėje. Mama juokėsi ir šūkčiojo dukteriai, tebe- 
kabančiai žemyn galva ir rodančiai grimasas į kamerą. Teniso 
žaidėjas į ausis buvo įsikišęs iPod ausines ir taip pat nekreipė 
dėmesio, kas vyksta toliau nosies. 

Ragindamas Honoratą neatsilikti, Koburnas aplenkė žalią- 
ją juostą ir žengė į kiemą. Honorata nervingai apsižvalgė. 

— O kas, jei išeis šeimininkas ir paklaus, ką čia veikiame? 

— Mūsų šuo ištrūko su pavadžiu. Ką nors panašiai. Bet nie- 
kas neklaus. 

— Kodėl ne? 

— Nes jei pamatys mus, veikiausiai atpažins ir tuoj pat pra- 
neš policijai. Atsimeni: aš ginkluotas ir pavojingas. 

— Gerai, o kas atsitiks, jei išgirsime artėjat sirenas? 

— Dumsiu kaip patrakęs. 

— O ką man reikės daryti? 

— Griūsi ant žemės ir verksi, dėkosi, kad tave išgelbėjo. 

Bet veltui baiminosi, niekas jų neužkabino ir jie be jo- 
kių kliūčių pasiekė užpakalinį Steno namo kampą. Hono- 
rata pakėlė klaviatūros dangtelį ir surinko kodą. Koburnas 
palaukė, kol išgirdo spragtelint metalą, pasuko bumbulą ir 
atidarė duris. 

Jie įslinko į garažą, ir jis uždarė duris. Pro tris langus aukš- 
tai sklindanti šviesa apšvietė kelią iki virtuvės durų. Honora- 
ta žengė pirma ir išjungė apsaugos sistemą. Įspėjantis cypsė- 
jimas nutilo. 

Vis dėlto kai ji susiruošė eiti į virtuvę, jis uždėjo ranką jai 
ant peties ir papurtė galvą. Jam nepatiko, kad taip lengvai įsi- 
brovė į namą. Stovėjo ant slenksčio, raumenys įtempti, visas 
pasiruošęs šuoliui. 

Tyla ne visur vienoda. Ji turi atspalvius, kuriuos jis buvo 
mokytas atskirti. Jis ilgokai klausėsi, kol galiausiai nuspren- 
dė, kad namas išties tuščias. Tada atitraukė ranką nuo Hono- 
ratos peties. 

— Manau, viskas gerai. 

Reta operacinių tokia sterili kaip Steno Džileto virtuvė. Ko- 
burnas pamanė, kad sterilumas - paties žmogaus atspindys. 
Šalto, bejausmio, nepalenkiamo, jokio kampelio, kur galėtų 
kauptis jausmų šiukšlės. 

O tai, suvokė jis, labai tikslus ir jo paties apibūdinimas. 

Nustūmęs tą mintį kuo toliau, jis paklausė, kur Edžio 
daiktai. 

— Visas namas jų pilnas, tikrai. Nuo kur nori pradėti? 

Ji nuvedė jį į Edžio jaunystės miegamąjį. 

— Nelabai pasikeitė nuo pirmo karto, kai čia lankiausi. 
Edis pasikvietė mane, kad supažindintų su tėvu. Labai ner- 
vinausi. 

Koburnui visi tie sentimentai buvo šūdo verti, jo abejingu- 
mas veikiausiai buvo kaip ant delno, nes ji liovėsi klaidžiojusi 
prisiminimų labirintais, atsistojo vidury kambario ir negra- 
biai sunėrė ištiestas rankas. 

— Ką? - paklausė jis. 

— Keista būti šiuose namuose, šiame kambaryje... 

— Be Edžio? 

— Norėjau pasakyti: su tavim. 

Į galvą šovė keletas atsakymų, bet visi buvo arba vulgarūs, 
arba dėl kitų priežasčių netinkami, o jis neturėjo laiko kivir- 
čams, kuriuos vulgari jo pastaba būtų sukėlusi. Pasilaikęs at- 
sakymą, jis parodė į komodą. 

- Ištuštink stalčius, o aš imsiuosi spintos. 

Jis kruopščiai išnaršė spintą - kaip Honoratos namuose. 
Atrodė, Džiletas neišmetė nieko, kas priklausė sūnui. Atsi- 
spyręs pagundai paskubėti, Koburnas stengėsi nepražiūrėti 
nieko, nepadėti jokio daiktelio atidžiai neapieškojęs. | 

Manydamas, kad Edžio policininko uniformos gali būti 
įmanoma slaptavietė, Koburnas apčiupinėjo visas kiekvieno 
drabužio siūleles, pamušalus, ieškodamas ko nors įsiūto, iš- 
vertė visas kišenes. Nerado nieko, tik medvilnės plaušų. 

Kai praėjo valanda ir jis nieko nebuvo radęs, ėmė jausti, 
kaip spaudžia laikas. 

— Ar Džiletas dažnai visą dieną būna išėjęs? - paklausė Ho- 
noratos. 

— Jis turi įvairiausių reikalų, bet tiksliai nežinau jo dieno- 
tvarkės. 

— Kaip manai, ar jis dabar užsiėmęs savo reikalais? 

— Ne. Manau, ieško mudviejų su Emile. 

— Ir aš taip manau. 

Praėjo dar valanda, o jo nusivylimas vis didėjo. Jis eikvoja 
laiką, kurio ir taip turi mažai, ir šis vis labiau senka. Pažvelgė 
į Honoratą ir norėjo dar kartą jos klausti apie kasdienius uoš- 
vio įpročius, bet klausimas taip ir liko mintyse. 

Ji sėdėjo ant dvigulės lovos, naršė dėžę su atmintinais da- 
lykais, daugiausia medaliais su kaspinais, kuriuos Edis buvo 
laimėjęs per sporto varžybas mokykloje. Ji tyliai verkė. 

— Kas atsitiko? 

Jos galva pakilo. Iš akių sruvo ašaros. 

— Kas atsitiko? Kas atsitiko? Tai atsitiko, Koburnai. Tai! 
Ji metė medalį, kurį glostė tarp pirštų, ir bloškė dėžę su tokia 
jėga, kad ši nuslydo per visą lovą ir nukrito ant grindų dugnu 
į viršų. - Jaučiuosi kaip kapų plėšikė. 

Ką ji nori, kad jis pasakytų? Atsiprašau, tu teisi, einam. Ką 
gi, jis neketina sakyti nieko panašaus, ar ne? Taigi ir tylėjo. 
Galiausiai ji išleido nuolankų garsą ir nusišluostė ašaras. 

— Nekreipk dėmesio. Nesitikiu, kad suprastum. 

Honorata teisi. Jis nesupranta, kodėl tai ją taip slegia. Kar- 
tą buvo apiplėšęs kapus. Ieškodama gyvų žmonių jų grupė tą- 
kart kruopščiai apžiūrėjo nusiaubtą kaimą, kuriame net var- 
gano galvijo nebuvo pasigailėta. Jis įsiropštė į duobę, kurioje 
kūnai buvo sukrauti kaip malkos. 

Jis knisosi po pūvančius kūnus - negyvų kūdikių ir nuo- 
gų senučių, stiprių vyrų ir nėščių moterų, - ieškojo įrodymų, 
kuri iš priešiškų genčių atsakinga už šias žudynes. Jam buvo 
pavesta išsiaiškinti. Ne dėl to, kad atsakymas daug ką būtų 
reiškęs, - kaltoji šalis ir taip greitai sulaukė keršto, kuris buvo 

ne mažiau siaubingas. Paieškos vaisių nedavė. Rado tik gertu- 
vę su vandeniu, ji stebuklingu būdu buvo išvengusi kulkų kru- 
šos, birusios į duobę iš automatinių šautuvų. Jo paties gertu- 
vė buvo beveik tuščia, nusmaukė gertuvės dirželį nuo peties 
negyvo vyro, tiksliau - berniuko, iš išvaizdos gal dvylikos ar 
trylikos metų, užsimetė ant savo peties ir išlipo iš masinės 
kapavietės. 

Ten buvo nepalyginti blogiau negu čia. Bet Honoratai ne- 
būtina apie tai žinoti. 

— Kur Steno kambarys? 


—18>- 


Dar po dviejų valandų, kai Koburnas baigė viską vertęs, Steno 
namas panėšėjo į Honoratos. Rezultatas toks pat - ničnieko. 

O gal kompiuteryje rastų nusikalstamos informacijos? 
Į šį įsigauti net nereikėjo slaptažodžio. Koburnas apieškojo 
kompiuterio dokumentų bylą, bet rado tik laiškus redakto- 
riui, kuriuos Stenas rašydavo arba pritardamas, arba prieš- 
taraudamas politiniams vedamiesiems. Laiškai - daugiausia 
susirašinėjimas su buvusiais jūrų pėstininkais, kalbama apie 
buvusius arba būsimus susitikimus. Ataskaita apie buvusio 
bendražygio prostatos vėžio eigą, žinutė apie kito mirtį. Pa- 
našūs ir tinklalapiai, kuriuose Stenas lankydavosi: korpusas, 
veteranų organizacijos ir pasaulio naujienos; aišku, jokių por- 
nografinių ar susijusių su nelegalių prekių gabenimu. 

Viltis rasti lobį virto dideliu šnipštu. 

Galiausiai liko vienintelė neapieškota vieta - garažas. Ko- 
burnas niekada nebuvo gyvenęs name su garažu, bet žinojo, 
kaip jie atrodo; šis irgi buvo gana tipiškas, išskyrus vieną di- 
džiulį skirtumą: nepaprastą tvarką. 

Atskirame skyriuje ant vilkiko stovėjo švarutėlė valtis eše- 
riams žvejoti. Medžioklės ir žvejybos įrankiai buvo dailiai 
sudėti, atrodė kaip parduotuvės vitrinoje. Ant varstoto kraš- 
to tobula eile buvo surikiuotos skardinės dažų su kruopščiai 
prilipintomis etiketėmis. Ant gembių sienoje tvarkingai suka- 

binti įrankiai. Benzininė žoliapjovė, įrankis pakraščiams api- 
pjauti ir raudonas degalų bakas stovi ant plytų pado. 

- Šūdas, - panosėje sumurmėjo Koburnas. 

— Ką? 

— Visam tam perknisti prireiktų kelių dienų. - Jis mostelėjo į 
nedidelį balkonėlį, sukaltą pačioje palubėje kampe. - Kas ten? 

— Daugiausia Edžio sporto inventorius. 

Prie sienos buvo pritvirtintos iš nestorų tašelių sukaltos 
kopėčios. Koburnas užlipo jomis ir atsistojo balkone. 

— Paduok peilį. 

Honorata paėmė nuo varstoto peilį ir padavė. Koburnas 
perpjovė lipnią juostą ant didelės dėžės dangčio. Joje rado 
strėlių taikinį, beisbolo, krepšinio, futbolo ir amerikietiškojo 
futbolo kamuolius. 

— Atsargiai. 

Vieną po kito numetė juos žemyn. Dėžės dugne gulėjo kė- 
glių rutulys. Pirštų skylutės buvo tuščios. Atidarė kitą dėžę ir 
pamatė kiekvienos sporto šakos aprangą, beisbolo pirštinę, 
futbolininko šalmą, pečių saugus. Viską apieškojo. Nieko. 

Kai nulipo žemyn, Honorata suko rankose amerikietiškojo 
futbolo kamuolį. Perbraukė pirštu per siūlę. 

— Mokyklos komandoje Edis buvo įžaidėjas. Paskutiniais 
metais jie iškopė į apygardos lygą. Tada ėmėme susitikinėti. 
Tą sezoną. Jis buvo per smulkus, kad galėtų žaisti ir koledže, 
bet vis tiek mėgo tą žaidimą ir jei tik atsirasdavo, kas gaudo, 
bėgdavo laukan ir mesdavo. 

Koburnas ištiesė ranką. Honorata padavė kamuolį. Kobur- 
nas susmeigė į jį peilio geležtę. 

Ji suriko ir nevalingai palinko norėdama atsiimti kamuolį, 
bet jis prapjovė plačiau, tada papurtė, kad išverstų vidurius. Ir 
vėl ničnieko. Tada subliūškusį kamuolį numetė ant varstoto. 

Kai vėl atsisuko, ji skėlė jam per žandą. Iš visų jėgų. 

— Tubaisus žmogus. Pats šalčiausias, beširdiškiausias, žiau- 
riausias padaras, kokį galiu įsivaizduoti. - Žodžius pertraukė 
kūkčiojimas. - Nekenčiu tavęs. Tikrai. 

Tą akimirką ir jis nekentė savęs. Buvo piktas ir nesuvokė 
kodėl. Elgėsi kaip tikras suskis ir nežinojo kodėl. Nesuprato 
neįveikiamo noro skaudinti ją ir įžeidinėti, bet nesivaldė. 

Žengė prie jos ir pasistengė atrodyti grėsmingas. 

— Aš tau nepatinku? 

— Nekenčiu tavęs. 

— Tikrai? 

— Taip! 

— Tai todėl vakar taip čiulpei man liežuvį, kad šis sulindo iki 
pat gerklės? 

Ji kunkuliavo, paskui staigiai nusisuko, bet nespėjo žengti 
nė žingsnio, o jis tįstelėjo ir vėl ją atsuko. 

— Tai dėl to iš tikrųjų šėlsti, tiesa? Nes mes bučiavomės. — 
Palinkęs prie pat jos veido sušnibždėjo: - Ir tau tai patiko. 

— Nė kiek. 

Jis nepatikėjo. Nenorėjo patikėti. Bet prisivertė atrodyti 
abejingas dėl to, ar jai patiko, ar ne. Paleido jos ranką ir pa- 
sitraukė. 

- Neplak savęs dėl šito. Žmonės yra gyvuliai, o gyvuliai po- 
ruojasi. Jie čiaudi, kosi ir bezda. Viso labo tiek pat reiškė ir 
anas bučinys. Todėl atsipalaiduok. Tu neišdavei velionio vyro. 

Honorata išleido įžeidžiantį garsą, bet nespėjo atšauti, nes 
jis išsitraukė telefoną ir įjungė. Hamiltonas jau žinos apie šio 
ryto įvykius krevečių žvėjybos laivelyje, kur viskas kabėjo ant 
plauko. Koburnas norėjo žinoti, kokios įvykių pasekmės. 

Jis paskambino. Hamiltonas atsiliepė akimirksniu. 

— Koburnas? 

— Teisingas spėjimas. 

- Šįryt neblogai papokštavai. 

— Per plauką išsisukau. 

- Vis dėlto išsisukai. Kur tu? 

— Spėk. 

— Sutariau su Tomu Vanalenu, kad judu su ponia Džilet jam 
pasiduodate. Jis patikimas kaip Gibraltaras. Bus saugu. Duo- 
du žodį. 

Koburnas atlaikė Honoratos dėbsojimą. Žandas, per kurį ji 
skėlė, vis dar degė - tas pats žandas, kuriame prieš keletą va- 
landų jos duktė paliko drėgną atsisveikinimo bučinio įspaudą. 
Jis nebuvo pratęs turėti reikalų su žmonėmis, kurių jausmai 
kaip ant delno, o šios Džiletų moterys meistriškai juos rodo. 
Nenuostabu, kad jis šiek tiek kuoktelėjo. 

— Koburnai? - Hamiltonas jau trečią kartą kartojo jo vardą. 

— Vėliau paskambinsiu, - pasakė jis ir išjungė telefoną. 


dė SHUrius 


- J: tau melavo. 

Tomas Vanalenas krustelėjo petį - lyg ir abejingumo, lyg 
nuolaidumo gūžtelėjimas. 

— Nevisiškai. 

— Sąmoningai tave klaidino, - pasakė Dženisė. - Kaip tai 
pavadintum? 

Pavadintų melu. Bet nenorėjo vartoti to žodžio aiškinda- 
mas Dženisei, kaip Hamiltonas jį vedžiojo už nosies. Tiesą 
pasakius, jis gynė Hamiltono manevrą ir dėl to pats savęs ne- 
kentė. Bet prisipažindamas, koks buvo lengvatikis, žmonos 
akyse atrodytų dar juokingesnis. 

Grįžo namo padėti prie Lanio, šis bemaž visą naktį aima- 
navo ir nedavė jiems miegoti. Kančios ženklas, kaip puikiai jį 
abu atpažįsta. Tie skausmingi garsai buvo vienintelis sūnaus 
būdas pranešti, kad jam blogai. Skauda gerklę? Ausį? Mėšlun- 
gis? Plėšia galvą? Temperatūros neturėjo. Jie kasdien tikrin- 
davo, ar neatsirado pragulų. Nežinodami, ką sūnui skauda, 
tėvai niekaip negalėdavo palengvinti jam kančių, ir abiem tai 
buvo pati didžiausia kankynė. 

Gal Lanis paprasčiausiai bijo, ir tėvų buvimas prie jo lovos ra- 
mina, nes galiausiai sūnus užmigo. Bet naktis buvo sunki, o dar 
Tomo darbiniai rūpesčiai - todėl abu jautėsi gerokai sumaitoti. 

Sutvarkius Lanį, jis neleido jai ruošti pietų; poilsio kamba- 
ryje ėmė jai pasakoti apie Hamiltono apgaulę. Pamatė įjung- 

tą kompiuterį ir kai paklausė, ji prisipažino praleidusi keletą 
ryto valandų žiūrinėdama kai kurių geresnių ir priimtinu ats- 
tumu esančių nuolatinės slaugos namų tinklalapius. 

Vis žingsnis pirmyn, pamanė Tomas. Iš dalies. Keista, bet 
tas žingsnis pirmyn veda prie pabaigos. Beveik palengvėjo, 
kad šiuo metu turi savų rūpesčių ir negali tam skirti dėmesio. 

- Iš kur žinai, kad dabar jis sako tiesą? - paklausė Dženisė. 

— Kad Koburnas yra slaptasis agentas? 

— Tas vyras nė kiek nepanašesnis į FTB agentą negu... 

— Negu aš. 

Jos skausminga išraiška buvo aiškiausias prisipažinimas, 
kad jis ištraukė žodžius tiesiai jai iš burnos. Dženisė mėgino 
išsiginti. 

— Tik norėjau pasakyti, kad Koburnas atrodo kvanktelėjęs. 
Nužudė aštuonis žmones, įskaitant Eredą Hokinsą. 

— Hamiltonas dievagojasi, kad ne Koburnas nušovė žmo- 
nes sandėlyje. | 

— Tai kas nušovė? 

— Nepasakė. 

— O ar pats žino? 

Tomas gūžtelėjo pečiais. 

Ji stipriai iškvėpė, aiškiai rodydama apmaudą. 

— Vadinasi, ir toliau vedžioja tave už nosies. 

- Jis paranoikas. - Hamiltonas tiesiai apkaltino Tomą, kad 
jo įstaiga kiaura kaip rėtis ir iš jos nuteka informacija. Pava- 
duotojas Krofordas bambėjo apie kurmius įvairiose teisėtvar- 
kos įstaigose. - Kiekvienas turi savų priežasčių būti paranoi- 
ku, - pasakė Dženisei. 

— Kodėl Koburnas nepaskambino tau ir nepaprašė pagalbos, 
kai užvirė visa velniava? Kodėl pabėgo iš žudynių vietos, išver- 
tė Džilet namus ir padarė taip, kad atrodytų nusikaltėlis? 

— Norėjo išlaikyti priedangą neatskleistą. Beje, Hamilto- 
nas - vienintelis jo patikėtinis. Tai Hamiltonas jį pasiuntė į 
Marseto bendrovę, niekas daugiau apie tai nežino. Aš net ne- 
buvau įtrauktas į atsarginį Koburno ryšininkų sąrašą. 

- Iki šiol. - Dženisė nesistengė nuslėpti kartėlio. - Dabar, 
kai tas stebuklingas Hamiltono vyrukas įspeistas į kampą, tau 
užverčia rūpestį jį ištraukti. Juk pats supranti, ką tai reiškia, 
tiesa? Jei atsitiks kas nors bloga, tu liksi kaltas. Ne Klintas 
Hamiltonas, kuris saugus ir sveikas toliau sėdės kilimais iš- 
klotame savo kabinete Vašingtone. 

Žinoma, ji teisi, bet jį erzina, kad Dženisė įvardijo tai, kas jį 
patį graužia ir žeidžia. Jis suniurnėjo: 

— Nebūtinai taip atsitiks. 

— Ką turi galvoj? 

— Pirma, Hamiltonas turi susisiekti su Koburnu, o šis ven- 
gia palaikyti ryšį. Tada turės jį įtikinti pasiduoti mano globai, 
o tai bus gana nelengva. 

— Kodėl jis nenori būti saugus ir apgintas? 

- Jis netiki, kad aš - ar biuras - gali suteikti jam apsaugą. 
Jei tikėtų, būtų pirmiausia man paskambinęs, kaip tu sakei. 
Atvirai kalbant, jis būtų kvailas, jei nesisaugotų. Jei Marsetas 
išties buvo susitepęs, kaip įtariama, Dievas žino, kokių įkalčių 
pririnko Koburnas. Kiekvienas, kuris varė nelegalią prekybą 
su Marsetu, veikiausiai jau yra pasamdęs žudiką Koburnui 
nudaigoti. Be to, dar asmeninis kerštas. Man sakė, kad Dora- 
las Hokinsas trokšta jo kraujo. Taip pat ir ponios Džilet uoš- 
vis. Hamiltonas baiminasi linčo teismo. 

— Jis nori Koburno gyvo. 

— Jis nori įkalčių, kuriuos surinko Koburnas. - Tomas dirs- 
telėjo į rankinį laikrodį ir paėmė švarką. - Man reikia grįžti. 
Turiu būti darbe pasirengęs bet kokiems netikėtumams. 

Pasuko prie durų, bet ji paėmė jam už rankos ir sustabdė. 

— O kas, jeigu jis ne? 

— Ką ne? 

— Jeigu Koburnas neprisistatys? 

— Man < status guo. Nebūsiu didvyris, bet ir susimauti ne- 
turėsiu progos. 

— Nekalbėk taip, Tomai. - Ji atsistojo ir apkabino jį per pe- 
čius. - Nedrįsk taip nė galvoti. Tai gali būti proga parodyti, ko 
esi vertas. 

Parodytas pasitikėjimas buvo ne vietoj, bet jos atsidavimas 
vis tiek pamalonino. 

— Esu įsiutęs ir progos nepraleisčiau. 

— Gerai! Parodyk Hamiltonui, kas tu toks. Ir Koburnui. 
Visiems. 

— Padarysiu, ką galiu. 

Dženisės išraiška sušvelnėjo. 

— Kadir ką darytum, būk atsargus. 

— Būsiu. 

— Gal tas vyras ir FTB agentas, bet jis pavojingas. 

— Būsiu atsargus. Pažadu. 

Prieš išeidamas Tomas dar užėjo į Lanio kambarį. Berniu- 
kas buvo atsimerkęs, bet gulėjo ramus, tylus, bejausmis, ir 
Tomas beveik norėjo, kad nerimtų kaip šiąnakt. Bent būtų 
aišku, kad jis ką nors jaučia, bent kai kuo yra panašus į tėvus. 
Bet koks ryšys geriau negu jokio. 

— Viską dėl tavęs padaryčiau, Lani, - sušnibždėjo jis. - Vis- 
ką. Tikiuosi, kad... kad tu tai jauti. Paglostė sūnui plaukus, 
pasilenkė ir pabučiavo į kaktą. 

Jau buvo nuėjęs iki lauko durų, bet suvokė poilsio kamba- 
ryje palikęs raktus. Buvo bežengiąs į kambarį, bet staiga su- 
stojo kaip įbestas. 

Dženisė buvo grįžusi į savo vietą ir jau sėdėjo ant sofos. 
Rankose mobilusis, nykščiai kaip paklaikę baksnoja liečiamąjį 
ekraną. Nepraėjo nė minutė, o jis ir jo rūpesčiai jau išmesti 
iš galvos ir pamiršti. Ji buvo panirusi į savo pasaulį, pasaulį, 
kuriame jam nėra vietos. 

Prisiminė, kaip vos prieš keletą dienų - o gal vakar? - už- 
klupo ją lygiai taip pat įknibusią į telefoną. 

— Dženise? 

Ji pašoko. 

— Jėzau, Tomai! - žioptelėjo ji. - Maniau, tu jau išėjęs. 

— Akivaizdu. 

Jis padėjo portfelį ant stalo krašto ir priėjo prie jos. 

Žmona atsistojo. 

— Ar ką nors užmiršai? - balsas buvo spigus, šypsena neį- 
prastai plati. 

Jis linktelėjo į telefoną jos rankoje. 

— Ką veiki? 

- Žaidžiu žodžių žaidimą. 

— Duok pažiūrėti. - Ir ištiesė ranką. 

— Ką? Kodėl? 

— Duok pažiūrėti. 

— Tu domiesi mano žodžių žaidimais? - Klausimą palydėjo 
apsimestinis juokas. - Nuo kada tu... 

Jis šastelėjo pirmyn ir griebė jai iš rankos telefoną. 

— Tomai? - priblokšta suriko ji, o tada jau šaižiai suspigo: — 
Tomai! - Ir reikliai ištiesė ranką delnu, kad jis grąžintų tele- 
foną. 

Kai jis negrąžino, bet skaitė tekstinę žinutę nedideliame 
ekranėlyje, vėl pakartojo jo vardą, šįkart tyliai, graudžiai, at- 
gailaujamai dejuodama. 


—85> 


— Paskambinau įspėti. Būk pasirengęs vykti vos pranešus. 

Diegas sarkastiškai supūkštė. 

— Ką? Ir netekti šito malonumo? 

Prieš aušrą jis jau buvo prie bankininko rūmų Sodų rajone 
ir sekė paskui Bonelį Volisą, šiam išvažiavus pro priekinius 
vartus. Valandų valandas stebėjo bankininko automobilį ban- 
ko darbuotojų aikštelėje, taip stovintį nuo pusės aštuonių 
ryto, kai Volisas pastatė jį specialiai jam skirtoje vietoje. 

Stebėti, kaip saulė blukina nuostabų dažytojų darbą - nuo- 
bodu iki koktumo. | 

Ne tik nuobodu, Diegas nebuvo pratęs taip ilgai dykinėti. 
Jis visą laiką judėdavo - kaip ryklys nematomas sukdavo ratus 
po paviršiumi, smogdavo stipriai ir staigiai, tada vėl sukdavo. 
Takus. Toks tiktų žodis. Jis mėgo būti takus, ne sustingęs. 

O svarbiausia, buvo įsižeidęs, kad Buhalteris pažadėjo jam 
Li Koburną, paskui skyrė beprasmį darbą, kurį gali atlikti 

kiekvienas pusprotis. Galvojo apie tuziną užsiėmimų, kurie 
labiau patiktų, - ir būti namie su Izobele. 

Namai. Taip mintyse dabar jis vadino pogrindinę savo irštvą. 

Buhalteris atitraukia jį nuo maloniausio laiko leidimo 
būdo. 

— Diegai, tavo balse girdžiu šiokį tokį nepasitenkinimą. 

Jis niūriai tylėjo. 

— Turiu priežastį, kodėl paskyriau tave stebėti Volisą. 

Ką gi, ta priežastis Diegui kol kas nežinoma. Iš tikro jam 
visai nesvarbu, kokia ta priežastis. Bet Buhalteris per telefoną 
jį masino galimybe gauti įdomesnį ir geriau mokamą darbą. 

- Šiandien diena, kai gausiu Koburną? 

— Koburnas - slaptasis FTB agentas. 

Diegui suspurdėjo širdis - ne iš susirūpinimo, nerimo ar 
baimės, o iš jaudulio. Nurakti federalą - čia tai bent, žmogau. 

— Pats žinai, Diegai, ką tai reiškia. 

— Tai jam jau ragai. 

— Tai reiškia, - irzliai pasakė Buhalteris, - kad turi veikti itin 
atsargiai, bet greitai. Kai duosiu ženklą, turėsi mažai laiko. 

— Tada duok man laiko dabar. Pasakyk, kur ir kada. 

— Detalės dar tikslinamos. Žinosi, ką norėsiu, kad žinotum, 
kai bus laikas, kad sužinotum. 

Diegas tą abrakadabrą išsivertė paprastai: Buhalteris deta- 
lių irgi dar nežino. Šyptelėjo pamanęs, kaip tai jį turi erzinti. 
Bet Diegas nebuvo kvailas ir norėjo šio darbo, todėl apsimes- 
tinai nuolankiai atsakė: 

— Aš būsiu čia, kad ir kada būtum pasirengęs. 

Buhalterio žodis visada turėjo būti paskutinis, ne išimtis — 
ir šis kartas. 

— Naujojo Orleano pareigūnai vis dar nerado kekšės kūno. 

— Juk sakiau. Ir neras. 

— Kyla klausimas, Diegai. 

— Koks klausimas? 

— Iš kur tu toks tikras? 

Ir ryšys nutrūko. 

„E su Koburnu be jokių nutikimų grįžo į žaidimų aikš- 
telę. Mamos su vaiku nebebuvo. Paaugliui buvo pertraukėlė 
tarp teniso pratybų; jis gulėjo po medžiu su ausinėmis ant 
galvos ir spaudė mobilųjį. Jis nė nepastebėjo, kai pora įsėdo į 
vogtą mašiną ir nuvažiavo. 

"Tik dabar Honorata paklausė Koburno apie trumpą pašne- 
kesį su Hamiltonu. 

— Ką jis pasakė? 

— Nori, kad prisistatytume Tomui Vanalenui. Davė žodį, 
kad Vanalenas patikimas ir kad būsime saugūs jo globojami. 

— Ar tiki juo? 

- Jei Vanalenas patikimas, kodėl Hamiltonas jo neprileido 
prie mano operacijos? O dabar Hamiltonas staiga ėmė juo pa- 
sitikėti. Tai verčia mane nervintis. Kad galėčiau įvertinti jo 
patikimumą, turėčiau pabūti akis į akį su Vanalenu, o prieš 
patikėdamas jam mūsų gyvybę neturėsiu tiek laiko. 

— O arjis sugebės mus apsaugoti? 

- Šituo dar mažiau tikiu. - Jis pažvelgė į ją. - Velniai rautų, 
mano galimybės senka. 

- Ir aš taip manau. Jau griebeisi badyti niekuo dėtus ka- 
muolius. š 

Jis praleido jos priekaištą pro ausis, ji ir nesitikėjo, kad at- 
siprašytų. 

— Svarbiausia, žinau esąs teisus. - Jis vėl pažvelgė į ją, tarsi 
skatindamas paprieštarauti. 

— Gerai, tarkim, Edis tikrai ką nors turėjo. Ar dar ilgai vie- 
nas galėtum šito ieškoti? Turiu galvoj, - skubiai prakalbo ji, 
kol Koburnas nepertraukė, - ar nebūtų didesnė tikimybė rasti 
tai, ką Edis slėpė, jei pasitelktum visas FTB technines galimy- 
bes, dirbtum su kitais agentais, su visu tinklu? 

— Mano patirtis dirbant su visu tinklu? Paprastai viskas su- 
gadinama, ir kalbu apie patį aukščiausią lygį. Net geri agentai 
nuleidžia sparnus prieš biurokratinę raudoną liniją, viskas 
atsitrenkia į Teisingumo ministeriją, o federalinei vyriausy- 
bei išvis šviesmečiai iki to. Štai kodėl Hamiltonas norėjo, kad 
dirbčiau vienas. 

- Ir todėl tiktai tavo gyvybė pavojuje. 

Jis gūžtelėjo pečiais. 

— Toks mano darbas. - Ir kad būtų įtikinamiau, palenkė gal- 
vą. - Mano darbas. Ne tavo. 

— Esu čia, nes pati taip pasirinkau. 

— Neteisingai pasirinkai. 

Jie laikėsi priemiesčių, kur namai stovėjo grupelėmis, o ne 
ištisomis eilėmis kaip ten, iš kur atvažiavo. Liūdnai atrodantys 
prekybiniai ruožai ir pavienės verslo įmonės arba vos gyvaliojo, 
arba buvo uždarytos, kai kurios apleistos po „Katerinos“ ura- 
gano ir nebeatsidariusios, kitos tapusios ekonominės griūties 
aukomis, kai išsiliejo bendrovės „British Petroleum“ nafta. 

Koburnas įsuko į aikštelę prie vieno prekybos centrų, jame 
buvo parduotuvė „Dollar General“, vyrų kirpykla, turgelis ir 
alkoholinių gėrimų krautuvė, ši puikavosi naminėmis kepeni- 
nėmis dešromis ir apsauginėmis grotomis ant visų langų. 

Jis išjungė variklį, tada atsirėmė alkūne į atvirą langą, o 
delnu suspaudė burną ir smakrą. Keletą minučių ramiai sė- 
dėjo, tarsi mąstytų, bet akys vis tiek lakstė, stebėjo kiekvieną 
įeinantį ar išeinantį iš verslo įstaigėlių, įtariai nužvelgdavo 
automobilius, sukančius į aikštelę. Galiausiai nuleido ranką ir 
išsitraukė mobilųjį. 

— Ketinu greitai sutvarkyti, gerai? 

Ji linktelėjo. 

— Kad ir ką sakyčiau Hamiltonui, tu pritarsi. 

Honorata vėl linktelėjo, tik nebe taip ryžtingai. 

— Turi pasitikėti manim šiuo klausimu. - Jo mėlynos akys 
įsisiurbė į jos. 

Ji dar kartą linktelėjo. 

— Tvarka. 

Koburnas surinko numerį. 

Ji išgirdo šiurkštų Hamiltono balsą. 

— Tikiuosi, skambini norėdamas pasakyti, kad atėjai į protą. 

— Senas traukinys apleistame kelyje. 

Jis nupasakojo vietą Tamboro priemiestyje. Ji daugmaž ži- 
nojo tą vietą, bet niekada nebuvo pastebėjusi, kad ten eina 
geležinkelio linija ir stovi senas traukinys. 

— Tik Vanalenas, - pasakė jis. - Tiksliai taip. Vos mano nu- 
garkaulis dilgtelės - mes dingstame. Pasiųsiu ponią Džilet pas 
Vanaleną. Bet pasilaikysiu jos dukrą, kol nebūsiu tikras, kad 
viskas... 

— Koburnai, tai... 

— Taip ir bus. Dešimtą valandą. 

Jis nutraukė ryšį ir išjungė telefoną. 

Kai Stenas pulteliu, įtaisytu automobilio skydelyje, pakėlė ga- 
ražo duris, laukan išriedėjo Edžio krepšinio kamuolys. 

Tai galėjo reikšti tik viena. Jis išjungė variklį ir išlipo. Išli- 
pęs išsitraukė peilį iš makšties prie kulkšnies. Atsargiai pri- 
siartino prie atvirų garažo nasrų, bet netruko pamatyti, kad 
jame nieko nėra. 

Kai pamatė subliūškusį Edžio futbolo kamuolį ant varsto- 
to, visą persmelkė šaltas įsiūtis. Pamosavo peiliu ir pasidžiau- 
gė - šis kaip suaugęs su ranka. x 

Stenas greitai, bet tyliai nuėjo prie durų į virtuvę. Pasuko 
rankeną, tada staigiai atstūmė duris. Neišgirdo pažįstamo si- 

gnalizacijos pypsėjimo. Niekas nešoko ant jo. Name jokio gar- 
so, visiškai tylu. Vis dėlto eidamas iš kambario į kambarį laikė 
peilį atkišęs. 

Koburnas. 

Stenas akimirksniu nusprendė, kad susitikęs akis į akį su 
tuo vyru suplėšys jį į gabalus taip pat negailestingai, kaip šis 
išdergė jo namą, ypač Edžio kambarį. 

Stovėdamas ant slenksčio kambario, kuris nuo Edžio jau- 
nystės iki pat šios dienos buvo beveik nepasikeitęs, Stenas 
stengėsi perprasti, ar kas nors iš jo paimta. Kita vertus, tai 
beprasmiška. Kambarys išniekintas, ir tai daug blogiau negu 
vagystė. 

Reikėjo laiko, norint taip nuodugniai apieškoti kambarį. 
Kelių valandų, sumetė Stenas. Vienam žmogui neįmanomas 
darbas. 

Honorata. 

Nuo tos minties Stenui suspaudė širdį. Negi marti išties 
dalyvavo? Stenas mėgino atmesti tokią galimybę. Kaip Edžio 
žmona, ar neturėtų labiau už visus stengtis išsaugoti jo gerą 
vardą, jei ne dėl savęs, tai dėl Emilės? Bet viskas akivaizdžiai 
rodė, kad ji padėjo vyrui, linkusiam apdergti Edžio reputaciją. 
Stenas skaudžiai juto išdavystę. Turi susisiekti su ja, atvesti į 
protą, kol dar nepadarė lemtingos klaidos. 

Galų gale reikia pripažinti, kad visą dieną jis praleido vė- 
jais. Beveik apsijuokė FTB būstinėje, iškeikė Tomą Vanaleną, 
kuriuo dar mažiau pasitikėjo negu pavaduotoju Krofordu ar 
įstaigomis, kurioms šiuodu atstovavo. Jeigu nori, kad Ho- 
norata su Emile būtų rastos ir grąžintos namo, turi kliautis 
vien savim. 

Buvo nuvykęs ieškoti jų į visas vietas, kokias tik sugalvojo, 
kad ji galėtų būti. Skambino kai kuriems Honoratos kolegoms 
mokytojams, draugams ir pažįstamiems, bet nieko nepešė. 
Net kunigas bažnyčioje, kurioje ji melsdavosi, primygtinai 
tvirtino negavęs iš Honoratos jokios žinios, bet esą meldžia- 
si, kad abi su Emile saugiai grįžtų. Stenas prisispyręs kvotė 

visus, su kuo kalbėjosi, ir buvo tikras, kad suvoktų, jeigu jie 
meluotų. 

Doralas, pastatęs žmogų stebėti Torės Širos namą, pranešė, 
kad ji visą dieną sėdėjo namie, tik išaušus pasiėmė laikraštį. 
Jos automobilis tebestovi įvažoje. 

Steno nuojauta kalbėjo ką kita. Prisiminė nuošalią vie- 
tą kaime, kurią Edis kadaise jam parodė; Honorata klysta, 
jei mano, kad tai jos paslaptis. Kartą Edis gerokai susigrau- 
žęs pasipasakojo, kaip vieną vakarą sekė Honoratą, kai ši po 
trumpo skambučio, nevykusiai ir melagingai pasiaiškinusi, 
staiga išvyko iš namų. 

Bet jos paslaptingas žygis pasirodė esąs niekas kitas, tik su- 
sitikimas su Tore. Edis tik pasijuokė ir pasakė, kad tas slaptas 
susitikimas - veikiausiai mokyklos laikų prisiminimas. Gali 
būti, kad tradicija tebegyvuoja. 

Kai vakar Stenas kalbėjosi su Tore, ji atrodė nuoširdžiai 
sukrėsta ir susirūpinusi dėl Honoratos pagrobimo. Negi ve- 
džiojo jį už nosies? O gal vėliau gavo iš Honoratos žinutę apie 
nelaimę ir sąmoningai nuslėpė nuo jo ir pareigūnų. 

Vadovaudamasis nuojauta jis nuvažiavo į tą nuošalią vietą. 
Per tą laiką, kai Edis ją parodė, medinis tiltas buvo dar labiau 
išklibęs. Ąžuolas, rodos, dar labiau išsikėtojo, jo šaknys dar 
gumbuotesnės. 

Stenas iš karto pamatė padangų vėžes, atrodė visai nese- 
niai paliktos. Bet jos ne itin jį nustebino. Honorata su drauge 
negalėjo būti vienintelės, nusižiūrėjusios šią gražią vietą. Tai 
galėjo būti puiki nuošalė paaugliams, ieškantiems vietos pasi- 
glamžyti, užtraukti dūmą ar išlenkti nugvelbto iš tėvų gėralo. 
Kino studijos visą laiką šmirinėjo ieškodamos vaizdingų kraš- 
tovaizdžių filmams. 

Jau ketino važiuoti ir ieškoti kur nors kitur, bet pastebėjo 
purve įbrėžtus ženklus. Žvelgė į juos iš priešingos pusės, bet 
kai apėjęs pritūpė, tik tyliai švilptelėjo. | 

Purve buvo išbraižytos raidės, nevienodo dydžio ir pavida- 
lo, bet įskaitomos: 


Mirtininkas + 279 


Emilė. 

Grįždamas į miestą paskambino Doralui. 

- Tavo žmogui reikia išspardyti užpakalį. Torės Širos nėra 
namie. Ji su Honorata ir Emile. 

Sutarė susitikti Steno namuose ir aptarti, kaip ieškos ne- 
lemtos Širos, abu tikėjosi: jeigu iki jos prisikas, sužinos ir kur 
Honorata. 

Išgirdęs, kaip užsitrenkė automobilio durelės, Stenas grįžo 
per namą atgal į garažą. Doralas stovėjo įsisprendęs, įbedęs 
akis į subliūškusį futbolo kamuolį. 

Stenui pasirodžius jis atsisuko. 

— Tas kalės vaikas. 

— Smulkmena. Mano namai atrodo kaip Honoratos. 

Doralas išleido orą, kartu ir keletą rinktinių žodžių. 

— Ar yra kokių ženklų, kad čia buvo ir Honorata su Emile? 

Stenas atžariai pasakė ne, tik tiek. Neketino su niekuo da- 
lytis nuogąstavimais dėl Honoratos ištikimybės. 

— Bet žinau, kur jie buvo palyginti neseniai, veikiausiai su 
jais buvo ir Torė Šira. 

Suskambėjo Doralo mobilusis. Jis kilstelėjo pirštą, kad Ste- 
nas luktelėtų, kol baigs kalbėti. Išklausė, tada pasakė: 

— Kai tik sužinosi. 

Baigęs kalbėti išsišiepė. 

— Mums veikiausiai neprireiks Torės. Skambino mano žmo- 
gus iš vietos FTB. Koburnas siunčia Honoratą. 

— Kada? Kaip? 

— Mano žmogus laukia smulkesnių žinių. 

šius buvo susirūpinęs dėl tikslaus laiko. 

— Jeigu jau būsi ten, kai Koburnas atvyks, jis bus įtarus. Jei 
pavėluosi, veikiausiai išvis atmes planą ir tu niekada nepama- 
tysi nei jo, nei ponios Džilet. Tad prisistatyk tenai nevėluoda- 
mas daugiau kaip dviejų minučių. 

Tomas Vanalenas atvyko į numatytą vietą be dviejų minu- 
čių dešimtą. Išjungė variklį, o kai liovėsi pukšėjęs kondicio- 
nierius, įsivyravo tyla, buvo girdėti tik jo paties alsavimas ir 
svirplio čirpimas. 

Jis netikęs didvyriškiems žygiams. Pats tai žino. Ir Hamil- 
tonas žino. Bet Koburnas nustatė sąlygas ir nebuvo kitos išei- 
ties, tik sutikti. | 

Tomo dešinėje stovėjo rūdijantis traukinys - dar tamsesnis 
gūbrys supančioje tamsoje. Dingtelėjo mintis, kad Koburnas 
gali slėptis kur nors traukinyje, stebėti ir laukti, kad įsitikin- 
tų, ar jo sąlygos įvykdytos, tik tada pasiųsti Honoratą. 

Melsdamas Dievo, kad nesusimautų, Tomas kilstelėjo ran- 
kogalį ir pažiūrėjo į vos apšviestą rankinį laikrodį. Pats savęs 
klausė, ar-likusias pusantros minutės širdis atlaikys gąsdina- 
mą baladojimąsi. 

Žiūrėjo, kaip sekundžių rodyklė dar kartą šoktelėjo rody- 
dama, kad praėjo dar truputis laiko nuo tada, kai jis buvo na- 


muose. 

Nevalingai išleido nusivylimo aimaną, nes mintys grįžo į 
šią popietę, kai užklupo žmoną žaidžiant savo mobiliuoju. Su- 
čiupo, galima sakyti, nusikaltimo vietoje. 

Jis šastelėjo pirmyn ir griebė jai iš rankos telefoną. 

— Tomai? - priblokšta suriko ji. Tada piktai: - Tomai! - Ir ga- 
liausiai: - Tomai. - Tyliai, graudžiai, atgailaujamai dejuodama, o 
jis skaitė, kas parašyta ekrane. 

Kai kurie žodžiai buvo tokie rėkiančiai seksualūs, kad atrodė: 
iššoks iš ekrano ir trenks jam. Bet nepajėgė susieti jų su Dženise. 
Savo žmona. Su kuria nebeturėjo sekso jau... Jis nepajėgė net pri- 
siminti, kada paskutinį kartą turėjo. 

Bet kad ir kada tai būtų buvę, žodžiai, kuriuos skaitė mobiliojo 
telefono ekrane, anaiptol nepriminė tų, kuriuos jie šnibždėdavo 
aistros svaigulyje. Iki šios akimirkos jis būtų galėjęs lažintis iš mė- 
nesio atlyginimo, kad tokie žodžiai niekada neišsprūstų Dženisei 
iš lūpų, kad žmona jais bjaurėtysi. Jei neskaitysim keiksmažodžių, 
tai buvo patys riebiausi liaudiškos anglų kalbos žodžiai. 

Jis grįžo prie paskutinės tekstinės žinutės, kurias kažkas — 
kas? - jai siuntė. Tai buvo gašlus kvietimas, smulkiai nusakantis, 
ką siuntėjas norėtų su ja daryti. Atsakymas, kurį ji taip skubiai 
rašė, buvo toks pat vaizdingas sutikimas. 

— Tomai... 

- Kas čia? 

Ji tik žiūrėjo į jį, tampė lūpas, bet neištarė nė žodžio, jis pakar- 
tojo klausimą, pabrėždamas kiekvieną žodį. 

— Tai ne vienas... Aš nežinau... jis tik vardas. Visi turi sąlygi- 
nius vardus. Niekas nežino... 

- Visi? 

Jis spustelėjo ant žodžio „Žinutės“ viršutiniame kairiajame 
kampe, kad pamatytų siuntėjus, iš kurių ji gavo žinutes. Spuste- 
lėjo vieną, ir pasirodė keletas laiškų. Tada perėjo prie kito lygiai 
tokiu pat dviprasmišku sąlyginiu vardu. Vardai buvo kitokie, bet 
žinučių turinys - iki koktumo panašus. 

Metė telefoną ant sofos, šiurpdamas ir nustebęs žvelgė į ją. 

Ji nuleido galvą, bet tuoj pat pakėlė ją ir pažvelgė jam į akis. 

— Nesusigėsiu ir neatsiprašinėsiu. - Ji ne tiek kalbėjo, kiek svie- 
dė žodžius. - Kaip aš gyvenu diena iš dienos? - šaukė ji. - Dievas 
mato, turiu kaip nors prasiblaškyti. Tai pramoga! Gana apgailėti- 
na ir niekinga, turiu pasakyti. Bet niekam nekenkianti. Tai niekai. 

Jis spoksojo į ją ir stebėjosi: kas tas žmogus? Dženisės veidas, 
jos plaukai, jos drabužiai. Bet ji pati visiškai svetima. 

— Mannne niekai. 

Pasiėmė automobilio raktelius ir pakėlęs galvą išėjo iš kamba- 
rio, ji sekė iš paskos, šaukė jį vardu. Veikiausiai kai ką pajuto iš 
jo balso ar išskaitė veide, kai ką, kas ją išgąsdino, nubraukė visą 
atžarumą. Nes paskutiniai žodžiai, kuriuos išgirdo, buvo: 

— Nepalik manęs! 

Išeidamas jis trinktelėjo laukujėmis durimis. 

Net praėjus keletui valandų, taip ir aidėjo ausyse durų 
trinktelėjimas ir jos maldavimas. | 

Jis buvo velnioniškai piktas. Pirmai Hamiltono nedoros gu- 
drybės. Dabar dar paaiškėjo, kad žmona susirašinėja nešvan- 
kiomis žinutėmis su dievai žino kuo. Iškrypėliais. Seksuali- 
niais maniakais. Vien pagalvojus apie tai jam norėjosi vemti. 

Bet ją palikti? Palikti vieną dorotis su Laniu? Viena be pa- 
galbos, ji neištvertų ilgiau negu kelias valandas. Jis negalėtų 
taip pasielgti. Kai jų tokia padėtis, jis negali paprasčiausiai iš- 
eiti ir palikti ją vieną su tokiais rūpesčiais. Net jei ir norėtų ją 
mesti, negali palikti Lanio. 

Iš tikro jis nežino, ką turėtų daryti. Veikiausiai nieko. 

Atrodė, nieko nedarymas - būdas, kuriuo juodu su Dže- 
nise sprendė daugumą problemų. Neturėjo draugų, neturėjo 
sekso, neturėjo net paprasčiausių džiaugsmų, nes niekatras 
nepajudino nė piršto, kad kas nors pasikeistų. Jos sekso troš- 
kimas veikiausiai liks tik dar vienas jų gyvenimo užkaboris, 
kurio abu apsimes nematą. 

Jie svetimi, gyvenantys po tuo pačiu stogu, vyras ir mote- 
ris, kurie labai seniai vienas kitą pažįsta, kurie kadaise juokėsi 
ir mylėjosi, o dabar surišti atsakomybės, kurios nė vienas he- 
gali išsižadėti. 

Jėzau, jie apgailėtini. 

Persibraukė rankomis per veidą ir paliepė sau susitelkti į 
darbą. Patikrino laiką. Lygiai dešimta. 

„Būk matomas“, - aiškino jam Hamiltonas. 

Atidarė automobilio dureles, išlipo ir paėjėjęs pirmyn su- 
stojo už kelių metrų nuo automobilio priekio. 

Rankas laikė laisvai prie šonų, šiek tiek atitraukęs nuo 
kūno - irgi Hamiltono nuoroda. Svirplys ir toliau drebino 
nakties orą kaskart vis garsesniu dyrinimu, bet Tomas tebe- 
girdėjo savo širdies dūžius, trūkčiojantį alsavimą. 

Jis negirdėjo žmogaus. Visiškai. 

Neišgirdo jokio ženklo, kad jis ten būtų, kol pistoleto vamz- 
dis neįsirėmė jam į pakaušį. 

Kai Koburnas pasakė Honoratai, ką ji turi daryti, ši ėmė prieš- 
tarauti: 

— Ne toks buvo tavo planas. 

— Tai tik prieštarauja planui, kurį pasakiau Hamiltonui. 

— Tu neketinai siųsti manęs susitikti su Hamiltonu? 

— Velniai rautų, ne. Kas nors šioje operacijoje dirba Buhal- 
teriui. Vanalenas ar ne jis, bet kažkas susitepęs. Veikiausiai 
daug tokių. Buhalteris baiminsis to, ką tu žinai ar bent įtari, 
ir norės atsikratyti ne tik manęs, bet ir tavęs. 

- Jis negali lyg niekur nieko imti mane ir nušauti. 

- Ir dar kaip gali. Kaip jau sakiau, kai mūsų tokia padėtis, 
apsikeičiant įkaitais susimauti išties lengva. Gali tapti „atsi- 
tiktine“ auka. 

Ta mintis ją prablaivino ir ji tylėjo. Jis pastatė vogtą auto- 
mobilį nebeveikiančios kūno priežiūros priemonių parduotu- 
vės garaže. Palikti likimo valiai čia stovėjo ir daugiau mašinų 
griaučių. Kai ji paklausė, iš kur jis žino apie šią slaptavietę, 
jis atsakė: 

— Mano darbas žinoti. 

Daugiau neaiškino, bet ji suvokė, kad jis buvo numatęs ke- 
letą atsitraukimo kelių, iš anksto suplanavo, jei kada kurio 
prireiks. Kaip šiąnakt. 

Jie daugiau negu valandą laukė tvankiame garaže, tada jis 
ėmė berti jai nurodymus: 

— Lik čia, - pasakė. - Arba grįšiu kelios minutės po dešim- 
tos, arba ne. Jei ne, važiuok iš čia. Pasiimk Emilę ir... 

— Ir ką? - paklausė ji, kai jis nutilo. 

— Priklauso nuo tavęs. Skambink uošviui ar Doralui. Pasa- 
kyk, kur esi, ir sveika grįžusi į avidę. Bent jau kurį laiką būsi 
saugi. 

— Arba? 

— Arba mauk kuo toliau nuo čia, kiek ta mašina gali nuvež- 
ti. Tada skambink Hamiltonui. Pasakyk, kad niekam kitam 
nepasiduosi, tiktai jam. Jis atvyks tavęs pasiimti. 

— Kodėl tik vienas kelias arba kitas? 

— Nes aš pirmadienio rytą atsibeldžiau į tavo namus. No- 
rėčiau, kad nebūčiau atsibeldęs. Bet atsibeldžiau. Buhalteris 
ir kiekvienas, kuriam jis moka, mano, kad ką nors žinai. Ge- 
rieji vyrukai manys lygiai taip pat. Tau reikia apsispręsti, su 
kuo tu. 

Ji reikšmingai pažvelgė į jį. 

- Ašjau apsisprendžiau, ar ne? 

Jis dar kurį laiką nenuleido nuo jos akių. 

- Aišku, gerai. Klausyk toliau. 

Padavė savo mobilųjį, pasakė telefono numerį ir liepė įsi- 
minti. 

— Hamiltono? Ar jo numerio nėra telefone? 

Jis papurtė galvą. 

- Ištrinu po kiekvieno skambučio. Ir tu taip daryk. Ar įsi- 
minei nurherį? 

Honorata pasakė. Tada jis pakartojo viską nuo pradžių ir 
pabrėžė, kad niekuo nepasitikėtų, išskyrus nebent Torę. 

— Nuo jos eina geros bangos. Nemanau, kad tave išduotų, 
bet gali tai padaryti netyčia. 


Mirtininkas + 285 


— Kaip? 

— Tie, su kuriais turime reikalą, nėra avigalviai. Torė šįryt 
tai patvirtino. Kai sužinos, kad ji dingo, pasidarys labai įta- 
rūs. Mėgins susekti jos pėdsakus tikėdamiesi, kad jie nuves 
iki tavęs. 

— Kodėl taip manai? 

— Nes pats taip daryčiau. 

Ji vos vos šyptelėjo, bet mintys buvo užimtos stengiantis 
įsisąmoninti viską, ką jis sakė. 

— Kaip, tavo nuomone, elgsis Vanalenas, kai išdygsi vietoj 
manęs? 

— Neturiu supratimo. Bet gana greitai išsiaiškinsiu. Atsi- 
mink: jei negrįšiu per protingą laiką, vadinasi, reikalą praki- 
šome. Tada dink iš čia. 

Pasakęs viską, ką turėjo, jis išlipo iš mašinos, perbraukė 
pirštais per dėmę ant garažo grindų, kur purvas buvo susi- 
maišęs su variklio alyva, tada lipnia smėlio koše išsitepliojo 
veidą ir rankas. 

Vėl sėdo į mašiną, patikrino pistoleto apkabą ir įsitikinęs, 
kad lizde yra šovinių, užsikišo atgal už juostos. Jai padavė 
Fredo revolverį. Jis buvo didžiulis, sunkus ir grėsmingas. 

Koburnas veikiausiai pajuto, kaip ji pasibjaurėjo. 

— Kai šauna, jo garsas kaip patrankos ir spjaudo ugnimi. 
Gal ir nepataikysi į taikinį, bet išgąsdinsi. Neįtikinėk savęs, 
kad nereikia spausti gaiduko, kitaip krisi negyva. Aišku? 

— Aišku. 

— Honorata. 

Ji atplėšė akis nuo revolverio ir pažvelgė į jį. 

— Būsi negyva, - pabrėžtinai pakartojo jis. 

Ji linktelėjo. 

— Neprarask budrumo nė sekundę, nė akimirką. Atsimink 
tai. Kai pasijusi saugi, iš tikrųjų būsi pažeidžiamiausia. 

“ - Atsiminsiu. 

— Gerai. - Jis giliai įkvėpė, tada staigiai iškvėpė ir pasakė 

žodžius, kurių Honorata labiausiai baiminosi. - Laikas eiti. 

— Dar nėra nė devynių. 

— Jeigu ten kur nors yra snaiperių... 

— Snaiperių? 

— Man reikia žinoti, kur jie. 

— Juk aiškiai pasakei Hamiltonui, kad Vanalenas turi at- 
vykti vienas. 

— Norėčiau, kad Vanalenas būtų vienintelis, kurio man rei- 
kia baimintis. 

Pastatė kairę koją ant garažo grindų ir jau ketino lipti iš 
mašinos, bet sustojo. Keletą sekundžių taip buvo sustingęs, 
tada pasuko galvą ir pažvelgė per petį į ją. 

— Kaip vaikas, taviškė gera. 

Ji prasižiojo, bet neįstengė ištarti nė žodžio, tiktai linkte- 
lėjo. | 

— O dėl to futbolo kamuolio... Buvo niekinga taip daryti. 
Atsiprašau. 

Tada jis nuėjo, jo šešėlis greitai judėjo per prišnerkštas 
garažo grindis ir išslydo pro siaurą raukšlėtos skardos durų 
angą. Kai išėjęs užstūmė duris, ratukai sucypė ant surūdijusio 
bėgio. Ji liko viena tamsoje. 

Ir šitaip bus daugiau negu valandą, sėdės vogtoje maši- 
noje apleisto pastato urve, vienintelė draugija - pelės, ku- 
rias kartkartėmis girdėjo krebždant šiukšlėse, ir neramios 
pačios mintys. 

Baiminosi dėl Emilės 'su Tore. Koburnas leido paskambinti 
į jos namą. Po pirmo skambtelėjimo dar kartą paskambino, 
Torė atsiliepė, patikino, kad jos saugiai atvyko ir kad viskas 
gerai. Bet tai buvo jau prieš keletą valandų. Nuo tada galė- 
jo kas nors atsitikti ir ji nieko nežinotų. Galvojo apie Steną: 
jis veikiausiai nerimauja dėl jų ir bjauriai jaučiasi apvertusi jo 
namus. Kad ir koks uošvis rūstus, jo meilė jodviem su Emile 
nuoširdi. Nė akimirką tuo nesuabejojo. 

Ar jis kada nors supras, kad tai, ką padarė, ji padarė vien 
norėdama apsaugoti Edžio reputaciją? Viską sudėjus, ar tai ne 
daug svarbiau negu išsaugoti dėžę su jo mokyklos laikų len- 
gvosios atletikos medaliais? į 

Baiminosi, kad Stenas taip nemanys ir niekada neatleis, juk 
įsibrovė į Edžio šventovę. Jos elgesys jam atrodys ne tik jo 
paties, bet ir Edžio bei jų santuokos išdavystė. Santykiai su 
Stenu bus sugadinti nepataisomai. 

Mintys dažnai grįždavo prie Koburno ir paskutinių jo žo- 
džių. Tai, ką pasakė apie Emilę, buvo labai švelnu. Atsiprašy- 
mas pirmiausia dėl to, kad ją įvėlė, paskui, kad suraižė fut- 
bolo kamuolį, buvo labai reikšmingi, nes jis nesiaiškindavo ir 
neatsiprašinėdavo dėl to, ką darė. Kai atsiprašė Emilės, kad 
pravirkdė, padarė tai labai negrabiai. 

Buvo niekinga taip daryti. Gal ir ne pats iškalbingiausias at- 
siprašymas, bet Honorata neabejojo Koburno nuoširdumu. 
Akys, jų stulbinanti išraiška, kurią dar labiau pabrėžė slepian- 
ti teplionė ant veido, buvo ne mažiau iškalbinga už žodžius. 
Atsiprašau. Ji tikėjo, kad taip ir yra. 

Rūsti vaikystė padarė jį ciniku, o nuo to, ką matė ir darė 
tarnaudamas savo šaliai, jo širdis dar labiau surambėjo. 
Dažnai buvo žiaurus - gal dėl to, kad matė, koks siekiant 
rezultatų žiaurumas yra veiksmingas. Viskas, ką jis sakė ar 
darė, buvo nenuglaistyta ir tiesmuka, nes žinojo: dvejonė 
gali būti lemtinga. Nesibaimino, kad ateityje dėl visko teks 
gailėtis, nes nesitikėjo sulaukti brandaus amžiaus, kai žmo- 
gus paprastai peržiūri svarbiausius savo gyvenimo sprendi- 
mus ir veiksmus. 

Viską, ką darė, darė taip, tarsi jo gyvenimas priklausytų 
nuo šio žingsnio. 

Ir viską darydavo: valgydavo, atsiprašydavo... bučiuodavo- 
si - taip, tarsi tai būtų paskutinis kartas. 

Jos klaidžiojančios mintys staiga sustingo nuo žaibu per- 
vėrusio suvokimo. 

— O Dieve, - tai buvo aimana, ištarta tyloje, ištarta iš širdies. 

Staiga sujudusi, ji atplėšė mašinos dureles ir išvirto lauk. 
Klupinėdama tarp šiukšlių, nuskubėjo prie garažo durų. Pri- 
reikė visų jėgų, kad atstumtų nepateptas sunkias duris ir prasi- 
spraustų. Išlindo nesvarstydama, kas jos laukia anapus durų. 

Pastovėjo tik tiek, kad susigaudytų, tada pasileido geležin- 
kelio bėgių linkui. 

Kodėl ji anksčiau to nesuvokė? Koburno jai duotos nuoro- 
dos buvo atsisveikinimas. Jis nesitikėjo grįžti iš susitikimo 
su Vanalenu ir savo nenudailinta, nesentimentalia maniera 
pasakė jai sudiev. Jis visą laiką kartojo nesitikįs likti gyvas, 
o šį vakarą nuėjo vietoj jos veikiausiai aukodamasis, kad ją 
išgelbėtų. 

Bet jo mąstymas ydingas. Niekas neketina jos nušauti. Jei- 
gu Buhalteris mano, kad ji turi ką nors, kas galėtų būti pa- 
naudota jam apkaltinti, jos nenužudys, kol neišsiaiškins, kas 
tai, kol to nepasiims. Nusikaltėliams ji tokia pat svarbi, kokia 
svarbi Koburnui, Hamiltonui ir Teisingumo ministerijai. Jei 
Buhalteris mano ją kai ką žinant ar turint, tai tokia pat gera 
apsauga kaip neperšaunama liemenė. 

Bet Koburnas neturi tokios apsaugos. 

Ji yra jo apsauga. 


do SHUNIUS 


- Hoburnas? 

Koburnas dar tvirčiau įrėmė pistoletą Vanalenui į sprandą. 

— Malonu susipažinti. 

— Laukiau ponios Džilet. + 

— Ji negalėjo ateiti. 

— Ar ji sveika? 

— Jaučiasi puikiai, tik užsiėmusi. 

— Visai nejuokinga. 

— Ir neketinu juokauti. Tik leidžiu tau ir aštriaakiams šau- 
liams, laikantiems mane savo naktiniuose taikikliuose, ži- 
noti: jeigu mane nušaus, ponia Džilet su dukra bus amžiams 
dingusios. 

Vanalenas papurtė galvą. 

— Jūs aiškiai pasakėte Hamiltonui, o Hamiltonas aiškiai pa- 
sakė man. Nėra jokių snaiperių. 

— Meluok sau į sveikatą. 

— Tai tiesa. 

— Belaidis mikrofonas? Kalbi tiems, kurie klausosi? 

— Ne. Galit apieškoti, jeigu netikit. 

Koburnas mikliai apėjo Vanaleną, bet pistoleto nenuleido 
nuojo galvos. Atsidūręs akis į akį, įvertino vyrą. Popierių žiur- 
kė. Neaiškus. Ne jo lygos. 

Gąsdindamas tokį nieko nepeši. 

Purvinas ar švarus? Buvo linkęs manyti, kad sąžiningas, 
nes atrodo neturįs nei drąsos, nei gudrumo imti kyšių. Todėl 
patikėjo, kad vyras tikrai nežino apie snaiperį ant vandens 
bokšto virš dešiniojo Koburno peties, ties septinta valanda. 
Nei apie tą tarnybinio vagono lange ties ketvirta valanda. 
Nei apie tą, kurį pastebėjo ant gyvenamojo namo stogo už 
trijų kvartalų. 

Anas šaulys turėtų būti ypač įgudęs, kampas netikęs, bet 
vis tiek gali pataikyti, o nunešęs Koburnui galvą tas bjaurybė 
turėtų marias laiko dingti. 

Arba Vanalenas nepaprastai talentingai vaidina kvailį, arba 
išties klaidžioja tamsybėje, o tai kelia dar didesnį nerimą. 

— Kur ponia Džilet ir jos dukra? - paklausė pareigūnas. - 
Jos - svarbiausias mano rūpestis. 

— Mano - taip pat. Štai kodėl čia atėjau aš, o ne ji. 

Koburnas nuleido pistoletą prie šono. Vanalenas sekė jude- 
sį; atrodo, jam palengvėjo, kad nebereikia žiūrėti į vamzdžio 
skylę. 

— Jūs nepasitikit manim? 

— Ne. 

— Kokią daviau priežastį nepasitikėti? 

— Jokios. Ir nenoriu, kad duotum. 

— Jūs niekuo nepasitikit. 

— Tokia mano taktika, jei noriu likti gyvas. 

Vanalenas nervingai apsilaižė lūpas. 

— Pone Koburnai, galite manim pasitikėti. Nenoriu sugadin- 
ti reikalo visai kaip jūs. Ar poniai Džilet tikrai viskas gerai? 

— Taip. Ir noriu būti tikrų tikriausias, kad ir toliau taip bus. 

— Manote, kad jai gresia pavojus? 

— Taip, manau. 

— Nes ji turi įkalčių prieš Buhalterį? 

Net dėl menkos tikimybės, kad Vanalenas galbūt meluoja 
dėl belaidžio mikrofono, Koburnas neatsakė į klausimą. 

- Štai kaip bus toliau. Tu nurodysi vietos policijos skyriui 
nutraukti mano medžioklę. Kaip ir tu, aš Federalinio tyri- 

mų biuro agentas ir vykdau savo pareigą. Nenoriu, kad gau- 
ja trokštančių paspausti gaiduką stuobrių nuolatos taikytųsi 
man į pasturgalį. 

— Krofordas neketina numoti ranka į aštuonis lavonus. 

- Žmogžudysčių tyrėjas? 

— Iš šerifo įstaigos. Jis tiria Fredo Hokinso nužudymą. Da- 
bar jis paveldėjo ir sandėlio žudynes, kai Fredas... 

— Suprantu, - nutraukė jį Koburnas. - Įkalbėk Krofordą, 
kad duotų man atokvėpį, kol galėsiu saugiai atgabenti ponią 
Džilet. Tada aš nuodugniai informuosiu jį 2pie šaudymą san- 
dėlyje ir Fredą Hokinsą. 

- Jis nesutiks. 

- Išsuk ranką. 

- Jeigu suteiktumėt man kokios pateisinamos informaci- 
jos, kurią galėčiau paleisti... 

- Ačiū, nematau reikalo. Tavo įstaiga kiaura kaip rėtis, visai 
kaip jo. 

Vanalenas atsiduso ir atrodė susirūpinęs. 

— Visa tai susiję su Buhalteriu, tiesa? 

— Tiesa. 

— Ir tai labai svarbu? 

- Irgi tiesa. 

— Ar galite man bent ką pasakyti? 

— Galiu. Bet nesakysiu. 

— Kodėl ne? 

— Jeigu tau būtų skirta žinoti, Hamiltonas jau būtų pasa- 
kęs. Būtų pradėjęs nuo pasakojimo apie mane. 

Vyras susigūžė, tarsi jam būtų skaudu tai girdėti. Veikiau- 
siai pajuto, kad Koburnas tvirtai apsisprendęs, ir suvokė: de- 
rėtis - bergždžias reikalas. 

— Gerai, visaip mėginsiu Krofordą apraminti. O ką jūs keti- 
nate daryti? 

— Dingti. Pristatysiu ponią Džilet, bet nieko apie tai neper- 
spėsiu. Pats pasirinksiu laiką ir vietą. 

— Nesu tikras, kad tai tiks. 

— Kam? 

— Hamiltonui. Jis liepė pasakyti, kad laikas baigėsi. 

— Hamiltonas tegul išsikruša. Pranešk jam, kad taip ir sa- 
kiau. O dar geriau: pats jam tai pasakysiu. Vis dar seku pė- 
domis ir esu pasiryžęs baigti darbą, kurį jis man pavedė. Jei 
tau reikia grįžus jam ką nors pasakyti, tai ir išrėžk. O dabar 
sėdam į mašiną. 

— Kam? 

- Padarysime taip, kad atrodytų, tarsi aš taikiai išvykstu. 

— Kad atrodytų? - Vanalenas apsižvalgė, ir Koburnas dar 
kartą pamanė: jeigu jis vaidina neišmanėlį, daro tai išties ta- 
lentingai. - Kad atrodytų kam? 

- Snaiperiams, kurie laiko mane savo taikiklių kryžiukuose. 

— Kas galėtų norėti jus nušauti? 

Koburnas susiraukė. 

— Liaukis, Vanalenai. Pats žinai kas. Ir vienintelė priežastis, 
kodėl jie iki šiol manęs nenukepė, - tokiu atveju nesužinotų, kur 
yra Honorata Džilet. Mudu sėsime į mašiną ir išvažiuosime. 

— O kas tada? 

— Kur nors tarp šios vietos ir tavo įstaigos Lafajete aš iš- 
lipsiu. Nuvažiavęs į darbą nusistebėk: manęs nebėra automo- 
bilyje! Kas pirmas ims purkštauti dėl tokio paaiškinimo, tą 
nedelsdamas suimk, nes tas žmogus ir sustatė snaiperius į 
vietas. Pagavai? 

Vanalenas linktelėjo, bet Koburnas troško, kad tas linktelė- 
jimas būtų įtikimesnis, negu stengiamasi parodyti. 

— Važiuojam, - pasakė Koburnas. 

Vanalenas nusisuko, nuėjo prie vairuotojo durelių ir atida- 
rė. Užsidegė vidaus lemputė, ir Koburnas dar kartą įsitikino, 
kad agentas neturi jokių žvalgo įgūdžių. Bet kartu apsidžiau- 
gė, nes lemputė leido pamatyti, kad niekas nesigūžia ant už- 
pakalinės sėdynės. | 

Jis atidarė keleivio dureles ir buvo belipąs, bet akies kraš- 
teliu pamatė judesį. Atsisuko į traukinį. Tarp dviejų vagonų 
šmėkštelėjo šešėlis. Koburnas krito ant žemės pažiūrėti, kas 

po vagonais, ir kitoje pusėje pamatė skuodžiančias tolyn dvi 
kojas. Ėmė ropoti į tą pusę ir jau buvo beveik po traukiniu, bet 
suskambėjo mobilusis. 

Koburnas atsigręžė, pamatė Vanaleną, traukiantį telefoną, 
kabantį prie diržo. 

Pro traukinio apačią Koburnas pažvelgė į šalin skuodžiantį 
vyrą. Tada suriko Vanalenui: 

— Ne! 


—28 


Honorata buvo uždususi, dūrė kairį šoną, bet vis tiek bėgo 
kiek įkerta. Nemanė, kad traukinio bėgiai taip toli nuo kūno 
priežiūros priemonių garažo. Dar sunkiau bėgti tamsoje buvo 
nepažįstama vietove. Čia pramoniniai miesto kvartalai - san- 
dėliai, mechanizmų parduotuvės, gamybos įmonėlės, visos 
nakčiai ištuštėjusios. Du kartus įsuko į akligatvius ir turėjo 
grįžti atgal, o laikas negailestingai tiksėjo. 

Tik kartą sustojo, kad atgautų kvapą. Atsirėmė nugara į 
trupančią aklagatvio mūro sieną. Žiopčiodama įkvėpė. Abiem 
rankom prispaudė šoną, kad praeitų dieglys. 

Tačiau neilgai ilsėjosi. Netoliese siuvo žiurkės. Anapus tinkli- 
nės tvoros tamsiajame aklagatvio gale ant jos urzgė šuo - šuns 
nematė, bet vien nuo jo urzgimo regėjo grėsmingus vaizdus. 

Vėl pasileido tekina. 

Galiausiai pasiekė bėgius. Jie buvo apaugę piktžolėmis, bet 
plieniniai bėgiai spindėjo mėnesienoje, bėgti buvo kiek len- 
gviau, nors ir atrodė, kad širdis tuoj plyš. Plaučiai dirbo kaip 
pompa. Nuo dieglio šone duso iš skausmo. 

Vis tiek nesulėtino žingsnių, nes Koburno gyvybė priklau- 
sė nuo to, kada iki jo prisikapstys. Nenorėjo, kad jis žūtų. Kai 
galiausiai pamatė seną traukinį netoli vandens bokšto, būtų 
surikusi iš palengvėjimo, jeigu būtų turėjusi dvasios išleisti 
bent garsą. Pamačius tikslą, kojos ėmė dar greičiau kilnotis. 

Akys išskyrė automobilį, stovintį netoli traukinio. Pamatė 
dvi figūras mašinos priekyje. Jai bežiūrint, figūros išsiskyrė. 

Koburnas nuėjo prie keleivio durelių. Vairuotojas įlipo vidun 
ir uždarė automobilio dureles. 

Po akimirkos raudona pragaro pašvaiste į nakties dangų 
šovė ugnies kamuolys. 

Baisi sprogimo banga bloškė Honoratą ant žemės. 


06 Skyrius 


Dora: teko abejotinas malonumas pranešti Buhalteriui. 

— Mano žmogus FTB turėjo užtektinai laiko, kad įtaisytų 
bombą automobilyje ir užprogramuotų sprogti paskambinus 
mobiliuoju. Suveikė lygiai taip, kaip tikėtasi. Bum! Jie netu- 
rėjo jokio šanso. 

Tylą kitame ryšio gale galėjai pačiupinėti. 

Doralas pasakojo toliau: 

— Pats tai mačiau nuo vandens bokšto viršaus. Visi tuoj pat 
kaip patrakę sprukome iš ten. Niekas niekada nesusigaudys, 
kad išvis ten buvome. 

Vis tiek spengė tyla. 

Doralas atsikrenkštė. 

— Bet yra vienas dalykas. 

Buhalteris tylėjo kaip akmuo. 

— Pasirodė ne Honorata, o Koburnas. - Nebūdamas tikras, 
kaip Buhalteris priims šią žinią, paskubom pridūrė: - Kai pa- 
galvoji, taip dar geriau. Susekti Honoratą bus lengviau negu 
turėti reikalų su juo. 

— Bet nurodymai buvo kitokie. Dėl Koburno turėjau kitą 
planą. 

Doralas suprato, kodėl Buhalteris nusivylęs. Koburnas - 
slaptasis agentas ir neabejotinai didesnis trofėjus, palyginti 
su Honorata. Dėl asmeninių priežasčių Doralas daug labiau 
džiaugtųsi galėdamas jį žudyti ilgai ir skausmingai. Tas šuns- 

nukis lengvai atsipirko. Žuvo akimirksniu, nors tokia žūtis 
buvo skirta Honoratai ir Vanalenui. 

Prieš keletą valandų, sulaukęs nurodymų, Doralas diplo- 
matiškai paklausė, ar būtina žudyti ETB agentą. 

— Jis tikrai nieko nežino. 

— Koburnas užsiėmė labai patogią padėtį, viską gali su- 
griauti net ir nesąmoningai, - atsakė Buhalteris. - Net aklam 
kartais pasiseka ką rasti. O meksikiečiams patiks, kad nudo- 
bėme federalinį agentą. 

- Šiąnakt nudobėme du FTB vyrukus, - pritarė Doralas. - 
Karteliui turėtų padaryti įspūdį. 

Bet Buhalteris neatrodė toks susižavėjęs. 

Jėzau, ką dar jis turi padaryti, kad nusiplautų dėmę, leidęs 
Koburnui pasprukti iš sandėlio? Kai Koburnas ir Vanalenas 
negyvi, vienintelė likusi grėsmė - Honorata. Ji tik smulkmė, 
bet pavojinga smulkmė, ir ją reikia pašalinti. Doralas tai su- 
pranta. Kaip suprato, kad reikia nužudyti Edį. 

Juodu su Fredu mėgino įtikinti Buhalterį, kad persvarstytų 
nuosprendį. Mėgino išsiderėti, kad jo gyvybė būtų išsaugota. 
Negi Edis, jų vaikystės draugas, tikrai turi mirti? Gal užtektų 
griežto įspėjimo ar pagąsdinimo, tikro ar menamo? 

Jokių palaidų galy. Jokio gailesčio. Buhalteris nepadarė iš- 
imties net Edžiui. Šis peržengė liniją ir turi mirti. Įsakymas 
buvo duotas kalba, kurią net metų vaikas suprastų, bet visų 
suinteresuotųjų labui juodu su Fredu padarė taip, kad mirtis 
būtų greita ir neskausminga, ir atrodytų kaip nelaimingas at- 
sitikimas. 

Doralas vylėsi sugalvojęs lengvą mirtį ir Honoratai. 

Bet jeigu dabar jos daliai teks sunki mirtis, turės kaltinti 
tik prakeiktą Koburną - pirmiausia, kad ją įvėlė. Doralas ne- 
abejojo, kad ji nežino Edžio paslapties, be to, Koburnas mirė 
greitai, nors tokia lemtis buvo skirta Honoratai. 

Žinoma, Doralas vėl ką nors sugalvos, kol ją ras. 

Buhalteris gebėjo skaityti kitų mintis, Doralui net kūnas 
nueidavo pagaugais, ir dabar šefas pasakė: 

— Koburnas negyvas, o jis vienintelis žinojo, kur Honorata. 
Kaip ketini ją rasti? 

— Na, iš Koburno liko tik pelenai, veikiausiai ji liausis slaps- 
čiusis. 

— Ketini laukti, kol pati pasirodys? 

Aiški užuomina, kad laukti - bloga mintis. 

— Ne, žinoma, ne. Ketinu lipti ant kulnų Torei Širai. Esu ti- 
kras: kai rasime Torą, rasime ir Honoratą su Emile. 

— Tavo paties labui nuoširdžiai tikiuosi, kad tu teisus, Do- 
ralai. Nors kartą. 

Nieko daugiau nepasakęs, Buhalteris atsijungė. Doralas 
užvožė telefoną ir paleisdamas pikapo variklį suvokė, kad 
ranka dreba. 

Jo net nepasveikino pričiupus Koburną, asilą, per kurį jis 
susimovė. Tik išgirdo dar vieną paslėptą grasinimą. Jis vis dar 
tebėra šūdinam Buhalterio sąraše, o į tą prakeiktą sąrašą nie- 
kas nenori pakliūti. 

Išvairavo pikapą iš pilnos aikštelės prie smuklės, prieš 
skambindamas Buhalteriui sustojo čia aplaistyti sėkmės 
sprogdinant mašiną. Įsimaišė į srautą automobilių, skuban- 
čių namo netoli geležinkelio bėgių. Tomo Vanaleno mašina, 
išnešiota į gabalus, dar teberūko. Ji traukė žioplius kaip di- 
džiulė lempa naktinius drugius. 

Jo savimeilė stipriai šoktelėjo, gera žinoti, kad jis sukėlė 
sambrūzdį. Tik blogai, kad negali tuo pasigirdi. 

Kai kurie smalsuoliai pajuto sprogimo bangą, kiti girdėjo, 
kai kurie iš tikrųjų matė ugnies kamuolį, apšvietusį miesto 
kvartalą. Doralui teko pastatyti automobilį už dviejų kvarta- 
lų nuo bėgių ir kitą kelią nueiti pėsčiom... jau antrą kartą šį 
vakarą. 

Vieta buvo apspista pirmųjų atvykėlių. Uniformuoti poli- 
cijos pareigūnai vis dar turėjo stumti gausėjančią miną atgal, 
kad padarytų kelią greitosios pagalbos automobiliams. Nuo 
jų signalinių žybsnių viskas aplink atrodė siurrealistiška. 

Naujai atvykusieji klausinėjo pirmųjų žioplių. 

Doralas išgirdo bent dešimt skirtingų versijų, kas atsitiko 
ir kas kaltas, ir nė viena nebuvo teisinga. „Al Oaeda , narkoti- 
tomobilyje, du iš meilės pasimaišę paaugliai, nusprendę kartu 
nusižudyti. Doralą visos tos versijos linksmino. 

Priėmė užuojautą dėl dvynio brolio netekties - jis irgi tapo 
tos nusikaltimų bangos auka. Masinės žudynės sekmadienį. 
Pagrobimas antradienį. Dabar - susprogdintas automobilis. 
Susirūpinę piliečiai nori žinoti, kas dedasi jų taikiame mies- 
telyje. 

Vaidindamas miesto administracijos vadovą, Doralas ėmė 
niūriai dievagotis, kad miesto vadovybė ir vietos tvarkos pa- 
laikymo pajėgos daro viską, ką gali, kad sučiuptų už tai atsa- 
kingus ir padarytų galą žiaurių nusikaltimų virtinei. 

Taip beveik valandą šmirinėjo džiugiai nusiteikęs, kol pa- 
matė koronerį, atbulom varantį savo furgoną nuo sudegusios 
mašinos. Kai furgonas sustojo laukdamas, kol pareigūnai 
praskirs minią, Doralas prisigretino prie vairuotojo durelių. 
Mostelėjo koroneriui, kad nuleistų lango stiklą. Šis paklausė 
ir šūktelėjo: 

— Ei, Doralai. Perėjo virpuliukai per kūną, ką? 

Doralas kryptelėjo galvą į Vanaleno automobilį. 

— Yra kokių žinių, kas jis? 

— Vairuotojas? - Koroneris papurtė galvą. - Neturiu supra- 
timo. Apžiūrėjus nebuvo įmanoma nustatyti asmenybės. — 
Nuleidęs balsą pridūrė: - Bet manęs necituok. Registracijos 
numeris irgi sunaikintas. Dabar mėgina nustatyti skaitme- 
nis, bet metalas karštas... 

— O kaip tas kitas? 

— Koks kitas? 

— Kitas žmogus. Keleivio sėdynėje. - Doralas bedė nykščiu 
per petį. - Kažkas sakė, kad buvo du. 

— Tas kažkas klydo. 

— Ką? 

— Keleivio sėdynėje nieko nebuvo. 

Doralas įlindo pro langą ir čiupo vyrui už apykaklės. Ap- 
stulbintas tokio antpuolio, koroneris nubloškė Doralo ranką. 

— Ei, kas tau darosi? 

— Esi tikras? Buvo tik vienas kūnas? 

— Aiškiai sakiau, tik vienas. 

Doralui ėmė slysti žemė iš po kojų. 


——Ė 


Kai bomba sprogo, Koburnas jau buvo beveik po traukiniu, 
tai jį ir išgelbėjo. Vanalenui atsiliepus į mobiliojo skambutį, 
bomba detonavo, sprogimas akimirksniu išgarino Vanaleną ir 
sunaikino automobilį. 

Kai Koburnas išropojo kitapus prekinio vagono, jį užpylė 
degančios nuolaužos, nusvilino odą, plaukus, drabužius. Ne- 
turėdamas laiko kristi ant žemės ir pasivolioti, nubloškė di- 
džiausius degančius gabalus ir kaip velnių vejamas pasileido 
išilgai traukinio. 

Tas vyras tarnybiniame vagone išgelbėjo jam gyvybę. Jei- 
gu nebūtų puolęs bėgti, Koburnas būtų stovėjęs prie atvirų 
keleivio durelių, kai Vanalenas atsiliepė į telefono skambutį. 
Stengdamasis būti kuo mažiau matomas skaisčiai liepsnojan- 
čios mašinos pašvaistėje, aplenkė tarnybinį vagoną ir susigū- 
žęs nuskuodė piktžolėmis apaugusiais bėgiais. Vos neužgriu- 
vo ant Honoratos, tik tada ją pamatė, bet ir tai prireikė laiko, 
kol suvokė, kad tas gniužulas ant bėgių yra kūnas, žmogus, 
Honorata. 

Apimtas panikos pamanė: Jėzau, ji sužeista. Negyva? Ne! 

Pasilenkė ir ieškodamas pulso subedė pirštus jai į kaklą. 
Honorata trenkė jam per ranką ir suriko kaip skerdžiama. Jis 
apsidžiaugė, kad ji gyva, bet iškart įsiuto, kad kišo galvą į pa- 
vojų. Apkabino viena ranka per liemenį, pakėlė nuo žemės ir 
prisitraukė. 

- Liaukis klykusi! Čia aš. 

Jos kojos ėmė linkti, ir ji vėl susmuko. 

— Ar tu sužeista? 

Atsuko į save ir laikydamas už pečių nužvelgė. Jokių regimų 
žaizdų, nieko šiurpulingo - jokių styrančių iš liemens metalo 
strypų ar stiklo šukių, jokių pro odą lendančių lūžusių kaulų 
ar gilių žaizdų. Akys atviros, dėbso į jį, bet nieko nemato. 

— Honorata! - Jis lengvai papurtė. - Turime dingti iš čia. 
Greičiau! 

Stipriai trūktelėjęs už rankos, leidosi bėgti, ragindamas ir 
ją sekti iš paskos. Ji pakluso, nors keletą kartų suklupo, kol 
pagavo žingsnį. Pribėgus garažą, jis pravėrė duris, įstūmė Ho- 
noratą vidun ir vėl jas užstūmė. Nelaukė, kol jos akys pripras 
prie tamsos, apgraibom nuvedė prie automobilio. Įsodino į 
keleivio vietą, tada apėjo ir atsisėdo prie vairo. 

Nusitraukė marškinėlius ir jais nusivalė veidą ir rankas 
maskuojančius tepalus. Marškinėliai nuėjo kraujo dėmėmis. 
Pažvelgė į save užpakalinio vaizdo veidrodėlyje. Atrodė kaip 
vyras, tik per plauką spėjęs palįsti po krovininiu traukiniu, 
vos netapęs žmogaus pavidalo fejerverkų „Romos žvakė. 

Nuo užpakalinės sėdynės pasiėmė beisbolo kepuraitę, rastą 
pikape. Ji šiek tiek slėpė veidą. Šiaip ar taip, artimiausią pus- 
valandį visi Tamboro gatvėse domėsis sprogimu, o ne seną 
sedaną vairuojančiu vyru su beisbolo kepuraite. 

Pažvelgė į Honoratą. Jos dantys kaleno, laikė save tvirtai 
apglėbusi, tarsi baimindamasi, kad nesuirtų nuo baisaus ją 
apėmusio drebulio. Nė nemėgino jos išplėšti iš svaigulio. Kol 
kas užtenka, kad neberėkia. 

Išlipo iš mašinos ir atstūmė garažo duris. Vėl įlipęs uždėjo 
ranką Honoratai ant pakaušio ir palenkė žemiau langų. 

- Verčiau slėpkis. 

Paleido variklį, išvažiavo iš garažo ir pasuko į vienintelę 
jam žinomą vietą. 


Nuo šio darbo vemt verčia. 
Jau turėjo plauti Koburno kraują nuo savo skustuvo. 
O dabar - visa diena šuniui ant uodegos. 

Galėjo ją praleisti su Izobele. Net pamanė, kad jau saugu iš- 
sivesti ją laukan. Būtų nuėję į parką, sėdėję ant suoliuko ir šėrę 
antis, o gal pasitiesę po medžiu skraistę. Ką nors panašiai. 

Matydavo žmones taip darant ir niekindavo tokį beprasmį 
laiko eikvojimą. Bet dabar ėmė suprasti, kodėl žmonės džiau- 
giasi. Viskas dėl to, kad gali būti arti kito žmogaus ir niekas 
neblaško džiaugsmo paprasčiausiai su juo būti. 

Būtų galėjęs visą dieną spoksoti į mielas Izobelės akis, 
kartkartėmis sulaukdamas trumpo drovaus šypsnio, gal net 
išdrįsdamas paimti jai už rankos. Pirmą kartą būtų pamatęs, 
kaip atrodo jos plaukai ir oda saulėje, kaip vėjelis iš anapus 
upės prispaudžia drabužius prie jos dailaus kūno, jau ir taip 
jį kankinančio. 

Galėjo visu tuo džiaugtis. 

Galėjo džiaugtis nudobęs federalą. 

O štai visą dieną iššvaistė prižiūrėdamas nutukusio vyro 
automobilį. 

Bonelis Volisas nė per pietus neišėjo iš banko. Kaip rytą pa- 
statė automobilį darbuotojų aikštelėje, taip tas ir prastovėjo 
visą dieną, kol dešimt po penkių Volisas išvažiavo namo. Bu- 
halteris buvo liepęs jį sekti, todėl Diegas ir sekė per spūsties 
valandą. Šis nuvažiavo tiesiai namo. 

Praėjus penkiolikai minučių, kai parvyko į rūmus, iš jų iš- 
ėjo juodaodė namų darbininkės apranga. Sėdo į visureigį, iš- 
važiavo pro valdos vartus, ir jie automatiškai užsivėrė jai už 
nugaros. 

Bet ir tai jau buvo prieš keletą valandų, daugiau niekas nei 
atėjo, nei išėjo. 

Diegui įgriso iki gyvo kaulo. Bet jei Buhalteris nori mokėti 
už tai, kad spoksotų į vartus, - paspoksos. Šį kartą. Daugiau 
niekada. Kai susirinks užmokestį už šį darbą, taip pat anuos 
penkis šimtus, skirtus už tariamą Izobelės pašalinimą, įsitai- 
sys naują telefoną ir dings iš Buhalterio radarų. 

Pranešdamas, kad skambinama, prie diržo ėmė vibruoti 
mobilusis. Išsitraukė ir atsiliepė. 


302 » Sandra Brown 


— Ar pasiruošęs veikti, Diegai? 

— Dar klausi. 

Buhalteris perdavė jam naujus nurodymus, bet šie buvo 
anaiptol ne tokie, kokius visą dieną tikėjosi išgirsiąs. 

— Tyčiojies iš manęs, ar ne? 

- Ne. 

— Maniau, esu laikomas federalui pribaigti. „Būk pasirengęs, 
Diegai. Vos pranešiu, Diegai“, - pamėgdžiojo. - Kas atsitiko? 

— Planai pasikeitė, bet tai susiję. 

— Kaip? 

— Buvo sunki ir varginanti naktis. Todėl daryk ką liepiamas 
ir nesiginčyk. 

Diegas spoksojo į didelį baltą namą ir svarstė Buhalterio 
įsakymą. Jis čia ir jau prarado marias laiko; ką gi, teks eiti iki 
galo. Niurnėdamas paklausė: 

— Ką nori, kad paskui jam padaryčiau? 

— Kvailas klausimas. Pats žinai atsakymą. Ir nedelsk. Man 
reikia šios informacijos kuo greičiau. Tuoj pat. 

Šūdą nedelsiant, baigus pokalbį pamanė Diegas. Aš tai visą 
suknistą dieną laukiau. 

Dar keletą minučių iš slaptavietės stebėjo rūmus. Kaip ir 
anksčiau, mintyse žymėjosi priežastis, kodėl įsibrauti į juos būtų 
pavojinga. Jam nepatiko ši užduotis. Neapleido bloga nuojauta, 
ir neapleido nuo pat pradžių. Kodėl nepaklausius savo instinktų 
ir nepalikus Buhalterio ieškoti ko nors kito šiam darbui? 

Bet vėl pagalvojo apie Izobelę. Norėjo parnešti jai gražių 
daiktų, o ne visada galėjo jų pavogti. Jam reikės pinigų, juk ke- 
tina pasiimti atostogų ir leisti laisvas dienas su ja. Buhalterio 
pinigai gerai. Valanda, daugiausia dvi - ir jis galės ramiai laukti 
didelio atlygio. Jį susirinkęs galės su visai palikti Buhalterį. 

Šitaip nusprendęs, išlindo iš slaptavietės. Laikydamasis še- 
šėlių ir pats judėdamas kaip šešėlis, rado vietą Voliso valdos 
pusėje, kur sieną tankiai buvo apgulusios glicinijos, o apšvie- 
timas menkas. 

Perlipo sieną. 

Namai vis dar tebebuvo tušti. Spyna ant išplėšto garažo durų 
tebekabėjo lygiai taip pat, kaip Koburnas buvo palikęs. Juo- 
das pikapas irgi tebestovėjo ten pat, kur rytą jį pastatė. Se- 
danas sustojo šalia, ir abudu išlipo. Lyg per miglą Honorata 
žvelgė į jį laukdama nurodymų. 

— Pažiūrėkim, kas ten viršuje, - jis mostelėjo į palėpę virš 
garažo. 

Jie užlipo prie lauko sienos pritvirtintais laiptais. Durys 
laiptų viršuje buvo užrakintos, bet Koburnas per dešimt se- 
kundžių rado raktą virš durų apvado. Atrakino ir atidarė duris, 
tada pagrabaliojęs viduje apčiuopė jungiklį ir įjungė šviesą. 

Nedidelis kambarys aiškiai priklausė jaunam vyrui. Sienos 
buvo nukabinėtos įvairių sporto komandų plakatais ir gai- 
relėmis. Lova užklota sporto tematika išmargintu užtiesalu. 
Nuo priešingų sienų viena į kitą spoksojo dvi elnių galvos, 
kiekviena su aštuoniomis ragų atšakomis, kietmedžio grindys 
švarios, bet užgrioztos. Iš kitų baldų - tik naktinis staliukas, 
komoda ir mėlyna vinilinė kėdė, o ant jos pagalvėlė. 

Koburnas perėjo kambarį ir atidarė duris - už jų buvo pri- 
krauta spinta: žvejybos reikmenų dėžė, meškerykočiai, ritės, 
keletas maišų su žieminiais drabužiais, ant grindų - medžio- 
kliniai batai. 

Kitos tokios pat durys atsidarė į vonios kambarį, ne ką di- 
desnę už spintą. Vonios nebuvo, tik šiek tiek išblukusi lenkta 
stiklo pluošto dušo kabina. 

Honorata stovėjo kambario viduryje, o Koburnas be jokios 
sąžinės graužaties viską vertė ir apžiūrinėjo. Jai viskas atro- 
dė nepakenčiama. Troško girdėti bent kokių išorinio pasaulio 
garsų. Troško, kad čia būtų daugiau vietos ir antra lova. Troš- 
ko, kad Koburnas nebūtų be marškinių. 

O labiausiai troško, kad išdžiūtų ašaros. 

Koburnas išmėgino čiaupus vonios kriauklėje. Keletą kartų 
vamzdžiams dunkstelėjus ir atsidūsėjus sienoje iš abiejų čiau- 
pų pliūptelėjo vanduo. Vaistinėlėje virš kriauklės jis rado sti- 
klinę, pripylė šalto vandens ir padavė Honoratai. Ji dėkinga 
paėmė ir išgėrė. Jis pasilenkė prie kriauklės ir atsigėrė tiesiai 
iš čiaupo. 

Atsitiesęs atpakalia ranka nusišluostė lūpas. 

— Namai namučiai. Kaip miela. 

— O kas, jeigu šeima grįš? 

— Tikiuosi, negrįš. Bent jau kol nenusiprausiu po jų dušu. 

Ji nusišypsojo, bet šypsena buvo vangi. Bent taip jautėsi. 

— Kas susprogdino automobilį? 

— Buhalteris turi žmogų šiame FTB skyriuje. Kai kas priei- 
na prie informacijos. - Jo lūpos persikreipė. - Kai tik išsiaiš- 
kinsiu, kas jis, jam galas. 

- Ir kaip sužinosi? 

— Kai rasiu tavo vyro lobį, tada, esu tikras, rasiu ir tą asmenį. 

— Bet kol kas mes nieko neradome. 

— Ne ten ieškojome. 

— Ar Vanalenas... 

-— Jis buvo neišmanėlis. 

— Ką jis sakė, kai pasirodei tu, o ne aš? 

Koburnas glaustai atpasakojo trumpą savo pašnekesį su 
Tomu Vanalenu. Honorata žinojo tik tiek, kad šis buvo vedęs 
merginą iš Edžio klasės. 

— Dženisė. 

Koburnas tebekalbėjo, bet paskui suvokė, kad Honoratos 
mintys nuklydusios ir keistai į ją pažvelgė. 


Mitininkas + 305 


— Ką? 

— Atsiprašau. Prisiminiau Vanaleno žmoną. Jos vardas 
Dženisė, jei gerai atsimenu. Šiąnakt ji liko našlė. - Honorata 
galėjo tą moterį tik atjausti. 

— Jos vyras turėjo būti išmintingesnis, - pasakė Kobur- 
nas. - Tas naivuolis išties manė, kad mes ten vieni. 

— Kažkas pasmerkė jį mirčiai. 

— Ir tave. 

— O tu netikėtai mane pakeitei. 

Jis gūžtelėjo abejingai. 

Honorata nurijo jaudulio gniužulą ir pakeitė temą. Parodė 
įjo petį. 

— Ar skauda? 

Jis pažvelgė į plikos mėsos lopą. 

— Manau, užkrito degančio automobilio apmušalo gabalas. 
Šiek tiek perši. Nieko baisaus. - Koburnas ją nužvelgė. - Ar tu 
sužeista? 

— Ne. 

— O galėjai. Rimtai. Jei būtum spėjus pribėgti arčiau prie 
mašinos, kai ta sprogo, galėjo ir užmušti. 

— Taigi man pasisekė. 

— Kodėl išlindai iš garažo? 

Klausimas užklupo ją nepasirengusią. 

— Nežinau, kas šovė į galvą. 

— Nedarei ką liepiama. Neišvažiavai. 

— Ne. 

— Kodėl? Ką ketinai daryti? 

— Nieko neketinau. Veikiau nevalingai. 

— Būtum atsidavusi Vanaleno malonei? 

— Ne! 

— Tai ką būtum dariusi? 

— Nežinau! - Kol jis dar ko nors nepasakė, ji linktelėjo į jo 
galvą. - Tavo plaukai apsvilo. 

Jis išsiblaškęs persibraukė per plaukus ir nuėjo prie komo- 
dos. Viename stalčių rado marškinėlius, kitame - džinsus. 

Marškinėliai tiks, bet džinsai buvo sprindžiu per trumpi ir 
sprindžiu per platūs. 

— Turėsiu apsieiti su tavo tėvo kelnėmis. 

— Mudu abu murzini. 

Ji tebevilkėjo tais pačiais drabužiais, kuriais apsivilko, kai 
vakar rytą spruko iš namų. Per tą laiką brido per pelkes, bėgo 
per klampynes ir vos išvengė sprogimo. 

— Tu pirma lįsk į dušą, - pasakė jis. 

— Tu atrodai baisiau. 

— Todėl ir nenorėsi po manęs lipti į dušinę. Paskubėk, o aš 
pažiūrėsiu, gal name rasiu ką valgoma. 

Ir jis išėjo. Honorata abejingai spoksojo į uždarytas duris ir 
klausėsi, kaip jis lipa laiptais lauke. Tada dar keletą minučių 
stovėjo sustingusi, neturėdama jėgų nė krustelėti. Galiausiai 
prisivertė. 

Muilo gabalas buvo kaip mokyklos duše, bet uoliai juo mui- 
linosi, net išsitrinko plaukus. Būtų galėjusi visą naktį mėgau- 
tis karštu dušu, bet prisiminė, kad Koburnui jo net labiau rei- 
kia, todėl gerai nusiplovė putas ir išlipo. 

Rankšluosčiai buvo plonyčiai, raminamai kvepėjo skalbi- 
kliu „Tide“. Ji pirštais pašukavo plaukus, vėl apsivilko purvi- 
nais drabužiais. Bet neprisivertė apsiauti drėgnais sportba- 
čiais. Juos pasiėmė. 

Koburnas grįžo nešinas produktais, tokių buvo atgabenęs 
ir įjos tėvo laivą. Viską sukrovė ant komodos. 

- Šaldytuve nieko gendančio, veikiausiai namo šeimininkai 
ilgam išvykę. Radau vieną užsilikusį apelsiną. - Jau buvo jį nu- 
lupęs ir padalijęs. - Ir šitas. - Atkišo virtuvines žirkles paukš- 
tienai karpyti. - Tavo džinsams. Tik jų klešnės purvinos. 

Jau buvo jas išbandęs - tėčio kelnės, kurias Koburnas mū- 
vėjo, ties'keliais buvo nurėžtos. 

Ji paėmė žirkles. 

— Ačiū. 

— Užvalgyk, - parodė į maistą, o pats nuėjo į vonios kam- 
barį ir užsidarė. 

Paskutinį kartą Honorata buvo valgiusi rytą, sukrimtusi 
sumuštinį vilkikų aikštelėje, bet nesijautė alkana. Ji paėmė 
žirkles ir nurėžė džinsų klešnes: rantyta šortukų apačia buvo 
apspurusi. Jautėsi nepalyginti geriau atsikračiusi nuo pelkių 
purvo sukietėjusio audinio. 

Lempa palubėje plieskė, išjungė ją ir įjungė nedidelę skai- 
tymo lempelę ant naktinio staliuko. Tada priėjo prie lango ir 
praskleidė pigias be jokių raukinių užuolaidas. 

Diena buvo apniukusi, bet debesys jau prasisklaidė, tik vie- 
na kita draiskana praslinkdavo per mėnulio priešpilnio diską. 
Aš matau mėnulį, o mėnulis mato mane. Šią dainelę dainuodavo 
su Emile, ir prisiminus dukrelę širdį kaip replėmis sugniau- 
žė ilgesys. Ji veikiausiai jau kietai miega, tvirtai apsikabinusi 
Elmą ir savo senąją antklodėlę. 

Kažin ar Emilė verkė eidama miegoti, nes tada namų ilge- 
sys visada stipriausias. Ar Torė pasekė jai pasaką, išklausė jos 
maldelių? Žinoma, ir pasekė, ir išklausė. Jei pati ir nebūtų pa- 
galvojusi, Emilė būtų priminusi. 

Dieve, laimink mamą ir senelį, ir, Dieve, palaimink tėtį dangu- 
je. - Emilė taip melsdavosi kiekvieną vakarą. O praeitą vakarą 
pridūrė: Dieve, palaimink Koburną. 

Išgirdusi, kad šis išeina iš vonios kambarėlio, ji paskubom 
nusibraukė nuo skruostų ašaras ir atsisuko. Koburnas mūvėjo 
nurėžtomis rusvai žalsvomis kelnėmis ir buvo apsivilkęs per 
dideliais marškinėliais, nudžiovė šiuos iš komodos stalčiaus. 
Kojos basos. Ir tikriausiai rado skutimosi peiliuką, nes buvo 
nusiskutęs. 

Jis pažvelgė į užgesintą šviestuvą palubėje, tada į lempą ant 
naktinio stalelio, galiausiai į Honoratą. 

— Kodėl verki? 

— Man trūksta Emilės. 

Jis supratingai kilstelėjo smakrą. Tada pažvelgė į maistą. 

— Ar nors kiek užvalgei? 

Ji papurtė galvą. 

— Kodėl? 

— Aš nealkana. 

— Kodėl verki? - vėl paklausė jis. 

— Neverkiu. Jau nebe. - Bet ašaros ir vėl pasruvo skruostais. 

— Kodėl rizikavai savo gyvybe? 

— Ką? 

— Kodėl išėjai iš garažo pėsčiomis? Kodėl atskubėjai prie 
traukinio? 

— Jau sakiau. Aš tik... Aš... Nežinau. - Tie du žodžiai išsiver- 
žė kartu su rauda. 

Jis žengė prie jos. 

— Kodėl verki, Honorata? 

— Nežinau. Nežinau. - Kai jis priėjo, ji dar kartą kimiai su- 
šnibždėjo: - Aš nežinau. 

Jis ilgiausiai žvelgė į pačią jos ašarotų akių gelmę. Tada pa- 
kėlė rankas jai prie veido, perbraukė pirštais per šlapius plau- 
kus ir apglėbė delnais galvą. 

— Taip, žinai. 

Pasilenkė ir pabučiavo aistringai, visai kaip praėjusį vakarą, 
bet šį kartą ji nesipriešino užplūdusiems jausmams. Nebūtų 
pajėgusi, net jei būtų norėjusi. Jausmai buvo sprogdinantys, 
visa apimantys, ir ji leidosi jų nešama. 

Virpantis liežuvis, valdingos lūpos, net didelių rankų pri- 
silietimas, kai suėmęs už šlaunų ją prisitraukė... Jo bučinys 
buvo vis juslingesnis, giliai papilvėje ėmė kilti tamsios gun- 
dančios aistros vilnys. Ir kai Koburnas suurzgė jai į lūpas: „Ar 
nori baigti? - Honorata papurtė galvą ir dar stipriau įsisiurbė 
įjo lūpas. 

Jis pakėlė jos marškinėlius, tada atsegė liemenėlę ir suėmė 
delnais krūtis. Honorata suvaitojo iš malonumo jo pirštų pa- 
galvėlėms jas švelniai glostant, o kai jis pasilenkė ir apžiojo 
spenelį, aiktelėjo jo vardą. 

Viena ranka jis atsisagstė kelnes, pakėlė galvą ir hipnoti- 
zuojamai žvelgė į ją deginančiomis mėlynomis akimis, suėmė 
jos ranką ir nuleidęs kelis kartus perbraukė aukštyn žemyn 
per savo paslėpsnius. Nors greitai paleido jos plaštaką - ji ir 

toliau jį glostė. Kai jos nykštys ėmė brūžuoti patį galiuką, išjo 
lūpų išsprūdo nuostabos ir pasitenkinimo keiksmas. 

Palinkęs prie jos, visa burna prisispaudęs prie ausies, jis su- 
šnibždėjo: 

— Manau, man patiks, kaip tu dulkinsiesi. 

Jie be atodairos bučiavosi kaip išbadėję, jis nusispyrė kel- 
nes, vienu mostu nusitraukė marškinėlius. Lygiai taip pat 
mikliai nuvilko jos marškinėlius kartu su liemenėle, o tada, 
parklupęs ant kelių, atsagstė džinsus ir nusmaukė kartu su 
kelnaitėmis. Įspaudė bučinį žemiau bambos ir nusitempė ją 
ant grindų. 

Įsirangė jai tarp šlaunų, tada išsitiesė virš jos ir bedė. Patai- 
kė kuo tiksliausiai. Nes, kaip ir viską darydamas, veikė nedve- 
jodamas ir neklausdamas, ar gali ją visiškai užvaldyti. Jos akys 
suapvalėjo, jai užtraukė žadą. Neatitraukdamas nuo jos žvilgs- 
nio, jis niro vis giliau, vos vos atsitraukė - ir vėl dar giliau. 

Koks malonumas buvo jausti jo svorį, švarios odos karštį, 
krūtinės gaurus ant savo krūtų, visą tą spaudimą viduje ir iš 
viršaus, jo kūno kvapą ir šiurkštumą, vyriškumą. Jis ryžtin- 
gai pritraukė jos kelį prie krūtinės, keisdamas bedimo kampą, 
ir dėl didesnės trinties ją persmelkė dešimteriopai stipresnis 
malonumas. 

Buvo nuostabu. Veik nepakeliama. Ji prikando apatinę 
lūpą. Atpakalia ranka užsidengė akis, o kita mėgino įsitver- 
ti beprotiškai besisukančio pasaulio, bet tik graibstė pirštais 
kietmedžio grindis. Vis tiek slydo, slydo, slydo į... 

— Honorata. 

Žiopčiodama ji atitraukė ranką nuo akių ir pažvelgė į jį. 

— Apkabink mane. Apsimesk, kad tai šį tą reiškia. 

Ji inkšdama jį apglėbė, suleido nagus į nugarą, paskui per- 
braukė rankomis iki sėdmenų ir patraukė dar giliau į save. Jis 
suurzgė, įbedė veidą į jos kaklo duobutę, visu kūnu ėmė suptis 
ant jos. Ir tada, tą pačią akimirką, kai jis išsiliejo, ją nutvilkė 
orgazmas. 

Jai nereikėjo apsimesti. 


08 skyrius 


Laukimas Klintui Hamiltonui buvo tikra kankynė. 

Prieš valandą agentas iš Lafajeto padalinio paskambino 
ir pranešė, kad numatytas Honoratos Džilet ir Tomo Vana- 
leno susitikimas baigėsi pragaištingai: susprogdintas auto- 
mobilis. 

Gavęs stulbinančią žinią, Hamiltonas tai vaikščiojo savo 
kabinete Vašingtone, tai sėdėjo įbedęs alkūnes į stalą, ran- 
komis parėmęs galvą ir pirštais trindamas kaktą. Svarstė, gal 
truktelėti iš „Jack Daniel's“, butelį laikė apatiniame stalčiuje. 
Susilaikė. Kad ir kokios būtų žinios iš Tamboro, turi jas pri- 
imti švaria galva. 

Laukė. Vaikščiojo. Jis nebuvo kantrus. 

Skambutis pasigirdo šiek tiek po pirmos nakties Rytų pa- 
krantės laiku. 

Deja, pranešimas patvirtino, kad Tomas Vanalenas žuvo 
per sprogimą. 

— Mano užuojauta, pone, - pasakė agentas iš Luizianos. — 
Žinau, kad skyrėte jam daug dėmesio. 

— Taip, ačiū, - išsiblaškęs atsakė Hamiltonas. - O ponia 
Džilet? 

— Vanalenas - vienintelė auka. 

Hamiltonas vos neišmetė telefono. 

— Ką? O kur ponia Džilet? Koburnas? Kur mergaitė? 

— Jų buvimo vieta nežinoma, - paaiškino agentas. 

Išmuštas iš vėžių Hamiltonas svarstė, ką išgirdęs, bet taip 
ir liko nesupratęs. Tada paklausė: 

— Ką apie sprogimą sako vietos priešgaisrinės apsaugos 
skyrius? 

Jam papasakojo, kad tiriant sprogimą į pagalbą buvo pasi- 
kviestas padegimų inspektorius iš Naujojo Orleano. Taip pat 
pasitelkti Alkoholio, tabako, šaunamųjų ginklų ir sprogmenų 
biuro agentai. Kol kas daug neatsakytų klausimų, bet dėl vieno 
pareigūnai tikri: sudegusioje mašinoje rastas tik vienas kūnas. 

Hamiltonas paklausė, ar Vanaleno žmonai pranešta. 

— Noriu poniai Vanalen paskambinti, bet tik tada, kai jai 
bus oficialiai pranešta. 

— Du agentai nusiųsti į Vanaleno namus. 

— Informuok mane apie tai. Taip pat noriu žinoti viską, ką 
išgirsi, nesvarbu, ar tai oficialios žinios, ar gandai. Viską. Ypač 
apie Koburną ir ponią Džilet. 

Baigęs pokalbį, jis trenkė kumščiu į stalą. Kodėl, po velnių, 
Koburnas nepaskambino jam, kad pasitartų apie dabartinę 
savo padėtį? Prakeiktasis! Kita vertus, nenorom turėjo pats 
sau pripažinti: automobilio sprogimas tikrai neįkvepia agen- 
to pasitikėti savo agentūra, ar ne? 

Hamiltonas nusprendė, kad padėties nebegalima valdyti iš 
tolo. Reikia pačiam vykti. Persukdamas įvykių eigą mintyse no- 
rėjo, kad būtų išskridęs į Luizianą iš Koburno sulaukęs pirmo 
pagalbos skambučio. Nuo tada visas tas mėšlas tik kaupiasi. 

Šen bei ten paskambinęs, gavo leidimą iš vadovybės. Parei- 
kalavo būrio specialiųjų operacijų agentų. 

— Mažiausiai keturių, bet ne daugiau kaip aštuonių. Noriu, 
kad antrą trisdešimt būtų Lenglyje su visa ekipuote ir pasi- 
ruošę sėsti į lėktuvą. 

Visi, su kuo tik kalbėjo, klausė, kodėl skraidina tenai vyrus 
ir amuniciją, juk galėtų paimti žmonių iš apygardos padalinio 
Naujajame Orleane. 

Jo atsakymas visiems buvo toks pat: 

— Nenoriu, kad kas nors žinotų apie mano atvykimą. 

Kai suskambėjo durų skambutis, Dženisė Vanalen nubėgo 
atidaryti sąmoningai apsivilkusi seksualiais naktiniais. Kai 
atidarė priekines duris, rankoje laikė telefoną, veide - susi- 
rūpinimas. 

Į ją žvelgė du nepažįstamieji. Vyras ir moteris, bet tamsi 
abiejų apranga ir rimta išraiška buvo visiškai vienoda. 

— Ponia Vanalen? - Moteris atkišo tarnybinį pažymėjimą 
odiniame dėkle. - Aš specialioji agentė Betė Terner, o čia spe- 
cialusis agentas Vardas Ficdžeraldas. Mes iš Tomo biuro. 

Dženisės krūtinė keletą kartų staigiai pakilo įkvepiant. 

— Kur Tomas? 

— Ar galime užeiti? - švelniai paklausė moteris. 

Dženisė papurtė galvą. 

— Kur Tomas? 

Jie tylėjo, ir jų santūrumas viską pasakė. 

Dženisė kūktelėjo ir griebėsi už durų briaunos. 

— Jis negyvas? 

Specialioji agentė Terner šoko jai padėti, bet moteriai ne- 
spėjus jos paliesti Dženisė staigiai atitraukė ranką. 

- Jis negyvas? — vėl pakartojo ji, šįkart spigiai rėkdama. 
Jos keliai sulinko ir ji susmuko ant grindų. 

Abu FTB agentai pakėlė ją ir vos ne vilkdami nunešę į svetai- 
nę pasodino ant sofos. Dženisė visą laiką rėkė Tomo vardą. 

Agentai Terner ir Ficdžeraldas ėmė klausinėti. 

Ar yra kas nors, kam galėtume paskambinti, kad pabūtų su 
jumis? 

— Ne, - sukūkčiojo ji į delnus. 

Jūsų dvasininkas? Draugas? 

— Ne, ne. 

Koks nors šeimos narys, kuriam galėtume pranešti? 

— Ne! Tik pasakykit, kas atsitiko. 

Gal užplikyti jums arbatos? 

— Aš nieko nenoriu! Tiktai Tomo! Noriu savo vyro! 

„Ar jūsų sūnus... 

Jie aiškiai žinojo apie Lanį, tik niekaip nepajėgė suformu- 
luoti klausimo. 

— Lanis, Lanis, - gedulingai rypavo ji. - O Dieve! - Tada įsi- 
kniaubė į rankas ir ėmė raudoti. | 

Tomas mylėjo sūnų. Nors ir neturėdamas vilties, kad jo 
meilė sulauks atsako, Tomas visa širdimi mylėjo Lanį. 

Specialioji agentė Terner atsisėdo šalia ir raminamai uždėjo 
ranką ant peties. Ficdžeraldas stovėdamas kitame kambario 
kampe tyliai kalbėjosi mobiliuoju telefonu. 

— Ponia Vanalen, biuras visapusiškai jus palaikys, - aiškino 
Terner. - Tomas buvo labai mylimas ir gerbiamas. 

Dženisė numetė jos ranką ir labai norėjo jai trenkti. Tomas 
visai nebuvo gerbiamas ir, kaip pats sakydavo, tik keliems 
agentams patiko. 

— Kaip tai atsitiko? 

— Mėginama nustatyti... 

— Kaip tai atsitiko? - šaižiai pakartojo ji. 

— Jis buvo vienas mašinoje. 

— Savo mašinoje? 

— Buvo sustojęs prie apleistų geležinkelio bėgių. 

Dženisė pakėlė virpančius pirštus prie lūpų. 

— O Dieve. Savižudybė? Mes... mudu šiandien popiet su- 
siginčijome. Jis išėjo iš namų nusiminęs. Mėginau jam pa- 
skambinti ir pa... pasiaiškinti. Atsiprašyti. Bet jis neatsiliepė. 
O Dieve! - suaimanavo ji ir pašoko ant kojų. 

Terner čiupo jai už rankos ir patraukė atgal ant sofos. Pa- 
glostė petį. 

— Ponia Vanalen, Tomas nenusižudė. Jis žuvo eidamas par- 
eigas. Pirminiai pranešimai rodo, kad jo automobilyje buvo 
padėta bomba. 

Dženisė įsmeigė į ją akis. 

— Bomba? 

— Taip, sprogstamasis įtaisas. Vyksta išsamus tyrimas. 

-— Bet kas... kas... 

— Man skaudu jums tai sakyti, bet įtariamas asmuo - kitas 
agentas. 

— Koburnas? - sušnibždėjo Dženisė. 

— Jūs žinote apie jį? 

— Be abejo. Pirma - dėl žudynių sandėlyje. Be to, Tomas 
man pasakojo, kad jis užsislaptinęs agentas. 

— Ar jie buvo susisiekę? 

— Kiek žinau, ne. Nors Tomas šiandien man pasakojo, kad 
jam gali būti nurodyta jį pristatyti į biurą. - Agentės veide ji 
regėjo skausmingą miną. - Ar Tomas vykdė tą pareigą? 

— Prie geležinkelio bėgių buvo tikimasi būsiant ponią Dži- 
let. Tomas nuvyko jos paimti. 

— Koburnas jį susprogdino? 

— Mėginame išsiaiškinti... 

— Bent pasakykit, kad Koburnas jau areštinėje. 

— Deja, ne. 

— Jėzau Kristau, kodėl ne? Ką veikė jūsų žmonės? Kobur- 
nas aiškiai pamišęs. Jeigu jis būtų buvęs suimtas, Tomas tebe- 
būtų gyvas. - Ji visiškai nesitvardė. Vėl ėmė raudoti. - Visas 
sumautas biuras niekam tikęs ir per tai Tomas negyvas. 

— Ponia Vanalen! 

Dženisė pašoko. Ji tol nepastebėjo, kad Ficdžeraldas grįžo 
pas jas, kol tas neuždėjo rankos jai ant peties ir neištarė jos 
vardo. 

Jis atkišo mobilųjį. 

- Jums. 

Ji spoksojo iš pradžių į jį, tada į telefoną, paskui paėmė mo- 
bilųjį ir pridėjo prie ausies. 

— Klausau. 

- Ponia Vanalen? Čia Klintas Hamiltonas. Ką tik išgirdau 
apie Tomą. Norėjau asmeniškai jums paskambinti ir pasakyti, 
kaip... 

— Eikit velniop. - Ji išjungė ryšį ir atidavė telefoną agentui. 

Tada prisivertė susiimti. Nusišluostė ašaras, keletą kartų 
giliai įkvėpė, paskui susivaldžiusi atsistojo ir žengė prie durų. 
Tarpduryje atsisuko ir pasakė: 

- Išeisite patys. Man reikia prižiūrėti sūnų. 


- Hip tu? 

— Ką aš? 

— Kaip ir aš... - Honorata taip ir nebaigė klausimo. 

Koburnas pasuko galvą ir pažvelgė į ją. 

— Ne. Aš apsimečiau. Negi nejautei? 

Ji droviai nusišypsojo ir įsikniaubė jam į krūtinę. Jis prisi- 
traukė ją arčiau. 

— Man patiko. 

— Labiau negu čiaudėti ar kosėti? 

— Ar galiu pagalvoti, o tada atsakyti? 

Honorata švelniai nusijuokė. 

Jie buvo persikraustę nuo grindų ant lovos ir gulėjo susivi- 
ję kojomis. Ji pūstelėjo nosį kutenančius jo krūtinės plaukus. 

— Kuo jis buvo vardu? 

— Kas? 

- Arklys, kurį, sakei, nušovei. Kuo jis buvo vardu. 

Jis pažvelgė į ją ir nusuko akis. 

— Užmiršau. 

— Ne, neužmiršai, - švelniai paprieštaravo ji. 

Jis ilgai gulėjo nejudėdamas, tada atsakė: 

— Palšis. 

Honorata padėjo kumštį jam ant krūtinkaulio, įrėmė į 
kumštį smakrą ir įsmeigė akis. Jis kurį laiką spyriojosi, tada 
pasidavė ir atsisuko į ją. 

- Kiekvieną dieną, kai grįždavau iš mokyklos, Palšis priei- 
davo prie tvoros, tarsi džiaugtųsi mane matydamas. Manau, 
jis mane mylėjo. Bet tik dėl to, kad jį šerdavau. 

Ji kilstelėjo ir nykščiu perbraukė jam per smakrą. 

— Abejoju, kad tai buvo vienintelė priežastis, kodėl jis tave 
mylėjo. 

- Jis buvo arklys. Ką jis suprato? - Jis vos truktelėjo petį. — 
Kvailas padaras, kad vertėtų apie jį šnekėti. - Atskyrė jos 
plaukų sruogą ir leisdamas kristi tarp pirštų mąsliai žiūrinė- 
jo. - Gražūs. 

— Ačiū. Yra matę ir geresnių dienų. 

— Tu graži. 

— Dar kartą ačiū. Ę 

Jis žiūrėjo į kiekvieną jos bruoželį, galiausiai pažvelgė 
į akis. 

— Tu nebuvai su niekuo po Edžio? 

- Ne. 

— Man buvo gerai. Bet, manau, tau skaudėjo. 

- Iš pradžių truputį. Bet paskui nebe. 

- Atsiprašau. Apie tai nepagalvojau. 

- Ir aš, - dusliai sušnibždėjo ji. 

Jai buvo sunku prisipažinti, bet tai tiesa. Džiaugėsi, kad tą 
akimirką neapniko mintys apie Edį, bet jei ir būtų apnikusios, 
būtų mylėjusis su Koburnu. 

Du vyrai, dvi visiškai skirtingos patirtys. Edis buvo nuos- 
tabus ir aistringas meilužis, ir ji amžinai saugos šiltus atsimi- 
nimus apie jį. Bet Koburnas turi aiškų pranašumą. Jis gyvas, 
šiltas, vyriškas ir trokšta jos dabar. 

Jo bučinys buvo lėtas ir seksualus. Jų rankos tyrinėjo vienas 
kitą. Honorata čiuopė jo randus, bučiavo juos, nors jis švelniai 
prieštaravo. Kai brūkštelėjo liežuviu per jo spenį, pavadino ją 
ištvirkėle, bet tuoj pat pridūrė, kad ir pats labai mėgsta ištvir- 
kauti. Jos ranka slydo tvirtais jo pilvo raumenimis, slinko į 
trikampį prie jo lyties. 

— Padaryk taip vėl su nykščiu, - sušnibždėjo jis. Ji padarė 
kaip prašoma, ir jis išgargaliavo virtinę keiksmažodžių. 

Jo pirštų pagalvėlės tikslingai nužingsniavo prie pačių jau- 
triausių jos vietų ir kai ėmė jas glostyti, jai užtraukė kvapą. 
Visa skausmingai įkaito ir be jokios gėdos reikalaudama at- 
sisuko į jį. Jis palenkė galvą jai prie krūtų ir kurį laiką gaudė 
jas lūpomis. Pakėlė jos ranką ir ėmė bučiuoti jautrią vidinę 
pusę, paskui šonkaulius, pamažu versdamas, kol ji atsidūrė 
ant pilvo. Praskleidė plaukus ir švelniai įkando į sprandą, tada 
bučiniais nupėdavo per visą nugarą. Kai jis trumpai susijuokė, 
šiltas kvapas švelniai pakuteno odą. 

— Dievulėliau. Kas galėjo pagalvoti. 

Suvokdama, ką jis norėjo pasakyti, ji pabrėžtinai rimtai 
atsakė: 

— Nettau priklauso tatuiruočių monopolis. - Ir keletą minu- 
čių mėgavosi spygliuota viela ant jo bicepso. 

— Ne, bet tokia ant pasturgalio! Ant antrokų mokytojos 
kryžkaulio! Atsimenu savo antros klasės mokytoją, bet labai 
abejoju, kad kokią nors turėjo. - Jis pasilenkė ir sukando jai 
ausies spenelį. — Regis, ši tatuiruotė velnioniškai mane kaiti- 
na. Kas tave įkvėpė ją pasidaryti? 

— Pora uragano kokteilių „Pato Obrajeno“ bare. Mudu su 
Edžiu leidome trijų dienų savaitgalį Naujajame Orleane, o 
Emilę prižiūrėjo Stenas. 

— Tu prisigėrei? 

— Kaip reikiant. Mane lengva buvo įkalbėti. 

Koburnas nubučiavo visą kelią iki tatuiruotės ir jo liežuvis 
vedžiojo gundančius ratus aplink ją. 

— Kas čia? 

— Kiniškas ženklas. O gal japoniškas. Neprisimenu. - Ji 
suaimanavo iš pasitenkinimo. - Tiesą sakant, kai taip darai, 
išvis negaliu galvoti. 

— Tikrai? O kas būna, kai taip darau? - Jis pakišo ranką 
tarp jos ir čiužinio ir ėmė glostyti iš apačios, o pats visu svoriu 

užgulė jai ant nugaros. - Tą dieną tavo vonios kambaryje... — 
sušnibždėjo jai į ausį. - Kai primygau tave prie durų. 

— A-aha. 

— Štai ką norėjau daryti. Liesti tave... čia. 

Jo veiksmai vertė ją kvėpuoti trūksmingai, bet šiaip taip 
išspaudė: 

— Aš labai bijojau. 

— Manęs? 

— To, ką gali padaryti. 

- Kad įskaudinsiu tave? 

— Ne, kad priversi jaustis, kaip jaučiuosi dabar. 

Jis sustingo. 

— Ar tai tiesa? 

— Gėda sakyti, bet taip. 

- Atsiversk, - sukurkė jis. 

Padėjo atsiversti jai ant nugaros, tada suklupo tarp jos šlau- 
nų ir perbraukė liežuviu per papilvę. Įspaudė švelnų bučinį į 
šlaunikaulį... į įdubą šalia jo. Šniukštinėjo žemiau. 

— Koburnai. 

- Ša. 

Jo delnas nusileido jai tarp šlaunų, pirštai kuteno papilvę, 
o nykštys niro į gurguliuojančią gelmę. Tada pabučiavo giliai 
jos įsčias. Po tokios dvigubos glamonės burna ir nykščiu ji tik 
žiopčiojo jo vardą ir išsilenkusi visu kūnu maldavo nesiliauti. 

Jis nesiliovė. Bet kai ji patyrė orgazmą, Koburnas jau buvo 
joje; ji pajuto, kad ir jis išsiliejo; o kai galiausiai pajėgė atsi- 
merkti, jis vis dar buvo čia - delnais globė jos veidą, nykščiais 
glostė skruostikaulius. 

Koburno išraiška buvo įtempta, ir ji nedrąsiai paklausė: 

— Kas yra? 

— Niekada nebuvau didelis misionieriaus pozos gerbėjas. 

Ji nelabai suvokė, ką į tai atsakyti, todėl tik numykė: 

— Ak. 

— Buvau linkęs tai daryti kaip nors kitaip. 

— Kodėl? 

— Nes tai neturėdavo jokio ryšio su išsiliejimu. 

— Kas neturėdavo? 

- Žiūrėjimas į moters veidą, - sumurmėjo jis, rodos, ir pats 
sutrikęs dėl savo žodžių. 

Honoratai suspaudė gerklę. Ištiesė ranką ir paglostė jo 
žandą. 

— Į manąjį norėjai žiūrėti? 

Jis dar kurį laiką dėbsojo į ją, tada taip staigiai atsitraukė, 
kad jausminis atitolimas buvo toks pat apčiuopiamas kaip fi- 
zinis atsiskyrimas. 

Nenorėdama tokio išsiskyrimo, ji pasivertė į jo pusę. Jis 
gulėjo ant nugaros ir žvelgė į lubas visiškai atsiribojęs. Ištarė 
jo vardą. Jis pasuko galvą jos pusėn. 

Ji tyliai paklausė: 

— Kai visa tai baigsis, aš niekada tavęs nebepamatysiu, 
tiesa? 

Jis palaukė porą širdies tvinksnių ir linktelėjo galvą. 

— Aha, - gailiai šypsodamasi sušnibždėjo ji. - Taip ir maniau. 

Jis vėl įsmeigė akis į lubas, ir ji pamanė, kad jau viskas, bet 
jis vėl prakalbo: 

— Spėju, dabar tavo nuomonė pasikeis. 

— Dėl ko? 

— Dėl dulkinimosi su manim. Bet juk žinojai, ką gausi, — 
neatlyžo jis, tarsi ji ginčytųsi. - Ar bent turėjai suprasti. Aš 
neslėpiau, kas esu ir koks esu. Taip, aš troškau tavęs nuogos 
nuo pat akimirkos, kai tik pamačiau, to irgi neslėpiau. Bet aš 
ne švelnus vyrukas su gėlių puokštėmis. Net ne visos nakties 
vyrukas. Ir rankų nevaldau. Aš neglamonėju... - Jis patylėjo, 
nusikeikė. - Aš nieko tokio nedarau. 

— Ne, viskas, ką tu darei, - rizikavai savo gyvybe gelbėda- 
mas manąją. Ir ne kartą. 

Jis pasuko galvą ir pažvelgė į ją. 

— Tu primygtinai klausei, kodėl išėjau iš garažo, - pasakė 
ji. - Dabar aš noriu paklausti. Kodėl grįžai į jį? 

— Ką? 

— Juk sakei: jeigu negrįši keliolika minučių po dešimtos, 
turėsiu važiuoti iš jo ir sprukti iš Tamboro kuo toliau. Taigi 
turėjai manyti, kad taip ir padariau. Vos nežuvęs per tą spro- 
gimą, nudegintu petim, nusvilintais plaukais turėjai sprukti 
priešinga kryptimi, kad tik toliau nuo tos vietos, bet nespru- 
kai. Kai radai mane ant geležinkelio bėgių, skuodei atgal į ga- 
ražą. Pas mane. 

Jis nieko neatsakė, tik žiauna įsitempė. 

Honorata nusišypsojo, pasirito dar arčiau ir prisispaudė 
prie jo. 

— Koburnai, tu neprivalai dovanoti man gėlių. Net neturi 
manęs laikyti. - Ji padėjo galvą jam ant krūtinės tiesiai po 
smakru. Ranka apsivijo jo kaklą. - Leisk man tave laikyti. 


RO skyrius 


Diegas laikė prispaudęs skustuvo ašmenis prie Bonelio Voliso 
Adomo obuolio. 

Volisas pasirodė besąs užsispyręs asilas. 

Įsibrauti į namą pasirodė lengviau, negu Diegas manė. 
Signalizacija nebuvo įjungta, jam nereikėjo iškart smogti ir 
sprukti kaip velniui, kol neprisistatė farai. Jis galėjo įsėlinti 
ir susigaudyti, koks namo planas, Volisui nė nenutuokiant, 
kad jis čia. 

Jau manė apžiūrėjęs visus plyšius, kol suprato, kad Volisas 
savo kabinete priekinėje namo dalyje, kur matė ir praeitą va- 
karą, aiškiai matomas visiems, kas tik trainiotųsi gatvėje. 

Lipant įvijais laiptais, jo žingsnius slopino televizoriaus 
garsas. Antrame aukšte abipus ilgo koridoriaus buvo miega- 
mieji, bet Diegas greitai sumetė, kuris iš jų namo šeimininko. 
Ant fotelio atlošo buvo užmestas pilkas dryžuotas švarkas, 
šiandien Voliso vilkėtas banke. Darbiniai batai stovėjo vidu- 
ryje kambario, kaklaraištis - didžiulės lovos kojūgalyje. 

Diegas įsitaisė drabužių kambarėlyje kaip namuose. Praėjo 
ilgos pusantros valandos, kol Volisas užlipo į viršų. Diegas gir- 
dėjo, kaip sucypsi apsaugos sistema - ją įjungdamas nakčiai 
Volisas surinko kodą. Žinoma, čia jau šioks toks rūpestėlis. 
Vadinasi, Diegas turės išsigauti iš namo nekliudydamas si- 
gnalizacijos. Bet dėl to jaudinsis, kai ateis laikas. Pirmiausia 
jam reikėjo nuspręsti, kaip įveikti dvigubai už save stambesnį 

vyrą. Volisas pats padėjo. Vos įėjęs į miegamąjį, iškart pasuko 
į vonios kambarį ir abiem rankomis ėmėsi užtrauktuko. 

Diegas prisliūkino jam iš už nugaros, suėmęs per kaktą 
atlošė galvą, o kita ranka prispaudė skustuvą bankininkui 
prie gerklės. Volisas suriko, ne tiek iš baimės, kiek iš neti- 
kėtumo. Nevalingai metė abi rankas aukštyn, mėgindamas 
apsisukti ir atremti užpuoliką. Myžalas šliūkštelėjo ant sie- 
nos už tualeto. 

Diegas brūkštelėjo skustuvu jam per krumplius rodyda- 
mas, kad išmano savo darbą. 

— Priešinsies - perrėšiu gerklę. 

Volisas liovėsi priešintis. Sunkiai alsuodamas paklausė: 

— Kas tu? Ko nori? Pinigų? Kreditinių? Pasiimk. Aš tavęs 
nemačiau. Negalėsiu atpažinti. Imk, ką nori, ir nėšinkis. 

— Aš noriu tavo kalės. 

— Ko? 

— Tavo kalės. Torės. Kur ji? 

Volisas buvo užkluptas netikėtai. Diegas, galima sakyti, 
girdėjo, kaip mintys zuja bankininko galvoj, kurią apdairiai 
laikė prispaudęs prie krūtinės. 

— Ji... jos čia nėra. 

— Ir pats žinau, kuily. Kodėl, manai, prispaudžiau skustuvą 
tau prie gerklės? Noriu žinoti, kur ji. 

— Kam? 

Diego ranka mostelėjo kaip žaibas ir paliko poros centime- 
trų ilgumo pjūvį Voliso skruoste. 

— Jėzau! 

— Oi, atsiprašau. Ar skauda? - Jis įrėmė kelį Volisui į nuga- 
rą, ši išlinko, bet nepasidavė. Vyras buvo stambus ir darėsi vis 
sunkiau jį nulaikyti. 

— Ant kelių! 

— Kam? Aš bendradarbiauju. Nesipriešinu. 

— Ant kelių, - pro dantis iškošė Diegas. 

Volisas pakluso. Diegui tai patiko. Teikė jam daugiau lanks- 
tumo ir galimybių. Be to, prašytojo poza Diegui į naudą. 

— Sakyk, kur Torė. 

- Nežinau. Šiandien jos nemačiau ir nieko apie ją negir- 
dėjau. 

Diegas mostelėjo skustuvu - ir gabaliukas ausies spenelio 
nukrito Volisui ant peties. Jis vėl suriko. 

— Kitą kartą nukris visa ausis. O tada Torė tavęs nebenorės, 
riebus šūdžiau. Ir jokia kita skylė tavęs nebenorės, nes atro- 
dysi kaip išsigimėlis. Kur Torė? 

Triukas su ausimi paprastai suveikdavo. Dažniausiai bū- 
davo paskutinis žingsnis prieš sužinant, ko jam reikėdavo, 
tada jis baigdavo vienu giliu rėžiu per gerklę. Buvo pasitaikęs 
vyras, kuris laikėsi, kol nurėžė jam abi ausis ir nosį, bet ano 
kiaušiai buvo ypatingi. 

Diegas vylėsi, kad su bankininku nereikės taip ilgai varg- 
ti. Jam nepatiko šiame name. Vaidenosi, kad Volisas galėjo 
įjungti tyliąją signalizaciją, paspausti pavojaus mygtuką, per- 
spėjusį policiją apie įsibrovėlį ir smurtą. Iš tikrųjų jis taip ne- 
manė, juk jeigu nebūtų buvęs apdairus, taip ilgai negyventų. 

Po penkių minučių tampymosi jau buvo pasirengęs pribaig- 
ti Volisą ir pasakyti su visai adios Buhalteriui. 

— Klausiu paskutinį kartą. Tai viskas, ką galiu tau pažadėti, 
nes esu geras žmogus. Kur Torė? 

— Prisiekiu, nežinau, - atsakė Volisas. - Ankstų rytą gavau 
trumpą žinutę, kad ji turi skubiai išvykti iš miesto. 

— Kur išvykti? 

— Nepasakė. 

— Kur tavo telefonas? 

— Palikau darbe. 

— Manai, aš visiškai bukas? - Jo riksmas nuaidėjo marmu- 
rinėmis vonios sienomis. Staigiu mostu nurėžė gabalą kitos 
ausies. 

Volisas kvėptelėjo, bet šįkart nesuriko. 

— Numečiau telefoną ant fotelio prieš eidamas nusišlapinti. 
Eik ir pažiūrėk. Pats pamatysi. 

— Pamatysiu, kad vedžioji mane už nosies. 

— Tikrai nevedžioju. Prisiekiu. 

— Nori, kad eičiau pažiūrėti, ar miegamajame yra telefonas? 
Puiku. Tik bėda, kad prieš tai turėsiu tave nužudyti, nes ne- 
ketinu paleisti, kol nepapasakosi, ką noriu žinoti, arba kol ne- 
mirsi. - Leido susivokti. - Man jokio skirtumo, bet savo dalią 
gali palengvinti. 

- Vis tiek ketini mane nužudyti. 

— Sakyk, kur Torė. 

— Nežinau. 

- Kurji? 

- Jei žinočiau, būčiau su ja. 

- Kurji? 

— Nežinau. Bet jei ir žinočiau, vis tiek nesakyčiau. 

- Ką gi, tada po penkių sekundžių mirsi. 

- Šūdą tau pasakysiu. Aš ją myliu. 

Diegas žybtelėjo kaip kertanti gyvatė, bet neperrėžė vyrui 
gerklės. Trenkė jo galvą į tualetą. Vyras sunkiai sudribo ant 
marmurinių plytelių grindų. Jo kakta paliko įdomią kraujo 
žymę ant balto porcelianinio unitazo. 

Rankšluosčiu su monograma Diegas švariai nuvalė skustu- 
vą, užlenkė ir išėjo iš vonios. Mobilusis gulėjo ten, kur Voli- 
sas ir buvo sakęs. Diegas iš sekyklos drabužinėje nepastebėjo, 
kaip eidamas į tualetą Volisas jį numetė. 

Vengdamas priekinių langų, skubiai nulipo žemyn. Į namą 
jis įėjo per virtuvę. Čia švietė vienintelė lempa, ir ta pati virš 
viryklės. Pakėlė Voliso mobilųjį prie lempos ir surado teksti- 
nes žinutes. Torė. Aštuonios keturiasdešimt septynios ryto. 
Rašė, kad staigiai turi išvykti iš miesto, bet nerašė kur. Tada 
Diegas peržiūrėjo Voliso skambučius. Daugelis - Torės nume- 
riu. Iš jos - nė vieno. Storulis sakė tiesą. 

Diegas savuoju telefonu paskambino Buhalteriui. 

— Gavau Torės Širos mobiliojo telefono numerį. 

— Aš prašiau sužinoti, kur ji. 

Diegas padiktavo numerį ir papasakojo apie tekstinę ži- 
nutę. 

— Viskas puiku, - kietai pasakė Buhalteris, - bet kur ji? 

— Volisas nežino. 

— Tu neiškvotei? 

- Jis nežino. 

— Nežino? Esamasis laikas? 

— Kokia iš to nauda, jeigu jį užmušiu? 

— Kas tau darosi, Diegai? Negyvas žmogus negalės tavęs at- 
pažinti. 

— Negalės ir Volisas. Jis manęs nematė. 

Reikšmingai patylėjęs Buhalteris paklausė: 

— Kur dabar esi? 

- Vis dar name. 

— Tad pamėgink dar kartą. Jis turi rankų ir kojų pirštus, 
penį. 

- Iš to nebus jokios naudos. 

Diegas pasitikėjo savo nuojauta, o Volisas atrodė iš tų, ku- 
rie mirs, bet apgins savo mylimąją. 

— Jis sako nežinąs, kur ji, ir aš juo tikiu, - spyrė Buhalterį 
Diegas. 

— Jokių palaidų galų, Diegai. 

— Juk sakiau: jis manęs nematė, o apie tave išvis neužsi- 
miniau. 

— Tu niekada nepalikdavai aukų gyvų. Kodėl dabar? Kodėl 
staiga taip išskydai? 

— Aš neišskydau ir nesuvaikėjau. Būtų rizikinga nužudyti 
Volisą, nes negaliu paprastai išsmukti. Vos atidarysiu duris, 
užvirs tikras pragaras. Jei policija bus greitesnė už mane, ne- 
noriu, kad sučiuptų su lavonu. 

— Atsisakai daryti tai, ko prašau? 

— Ko prašai, to neįmanoma gauti. Būtų bergždžia žudyti 
žmogų dėl informacijos, kurios jis neturi. 

Anam gale stojo ilga tyla, paskui pasigirdo: 

— Tai jau antras kartas šią savaitę, Diegai, kai mane nu- 
vylei. - Šilkinis Buhalterio balsas šiurpu nuėjo per Diego 
nugarą. 

Kiekvienas, nors kiek nutuokiantis apie Buhalterio būdą, 
žino, kas atsitinka tiems, kurie jį nuvilia ar susimauna. Diegas 
nesibaimino būti nugalabytas. Jis per daug talentingas ir ver- 
tingas, kad būtų šiaip pašalintas. Ne, Buhalteris ras kitų būdų 
jam nubausti, kitų... 

Staigus praregėjimas užgriuvo jį kaip krūva plytų. Tai jau 
antras kartas. 

Diegui viduriai apsivertė. Pamanė, kad susivems. Išjungė 
ryšį ir negalvodamas apie pasekmes atplėšė virtuvės duris. 
Ėmė spiegti signalizacija. Triukšmas buvo kurtinantis, bet 
Diegas jo beveik negirdėjo. Galvoj staugianti baimė pranaša- 
vo kai ką daug blogesnio negu suėmimas. 

Nuskuodė per akmeninę terasą, tada per pievelę. Kol pri- 
bėgo kiemo sieną, buvo jau uždusęs, bet nė nestabtelėjo, kad 
atgautų kvapą. Rankomis ir kojomis kabindamasis į lapingus 
vijoklius užsiropštė ant sienos. Pasiekęs viršų, permetė kojas 
ir šoko. Sunkiai žnegtelėjo ant žemės iš beveik keturių metrų 
aukščio. Keliai sugėrė visą smūgį ir juos baisiai suskaudo, bet 
greičio jis nesulėtino. 

Girdėjo artėjančių policijos automobilių sirenų ūbavimą, 
bet bėgo tiesiausiu keliu prie vogtos mašinos, jis skuodė atvi- 
ra vieta, užuot laikęsis šešėlių. 

Niekas jo nesulaikė. Pribėgęs mašiną buvo šlapias nuo pra- 
kaito ir taip drebėjo, kad vos sugebėjo paleisti variklį. Nepai- 
sydamas, kad gali atkreipti dėmesį, žvygindamas padangas 
nėrė nuo kelkraščio. 

Palinko prie vairo ir taip jį suspaudė, kad pirštai iš baimės 
ir įniršio pabalo kaip kaulas. Jo niekas nemokė melstis ir jis 
nežinojo jokių dievų, bet derėjosi su kažkuo neapibrėžtu ir 
karštai maldavo, kad ta bevardė aukštesnė galia jį išklausytų. 

Jis sulaužė nelaužomą savo įstatymą ir privažiavo tiesiai 
prie savo namų. Sustabdė taip staigiai, kad padangos ėmė 
rūkti. Šoko lauk, nespėjęs išjungti variklio, nė mašinos du- 
relių uždarė. Pastato durys buvo atviros, spyna nupjauta 
dujiniu pjovikliu. Diegas nėrė pro jas į visišką tamsą. Nulė- 

kė apgliaumijusiais koridoriais, bloga nuojauta ginė laiptais 
žemyn. Pasiekęs apatinį aukštą ir pamatęs savo valdų duris 
atlapotas staiga sustojo. Kvėpavimas tapo šaižus kaip pjūklas, 
ir tai buvo vienintelis garsas visame pastate. Pamanė, kad nu- 
mirs iš skausmo krūtinėje. Beveik troško, kad taip ir nutiktų, 
tada nesužinotų. 

Bet jis turi žinoti. 

Prisivertė įeiti į apšviestą tarpdurį ir pažvelgti į kambarį, 
kuris buvo jo saugus rojus. Iki šio vakaro. 

Izobelė gulėjo aukštielninka ant nugaros. Visiškai nuoga ir 
nešvankiai išskėsta. Veidas sudarkytas. Galūnės pamėlusios ir 
subraižytos. Matė kandimo žymių, tokių gilių, kad jos auksinė 
oda buvo trūkusi. Taip pat išdžiūvusios spermos. Ir kraujo. 

Jis visą dieną buvo laikomas nuošaly, kad Buhalterio pa- 
rankiniai turėtų laiko bauginti, kankinti ir nužudyti Izobelę, 
o šitaip padarę skaudžiai pamokyti Diegą aklo paklusnumo. 
Tik jos gražūs šilkiniai plaukai nepaliesti po antpuolio. Atsi- 
klaupęs prie lovos, Diegas glostė jos plaukus, į juos rypavo, 
glaudė tuos plaukus sau prie veido ir verkė į juos. 

Kai galiausiai atsistojo, jo keliai buvo sumedėję. Sutvarkė 
Izobelės kūną, kad vėl atrodytų kukliai. Švelniai atsegė sida- 
brinį kryželį. Pabučiavo sukandžiotas sutinusias lūpas - pir- 
masis jų bučinys, ir paskutinis. Galiausiai užtraukė ant jos 
antklodę. 

Apžvelgė kambarį, įvertino, kas jame, ir nusprendė, kad 
nėra nieko, ką vertėtų gelbėti, net ir brangus kilimas - ir jis 
nieko vertas. Išpylė auksinę žuvelę į klozetą ir nuleido vande- 
nį. Gailestingumo kirtis. Geriau, negu lėtai išvirti. 

Viduryje kambario sukrovė savo daiktus į krūvą, prikišo 
žiebtuvėlį ir palaukė, kol ugnis įsidegė. Kai atsuko kambariui 
nugarą, liepsnos jau laižė lovos patalynę, Izobelės laidotuvių 
karstą. 

Lėtai, sunkiai grįžo per buvusį fabriką į gatvę. Jau užuodė 
dūmus ir suprato, kad netruks ilgai, kol liepsnos apims visą 
pastatą. 

Mašinos, žinoma, nebebuvo. Bet tai nebuvo svarbu. Nuėjo 
šaligatviu spausdamasis prie pastatų, dešine ranka gniaužda- 
mas kelnių kišenėje skustuvą, svarstydamas, gal Buhalteris 
dar nebaigė jam keršyti. 

Ir jau velnioniškai aišku, kad ir pats dar nebaigė reikalų su 
Buhalteriu. 


Ai skyrius 


Il: Bonelis Volisas atgavo sąmonę, gulėjo kniūbsčias ant vo- 
nios grindų. Kažkas buvo palinkęs virš jo ir švietė žibintuvėliu 
į akį, laikė pakėlęs voką pirštinėta ranka. 

— Pone Volisai, ar girdite mane? 

— Nusuk tą prakeiktą šviesą. - Nuo jos po kiaušu tarsi ada- 
tomis badė. 

Greitosios medikas nepaklausė. Tik praplėšė kitą Voliso akį 
ir pamosavo žibintuvėliu per pirštą nuo vyzdžio. 

Volisas trenkė per ranką su mėlyna pirštine. Ar bent mėgi- 
no. Viso labo grybštelėjo orą ir suvokė, kad mato dvi rankas ir 
nusitaikė ne į tą. 

— Pone Volisai, prašyčiau gulėti ramiai. Jums smegenų su- 
trenkimas. 

— Dėl manęs nesijaudinkit. Ar sučiupote jį? 

— Ką? 

— Tą išperą, kuris man tai padarė. 

— Kai atvykome, užpakalinės durys buvo atviros. Užpuoli- 
kas pabėgo. 

Volisas mėgino atsisėsti, o greitosios medikai stengėsi nu- 
laikyti jį gulom. 

— Man reikia pasikalbėti su policininkais. 

— Pone Volisai, jie apieško valdą. 

— Eik ir pakviesk juos. 

— Su pareigūnais galėsit pasikalbėti vėliau. Jie norės jūsų 
pareiškimo. O kol kas nuvešime jus į greitosios pagalbos ligo- 
ninę, kad peršviestų... 

— Niekur manęs nevešite. - Volisas nubloškė į šalį jauno 
vyro ranką, ir šįkart jo smūgis buvo tikslus. - Atstokit nuo 
manęs. Man nieko rimto. Turiu perspėti Torę. Atneškit mano 
telefoną. Jis miegamajame ant fotelio. 

Du greitosios medikai susižvelgė, tada vienas atsistojo ir 
dingo už durų. Po minutės grįžo. 

— Ant fotelio nėra jokio telefono. 

Volisas dusliai suaimanavo. 

— Jis paėmė mano telefoną. Jame yra jos numeris. 

— Kieno numeris? 

— Jėzau! Kieno, manote? Torės. 

— Pone, gulkitės ir leiskite mums... 

Jis griebė jaunam vyrui už uniforminių marškinių. 

— Juk sakiau, kad man viskas gerai. Bet jei kas nors atsitiks 
Torei, pirmiausia surasiu tave ir paversiu tavo gyvenimą tikru 
pragaru. Tad verčiau tuojau pat atvesk čionai farą! 


———8 > 


Koburnas buvo išmokytas greitai pamiegoti ir atgauti jėgas, 
kaip išmokytas ir visa kita daryti veiksmingai. Atsibudo po 
dviejų valandų ir jautėsi atsigavęs, jei ir nevisiškai pailsėjęs. 

Honorata miegojo tarsi prisvilusi prie jo. Jo dešinė ran- 
ka buvo nutirpusi ir nuspausta tvinkčiojo, bet neatitraukė 
nuo jos krūtų. Nenorėjo žadinti, kol nebūtina. Ir rankai ten 
buvo gera. | 

Jos dešinė ranka gulėjo jam ant krūtinės, ir jis sukrėstas 
suprato, kad miegodamas uždėjo ant jos savo kairiąją ir laikė 
prispaudęs tiesiai prie širdies. 

Turėjo prisipažinti: Honorata jį pričiupo. Ši kukli ir ištiki- 
ma savo vyrui antrokų mokytoja dulkinosi su juo taip pat ais- 
tringai, kaip prieš dvi dienas grūmėsi, net gebėjo palįsti po 
sena surandėjusia jo oda. 

Jos bruožai buvo švelnūs ir moteriški, bet prireikus ji būda- 
vo kieta. Net tais kartais, kai Honorata pasielgdavo taip neap- 
galvotai, kad rankos niežėdavo ją pasmaugti, žavėdavosi jos 
drąsa. Buvo tikras: jeigu nuskriaustų jos dukrelę, užmuštų jį 
arba pati mirtų. 

Pagalvojęs apie Emilę, nejučia nusišypsojo. Mažoji tauška- 
lė. Jam buvo lengviau žinant, kad ji saugi, bet nesidžiaugia jos 
atsikratęs, kaip tikėjosi. Veikiausiai daugiau jos nebepamatys, 
bet, vos pamatęs kokį rausvą padarą išpūstomis akimis, kiek- 
vieną kartą prisimins Emilę. Kai tik prisimins, kaip patikliai ir 
prielankiai ji bučiavo jam į žandą, širdies gilumoje sumaus. 

Ir dabar maudė. 

Bet jis nustūmė tas mintis į šalį. Pastaruoju metu ir taip į 
galvą lenda visokios kvailystės, ir niekaip kitaip negalėtų pa- 
aiškinti savo sentimentalumo, tik tuo, kad ištrūkus iš sandė- 
lio jo užduotis virto pamišėlišku jovalu. Nenuostabu, kad taip 
išskydo. Nenuostabu, kad, užuot galvojęs, ką daryti toliau, 
guli ir mėgaujasi Honoratos nuogumu, leidžia jam tarsi ko- 
kiam gydomajam balzamui sunktis į kūną. 

Velniai rautų, ji buvo saldi. Stangri, karšta ir slidi nuo ais- 
tros jam. Pati ta. 

O kai sužinojo, kad jis pirmas meilužis, kurį ji prisileido 
po vyro mirties, pasijuto tikras supermenas. Tada viskas ir 
ėmė trikti: paprastas pasibarškinimas virto kai kuo daugiau, 
jis užsimanė pajusti jos rankas ant savo kūno, panoro, kad 
ji žinotų, jog čia ne prisiminimai, ne praeities vaiduoklis, o 
vyras iš kūno ir kraujo, ir šis vyras drebina jos pasaulį, kelia 
geismą. 

Ir tai jį išgąsdino. 

Nes niekada iki šiol per visą gyvenimą jam nereikėjo ir jis 
nenorėjo, kad kas nors jo trokštų ar geistų. 

Gerai bent, kad šios pinklės trumpalaikės, kai viskas baig- 
sis, galės dingti, ir niekas jo nebepančios. Juodu grįš prie savo 
ankstesnio gyvenimo ir niekada daugiau nebepamatys vienas 
kito. Jis aiškiai pasakė, kaip viskas bus, ir ji sutiko. 

Na ką gi, jis leido jai miegoti prisiglaudus. Jeigu nori jį lai- 
kyti - puiku. Puiku. Tol, kol abu supranta, kad toks artumas 
laikinas. Kita vertus, nepaneigsi, kad labai gera turėti ją prie 
šalies. Nuo kiekvieno jos įkvėpimo jam šiurpsta oda. Minkšta 
ir glotni jos šlaunis ilsisi ant jo šlaunies. Krūtys kaip pagalvė 
globia jo ranką, plaštaka įsitaisiusi jos šlaunų trikampyje. Jei 
pasuktų ranką ir delnu suimtų... 

Jo gaigalas pabudo ir stryktelėjo. 

Juk juodu dar kartą gali tai padaryti, tiesa? Kam nuo to 
bėdos? Jis neketina niekam pasakoti. O ji - tuo labiau. Jei 
pasuktų ranką ir imtų glostyti, ji atsibustų šypsodamasi, su- 
glebusi ir pasiruošusi jį priimti. 

Jie bučiuotųsi. Erotiškai. Jos burna būtų tokia neapsako- 
mai gundanti, kad vis skverbtųsi į ją, skverbtųsi ir mėgautųsi 
jau pažįstamu skoniu. Liežuviu liestų jos spenelius, ji vedžio- 
tų nykščiu per pačią jo gaigalo galvą ir jaustų, kad šis tuoj tuoj 
suputos, ir jis krutėtų joje. 

O gal ne. Galbūt jis darytų kai ką, ko nėra daręs su jokia 
moterimi. Gal jis tiesiog... būtų. Būtų ramiai. Jokio judesio, 
tik daužytųsi jų širdys. Jokio veiksmo, kad greičiau baigtųsi 
ir jis galėtų eiti prie kitų reikalų, fiziškai gal pasisotinęs, bet 
širdyje nepaveiktas. 

Ne, gal šį kartą jis tiesiog mėgausis būdamas susijungęs su 
kitu žmogumi taip glaudžiai, kaip tik gali du žmonės. Jis mė- 
gausis susijungęs su Honorata. 

Kai jie jau bus taip susiderinę, gal ją net pabučiuos. Ir jeigu 
ji pabučiuos jį, kaip paprastai daro, jis tikriausiai nesusilaikys. 
Turės krutėti. Kitaip negalės. 

Paskui trauks ją per dantį, kokia pasileidusi, o ji apsimes 
įsižeidusi. Trauks per dantį dėl jos tatuiruotės, taip nuodė- 
mingai išvedžiotos tarp dviejų duobučių vos aukščiau dailaus 
užpakaliuko. Pasakys, kad ten darbuodamasis ir regėdamas 
tokį sultingą vaizdą menininkas buvo laimingas šunsnukis. 
Lažinuosi, jam tas darbas buvo malonus, pasakys. Tada jis pa- 
pasakos, kokia bus jo profesija kitame gyvenime. Bus tatui- 

ruočių meistras, ir jo specializacija bus pradinių klasių moky- 
tojos, apkauštančios nuo uragano kokteilių ir užsimanančios 
tatuiruotis tokioje vietoje, kurią... 

Ne kiekvienas mato. 

Jo tingios svajos staiga nutrūko. 

Atstūmė ją ir šoko iš lovos. 

— Honorata, atsibusk! 

Pažadinta iš saldaus miego, ji išsigandusi pasirėmė alkūnė- 
mis ir užsidengė akis nuo ryškios šviesos, nes jis įjungė lempą 
palubėje. 

— Kas atsitiko? Ar kas nutiko? 

— Ne. Apsiversk. 

— Ką? 

— Gulkis ant pilvo. 

Jis atsiklaupė šalia ant čiužinio ir apvertė ją kniūbsčią. 

— Koburnai! 

- Sakei „įtikino“. 

— Ką? Leisk keltis. 

Jis uždėjo savo didelį delną jai ant užpakalio ir laikė pri- 
spaudęs. 

— Tavo tatuiruotė. Sakei, kad prisigėrei ir buvai lengvai įti- 
kinama. Įtikinama, kad leistumeisi tatuiruojama? 

— Taip ir buvo. Man iš pat pradžių nepatiko tas sumany- 
mas, bet Edis... 

— Mygo? 

— Edis niekada nemygdavo ką nors daryti prieš mano valią. 

— Gerai, įtikino. 

- Panašiai. Ėmė šaipytis, kad neišdrįsiu. Galiausiai pasi- 
daviau. 

Koburnas klūpėjo ant kelių šalia jos ir žiūrėjo į įmantrų 
piešinį. 

- Jis parinko ir vietą. 

— Sakė, kad ji seksuali. 

— Tikrai. Nepaprastai seksualu. Bet nemanau, kad dėl to 
jos norėjo šioje vietoje. - Koburnas prisimerkęs žvelgė į įvi- 

ją tatuiruotę ir vedžiojo per ją pirštų pagalvėlėmis. - Ką ji 
reiškia? 

— Nieko nereiškia. - Ji žvelgė per petį. - Jau sakiau: kaž- 
koks kiniškas ženklas. 

— Jis ką nors reiškia, kitaip kam būtum jį išsirinkusi? 

— Ne aš išsirinkau. Išrinko Edis. Iš tikrųjų tai jis... 

Koburno galva taip ir loštelėjo. 

Jų akys susitiko. 

— Jis jį sukūrė. 

Jie keletą sekundžių spoksojo vienas į kitą, tada Koburnas 
pasakė: 

— Mes ką tik radome lobių žemėlapį. 


—8 


Torė jau šimtąjį kartą galvojo apie išmėsinėtą savo telefoną. 
Ir jau šimtąjį kartą tiesė ranką, norėdama įdėti bateriją ir pa- 
skambinti Boneliui. Ilgėjosi pokalbių su juo. Tai kas, kad jis ne 
itin išvaizdus ir stuomeningas? Ir ne pabaisa. Jis jai patiko. 
Žinojo, kad jo žavėjimasis ja nuoširdus ir gali peraugti iš ais- 
tros - ar ji drįstų apie tai pagalvoti? - į tikrą meilę. Jis bus su- 
nerimęs, kad ji taip staigiai išvyko, spėlios, kodėl nežinia kur 
prašapo nieko nepaaiškinusi, kodėl neatsiliepia į skambučius, 
juk aišku, kad skambina. 

Jei nors kiek pagalvos, pats supras, kad jos išvykimas iš 
miesto susijęs su drauge, apie kurią yra pasakojusi, su ta, kuri 
pagrobta. Gal klausėsi paskutinių žinių apie Honoratą ir apie 
tai, kad jųdviejų su Emile ieškoma. 

Pasiuntusi trumpą tekstinę žinutę Boneliui, kad išvyksta 
iš miesto, ji paraidžiui laikėsi Koburno nurodymų, nors ir 
abejojo, ar reikalingas toks atsargumas. Atvykusios į namą, 
po pusvalandžio abi su Emile jau kepė smėlio tortus žaidimų 
aikštelėje netoli ežero kranto. Ir taip įsijautė, kad kartkartė- 
mis užmiršdavo, ko išsiruošė į šią ekskursiją. 

Bet vos tik prisimindavo niūrias aplinkybes, iškart skaus- 
mingai jausdavo, kaip ilgisi patikimojo Bonelio. Dilgtelėdavo 

pyktis ant Koburno dėl griežtų nurodymų. Torė iš prigimties 
nepakentė taisyklių ir didumą gyvenimo praleido jas laužy- 
dama. 

Bėgant valandoms pyktis vis augo, ir dabar, gulėdama vie- 
na lovoje ir trokšdama nešvankaus Bonelio draugijos, ji nu- 
sprendė, kad nieko blogo nenutiks, jei trumpai jam paskam- 
bins ir patikins, kad jai viskas gerai, tebėra tokia įkaitusi ir 
beprotiškai jo ilgisi. 

Atsisėdo ir jau buvo betiesianti ranką prie telefono ant 
naktinio stalelio. O tada suklykė. 

Lovos kojūgalyje stovėjo vyras su slidinėtojo kauke. 

Jis liuoktelėjo ir pirštinėta ranka užspaudęs burną nuslo- 
pino riksmą. Torė šoko kaip pelkių puma, nubloškė jo ranką 
nuo veido ir iššiepusi dantis, išleidusi nagus pati puolė. Jos 
neįtikimai raumeningas ir išmankštintas kūnas nebuvo tik 
parodai. Buvo stipri kaip dauguma vyrų ir įgudusi naudoti 
savo jėgą veiksmingai. Užpuolikas vos išvengė smūgio kulnu 
tarsi poliakale tiesiai į sėklidę. 

Ji mėgino nuplėšti slidinėtojui kaukę nuo veido, bet jis su- 
čiupo už riešo ir taip stipriai pasuko, kad ji išgirdo traškant 
kaulus. Suriko iš skausmo. Įsibrovėlis trenkė pistoleto ranke- 
na jai į smilkinį. Tarsi aksominė antklodė ją apgaubė tamsa. 
Paskutinė mintis buvo apie Emilę ir Honoratą - kaip niekin- 
gaijas apvylė. | 

Doralas nusiplėšė kaukę ir pasilenkė prie sudribusio Torės 
kūno. Rankomis įsirėmęs į kelius, mėgino atgauti kvapą ir su- 
šnarpšti nosį užkimšusį kraują. Ta kalė trenkė tikslų smūgį. 
Parodys jai, iš kur kojos dygsta. Parodys, kad jis ne iš tų vyrų, 
kurie leidžiasi moterų šitaip dergiami. Skolingas jai ir už tą 
kartą mokykloje, kai ji ne tik jį atstūmė, bet ir pasityčiojo iš jo 
negrabių pastangų sugundyti. 

Mintis, kad galiausiai ją pamokys, buvo be galo maloni. 
Ranka pati nusileido prie kelnių praskilo. Bet tebegrabalio- 

damas užtrauktuką apsigalvojo. Buhalteriui tai nepatiktų. Ne 
dėl kokių skrupulų, o dėl gaišaties. Buhalteris nekantriai lau- 
kia jo skambučio, ir šįkart žinia turi būti gera. 

Bomba automobilyje nepribaigė nei Koburno, nei Honora- 
tos. Buhalteris sutiko blogą žinią tūžmingiau, negu Doralas 
tikėjosi, nors, tiesą sakant, tikėjosi ko nors panašaus į Hitle- 
rio reakciją sužinojus apie Trečiojo reicho krachą. 

— Prakeiktas kvailys! Sakei, kad jis ten buvo. 

— Buvo. Pats mačiau. 

— Tai kaip galėjo išsisukti? 

— Aš ne... 

— Ir kodėl prieš pasitraukdamas nepatikrinai ir neįsitikinai, 
kad jis negyvas? 

— Mašina visa liepsnojo. Nebuvo jokių galimybių pa... 

- Doralai, man jau bloga nuo tavo išsisukinėjimų. 

Ir panašiai keletą minučių. Bet geriau jau šitoks burnoji- 
mas negu šalti santūrūs paskutiniai žodžiai. 

- Jeigu nieko daugiau nesugebi, man tavęs nereikia, tiesa? 

Tą akimirką Doralas suprato: jeigu neras Koburno su Ho- 
norata, jis miręs. 

Arba. 

Jam dingtelėjo, kad išties turi kitą išeitį. Jis gali nužudyti 
Buhalterį. Ši išdavikiška mintis įsiskverbė į jo sąmonę ir ža- 
dino vaizduotę. Juo daugiau svajojo, juo labiau žavėjo tokia 
galimybė. Kodėl ne? 

Pagrindinė kliūtis klausimui Kodėl ne? buvo ta, kad Buhal- 
terio galas reikštų ir jo gerovės pabaigą. Bet kas sakė, kad jis 
pats negali perimti Buhalterio veiklos, ypač dabar, kai pagrin- 
das taip kruopščiai padėtas? 

Taupydamas laiką, Doralas nusprendė tą gundančią mintį 
apsvarstyti ateityje, o kol kas iš po žemių iškasti Honoratą su 
Koburnu. Troško to šikniaus mirties, nesvarbu, ar būtų Bu- 
halteris liepęs, ar ne. Todėl paskambino Amberei, tuščiagalvei 
Torės sveikatingumo centro sekretorei. Prisistatė esąs vyru- 

kas, su kuriuo ji vakar susipažino prie sumuštinių kiosko, ir 
pakvietė merginą išgerti. 

Ji suvaidino sunkiai prieinamą. Jau po vienuoliktos, kodėl 
jis taip vėlai paskambino, aikštingai paklausė, šeštą ryto tu- 
rinti atidaryti centrą. 

Doralas rėžė pirmą į galvą šovusią mintį: 

- Tiesiog neapsikenčiau matydamas, kaip tokia gerutė ve- 
džiojama už nosies. 

— Ką turi galvoj? 

— Torė kalbina kitas merginas į tavo vietą. 

Lengvabūdiškas melas suveikė kaip burtų lazdelė. Ji pa- 
kvietė jį į namus vakarinės taurelės, ir užteko dviejų degtinės 
kokteilių su toniku, kad mergina imtų vardyti, kuo Torė pra- 
našesnė už ją, be viso kito, turi ir namą Pončartreino ežero 
pakrantėje - išviliojusi iš buvusio vyro. 

Paliko Amberę pažadėjęs netrukus pakviesti pietų į resto- 
raną „Commander's Palace“ ir iškart pranešė Buhalteriui apie 
savo atradimą. O kad būtų dar stipriau, pasisiūlė pats nuva- 
žiuoti į Torės namą prie ežero ir patikrinti. Jo pastangos atsi- 
pirko. Tai bent sėkmė. Neužklupo nei Koburno, nei Honora- 
tos, bet rado Emilę, miegančią svečių kambaryje, o tai beveik 
taip pat gerai. Kuo greičiau praneš Buhalteriui ką nors teigia- 
ma, tuo geresnė bus darbinė aplinka, tuo sveikiau visiems. 

Keikdamas savo paties protingą sprendimą, sustabdžiusį 
nuo paaugliškų troškimų, užtraukė praskiepą, pasilenkė ir 
sušnibždėjo: 

— Tavo putė niekada nesužinos, ko neteko. 

Atsitraukė ir nutaikė pistoletą Torei į galvą. 

Hamiltono lėktuvas nusileido Lafajeto oro uoste trečią trisde- 
šimt Niujorko laiku, tad valandą sutaupė. Buvo paryčių me- 
tas, oro uostas apytuštis, dirbo tik uosto tarnybos. 
Hamiltonas pirmas išlipo iš lėktuvo. Maloniai pasisveiki- 
no su vyru, dedančiu trinkeles po lėktuvo ratais, ir paaiškino, 

kadjie parengties komanda, atsiųsta Valstybės departamento 
užtikrinti saugumo per būsimą aukštų pareigūnų vizitą. 

— Tikrai? Kas? Prezidentas? 

— Negaliu atskleisti, - maloniai šypsodamasis atsakė Ha- 
miltonas. - Nežinome, kiek ilgai truks mūsų užduotis. Pilotai 
lauks lėktuve. 

— Taip, pone. 

Paskui Hamiltoną išlipę šeši vyrai išnešė amuniciją ir 
sukrovė į du juodus ševrolė visureigius tamsintais langais, 
Hamiltono iš anksto užsakytus ir laukiančius prie nusilei- 
dimo tako. 

Jeigu jaunuoliui ir kilo mintis, kam Valstybės departamen- 
to atstovams automatiniai ginklai ir speciali įranga, protingai 
nutarė klausimą pasilaikyti sau. 

Praėjo vos kelios minutės, kai nusileido lėktuvas, o ko- 
manda visureigiais jau rūko tolyn priemiesčiais. Hamiltonas 
pasakė vairuotojui Vanaleno namų adresą, ir šis įvedė jį į 
GPS. Hamiltonas norėjo pirmiausia čia stabtelėti ir atiduoti 
pagarbą Tomo našlei. Jis skolingas Tomui. Skolingas jo naš- 
lei. Šiaip ar taip, jis pasiuntė Tomą į susitikimą prie apleistų 
geležinkelio bėgių. 

Labai jau drąsu atsibelsti čia gūdžią naktį, bet tikėjosi, kad 
ji nemiegos, bus apsupta draugų, kaimynų ir giminaičių, kurie 
atskubėjo pas ją, išgirdę apie Tomo mirtį. 

Labiausiai baiminosi, kad ras ją vieną. Dėl neįgalaus sūnaus 
jie buvo tapę atsiskyrėliais, patys vienatvei save pasmerkę. Iš 
to, ką žinojo apie Dženisę, Hamiltonas sprendė, kad nebūtų 
nieko stebėtino, jeigu žuvus Tomui ji visiškai užsisklęstų nuo 
pasaulio. Tragišką žinią pranešę agentai iš Tomo biuro papa- 
sakojo Hamiltonui, kad atlikę niūrią pareigą greitai buvo iš- 
prašyti iš namų. 

Agentai, pasiųsti apklausti jos dėl vyro nužudymo, elekt- 
roniniu paštu parašė, kad ponia Vanalen bendradarbiavo ir 
atsakė į visus jų klausimus, bet vos baigus apklausą palydėjo 

iki durų ir atsisakė pasiūlymo, kad kapelionas ar psichologas 
pabūtų suja per naktį ir apmaldytų sielvartą. 

Kai Hamiltonas jai paskambino, našlė jį iškeikė, o antrą kar- 
tą išvis atsisakė kalbėti. Įtarė, kad visi mėginimai ją paguosti 
baigėsi taip pat. Vis dėlto vylėsi, kad klysta. Tikėjosi, kad ras 
jos namus pilnus žmonių ir susitikimas bus ne toks keblus, ne 
toks krintantis į akis, o jo tikslas ne toks akivaizdus. 

Nors jo svarbiausias atvykimo tikslas ir buvo atiduoti pa- 
garbą, jis turėjo ir slaptų sumetimų. Pavadinkime tai žvejy- 
bos išvyka. 

Buvo šiokia tokia tikimybė, kad galbūt Dženisė ką nors žino 
apie Buhalterį, tebūnie tai viso labo nuotrupos, kurias Tomas 
jai numesdavo ir kurias laikui bėgant ji surinko ir sudėliojo, 
kaip kartais sudėliojamas iš smulkmenų net sunkiausias gal- 
vosūkis. Atsitiktinai kibukai gali susidėlioti bent į didesnį dė- 
lionės vaizdą. 

Hamiltonui reikėjo žinoti, ką Dženisė Vanalen nutuokia. 

Visureigyje veltui nešvaistė laiko. Paskambino į Tamboro 
šerifo įstaigą ir pareikalavo, kad sujungtų su pavaduotoju 
Krofordu. Jam paaiškino, kad Krofordas laikinojoje vadavie- 
tėje ir šiuo metu tualete. 

- Kai grįš, pasakykit, kad man paskambintų. Šiuo nu- 
meriu. 

Atsijungė ir dar kartą patikrino telefoną, ar nemėgino pri- 
siskambinti Koburnas. Nieko. Po dviejų minučių rankoje su- 
spurdėjo telefonas. Jis trumpai atsiliepė: 

— Hamiltonas. 

- Čia pavaduotojas Krofordas. Prašėte paskambinti. Kas 
jūs? 

Hamiltonas prisistatė. 

- Šiąnakt biuras čia neteko žmogaus - mano žmogaus. 

— Tomo Vanaleno. Reiškiu užuojautą. 

- Arjūs tiriate bylą? 

- Iš pradžių tyriau. Kai buvo nustatyta Vanaleno tapatybė, 
perėmė jūsų žmonės. Kodėl nekalbate su jais? 

— Kalbėjau. Bet, manau, yra kai kas, ką turėtumėt žinoti, 
nes tai susiję su kitomis jūsų bylomis. 

— Klausau. 

— Šį vakarą Tomas Vanalenas vyko prie apleistų geležinke- 
lio bėgių turėdamas vienintelį tikslą: paimti ponią Džilet ir 
nuvežti į saugų prieglobstį. 

Krofordas kurį laiką svarstė, ką išgirdęs, tada paklausė: 

— Iš kur žinote? 

— Nes pats tarpininkavau dėl susitarimo su Li Koburnu. 

— Aišku. 

— Abejoju, - atrėmė Hamiltonas. - Neįsižeiskit. 

Pavaduotojas kurį laiką tylėjo; ar įsižeidė, ar buvo susikau- 
pęs - Hamiltonas nežinojo. Nelabai jam ir rūpėjo. 

— Morge tik vienas kūnas, - galiausiai pasakė Krofordas. — 
Tai kas atsitiko poniai Džilet? 

— Puikus klausimas, pavaduotojau. 

— Ar Koburnas pakišo Vanaleną? 

Hamiltonas suprunkštė. 

— Jeigu Koburnas būtų norėjęs, kad Vanalenas mirtų, ne- 
būtų varginęsis dėti bombos. 

— Ką norite pasakyti, pone Hamiltonai? 

— Kažkas, be Koburno ir manęs, žinojo apie tą susitikimą ir, 
kad ir kas jis būtų, norėjo, kad ponia Džilet mirtų. Kažkas pa- 
dėjo tą bombą tikėdamasis vienu šūviu nušauti du zuikius - 
faro našlę ir vietos FTB agentą. Kažką siaubingai nervino jų- 
dviejų suartėjimas, tad tas kažkas veikė greitai ir žiauriai, kad 
jiems sutrukdytų. 

— Kažkas? Turite minčių - kas? 

— Kas nors klausosi šio pokalbio? 

— Aš neseku. 

- Aišku, nesekate. Jūsų įstaiga kiaura kaip rėtis. Taip pat 
policijos skyrius, su liūdesiu įtariu - ir Tomo padalinys. - Jis 
patylėjo, leisdamas šerifo pavaduotojui užginčyti. Iškalbinga, 
kad šis nepuolė prieštarauti. Ar susitepęs, ar ne, Krofordas 

nematė reikalo neigti kaltinimų. - Aš nemokau jūsų, pava- 
duotojau, kaip geriau daryti savo darbą... 

— Bet? 

- Bet jeigu nenorite daugiau lavonų savo lavoninėje, ku- 
rių čia per kelias dienas buvo sočiai, geriau pasistenkite ir 
padvigubinkite žmonių skaičių, kad rastumėt ponią Džilet ir 
Koburną. 

— Arji su juo savo noru? 

— Taip. 

— Taip ir maniau. Ar Koburnas dirba jums? 

Hamiltonas tylėjo. 

— Ar Koburnas, nežinau, dėl kažkokių priežasčių, ją už- 
verbavo? Bent taip man tada atrodo. Ką juodu užčiuopė, kad 
žmonės trokšta jų mirties? 

Hamiltonas ir vėl nieko neatsakė. 

Pavaduotojas atsiduso. Hamiltonas įsivaizdavo, kaip pirš- 
tais braukia per plaukus. Jeigu turi plaukų. 

— Pone Hamiltonai, jie tris dienas sėkmingai išvengė perse- 
kiotojų. Nežinau, ką dar galiu padaryti, ypač dabar, kai kitos 
jėgos, kaip sakote, visą laiką mane keliais žingsniais aplenkia. 
Bet jeigu man pasiseks ir sugebėsiu juos išbaidyti, kas tada? 

— Man pirmam paskambinsite, - atžariai metė Hamiltonas. 


R2 skyrius 


|: Koburnas sustabdė mašiną prie šaligatvio priešais Steno 
Džileto namą, Honorata pasakė: 

— Įsivaizdavau, kad įtykinsim kaip vakar popietę. 

— Pavargau slampinėti aplink. Laikas mudviem susitikti 
akis į akį. 

Einant takeliu prie priekinių durų, ji nervingai pažvelgė į jį. 

— Ką ketini daryti? 

— Tu paskambinsi, o aš įsiveršiu. 

Jis aiškiai matė, kad jai sunku susitaikyti su šia nelengva 
užduotimi, bet ryžtingai žengė į prieangį ir paspaudė durų 
skambutį. Abu išgirdo varpelių aidą viduje. Koburnas prisi- 
spaudė prie sienos šalia durų. 

Honorata matė, kaip jis išsitraukė pistoletą iš už juostos, ir 
tai ją išgąsdino. 

— Ką ketini daryti? 

- Jis gali netrokšti mūsų draugijos. 

— Tik nesužeisk jo. 

— Ne, nebent priverstų. 

— Jis geria vaistus nuo kraujospūdžio, šis per didelis. 

— Tokiu atveju, tikiuosi, gerai pagalvos prieš iškrėsdamas 
kokią kvailystę. 

Išgirdęs artinantis žingsnius, jis mostelėjo laisva ranka. 
Durys atsidarė, tada labai greitai nutiko keletas dalykų. Ėmė 
cypsėti neišjungta signalizacija. Stenas, pamatęs Honoratą, 

riktelėjo iš nuostabos, čiupo jai už rankos ir įsitempė per 
slenkstį. 

Koburnas spriegė paskui ją į prieangį ir koja užtrenkė duris. 

Jis paliepė Honoratai išjungti signalizaciją. Tada pastūmė 
ją tolyn nuo pavojaus, nes Džiletas pritūpė, puolė pirmyn ir 
smogė peiliu tiesiai jam į pusiaują. 

— Ne! - sušuko Honorata. 

Koburnas išsilenkė, įtraukė pilvą, bet peilio galiukas per- 
rėžė palaidus marškinėlius ir pasiekė odą. Koburną labiau 
apstulbino ne skausmas, o antpuolio nuožmumas, ir jis aki- 
mirksniu suprato, kad Džiletas buvo pasirengęs. Naudodama- 
sis įsibrovėlio nuostaba, senis išspyrė jam iš rankos pistoletą. 

Koburnas nusikeikė ir pamėgino sučiupti Džileto ranką su 
peiliu. Nepataikė, ir Džiletas dar kartą nuožmiai mostelėjo 
peiliu, šį kartą perdrėskė Koburnui petį. 

— Liaukis, seni, - sušuko Koburnas, išsisukdamas nuo dar 
vieno staigaus dūrio. - Mudviem reikia pasikalbėti. 

Džiletas nekreipė dėmesio. Jis toliau niršiai puolė Koburną. 

Nutildžiusi nesiliaujantį signalizacijos pypsėjimą, Honora- 
ta kone verkė. 

— Stenai, prašau! Liaukitės! 

Arba senasis vyras buvo toks įniršęs, kad nieko negirdėjo, 
arba nusprendė nekreipti dėmesio į jos maldavimą. Atrodė, 
jis pasiryžęs nusmeigti ar bent rimtai sužaloti Koburną, todėl 
šiam nieko neliko, tik pačiam agresyviai pulti. Jis tikėjosi, kad 
buvęs jūrų pėstininkas priešinsis, karštai ginčysis, pūs krūti- 
nę. Bet tokio antpuolio nesitikėjo. 

Abu vyrai kovėsi žūtbūtinai. Laužė baldus, vartė lempas, 
numetė paveikslus nuo sienų. Sėlino, spyrė, smogė. Koburnas 
neturėjo kada atsikvėpti ir apsižvalgyti, kur jo pistoletas, juo 
labiau jį sugriebti - Džiletas tą pat akimirką būtų susmeigęs 
peilį. Taip ir kovėsi abu plikomis rankomis, kaip buvo išmoky- 
ti, tarsi tai būtų gyvybės ar mirties klausimas. 

O Honorata nesiliovė abiejų maldavusi liautis. 

— Pasiduok, - dar kartą atblokšdamas peilį suurzgė Ko- 
burnas. 

Bet Džiletas neatlyžo. Visas buvo kruvinas. Nuo Koburno 
kraujo. Kai peilio ašmenys iki kaulo perrėžė Koburnui dilbį, 
šis sušvokštė nešvankybę. Velniop vyro amžių, pamanė, vel- 
niop jo didelį kraujospūdį, velniop ir Semper fidelis! - jūrų pės- 
tininkų šūkį apie amžiną ištikimybę. Puolė iš visų jėgų ir tol 
neatlyžo, kol tikslus smūgis į galvą privertė Džiletą susvirdu- 
liuoti ir atsilošti. 

Koburnas šoko ir griebė ranką su peiliu. Džiletas nesiruošė 
savo noru atiduoti peilio - nejo būdui, bet jaunesnis vyras taip 
užsuko jam riešą, kad suriko iš skausmo. Pirštai atsigniaužė, 
ir peilis iškrito. Koburnas parvertė senį kniūbsčią ant grindų, 
įrėmė kelį į nugarą ir užlaužė rankas iki pat menčių. 

Honorata jau garsiai raudojo. 

— Garaže ant darbastalio yra lipnios juostos ritinys, - pasa- 
kė jai Koburnas. - Atnešk. 

Ji darė ką paliepta, rodos, supratusi, kad ginčydamasi tik 
pailgintų tiek jo, tiek Džileto kančias. Koburnas džiaugėsi, 
kad bent šito nereikia jai aiškinti, nes ir tiems keliems žo- 
džiams vos užteko dvasios. 

Įbedęs žandą į grindis, Džiletas suurzgė: 

— Tu lavonas. 

— Kol kas dar ne. - Nors kraujas iš jo rankos tryško fontanu. 

Honorata grįžo su juostos ritiniu. Koburnas liepė jai atplėš- 
ti gabalą ir surišti uošviui rankas. Ji pažvelgė į vyrą, kurio pa- 
vardę turėjo, tada į Koburną ir atsisakydama papurtė galvą. 

- Klausyk, - švokšdamas iš skausmo ir nuovargio pasakė 
Koburnas, - man gali prireikti jo žinių, todėl mažiausiai no- 
riu jį pritrenkti ar nužudyti. Bet negalėsime padaryti ko atėję, 
jeigu man reikės kautis su juo, o jis nesiliaus priešintis, jeigu 
nesutramdysiu. 

Jis nebuvo tikras, ar dar kartą atremtų Džiletą, jei šis išsi- 
suktų ir vėl pultų. Jam reikėjo sutramdyti seną užsispyrusį 
aviną, kol pats dar turi jėgų, kol dėl sužeistos rankos nenu- 

kraujavo. Greitai sumirksėjo, kad prakaitas negraužtų akių, ir 
pažvelgė į Honoratą. 

— Surišti jį - vienintelė išeitis, kad mudu sunkiau nesužeis- 
tume ar nenudobtume vienas kito. Tik neišskysk, Honorata. 
Atplėšk tos prakeiktos juostos. 

Ji padvejojo, bet galiausiai atvyniojo gabalą juostos ir dan- 
timis atplėšė, tada apsuko juo Džiletui riešus. Paskui abudu 
pasodino senąjį vyrą prie krėslo su atlošu, kurį Koburno lie- 
piama Honorata atnešė iš virtuvės. 

Vyro veidas buvo sutinęs, kruvinas, ir dabar jis visą pyktį 
sutelkė į Honoratą. 

— Maniau, tave pažįstu. 

— Pažįstat, Stenai. 

— Kaip galėjai tai padaryti? 

— Aš? Jūs puolėt ant Koburno ketindamas užmušti. Nepa- 
likot man - mums - jokio pasirinkimo. 

— Visada galima rinktis. Tu pasirinkai labai blogai. 

Koburnas stipriai vyniojo lipnią juostą aplink rankos žaiz- 
dą mėgindamas sustabdyti kraujavimą. 

Honorata atsiklaupė priešais uošvį ir maldaujamai pažvel- 
gėjam į akis. 

— Stenai, prašau... 

— Jeigu tau ir nerūpi Edžio atminimas, kaip drįsai statyti į 
pavojų mano vaikaitės gyvybę? 

Koburnas matė, kad pašaipus Džileto tonas baigia išvesti ją 
iš kantrybės, bet ji atsakė ramiu balsu: 

- Iš tikrųjų, Stenai, aš gyniau Emilę ir pati gyniausi. 

— Susidėdama su juo? 

- Jis vyriausybės agentas. 

— Kokie agentai grobia žmones? 

- Žinojau, kad būsit be galo susirūpinęs. Norėjau paskam- 
binti ir papasakoti, kas iš tikrųjų atsitiko, bet negalėjau to pa- 
daryti nerizikuodama mūsų saugumu. Savo saugumu. Emilės. 
Taip pat ir Koburno. Jis dirbo prisidengęs ir labai pavojingoje 
vietoje, ir jis... 

— Irjis pakvaišo, - dar kartą niekinamai nužvelgęs Koburną 
atrėmė Stenas. - Susimovė. Dažnai taip nutinka. 

Klausydamasis to vyro, Koburnas jau ėmė netekti kantry- 
bės, bet Honorata ir toliau kalbėjo dalykiškai: 

- Jis nepakvaišo. Aš kalbėjau su jo viršininku Vašingtone, 
su Klintu Hamiltonu. Jis visiškai pasitiki Koburnu. 

— Pamanei, kad ir tu turėtum juo pasitikėti? 

— Tiesa ta, kad patikėjau juo dar nė nepakalbėjusi su ponu 
Hamiltonu. Stenai, Koburnas išgelbėjo mudviem su Emile gy- 
vybę. Jis apsaugojo mudvi su Emile nuo žmonių, ketinusių 
mus nuskriausti. 

— Ir nuo ko gi? 

— Nuo dvynių Hokinsų. 

Džiletas piktai nusikvatojo, bet pamatęs jos rimtą išraišką 
liovėsi ir pasakė: 

— Tu juokauji. 

— Nė kiek. 

— Didžiausia kvailystė. - Jis metė nirtulingą žvilgsnį į Ko- 
burną. - Kokių dar nesąmonių tu ją pripumpavai? - Vėl atsi- 
gręžęs į Honoratą pasakė: - Tie vyrai nepaliestų plauko ant 
tavo galvos. Kai judvi su Emile dingote, Doralas iki šiol nesi- 
liauja ieškojęs. Jo brolis guli karste, o jis... 

— Traukia iš tavęs informaciją apie jas, apie tai, kur jos ga- 
lėtų būti ir kas galėtų jas slėpti? - Koburnas priėjęs atsistojo 
šalia Honoratos, kad galėtų tiesiai kreiptis į Džiletą. 

Džiletas karingai kilstelėjo smakrą. 

— Doralas - ištikimas draugas. Ieško nevalgęs, nemiegojęs. 
Apverčia kiekvieną akmenį. 

— Renka informaciją iš savo kurmių policijos skyriuje? 

Džiletas nieko neatsakė. 

— Doralas naudojasi ta informacija, kad vienu žingsniu ap- 
lenktų pareigūnus, ar ne taip? Nors turėtų būti laidotuvėse, 
jis žūtbūt stengiasi rasti mus anksčiau už kitus teisėtvarki- 
ninkus. Kodėl taip uoliai stengiasi, klausiu? - Jis leido Džile- 

tui keletą sekundžių pamąstyti. - Doralas ir Fredas Hokinsai 
nušovė Marsetą ir kitus šešis. 

Senis spoksojo pakėlęs akis į Koburną, tada sausai nelinks- 
mai nusijuokė. 

— Tai tu taip sakai. Nes pats esi kaltinamas tomis žudy- 
nėmis. 

— Fredas būtų nužudęs Honoratą, tikriausiai ir Emilę, 
jeigu nebūčiau pirmas jo nušovęs. Doralas stengiasi baigti 
jovalą, kurį užmaišė sandėlyje. O ten buvo tikras pragaras. 
Marsetas ir kiti neturėjo jokių galimybių išsisukti. Dvyniai 
juos išskerdė. 

- Ir tu vienintelis likai gyvas, kad mums papasakotum. 

— Taip ir buvo. 

— Aš tavim netikiu. Pažįstu tuos berniukus, galima sakyti, 
visą jų gyvenimą. 

— Esi tikras, kad juos pažįsti? Esi tikras, kad žinai, kam jie 
gali ryžtis? Ar Doralas tau pasakojo, kad buvo įsibrovęs į To- 
rės Širos namus ir iš pasalų ją užpuolęs? Ak, nepasigyrė, - pri- 
dūrė pamatęs senojo vyro akyse nuostabos kibirkštėlę. - O 
tada, kai ji pasakė nieko nežinanti apie Honoratą, prigrasino, 
kad pirmiausia jam praneštų, vos tik dingusi draugė duos ko- 
kią žinią. Pone Džiletai, ar Doralas užsiminė apie tai? Aišku, 
kad neužsiminė. 

— Iš kur žinai, kad tai tiesa? 

— Kodėl abejoji, kad ne? 

— Ką gi, jeigu tai išgirdai iš tos kekšės, sakyčiau, informaci- 
jos šaltinis nepatikimas. - Jis pažvelgė į Honoratą. - Ar Emilė 
suja? 

— Emilė saugi. 

— Ir dėl moralės? 

— Palikime Torės asmenybės paveikslą kitam kartui, - pasa- 
kė Koburnas. - Neturime tam laiko. 

- Šiuo klausimu sutinku su tavim, Koburnai. Tavo laikas 
baigiasi. 

- Tikrai? - Koburnas pasilenkė ir prisikišo prie pat Džileto 
veido. - Tu toks tikras? Iš kur žinai, kad mano laikas baigiasi? 

Džileto akys kiek susiaurėjo. 

Koburnas neatlyžo. 

— Dvyniai Hokinsai protingi, bet nemanau, kad jiems 
būtų užtekę išminties valdyti tokią didelę organizaciją kaip 
Buhalterio. 

Džiletas pažvelgė pro Koburną į Honoratą. 

— Apie ką jis kalba? 

— Ei, - reikalaudamas dėmesio Koburnas stuktelėjo vyrui 
į kelį. Kai Džiletas vėl atgręžė niršias akis, kalbėjo toliau: — 
Kažkas labai valdingas ir turintis dievo kompleksą duodavo 
Fredui ir Doralui nurodymus. Aš statau už tave. 

— Neturiu supratimo, ką čia kalbi. 

Koburnas apsimetė tikrinąs savo laikrodį. 

— Tu arba siaubingai vėlai eini gulti, arba labai anksti ke- 
liesi. Kodėl nesi apsimiegojęs, pažadintas durų skambučio? 
Kodėl ne su pižama ar naktiniais? Pone Džiletai, tu apsiren- 
gęs. Net batus apsiavęs. Kaip čia? Kodėl tokį ankstų rytą visas 
toks tvarkingas? 

Džiletas tiktai dėbsojo. 

- Žinai, kaip man visa tai atrodo? - nesiliovė Koburnas. - 
Tarsi ko nors lauktum. Ko? Kad pribaigtum mane, federalinį 
agentą, tapusį tikra kliūtim tavo nusikaltimų grandinėje? 

Nuo Džileto tvoskė priešiškumu, bet jis tylėjo kaip vandens 
prisisėmęs. 

Koburnas lėtai atsistojo, nenuleisdamas nuo vyro akių. 

— Vienintelė priežastis, kodėl kiek abejoju tokia versija, — 
neįsivaizduoju tavęs įsakant nužudyti savo kūną ir kraują. Ne 
dėl kokių nors moralinių skrupulų, o todėl, kad tavo milžiniš- 
kas ego neleistų naikinti savo paties DNR. 

Džiletui to jau buvo per daug. Ėmė tampyti jį kaustančią 
juostą, iš nevilties ir įtūžio griežti dantimis. 

— Tu mane apšmeižei. Įžeidei mane kaip vyrą ir patriotą. Tu 
pamišėlis. - Jo akys peršoko prie Honoratos. - Dėl Dievo mei- 

lės, kodėl stypsai ir nieko nesakai? Ar jis tau smegenis išplovė, 
kad tiki jo paistalais? 

— Jis mane įtikino, kad Edžio avarija nebuvo nelaimingas 
atsitikimas. 

Džiletas liovėsi draskęsis taip pat staigiai, kaip ir buvo pra- 
dėjęs. Akys ėmė lakstyti nuo jos prie Koburno, galiausiai su- 
stojo prie pastarojo. Koburnas linktelėjo. 

— Edis mirė, nes turėjo įkalčių prieš daug žmonių. Ne kokių 
padugnių, o įžymių, garbingų piliečių, tokių kaip Samas Mar- 
setas ir teisėtvarkos pareigūnai, pasirūpindavusių, kad nar- 
kotikų, ginklų, net žmonių prekyba vyktų sklandžiai. 

- Jie nužudė Edį, - įsiterpė Honorata, - kad jis to neat- 
skleistų. 

— Arba, - pertarė Koburnas, - kol jis nepradėjo jų šanta- 
žuoti. 

- Prekyba narkotikais? Šantažas? Mano sūnus buvo apdo- 
vanojimus gaunantis policininkas. 

— Taip, ką gi, aš - federalinės vyriausybės agentas, bet vos 
prieš penkias minutes mane apkaltinai, kad susimoviau. Ir 
dar sakei, kad dažnai taip nutinka. 

— Tik ne mano sūnui! - sušuko Džiletas su tokiu įniršiu, 
kad net seilės tiško. - Edis nebuvo parsidavėlis. 

— Tai įrodyk, - metė Koburnas. - Jeigu esi toks tikras dėl 
šventojo Edžio gero vardo, jeigu pats nedalyvauji kriminali- 
nėje veikloje, turėtum trokšti padėti mums rasti tai, ką Edis 
paslėpė prieš nužudomas. 

Honorata žengė prie uošvio. 

— Aš tikiu, kad Edis mirė kaip didvyris, o ne žuvo per nelai- 
mingą atsitikimą. Mano šios savaitės veiksmai gali atrodyti 
nederantys, net keisti. Bet viską, ką dariau, Stenai, dariau gal- 
vodama apie viena: norėjau išsklaidyti net menkiausias užuo- 
minas, kad Edis buvo papirktas. 

- Šis vyras, - iškošė Džiletas ir kryptelėjo smakrą į Kobur- 
ną, - kuriuo tu dievažijiesi tikinti, metė šešėlį ant Edžio repu- 
tacijos. Ar tavęs tai neglumina ir tau nekeista? 

— Koburnas abejoja viskuo ir visais. Toks jo darbas. Bet kad 
ir ką Koburnas sako ar įtaria, aš nesilioviau tikėjusi Edžiu. - Ji 
nutilo, tada švelniai paklausė: - O jūs? 

— Žinoma, ne! 

— Tada padėkit man įrodyti, koks narsus jis buvo. Padėkit 
mums rasti tai, ko ieškome. 

Jis garsiai iškvėpė. Nusuko akis nuo Honoratos į Koburną, 
deginančiame žvilgsnyje - neslepiama neapykanta. 

Koburnas jautė, kad seniui reikia dar bakstelėti. 

— Ir kodėl manęs taip nekenti? 

— Dar klausi! 

— Mes paaiškinome, kodėl išvežiau Honoratą su Emile, ko- 
dėl neleidau su tavim susisiekti. Dabar, kai žinai, kad aš ne 
pagrobėjas, kai žinai, kad jos saugios, manau, pritiktų nors 
truputis dėkingumo, kad jas išgelbėjau. O tu užpuoli mane, 
vos nenurėži rankos. Išvis nesiteiktum kalbėti su manim, jei 
nebūčiau pririšęs prie šios kėdės. Tu baisiai nekenti manęs, 
Džiletai. Kodėl? - Jis patylėjo. - Ar todėl, kad mano įtarimai 
dėl Edžio visiškai klaidingi? O gal dėl to, nes bijai, kad jie 
teisingi? 

Džileto žvilgsnis pasidarė dar nuožmesnis, bet galiausiai jis 
išspaudė klausimą: 

— Ko, po velnių, jūs ieškote? 

— Mes nežinome, bet turime raktą. - Koburnas mostelėjo 
Honoratai. - Parodyk. 

Ji atsuko Džiletui nugarą, pasikėlė marškinius ir timptelė- 
jusi žemyn kelnių juosmenį apnuogino strėnas. Tada paaiški- 
no, kada ir kaip atsirado tatuiruotė. 

- Tas ilgasis savaitgalis buvo vos dvi savaitės prieš nužu- 
dant Edį. Jis nupiešė eskizą tatuiruočių meistrui. Nenorėjo 
užtraukti man pavojaus, tiesiai duodamas tą daiktą, užtat 
įdavė man raktą, kur jį rasti. 

— Tu vis dar nežinai, kas tas daiktas? - paklausė Stenas. 

— Ne, bet Koburnas išsiaiškino, kad tatuiruotėje parašyta 
„Hawks8“. 

Užėmė laiko iššifruoti ženklus, paslėptus tarp painių, ro- 
dos, atsitiktinio piešinio įvijų ir užraitymų. Džiletas iš karto 
suvokė, kokio artimumo reikalavo tokios kebeknės išpainioji- 
mas ir kiek tam reikėjo laiko. 

— Tu ėjai su šituo vyrioku į lovą? 

Nors senojo vyro košiamuose žodžiuose skambėjo aiškus 
smerkimas, Honorata nė nekrūptelėjo. 

— Taip, ėjau. 

- Ir vėl dėl to paties tikslo - kad išsaugotum gerą savo vyro 
vardą? Nori, kad ir tuo patikėčiau? 

Ji dirstelėjo į Koburną, tada pažvelgė uošviui tiesiai į akis. 

— Atvirai sakant, Stenai, man visai nesvarbu, kuo jūs tikite. 
Vienintelė priežastis, kodėl miegojau su Koburnu, - pati to 
norėjau. Tai neturėjo nieko bendro su Edžiu. Smerkit mane 
iki pat savo sielos gelmių, bet turiu iškart pasakyti, kad man 
jūsų nuomonė šiuo klausimu visiškai nereikšminga. Man ne- 
reikėjo jūsų leidimo, kad galėčiau permiegoti su Koburnu. Ne- 
privalau teisintis. To nė kiek nesigailiu. Ir neatsiprašinėsiu už 
tai nei dabar, nei niekada. - Ji ištiesė pečius. - O dabar: ką 
reiškia „Hawks8“? 

Koburnas akimirksniu suvokė, kad Džiletas suprato pra- 
laimėjęs. Palaužtas išdidumas pakeitė jį ir fiziškai. Smakras 
jau nebuvo karingai atkištas. Pečiai nuknebo - vos vos. Akyse 
žaižaruojantis nirštas truputėlį priblėso, o kai prakalbo, balse 
buvo justi nuovargis. 

— „Hawks“ buvo futbolo komanda Baton Ruže. Edis vieną 
sezoną žaidė joje. Jo numeris buvo aštuntas. 

— Ar jis turi įrėmintą komandos nuotrauką? - paklausė 
Koburnas. - Treniruočių tvarkaraštį? Kokį nors prizą? Ap- 
rangą? 

— Nieko tokio. Tai buvo padugnių sambūris ir greitai visi iš- 
siskirstė. Ką jie daugiausia darė - tai susirinkdavo šeštadienio 
popietėmis ir pažaidę plempdavo alų. Žaisdavo su šortais ir 
marškinėliais. Jokių uniformų. Jokių komandos nuotraukų. 

— Nenuleisk nuo jo akių, - pasakė Koburnas Honoratai. 

Jis paliko juos ir nuėjo į Edžio miegamąjį, kurio spintoje 
atsiminė matęs futbolo batus. Abu tada apžiūrėjo, bet gal ką 
praleido? Ištraukė batus iš spintos, sukišo pirštus į dešinį 
batą ir išplėšė vidpadį. Nieko. Apvertė batą, apžiūrėjo vidpadį 
ir suprato, kad jam išardyti reikės įrankio. Taip apieškojo ir 
kairį batą, bet kai išplėšė vidpadį, į skreitą nukrito mažytis 
popieriaus lapelis. 

Lapelis buvo tik kartą perlenktas, kad po vidpadžiu nesu- 
darytų raukšlės. Atlenkė lapelį ir perskaitė vienintelį žodį di- 
džiosiomis raidėmis: KAMUOLYS. 

Lėkdamas iš kambario atsitrenkė petimi į durų staktą ir 
sužeistą ranką taip nudiegė, kad skausmas smogė tiesiai į 
smegenis. Taip suskaudo, kad net ašaros ištryško, bet nesu- 
stojo. 

— Kas atsitiko? - jam bėgant per svetainę paklausė Hono- 
rata. 

Prasilenkdamas jis įmetė jai į delną lapelį. 

— Jo futbolo kamuolys. 

— Aš vėl jį padėjau į dėžę pastogėje, - iš paskos šūktelėjo 
Džiletas. 

Koburnas vienu kvėptelėjimu perbėgo virtuvę ir atsidūrė 
garaže. Įjungė šviesą, tada apėjo Džileto automobilį ir pasku- 
bom užlipo laiptais į pastogę. Atplėšė dėžės viršų, apvertė ir 
čiupo futbolo kamuolį, šiam dar nespėjus nušokčioti laiptais 
ant garažo grindų. Papurtė, bet nieko neišgirdo viduje. 

Pasikišęs po pažastimi kamuolį, grįžo į svetainę. Honorata 
su Džiletu laukiamai žiūrėjo, kai jis suspaudė kamuolį, tarsi 
tikrintų, ar melionas prinokęs. Pamatęs, kad viena siūlė gru- 
biai susiūta, anaiptol ne kaip kitos fabrikinės siūlės, paėmė 
nuo grindų Džileto peilį ir juo išardė siūlę. Atplėšė laisvus 
odos kraštus. 

Jam į delną įkrito USB atmintukas. Jo akys susidūrė su 
Honoratos akimis. Atmintuko turinys arba išteisins, arba pa- 
smerks jos velionį vyrą, bet Koburnas negali leisti sau svars- 

tyti, kaip šis radinys ją paveiks. Jis visus metus pradirbo Mar- 
seto prekių sandėlyje laukdamas atlygio, ir dabar jį turi. 

Džiletas reikalavo paaiškinti, kas čia per raktas ir ką jis 
reiškia. Koburnas nekreipė į jį dėmesio. Skubiai nuėjo į šei- 
mininko miegamąjį, pažadino kompiuterį iš ramybės ir įkišo 
atminuką į USB lizdą. Edis nesivargino spėlioti slaptažodžio. 
Atmintuke buvo vienintelė rinkmena, ir Koburnui ant jos 
spustelėjus iškart atsidarė. 

Peržvelgė turinį ir Honoratai priėjus negalėjo sulaikyti jau- 
dulio. 

— Jis užrašė svarbiausių žmonių vardus ir bendrovių pava- 
dinimus per visą I-10 transporto koridoriaus ruožą nuo čia 
iki Finikso, jame išskirstoma dauguma krovinių iš Meksikos. 
Negana to: jis surašė net korumpuotų pareigūnų vardus. Ir 
šita informacija patikima, nes kai kuriuos vardus atpažįstu. 
Marsetas turėjo su jais reikalų. 

Jis parodė į vieną vardą sąraše. 

- Šis svėrimo stoties vyras papirktas. O čia naudotų auto- 
mobilių pardavėjas iš Hjustono, jis parūpina furgonų. Du fa- 
rai Biloksyje. Jėzau, pažvelk į visai tai. 

— Edžiui reikėjo labai daug laiko visai tai informacijai su- 
rinkti. Kaip jis priėjo prie jos? 

— Nežinau. Taip pat nežinau, ar jo motyvas buvo kilnus, ar 
nusikalstamas, bet jis paliko mums kaip tik tai, ko reikia. Kai 
kurių tik slapyvardžiai: Striukis, Rikša, Seklys. Šalia Diego 
vardo žvaigždutė. Organizacijoje jis, matyt, išties svarbus. 

— Ar iš sąrašo aišku, kas tas Buhalteris? 

— Kiek matau, ne, bet šįkart ir taip iki soties žinių. Hamil- 
tonas prileis į kelnes. - Jis išsitraukė iš kišenės mobilųjį ir 
mėgino įjungti, bet baterija buvo išsikrovusi. - Šūdas! 

Mikliai išsitraukė iš kišenės Fredo telefoną ir įkišo bateriją. 
Kai įjungęs pamatė užrašus ekrane, susiraukė. 

— Kas yra? - paklausė Honorata. 

— Skambino Doralas. Tris kartus, ir visus per pastarąją va- 
landą. 

— Beprasmiška. Kodėl jis skambintų Fredui? 

— Jam neskambintų, - mąsliai atsakė Koburnas. - Jis skam- 
bino man. 

Staiga persmelktas blogos nuojautos, kuri akimirksniu 
nušlavė ką tik užvaldžiusį džiugesį, jis spustelėjo skambučio 
mygtuką. 

Doralas iškart atsiliepė. Linksmu balsu pasakė: 

— Sveikas, Koburnai. Gražu, kad pagaliau atskambinai. 

Koburnas tylėjo. 

— Kai kas čia nori pasakyti tau labas. 

Koburnas laukė, bet širdis jau daužėsi galugerklyje. 

Pasigirdo Elmo dainelė, garsi ir aiški. 


RJ skyrius 


Il: Honorata išgirdo dainelę, abiem rankom užsiėmė burną, 
bet vis tiek išsiveržė riksmas. Koburnas nerėkė, bet jautėsi 
taip pat. Baimė, nepažįstamas jam jausmas, nusmelkė iki pat 
gelmių, ir to jausmo galia jį apstulbino. Staiga jam paaiškėjo, 
kodėl baimė yra toks veiksmingas variklis, kodėl tvirčiausius 
vyrus ji paverčia žliumbiančiais vaikais, kodėl baimės akivaiz- 
doje žmonės gali išsižadėti savo dievo, tėvynės - bet ko, kad 
tik ta grėsmė išnyktų. 

Jo galvoj ėmė suktis siaubingi vaizdai, kuriuos buvo matęs 
karo zonose: vaikų kūnai - sudeginti, sumušti, sukapoti taip, 
kad būdavo nepanašūs į žmones. Jaunumas ir nekaltumas jų 
neapsaugodavo nuo žiaurių, neturinčių sąžinės maniakų, rei- 
kalaujančių visiško paklusnumo. Tokių kaip Buhalteris. 

Ir Buhalteris turi Emilę. 

— Gerai, Doralai, patraukei mano dėmesį. 

— Tikėjausi, kad atkreipsiu. 

Jo gaidiškas kikenimas siutino. 

— Ogaltublefuoji? - paklausė Koburnas. 

— Norėtum. 

— Dainuojantį Elmą nesunku gauti. Iš kur man žinoti, kad 
jis Emilės? 

— Gražus namas ant ežero kranto, kurį įsitaisė Torė. 

Koburnas sugniaužė kumštį. Pro sukąstus dantis iškošė: 

— Tik nuskriausk mergaitę - ir aš... 

— Jos likimas priklauso nuo tavęs, ne nuo manęs. 

Honorata vis dar tebebuvo delnais užspaudusi lūpas. Akys 
buvo ašarotos, plačios, sustiklėjusios iš skausmo. Rietenos su 
Doralu nepadės Honoratai saugiai sugrąžinti dukrą. Nors ir 
labai magėjo, Koburnas užgniaužė grasinimus ir paklausė, ko- 
kios Emilės grąžinimo sąlygos. 

— Paprastos, Koburnai. Tu dingsti. Ji gyvena. 

— Dingstu - reiškia, mirštu? 

— Pasirodo, tu sumanus. 

- Ganėtinai sumanus, kad likčiau gyvas per automobilio 
sprogimą. 

Doralas nieko į tai neatsakė. 

— Tokios sąlygos. 

— Tavo sąlygos sumautos. 

- Jos nesvarstomos. 

Norėdamas greičiau baigti pokalbį, kad nebūtų nustatyta 
jo buvimo vieta, Koburnas paklausė: 

— Kada ir kur? 

Doralas paaiškino, kur vykti, kada ten būti ir ką daryti at- 
vykus. 

— Tu vykdai šiuos nurodymus - Honorata išvažiuoja su 
Emile. Tada liekame tik mudu, bičiuli. 

- Vos galiu sulaukti, - pasakė Koburnas. - Ir paskutinis 
klausimas. 

— Koks? 

— Kadangi viską taip sumovei, kodėl vis dar alsuoji? Matyt, 
Buhalteris turi priežastį laikyti tave gyvą. Pagalvok apie tai. 


—Ėn 


Paleidęs šlykščių žodžių srautą, Doralas atsijungė. 
Kobutnas su juo žaidžia. Visiškai aišku. Bet žaidžia gerai. 
Niekšelis bakstelėjo tiesiai į pačią didžiausią Doralo bai- 
mę: jis niekas daugiau, tik liokajus, o dar per paskutines sep- 
tyniasdešimt dvi valandas pridarė tiek klaidų, kad jį derės 
pakeisti. 

Dirstelėjo per petį į užpakalinę sėdynę, gavusi benadrilio 
Emilė miegojo, - davė, kad nebijotų ir neimtų bruzdėti, kai 
paaiškės, kad dėdė Doralas pamelavo sakydamas, kodėl vidur- 
naktį paėmė ją iš Torės namo prie ežero. 

Jam vos nuspaudus gaiduką pribaigti Torei, už nugaros pa- 
sigirdo čiulbantis balselis: 

— Labas, dėde Doralai. 

Jis žaibu atsisuko, ir še tau: Torės miegamojo tarpduryje 
stovėjo Emilė vien naktinukais, rankose Elmas ir kūdikystės 
antklodėlė, o labiausiai trikdė - džiaugėsi jį matydama. 

— Mudvi su teta Tore kepėme purvo pyragaičius. Ir žinai ką? 
Rytoj ji leis man pažaisti su jos kosmetika. Kodėl tu užsimo- 
vęs pirštines? Juk lauke nešalta. Kodėl teta Torė ant grindų? 

Jam prireikė kelių sekundžių, kad suvirškintų, ką keičia jos 
pasirodymas. Emilė jau žingsniavo į miegamąjį, ir paskutinę 
akimirką jam staiga užėjo įkvėpimas. 

- Ji užsimerkusi ir skaičiuoja, nes mes žaisime slėpynių. 

Emilė visiškai juo pasitikėdama įsitraukė į žaidimą. Styp- 
čiodama su juo laiptais žemyn, tada lauke prie mašinos, - jis 
pasiskolino ją nakčiai iš pusbrolio, - rangydamasi į užpakali- 
nę sėdynę, ji visą laiką turėjo tramdyti sąmokslininkės kikeni- 
mą. Tik nuvažiavus keletą mylių jai kilo įtarimas. 

— Jei pasislėpsime taip toli, nemanau, kad teta Torė mus 
ras. - O tada: - Artu veži mane pas mamą? Kur Koburnas? Jis 
pažadėjo nupirkti man ledų. Aš noriu pas juos. 

Klausimai pylėsi vienas po kito ir ėmė nervinti. Laimė, se- 
suo kartą sakė, kad skystas antihistaminas labai veiksmingai 
nuramina vaikus. Sustojo pakelėje prie parduotuvės, nupirko 
šaldytos vyšnių tyrės, buteliuką vaistų, ir išgėrusi tą skystą 
košę Emilė kietai užmigo. 

Tada ir paskambino Buhalteriui pranešti apie sėkmę. Nesu- 
laukė pagyrimo už gerai atliktą darbą, bet įsivaizdavo išgirdęs 
palengvėjimo atodūsį. 

— Pažiūrėk, gal Koburnas atsilieps tavo brolio telefonu. Pas- 


kambink. 

Dabar viskas sutvarkyta ir belieka laukti paskirto laiko. 
Žiūrėjo tik pro priekinį stiklą, nepajėgdamas pažvelgti į an- 
gelišką Emilės veidelį ir prisipažinti, koks yra padugnė - pasi- 
naudojo jos meile jam. Viešpatie, juk čia Emilė. Edžio dukra. 
Jis nužudė jos tėvą. Būtų nužudęs ir jos motiną. Ką gi, daro 
karjerą, nors tokia miela mergytė kaip Emilė liks našlaitė, gai- 
žiai pagalvojo. Pats savęs klausė, kaip atsitiko, kad nė nepa- 
stebėjo taip žemai smukęs. Jis taip įklimpęs, kad nebematyti 
dangaus. 

Pats pasirinko šį kelią, irjau nepasuksi atgal. Iš pradžių manė, 
kad užkirsti visus atsitraukimo kelius - protingas žingsnis. Iš- 
sinėrė iš senojo gyvenimo kaip gyvatė iš odos. Prisilankstęs 
aikštingiems užsakovams ir lupikui kreditoriui, atsuko nugarą 
žvejybos verslui ir iškeitė jį į riziką ir žiaurumą. Mėgavosi gali- 
mybe bauginti, prievartauti, o jei reikia - žudyti. 

Žvelgdamas atgal jis prisiminė dienas valtyje, dabar daug 
kebliau. Darbas buvo alinantis, pajamos dažniausiai ne nuo jo 
priklausė, bet šiandien prisiminė jas su ilgesiu ir beveik troš- 
ko, kad jos grįžtų. Bet susidėjęs su Buhalteriu sudarė sandėrį 
su velniu, ir tai buvo pasižadėjimas visam gyvenimui. Kelio 
atgal nėra. Jis negali pasukti gyvenimo atgal. 

O dėl didingos idėjos pašalinti Buhalterį ir pačiam perimti 
veiklos kontrolę - ką jis mėgina apgauti? To niekada neatsi- 
tiks. Net jei rastų drąsos pamėginti, tuoj pat susimautų ir vis 
tiek gautų galą. 

Ne, iki mirties laikysis kelio, kurį pasirinko. 

Bet kol ateis paskutinioji, nesvarbu, ar po dvidešimties 
metų, ar po dvidešimties minučių, jis nudės Koburną už tai, 
kad šis nužudė Fredą. | 

Vos baigęs kalbėti su Doralu Koburnas surinko Torės namo 
prie ežero numerį ir išgirdo automatinę balso pašto žinutę. 

— Koks Torės mobilusis? - paklausė Honoratos vildamasis, 
kad Torė nepakluso jam ir įdėjo bateriją į savo telefoną. 

Ji atitraukė rankas nuo burnos. Lūpos buvo pabalusios nuo 
visa jėga jas spaudusių pirštų. Vangiai tariant skaičius, lūpos 
vos krutėjo. 

Skambutis iškart persijungė į balso paštą. 

— Prakeikimas! 

— Koburnai! Ar Emilė gyva? - Honoratos balsas drebėjo. 

— Jeigu būtų ją nužudę, neturėtų dėl ko derėtis. 

Jis matė, kad ji nori tuo tikėti. Ir pats norėjo tikėti. 

— Aris laiko ją įkaite name prie ežero? - vos goktelėjo ji. 

— Atrodo, skambino iš savo mašinos. 

— Kaip manai, ar Torė... - ji neprisivertė baigti klausimo ir 
sukūkčiojo. | 

Koburnas surinko skubios pagalbos numerį ir atsiliepusiai 
operatorei pasakė Torės namo prie ežero adresą. 

— Moteris šiuo adresu užpulta. Siųskite policiją ir greitąją. 
Ar aišku? - Jis privertė operatorę pakartoti adresą, bet kai ši 
ėmė klausinėti, išjungė ryšį. 

Honorata visa drebėjo. 

— Ar jie užmuš mano mergaitę? 

Nors ir baisiai skambėjo nuoga tiesa, jis neprisivertė pame- 
luoti. 

— Nežinau. 

Ji neviltingai sudejavo, o jis guodžiamai ją apkabino svei- 
kąja ranka ir stipriai priglaudęs įrėmė smakrą jai į pakaušį. 

— Koburnai, turime skambinti policijai. 

Kai šis nieko neatsakė, ji atlošė galvą ir pažvelgė į jį. 

— Galime, - tyliai atsakė jis. 

— Bet nemanai, kad turėtume. 

— Ji tavo vaikas, Honorata. Tu turi priimti sprendimą. Kad 
ir kaip nuspręstum, neprieštarausiu. Bet jeigu įtrauksi į tai 
policiją, Buhalteris sužinos per keletą minučių. 

— Ir Emilė bus nužudyta. 

— Veikiausiai. Buhalteris nenusileis. - Koburnas niūriai 
linktelėjo. - Jis eis iki galo, įvykdys savo grasinimus, kitaip 

atrodytų silpnas. Jis neleis, kad taip atsitiktų. Žinau, ne tai 
norėtum išgirsti, bet nemulkinsiu tavęs. 

Ji kandžiojo apatinę lūpą. 

—- O vietinis FTB? 

— Ne geriau. Įrodymas - Vanalenas. 

- Tai lieka kliautis savim? 

— Padarysiu viską, ko reikės, kad tik išgelbėčiau jai gyvybę. 

- Viską, ko reikės. - Abu suprato, ką tai reiškia. - Toks san- 
dėris, tiesa? Tu už Emilę. 

- Toks sandėris. 

Bet jis negūžtelėjo kaip įprastai. Nebebuvo abejingas savo 
mirčiai kaip prieš keletą dienų: Mirtis daugiau nebebuvo nuo- 
latinė galimybė, į kurią jis žvelgtų abejingai. 

— Aš nenoriu, kad tu mirtum, - dusliai ištarė ji. 

— Gal nemirsiu. Gavau dar vieną gerą derybų kozirį. 

Jis paleido ją, sėdo prie kompiuterio ir vėl įniko į USB at- 
mintuko turinį. 

— Mes neturime tam laiko. - Honorata grąžydama rankas 
stovėjo jam prie peties. - Kur jie laiko Emilę? Ar girdėjai ją 
verkiant? 

— Ne. 

Ji graudžiai suaimanavo. 

— Gerai tai ar blogai? Ji turėtų bijoti. Kodėl ji neverkė? Ar 
manai, kad... Ką, tavo manymu, tai reiškia? 

— Stengiuosi apie tai negalvoti. 

Ji ties isterijos riba, savaime suprantama, tačiau pasisten- 
gė atsiriboti bent tiek, kad galėtų susikaupti ir padaryti ką 
turi, skubiai, bet be klaidų. Atidarė Džileto interneto naršy- 
klę, paskui elektroninį paštą ir įvedęs slaptažodį prisijungė 
prie savo pašto dėžutės. Parašė laišką, prikabino prie jo USB 
atmintuko laikmeną ir pasiuntė, tada išjungė naršyklę, prieš 
tai nepamiršo ištrinti lankymosi naršyklėje pėdsakų. Tegul 
bent iš pirmo žvilgsnio niekas nesupranta, kad buvo įlindęs 
į elektroninį paštą. 

Elektroninio pašto adresas, kuriuo pasiuntė laikmeną, buvo 
skirtas tik vienam vieninteliam kompiuteriui, jį buvo galima 
atidaryti su slaptažodžiu, kurį žinojo tik jis ir Hamiltonas. 
Kompiuterio vietą irgi žinojo tik juodu. 

Padaręs, kas reikia, jis ištraukė atmintuką iš lizdo, atsistojo 
ir uždėjo rankas Honoratai ant pečių. 

— Jeigu ne aš, tu galėjai mirti nuo senatvės, taip ir nesuži- 
nojusi, ką slepia tavo tatuiruotė. Nebūtų viso šito atsitikę. 

— Čia atsiprašymas? 

— Panašiai. 

— Koburnai, - ji kaip paklaikusi purtė galvą, - dabar man 
nerūpi jokie atsiprašymai. 

— Atsiprašau ne dėl to, ką padariau, o dėl to, ką ketinu pra- 
šyti tavęs padaryti. Jeigu nori, kad Emilė grįžtų gyva... 

— Tu visada naudojiesi ja mane spausdamas. 

— Nes tai visada suveikia. 

— Sakyk, ką turiu daryti. 


—185>> 


Po pokalbio su Hamiltonu Krofordas išėjo iš pastato, kurio 
sienos turi ausis, ir mobiliuoju paskambino policijos pareigū- 
nams ir šerifo pavaduotojams, kuriais besąlygiškai pasitikėjo. 
Paprašė jų neatidėliotinos pagalbos. Būtina sustiprinti ponios 
Džilet, jos dukters ir Li Koburno paieškas. 

Su vyrais slapta trumpam susitiko ir pareikalavo laikyti lie- 
žuvį už dantų. Vieniems pavedė patikrinti vietas, kurias jau 
buvo tikrinę. 

— Grįžkite prie boto, į Koburno butą ir ponios Džilet namą. 
Galėjome ką nors pražiopsoti. 

Kitus paskirstė sekti įvairiais pėdsakais - bet kokiais, pra- 
dedant pamišusia ponia Kiparisų gatvėje (šioji bent kartą per 
dieną paskambindavo ir pranešdavo mačiusi Musolinį, Mariją 
Kalas ir Jėzų - kas gali paneigti, kad ji nesumaišė Koburno su 
vienu iš jų?) ir baigiant pora, kuri grįžo namo po dviejų savai- 

čių kruizo Viduržemio jūra ir pamatė, kad jiems išvykus iš jų 
užrakinto garažo pavogta mašina, virtuvė apieškota, o bute 
virš garažo miegota - atrodo, bent dviejų žmonių. Ir visai ne- 
seniai. Rankšluosčiai vonios kambaryje dar drėgni. 

Tikriausiai tai nieko neduos, bet jis bent jau veikia, ne lau- 
kia, be to, jam nepatiko, kad Hamiltonas iš didžiojo, stipriojo 
FTB pliaukštelėjo per pasturgalį. Nusprendė pats pasikalbėti 
su ponios Džilet uošviu. 

Stenas Džiletas, kuris išdygdavo visur, kur tik kas nors vyk- 
davo, atrodo, turi tiesioginių ryšių vietos teisėtvarkos struk- 
tūrose. Jo ryšiai lyg ir turėjo nutrūkti žuvus sūnui. Bet ne- 
nutrūko. Ir tai Krofordui nedavė ramybės. Labai. Ką Džiletas 
žino apie tariamą Honoratos pagrobimą? Ką jis nutyli? 

Nenorėjo laukti aušros, kad užduotų tuos klausimus Dži- 
letui. Pažadins ir stipriai prispaus. Išversti iš lovos žmonės 
būna mieguisti, sutrikę ir padaro daugiau klaidų - pavyz- 
džiui, išplepa tai, ką paprastai nutylėtų. Bet atvykus prie 
Džileto namo ir pamačius, kad jis visas iš vidaus šviečia kaip 
Kalėdų eglutė, Krofordą apėmė bloga nuojauta. Veteranas 
jūrų pėstininkas veikiausiai įpratęs anksti keltis, bet šitaip 
anksti? 

Krofordas išlipo iš automobilio ir nuėjo takeliu. Priekinės 
durys buvo praviros. Jis išsitraukė iš dėklo tarnybinį ginklą. 

— Pone Džiletai? 

Nesulaukęs jokio atsako, pistoleto vamzdžiu pabarbeno į 
duris ir vis tiek nieko neišgirdęs atidarė duris ir įėjo į svetai- 
nę. Ši atrodė tarsi ciklonui prasiautus. Kraujas regėjosi labai 
raudonas ant smėlio spalvos kiliminės dangos. 

Viduryje kambario, tvirtai pririštas lipnia juosta prie krėslo 
su atkalte, sėdėjo Stenas Džiletas. Galva nukniabus ant krū- 
tinės. Jis atrodė be sąmonės. Arba negyvas. Greitai, bet at- 
sargiai apeidamas kraujo klanus, Krofordas šaukdamas vardu 
priėjo prie jo. 

Vos Krofordui priėjus, vyras suaimanavo ir pakėlė galvą. 

— Ar dar kas nors yra namie? - sušnibždėjo pavaduotojas. 

Džiletas papurtė galvą ir kimiai atsakė: 

— Jie išėjo. 

— Jie? 

— Koburnas su Honorata. 

Krofordas siektelėjo mobiliojo. 

— Ką ketini daryti? - paklausė Džiletas. 

— Kviesti pagalbą. 

— Užmiršk. Padėk telefoną. Neleisiu, kad mano marti būtų 
suimta kaip nusikaltėlė. 

— Jums reikia greitosios pagalbos. 

— Sakiau: užmiršk. Man viskas gerai. 

— Koburnas jus mušė? 

— Jis atrodo blogiau. 

— Ponia Džilet jam padėjo? 

Jo lūpos susičiaupė į tvirtą tiesų brūkšnį. 

— Ji turėjo savų priežasčių. 

— Sąžiningų? 

- Ji taip mano. 

— O kąjūs manote? 

— Ketini mane išlaisvinti ir atrišti nuo tos prakeiktos kėdės 
ar ne? 

Krofordas įsikišo pistoletą į dėklą. Pjaunant juostas aštriu 
kišeniniu peiliu, Džiletas papasakojo, kas įvyko. Kol baigė pa- 
sakojimą, jau buvo atrištas, bilsnojo į grindis, kad kojos pa- 
justų žemę, lankstė pirštus, kad kraujas vėl imtų vaikščioti. 

— Jie pasiėmė USB atmintinę? - paklausė Krofordas. 

- Ir futbolo kamuolį. 

— Kas buvo atmintinėje? 

- Jie atsisakė man pranešti. 

— Kągi, ten turėjo būti kai kas svarbaus, kitaip jūsų velionis 
sūnus nebūtų taip rūpestingai slėpęs. 

Džiletas nieko į tai neatsakė. 

— Ar jie bent pasakė, kur vyksta? 

— O kaip jūs manote? 

— Gal užsiminė? Gal ką nors pastebėjote? 

— Išeidami jie siaubingai skubėjo. Kai bėgo pro mane, parei- 
kalavau paaiškinti, kas vyksta. Koburnas sustojo ir pasilenkė, 
akis į akį. Priminė man, kad kai jūrų pėstininkas turi įvykdyti 
pareigą, neleidžia, kad kokia nors kliūtis jam sutrukdytų ją 
įvykdyti. Aš pasakiau: taip, žinoma, bet kas iš to? Ojis atsakė: 
„Ką gi, aš buvęs jūrų pėstininkas ir turiu vykdyti pareigą. Są- 
moningai ar ne, bet tu gali tapti ta kliūtimi. Tad suprasi, kodėl 
tai darau. Tada tas kalės vaikas man trenkė, atjungė mane. 
Atsitokėjau tik tau pasirodžius. 

— Jūsų žandikaulis pamėlęs. Ar nesulaužytas? 

— Ar tau yra kada įspyręs mulas? 

— Nemanau, kad matėte, kokia mašina... 

— Ne. 

— Kur jūsų kompiuteris? 

Džiletas nulydėjo jį koridoriumi į savo miegamąjį. 

— Tikriausiai nustatyta ramybės padėtis. 

Krofordas atsisėdo prie darbo stalo ir pažadino kompiuterį. 
Peržiūrėjo elektroninį paštą, interneto naršyklės pradinį pus- 
lapį, net Džileto dokumentų rinkmeną. Nieko nerado - nieko 
ir nesitikėjo. 

— Koburnas nebūtų palikęs mums pėdsaką, kurį lengva ras- 
ti, - pasakė. - Vis dėlto norėčiau pasiimti kompiuterį. Atiduoti 
skyriaus technikams ir pažiūrėti, gal jie gali atsekti, kas buvo 
toje atmintinėje. Spėju, viskas, ką galime dabar padaryti... 

Kai atsistojo ir apsisuko, taip ir sustingo. Stenas Džiletas 
vienoje rankoje laikė medžioklinį šautuvą, kitoje - nutaikytą 
į jį šešių šovinių revolverį. 


R4 skyrius 


- L. Koburnas. 

Hamiltonas ėmė rėkti ant jo per telefoną. 

— Laikas! Prakeiktas Koburnai! Tu vis dar gyvas? O ponia 
Džilet? Mergaitė? Kas atsitiko Vanalenui? 

— Honorata su manim. Ji sveika. Bet jie paėmė jos dukte- 
rį. Ką tik kalbėjau su Doralu Hokinsu. Buhalteris nori mainų. 
Aš - už Emilę. 

Hamiltonas triukšmingai iškvėpė. 

— Ką gi, aišku. 

- Aišku. 

Po akimirkos Hamiltonas paklausė: 

— O Vanalenas? 

— Honorata su juo nesusitiko, susitikau aš. Įtariau spąstus, 
bet maniau, kad pats juos paspendė. Paaiškėjo... 

— Tomas buvo švarus. 

— Galbūt. 

— Galbūt? Kaip suprantu, jis buvo, galima sakyti, išgarintas. 

- Nevykę vyrukai dažnai būna pergudraujami. Šiaip ar 
taip, jis atsiliepė telefonu man nespėjus perspėti, kad neat- 
silieptų. 

— Kur judu dabar? 

— Vėliau. Klausyk, radau, ko ieškojau. Pasirodo, tai USB at- 
mintukas, pilnas kaltinamos informacijos. 

— Apie ką? 

— Apie daugybę žmonių. Ir vietinių, ir ne. Pilna visokio 
mėšlo. 

— Ar tikrai jį matei? 

— Laikau savo rankoje. 

— Išmainysi į Emilę? 

- Jeigu prireiks. Bet nemanau. 

— Ką tai turėtų reikšti? 

— Kad nemanau, jog to prireiks. 

— Daugiau jokių sumautų mįslių, Koburnai. Sakyk, kur esi, 
ir aš paimsiu... 

— Prieš kelias minutes pasiunčiau tau rinkmeną. 

— Į mano telefoną neatėjo jokios žinutės. 

- Nesiunčiau įprastu tavo elektroninio pašto adresu. Žinai, 
kur ieškoti. 

— Tai ten geras mėšlas? 

— Taip. 

— Bet negalima nustatyti, kas yra Buhalteris. 

— Iš kur žinai? 

— Jei būtų galima, pirmiausia būtum tai pasakęs. 

— Tu teisus. Mes ne tokie laimingi. Bet jį bus galima atsekti. 
Esu beveik tikras. 

— Gerai padirbėjai, Koburnai. O dabar pasakyk... 

— Nėra laiko. Man reikia eiti. 

— Pala! Tu negali veikti be užnugario. Pateksi į kitus spąstus. 

— Tai galimybė, kurią turiu išnaudoti. 

— Nieku gyvu. Ir neketinu dėl to su tavim ginčytis. Kalbėjau 
su pavaduotoju Krofordu. Manau, galiu ramiai už jį laiduoti. 
Paskambink jam ir... 

— Ne, kol Emilė vėl nebus su Honorata. Tada ji praneš pa- 
reigūnams. 

— Tu negali vienas stoti prieš tuos žmones. 

— Tokia apsikeitimo sąlyga. 

— Tokia kiekvieno apsikeitimo sąlyga! - ėmė rėkti Hamilto- 
nas. - Niekas nesilaiko sąlygų. 

- Aš laikausi. Šįkart laikysiuosi. 

— Per tave mergaitę gali nušauti! 

— Galbūt. Bet visiškai aišku, kad ji mirs, jeigu tenai užplūs 
farai ir federalai. 

— Nesąmonės. Mes galime... 

Koburnas baigė pokalbį ir išjungė telefoną. 

— Esu tikras, kad turėjo man dar keletą rinktinių žodžių, - 
pasakė Honoratai ir numetė telefoną ant užpakalinės sėdynės. 

— Jis mano, kad turėtum prašyti pastiprinimo. 

— Kaip filmuose. Kišk savo galvą, o jis pasitelks specialio- 
sios paskirties būrį, sraigtasparnius, sutrauks į tą vietą visus 
uniformuotus penkiasdešimties mylių spinduliu, visą Stalo- 
nės armiją ir viską sušiks. 

Po kurio laiko ji tyliai pasakė: 

— Aš labai pykau ant tavęs. 

Jis pažvelgė į ją su nebyliu klausimu akyse. 

— Kai sugadinai Edžio futbolo kamuolį. 

— Taip, žinau. Mano skruostas iki šiol dega, kur pliaukšte- 
lėjai. 

— Maniau, tu žiaurus, net kai nereikia. Bet iš tikrųjų tavo 
nuojauta vedė teisingu keliu. Tik ne tą kamuolį pasirinkai. 

Ne nuojauta paskatino jį smeigti peilį į futbolo kamuolį. 
Pavydas. Plikas, nuožmus, gyvuliškas pavydas pamačius jos 
išraišką, kai glostydama kamuolio odą meiliai godojo velionio 
vyro. Bet abiem bus geriau, jeigu jis netikslins, kad ji klysta. 
Verčiau tegul mano, kad jis nuojauta besivadovaujantis pašle- 
mėkas, o ne pavydus įsimylėjėlis. 

Ji trynėsi žastus - aiškus ženklas, kad nerimauja. 

— Honorata. - Kaiji atsisuko, pasakė: - Galiu perskambinti 
Hamiltonui. Paprašyti, kad atsiųstų kavaleriją. 

— Prieš dvi dienas nebūtum leidęs man rinktis, - kimiu ir 
jaudulingu balsu ištarė ji. - Koburnai, aš... 

— Ne. Kad ir ką ketini sakyti - pamiršk. - Jos migla apsi- 
traukusios akys varė jam didesnę baimę, negu kad būtų nu- 
taikiusi į jį granatsvaidį. - Nežiūrėk į mane tokiomis veršiuko 
akimis. Nepuoselėk jokių romantiškų minčių vien dėl to, kad 

pasakiau, jog tu graži, ar papasakojau tau graudulingą istori- 
ją apie seną arklį. Seksas? Proto aptemimas. Norėjau tavęs, o 
tu norėjai manęs, ir, manau, dar prieš mums pasibučiuojant 
laive abu aiškiai žinojome, kad tai tik laiko klausimas. Ir išties 
buvo nuostabu. Bet neapsigaudinėk manydama, kad aš kitoks 
žmogus, negu buvau tada, kai įšliaužiau į tavo kiemą. Aš tebe- 
su blogas. Tas pats aš. 

Jis pasistengė, kad balsas skambėtų šiurkščiai, nes buvo 
svarbu, kad ji tinkamai suprastų. Po valandos, o gal ir greičiau, 
jis vienaip ar kitaip dings iš jos gyvenimo taip pat staigiai, 
kaip jame atsirado. Norėjo, kad tas dingimas sukeltų jai kuo 
mažiau skausmo, net jei dėl to reikėtų ją dabar skaudinti. 

— Aš nepasikeičiau, Honorata. 

Ji blankiai nusišypsojo jam. 

— Aš pasikeičiau. 


—8- 


Torė nepajėgė atmerkti akių, bet kartkartėmis pajusdavo, kad 
aplink juda, šviesą, garsus, staiga užplūstančius kankinančiu 
srautu, tada ji panirdavo į begalinę viską ryjančią tamsą, kol 
vėl staiga atgaudavo skausmingą sąmonę. 

— Ponia Šira, būkit su mumis. Jūs sunkiai sužeista, bet da- 
bar važiuojame į traumatologijos centrą. Ar girdite mane? 
Spustelėkit man ranką.. 

Koks kvailas reikalavimas. Bet ji pakluso ir buvo pasveikinta. 

— Daktare, ji reaguoja. Būsime po dviejų minučių. 

Ji mėgino apsilaižyti lūpas, bet liežuvis buvo sumedėjęs ir 
neklausė. 

— Emilė. 

— Emilė? Ji klausia Emilės. Ar kas žinote, kas ta Emilė? 

— Name nieko daugiau nebuvo. 

Vėl nusileido tamsa, ir padriki balsai tai pasigirsdavo, tai 
nutrūkdavo. 

- Ne, ponia Šira, nemėginkit judintis. Turėjome pririšti jus 
prie neštuvų. Jums šautinė galvos žaizda. 

Šautinė žaizda? Doralas, užsitempęs kvailą slidininko kau- 
kę. Kova su juo dėl... 

Emilė! Ji turi skubėti pas Emilę. 

Pamėgino atsisėsti, bet negalėjo. Stengėsi išlikti sąmonin- 
ga, bet jėgos ją apleido. Jėzau, tamsa vėl užplūsta. 

Kai vėl iš jos išniro, į užmerktus vokus plūdo ryški šviesa, 
aplink ją triukšmavo ir šurmuliavo. Keista, bet jautėsi tarsi 
plūduriuojanti virš viso šito, stebinti iš šalies. 

Ar čia Bonelis? Kodėl jam ant kaktos tas kvailas tvarstis? Ir 
negi jo ausys kruvinos? 

Jis spaudžia jai rankas. 

— Brangioji, kad ir kas tave nuskriaudė... 

Negi jis verkia? Bonelis Volisas? Bonelis Volisas, kurį ji pa- 
žįsta, verkia? 

— Viskas bus gerai. Prisiekiu, aš padarysiu, kad viskas būtų 
gerai. Tu išsikapstysi. Tu pasveiksi. Negaliu tavęs netekti. 

— Pone Volisai, turime vežti ją į operacinę. 

Torė jautė, kaip Bonelio lūpos brūkšteli per jos. 

— Aš myliu tave, širdele. Myliu tave. 

— Pone Volisai, prašom pasitraukti. 

— Ar ji gyvens? 

— Padarysim viską, ką galim. 

Ją kažkur stūmė ant ratukinių neštuvų, bet jis laikė jos ran- 
ką, kol buvo atplėštas. 

— Aš myliu tave, Tore. 

Ji mėgino išvengti atslenkančios užmaršties, bet ir šiai ap- 
siautus mintys nesiliovė rėkusios: Ir aš tave myliu. 


———Ė 


Koburnas linkęs suvaidinti monospektaklį, bet Hamiltonas 
turi rasti būdą jam sustabdyti, kol neatsitiko dar didesnė ne- 
laimė. Tomo Vanaleno mirtis Koburno neįtikino, kad žuvęs 
agentas buvo tyras, ir pasikalbėti su jo našle Hamiltonui da- 
bar dar svarbiau: gal pavyks išsiaiškinti, ką ji žino. 

Bet atvykęs su savo komanda prie Vanaleno namų, Hamil- 
tonas, kaip ir spėjo, nematė nė vieno automobilio. Našlė leido 
naktį viena. Bet nemiegojo. Viduje degė šviesos. 

Hamiltonas išlipo iš visureigio, nužingsniavo taku, paskam- 
bino ir laukė. Kai niekas neatsiliepė, pamanė, gal vis dėlto ji 
miega. Kadangi sūnui reikia nuolatinės priežiūros, gal šviesos 
Vanalenų namuose niekada neišjungiamos. 

Jis vėl paskambino, tada pabeldė. 

- Ponia Vanalen! Čia Klintas Hamiltonas, - pašaukė pro 
medines duris. - Suprantu, dabar jums itin sunkus metas, bet 
mums būtina nedelsiant pasikalbėti. 

Vis tiek nesulaukęs atsakymo, paklebeno rankeną. Užra- 
kinta. Išsitraukė mobilųjį, pavartė adresyną ir surado Vana- 
leno namų numerį. Spustelėjo ir išgirdo, kaip toli viduje su- 
skambėjo telefonas. 

Po penkto skambučio išjungė telefoną ir šūktelėjo prie šali- 
gatvio stovinčių automobilių pusėn: 

— Atneškit taraną. 

Specialiosios paskirties komanda atbėgo pas jį į prieangį. 

- Čia ne šturmas. Ponios Vanalen dvasios būsena sunki. 
Taip pat yra neįgalus vaikas. Būkit atsargūs. 

Jie akimirksniu išlaužė duris. Hamiltonas įsiveržė vidun, 
kiti paskui jį išsisklaidė po kambarius. 

Erdvaus koridoriaus gale Hamiltonas rado Lanio kambarį. 
Jame tvyrojo šleikštus salsvas kvapas, būdingas prirakintam 
prie lovos žmogui. Bet, išskyrus ligoninės lovą ir kitus medici- 
nos reikmenis, visa kita atrodė įprasta. Televizorius įjungtas. 
Lempos skleidė raminamą šviesą. Ant sienų paveikslai, kam- 
bario viduryje - spalvingas kilimas. 

Tačiau pritaikytoje lovoje gulinčio nejudraus berniuko vaiz- 
das atrodė beveik viduramžiškas. Akys atviros, bet žvilgsnis 
tuščias. Hamiltonas priėjo prie lovos - ar jis alsuoja? 

— Pone. 

Hamiltonas atsigręžė į pareigūną tarpduryje. Šis nieko dau- 
giau nepridūrė, bet visa jo išvaizda, kai mostelėjo šalmuota 
galva į kitą namo pusę, sakyte sakė: YPATINGAS ATVEJIS. 

Doralas matė, kaip iš šoninės gatvės artėja automobilio švie- 
sos. Spektaklis prasideda. 

Sėdėdamas skolintoje mašinoje, užtraukė paskutinį dūmą, 
tada išmetė nuorūką pro atvirą langą. Žioruojanti nuorūka 
nubrėžė tamsoje lanką, nukrito ant šaligatvio ir toliau smilko. 

Įjungė telefoną ir paskambino Buhalteriui. 

- Jis veiks tiksliai pagal planą. 

— Tuoj būsiu vietoje. 

Doralui širdis apsivertė. 

— Ką? 

- Girdėjai. Negaliu leisti, kad dar kartą susimautum. 

Telefonas iškart nutilo. 

Tai buvo spjūvis į veidą. Kita vertus, nusprendė, nuo šito 
priklauso bendradarbiavimo su Meksikos karteliu sėkmė, Bu- 
halteris negali leisti, kad dar kas nors nepavyktų. 

Ir tai ne vien verslas. Ne taip, kaip su Marsetu, ėmusiu 
kliudyti darbui. Ne taip, kaip su valstijos kelių policininku, 
atsisakiusiu vykdyti užduotį. Ne taip, kaip su visais kitais. Šis 
atvejis kitoks. Buhalteris turi asmeninę priežastį sutvarkyti 
Li Koburną. 

Koburnas sustabdė automobilį už keturiasdešimties metrų, 
tuščia eiga nelygiai dirbantis variklis aidėjo visiškoje tyloje po 
atviromis futbolo stadiono tribūnomis, šią vietą Doralas buvo 
išsirinkęs reikalui sutvarkyti. Šiuo metų laiku čia visiškai tuš- 
čia. Miesto pakraštys. Puikiausia aplinka. 

Koburnas buvo įjungęs ilgąsias šviesas. Automobilis tikras 
kledaras, bet kažkodėl atrodė grėsmingas ir Doralui priminė 
Stiveno Kingo kūrinį apie automobilį, kuris išprotėjo ir ėmė 
žudyti žmones. Doralas nuvijo juokingą mintį. Koburnas vėl 
knisa jam protą. 

Bet federalas neketino artintis, kol nepamatys, kad Dora- 
las turi Emilę. 

Doralas buvo pasirūpinęs, kad lipant iš mašinos nešviestų 
vidaus lemputės. Susikūprinęs, jis atidarė užpakalines dure- 


372 e Sandra Brown 


les, suėmė Emilę už pažastų ir iškėlė. Jos kūnas buvo sugle- 
bęs, kvėpavimas gilus, o miegas ramus - tokią ir užsimetė ant 
kairio peties. 

Koks vyras pasinaudotų šešiolikos kilogramų miela mergaite, 
kad išgelbėtų savo kailį? 

Jis pasinaudotų. Jis naudojasi. 

Koburnas jam taip sukniso protą, kad jaučiasi menkesnis 
už banginio šūdą, nervinasi ir nepasitiki savim. Bet jis negali 
sau leisti užkibti ant šio kabliuko, kitaip jis lavonas. Jam rei- 
kia pričiupti Koburną. Jeigu norint pašalinti Koburną tenka 
pasinaudoti Emile - ką gi, toks gyvenimas, niekas niekada ir 
nesakė, kad jis teisingas. 

Jis įrėmė dešinę ranką su pistoletu Emilei į nugarą taip, kad 
ginklas būtų matyti. Tada atsistojo ir apėjo mašiną iš priekio, 
stengdamasis atrodyti kontroliuojantis padėtį, visiškai atsi- 
palaidavęs, nors iš tikrųjų delnai buvo glitūs nuo prakaito, o 
širdis baladojosi. 

Koburno automobilis sraigės greičiu ėmė riedėti pirmyn. 
Doralui sugniaužė paširdžius. Nuo šviesos prisimerkė. Auto- 
mobilis sustojo už penkių metrų. Jis šūktelėjo: 

— Išjunk šviesas. 

Vairuotojas išlipo. Nors tvieskė šviesos, Doralas atpažino 
Honoratos figūrą. 

— Kas per velnias? Kur Koburnas? 

— Jis pasiuntė mane. Sakė, kad manęs nenušausi. 

— Jis tau pamelavo. - Šūdas! Doralas neketino nušauti Ho- 
noratos stovėdamas akis į akį. - Atsitrauk nuo mašinos ir pa- 
kelk rankas, kad galėčiau jas matyti. Kokį pokštą Koburnas 
mėgina šįkart iškrėsti? 

— Jam nereikia pokštų, Doralai. Jam net manęs nebereikia. 
Jis prignybo tave, padėkok Edžiui. 

— Ką Edis turėjo bendra su šia velniava? 

— Viską. Koburnas rado įkalčius, kuriuos rinko Edis. 

Doralui išdžiūvo burna. 

— Nesuprantu, apie ką kalbi. 

— Aišku, supranti. Todėl Edį ir nužudei. 

— Ar tu prisikabinusi laidą? 

— Ne! Koburnas jau gavo, ko buvo atvykęs. Jam visai nebe- 
rūpi, kas atsitiks man ir Emilei. Užtat man rūpi. Noriu atgauti 
dukterį. 

Doralas tvirčiau suspaudė pistoletą. 

— Sakiau pasitraukti nuo mašinos. 

Iškėlusi rankas ji pasitraukė iš už durelių priedangos. 

— Aš nieko nedarysiu, Doralai. Palieku tave teisėtvarkos 
organams. Arba Koburnui. Man nesvarbu. Man svarbu tiktai 
Emilė. - Tariant dukters vardą, jos balsas užlūžo. - Ji myli 
tave. Kaip galėjai su ja taip pasielgti? 

— Nustebtum, ką žmogus gali. 

- Arji... 

- Jai viskas gerai. 

- Ji nejuda. 

— Dėl to kaltink tiktai draugužį Koburną. Dėl šitos košės. 

— Kodėl Emilė tokia rami? 

— Kur Koburnas? 

— Ar ji negyva? - isteriškai suriko Honorata. 

— Kur... 

— Tują jau nužudei, taip? 

Jos klyksmas pažadino Emilę. Ji suspurdėjo, tada pakėlė 
galvą ir sumurmėjo: 

— Mamyte. 

— Emile! - suriko ji ir ištiesė rankas. 

Doralas ėmė trauktis prie savo automobilio. 

— Atleisk, Honorata. Koburnas žiauriai apsiriko. 

— Emile! 

Išgirdusi motinos balsą, Emilė ėmė rangytis. 

- Emile, nusiramink, - sušnypštė jis. - Čia dėdė Doralas. 

— Noriu pas mamą! - suspiegė ji ir ėmė daužyti mažais 
kumšteliais, spardyti jam į šlaunis. 

Honorata nesiliovė šaukusi dukros vardą. Emilė klykė jam 
į ausį. 

Jis paleido ją. Nuslydusi ant grindinio, mergaitė nubėgo 
į ryškią šviesą. Doralas nutaikė pistoletą tiesiai Honoratai į 
krūtinę. 

Bet nespėjo iššauti - kažkas smogė jam į pakaušį taip sti- 
priai, kad ausyse ėmė spengti. Tą pat akimirką užgeso auto- 
mobilio lempos, šviesos pluoštai virto šviesiais violetiniais 
ratilais. 

Jis kaip patrakęs ėmė markstytis, kad nors šį tą matytų, — 
jau suprato, kokia buvo Koburno strategija. Apakinti jį, su- 
trikdyti, apkurtinti, tada pulti iš užpakalio. Apsisuko pačiu 
laiku, kad pasitiktų Koburno smūgio jėgą - šis šoko per Dora- 
lo automobilio dangtį, užgriuvo ant jo kaip cemento maišas ir 
parbloškė aukštielninką ant grindinio. 

— Federalinis agentas! - suriko. 

Koburno smūgis pribloškė Doralą, bet jis visą savo gyveni- 
mą kovėsi. Suveikė instinktas, pliūptelėjo adrenalinas. Pakėlė 
ranką su ginklu. 

Driokstelėjo šūvis. 

Koburnas atsitraukė nuo Doralo. 

Kraujo nebuvo daug, nes Koburnas šovė vyrui tiesiai į krū- 
tinę. Negyvas jis neatrodė toks grėsmingas, tik sutrikęs, tarsi 
klaustų, negi tokį protingą vyruką kaip jis galėjo būti pribaig- 
tas amerikietiškojo futbolo kamuoliu. Tai Doralas visada ty- 
kodavo grobio. Jo taikinys būdavo priešais jį. Kaip jis neapsi- 
saugojo iš užnugario. 

— Turėjai pasimokyti iš brolio. Aš nesideru, - sušnibždėjo 
Koburnas. 

Apčiupinėjo Doralo kūną ir rado mobilųjį. Baiminosi, kad 
policijai pradėjus tyrimą telefonas netruks dingti, tad prieš 
atsistodamas įsikišo jį į kišenę ir greitai nuėjo prie mašinos. 
Honorata sėdėjo vairuotojo sėdynėje, spaudė prie savęs Emi- 
lę, sūpavo ją, niūniavo. 

— Ar ji sveika? 

— Suglebusi kaip mazgotė, vėl užmigo. Jis tikriausiai ją kuo 
nors prigirdė. Ar jis... 

— Pragare. 

— Atsisakė pasiduoti? 

— Panašiai. - Jis patylėjo ir pagyrė: - Tu gerai pasirodei. 

Ji nusišypsojo virpančiomis lūpomis. 

— Buvau persigandusi. 

- Ir aš. 

— Netikiu. Tu nieko nebijai. 

— Pirmą kartą bijojau dėl visko. - Jo žodžiai perdavė daug 
svarbesnę žinią, negu jis pats būtų leidęs sau prisipažinti. Ho- 
norata suprato tiek žinią, tiek tai, kodėl jis nieko daugiau ne- 
sakys. Jie ilgai žvelgė vienas į kitą, tada jis atsitokėjo. - Vežk 
Emilę pas gydytoją, tegul apžiūri. 

Jis paėmė iš jos Emilę ir švelniai paguldė ant užpakalinės 
sėdynės. 

— Oką tu ketini daryti? - paklausė Honorata. 

— Pranešti apie tai Hamiltonui. Jis norės smulkmenų. No- 
rės, kad laukčiau čia, kol atvyks agentai. Tada... 

— Li Koburnai. 

Jam už nugaros nuskambėjęs ramus balsas abu nustebino. 
Honorata pažvelgė pro jį sutrikusi. Koburnas atsisuko. 

Kai paspaudė gaiduką, moters veide nebuvo jokios išraiškos. 


Ro skyrius 


Ioburnas griebėsi už pusiaujo ir susmuko ant grindinio. 

Honorata suklykė. 

Koburnas girdėjo, kaip prabudusi nuo garsų Emilė mie- 
guistu balsu paklausė, kur Elmas. Jam vaidenosi, kad gar- 
sai ateina iki jo kaip šviesos taškeliai iš labai ilgo tunelio. 
Jis iš visų jėgų stengėsi neprarasti sąmonės, tai buvo vel- 
nioniška kova. 

Anksčiau jis du kartus buvo pašautas. Kartą į petį, kartą į 
blauzdą. Šįkart kitaip. Šįkart blogai. Yra matęs ir draugų, ir 
priešų, pašautų į pilvą - dauguma jų mirė. Mažo kalibro kulka 
tave gali lygiai taip pat numarinti kaip ir didelė. 

Šiaip taip pusiau atsisėdo, prispaudęs delną prie švirkš- 
čiančios skylės pilve. Nugara atsirėmė į automobilio šoną ir 
mėgino sutelkti dėmesį į paprastai atrodančią jį pašovusią 
moterį. Ji ginklu liepė Honoratai ramiai sėdėti mašinoje. Jau 
buvo jį nuginklavusi. Matė visai netoli nuspirtą savo pistole- 
tą, bet atrodė kaip už mylios. Fredo .357 magnumas guli po 
vairuotojo sėdyne, bet Honorata jo irgi nepasieks, greičiau 
būtų pati nušauta. 

Ji raudojo ir klausinėjo moters: 

— Kodėl, kodėl? 

— Dėl Tomo, - atsakė ši. 

Taigi. Tomo Vanaleno žmona. Našlė. Mirdamas bent ži- 
nos, už ką. Bet kaip moteris, kuri ką tik įvykdė nusikaltimą iš 

keršto, ji stebėtinai šaltakraujiška. Net neatrodo pikta, todėl 
ir Koburnas klausė kodėl? 

- Jeigu Tomas nebūtų vykęs prie tų geležinkelio bėgių susi- 
tikti su tavim, - paaiškino ji, - tebebūtų gyvas. 

Ji kaltina jį dėl savo vyro mirties šiąnakt. Vakar naktį, pasi- 
tikslino Koburnas. Dangus rytuose jau ėmė blykšti priešauš- 
rio šviesa. Kažin, pasidarė smalsu, ar jis ištrauks, kol patekės 
saulė? Būtų gražu pamatyti dar vieną saulėtekį. 

Jam labai nepatiko, kad Honorata matys, kaip jis nukrau- 
juoja. Ir kas, jeigu Emilė atsibus ir išvys, kaip iš jo švirkščia 
kraujas? Ji išsigąs, o jis iki pat šiol darė viską, kad ją apgintų 
ir apsaugotų nuo baimės. 

Ir taip jau ganėtinai patampė abidvi po mėšlą. Ir keista, pa- 
manė, abiem jis patiko. Bent šiek tiek patiko. O dabar ketina 
sukelti joms dar vieną traumą, ir jo net nebus šalia, kad at- 
siprašytų. Jis visada manė: kai ateis paskutinioji, ir taip bus 
pavėlavusi, todėl galės ramiai ją pasitikti. Bet, Jėzau, tik ne 
šitaip netikusiai. Šlykščiai parinktas laikas. Jis ką tik patyrė, 
koks malonumas mylėtis su moterimi. Ne tik pasitenkinti, 
kai minkštas tampa kietas, išsilieti į moterį, bet ir sugerti į 
save kitą kūną ir asmenybę. Kas iš to, kad dabar, kai miršta 
pašautas, žino, koks tai skirtumas. Kaip viskas baigėsi neti- 
kusiai, tikrai blogai. 

Kvaila smagintis tokiomis mintimis, kai turi stengtis kai ką 
suprasti. Kai ką daugiau, negu šią akimirką pajėgia suvokti. 
Velniai rautų, kas tai? Kai kas svarbaus, bet erzinamai išsky- 
dę. Kažkas mirksi jam, kaip ta paskutinė likusi žvaigždė, kurią 
mato brėkštančiame danguje tiesiai už Dženisės Vanalen gal- 
vos. Kažkas, ką jis turėjo anksčiau suvokti. Kažkas... | 

— Iš kur sužinojai? - jis taip ir nesuvokė, kas tai, kol neiš- 
stenėjo klausimo. 

Dženisė Vanalen pažvelgė žemyn į jį. 

— Ką? 

Jis švokšdamas alsavo. Markstėsi, kad atstumtų sąmonę 
užplūstančią tamsą ar mirtį. 

— Iš kur sužinojai, kad aš buvau prie bėgių? 

— Tomas pasakė. 

Tai buvo melas. Jeigu Tomas jai ką ir papasakojo prieš iš- 
vykdamas į susitikimą, jis turėjo pasakyti ketinąs susitikti su 
Honorata. Tomas tikėjosi, kad tenai ateis kaip tik ji. Bet To- 
mas žuvo, kad galėtų papasakoti, kas nutiko iš tikrųjų. 

Ji viską sužinojo iš kažko kito. Iš ko? Ne iš agentų, kurie 
buvo nusiųsti pranešti jai apie vyro žūtį. Jie nežinojo jokių 
detalių. Net Hamiltonas nežinojo, kol Koburnas pats maž- 
daug prieš pusvalandį nepapasakojo, kas atsitiko prie gele- 
žinkelio bėgių. 

Vieninteliai, kas galėjo jai pasakyti, buvo žmonės, kuriuos 
jis pastebėjo netoli bėgių, žmonės, kurie padėjo bombą ir lau- 
kė, kol įsitikino, kad ji padarė savo darbą, kam ir buvo skir- 
ta, - išnešiojo į dulkes Vanaleną ir Honoratą. 

Honorata maldavo moters pakviesti pagalbą. 

— Jis tuoj mirs, - kūkčiojo ji. 

— Taip ir turi būti, - šaltai atsakė Dženisė Vanalen. 

- Nesuprantu, kaip galite kaltinti Koburną. Jis federalinis 
agentas, kaip ir jūsų vyras buvo. Tomas tik dirbo savo darbą ly- 
giai kaip Koburnas. Pagalvokit apie savo sūnų. Jeigu Koburnas 
mirs, jūs sėsit į kalėjimą. Kas tada atsitiks jūsų berniukui? 

Staiga Koburnas palinko pirmyn ir sudejavo pro sukąstus 
dantis. 

— Prašau, leiskit jam padėti, - maldavo Honorata. 

— Jam neįmanoma padėti. Jis miršta. 

— O kas tada? Ketinate nušauti ir mane? Ir Emilę? 

— Mergaitės aš nenuskriausiu. Koks žmogus, manai, aš esu? 

— Ne geresnis negu aš. 

Tai sakydamas Koburnas niršiai mostelėjo Steno Džileto 
peiliu, kurį sukniubęs išsitraukė iš kaubojiško bato aulo. Pei- 
lis slystelėjo Dženisės Vanalen kulkšnimi ir, pamanė jis, vei- 
kiausiai perrėžė Achilo sausgyslę. Ji sukliko. Jos koja sulinko, 
o tada jis sukaupęs visas jėgas spyrė jai abiem kojomis ir ją 
pargriovė. 

— Honorata! - Jis bandė rėkti, bet pasigirdo tik švogždesys. 

Ji beveik išvirto iš mašinos, čiupo pistoletą, kurį griūdama 
išmetė Dženisė, ir nutaikiusi į ją įsakė nejudėti. 

— Koburnai? - vos atgaudama kvapą paklausė ji. 

— Nenuleisk nuo jos ginklo. Kavalerija jau čia. 

Honorata suvokė; kad iš visų pusių prie jų artėja patruliniai 
automobiliai. Pirmas atlėkė su šerifo įstaigos ženklu. Stabdy- 
damas mašiną, vairuotojas paliko ant grindinio ilgą padan- 
gų šliūžę. Jis ir jo keleivis Stenas Džiletas akimirksniu iššoko 
iš automobilio. Uniformuotasis pareigūnas buvo išsitraukęs 
pistoletą. Stenas nešėsi elnių šautuvą. 

— Honorata, ačiū Dievui, tu sveika! - pribėgęs šūkčiojo 
Stenas. 

— Ponia Džilet, aš šerifo pavaduotojas Krofordas. Kas atsi- 
tiko? 

— Ji nušovė Koburną, - paaiškino Honorata. 

Krofordas ir du kiti pavaduotojai apspito Dženisę. Ši raičio- 
josi ant grindinio, spaudė kulkšnį ir pakaitomis tai vaitojo iš 
skausmo, tai keikė Koburną. Dabar ir kiti šoko iš savo auto- 
mobilių ir bėgo prie Doralo lavono. 

Stenas ištiesė rankas ir apkabino Honoratą. 

— Pagrasinęs šautuvu priverčiau Krofordą ir mane pasiimti 
kartu. 

— Džiaugiuosi, kad jūs čia, Stenai. Prašau prižiūrėti Emilę. 
Ji užpakalinėje sėdynėje. 

Honorata išsilaisvino iš jo glėbio, suriko besirangantiems 
iš automobilio greitosios pagalbos darbuotojams paskubėti, o 
pati suklupo šalia Koburno. Glostė jam plaukus, veidą. 

— Nemirk. Nedrįsk mirti. 

— Hamiltonas, - pasakė jis. 

— Ką? 

Jis linktelėjo, ir ji atsigręžė. Iš dviejų juodų visureigių vir- 
to pareigūnai šturmo apranga, kartu su jais artėjantis vyras 

atrodė dar grėsmingesnis, nors vilkėjo kostiumą ir ryšėjo ka- 
klaraištį. 

Tiesiu taikymu atžygiavo prie jos ir Koburno, nors akys 
lakstė į visas šalis, įsidėmėdamos visas šiurpios scenos de- 
tales. 

— Ponia Džilet? - priėjęs paklausė. 

Ji linktelėjo. 

— Koburnas sunkiai sužeistas. 

Hamiltonas niūriai linktelėjo. 

— Kodėl tu ne Vašingtone? - suurzgė Koburnas. 

— Nes turiu tokį agentą kaip dagys subinėje, kuris neklauso 
įsakymų. 

— Viskas valdoma. 

— Norėčiau, kad būtų kitaip. - Jo tonas buvo irzlus, bet Ho- 
norata matė, kad rimta Koburno žaizda jam neprasprūdo pro 
akis. - Gaila, nesuspėjau laiku ir nesustabdžiau viso šito. — 
Jis linktelėjo į Dženisę, kuria rūpinosi kita greitosios pagal- 
bos medikų brigada. - Radome įkalčių, kad ji ketino sprukti. 
Net palikti šalį. Radome žinučių, tekstų įvairiais mobiliaisiais 
telefonais, kad siekia atkeršyti Koburnui dėl to, kas atsitiko 
Tomui. Susisiekiau su Krofordu, jis ką tik buvo gavęs žinią, 
kad čia šaudoma. Palikau vieną vyrų prižiūrėti jos sūnų ir kuo 
greičiausiai atskubėjau čionai. 

— Pala, - suurzgė Koburnas greitosios medikui, mėginan- 
čiam įsmeigti jam į veną lašelinės adatą. 

Pasigrumdė ir laimėjo: įgrūdo ranką į kelnių kišenę - tų 
pačių rusvai žalsvų kelnių, kadaise priklausiusių Honoratos 
tėvui, o dabar permirkusių krauju. 

Ištraukė mobilųjį telefoną ir iškėlė taip, kad Hamiltonas 
matytų. 

- Doralo. Prieš išlipdamas iš mašinos jis paskambino. 

Kalbėdamas su pertrūkiais, balsas tai sustiprėdavo, tai 
buvo vos girdimas, Koburnas kruvinu nykščiu darbavosi prie 
telefono. Spustelėjo apšviestą numerį ir pasakė: 

— Jis skambino Buhalteriui. 

Po sekundės visos galvos pasisuko į mobiliojo telefono 
skambutį, aidintį iš Dženisės Vanalen vėjastriukės. 


—-— i 


Kitos valandos Honoratai prabėgo kaip migloje. Padaręs stul- 
binantį atradimą, kad Dženisė Vanalen yra Buhalteris, Kobur- 
nas prarado sąmonę, bet dabar medikams buvo daug lengviau 
juo pasirūpinti ir įkelti į atskridusį greitosios pagalbos sraig- 
tasparnį. 

Honoratai atrodė stebuklas, kad per visus tuos baisius 
įvykius Emilė miegojo. Bet toks miegas kėlė nerimą. Ji buvo 
nuvežta į ligoninę greitosios automobiliu. Honorata važiavo į 
ligoninę kartu, bet tenai prie Emilės jos griežtai neprileido. 

Kol pediatrų komanda ją apžiūrinėjo, Honorata su Stenu 
neramiai laukė, šis iš automato nupirko po puodelį drungnos 
kavos. Abu jautėsi nejaukiai, to anksčiau niekada nebūdavo. 

Galiausiai jis pratarė: 

—- Honorata, turiu tavęs atsiprašyti. 

— Kažin ar turite, aš apverčiau jūsų namus. Palikau pririštą 
prie kėdės? Leidau Koburnui pasiimti jūsų stebuklingąjį peilį? 

Jis skubiai šyptelėjo, bet aiškiai norėjo dar kai ką pasakyti. 

— Tu mėginai paaiškinti savo motyvus. Aš nesiklausiau. 
Nenorėjau girdėti. 

- Ir taip buvo apie ką galvoti. 

— Taip, bet mano atsiprašymas ne vien dėl pastarųjų dviejų 
dienų įvykių. Visą tą laiką nuo Edžio mirties, - varžydamasis 
paaiškino jis. - Aš tave griežtai kontroliavau. Ne, nemėgink 
neigti, juk abu žinome, kad tai tiesa. Aš bijojau, kad sutiksi 
vyrą, įsimylėsi, ištekėsi - ir aš būsiu išmestas iš jūsų gyveni- 
mo. Judviejų su Emile gyvenimo. 

— To niekada nebūtų atsitikę, Stenai, - švelniai pasakė Ho- 
norata. - Jūs esate mūsų šeima. Emilė jus myli. Myliu ir aš. 

— Ačiū, - kimiai ištarė jis. 

— Tai ne tušti žodžiai. Nuoširdžiai sakau: nežinau, ką be 
jūsų pagalbos būčiau dariusi tuos dvejus metus. Jūs buvote su 


382 + Sandia Brown 


mumis, ir aš niekada nepajėgsiu deramai atsidėkoti už visa, 
ką dėl mūsų padarėte. 

— Kartais būnu truputį per griežtas. 

- Ji nusišypsojo ir romiai atsakė: 

— Kartais. 

— Aš leidau sau paleisti keletą bjaurių pastabų apie tavo as- 
meninį gyvenimą. Atsiprašau. 

— Suprantu, kaip jus įžeidė mintis, kad mudu su Koburnu 
kartu. 

— Kaip sakei, tai ne mano... 

— Ne, leiskit baigti. Man atėjo į galvą, kad Edis suprato, jog 
mano tatuiruotę pamatys tik mylimas žmogus. Kas dar būtų 
galėjęs? Jis tikėjo, kad išmintingai pasirinksiu tokį vyrą. Edis 
žinojo, kad tai bus sąžiningas vyras, kitaip su juo nesuartė- 
čiau. - Ji patylėjo, tada vėl prakalbo: - Aš mylėjau Edį. Jūs tai 
žinote, Stenai. Ir jis iki paskutinio atodūsio liks šventas mano 
širdyje. Bet... - Ji paėmė Stenui už rankos ir spustelėjusi bai- 
gė: - Bet jis negali likti vienintelis šventasis mano gyvenime. 
Aš turiu jį paleisti ir gyventi toliau. Taip pat ir jūs. 

Jis linktelėjo, bet, regis, nesiryžo prabilti. Jo akys buvo įtar- 
tinai drėgnos. Honorata buvo dėkinga jam už tokią savitvar- 
dą. Ji tebespaudė jam ranką. Priėjo pavaduotojas Krofordas. 

- Jūs ponios Širos draugė? Naujojo Orleano policijos sky- 
rius reagavo į jūsų skambutį skubios pagalbos numeriu. Atvy- 
kę rado ją vieną namuose. Ji buvo peršauta į galvą. 

— Ką? O Dieve! 

Krofordas raminamai ištiesė ranką. 

- Ji atlaikė operaciją, kulka išimta. Kalbėjau su jos draugu 
Boneliu Volisu, jis su ja. Chirurgas paaiškino ponui Volisui, 
kad kulka nepadarė jokios nepataisomos žalos. Suprantama, 
jis buvo atsargus, bet leido suprasti, kad ji visiškai pasveiks. 

Iš palengvėjimo, visiškai suglebusi, Honorata priglaudė 
galvą prie Steno peties. 

— Ačiū Dievui. 

— Ponas Volisas davė savo mobiliojo telefono numerį. Prašė 
jam paskambinti, kai tik galėsite. Jis turi labai daug ką jums 

papasakoti, taip pat nori labai daug išgirsti iš jūsų. Bet nori, 
kad žinotumėt: ponia Šira jį atpažino, ir jie persimetė keletu 
žodžių. Jos pirmas klausimas buvo apie jus ir Emilę. Jis pasa- 
kė, kad jūs išgelbėtos ir dabar esate saugios. 

— Aš tuoj pat jam paskambinsiu. Ar ką nors girdėjote apie 
ponią Vanalen? 

— Ji gydoma ir budriai saugoma. 

— O Koburnas? - dusliu balsu paklausė ji. - Ar apie jį ką 
nors žinote? 

— Ne, - atsakė Krofordas. - Esu tikras, kad Hamiltonas su 
jumis susisieks, kai turės ką pasakyti. 

Laukimas, regis, truko visą amžinybę, bet netrukus su ge- 
romis žiniomis pasirodė Emilę apžiūrėjęs vaikų gydytojas. Jis 
patvirtino, kad Emilė gavo labai didelę dozę antihistamino. 

- Leisim jai gerai išmiegoti. Ji bus atidžiai stebima. Tai ne- 
turėtų kaip nors atsiliepti. - Jis raminamai spustelėjo Hono- 
ratai petį. - Nėra jokių ženklų, kad ji būtų kaip nors kitaip 
nuskriausta. 

Kai slaugės vežė Emilę į atskirą palatą, jiems su Stenu buvo 
leista eiti kartu. Ligoninės lovoje ji atrodė mažytė ir bejėgė, 
Honorata džiaugėsi matydama ją tokią, juk galėjo nutikti ir 
daug blogiau. Palinko prie jos, glostė plaukus, su meile mėga- 
vosi buvimu šalia. Stenas tyliai ištarė jos vardą. Ji atsitiesė ir 
atsigręžė. 
akis, lėtai priėjo. 

— Pamaniau, kad turiu asmeniškai jums pasakyti. 

— Ne, - suinkštė ji. - Ne. Ne! 

— Užjaučiu, - pasakė jis. - Koburnas neatlaikė. 


D, šešių savaičių. 


- Jūs atrodote nustebęs, Hamiltonai. Negi Tomas niekada ne- 
užsiminė, kad aš talentinga? Ne? Ką gi, aš tokia. Dauguma žmo- 
nių nežino, kad prieš gimstant Laniui ir tampant tikra kaline savo 
namuose, buvau padariusi puikią karjerą kaip verslo konsultantė 
ir finansų planuotoja. Visų karjeros planų teko atsisakyti. Tada, 
keletą metų pagyvenusi šešėlinį gyvenimą, nusprendžiau pritai- 
kyti savo žinias, na, kitoje veiklos srityje. | 

Ir mano padėtis nuostabiai tam tiko. Kas būtų įtaręs vargšę 
Dženisę Vanalen, žiauriai nuskriausto vaiko motiną ir žmoną vyro, 
visiškai neturinčio pasitikėjimo savim nei ambicijų, galint sukurti 
ir valdyti tokią sėkmingai veikiančią organizaciją kaip mano? - Ji 
nusijuokė. - Ironiška, bet iš tikrųjų pats Tomas pamėtėjo tą min- 
tį. Jis labai daug kalbėdavo apie nelegalių prekių gabenimą, apie 
didžiulį pelną, apie bergždžias valdžios pastangas sustabdyti ne- 
legalių prekių srautą. Daugiausia jis kalbėjo apie tarpininkus, kad 
rizika būti sugautiems yra labai menka, nes paprastai jie slepiasi 
po garbingų piliečių skraiste. Man tai skambėjo labai drąsiai ir pa- 
traukliai. Tomas buvo neišsenkamas ir atviras informacijos šalti- 
nis. Aš klausdavau - jis atsakydavo. Jis man paaiškino, kaip su- 
gaunami nusikaltėliai. Viskas, ką man reikėjo daryti, - prieiti prie 
juos sučiupusių žmonių ir per tokius vyrus kaip Doralas ir Fredas 
Hokinsai pasiūlyti jiems padorų atlygį, kad nepersistengtų. 

Kontrabandininkai mokėjo man už apsaugą. O kurie nemokė- 
jo - skaudžiai pasigailėdavo. Dauguma sėdi už grotų. Jie negalėjo 
manęs įskysti, kad mainais jiems būtų sušvelninta bausmė arba 
jų būtų pasigailėta, nes niekas nežinojo, kas aš. Tarp mūsų visada 
veikdavo tarpiniai žmonės. 

Užteks pasakyti, pone Hamiltonai, kad mano mažutis namų 
verslas išsiplėtojo ir tapo be galo pelningas. Nereikėjo beveik jokių 
pridėtinių išlaidų, išskyrus mobiliesiems telefonams. Kai Tomas 
būdavo darbe, Doralas arba Fredas kas antrą savaitę ar panašiai 
pristatydavo vienkartinius telefonus. 

Dosniai mokėjau samdiniams, bet vis tiek mano pelnas virši- 
jo visus lūkesčius. Tai buvo svarbu. Matot, turėjau susitaupyti 
dienai, kai Lanis daugiau nebebus kliuvinys. Jam mirus neke- 
tinau čia trainiotis. Man jau buvo gana to namo, Tomo, tokio 
gyvenimo. Buvau nusipelniusi gero ir prabangaus poilsio. Aš 
niekada neširdau ant Lanio - niršau ant vystyklų, kuriuos tu- 
rėjau keisti, ant maisto, kurį turėjau pumpuoti jam į skrandį, 
ant kateterių... 

Ką gi, jums nėra ko šito klausytis. Jūs norite žinoti apie Buhal- 
terį. Tinkamas vardas, ką manote? Šiaip ar taip, pasaulio bankuo- 
se manęs laukė milijonai dolerių. Nuostabu, ką galima padaryti 
internetu. 

Bet tada išdygo Li Koburnas, ir turėjau paspartinti savo planus 
apleisti šalį. Lanis... - Čia jos balsas prikimo. - Lanis niekada ne- 
būtų pajutęs skirtumo. Neatrodo, kad jis būtų manęs pasigedęs, 
tiesa? Mainais į mano kaltės prisipažinimą jūs prisiekiate man, 
kad jis bus įtaisytas į geriausius šalyje slaugos namus? 

— Asmeniškai duodu žodį. 

- Ir jis gaus Tomo pensiją? 

— Kiekvienas centas eis jo sūnui išlaikyti. 

— Tomas būtų to norėjęs. Jis buvo pasiaukojęs Laniui. Dažnai 
pavydėdavau jo meilės Laniui, pati to nepajėgiau. Stengiausi, 
bet... - Patylėjusi ji kalbėjo toliau: - Tas seksualus susirašinėji- 
mas... tai ne aš. Noriu, kad žinotumėt: manau, tokie dalykai šlykš- 
tūs. Tai buvo šifruoto bendravimo būdas. Nebūčiau siuntinėjusi 

Doralui ar Fredui Hokinsui nešvankių žinučių. Viešpatie! Ką jūs. 
Ne, tai buvo paprasčiausias būdas pagrįsti nuolatinį bendravimą 
telefonu, jeigu kartais Tomui kiltų įtarimas. Suprantate? 

— Suprantu, - santūriai atsakė Hamiltonas. - Ar nesudvejojote 
paliepdama nužudyti Tomą? 

— Be abejo! Tai buvo sunkiausias sprendimas, kurį turėjau 
priimti kaip Buhalteris. Doralas mėgino mane atkalbėti, bet 
nebuvo kitos išeities. Beje, padariau Tomui paslaugą. Jis buvo 
menkysta. Gal net didesnis negu aš. Jis vergavo savo darbe, kaip 
aš vergavau namie. Jis nekaip atliko savo pareigas. Pone Hamil- 
tonai, jūs geriau už visus turėtumėt tai žinoti. Pats prisidėjote 
prie jo menkystės. Jis žinojo, kad niekada nesugebės pateisinti 
jūsų lūkesčių. 

— Aš maniau, kad Tomas turi jėgų, tik jam trūksta pasitikėji- 
mo, kad atskleistų savo gabumus. Maniau, mano vadovaujamas 
ir drąsinamas... . 

— Dėl to galima ginčytis, ar ne, pone Hamiltonai? 

— Manau, kad taip. 

— Man skaudu apie jį kalbėti. Aš jį apraudojau. Sąžiningai sa- 
kau: apraudojau. Kita vertus, Tomas mirė garbingai. Gal net di- 
dvyriškai. Manau, jis būtų pasirinkęs tokią žūtį, o ne mirti visų 
užmirštam. - Ji vėl patylėjo. - Tai tikriausiai ir viskas. Reikia kur 
nors pasirašyti? 

Hamiltonas pasilenkė per stalą ir spustelėjo persukimo 
mygtuką. 

Honorata su Stenu, pakviesti į Naujojo Orleano apygardos 
padalinį išklausyti įrašyto Dženisės Vanalen prisipažinimo, 
visą tą laiką sėdėjo sustingę ir apstulbę, kaip kasdieniškai 
prieš keletą dienų ši prisipažino dėl padarytų nusikaltimų. 

- Ji įsakė nužudyti Edį, - tyliai pratarė Honorata. 

- Ir daugybę kitų žmonių, - pridūrė Hamiltonas. - Rem- 
damiesi USB atmintuko informacija, sparčiai stumiamės į 
priekį. Bet, - atsiduso jis, - kaip Dženisė Vanalen ir sakė, tai 
beveik bergždžias darbas. Nusikaltėliai dauginasi nepalyginti 
greičiau, negu juos gaudome. Bet vis tiek gaudome. 

— Ten nėra nieko, kas mestų šešėlį ant Edžio, - pareiškė 
Stenas. — Ir niekas nebuvo labiau apgautas dvynių Hokinsų 
negu aš. Taip, aš išpešdavau iš Doralo informacijos, nes žino- 
jau, kad jis turi ausis policijos skyriuje, bet nė nenutuokiau, 
ką jie darė. Tai išdėsčiau savo pareiškime. Galite patikrinti. 

— Patikrinau, — maloniai šypsodamasis atsakė Hamilto- 
nas. - Pone Džiletai, jūs švarus kaip kūdikis. Ir toje medžia- 
goje nėra nieko, kas mestų dėmę ant jūsų sūnaus, kad darė ką 
nors neteisėta. Pasak Tamboro policijos skyriaus viršininko, 
mano manymu, sąžiningo vyro, Edis pasisiūlė atlikti slaptą 
tyrimą. Veikiausiai ką nors užčiuopė, kai sargavo Marseto ga- 
benimo bendrovėje. Kad ir kas tai buvo, policijos viršininkas 
tai palaimino, bet kai Edis buvo nužudytas, jis nesusiejo ava- 
rijos su slaptu Edžio tyrimu, jis nebuvo iš Edžio gavęs jokių 
įrodymų. Edis atidavė juos jums, - kreipdamasis tiesiai į Ho- 
noratą baigė Hamiltonas. 

Ji pažvelgė į uošvį, uždėjo jam ant žasto ranką ir spustelėjo. 
Tada mostelėjo į diktofoną. 

— Kiek praėjo laiko nuo to įrašo, kai ponia Vanalen... 

- Buvo nužudyta? - patikslino Hamiltonas. 

Honorata linktelėjo. 

— Minutės. Jos advokatas primygtinai reikalavo, kad klien- 
tės pareiškimas būtų išklausytas atskirame kabinete reabilita- 
cijos centre, kur jai buvo gydoma kulkšnies žaizda. Prie durų 
buvo pastatyti du federaliniai maršalai. Ji sėdėjo invalido ve- 
žimėlyje. Su kitu agentu ėjome iš šonų. Jos advokatas stūmė 
vežimėlį. Kai išėjome iš kabineto parstumti jos atgal į palatą, 
tarsi iš niekur išniro jaunas vyras. Jis puolė maršalą ir atlenk- 
tu skustuvu perrėžė jam skruostą. Kitas FTB agentas mėgino 
išsitraukti ginklą, bet jaunasis vyras perrėžė jam gerklę. Šis 
agentas mirė po kelių minučių. Ponia Vanalen buvo papjauta 
greitai, bet žiauriai. Skustuvas perskrodė jai gerklę beveik iki 
stuburkaulio, nuo ausies iki ausies. Tai buvo siaubinga mirtis. 
Ji turėjo laiko suvokti, kad miršta. Pats užpuolikas mirė nuo 
lemtingų šautinių žaizdų. 

Per žinias buvo pranešta, kad Hamiltonas jam du kartus 
šovė į krūtinę, vieną - į galvą. 

— Tai buvo savižudiška misija, - pasakė Hamiltonas. - Jis 
turėjo suprasti, kad neturės jokių galimybių pasprukti. Netu- 
rėjau jokio pasirinkimo. 

— Ir nebuvo nustatyta, kas jis? 

— Ne. Jokių asmens duomenų, jokios informacijos. Niekas 
neprašė atiduoti kūno. Nežinome, kokie jo ryšiai su Buhalte- 
riu. Viskas, ką turime, - atlenkiamas skustuvas ir sidabrinis 
Nukryžiuotasis su grandinėle. 

Įsivyravo tyla, tada Hamiltonas atsistojo rodydamas, kad 
susitikimas baigtas. Jis paspaudė Stenui ranką. Abiem del- 
nais suėmė Honoratos ranką. 

— Kaip jūsų dukra? 

— Gerai. Ačiū Dievui, ji nieko neprisimena apie tą naktį. Be 
paliovos kalba apie Koburną ir nori žinoti, kur jis išvyko. - Po 
nejaukios tylos ji kalbėjo toliau: - O Torė jau paleista iš ligoni- 
nės. Dukart buvome nuvykusios jos aplankyti. Ją pono Voliso 
namuose prižiūri slaugės. 

— Kaip ji laikosi? 

— Duoda joms velnių, - sausai ištarė Stenas. 

— Duoda, - juokdamasi pritarė Honorata. - Ji pasveiks, o 
tai tikras stebuklas. Nors kartą gyvenime Doralas nepataikė 
į taikinį. | 

— Džiaugiuosi girdėdamas, kad abi jos pasitaisė. Ir nežinia 
kelintą kartą noriu jus pagirti, ponia Džilet, kad parodėte ne- 
įtikėtiną drąsą ir tvirtybę. 

— Ačiū. 

— Saugokite save ir savo mažąją mergaitę. 

— Saugosiu. 

- Ačiū, kad šiandien atvykote. 

— Dėkojame, kad pakvietėte, - pasakė Stenas ir pasuko prie 
durų. 

Honorata atsilošė ir įsmeigė į Hamiltoną akis. 

— Aš tuoj ateisiu, Stenai. Būkit malonus, duokit mums mi- 
nutę. 

Stenas išėjo iš kabineto, ir išgirdusi, kad durys užsidarė, 
Honorata paklausė: 

— Kur jis? 

— Atleiskit? 

— Pone Hamiltonai, neapsimeskit kvailiu. Kur Koburnas? 

— Nesu tikras, kad suprantu, ko klausiate. 

— Dar ir kaip suprantate. 

— Ar norite žinoti, kur jis palaidotas? Jis nepalaidotas. Jo 
kūnas buvo kremuotas. 

— Jūs meluojate. Jis nemirė. 

— Ponia Džilet, suprantu, kaip jus pribloškė... - jis atsiduso. 

— Nekalbėkit su manim taip, tarsi būčiau Emilės vienmetė. 
Net ir ji permatytų šitą jūsų mėšlą. Kur jis? - pakartojo ji, pa- 
brėždama kiekvieną žodį. 

Hamiltonas kiek pasvyravo, tada mostelėjo jai vėl sėstis ir 
pats atsisėdo. 

- Jis sakė man: jeigu kada nors paklausite... 

— Koburnas žinojo, kad paklausiu. 

- Jis liepė man nesakyti, kad liko gyvas. Iš tikro grasino 
mane nudobti, jei nepranešiu jums, kad jis mirė. Bet taip pat 
privertė prisiekti, kad jeigu kada nors imsite tuo abejoti, ati- 
duočiau jums štai šitą. 

Hamiltonas atitraukė viršutinį stalčių ir išėmė paprastą 
baltą voką. Trumpai padvejojo, nors Honoratai pasirodė, kad 
visą amžinybę, tada pastūmė per stalą. Jos širdis daužėsi, vos 
galėjo alsuoti. Rankos buvo šaltos ir drėgnos, pirštai sugrubę, 
vos pajėgė užkišti nykštį už voko atlanko ir atplėšti. Viduje 
buvo vienintelis perlenktas popieriaus lapelis, o jame - vie- 
nintelė pakeverzota eilutė: 

Tai šį tą reiškė. 

Jai iš lūpų pūkštelėjo oro burbulas. Stipriai užsimerkė ir 
prispaudė prie krūtinės popieriaus lapelį. Kai galiausiai atsi- 
merkė, akys buvo drėgnos nuo ašarų. 

— Kurjis? 

— Ponia Džilet, įsiklausykite į šį persergėjimą ir patikėkite, kad 
aš nuoširdžiai rūpinuosi dėl jūsų ir jūsų dukters. Koburnas... 

— Pasakykit, kur jis. 

— Jūs kartu perėjote siaubingą išbandymą. Ir suprantama, 
kad prie jo prisirišote, bet judu niekada nesutapsite. 

— Kurjis? 

— Tik vėl abu kankinsitės. 

Ji atsistojo, atsirėmė delnais į stalo kraštą ir palinko 
prie jo. 

— Kurjis? Kur? 


—205> 


Pastarąsias dvi savaites jis kasdien atvykdavo į oro uostą - nuo 
tada, kai galėjo išlipti iš lovos ilgiau negu kelioms minutėms. 
Kai trečią kartą buvo pastebėtas besitrainiojantis bagažo iš- 
davimo skyriuje, uosto apsaugos tarnybos agentas užspeitė 
jį ir paklausė, ko ieško. Jis parodė vyrukui savo pažymėjimą. 
Nors nelabai bebuvo panašus į savo atvaizdą nuotraukoje - 
kiek pablyškęs, kokiais devyniais kilogramais sulysęs, plau- 
kai ilgesni ir susivėlę, - vyrukas atpažino, kad tai jis. Surezgė 
mėšliną istoriją, kad slapta tiria bylą, ir pridūrė: jeigu tuoj pat 
nepasitrauks ir nepaliks jo ramybėje, jo priedanga gali būti at- 
skleista, tada vyriokui gerokai klius už sužlugdytą operaciją. 

Nuo tada jį paliko ramybėje. | 

Jis vis dar turėjo remtis lazda, bet suprato: jeigu viskas ei- 
sis gerai, po savaitės kitos galės mesti šalin prakeiktą pagalį. 
Šįryt nuėjo be lazdos iš miegamojo į virtuvę. Bet tiek dar ne- 
pasitikėjo savimi, kad be jos eitų į judrų bagažo skyrių, ku- 
riame žmonės įpratę skubiai čiupti savo lagaminus ir skuosti 
į automobilių nuomos punktus, audringai sveikintis su pa- 
sitinkančiais giminaičiais ir nežiūrėti, kur eina. Po visko, ką 
patyrė, jis nenorėjo būti pargriautas civilio. 

Net su lazda visas išprakaitavo, kol pasiekė suolelį, ant ku- 
rio paprastai sėdėdavo laukdamas atskrendant lėktuvo iš Da- 

laso - juk jeigu iš Naujojo Orleano keliauji į Džekson Holą, 
veikiausiai persėsi Dalaso Fortvorto oro uoste. 

Nuo suolelio jis matė kiekvieną keleivį, išnyrantį iš atvyki- 
mo salės. Keikė save, kad toks kvailas. Ji veikiausiai prarijo 
Hamiltono melą - tas vyras moka įtikinti. Li Koburnas jai mi- 
ręs. Istorijos pabaiga. 

Vieną tolimos ateities dieną ji šokdins ant kelių vaikaičius ir 
pasakos, kokių nuotykių kadaise patyrė su FTB agentu. Emilė 
gal miglotai kai ką prisimins, bet abejotina. Kažin ar daug iš- 
laiko keturmetės atmintis? Tikriausiai jau dabar jį pamiršusi. 

Pasakodama vaikaičiams seną istoriją, Honorata tikriau- 
siai praleis apie mylėjimąsi. Gal rodys jiems tatuiruotę, o gal 
ir nerodys... jeigu iki to laiko nebus jos pašalinusi. 

Ir net jeigu Honorata suabejojo, ar jis iš tiesų numirė, ir 
gavo laiškelį, gal neperprato žinutės. Gal ji net nebeprisime- 
na, kad mylintis jis pasakė: „Apkabink mane. Apsimesk, kad 
tai šį tą reiškia. 

Jei kada nors galėtų tai pakartoti, pasakytų daugiau. Leistų 
aiškiau jai suprasti, kad tai šį tą reiškia, kitaip jam visai nebū- 
tų buvę svarbu, Honorata apsivijusi jį rankomis ar ne. Jeigu 
turėtų dar vieną galimybę, jis pasakytų... 

Velnias, jis nieko neturėtų jai sakyti. Ji ir taip žinotų. Žiū- 
rėtų į jį tuo ypatingu žvilgsniu, ir jis suprastų, kad ji žino, ką 
jis jaučia. Visai kaip žinojo, kai jis pasakojo apie tai, kad turėjo 
nušauti Palšį. 

Koks jo vardas? 

Užmiršau. 

Ne, neužmiršai. 

Jam nepasakius nė žodžio ji žinojo, kad diena, kai turė- 
jo nušauti arklį, buvo pati baisiausia, kokią jis tik atsiminė. 
Joks kitas vėlesnis nužudymas jo taip nesukrėtė. Ir Honorata 
tai suvokė. 

Jam gelte gėlė galvojant apie ją, jos akis, burną, jos kūną. 
Tas skausmas buvo daug stipresnis net už skausmą pilve; jo 
pilvo žaizda gana stipriai susiūta, kad nekraujuotų, bet ma- 

žiausiai pusmetį jis negalės sunkiau darbuotis, jei nenori, 
kad imtų kraujuoti viduriuose. Nakčiai, kad užmigtų, turėda- 
vo išgerti stiprių nuskausminamųjų, bet nebuvo tokių vais- 
tų, kurie nuslopintų skausmingą Honoratos ilgesį, norą ją 
paliesti, skonėtis ja, jausti ją šalia savęs, miegoti su jos ranka 
sau ant širdies. 

Ir net jeigu Honorata suprato, ką jis mėgino pasakyti mįs- 
linga žinute, ar ji norės būti su juo? Ar norės, kad Emilė dieną 
naktį būtų su juo? Ar ji norės, kad mažai mergaitei darytų įta- 
ką toks vyras kaip jis - išmanantis banditų taktiką, mokantis 
nužudyti žmogų plikomis rankomis, bet visai nežinantis, kas 
yra Elmas ir Garvežys Tomas? 

Kad nekreiptų į visus tuos dalykus dėmesio, ji turėtų įžvelg- 
tijame kai ką, ko ir pats gal nesuvokia turintis. Ji tikrai turėtų 
jo trokšti. Turėtų jį mylėti. 

Sutraškėję uosto garsiakalbiai pažadino jį iš svajų. Pranešė 
apie kasdienį „Boeing 757“ skrydį iš Dalaso. Jo pilvas buvo 
tvirtai susiūtas, bet tai nesutrukdė širdžiai krūtinėje persi- 
versti. Nusibraukė prakaituotus delnus į džinsų šonus ir sun- 
kiai remdamasis lazda drebančiomis kojomis atsistojo. 

Vadino save mazochistu, kam diena iš dienos kartoja šią 
kankynę. 

Drąsinosi prieš nusivildamas, kad vėl reikės grįžti namo 
vienam. 

Drąsinosi prieš pajusdamas džiaugsmą, kokio gyvenime 
dar nebuvo patyręs. 

Jis žiūrėjo į duris, pro kurias jiedvi pasirodys. 


Da mobiliųjų telefonų žmogui beveik neįmanoma dingti. Ge- 
rai, jei kas nors pasiklysta dykynėje ir jį reikia gelbėti. Blogai, 
jeigu esi rašytoja ir mėgini apsaugoti pagrindinį savo veikėją, 
kad jo niekas nerastų. 

Štai kodėl noriu padėkoti Johnui Casbonui, pasidalijusiam 
su manimi neįkainojama informacija. Romane minimos pa- 
čios naujausios technologijos. Gali būti, kad rytoj jos bus pa- 
senusios. Šioje srityje kasdien išrandama kas nors nauja. Tai- 
gi jei skaitant šią knygą joje minimos technologijos jums at- 
rodys juokingai senos, prašyčiau būti atlaidžius. Padariau, ką 
galėjau, net pati nusipirkau išmanųjį juodajam ryšiui - vien 
tam, kad išbandyčiau, ką galiu, o ko negaliu su juo nuveikti. 

Norėčiau padėkoti ir savo draugui Finley Merry, jis ne kar- 
tą paaiškino, kur galėčiau kreiptis pagalbos arba informaci- 
jos. Jeigu ne jis, nebūčiau susitikusi su ponu Casbonu, šis net 
buvo pramintas mano telefonistu. 

Ačiū jums abiem. 

Sandra Brown 


KITOS SANDROS BROWN KNYGOS 

Alibi 

Aukščiausios klasės detektyvas, parašytas pui- 
kiu, patraukliu stiliumi. Žmogžudystė, įtampa, 
intrigos, korupcija... Rašytoja sukuria ir įtiki- 
namą psichologinį portretą žmogaus, kuris turi 
pasirinkti: aistra ar sąžinė? 


EU GM 


bo žodžių 

Žmogžudys Karlas Herboldas pabėga iš Take- 
rio kalėjimo ir pasuka Teksaso kryptimi. Kla- 
jūnas Džekas Sojeris, su kuriuo Karlą sieja 
lemtingi praeities įvykiai, taip pat atvyksta 

į Teksasą ir įsidarbina galvijų fermoje. Čia su 
uošviu ir penkerių metų sūneliu Deividu gyvena 
kurčia našlė Ana Korbet, ir čia Karlas sumanęs 
iškrėsti dar vieną niekšystę. 


Ar pavyks Džekui prakalbinti „nekalbančią“ Aną 
ir ją su sūneliu išgelbėti nuo didelės nelaimės? 


T 


Pavydas 


Detektyvinių trilerių meistrė Sandra 
Brown pasirūpino, kad meilės, neapy- 
kantos ir pavydo pinklėse kvapą gniau- 
žiančios atomazgos skaitytojas karštli- 
giškai ieškotų iki paskutinių šio romano 


puslapių... 

susikeitimas 


Knyga, atskleidžianti galingą, beveik 
mistinį ryšį tarp dvynių. Ryšį, kuris 
nenutrūksta po vienos iš dvynių mirties 
ir kuris įkvepia gyvą likusią seserį nueiti 
beveik neįmanomą kelią, kad surastų 
sesers žudikus ir atkeršytų jiems. 

Užgavėnės 


„Įtemnptas, puikus, nenutrūkstantis pasa- 
kojimas, kupinas siužeto vingių ir posūkių, 
jaudinantis ir baisus kaip pelkės, ištvirkęs 
ir dekadentiškas kaip Prancūzų kvartalas 
Užgavėnių karnavalo įkarštyje. Puota, 
kurios neįmanoma praleisti.“ 

Book Page 

Šalčio raktaius 


Dar vienas visame pasaulyje pamėgtos 
įtempto siužeto istorijų meistrės detek- 
tyvinis trileris, kuriame susipina šiurpių 
nusikaltimų tyrimas, nevaržoma aistra ir 
auganti įtampa. 

Mirtinos paslaptys 


„Brown talentas papasakoti istoriją be galo 
retas net tarp populiariausių rašytojų.“ 
Toronto Sun 


„Brown jėga - kurti erotizmu pagardintus 
siužetus, verčiančius skaitytojus nepabaigia- 
mai spėlioti.“ 

Library Journal 

Rešvarus žaidimas 


Intriguojanti ir kupina netikėtų peripetijų 
detektyvinė istorija apie manijas ir jų pada- 
rinius. Susikompromitavusi futbolo žvaigždė 
prarado viską, nes žaidė ne pagal taisykles. 
Dabar jo ateitį ir gyvybę lemia paskutinis 
ėjimas, o laikas baigiasi... 

Po širdies persodinimo operacijos televizijos 
serialų žvaigždė Keitė Delani persikelia į 
Teksasą vesti kartą per savaitę transliuo- 
jamos laidos ir netrukus sužino, jog kažkas 
persekioja ir žudo visus, kuriems buvo perso- 
dinta širdis tą pačią dieną kaip ir jai. Moteris 
kreipiasi į detektyvinių romanų rašytoją, kad 
šis padėtų rasti žudiką... 


vl) KMI 


Ni 
EV 


Išskirtinis Into 

Šalies prezidento žmonai pasidalijus įtarimais, 
kad jos kūdikis galbūt nužudytas, televizijos 
žurnalistė Berė Treivis ryžtasi išsiaiškinti tiesą. 
Pagalbos ji kreipiasi į buvusį prezidento patarė- 
ją Grėjų Bondurantą. Jau per pirmą pasimaty- 
mą ji sužino daug naudingos informacijos ir... 
pasiduoda jo kerams. Ar padedama Grėjaus ir 
bičiulio žurnalisto Berė išgelbės pirmąją šalies 
ponią ir paviešins prezidento paslaptis? 

Sveika, tamsa 


Dėmesį prikaustanti istorija apie moterį, 
bėgančią nuo praeities šmėklų, tačiau dėl 
neatsargiai suteikto patarimo įsipainio- 
jančią į pavojingą istoriją ir įkliūvančią į 
dar kraupesnį košmarą, keliantį grėsmę 
ir jos ateičiai. 

Dūmų uždanga 

„Dūmų uždanga“ - kone pats ugningiausias, 
itin įtempto siužeto Sandros Brown detektyvi- 
nis trileris. Tai pasakojimas apie įžūly sąmoks- 
lą ir apie tuos, kurie išdrįsta jį atskleisti. 
Draugai pasirodo esantys priešai, didvyriai 
virsta nusikaltėliais ir tenka pripažinti, kad 
visiškai pasitikėti negalima niekuo... 


Detektyvas seržantas Dankanas Hačeris 
vidury nakties iškviečiamas į teisėjo Kato 
Leirdo namus tirti žmogžudystės. Iš pirmo 
žvilgsnio viskas atrodo paprasta: Eliza, 
gražuolė teisėjo žmona, gindamasi nušovė 
įsilaužėlį. Tačiau Dankanui Elizos pasako- 
jimas sukelia įtarimų... 


„IUI GK 


Liudytoja 


Profesionalia valstybine advokate tapti 


troškusiai Kendalei atrodo, kad pagaliau pa- 


vyko pagauti laimės paukštę: ji ištekėjusi už 
gražuolio laikraščio redaktoriaus, jos uošvis 
gerbiamas ir populiarus bendruomenės na- 
rys, o nedideliam miestukui Prosperui reikia 
geros, atsidavusios teisininkės. Bet moteris 
net neįtaria, kad Prospere viešpatauja 
fanatizmas ir kad netrukus jai bus lemta 
susidurti su siaubingomis blogio jėgomis ir 
tapti liudyti nenorinčia liudytoja... 


Ahlaviotė 

Bėganti nuo jų būsimą kūdikį įvaikinti 
atiduoti ketinančio merginos tėvo, paauglių 
porelė užpuola degalinės parduotuvę, iš 
pradžių ketindama tik apiplėšti ją ir pabėg- 
ti. Tačiau padėtis tampa nevaldoma, kai jie 
paima įkaitus, o merginai prasideda gimdy- 
mas... Laimė, vienas iš įkaitų yra gydytojas, 
o kita - reporterė Tilė Makoi... 


SON BAUM 


Lūžio taškas 


Turtingo verslininko Pola Vilerio 
nužudymas įvykdytas tarsi pagal tipišką 
filmų apie žmogžudystes scenarijų. Yra 
ir pagrindinis įtariamasis - Polo sūnėnas 
Kreitonas. Tačiau jis turi tvirtą kaip 

uola alibi. Kol advokatas Derekas ir 

Polo mylimoji Džulė bando išsiaiškinti 
tiesą, nusikaltėlis imasi ieškoti atlikėjų 
naujiems šiurpiems scenarijams, o laikas 
nenumaldomai bėga... 

Vpatinga klientė 


Dodžas Hanlis - privatus detektyvas, nepa- 
klūstantis jokioms taisyklėms. Todėl kaip tik į 
jį pagalbos kreipiasi Karolina King - jaunys- 
tėje sutikta moteris, ir po trisdešimties iš- 
siskyrimo metų vis dar lankanti jį sapnuose. 
Karolina prašo gelbėti jųdviejų dukrą Berę, 
kurią Dodžas matęs vienintelį kartą - pro 
langą gimdymo namuose. 


Dodžas rastų daugybę priežasčių nekreipti 
dėmesio į Karolinos skambutį, tačiau kaltė 
verčia viską mesti ir skristi į Teksasą pas du- 
krą. Berei pavojų kelia jos buvęs bendradarbis 
Orenas Starksas - jausdamas liguistą aistrą 
jis persekioja merginą. Beprotis ir genijus, 
puikiai sprendžiantis galvosūkius ir loginius 
žaidimus, Orenas Berės gyvenimą pavertė 
pragaru ir prisiekė ją nužudysiąs. 

Grėsminga padėtis dar labiau komplikuojasi, 
kai persekiotojas nužudo kelis žmones ir, 
palikęs ilgą įkalčių pėdsaką, nepaliaujamai 
artėja prie Berės... 

Žudikas artinasi, ir Dodžas suvokia, kad jo 
laukia svarbiausia gyvenimo kova... 

Prancūziškas šilkas 


Televizijos pamokslininkas Džeksonas 
Vaildas, paskelbęs karą pornografijai, 
negailestingai persekioja Klerės Loran 
madingo apatinio trikotažo bendrovę 
„Prancūziškas šilkas“. Kai Vaildas 
randamas nužudytas viename Naujojo 
Orleano viešbučių, Klerė tampa pa- 
grindine įtariamąja. Tyrimui įsibėgė- 
jus, įtarimų neišvengia ir pakrikusios 
psichikos jos motina, ir verslo part- 
nerė - įspūdinga gražuolė manekenė 
Jasmina; įtariama ir Vaildo žmona, ir 
jo sūnus, aktyvūs Vaildo kongregacijos 
nariai. Karštis mieste darosi nepake- 
liamas, kaip ir įtampa tarp Klerės ir 
prokuroro pavaduotojo Kasidžio... 

Sandra Brown 

(Sandra Braun, g. 1948 m.) 

JAV rašytoja, detektyvinių trilerių autorė, parašė per 60 knygų. Jos 
išverstos į daugiau kaip 30 kalbų. Lietuvių skaitytojams gerai žinomi 
jos romanai: „Alibi“, „Pavydas“, „Baltasis karštis“, „Šalčio faktorius“, 
„Sveika, tamsa“, „Susikeitimas“, „Spąstai“, „Svetimas veidas“, 
„Mirtinos paslaptys“, „Nešvarus žaidimas“, „Rikošetas“, „Šarada“, 
„Išskirtinis interviu“, „Dūmų uždanga“, „Aklavietė“, „Be žodžių“, 
„Liudytoja“, „Lūžio taškas“, „Ypatinga klientė“, „Prancūziškas 
šilkas“. Daugelis S. Brown romanų yra skaitomiausių knygų 
sąrašuose, ir visi jos detektyvai, pasak USA Today, verčia skaitytoją 
karštligiškai veršti puslapį po puslapio iki pat pabaigos. 


Kai Honoratos Džilet keturmetė dukrelė Emilė praneša 
mamai, kad jų kieme guli sergantis žmogus, Honorata 
nuskuba jam padėti. Paaiškėja, kad tas „sergantis“ žmogus - Li 
Koburnas, kaltinamas praėjusią naktį šaltakraujiškai nužudęs 
septynis žmones. Pavojingas, viskam pasiryžęs ir ginkluotas 
vyras pažada moteriai, kad jiedvi su dukrele liks saugios, kol 
darys viską, ką jis lieps. 

Persigandusiai Honoratai Koburnas paaiškina neatsitiktinai 
patekęs į jos namus - Honoratos velionis vyras žinojo kai ką 
itin svarbaus, ir jodviem su dukrele dabar gresia mirtinas 


pavojus; nes nusikaltėliai suinteresuoti tą informaciją gauti 


bet kokia kaina. Vienintelė galimybė išgelbėti Honoratai ir 
jos dukrelei gyvybę - rasti informaciją anksčiau, nei į namus 
pasibels persekiotojai. 

Tačiau netrukus Honoratos akyse įvyksta kai kas, kas ją 
priverčia suabejoti gerais Koburno ketinimais. Negana to, ji su- 
prantą nebegalinti pasitikėti ir pačiais artimiausiais žmonėmis... 

Kas yra kas šioje painioje istorijoje? Į kokių jėgų akiratį 
pakliuvo Honorata ir jos dukrelė? Kokias paslaptis nusinešė į 
kapą Honoratos vyras? Ir kur slypi jų įminimo raktas? 


kn 
klubas“ 


Tapkite Knygų klubo nariu! 


— Nemokamas knygų katalogas kiekvieną ketvirtį 
— Naujausios ir populfariausios knygos 

- Ypatingi pasiūlymai 

— Knygų pristatymas į namus, darbovietę ar paštą 


www.knyguklubas.lt 

Fotografas Patrick Demarchelier 


